
TEOLCGIE  ŞI  LIMBAJ 

TEOLOGIE  EMPIRICĂ  —  LIMBAJ  CONVENŢIONAL' 


INTRODUCERE 

Tema  teologie  şi  limbaj  se  găseşte  astăzi  în  centrul  preocupărilor. 
Adâncile  restructurări  în  teologie  şi  mult  mai  mult  în  filosofic  şi  în  glo- 
sologie  creează  noi  puncte  de  privire  ale  problemei  şi  au  pus  la  dispoziţia 
cercetătorilor  metode  necunoscute  până  azi  de  apropiere  a  temei.  Mai 
ales  filosofia  existenţială,  Structuralismul  şi  filosofia  analitică  ia  lim¬ 
bajului  au  devenit  în  trecut  mine  nesecate  din  care  teologii  îşi  extră- 
geau  metode  şi  procedee  de  explicare  a  fenomenului  Teologiei.  Şi  toate 
acestea  în  speranţa  că  vor  reuşi  să  definească  ce  înseamnă  pentru  vre¬ 
mea  de  azi  «a  teologhisi». 

Trebuie  să  precizăm  de  la  început  că  tema  este  foarte  dificilă,  pen¬ 
tru  că  atât  Teologia  cât  şi  limbajul  constituie  o  realitate  vie  şi  o  înaintare 
dinamică1,  care  nu  se  supune  metodelor.  In  plus  nu  putem  fabrica  me¬ 
tode  pe  care  să  le  aplicăm  vieţii,  dar  fără  să  ţinem  seama  de  viaţă.  Şi  nici 
nu  este  întotdeauna  eficace  să  aplicăm  metodele  unui  anumit  domeniu 
spiritual,  într-un  alt  domeniu  spiritual. 

Există  însă  un  numitor  comun  care  uşurează  cercetarea  temei.  Aces¬ 
tea  sunt: 

a)  Consensul  tăcut  că  Teologie  s-a  făcut  întotdeauna  în  limbajul 
mediului  spiritual  al  fiecărei  epoci.  Şi  e  un  lucru  de  sine  înţeles,  dacă 
avem  în  vedere  faptul  că  adevărul  în  sine,  adevărul  singur  nu  are  lim¬ 
baj.  Pentru  că  realitatea  dumnezeiască,  Dumnezeu  cel  întreit  în  per¬ 
soane,  care  se  revelează  şi  activează  în  lume,  nu  revelează  şi  limba  (cu 
toate  că  se  descoperă  în  limbaj).  Limbajul,  rostirea  —  aşa  cum  vom  ex¬ 
plica  mai  jos  —  îl  descoperă  omul  ca  să-şi  exprime  revelaţia  lăuntrică 
şi  activitatea  lui  Dumnezeu. 

b)  Limbajul  Teologiei  a  fost  îndeosebi  limba  spiritului  grecesc, 
care  dobândise  de  altfel  universalitate.  Cu  unele  excepţii,  începând  cu 
secolul  doi,  cugetarea  teologică  s-a  desfăşurat  mai  ales  în  cadrul  gândi¬ 
rii  greceşti,  chiar  şi  atunci  când  era  vorba  de  teologi  apuseni  sau  icare 
scriau  in  limba  latină.  Fenomenul  are  o  foarte  mare  însemnătate,  pentru 


1  Traducerea  de  faţă,  înfăptuită  cu  acordul  autorului,  s-a  făcut  după  ediţia 
a  doua,  revizuită  şi  îmbunătăţită  de  autor,  publicată  de  Editura  «Parusia»,  Atena, 
1997.  Prima  ediţie  a  lucrării,  cu  multe  greşeli  de  tipar,  a  fost  publicată  de  Edi¬ 
tura  cTinos»,  Katertni,  1988  [n,  trad.] . 

că  elenismul  a  ridicat  —  deplin  conştient  de  însemnătatea  acestei  încer¬ 
cări  —  a  înălţat  limba  la  treapta  de  instrument  unic  al  gândirii;  şi  aceasta 
într-un  moment  când,  cu  excepţii  de  relativ  mică  însemnătate,  popoarele 
foloseau  limba  numai  pentru  nevoile  lor  vitale  zilnice.  Gândirea  greacă 
însă  —  şi  prin  urmare  şi  limba  ei  —  nu  şi-a  încheiat  ciclul  vieţii.  A  supra¬ 
vieţuit  şi  supravieţueşte  până  astăzi,  pentru  că  în  timpurile  mai  noi  şi 
după  aceea  avem  în  mod  firesc  noi  mişcări  filosofice;  dar  acestea  con¬ 
stituie  rodul  multiplelor  fecundări  ale  gândirii  greceşti  cu  elemente  noi, 
fapt  care  nu  înseamnă  însă  că  s-a  dat  uitării  limbajul  filosofic  grecesc. 

c)  Interesul  mereu  crescând  al  filosofiei  contemporane  pentru  fe¬ 
nomenul  şi  însemnătatea  limbii,  pe  care  în  mod  firesc  o  foloseşte  şi  Teo¬ 
logia.  Încă  de  la  începuturile  secolului  filosofii  G.  E.  Moare  şi  Bertrand 
Russell  au  îndreptat  interesul  filosofiei  spre  analiza  limbajului,  încer¬ 
care  pe  care  o  vedem  şi  la  Platon  (Euthyfron,  Parmenide  ş.a.)  şi  la  Aris- 
totel.  Mai  apoi  Ludwig  Wittgenstein  (  +  1951)  a  pus  bazele  şi  a  impus 
în  genere  filosofia  analitică,  creind  un  nou  şi  puternic  curent.  Reorien- 
tarea  filosofului  existenţialist  M.  Heidegger  spre  analiza  limbajului  prin 
lucrările  lui  «Holderlin  und  das  Wesen  der  Dichtung»  (1936)  şi  «Unter- 
wegs  zur  Sprache»  (1959)  precum  şi  lucrarea  de  filosofie  analitică  «Wahr- 
heit  und  Methode,  Grundziige  einer  philosophischen  Hermeneutik»  (1960) 
a  lui  H.  G.  Gadamer  au  reînviorat  şi  au  nutrit  interesul  apusenilor  şi-n 
deosebi  al  cercetătorilor  protestanţi  pentru  limbaj  —  cuvânt.  Interesul 
cercetătorilor  pentru  limbaj  a  primit  în  paralel  impuls  şi  elemente  şi 
de  la  Structuralismul  francez,  aşa  cum  a  fost  el  aplicat  în  filosofie  de  M. 
Foucault  şi  în  etnologie  de  C.  Levi-Strauss. 

Toate  acestea  presupun  că  de  la  începuturile  secolului  filosofia  a  cu¬ 
noscut  puternice  zguduituri,  în  vreme  ce  lua  cunoştinţă  de  fundăturile 
şi  de  babilonia  terminologiei. 

Când  această  situaţie  a  ajuns  la  culme,  iar  confuzia  şi  dezamăgirea 
au  ajuns  să  domine,  foarte  corect  filosofia  a  făcut  un  pas  înapoi,  fapt  ce 
nu  a  avut  loc  desigur  în  absenţa  căutărilor  sociologice  şi  tendinţelor  lite¬ 
rare  şi  artistice.  Filosofia  a  încercat  aşadar  să  pătrundă  în  sine,  să  des¬ 
copere  procedura  naşterii  ei,  adică  a  rostirii  ei  în  special  şi  a  limbii  în 
genere. 

Filosofia  a  devenit  astfel  filosofie  linguală  sau  filosofie  a  limbaju¬ 
lui,  având  ca  element  dominant  caracterul  ei  analitic  şi  ermineutic,  inter¬ 
pretativ.  Ea  analizează  şi  interpretează  structura,  fraza,  expresia,  vocea, 
termenul,  cuvântul  în  care  se  încuibă,  se  închide,  se  auto-limitează. 
Ţelul  ei  este  constatarea  şi  în-semnarea  elementelor  celor  mai  impor¬ 
tante  ale  faptului  lingvistic  sau  ale  fenomenului  vorbirii  (Sprachgesche- 
hen),  ale  semnificatului  şi  semnificantului  (significat,  signifiant  şi  sig- 
nifie),  ale  structurii  sau  structurilor  care  se  supun  unei  formulări.  In 
acest  fel  ea  ar  dobândi  siguranţa  (certitudinea)  pentru  cunoaştere  şi  ar 
contribui  în  mod  hotărâtor  la  autoconştientizarea  omului  şi  la  constata¬ 
rea  posibilităţilor  sale. 

Nu  voi  cerceta  aici  faptul  dacă  filosofia  sau  mai  bine  zis  mişcările 
acestea  filosofice  şi-au  atins  sau  nu  acest  scop.  Este  însă  sigur  faptul 
că  cu  ajutorul  lor  omul  s-a  îmbogăţit  substanţial:  s-a  accentuat  mult 

însemnătatea  metodei  analitice  în  gândirea  filosofică  şi  omul  a  devenit 
mult  mai  conştient  de  limitele  sale. 

Am  făcut  această  scurtă  referinţă  la  filosofia  analitică,  la  existen¬ 
ţialismul  lui  Heidegger  şi  mai  cu  seamă  la  cea  de  a  doua  perioadă  a  lui 
(perioada  analitică)  şi  la  structuralism,  pentru  că  de  ea  se  leagă  —  fie 
direct,  fie  indirect  —  ermineutica  apuseană  şi  mai  ales  cea  protestantă. 
Astfel,  de  exemplu,  programul  mult  discutat  de  demitologizare  al  lui  R. 
Bultmami  este  în  mod  direct  dependent  de  filosofia  lui  Heidegger.  Şi 
tendinţa  din  urmă  a  hermeneuticii  protestante,  cunoscută  ca  «noua  her¬ 
meneutică»,  este  reprezentată  de  G.  Ebeling  şi  E.  Fuchs,  care  au  încer¬ 
cat  (mai  ales  cel  din  urmă)  să  pună  cu  stricteţe  în  aplicare  metoda  ana¬ 
litică  a  lui  J.  A,  Austin,  continuatorul  lui  Wittgenstein.  Exemplul  lui 
Fuchs  nu  l-au  urmat  toţi  hermeneuţii,  tot  aşa  cum  nu  au  pus  toţi  în  apli¬ 
care  şi  demitologizarea  (Entmythologisierung)  lui  R.  Bultmamn.  Unii  her- 
meneuţi  (exegeţi)  şi  chiar  şi  filosofi  (ca  de  exemplu  O.  Cullmann  şi  K, 
Jaspers)  resping  demitologizarea,  dar  cu  toate  acestea  toţi  iau  serics  în 
vedere  analizele  ei  şi  concluziile  încercărilor  filosofice  menţionate  mai  sus. 

Toată  mişcarea  aceasta  ne  arată  limpede  că  în  zilele  noastre  teologii 
încearcă  să  teologhisească  şi  cu  realitatea  filosofică  contemporană,  tot 
aşa  cum  în  vechime  teologii  lucrau  în  prezenţa  filosofiei  şi  a  climatului 
spiritual  în  genere  al  vremii  lor.  Observăm  însă  că  în  Biserică  teologii 
—  care*  urmăreau  atât  procesele  filosofice  şi  aplicau  şi  principiul  că  «în¬ 
ceputul  înţelepciunii  înseamnă  cercetarea  numirilor»  —  se  simţeau  cu 
adevărat  teologi  în  măsura  în  care  încercau  să  rezolve  marile  probleme 
legate  de  Dumnezeu  şi  de  om,  chiar  şi  dacă  aceasta  se  făcea  prin  «ex¬ 
plicarea»  textelor  biblice.  Şi  lucrarea  lor  s-a  numit  în  genere  «teologie», 
iar  uneori,  ca  în  secolele  III-V,  şi  «filosofie».  Dar  în  aceste  cazuri  ter- 
mcaul  «filosofie»  este  identificat  cu  acela  de  «teologie».  Astăzi  însă, 
teologia  apuseană,  sub  dominarea  aproape  absolută  a  filosofiei  analitice 
şi  a  ermineuticii,  a  devenit  mai  ales  (teologie)  hermeneutică  şi  analitică. 
Elementul  dominant  —  cel  puţin  pentru  majoritatea  profesorilor  pro¬ 
testanţi  şi  pentru  o  însemnată  parte  a  bibliciştilor  romano-oatolici  —  îl 
constituie  erminia  şi  ermineutica.  Iar  dacă  se  gândeşte  cineva  că  toţi, 
fără  excepţie,  arată  interes  pentru  erminia  existenţială  şi  pentru  «sensul 
(înţelesul)  Scripturii»,  atunci  îşi  dă  seama  de  ce  toţi  ccncep  lucrarea 
lor  în  special  ca  analiză  şi  erminie  şi  ajung  să  vorbească  despre  inter¬ 
pretarea  (erminia)  sau  re-interpretarea  erminiei  (Sfintei  Scripturi). 

Dar  în  vreme  ce  cu  aceste  tendinţe  cercetarea  teologică  s-a  îmbo¬ 
găţit  în  mod  însemnat  —  fie  pozitiv,  fie  negativ  —  o  întrebare  rămâne: 
de  ce  acolo  să  domine  hermeneutica  şi  aici,  în  Biserică,  teologia?  Teo¬ 
logia  care  are  nevoie  fireşte  de  hermeneutică  şi  de  analiză,  dar  care  con¬ 
stituie  fără  îndoială  scopul  fundamental,  principala  preocupare. 

Cum  pot  fi  justificate  cele  două  direcţii  atât  de  opuse?  întrebarea 
este  acută  şi  polisemantică,  pentru  că  ea  se  referă  la  viaţa  spirituală 
cea  mai  lăuntrică  a  creştinului  şi  mai  ales  —  aşa  cum  vom  vedea  mai 

jos  —  la  cea  mai  profundă  relaţie  a  omului  cu  Adevărul.  Nu  este  vorba 
aici  de  o  problemă  scolastică  şi  de  o  deosebire  filosofică. 

Confruntarea  cu  această  întrebare  presupune  multe  prezumţii  şi 
constatarea  elementelor  diferenţiale  dezvăluie  un  lanţ  întreg  de  conse¬ 
cinţe.  De  aceea  este  nevoie  de  mult  timp  şi  spaţiu,  ca  o  privire  critică 
să  fie  cât  mai  largă  şi  cât  mai  deplină.  Aici  eu  mă  voi  mărgini,  mă  voi 
limita  obligatoriu  numai  la  cele  strict  necesare.  Anticipat  însemnăm  aici 
că  elementele  diferenţiale  fundamentale  sunt: 

a)  Modul  de  a  privi  critic  Evanghelia;  .  |  »-p »  - 

b)  Faptul  experienţei  adevărului  şi 

c)  Modul  (felul)  de  a  vedea  critic  limbajul,  limbaj  care  pentru  noi 
este  convenţional. 

PARTEA  ÎNTÂI  •. 

U  TEOLOGIE  ŞI  LIMBAJ1 

1.  Modul  de  a  privi  critic  Evanghelia 

Prima  deosebire  fundamentală  care  duce  sau  la  Teologie,  sau  la  er- 
minie,  la  exegeză,  este  felul,  modul  în  care  cineva  priveşte  critic  Evan¬ 
ghelia.  Ce  este  Evanghelia  în  Biserică  pentru  fiecare  credincios?  Ce  în¬ 
seamnă  Evanghelia  pentru  un  exeget  protestant?  Iată  un  punct  de  por¬ 
nire  simplu,  de  sine  înţeles  şi  general  acceptat,  care  însă  ascunde  scanda¬ 
lul  celor  două  drumuri  deosebite. 

a,  în  Protestantism.  Pentru  exegetul  protestant  Evanghelia2 3  consti¬ 
tuie,  în  genere,  descoperirea,  revelaţia  cuvântului  (cu  «c»  minuscul)  lui 
Dumnezeu.  Este  mesaj  —  cuvânt  —  poruncă.  Precum  în  Vechiul  Tes¬ 
tament  avem  cuvântul  Iui  Dumnezeu,  glăsuia,  vorbea  Dumnezeu,  tot  aşa 
şi  acum  Dumnezeu,  prin  Cuvântul  Său,  ex-pune  cuvânt  —  mesaj  pen¬ 
tru  mântuirea  omului.  Fireşte,  în  Evanghelie  cuvântul  —  mesaj  este 
autentic,  deplin,  adevărat.  Acest  cuvânt  al  Cuvântului  lui  Dumnezeu 
este  chemat  să  accepte  şi  să  propovăduiască  fiecare  creştin.  Grija,  preocu¬ 
parea  fiecărui  creştin  o  constituie  aşadar  propovăduirea,  anunţarea,  face¬ 
rea  cunoscută  a  cuvântului  şi  atitudinea  pozitivă  faţă  de  acesta. 

Cuvântul  aşadar  constituie  totul  şi  de  noi  depinde  să-l  înţelegem  — 
să-l  interpretăm  existenţial  cu  datele  Subiectivismului,  prin  obişnuitul 
principiu  al  căutării  sensului  cuvântului,  sau  prin  cele  mai  înaintate  me¬ 
tode  de  interpretare  filosofică.  în  filosofia  din  urmă  a  lui  Martin  Heideg- 
ger  limba  capătă  ontologie  şi  premerge  existenţei,  pe  care  limba  are  chiar 
capacitatea  de-a  o  exprima.4  De  aceea,  în  esenţă,  existenţa  (omul)  nu  se 
exprimă  prin  limbă,  ci  limba  vorbeşte  despre  existenţă.5  In  acest  fel  totul 
este  cuprins  în  limbă,  totul  se  cuprinde  şi  se  defineşte  prin  limbaj,  care 


2  Nota  Traducătorului:  împărţirea  lucrării  în  două  părţi  şi  intitularea  păr¬ 
ţilor  ne  aparţine.  Ea  nu  a  fost  făcută  Ia  întâmplare.  Am  folosit  în  acest  scop  însuşi 
titlul  general  al  lucrării.  în  original  lucrarea  este  alcătuită  dintr-un  şir  de  mici 
capitole.  Cred  că  în  acest  fel  lucrarea  capătă  o  mai  mare  unitate. 

3  Nu  este  cu  putinţă  să  vorbim  aici  despre  problema  discernerii  între  texte 
evanghelice  şi  neotestamentare  ale  «istoricii! ui  Jisus»,  intre  tpredica  lui  Iisus 
Qjiainte  de  înviere)»  şi  « predica  mărturiei  Bisericii ». 

4  M.  Heideggcr,  Vber  den  Humanismus ,  Frankfurt,  1949,  p.  5. 

5  M.  Heidegger,  Unterivcgs  zur  Sprache ;  PhuLlingen,  1959,  p.  12-15,  19-21  ş.a. 

este  realmente  descoperitorul  şi  purtătorul  existenţei.6  De  aceea,  pen¬ 
tru  că  prin  limbaj  omul  iese  din  uitare,  ipostaza  omului  este  linguală 
sau  constituie  fenomen  lingvistic. 

Un  pas  înainte  face  H.  G.  Gadamer,  elevul  lui  Heidegger.  El  identi¬ 
fică  existenţa  (fiinţa)  cu  limba,  de  vreme  ce  cea  dintâi  este  înţeleasă  şi 
deci  devine  cuvânt.  Existenţa  înţeleasă  devine  limbaj7  şi  în  mod  firesc 
ceea  ce  nu  este  înţeles  nu  constituie  realitate. 

Exegetul  E.  Fuchs,  cunoscând  filosofii  de  mai  sus  şi  pornind  din- 
tr-o  altă  direcţie,  face  adevărul  să  depindă  de  limbă  şi  recunoaşte  rea¬ 
litatea  —  existenţa  numai  atunci  şi  în  măsura  în  care  aceasta  devine  lim¬ 
baj  -  cuvânt:  «Erst  in  der  Sprache  erscheint  die  Wahrheit  der  Wirklich- 
keit.  Wirklichkeit  ist  nur  Wirklichkeit  in  der  Sprache».8  (Abia  în  limbă 
apare  adevărul  realităţii.  Realitatea  este  doar  realitate  în  limbă). 

Nu  întâmpină  nici  o  greutate  în  a  identifica  realitatea  —  existenţa 
cu  ceea  ce  spune  limba  —  cuvântul:  (Realitatea  este  ceea  ce  este  rostit  de 
limbă),  «Die  Wirklichkeit  ist  das  Geschprochene  der  Sprache».9  Şi  con¬ 
secvent,  identifică,  ca  şi  G.  Ebeling,  cuvântul  lui  Dumnezeu  cu  limbajul 
autentic.  Rezultatul  este  că  defineşte  faptul  mântuirii  (Heilsereignis)  ca  şi 
fapt  lingvistic  (Sprachereignis)10  şi  întâlnirea  cu  Dumnezeu  tot  ca  un  fe¬ 
nomen  de  limbaj,  în  vreme  ce  face  să  depindă  autenticitatea  omului  de 
limbă  -  cuvânt. 

în  esenţă,  cuvântul  ne  dă  —  afirmă  el  —  tot  ceea  ce  există  şi  tot 
ceea  ce  vom  izbândi,  vom  reuşi  prin  el  (cuvânt).  Avem  de-a  face  aici, 
aşadar,  cu  un  monism  de  limbaj,  sau  un  monism  de  cuvânt  cu  toate  con¬ 
secinţele  lui. 

In  spaţiul  Romano-catolicismului  întâlnim  foarte  des  tendinţe  şi 
aprecieri  asemănătoare.  De  exemplu,  J.  P.  De  Rudder  —  care  face  cer¬ 
cetări  cu  metoda  analitică  în  combinaţie  cu  conceperea  existenţială  a 
omului  —  consideră  limba  (cuvântul  -  vorbirea)  ca  şi  revelaţie  a  fiinţei 
(existenţei).  Existenţa  (firea)  şi  realitatea  sfârşesc  în  lumea  limbajului: 
(Mai  întâi  limba  noastră  este  revelaţie  a  fiinţei.  Fiinţă  şi  realitate  devin 
limbă  într-o  lume  umană.  Prin  limbă  realitatea  este  recunoscută  spiri¬ 
tual;  prin  limbă  lumea  este  făcută  prezentă  şi  exprimată).  «Zunăchst  ist 
unser  Sprechcn  Seinsoffenbarung.  Sein  und  Wirklichkeit  werden  in  einer 
menschlichen  Welt  zu  Sprache.  Durch  Sprache  wird  die  Wirklichkeit 
geistig  erkennbar;  durch  Sprache  wird  die  Welt  in  die  Gegenwart  ge- 
setzt  und  ausgesagt».11 

Toţi  şi  toate  duc  la  absolutizarea  limbii,  căreia  îi  atribuie  realitate 
cu  toate  consecinţele.  Aşadar  cuvântul  Evangheliei  cuprinde  şi  defineşte 
fiinţa  adevărului  şi  adesea  se  identifică  cu  el.  Aşa  se  explică  în  chip 

6  M.  Heidegger,  Uber  den  Humanîsmus,  p.  16. 

7  H.G.  Gadamer,  Kleine  Schriften ,  I.  P/itfosophte  -  Hermeneutik ,  Tubingen, 
1967,  p.  94. 

8  E.  Fuchs,  Hermeneutik ,  Bad  Kanstatt,  1954,  p.  131-132. 

9  Ibidem. 

10  E.  Fuchs,  Gessammelte  Aufsătze ,  17;  Zur  Frage  jrach  dem  hîstorischen 
Jesus ,  Tubingen,  1965,  p.  425. 

11  J.P.  De  Rudder,  GJaubiges  Wort  und  theologische  Sprache  în  Die  Inter  - 
preta tian  des  Dogmas  (ed.  P.  Schoonnenberg),  Diisseldorf,  1969,  p.  15. 

minunat  de  ce  în  lumea  apuseană  domină  erminia,  exegeza  şi  hermeneu¬ 
tica  Evangheliei.  Ar  fi  fost  o  inconsecventă,  cu  astfel  de  premise,  aceşti 
teologi  să  nu  fi  înţeles  lucrarea  lor  mai  ales  ca  ermineutică.  Cuvântul 
este  înţeles  şi  redat  numai  prin  erminie.  Iar  când  cuvântul  poate  să  cu¬ 
prindă  adevărul  -  realitatea,  erminia  (exegeza)  dobândeşte  un  caracter 
absolut,  devine  funcţia  cea  mai  înaltă. 

Aici  trebuie  desigur  să  facem  o  intervenţie,  pentru  ca  să  subliniem, 
că  exegeţii,  cei  mai  novatori  dintre  ei,  cei  care  au  trecut  şi  trec  la  «noi» 
teorii,  nu  şi-au  început  activitatea  ca  şi  exegeţi.  Toţi  au  pornit  de  la  ac¬ 
ceptarea  a  priori-că  a  unei  metode  filosofice  şi  de  la  o  apreciere  personală, 
individuală  a  Evangheliei  sau  a  persoanei  şi  lucrării  lui  Hristos.  Astfel, 
la  început,  când  au  pornit  la  drum,  ei  erau  filosofi  sau  teologi.  Şi  ca  să 
justifice  premisele  de  la  care  au  pornit  (sau  tocmai  pentru  că  aveau  aceste 
premise  de  pornire),  ei  au  practicat  acest  mod  de  exegeză,  sau  de  ana¬ 
liză  şi  de  înţelegere  a  Evangheliei.  Mi-e  teamă  aşadar  că,  în  ultimă  ana¬ 
liză,  aici  erminia  —  în  ciuda  impresiei  opuse  —  devine  aparenţă  (epifeno¬ 
men),  care,  în  med  conştient  sau  inconştient,  ascunde  motive  şi  premise 
filosofice  sau  teologice. 

După  cum  am  menţionat  deja,  cuvântul  evanghelic  este  tratat  şi 
într-alt  fel.  Cei  ce  au  îmbunătăţit  şi  mai  ales  cei  ce  s-au  opus  demitolo- 
gizării  (ca  de  exemplu  O.  Cullmann,  J.  Jeremias,  K.  Jaspers)  arată  un 
deosebit  interes  pentru  «istoricul  Iisus»,  pentru  evenimentele  necVesta- 
mantare  ca  atare,  pentru  activitatea  Domnului  etc.,  date  care  şi  în  saod 
formal  depăşesc  limitele  limbajului.  Insă  şi  aceşti  cercetători  tot  prin 
limbaj  se  apropie  de  evenimente  şi  le  definesc,  fie  că  acceptă  necesitatea 
şi  legalitatea  limbajului  mitic,  fie  că  concep  limba  ca  şi  simbol  al  rea¬ 
lităţii,  fie  că  o  înţeleg  ca  un  punct  indicativ  sau  ca  numere  (Ziffern).12 

Structuralismul  demitologizează  şi  el  limba,  în  sensul  că  orice  mă¬ 
sură  a  lui  pentru  cercetarea  structurilor,  care  se  află  în  spatele  unei  for¬ 
mulări  linguale  biblice,  constituie  de  asemenea  limbaj.  Şi  certificarea 
unei  structuri  preexistente  nu  poate  fi  decât  linguală,  lexicală. 

b.  In  Biserica  şi  în  teologia  ortodoxă.  In  viaţa  Bisericii  şi  în  teo¬ 
logia  ortodoxă,  Evanghelia  este  înainte  de  toate  anunţ,  bună  vestire  a 
mântuirii  păcătoşilor  prin  persoana  lui  Hristos.  Sf.  Apostol  Petru  se  mân¬ 
dreşte  pentru  faptul  că  auditorilor  săi  nu  le-a  transmis  cuvinte,  nu  i-a 
învăţat  vorbe,  ci  «puterea  şi  prezenţa»  lui  Hristos  (II  Petru  1,  16),  adică 
taina  lui  Hristos.  Şi  de  Dumnezeu-purtătorul  Ignatie,  câţiva  ani  mai  târ¬ 
ziu,  subliniază  că  «faptul  cu  totul  deosebit»  (o  exaireton),  minunat,  prin¬ 
cipal  al  Evangheliei  este  «prezenţa»13  lui  Hristos  ca  persoană  istorică  dum¬ 
nezeiască.  Evanghelia  este  mai  exact  consemnarea  faptului  întrupării,  al 
lucrării,  al  pătimirii  şi  învierii  Fiului  lui  Dumnezeu  «în  vremea  lui  Fon- 
ţiu  Filat».  Evenimentul  Hristos  înseamnă  infinit  mai  mult  decât  vestirea 
cuvântului  -  mesajului,  de  vreme  ce  Hristos  a  cerut  nu  numai  să  credem 


12  K.  Jaspers,  Wahrheit  und  Unheîl  der  bultmannichen  Entmythologixierung. 
Kerygma  und  Mythns.  III.  Hamburg,  1966,  p.  20.  R.  Prenter,  Mythos  und  Evange- 
lium,  Kerygma  und  Mythos,  II,  1965,  p.  74. 

13  Sf.  Ignatie,  Către  Filadelfioni,  9,  2. 

(ceea  ce  şi  Diavolul  o  face),  ci  să  devenim  asemenea  Lui»  In  timpul  Schim¬ 
bării  Sale  la  fată,  ucenicii  lui  au  devenit  altceva,  adică  i-a  făcut  capabili 
să  vadă  slava  dumnezeiască»14  Domnul  a  «schimbat  la  faţă»,  a  transfigu¬ 
rat  omul,  l-a  făcut  altceva,  ceea  ce  înseamnă  că  l-a  făcut  capabil  să  par¬ 
ticipe,  să  ia  parte  la  o  altă  stare  reală,  pe  care  mai  înainte  omul  nu  ar 
fi  putut  nici  să  şi-o  închipuie,  chiar  dacă  auzise  deja  cuvintele  Domnului. 

Hristos  se  înfăţişează  ca  învăţător  care  predică,  dar  Se  propovă- 
duieşte  pe  Sine,  în  sensul  că  El  cheamă  omul  să  participe  la  El-însuşi,  la 
Hristos.  Culmea  predicii  Lui  este:  «Eu  sunt  calea,  adevărul  şi  viaţa».15 
Adevărul  însă  nu  este  o  idee  oarecare;  este  realitatea  dumnezeiască  în 
persoana  divino-umană  a  lui  Hristos,  unde  însuşi  Hristos  Se  oferă  şi 
şi  cheamă  în  mod  scandalos:  «Luaţi,  mâncaţi  acesta  este  trupul  meu 
. . .  Beţi  dintru  acesta  toţi,  acesta  este  sângele  meu  . .  »».16  Şi  Sf.  Apostol 
Pavel  numai  pentru  că  s-a  hrănit  din  trupul  şi  sângele  Domnului  a  putut 
să  spună:  «nu  mai  trăiesc  nicidecum  eu,  ci  Hristos  trăieşte  în  mine».17  «Ceea 
ce  este  consumat»  (to  esthicmenon)  este  firea  omenească  îndumnezeită, 
este  realitatea  care-1  preface  pe  credincios  în  Biserică.  Cuvintele  şi  pre¬ 
dica  Domnului  dobândesc  sens  (numai)  ca  subliniere  a  tainei  acesteia  a 
participării  şi  transformării,  sunt  aşadar  cuvinte  de  invitaţie,  sunt,  din- 
tr-un  punct  de  vedere,  invitaţie  la  nuntă  şi  nu  nunta  însăşi.  Nu  este  ne¬ 
voie  de  multă  cercetare  ca  să-şi  dea  seama  cineva  că  ermineutica  pro¬ 
testantă  se  ocupă  în  principiu  cu  invitaţia  la  nuntă,  se  lasă  prinsă  de  cu¬ 
vântul  -  invitaţie,  şi  îi  scapă  taina  nunţii,  adică  participarea  la  Hristos. 

Prin  urmare  Biserica  primară  a  consemnat  în  scris  Evanghelia 
pentru  ca  să  participăm  la  Hristos  şi  să  ne  prefacem  în  hristoşi,  ca  să 
trăim  în  Hristos  şi  Hristos  în  noi,  ca  să  dobândim  experienţe  pe  oare  le-a 
avut  de  exemplu  Sf.  Apostol  Pavel.  Şi  numai  atunci  se  va  preface  şi 
lumea.  Numai  cu  supoziţia  participării  la  adevăr  se  realizează  «ferici¬ 
rile»  Domnului,  ca  să  trăiască  lumea  în  pace  şi  să  umble  întru  dreptate. 

Este  foarte  caracteristic  faptul  că  Apostolul  Pavel  a  vorbit  despre 
Hristos  dincolo  (nu  împotrivă)  de  cuvintele  pe  care  însuşi  Hristos  le-a 
spus  despre  Sine  şi  de  cele  ce  Evangheliştii  au  scris  despre  Hristos.  Sin¬ 
gura  cale  de  a  spune  ceva  autentic  şi  corect  dincolo  de  cuvintele  evan¬ 
ghelice  şi  fireşte  mai  presus  de  puterile  intelectuale  omeneşti  este  par¬ 
ticiparea  personală  la  Hristos,  adică  la  adevăr.  După  ce  a  primit  —  a  ac¬ 
ceptat  invitaţia  la  nuntă,  Sf.  Apostol  Pavel  a  luat  personal  parte  la  nuntă 
(la  taina  lui  Hristos).  Dubla  asigurare  a  lui  Pavel  «nu  mai  trăiesc  nicide¬ 
cum  eu,  trăieşte  Hristos  în  mine»18  şi  «cred  că  am  şi  eu  duhul  lui  Dum¬ 
nezeu»19,  arată  că  totul  este  participare-trăire  în  Hristos  şi  că  numai 
aşa  (trăind  adică  adevărul)  poate  cineva  să  vorbească  despre  adevăr. 

Relativ  impresionant  este  şi  cazul  Sf.  Ignatie  Purtătorul  de  Dum¬ 
nezeu  (Teoforul),  care  a  fost  nevoit  să  accentueze  relaţia  cuvântului  evan- 


14  Mt.  17,  2-5,  Lc.  9,  29-32. 

15  In  14,  6. 

1G  Mt  26,  26-28. 

17  Gal  2,  20. 

18  Ibidem. 

19  I  Cor  7,  40. 

ghelic  cu  adevărul  în  general  şi  cu  Hristos  în  special*  Acest  sfânt  bărbat 
a  scris  la  aproximativ  zece  ani  după  ultimul  text  neotestamentar.  El  ade¬ 
vereşte  că  teologia  sa,  rezolvările  pe  care  le  dădea  problemelor  Biseri¬ 
cilor  locale,  se  datorau  faptului  că  «duhul  propovăduia»20  înlăuntrul  său, 
şi  că  va  scrie  din  nou  despre  altă  temă  Efesenilor,  va  teologhisi  din  nou, 
(scil.  va  face  din  nou  teologie  n.T.),  numai  «dacă  Domnul  îmi  va  descoperi 
ceva».21  Şi  atunci  când,  teologhisind  cu  premisa  de  mai  sus,  spunea  lu¬ 
cruri  şi  cuvinte,  care  nu  se  găseau  în  «arhive»,  adică  în  Evanghelie  (şi  el 
este  primul  care  a  numit  textele  evanghelice  «Evanghelie»),  tradiţiona¬ 
liştii  şi  adoratorii  literei  biblice  au  protestat  şi  i-au  răspuns  că  «dacă  nu 
vom  afla  in  Scriptură  cele  ce  ne  zici,  nu  le  vom  crede».22  Cuvântul,  lim¬ 
bajul  Evangheliei  constituie  pentru  duşmanii  lui  Ignatie  o  măsură  ab¬ 
solută.  Acceptau  numai  ceea  ce  le  spunea  cuvântul  evanghelic.  Şi  pentru 
Sf.  Ignatie  era  greu  să-i  convingă  că  poate  cineva  să  vorbească  despre 
adevăr  dincolo  (şi  nu  împotriva)  de  cuvintele  evanghelice,  dar  în  con¬ 
formitate  cu  acestea.  Le-a  spus  însă  ceva  revelator  pentru  modul  de  a  face 
teologie,  fapt  care  arată  că  se  găsea  în  climatul  şi  în  duhul  Sf.  Pavel  (p. 
20).  Le-a  zis  aşadar  că  pentru  el  Evanghelia  —  pe  care  opozanţii  săi  o  înţe¬ 
legeau  ca  şi  cuvinte  delimitative  —  este  însuşi  Hristos  şi  toată  lucrarea 
Sa:  «pentru  mine  arhivele  (=  Evanghelia)  sunt  Iisus  Hristos;  arhive  de 
neatins  sunt  Crucea  Lui  şi  Moartea  şi  învierea  Lui  şi  credinţa  în  El»23. 
Acceptând  Sf.  Ignatie  cuvintele  evanghelice  ca  o  invitaţie  la  taina  lui  Hris¬ 
tos,  trăia  pe  Hristos,  adevărul;  şi  toate  cele  ce  a  scris  despre  Hristos,  deşi 
nu  le  găsea  cineva  în  Evanghelie,  constituiau  o  autentică  declaraţie  a 
adevărului  şi  erau  conforme  cu  cuvintele  evanghelice.  Astfel,  trăind  şi  teo¬ 
loghisind,  Sf.  Ignatie  concepea  drept  foarte  adevărată  şi  biblică  teologia 
sa,  pe  care  Biserica  a  adoptat-o  şi  a  fâcut-o  viaţă  a  ei. 

Prin  urmare  toate  depind  de  ceea  ce  considerăm  că  este  în  principal 
Evanghelia.  Şi  faptul  special,  «minunea»  Evangheliei  pentru  Sf.  Ignatie 
(ca  şi  pentru  Sf.  Apostol  Pavel)  este  prezenţa  Domnului  şi  Mântuitorului 
nostru  Iisus  Hristos,  «pătimirea  şi  învierea  Lui».24 

Şi  ca  să  rezumăm:  Evanghelia  în  exegeza  apuseană  contemporană 
este  mai  înainte  de  toate  cuvânt.  Evanghelia  în  Biserica  Ortodoxă  este  mai 
înainte  de  toate  înfăţişare,  prezentare  a  lui  Hristos  şi  invitaţie  spre  par¬ 
ticipare  trăitoare  la  persoana  lui  Hristos.  Deontologic  deci,  acolo  domină 
cuvântul,  aici  predomină  participarea  şi  prefacerea. 

Iată  că  acum,  cauza  din  care  acolo  domină  ermineutica  şi  aici,  în 
Biserica  Ortodoxă,  teologia  a  devenit  limpede.  Când  avem  de-a  face  cu 
cuvântul,  îl  interpretăm  —  de  vreme  ce  este  ceva  exprimat  — ,  folosind 
tot  felul  de  mijloace  şi  metode.  Cuvântului  trecutului  i  se  potriveşte 
erminia  şi  gândirea  apuseană  şi  mai  ales  protestantă  este,  conform  pre¬ 
miselor  ei,  în  principal  exegetică,  ermineutică.  Şi  în  legătură  cu  aceasta. 


20  Sf.  Ignatie,  Către  Filadelfieni  7, 2. 

21  Sf.  Ignatie,  Către  Efesenl  20,  1. 

22  Argumentul  statornic  al  negatorilor  teologiei  Sf.  Ignatie  era:  « dacă  nu  le 
uoi  gdsi  în  arhive ,  nu  voi  crede  în  Evanghelie»  (Sf.  Ignatie,  Către  Filadelfieni  8,  2). 

23  Ibidem. 

24  Sf.  Ignatie,  Către  Filadelfieni  9,  2. 

nu  este  deloc  întâmplător  faptul  că  acolo  centrul  interesului  îl  constituie 
cuvântul  —  mesajul  şi  nu  Sfânta  Euharistie,  taina  lui  Hristos  şi  a  Bi¬ 
sericii. 

In  Biserică  însă  —  unde  avem,  fireşte,  cuvânt,  dar  ca  să  ne  arate 
starea  de  participare  şi  de  prefacere  —  precede  altă  procedură  şi  erminia  ii 
urmează  (p.  21).  Aici  precede  în  mod  obligatoriu  teologia,  pentru  că  în 
clipa  de  vârf  a  teologiei  se  naşte  cuvântul  pentru  starea  de  participare 
şi  de  prefacere.  Această  stare  constituie  o  veşnică  devenire,  nu  are  sfâr¬ 
şit,  nu  se  cuprinde  în  fraze  şi  formulări;  acestea  numai  o  semnalizează. 

îndeosebi  despre  starea  de  îndumnezeire,  care  depăşeşte  limitele 
de  cunoaştere  ale  omului,  poate  să  vorbească  numai  cel  ce  a  trăit  o  ast¬ 
fel  de  stare.  Şi  pentru  că  ceea  ce  a  trăit  credinciosul  este  adevărul,  cu¬ 
vântul  lui  despre  adevăr  este  teologie  şi  nu  în  mod  simplu  erminia,  exe¬ 
geza  unui  cuvânt  existent. 

II.  Este  mitic  limbajul  Noului  Testament? 

Ermineutica  protestantă  nu  deţine  bine-nţeles  sentimentul  de  mai 
sus  al  tainei  adevărului  şi  nu  vorbeşte  în  genere  de  o  astfel  de  experienţă 
şi  participare.  Rezultatul  este  că  ea  nu  se  interesează  şi  nu  vorbeşte  des¬ 
pre  teologie  aşa  ca  noi. 

Se  interesează  —  ca  de  altfel  şi  noi  —  de  cuvântul -mesaj,  dar  se 
dezinteresează  de  comuniunea  adevărului  şi  se  mărgineşte  la  ceea  ce  este 
exprimat  în  chip  uniform  (neted),  astfel  încât  metoda  fundamentală  de 
exegeză  a  cuvântului  neotestamentar  să  fie  căutată  în  principal  în  filo¬ 
sofic  existenţialistă,  în  Structuralism  sau  în  filosofia  analitică.  Ea  ignoră 
astfel  şi  dinamica  nesfârşită  a  adevărului  şi  noua  relaţie  realistă  a  omului 
cu  Dumnezeu  care  a  înfăptuit-o  Hristos  şi,  după  Cincizecime,  o  înfăptu¬ 
ieşte  neîncetat  Duhul  Sfânt.  Desigur  protestantul  nu  va  accepta  că  cu¬ 
vântul  Domnului  (al  Evangheliei)  este  un  cuvânt  simplu-comun,  ci  îl  în¬ 
carcă  cu  putere  şi  energie  mântuitoare.  Acesta  este  un  fapt  lăudabil,  dar 
ce  altă  influenţă  decât  cea  etică,  morală  poate  să  aibă  cuvântul,  atunci 
când  va  dispărea  comuniunea  reală  cu  persoana  divino-umană  a  lui  Hris¬ 
tos?  Hristos  este  cel  care  constituie  dumnezeiasca  ipostază  care  poate  să 
ne  dea  putere. 

Când  cineva  nu  participă  la  această  ipostază,  cum  va  putea  dobândi 
ceva  din  puterea  ei?  Apoi  Noul  Testament  nu  cuprinde  numai  cuvintele 
Domnului,  ci  şi  cuvinte  ale  de  Dumnezeu  inspiraţilor  scriitori  ai  lui,  pen¬ 
tru  că  el  (Noul  Testament)  este  rezultatul  comuniunii  acestora  cu  Hristos 
şi  cu  lucrarea  Duhului  Sfânt.  Este  vorba  aşadar  de  experi^^^e^lOT^^^ 

Că  această  metodă  hermeneutică  este  lipsită  de  ieşire,  de  rezolvare 
şi  fără  temei  se  poate  vedea  şi  din  următorul  exemplu,  care  ne  apropie 
mai  mult  de  problema  teologie  şi  limbaj  sau  adevăr  şi  limbaj. 

a.  Cea  mai  impresionantă  şi  mai  cunoscută  încercare  a  ermineuticii 
contemporane  se  datorează  lui  Rudolf  Bultmann  şi  este  demitologizarea, 
Entmythologisierung.  încercarea  acestui  cercetător  german  nu  are  drept 
premisă  numai  filosofia  existenţialistă.  Ca  premisă  teologică  mai  stator- 

nică,  ca  punct  stabil  de  sprijin,  are  teoria  despre  elenizarea  creştinis¬ 
mului,  pe  care  a  sistematizat-o  compatriotul  său  A.  Harnack.  Astfel,  după 
el,  precum  în  secolele  IV  şi  V  avem  o  elenizare  a  creştinismului,  tot  aşa 
şi  în  vremea  Noului  Testament  avem  o  mitologizare.  Elenizarea  învăţă¬ 
turii  dogmatice  trebuie  să  o  înfruntăm  cu  o  dez-elenizare,  o  curăţire  de 
elenism,  pentru  ca  să  avem  o  curată  gândire  creştină*  Limbajul  mitic  al 
Noului  Testament  trebuie  să-l  înfruntăm  acum  cu  noi  premise  filoso¬ 
fice,  cu  demitologizarea,  care  înseamnă,  pe  scurt,  că  limba  Noului  Tes¬ 
tament  este  mitică  şi  noi  trebuie  să-i  delăturăm  mantaua  mitică,  pentru 
ca  să  înţelegem  ce  intenţiona  ea  să  ne  spună.  Şi  pentru  că  nu  avusese 
loc  o  astfel  de  eliminare  a  păturilor  eleniste  şi  iudaice,  nu  deţineam  şi  ade¬ 
văratul  duh  al  Noului  Testament.  Precum  avem  datoria  de  a  des-eleniza 
creştinismul  pentru  ca  să  regăsim  adevăratul  creştinism,  tot  aşa  avem 
datoria  să  demitologizăm  Noul  Testament. 

b.  Este  însă  evident  că  atât  în  dispoziţia  de  des-elenizare,  cât  şi  în 
cea  de  demitologizare  subzistă  aceeaşi  slăbiciune  a  protestantismului: 
el  nu  poate  şi  neagă  să  trăiască  iconomia  dumnezeiască  de  la  Rusalii  şi 
după  aceea,  nu  deţine  comuniunea  şi  experienţa  pe  care  le  înfăptuieşte 
dumnezeiasca  Euharistie  şi  astfel  neagă  Tradiţia,  pe  care  o  creează  această 
stare  încă  din  vremea  activităţii  Domnului.  Negarea  şi  punerea  la  în¬ 
doială  a  realităţii  Bisericii  de  după  Cincizecime  îi  privează  de  unica  po- 
sibiltate  de  a  vedea  ceea  ce  a  precedat  acestui  eveniment.  Ceea  ce  se 
întâmplă  după  Cincizecime  constituie  semne  în  mersul  evenimentelor, 
care  au  început  cu  Bunavestire.  Şi  pentru  că  este  vorba  de  un  trecut  ce 
se  continuă,  ne  apropiem  de  acest  trecut  pornind  de  la  urmarea,  de  la 
continuarea  lui. 

Să  ne  întoarcem  însă  la  limbajul  Noului  Testament. 

Mai  întâi  trebuie  să  vedem  mai  exact  limba,  felul  de  exprimare  al 
Noului  Testament.  Acolo  limbajul,  rostirea  nu  este  mitică  prin  sine,  ci 
este  limba  moraliştilor,  filosofilor,  cosmologilor,  a  Vechiului  Testament, 
adică  a  lumii  epocii,  a  unei  epoci  care  depăşise  în  mod  considerabil  mitul 
şi  avea  în  general  un  cuvânt  de  spus,  adeseori  un  cuvânt  ştiinţific,  des¬ 
pre  marile  probleme.  Ne  este  indiferent  aici  faptul  dacă  cuvântul  acesta 
era  corect  sau  nu. 

Scriitorii  Noului  Testament  era  firesc  să  folosească  limbajul,  felul 
în  care  oamenii  se  înţelegeau  atunci  şi  care,  desigur,  nu  este  întotdeauna 
acelaşi  cu  felul  nostru  de  a  ne  înţelege  astăzi. 

Acest  lucru  e  de  sine  înţeles  şi  acceptat  de  toţi.  Dar  ceea  ce  are 
o  însemnătate  hotărâtoare  este  —  nu  faptul  în  sine,  că  adică  Evanghe- 
lîştii  şi  Sf.  Paveî  fo^eau  limba  eoorii  —  ci  ce  conştiinţă  aveau  Evan- 
gheliştii  şi  Sf,  Apostol  Pavel  când  foloseau  limba  vremii  lor.  Cel  din 
urmă,  adică  faptul  că  foloseau  limba  epocii,  era  inevitabil.  Aşadar,  dacă 
sfinţii  scriitori  prin  cutare  sau  cutare  termen  de  epocă  aveau  impre¬ 
sia  că  certificau  adevărul,  atunci  ei  neîndoielnic  şi  au  greşit  şi  demitolo¬ 
gizarea  este  necesară.  Şi  iarăşi,  dacă  sfinţii  scriitori  au  folosit  fără  expli¬ 
caţii  termeni  de  epocă,  iarăşi  textele  lor,  unde  se  găsesc  aceşti  termeni, 
au  nevoie  de  demitologizare. 

în  realitate  însă,  cu  sfinţii  scriitori  se  întâmplă  ceva  cu  totul  opus: 
ei  aveau  profund  conştiinţa  că,  folosind  termenii  de  epocă,  declară  (ex¬ 
primă)  ceva  diferit  de  ceea  ce  indică  aceşti  termeni. 

Au  folosit  de  exemplu  termeni  politici,  cosmologici  şi  filosofici, 
precum  «împărăţia  lui  Dumnezeu»,  «al  treilea  cer»,  «din  al  cărui  gen 
suntem»,  «subpământeni»  ş.a.  Dar  însuşi  Domnul  şi  scriitorii  Noului  Tes¬ 
tament  au  conştiinţa  limpede  că  nu  există  analogie  sau  corespondenţă 
între  conţinutul  din  naştere  al  termenilor  de  mai  sus  şi  adevărul,  pe  care 
doreau  să-l  indice  prin  aceştia.  De  aceea,  de  exemplu,  încearcă  să  explice 
că  «împărăţia  lui  Dumnezeu»  nu  este  împărăţie  lumească,  cum  o  înţele¬ 
geau  Evreii  şi  Romanii;  că  «fericirea»  este  altceva  şi  nu  are  nici  o  legă¬ 
tură  cu  cel  de  al  treilea  sau  al  cincilea  etaj  al  cerului;  că  lumea  a  fost  creată 
din  nimic  şi  omul  a  fost  creat  «după  chipul  lui  Dumnezeu»  şi  nu  suntem 
«un  neam»  cu  Dumnezeu,  cum  afirmau  stoicii,  de  la  care  Sf.  Apostol  Pa- 
vel  a  preluat  termenul. 

însuşi  Sf.  Apostol  Pavel  a  dat  măsura  folosirii  limbii  de  epocă,  când 
a  folosit  cuvântul  ofrandă,  de  închinare  «Dumnezeul  necunoscut»,  pen¬ 
tru  a  vorbi  de  un  alt  Dumnezeu,  cel  adevărat.  De  asemenea  este  filosofic 
şi  termenul  Sf.  Evanghelist  Ioan  «Cuvântul  lui  Dumnezeu»,  dar  sfântul 
Evanghelist  are  conştiinţa  că  vorbeşte  despre  cu  «cuvânt»  nefilosofic,  vor¬ 
beşte  despre  Fiul  lui  Dumnezeu  care  «trup  s-a  făcut»  etc. 

III.  Demitologizarea  autentică  duce  la  Adevăr? 

Prin  urmare  tactica  lui  Hristos  şi  a  scriitorilor  neotestamentari  poate 
fi  înţeleasă  şi  ca  demitologizare,  de  vreme  ce  în  mod  conştient  dădeau 
un  nou  înţeles  termenilor  şi  cuvintelor  pe  care  în  mod  necesar  le  foloseau. 
Dar  de  vreme  ce  ei  făceau  demitologizare,  termenii  însemnaţi  ai  Noului 
Testament  deţin  deja  conţinutul  lor  corect  creştin  şi  prin  urmare  este 
de  prisos  pentru  ei  orice  altă  demitologizare.  Este  prin  urmare  de  pri¬ 
sos  şi  «programul  de  demitologizare»  al  lui  R.  Bultmarm  şi  al  cercetăto¬ 
rilor  oare-i  admiră  programul.  Este  foarte  semnificativ  faptul  că  şi  Bise¬ 
rica  în  genere  avea  conştiinţa  limpede  a  faptului  că  scriitorii  neotesta- 
mentari  au  demitologizat  în  mod  conştient  termenii  mai  însemnaţi  pe 
cajre-i  foloseau,  adică  au  încărcat  termenii  «din  afară»  cu  un  nou  con¬ 
ţinut.  Acest  fapt  se  dovedeşte  prin  aceea  că  sfinţii  Părinţi  şi  teologi  ai 
Bisericii  nu  uită  niciodată  să  accentueze,  obositor  chiar,  cum  că  formele, 
termenii  şi  icoanele  Sfintei  Scripturi,  adeseori  preînchipuie  altă  rea¬ 
litate  decât  cea  pe  care  o  declară  prin  sine.25  Demitologizarea  —  şi  accep- 


25  Vezi,  de  exemplu:  «Când  spui  că  prin  cuvântul  lui  Dumnezeu  toate  s-au 
făcut ;  nu  introduci  prea  (ia  omenească,  pentru  că  nimeni  dintre  noi  nu  înfăptuieşte 
prin  cuvânt.  ( ... )  Dar  şi  Dumnezeu ,  cu  toate  că  înfăptuieşte  prin  cuvânt  ceea  ce 
creează,  puterea  lui  crec  torre  nu  este  în  felul  oamenilor».  fSf.  Gri  ger  ie  Teologul,  Cu¬ 
vântul  20  «Despre  dogmă  şi  despre  funcţia  episcopilor,  9.  PG  35,  1076 .  EPE  4,  p.  270). 
[EPE  ~  „Sfinţi  Părinţi  Greci  ai  Bisericii*',  ediţie  de  texte  patristice  care  <a>pare  la 
Tesalonic  (m.  trad,)].  Când  Sfânta  Scriptură  susţine ,  de  exemplu ,  că  Dumnezeu  lo¬ 
cuieşte  în  cer  «nu  trebuie  să  ne  închipuim  nimica  trupeşte  în  acest  fapt .  Pentru  că 
nu  spunem  că  dumnezeirea  este  cuprinsă  sau  circumscrisă  Intr-un  loc,  pentru  că 
ea  este  şi  simplă  şi  netrupească  şi  plinătoare  a  toate .  Ci  pentru  că  Dumnezeu  se 

tăm  termenul  acesta  numai  în  mod  abuziv  —  avusese  deja  loc.  Şi  acest 
lucru  îl  aminteşte  întotdeauna  Biserica,  care  nu  a  aşteptat  atâtea  secole 
pe  Bultmann,  care  prin  metoda  lui  ţintea  în  principal  în  altă  parte,  adică 
la  respingerea  sau  lăsarea  în  uitare  a  acelor  elemente  evanghelice  pe  care 
nu  le  accepta  pentru  că  acestea  nu  pot  fi  înţelese  numai  cu  cuvântul 
omenesc  şi  pentru  că  acestea  cică  nu  concordă  cu  personalitatea  lui 
Hristos. 

Am  subliniat  deja  că  numai  în  mod  abuziv  folosim  termenul  «demi- 
tologizare»,  pentru  că  în  sine  el  este  greşit,  de  vreme  ce  scriitorii  Noului 
Testament  aveau  conştiinţa  că  prin  termenii  —  limbajul  lui  Noul  Testa¬ 
ment  exprimă  ceva  diferit  de  ceea  ce  declară  termenii  prin  originea  lor. 
Sfinţii  scriitori  aşadar  nu  s-au  lăsat  furaţi  să  propună  părerile  filosofice, 
sau  cosmologice,  sau  morale,  pe  care  le  presupuneau  termenii  de  ci  fo¬ 
losiţi.  Prin  urmare  limbajul  sfinţilor  scriitori  nu  era  mitic,  ci,  pe  de  o 
parte,  adaptat  timpului  şi,  pe  de  altă  parte,  convenţional.  La  problema 
convenţionalităţii  limbii  vom  reveni  mai  analitic.  Acum  mai  însemnăm 
încă  faptul  că:  de  vreme  ce  sfinţii  scriitori  au  folosit  pentru  a  exprima 
adevărul  nişte  termeni  pur  şi  simplu  «potriviţi»,  pentru  ca  prin  ei  să 
înţelegem  şi  noi  adevărul  exprimat,  cunoaşterea  structurii  şi  a  substra¬ 
tului  «mitic»  al  termenilor,  oricât  de  folositoare  ar  fi,  ne  ajută  foarte 
puţin.  Ceea  ce  în  principiu  este  necesar  pentru  înţelegerea,  cunoaşterea, 
trăirea  adevărului  exprimat  este,  cu  necesitate,  experienţa  adevărulu', 
pe  care  sfinţii  scriitori  o  deţineau  atunci  când  foloseau  termenii  şi,  dacă 
vreţi,  «miturile»  (parabolele,  exemplele,  imaginile). 

Fireşte,  dacă  ar  fi  existat  o  analogie  voită,  de  exemplu  între  «îm¬ 
părăţia  lumii»  şi  «împărăţia  lui  Dumnezeu»,  atunci  în  mare  măsură  ar  fi 
fost  suficientă  cunoaşterea  parţială  a  noţiunii  sau  structurii  «împărăţiei», 
ca  să  înţelegem  ceea  ce  Domnul  declara  prin  cuvântul  Său.  Atunci  demi- 
tologizarea  ar  fi  fost  oarecum  îndreptăţită  şi  destructuralizarea  (destruc- 
turalismus)  foarte  folositoare.  Acum  însă,  când  însuşi  Domnul  declară 
în  chip  conştient  că  împărăţia  Sa  «nu  este  din  această  lume»  (In  18,  35) 
şi  —  contrar  părerilor  care  dominau  despre  «împărăţie»  —  că  «împărăţia 
lui  Dumnezeu  este  înlăuntrul  nostru»  (Lc  17,  21),  el  ne-a  arătat  că  nu  tre¬ 
buie  să  căutăm  adevărul  împărăţiei  lui  Dumnezeu  în  ceea  ce  conţine 
şi  presupune  pentru  lume  cuvântul  «împărăţie».  Desigur,  ca  să  cerceteze 
ermineutul,  exegetul  premisele  înnăscute  ale  cuvântului,  este  şi  necesar 
şi  folositor,  dar  acest  fapt  în  mod  vădit  nu  duce  la  ceea  ce  este  adevărul 
împărăţiei  lui  Dumnezeu  (subl.  Trad.)  Ca  să  ajungă  cineva  acolo  are  ne¬ 
voie  de  o  altă  premisă,  de  o  altă  punte:  de  experienţa  adevărului  —  lumi- 


odihneşte  în  cele  de  sus  împreună  cu  duhurile  sfinţilor ,  numai  de  aceea  numim 
cerul  drept  «scaun»,  «tron»  sau  casă  a  Lui».  (Sf.  Chirii  al  Alexandriei,  Interpretare 
la  profetul  Isaia  V,  5:  PG  70,  1392  C).  Sfânta  Scriptură  vorbeşte  despre  adevăr  fo¬ 
losind  formule,  modele  omeneşti ,  dar  adevărul  este  în  afara  acestora:  «Dumnezeu 
trebuie  conceput  ca  fiind  în  afara  modelelor,  formelor  şi  cantităţii  şi  a  orice  fel  de 
circumscriere ,  al  oricărui  fel  de  gen  şi  alteritate,  pe  care  le  urmează  lucrurile  tru¬ 
peşte.  Căci  El  este  mai  presus  de  orice  minte».  (Sf.  Chirii  al  Alexandriei,  Interpretare 
la  Psalmi  10:  PG.  69,  793  A).  Vezi  şi  Sf.  Chirii  al  Alexandriei,  Împotriva  lui  Iulian  II 
şi  V:  PG  76,  603  C  şi  764  D  şi  altele. 

nării  Sfântului  Duh  (subl.  Trad.).  Dacă  cineva  nu  deţine  experienţa  ade¬ 
vărului  împărăţiei  şi  sustrage  noţiunea  cosmică  de  împărăţie  din  dum¬ 
nezeiescul  cuvânt  «împărăţia  lui  Dumnezeu»,  atunci  nu-i  va  rămâne 
nimic.  Dacă  cineva,  participând,  nu  crede  că  Logosul  (Cuvântul)  lui  Dum¬ 
nezeu  este  Fiul  lui  Dumnezeu,  când  va  îndepărta,  va  sustrage  din  expre¬ 
sia  relativă  a  Sfântului  Evanghelist  Ioan  noţiunea  filosofică  despre  «lo¬ 
gos»  -  «cuvânt»,  desigur  nu-i  va  rămâne  nimic  din  ceea  ce  a  vrut  să  de¬ 
clare  Sfântul  Ioan.  In  toate  cazurile  analoge,  exegetul,  demitologizând, 
va  rămâne  cu  nimica.  Sau  cel  mult  va  reţine  din  ceea  ce  a  vrut  să  de¬ 
clare  sfântul  scriitor,  ceea  ce  pofteşte  el,  ceea  ce  el  preferă  din  bogăţia 
Tradiţiei.  Astfel  este  perceptibil  în  ce  chip  şi  din  ce  cauză  demitologizarea 
devine  inutilă  şi  exegeza  ia  alte  dimensiuni.  Chiar  şi  tendinţa  exegetică 
protestantă  tradiţională  a  căutării  «înţelesului»,  «sensului»  Sfintei  Scrip¬ 
turi  —  care  foarte  recent  a  început  să  mişte  din  nou  pe  mai  mulţi  exe¬ 
geţi  —  evită  truncherile  textului  biblic;  insistă  însă  în  aceeaşi  răstălmă¬ 
cire:  crede  că  analizând  textele  poate  să  ajungă  la  adevărul  exprimat. 

La  adevărul  exprimat  nu  se  poate  ajunge  numai  prin  analiză,  pen¬ 
tru  că,  simplu,  nu  există  adevărată  analogie  între  cuvintele  biblice  şi  ade¬ 
vărul  exprimat.  Cuvântul  este  creat,  adevărul  este  necreat.  Şi  Duhului 
Sfânt  i-a  plăcut  să  dea  luminarea  Lui  în  special  prin  participarea  la  trupul 
lui  Hristos  şi  Bisericii  în  genere. 

Dacă  vrem  —  şi  trebuie  să  o  facem  —  să  ne  folosim  ca  teologi  de 
foarte  bogatele  şi  foarte  amănunţitele  analize  de  demitologizare,  de  de- 
structuralizare,  lingvistice  şi  de  alte  încercări,  acest  fapt  ne  poate  ajuta 
în  mod  apofatic,  negativ.  Pentru  că,  dacă  însemnăm  de  exemplu  struc¬ 
turile  şi  substratul  lingvistic  al  cuvântului  «împărăţie»,  cunoaştem  mai 
in  larg  ceea  ce  nu  este  «împărăţia  lui  Dumnezeu».  Fireşte,  cunoscând  ce 
nu  este  ceva,  nu  ştii  nicicând  ceea  ce  este  obiectul  de  cunoscut,  de  vreme 
ce  acesta  este  adevărul.  Ne  ajută  însă  să  evităm  răstălmăcirile  şi  confu¬ 
ziile,  câştig  care  nu  e  deloc  de  dispreţuit.  Faptul  neplăcut  în  cazul  exe¬ 
geţilor  este  următorul:  conştiinţă  absolută  că  termenul  «împărăţie»  con¬ 
stituie  numai  o  structură,  o  formă  curat  lumească,  cosmică  dobândeşte 
cineva  numai  întrucât  comunică  cu  adevărul  însuşi,  aşadar  numai  în  mă¬ 
sura  în  care  trăieşte  ceva  din  însăşi  împărăţia  cerurilor.  Câtă  vreme 
exegetul  nu  trăieşte  adevărul  care  este  relatat  în  Sfânta  Scriptură,  pro¬ 
iecţia  samavolnică  prin  mijlocirea  cuvintelor  biblice  a  propriilor  păreri, 
pe  oare  el  şi  le  închipuie  numai  ca  adevăruri,  devine  o  stare  fiziologică. 
Sau  chiar  se  simte  destul  de  îndreptăţit  să  definească  el  însuşi  ce  consti¬ 
tuie  In  Noul  Testament  adevăr  şi  ce  închipuire  omenească,  ce  este  cuvânt 
autentic  al  lui  Dumnezeu  şi  ce  ataşament  vremelnic.  Acest  fenomen 
se  petrece  cu  toţi  exegeţii-cercetătorii  «vieţii  lui  Iisus»  de  la  H.  Reima- 
rus  (în  1774  -  8  s-au  editat  fragmentele  Iui  legate  de  temă),  până  la  Albert 
Schweitzer  şi  de  la  R.  Bultmann  până  la  E.  Fuchs  şi  ceilalţi  suporteri 
ai  relativelor  tendinţe;  fiecare  dintre  ei  a  păstrat  drept  autentic,  curat 
biblic  şi  adevărat  ceea  ce  el  însuşi  a  considerat.  Bineînţeles,  rezultatul 
este  haos:  fiecare  exeget  a  plăsmuit,  a  fabricat  propria  «viaţă  a  lui  Iisus», 
care  —  fie  în  întreg,  fie  în  parte  —  nu  concordă  cu  «vieţile»  pe  care  le 
preferă  confraţii  lor. 

încercarea  demitologizării  devine  încă  o  dată  cerc  vicios,  pentru  că 
şi  ceea  ce  va  fi  prezentat  drept  înţelesul,  sensul  adevărat  al  limbii  mitice, 
va  constitui  din  nou  limbaj  mitic.  «Adevăratul  înţeles»  va  fi  declarat  în 
mod  obligatoriu  tot  printr-o  formă  de  limbaj,  care,  ca  atare,  va  presu¬ 
pune  structuri  şi  substratul  filosofic  al  epocii  contemporane.  Astfel  ne 
vom  afla  din  nou  în  necesitatea  unei  re-mitologizări  (Remythologisierung), 
precum  de  altminteri  au  şi  propus  cu  multe  speranţe  R.  Prenter26  şi  cu¬ 
noscutul  filosof  Karl  Jaspers.27  Dar  întrebarea  şi  neputinţa  fundamen¬ 
tală  continuă  să  dăinuie: 

remitologizarea  linguală,  lexicală  va  ajuta  la  înţelegerea  adevă¬ 
rului,  de  vreme  ce  nici  o  formă  de  limbaj  —  deci  nici  cea  contemporană  — 
nu  deţine  analogie  cu  adevărul  şi  nici  nu  duce  singură  la  adevăr? 

•  de  vreme  ce  cuvintele  indică  şi  nu  cuprind  adevărul?28 

®  de  vreme  ce  fiinţa  adevărului  nu  se  identifică  cu  exprimarea  lui, 
contrar  celor  ce  va  înţelege  filosoful  H.  G.  Gadamer? 

Ce  ne  va  oferi  în  plus  remitologizarea,  în  afară  de  faptul  că  forma 
de  limbaj  a  adevărului  remitologizat  va  fi  mai  apropiată  de  simţământul 
nostru  lingvistic  şi  de  imaginea  contemporană  a  lumii?  Actualizarea  lim¬ 
bajului  este  fireşte  folositoare  şi  vai  de  teologii  care  nu  o  urmăresc  cu 
prudenţă  şi  atât  cât  este  cu  putinţă.  Nicicând  însă  actualizarea  limbii, 
remitologizarea  dacă  vreţi,  nu  constituie  şi  nici  nu  poate  constitui  un 
factor  grav  de  înţelegere  a  adevărului,  de  vreme  ce  înţelegerea  lui  (ade¬ 
vărului)  pretinde  o  relaţie  —  comuniune  reală  cu  el.  Această  actualizare 
constituie  desigur  numai  un  mic  ajutor,  dar  este  cel  mai  mult  ce  poate 
să  ofere  un  teolog  exeget  cu  puterile  lui  omeneşti.  Şi  trebuie  s-o  ofere 
pentru  că  aceasta  constituie  o  filantropie  faţă  de  majoritatea  creştinilor 
care,  fireşte,  nu  pot  să  devină  exegeţi  specialişti  şi  teologi.  Dar  această 
ofertă  devine  reală  —  adică  roditoare  —  numai  dacă  exegetul  crede  — 
trăieşte  adevărul.  In  caz  contrar  actualizarea  limbii  adevărului  biblic 
nu  are  nici  un  sens.  Ba  şi  mai  rău,  dacă  limbajul  biblic  nu  trăieşte  ade¬ 
vărul  pe  care-1  exprimă,  nu  va  cunoaşte  ce  adevăr  să  îmbrace  în  lim¬ 
baj  contemporan,  actual,  dat  fiind  faptul  că  credinţa  —  trăirea  (adevă¬ 
rului  se  identifică  în  final  cu  cunoaşterea  reală  a  adevărului. 

Pentru  toate  încercările  ermineutice  contemporane,  —  care,  chiar 
dacă  ele  nu  contribuie  la  înţelegerea  reală  a  adevărului,  au  oferit  desi¬ 
gur  prin  analizele  lor  un  bogat  material  filologic-filosofic,  —  este  necesar  să 
observăm  următoarele:  insistând  asupra  caracterului  mitic  sau  sim¬ 
bolic  al  limbii  neotestamentare,  ele  transformă  caracterul  însuşi  al  Nou¬ 
lui  Testament  din  esenţialmente  istoric,  în  esenţialmente  teoretic  şi  ab¬ 
stract.  Presupun  adică  —  uneori  în  mod  conştient,  alteori  inconştient  — 
că  Noul  Testament  este  o  carte  esenţialmente  de  noţiuni  abstracte,  pe 
când  Noul  Testament  constituie  înainte  de  toate  o  comemorare  de  eveni- 


26  R.  Prenter,  Mythos  und  Evangelium:  Kerygma  und  Mythos ,  ed.  H.-W. 
Bartsch),  II,  Hamburg,  1965,  p.  84-96. 

27  Karl  Jaspers,  Wahrheit  und  Unheil  der  bultmannischen  Entmythologi- 
sierung.  Kerygma  und  Mythos,  ed.  H.-W.  Bartsch,  III,  Hamburg.  1966,  p.  11-46. 

28  Sf.  Grigorie  de  Nisa,  Împotriva  lui  Eunomie  II,  291  (Jaeger,  p.  312)  PG 
45,  1005. 

mente,  de  fapte  istorice,  dar  şi  de  trăiri  ale  adevărului.  Acestea  func¬ 
ţionează  chiar  ca  şi  dovezi  pentru  viitor,  ca  şi  realitate  spirituală,  du¬ 
hovnicească  pentru  împărăţia  lui  Dumnezeu,  care  a  început  deja  în  Isto¬ 
rie,  unde  împărăţia  lui  Dumnezeu  era  vizibilă  şi  se  va  termina  eshatologic. 
Elementele  revelatoare  (cuvântul  nu  e  prea  potrivit)  ale  Noului  Testa¬ 
ment,  care  sunt  şi  cele  mai  greu  de  înţeles,  au  ca  bază  solidă  şi  vastă 
evenimentele  istorice,  care  devin  o  condiţie  sigură  «de  interpretare»  a 
celor  dintâi. 


Din  păcate  însă,  negaţia  şi  îndoiala  au  pornit  de  la  evenimentele 
clare  istorice.  Acţiunea  conţinea  o  «înţelepciune»  demonică.  Pentru  că, 
negând  cineva  substratul  istoric,  interpreta  după  bunul  plac,  samavolnic, 
partea  revelatoare.  Astfel  în  Biserica  veche  problema  era  ce  este  Hristosul 
istoric  în  relaţie  cu  Dumnezeu  Tatăl  şi  cu  omul  (subl.  T.).  In  ermineu- 
tica,  în  exegeza  contemporană  problema  este  dacă  putem  să  vorbim  des¬ 
pre  un  Hristos  istoric,  dacă  trebuie  să  vorbim  despre  istoricitatea  Lui,  sau 
dacă  datele  Noului  Testament  redau  într-adevăr  pe  istoricul  Hristos  (subl. 
T).  De  aceea,  în  măsura  în  care  pun  la  îndoială  date  istorice  fundamen¬ 
tale  despre  persoana  lui  Hristos,  neîncrezătorii  de  azi  sunt  eretici  mai 
radicali  decât  ereticii  vechi,  care  negau  de  exemplu  relaţia  firească  a 
Fiului  cu  Tatăl,  sau  firea  omenească  în  Hristos  (este  vorba  de  arieni,  de 
apolinarişti,  de  monofiziţi  ş.a.).  De  aceea  nici  nu-1  uimeşte  pe  teologul 
Bisericii  indiferenţa  exegeţilor  extremişti  faţă  de  faptul  dacă  Fiul,  de 
exemplu,  şi-a  asumat  întreaga  fire  omenească  sau  nu,  fire  care  numai 
aşa  (dacă  a  fost  asumată  în  întregime)  poate  fi  mântuită. 

Când  cineva  se  îndoieşte  de  însăşi  istoricitatea  lui  Hristos,  este  de 
sine  înţeles  să  nu  se  intereseze  de  modul  unirii  celor  două  firi  în  Hristos. 
Un  teolog  poligraf  şi  pretutindeni  cunoscut  spunea  recent  în  Anglia,  că 
teologia  astăzi  are  lucruri  mult  mai  serioase  de  făcut  decât  să  vorbească 
de  exemplu  despre  cele  două  firi  ale  lui  Hristos;  acestea  în  vremea  noas¬ 
tră  nu  mai  au  însemnătate.  Avem  de-a  face  aşadar  cu  o  extraordinară  re¬ 
trogradare  în  teologie,  care  se  desfăşoară  în  numele  propăşirii,  al  progre¬ 
sului  şi  care  izvorăşte  din  refuzul  acestor  exegeţi  de  a  accepta  şi  de  a 
adopta  mersul  întregii  iconomii  dumnezeieşti  de  la  evenimentele  şi  pro¬ 
misiunile  Vechiului  Testament,  la  evenimentele  şi  revelaţia  din  vremur 
rile  neotestamentare  şi  la  activitatea  Duhului  Sfânt  în  Biserică. 

IV.  De  ce  a  existat  neputinţa  iniţială  a  apostolilor  de-a  înţelege  şi 
neînţelegerea  între  ortodocşi  şi  neortodocşi  (eretici)?  Experienţa  precede 
limbajul. 


Ceea  ce  nu  au  apreciat  corect  Bultmann  şi  şcoala  sa  «noua  ermineu- 
tică»,  continuatorii  şi  ce  ce  au  îmbunătăţit  lucrarea  sa  şi  cei  ce  au  aplicat 
filosofia  analitică,  în  ciuda  analizelor  lor  amănunţite  (de  altminteri  folo¬ 
sitoare  şi  însemnate,  trebuie  să  o  menţionăm),  este  următorul:  nici  sfinţii 
apostoli  nu  înţelegeau  pe  Domnul,  când  de  atâtea  ori  le-a  vorbit 
de  împărăţia  lui  Dumnezeu  şi  despre  însăşi  persoana  Sa.  Şi  Domnul 
vorbea  limba  pe  care  aceia  o  înţelegeau,  o  cunoşteau.  Foloseau  aceeaşi 
limbă,  dar  exista  neînţelegere,  incomprehensibilitate.  Limbajul  aşadar, 


2  —  Revista  Teologică 


■*1 

18 


REVISTA  TEOLOGICA 


oricât  de  mult  ar  fi  explicat,  oricât  de  mult  ar  fi  destructuralizat,  demi- 
tologizat  nu  este  suficient  pentru  ca  cineva  să  accepte  şi  să  înţeleagă 
adevărul.  Are  foarte  mare  însemnătate  faptul  că  chiar  şi  cuvântul  Dom¬ 
nului  ca  şi  cuvânt  nu  avea  prin  sine  puterea  de  a  convinge,  puterea  să-i 
întoarcă  pe  oameni  către  Domnul,  să  nască  în  sufletele  lor  credinţa.  în 
clipa  când  omul  ascultă  cuvântul  Domnului  este  nevoie,  în  afară  de  miş¬ 
carea  pozitivă  a  omului,  şi  de  o  luminare  specială,  care-i  deschide  ochii 
minţii  spre  acceptarea  şi  înţelegerea  adevărurilor,  adică  spre  acceptarea, 
comuniunea  şi  experienţa  adevărurilor,  pe  care  (p.  35)  le  exprimă  cu¬ 
vintele  Domnului, 

Lucrarea  luminării  o  face  Duhul  Sfânt  în  colaborare  cu  omul  însuşi. 
Sfânta  Euharistie  a  fost  înfăptuită  de  Domnul  şi  se  înfăptuieşte  prin 
Duhul  Sfânt  tocmai  pentru  că  termenul,  cuvântul  (logosul)  nu  are  prin 
el  însuşi  putere  creativă  —  sfinţitoare  şi  pentru  că  este  nevoie  de  o  in¬ 
tervenţie  specială  a  Duhului  Sfânt. 

Are  o  însemnătate  hotărâtoare  aici  faptul  că,  în  Sfânta  Euharistie, 
nu  sunt  suficiente  cuvintele  Domnului,  cu  care  El  a  înfăptuit  şi  întemeiat 
o  dată  pentru  totdeauna  taina  (Mt.  26,  27-29;  Mc.  14,  22-24;  Lc  22,  19-20), 
pentru  că  «adevărata  putere  a  lui  Dumnezeu  nu-şi  are  fiinţa  în  silabe».2* 
Este  absolut  necesară  invocarea  de  către  preot  a  Duhului  Sfânt,  ca  să 
transforme  pâinea  şi  vinul  în  trupul  şi  sângele  Domnului,  ca  să  se  în¬ 
făptuiască  şi  acum  sfânta  taină.  Altminteri,  dacă  nu  se  invocă  Duhul 
Sfânt,  atunci  Euharistia  rămâne  o  taină  unică,  o  Euharistie  pe  care  Dom¬ 
nul  a  înfăptuit-o  şi  care  nu  se  mai  repetă.  Dar  Domnul,  împlinind  această 
taină,  ne-a  chemat  să  o  înfăptuim  în  mod  continuu  în  istorie  {Lc  22, 19). 

El  (Domnul)  nu  a  avut  nevoie  de  invocarea  Duhului  Sfânt,  pentru 
că  fiind  El  însuşi  Dumnezeu,  activa  El  însuşi  în  epoca  neotestamentară 
energiile  dumnezeieşti.  Domnul  a  zis  cuvintele  «acesta  este  trupul  Meu» 
şi  «acesta  este  sângele  Meu»  (Mt  26,  27-28)  şi  cele  două  elemente  ale  pă¬ 
mântului  au  devenit  firea  omenească  îndumnezeită  a  lui  Hristos.  Cuvin¬ 
tele  Lui  au  fost  creatoare,  întemeietoare  ale  primei  dumnezeieşti  Euha¬ 
ristii,  datorită  energiei  dumnezeieşti  pe  care  însuşi  Domnul  o  activa-slujea. 
De  atunci  însă,  cuvintele  acestea  ale  Domnului,  rostite  de  acum  nu  de 
Domnul,  ci  de  omul  preot,  nu  sunt  suficiente  pentru  transformarea  ele¬ 
mentelor  pământului.  Aceasta  o  poate  face  numai  nemijlocita  interven¬ 
ţie  a  Dumnezeului  întreit.  O  chemăm  aşadar  pe  cea  de  a  treia  persoană 
a  Sfintei  Tremi,  adică  pe  Duhul  Sfânt,  şi-ntr-adevăr  prin  intervenţia  lui 
tainică,  cu  dumnezeiasca  energie  care  acţionează,  pâinea  şi  vinul  devin 
trupul  şi  sângele  lui  Hristos,  aşa  cum  au  devenit  şi  de  la  Hristos  însuşi. 

Lărgind  puţin  problematica,  devine  evidentă  neputinţa  limbii  şi  ne¬ 
voia  unei  experienţe  a  adevărului. 

La  începutul  secolului  al  IV-lea,  Arie,  studiind  mult  şi  explicând 
Sfânta  Scriptură,  a  învăţat  că  Fiul,  a  doua  persoană  a  Sfintei  Tremi,  este 
făptură  şi  nu  «Dumnezeu  în  sine»  (autotheos),  Dumnezeu  «adevărat», 
Dumnezeu  «real».  Sf.  Atanasie,  care  cunoştea  şi  vorbea  aceeaşi  limbă  cu. 

- —  t  ..  -  ....  _  ■*.  :*  ; 

29  Ibtdem. 

Arte,  a  arătat  m  multe  chipuri  că  Fiul  are  firea  lui  Dumnezeu  Tatăl,  este 
«adevărat»  şi  Dumnezeu  «prin  fire». 

Şi  Arie  şi  Sf.  Atanasie  citeau  aceleaşi  texte  biblice,  (aceleaşi)  cu¬ 
vinte  ale  Domnului:  «Eu  şi  Tatăl  una  suntem»  (In  10,  30),  «Cine  M-a 
văzut  pe  Mine,  a  văzut  pe  Tatăl»  (In  14,  9).  Cu  toate  acestea  înţelegerea 
lor  a  fost  radical  deosebită.  Sf.  Atanasie  —  trăind  întregul  mers,  între¬ 
gul  proces  al  dumnezeieştii  iconomii,  adică  întregul  duh  al  Bisericii,  şi 
având  experienţa  adevărului,  aşa  cum  o  vedem  şi  la  Sf.  Grigorie  Teolo¬ 
gul,  —  credea  şi  învăţa  că  Fiul  are  firea  Tatălui. 

Nu  a  putut  însă,  cu  toate  că  a  adus  şi  multe  texte  biblice  relative, 
să-l  convingă  pe  Arie.  Acesta  cunoştea  cuvintele,  structurile,  formele  Sfin¬ 
tei  Scripturi,  dar  nu  avea  experienţa  adevărului  ce  se  exprimă  prin  ele, 
precum  o  avea  Sf.  Atanasie.  Sf.  Atanasie  trăia  o  realitate  pe  care  Arie 
nici  nu  o  bănuia.  Sunetele  cuvintelor,  pe  care  amândoi  le  foloseau,  dina¬ 
mica  lor  linguală  era  aceeaşi,  (erau)  cuvintele  Domnului.  Semnificatul 
era  acelaşi,  dar  semnificantul  era  complet  diferit.  Astfel,  orice  încer¬ 
care  de  înţelegere  devenea  zadarnică. 

Tot  aşa  şi  puţin  mai  târziu,  când  Sf.  Vasile  cel  Mare  îl  mustra  pe 
Eunomie,  care  identifica  proprietatea,  însuşirea  «nenăscut»  a  Iui  Dumnezeu 
Tatăl  cu  firea  lui  Dumnezeu  Tatăl.  Sf.  Vasile,  trăind  la  fel  duhul  Bise¬ 
ricii  şi  având  relativa  experienţă  a  adevărului,  încerca  în  zadar  să-l  con¬ 
vingă  pe  Eunomie  şi  pe  adepţii  lui,  că  fiecare  proprietate  dumnezeiască 
particulară  («ne-naşterea»  Tatălui,  «naşterea»  Fiului)  se  leagă  de  fiinţa, 
de  existenţa  fiecărei  persoane  dumnezeieşti,  şi  nu  se  identifică  cu  firea 
persoanei.  Eunomie  neavând  o  experienţă  analogă,  nu  se  lăsa  convins  de 
argumentele  Sf.  Vasile.  Problema  lui  Arie  şi  a  lui  Eunomie  nu  se  datora 
necunoaşterii  multor  texte  biblice,  pe  care  desigur  le  ştiau;  se  datora 
faptului  că  negau  ceva  fundamental  din  adevărul  deja  exprimat  (Tradiţia) 
şi  aşa  ei  nu  erau  luminaţi  de  Duhul  Sfânt,  ca  să  creadă  în  relaţia  firească 
a  Fiului  cu  Tatăl,  aşa  cum  s-a  întâmplat  cu  Sf.  Atanasie  şi  cu  Sf.  Vasile, 
care  au  adoptat  şi  au  trăit  întregul  adevăr  exprimat  până  atunci. 

Aşadar  greutatea  sfinţilor  apostoli  de  a  înţelege  ceea  ce  le  spunea 
Domnul  înaintea  pogorârii  asupra  lor  a  Sfântului  Duh,  şi  neacceptarea 
de  către  Arie  şi  Eunomie  şi  de  ceilalţi  eretici  a  afirmaţiilor  corecte  pe  care 
le  susţineau  teologii  ortodocşi,  arată  că  în  cunoaşterea  adevărului  precede 
experienţa  adevărului  însuşi  (subl.  trad.)  şi  după  aceea  urmează  formu¬ 
larea  lexicală.  Şi  astfel  avem  teologie. 

Condiţie  principală  aşadar  pentru  o  credinţă  şi  teologie  comună  este 
experienţa  comună  a  adevărului  sau  altminteri  iluminarea  din  partea 
Sfântului  Duh.  Iarăşi,  teologie  identică  au  nu  toţi  cei  ce  folosesc  simplu 
sau  acceptă  aceleaşi  formulări,  ci  înainte  de  toate  toţi  cei  ce  au,  sau  ce! 
puţin  acceptă,  aceleaşi  experienţe  ale  adevărului.  Formularea  linguală, 
lexicală  este  un  element  posterior,  o  urmare,  o  consecinţă  şi  un  epifeno¬ 
men.  Sf,  Vasile  cel  Mare,  urmând  pe  Sf.  Atanasie,30  lămurea  că  firea  pre- 

30  «Cdcî  nu  cuvintele  atrag  dirpă  ele  firea ,  ci  mai  degrabă  firea  trage  cu¬ 
vintele  spre  ea  şi  le  transformă .  Pentru  că  termenii  nu  există  mai  înaintea  fiinţei ; 
ci  fiinţele  există  mai  întâi  şi  numai  după  acestea  vin  cuvintele »  (Sf.  Atanasie  cel 
Maire,  împotriva  arienilor  II,  3;  PG  26,  152, 

cede  lucrurilor  (dobândim  relaţie  cu  adevărul)  şi  «după  aceea»,51  găsim  cu¬ 
vinte  corecte,  potrivite  pentru  aceste  lucruri*  Adevărul  este  cauza  ter¬ 
menilor  tologici  (al  «numirilor»)  şi  nu  invers.  In  baza  adevărului  «se 
plâsmuesc»  numele  şi  nicicând  invers,  va  explica  mult  mai  târziu  în  se¬ 
colul  al  XlV-lea  şi  Sf.  Grigorîe  Pal  ama.52 

V.  Limba  nu  circumscrie  adevărul 

Dacă  experienţa  înseamnă  viaţă  şi  realitate  dinamică,  ea  nu  se  epui¬ 
zează,  nu  se  cuprinde  în  forme  şi  tipuri,  care  se  relativizează  şi  de  acest 
cuvânt. 

Sf.  Grigorie  Teologul  este  în  problema  aceasta  limpede  şi  se  apro¬ 
pie  de  Platon  care,  în  dialogul  «Timeus»,  susţinea  că,  în  vreme  ce  cineva 
poate  să-l  cunoască  pe  Dumnezeu,  îi  este  cu  neputinţă  ca  să-L  exprime.35 
Acest  lucru  i-a  părut  ciudat  Sf.  Grigorie,  care  vede  (constată)  principala 
greutate  în  însăşi  cunoaşterea  adevărului  şi  care  gândeşte  că  dacă  există 
cunoaştere  (comuniune  sau  experienţă)  a  adevărului,  atunci  se  va  găsi  un 
cuvânt  —  formulă  să  exprime  această  cunoaştere.  Numai  că  acest  cu¬ 
vânt  —  formulare  va  constitui  numai  o  indistinctă,  obscură,  «amudre»34  a 
experienţei.  Adevărul  nu  este  exprimat  în  sens  propriu.  Nu  vorbim  în 
sens  propriu,  când  folosim,  de  exemplu,  termenii  «Fiu»  şi  «purcedere». 
La  aceste  expresii  ajungem  în  baza  celor  ce  se  petrec  pe  plan  omenesc: 
lucrurile  despre  Dumnezeu  «nu  le  putem  exprima  în  mod  propriu,  ci  sun¬ 
tem  obligaţi  să  spunem  cele  potrivite  cu  noi»,55 

In  nici  un  caz  cuvântul  —  formularea  nu  cuprinde,  nu  circumscrie, 
nu  defineşte  realitatea.  Cu  atât  mai  mult  cu  cât  adevărul  trăit  —  reali¬ 
tatea  este  necreat,  iar  cuvântul  —  formularea  este  născocire  a  omului 

creat.  Analogie  între  creat  şi  necreat  nu  există.  Prin  urmare  forma,  sche¬ 
ma,  icoana  sau  cuvântul,  care  să  cuprindă  intr-adevăr  adevărul  şi  să-l 
redea,  fie  şi  în  parte  nu  poate  să  se  găsească. 

Ceea  ce  vrem  să  exprimăm  şi  formele  lui  de  exprimare  sunt  cu  totul 
deosebite,  cu  totul  diferite  între  ele.  Evident,  deosebirea  în  această  temă 
între  Platon  şi  Sf.  Grigorie  Teologul  se  datorează  faptului  că  fiecare  ur¬ 
măreşte  o  cunoaştere  diferită  a  lui  Dumnezeu,  bineînţeles  cu  premise  deo¬ 
sebite.  Sf.  Grigorie,  presupunând  o  diferenţă  radicală  între  creat  şi  ne- 


31  Sf.  Vasile  cel  Mare,  împotriva  lui  Eunomie  II,  4;  PG  29,  580:  « Firea  lucru¬ 
rilor  nu  urmează  numirile ,  ci  numai  după  lucruri  se  izvodesc  numirile ». 

32  «Nu  se  schimbă  prin  numiri  lucrurile,  ci  semnificaţia  noţiunilor  se  strânge 
(se  adună)  şi  se  mută  (schimbă)  aşa  cum  se  cuvine  lucrurilor.  Pentru  că  lucrurile 
constituie  cauza  numirdor  şi  nicidecum  numznle  cauza  lucrurilor »  Sf.  Grigorie  Pa- 
laima.  Obiecţii  împotriva  lui  Akinyn  5,  17,  68;  Scrierile  Sf.  Grigorie  Falama,  Tesa- 
lonic,  1966,  voi.  III,  p.  337;  EPE  6,  p.  220). 

33  Platon,  Timeu  28  C:  «Este  lucru  greu  aşadar  să-l  găsească  cmeva  pe  crea - 
fond  şi  părintele  acestui  Univers ;  şi  dacă-t  găseşte ,  este  cu  neputinţă  să-l  pre¬ 
zinte  (să-l  descrie)  lumii». 

34  Sf.  Grigorie  Teologul.  Cuvântul  27,  4  şi  17  (PG  36.  29-32  şi  48). 

35  Sf.  Ioan  Damaschin,  Expunerea  exacid  a  credinţei  ortodoxe  I,  2;  PG  94,  792; 

EPE  19,  56.  .  . 


STUDII  ARTICOLE 


21 


creat,  urmăreşte  cunoşterea  —  comuniunea  fiinţei,  a  ipostazei,  a  ener¬ 
giilor  persoanelor  Sfintei  Treimi,  nu  cunoaşterea  firii  dumnezeieşti.  Cu¬ 
noscând  ipostazele  dumnezeieşti,  proprietăţile  Im  specifice,  poate  în 
final  să  găsească  vreo  formă  lexicală  relativă  pentru  a  exprima  cunoaş¬ 
terea  lui.  Platou,  nediscernând  firea  şi  existenţa  în  Dumnezeu  şi  înţele¬ 
gând  cunoaşterea  lui  Dumnezeu  ca  şi  cunoaştere  a  firii  dumnezeieşti  nu 
putea  desigur  să  cunoască  realmente  pe  Dumnezeu.  Şi  această  necu¬ 
noaştere  el  prefera  să  o  atribuie  neputinţei  mijloacelor  de  expresie. 

O  atare  neputinţă  a  mijloacelor  de  expresie  este  adevărată,  dar  nu¬ 
mai  pentru  firea  lui  Dumnezeu.  Dimpotrivă,  dumnezeieştile  însuşiri,  prin 
activitatea  persoanelor  dumnezeieşti  In  istorie  şi  prin  luminarea  specială 
a  Sfântului  Duh,  este  cu  putinţă  să  fie  cunoscute  şi  exprimate  printr-un 
limbaj  convenţional.  Să  însemnăm  că  şi  apofatismul  filosofic,  calea  apo- 
fatică  sau  metoda  de  cunoaştere  a  lui  Dumnezeu  este  înţeles  numai  pen¬ 
tru  că  el  nu  presupune  deosebirea  dintre  fire  şi  existenţă  (unde  se  află 
şi  însuşirile)  în  Dumnezeu.  El  încearcă  să  respingă  toate  firile  cunos¬ 
cute,  încât  ceea  ce  rămâne,  fie  şi  nedeterminat,  să  fie  considerat  Dum¬ 
nezeu,  dar  aceasta  va  constitui  firea  Lui.  Dar  omul,  cu  toate  că  este  făp¬ 
tură,  cu  anumite  premise  cunoaşte  adevărul,  pe  Dumnezeu,  dobândeşte 
experienţa  Lui.  Numai  atunci  omul  se  simte  întărit,  statornicit,  trăieşte 
o  viaţă  de  tăcere  cu  adevărul  şi  întru  adevăr.  Aceasta  este  ceva  obişnuit 
şi  o  preferă  toţi  cei  care  au  trăit  o  intensă  comuniune  —  experienţă  a 
adevărului.  Starea  aceasta  de  obicei  sălăşluieşte  în  tăcerea  ei.  Ea  rămâne 
neexprimată,  neformulată,  nu  devine  cuvât,  adică  teologie.  Şi  atunci  nu 
există  probleme;  nu  avem  nici  măcar  problema  modului  cum  trebuie  ex¬ 
primat  (adevărul)  şi  nici  problema  autenticei  exprimări  a  experienţei 
adevărului. 

Adesea  însă  este  nevoie,  cu  prilejul  învăţăturilor  greşite  şi  pentru 
folosul  credincioşilor,  comuniunea  —  experienţa  adevărului  pe  care  o  de¬ 
ţine  un  credincios  îmbunătăţit  să  fie  prezentată,  să  fie  îmbrăcată  în  cu¬ 
vânt,  să  fie  exprimată.  Dar  ce  cuvânt,  ce  veşmânt  va  fi  ales?  De  vreme 
ce  nu  există  analogie  între  mijloacele  de  expresie  şi  adevăr,  cel  ce  deţine 
experienţa  va  folosi  cu  necesitate  o  formă  de  exprimare  cunoscută  epocii, 
adică  un  limbaj,  un  termen,  o  structură. 

Trebuie  însă  să  subliniem  că  fiecare  formulare  teologică  trebuie  să 
fie  în  relaţie  absolută  mai  întâi  cu  ceea  ce  crede  deja  Biserica,  şi,  în  al 
doilea  rând,  cu  climatul  spiritual  al  epocii.  Formularea  lexicală,  verbală 
a  experienţei  autentice  a  adevărului  este  întotdeauna  analogă  —  nu  con¬ 
trazice  niciodată  —  cu  ceea  ce  constituie  Tradiţia  Bisericii.  Şi  orice  ele¬ 
ment  nou  aduce,  se  va  înfăţişa  ca  o  adevărată  consecinţă  şi  o  continuare  a 
celor  deja  formulate.  Formularea  linguală,  ca  formă,  depinde  de  formele 
lingvistice  deja  cunoscute  în  fiecare  epocă,  cu  ajutorul  cărora  oamenii 
au  învăţat  să  cugete  şi  cu  care  se  înţeleg  filosofic,  cosmologic,  moral,  sau, 
dacă  vreţi,  mitic.  Folosirea  unor  astfel  de  forme  lingvistice  este  do 
sine  înţeleasă,  nu  numai  pentru  că,  simplu,  trebuie  să  se  găsească 
o  punte  de  comunicaţie  cu  oamenii  vremii,  ci,  mai  ales,  pentru  că  această 
limbă,  aceste  forme  le  cunoaşte  şi  le  are  la  dispoziţia  sa  cel  ce  dă  expre¬ 
sie,  cel  ce  formulează  experienţa.  Cel  ce  formulează  experienţa  are  o  reia- 

ţie  autentică  cu  adevărul  —  pentru  că  de  acolo  purcede  experienţa  lui  — , 
dar  este  şi  trup  din  trupul  epocii  şi  al  locului  în  care  trăieşte.  Şi  forma  de 
exprimare  teologică  va  fi  acceptată  ca  şi  corectă  de  cei  ce  au  sau  vor 
dobândi  experienţa  (adevărului)  pe  care  o  are  teologul  care  foloseşte 
forma  de  exprimare. 

Deci  o  cale,  o  primă  premisă  ca  să  fie  acceptat  de  toţi  un  adevăr  o 
constituie  înainte  de  toate  identitatea  experienţei  şi  nu  identitatea 
formei  de  exprimare.  Oricare  mijloace  de  exprimare  şi  cuvintele  nu  vi¬ 
zează  nicicând  firea  dumnezeiască,  care  este  şi  rămâne  nedeterminatăr5 
Desigur,  dacă  limba  prin  care  este  exprimat  adevărul  ar  fi  fost  şi  ea  reve¬ 
lată,  atunci  am  fi  pretins  cu  siguranţă  o  identitate  de  limbaj  şi  de  adevăr 
sau  cel  puţin  analogie  între  limbaj  şi  teologie.  O  astfel  de  concepţie  a  for¬ 
mulat  gândirea  neoplatonică  (Iamblichus)  şi  Eunomie,  care  identifica  cu¬ 
vântul  «nenaştere»  cu  firea  lui  Dumnezeu  Tatăl.37 

Acelaşi  lucru  fac  şi  unii  filosofi  astăzi,  identificând  semnificantul  cu 
semnificatul,  fiinţa  lucrurilor  cu  limbajul  în  care  le  exprimă.35  Limitând 
însă,  în  teologie,  existenţa  la  măsurile,  dimensiunile  limbii,  sărăcesc  în 
mod  nepermis  fiinţa  şi  simplifică  orbeşte  limbajul.  Sf.  Grigorie  de  Nisa 
este  şi  în  acest  caz  deosebit  de  clar  şi  face  disecţiunea  necesară  în  pro¬ 
blemă:  «căci  adevărata  putere  a  lui  Dumnezeu .  . .  nu-şi  are  existenţa  în 
silabe».39  Fiinţa  lui  Dumnezeu  nu  se  circumscrie  în  cuvinte  şi,  fireşte,  nici 
nu  se  identifică  cu  acestea. 

Trebuie  însă  să  însemnăm  că  mai  ales  filosofii  contemporani,  când 
identifică  existenţa,  fiinţa  cu  expresia  ei  lexicală,  sau  când  înţeleg  fiinţa  ca 
şi  fapt  lingvistic  (Sprachgeschehen)  sunt  îndreptăţiţi  într-o  măsură  să 
o  facă.  Şi  aceasta  pentru  că  în  domeniul  filosofiei  există  analogie  între 
existenţa,  pe  care  cred  că  o  înţeleg  şi  expresia  ei  linguală  (adică  a  semni¬ 
ficatului  şi  semnificantului),  de  vreme  ce  amândouă  sunt  închipuiri  ome¬ 
neşti.  Existenţa,  —  o  idee  filosofică  de  exemplu  —  este  înţeleasă  intelec¬ 
tual  (noetic)  de  mintea  omenească.  Expresia  lexicală,  adică  semnificatul, 
constituie  de  asemenea  o  realizare  a  minţii  omeneşti.  Nu  avem  prin  ur¬ 
mare  nici  un  motiv  să  negăm  pentru  filosofie  identificarea  de  mai  sus,  cu 
toate  că  avem  rezerve  în  ce  priveşte  absolutul  identificării,  pentru  că, 
In  afară  de  altele,  cuvântul  lăuntric  sau  mai  simplu  procedura  intclec- 


3€  Vezi  Sf.  Grigorie  de  Nisa,  împotriva  Iul  Eunomie  III,  1,  103  (Ediţia  Jaeger 
II,  33):  «nu  se  poate  ca  ceea  ce  este  nemărginit  prin  fire  să  fie  cuprins  cu  mintea 
prin  închipuirea  unor  termeni ».  (EPE  3,  p.  76).  Sf.  Vasile  cel  Mare,  împotriva  lui 
Eunocmie  I,  5  (PG  29,  580:  «în  căzui  Tatălui  şi  al  Fiului  numirile  (=  « nenăscut »,  «năs¬ 
cut»)  nu  arată  fiinţa ,  ci  sunt  indicative  ale  însuşirilor »,  Şi  « întrucât  numirea  (scit. 
« nenăscut y>)  este  concepută  mintal  (adică  este  o  închipuire  a  omului)  şi  este  o  numire 
limitativă  (privativă),  « nenăscutul »  nu  constituie  nicidecum  fiinţa  lui  Dumnezeu»  (îm¬ 
potriva  lui  Eunomie  I,  II r  PG  29,  537). 

37  Eunomie  al  Cizicului  împotriva  căruia  şi-a  îndreptat  « obiecţiile »  sale  Sf. 
Vasile  cel  Mare  (8,  12  şi  altele).  Identificând  « fiinţa »  şi  « ipostaza »,  el  susţinea  că  ter¬ 
menul  «nenăscut»  «înseamnă»,  « semnifică *  şi  revelează  fiinţa  Tatălui  (PG  30  841, 
848  ş.a.). 

38  Vezi  notele  4—8  şi  11. 

39  Sf.  Grigorie  de  Nisa,  Împotriva  lid  Eunomie  II,  201  (Jaeger  I,  2,  p.  312. 
PG  45,  1009). 

tuală  lăuntrică  este  în  genere  mai  extinsă  decât  cuvântul  scris.  Forma 
lexicală,  formularea  în  cuvinte  a  gândirii  nu  epuizează  credem  în  mod 
absolut  gândirea. 

Observaţiile  acestea  nu  sunt  valabile  însă  pentru  teologie  şi  adevărul 
ei.  Este  chiar  foarte  caracteristic  faptul  că  unul  dintre  întemeietorii  filo- 
sofiei  analitice,  Wittgenstein,  este  conştient  că  părerile  lui  despre  limbă 
sunt  valabile  numai  pentru  realitatea  intelectuală  cosmică.  Limbajul  filo¬ 
sofic  şi  metoda  sa  analitică  nu  vizează  sacrul,  dumnezeiescul,  pentru  că 
acesta  se  situează  într-o  sferă  cu  totul  în  afara  lumii  şi  rămâne  dincolo 
de  puterile  omului,  de  vreme  ce  nu  se  autorevelează  (=  fiinţa  ei)  în  lu¬ 
me.40  Astfel  aşadar  pentru  acest  filosof  nu  poate  să  existe  limbaj  teologic 
legal.  Cuvântul  religios  constituie,  la  propriu  vorbind,  desfiinţare,  încăl¬ 
care  a  structurii  logice,  aşadar  a  raţionalităţii  limbii,  pentru  că  vorbeşte 
despre  ceva  pe  care  nu-1  cunoaşte  şi  despre  care  trebuie  să  tacă.41 

VI.  Limbajul  (teologic)  nu  este  revelat,  ci  este  lucrarea  omului 

Primul  element  pe  care  trebuie  să-l  subliniem  în  fenomenul  teolo¬ 
giei  este  că  existenţa,  adevărul  nu  se  identifică  cu  forma  linguală  (feno¬ 
menul  lingvistic,  semnificatul).  Adevărul  este  necreat,  pe  când  limba 
creată.  Adevărul  este  oferit,  adică  este  descoperit  de  Dumnezeu  experi¬ 
mental  omului,  pe  când  limba,  care  exprimă  experienţa  adevărului,  este 
închipuită  şi  aleasă  de  către  om.  Prima  luptă  teologică  a  Sf.  Vasile  cel 
Mare  şi  a  Sf.  Grigorie  de  Nisa  a  fost  tocmai  să  arate  că  limbajul  teologic 
(«numirile»)  este  o  creaţie  şi  o  opţiune  a  noastră,  a  teologilor.  Dumne¬ 
zeu  este  «creatorul  lucrurilor»  sau  descoperitorul  adevărului  şi  nu  creator 
de  «simple  verbe  (=  cuvinte)»,  care  sunt  plăsmuite  de  om  şi  pentru  om, 
de  vreme  ce  Dumnezeu  nu  are  nevoie  de  ele.  «Nu  afirmăm  că  noi  oame¬ 
nii  suntem  creatori  ai  firii  fiinţelor,  ci  ai  numirilor  (=  ai  limbii)».42  Această 
constatare  atribuie  un  rol  însemnat  omului  teolog,  pentru  că  îl  vrea  în 
mod  propriu  creator,  în  măsura  în  cane  teologia  este  necesară,  şi  al  fap¬ 
tului  lingvistic,  al  limbii. 

Ca  şi  creaţie  omenească,  limbajul  teologic  rămâne  liber  de  limitări, 
îngrădiri  locale  şi  de  neam.  Adevărul  nu  are  un  limbaj  exclusiv  şi  poate 
să  fie  al  oricărui  neam  şi  al  oricărei  epoci.  Chiar  şi  limba  ebraică,  care 
constituie  forma  linguală  scrisă  de  exprimare  a  adevărului,  nu  trebuie 
să  fie  considerată  ca  fiind  în  sine  limba  lui  Dumnezeu.43  Ea  a  fost  —  ob¬ 
servă  Sf.  Grigorie  de  Nisa  —  limba  lui  Moise,  limba  prin  care  şi  el  se 

40  Ludwig  Wittgem&tein,  Logisch-philosophische  Abhandlung  (=Tractatus)  432. 

41  Ibidem  7. 421  şi  în  alte  locuri. 

42  Sf.  Grigorie  de  Nisa,  Împotriva  lui  Eunomie,  II,  283;  Jaeger,  I,  2  p.  310. 
PG  45,  1005  şi  II,  281.  Jaeger  I,  2,  p.  309.  PG  45,  1005.  Sf.  Vasile  cel  Mare,  împotriva 
îui  Eunomie ,  I,  5 — 12.  PG  29,  521 — 541. 

43  Vezi  Sf.  Grigorie  de  Nisa,  împotriva  lui  Eunomie,  II,  257.  Jaeger  I,  2  p. 
301  PG  45,  997:  «Moise,  folosind  limbajul  obişnuit  exprimă  atât  cele  ce  spune  el 
însuşi,  cât  şi  cele  ce  spune  Dumnezeu».  Şi  II,  260,  Jaeger  I,  2  p.  302,  PG  45,  297: 
«Aşadar  limba  lui  Dumnezeu  nu  este  cea  ebraică  şi  El  nu  urmează  nici  vreun  alt 
tip  de  pronunţie  (limbă)  obişnuit  printre  neamuri ». 

exprima,  limba  mediului  său  spiritual  şi  al  educaţiei  pe  care  a  primit-o.44 
Acela  lucru  este  valabil  pentru  toate  limbile.  Toate  pot  să  devină  mijloc 
de  arătare  adevărului  şi  nici  una  nu  devine  limba  «exclusivă»  a  ade¬ 
vărului. 

Singura  mărginire  a  limbii  teologice  este  că  ea  trebuie  să  fie  «po¬ 
trivită  cu  noi»,45  să  preia  acele  cuvinte,  forme,  imagini,  tipuri  şi  înfăţişări, 
care  aparţin  nivelului  cunoscut  şi  structurilor  oamenilor,  cărora  li  se  şi 
adresează.46  Exact  în  acelaşi  tip  procedează  şi  Sfânta  Scriptură,  care  nu 
caută  un  oarecare  limbaj,  chipurile  «transcendent»  şi  ceresc,  ci  leagă  şi 
acomodează  cuvântul  la  cele  văzute  şi  la  lucrurile  sensibile.47  Scriitorul 
biblic,  după  ce  cunoaşte  «voinţa  dumnezeiască»  o  exprimă,  atât  cât  îi  este 
«cu  putinţă»  şi  după  cum  pot  să-l  urmărească  («să-l  audă»)  cititorii  săi, 
fapt  pe  care  sfântul  scriitor  îl  reuşeşte  folosind  cuvinte  «cunoscute»  şi 
«obişnuite»  la  oamenii  vremii  lui.4*  Şi  ca  să  nu  existe  vreo  îndoială,  Sf. 
Grigorie  de  Nisa  explică  că  limba  în  care  se  exprimă  sfântul  scriitor  este 
limba  «îndătinată  în  fiecare  neam»,49  aceea  chiar  care  nu  tinde  «spre 
limba  veche».50  Atâta  vreme  cât  nu  sunt  respectate  cele  de  mai  sus,  la¬ 
tura  omenească  a  teologiei  este  netemeinicită,  nereală,  pentru  că  ignoră 
omul  concret  şi  nu  se  interesează  de  el,  în  vreme  ce,  concomitent,  dă  măr¬ 
turie  de  lipsă  de  legătură  cu  adevărul,  adevăr  care  l-ar  fi  făcut  pe  teolog 
să  se  intereseze  de  apropierea  faţă  de  om. 

Prin  urmare,  teologul  care  nu  respectă  condiţia  de  mai  sus  greşeşte. 
Pe  când  cel  care  reuşeşte  scopul  principal,  dar  şi  greu,  adică  cea  mai 
largă  comuniune  —  experienţă  a  adevărului,  acela  nu  va  greşi  niciodată, 
nu  se  va  arăta  indiferent  de  uzul  limbii  şi  al  structurilor  care  sunt  în¬ 
ţelese.  Astfel,  acolo  unde  există  realmente  o  mai  extinsă  experienţă  a 
adevărului,  acolo  este  folosită  şi  limba  cea  mai  pe  înţeles.  Nu  putem 
însă  afirma  şi  contrariul,  adică  că  acolo  unde  se  foloseşte  limbaj  pe  în¬ 
ţeles,  acolo  avem  şi  cea  mai  extinsă  experienţă  a  adevărului. 

VII.  Limbajul  exprimă  existenţa  (şi  nu  firea)  adevărului 

încercarea  teologului  de-a  afla  cuvinte  potrivite  pentru  adevăr,  ori¬ 
cât  de  sârguincioasă  şi  organizată  ar  fi,  nu  izbândeşte  niciodată.  Sf.  Ioan 


44  Sf.  Grigorie  de  Nisa,  împotriva  lui  Eunomie,  II,  261,  Jaeger,  I,  2  p.  302 
PG  45,  997:  «Mozse  vorbea  aşadar  aşa  cum  era  in  firea  lui  şi  aşa  cum  a  fost  edu¬ 
cat  . . .» 

45  Sf.  Ioan  Damaschin,  Expunerea  exactă  a  credinţei  ortodoxe ,  I,  2;  PG  94, 
792  B,  EPE  19,  56. 

46  Scriptura,  observă  Sf.  Chirii  al  Alexandriei,  «ni  se  adresează  din  cele  ce 
cunoaştem  şi  le  avem  în  noi  prin  fire».  Comentariu  la  cărţile  Regilor  III;  PG  69, 
689  B. 

47  Sf.  Grigorie  de  Nisa,  împotriva  lui  Eunomie,  II,  260.  Jaeger,  I,  2,  p.  302 
PG  45  997. 

48  Sf.  Grigorie  de  Nisa,  împotriva  lui  Eunomie  II,  268.  Jaeger,  I,  2,  p.  304-305 
PG  45,  1002. 

49  Sf.  Grigorie  de  Nisa,  împotriva  lui  Eunomie  II,  270.  Jaeger,  I,  2,  p.  305. 
PG  45,  1002. 

50  Sf.  Grigorie  de  Nissa,  împotriva  lui  Eunomie  II,  256.  Jaeger,  I,  2,  p.  301. 
PG  45,  997. 

Damaschin  mărturiseşte  că  lucrurile  despre  Dumnezeu  «nu  pot  fi  expri¬ 
mate  în  mod  primejdios»,51  limba  nu  poate  să  vorbească  în  mod  propriu. 
Sf.  Grigorie  Teologul,  care  în  Atena  a  activat  şi  ca  profesor  de  filoso¬ 
fic,  a  căutat  cu  disperare  în  realitatea  creată  fie  şi  numai  o  imagine,  care 
să  fie  vrednică  şi  doveditoare  a  adevărului.  Zadarnic  însă.52  De  aceea, 
cu  toate  că  foloseşte  imagini  —  scheme  pentru  exprimarea  adevărului, 
ultimul  element  doveditor  pentru  ceea  ce  el  învaţă  despre  Duhul  Sfânt, 
el  consideră  iluminarea,  pe  care  a  primit-o  din  partea  adevărului  însuşi, 
de  la  Sfântul  Duh: 

«In  fine,  mi  s-a  părut  că  e  mai  de  preferat  să  las  să  treacă  imagi¬ 
nile  şi  umbrele,  pentru  că  sunt  înşelătoare  şi  sunt  departe  de  adevăr,  şi 
să  mă  ataşez  de  un  gând  mai  cucernic,  să  mă  mulţumesc  cu  alte  cuvinte, 
să  folosesc  ca  şi  călăuză  Duhul  de  la  care  am  primit  luminarea  şi  această 
luminare  să  o  păstrez  până  la  sfârşit  ca  un  adevărat  părtaş  şi  tovarăş  . .  .y53. 

Ca  să  creadă  cineva  că  termenii  teologici  au  fie  şi  numai  vreo  oare¬ 
care  analogie  cu  firea  adevărului  este  un  lucru  mai  fără  raţiune  decât 
să  vrea  cineva  să  măsoare  cerul  cu  palma.  Şi  totuşi  această  iraţionali- 
tate  este  adoptată  ca  «necesară»,54  este  suficient  ca  teologul  să  ştie  că 
făcând  aşa  ceva  nu  introduce  însuşirile  realităţii  create  in  realitatea  ne¬ 
creată.55  f 

Teologul,  de  exemplu,  poate  să  folosească  ca  şi  termen  teologic  cu¬ 
vântul  «naştere»  pentru  Fiul,  este  suficient  să  aibă  conştiinţa  că  proce¬ 
dura  naşterii  în  realitatea  creată  nu  este  valabilă  şi  pentru  Fiul  lui  Dum¬ 
nezeu,  Termenul  «naştere»  pentru  Fiul  trebuie  să-î  înţelegem  «cum  se 
cuvine  lui  Dumnezeu»  («theoprepos»)  şi  nu  în  mod  firesc,  natural;  să 
avem  conştiinţa  că  el  declară  relaţia  firească  a  primei  persoane  cu  cea  de 
a  doua  persoană  a  Sfintei  Treimi.  Fiecare  termen  lingvistic  constituie 
o  «măsură»  omenească  firească,  fără  analogie  cu  adevărul;  măsură  însă 
pe  care  o  foloseşte  însuşi  Dumnezeu  (în  Vechiul  şi  Noul  Testament) 
pentru  Sine  şi  marii  teologi56  sub  îndrumarea  Duhului  Sfânt  pentru 
Dumnezeu57: 


51  Sf.  Ioan  Damaschin,  Expunerea  exactă  a  credinţei  ortodoxe  I,  2.  PG  94,  792 
B.  EPE  19,  56. 

52  «Cred  că  în  ce  mă  priveşte  am  cercetat  mult  şi  mintea  mea  a  depus  efor¬ 
turi  grele  şi  cercetarea  mea  s-a  îndreptat  în  toate  direcţiile  căutând  o  imagine  a 
unui  lucru  aşa  de  însemnat;  dar  nu  am  găsit  in  lucrurile  de  jos  (pământeşti)  nici 
o  imagine  potrivită  a  firii  dumnezeieşti ».  (Sf.  Grigorie  de  Nazianz ,  Cuvântul  31 ,  31. 
PG  36,  168). 

53  Sf.  Grigorie  de  Nazianz,  Cuvântul  31,  33.  PG.  36,  276. 

54  Vezi  Sf.  Chirii  al  Alexandriei,  Interpretarea  Evangheliei  după  Ioan ,  PG 
73,  21  B. 

55  «Spun  acestea  folosesc  adică  termeni „  imagini ,  exemple )  nu  aducând 
in  dumnezeire  făptura  (=  creaţia)  sau  tăierea  sau  orice  altceva  se  întâmplă  în  trup 
—  sd  nu  se  arunce  asupra  mea  vreun  alt  iubitor  de  ceartă . . .»  Sf.  Grigorie  Teologul, 
Cuvântul  31,  11  (PG  36,  145). 

56  Ibidem. 

57  Sf.  Chirii  al  Alexandriei,  Interpretarea  Evangheliei  după  Ioan,  I,  9,  PG 
T3,  132  BC. 

«...  încât  din  acestea  să  se  vadă  că  nu  s-a  însemnat  prin  vreuna  din 
aceste  numiri  însăşi  firea  dumnezeiască,  ci  cunoaştem  numai  prin  cele  ce 
ele  (=  numirile)  spun  ceva  despre  această  fire  (dumnezeiască)».58 

Caracterizările  şi  cuvintele  pe  care  le  folosim  pentru  Dumnezeu 
(pentru  adevăr)  se  referă  toate  la  existenţa  lui  Dumnezeu  şi  nu  la  firea 
Lui.  Se  referă  la  ceea  ce  cunoaştem  la  Dumnezeu  şi  nu  la  ceea  ce  ignorăm. 
Firea  rămâne  nedeterminată,  necunoscută,  neapropiată  şi  de  aceea  fără 
de  nume,  inefabilă.  Deplina  necunoaştere  a  ei  de  către  om  atrage  după 
sine  şi  deplina  neputinţă  a  omului  de  a  o  numi  în  cuvinte  care  să-  o  ca¬ 
racterizeze.  Tot  ceea  ce  ignorăm  suntem  neputincioşi  să  caracterizăm. 
«Pentru  că  Dumnezeirea  este  incomprehensibilă,  va  fi  negreşit  şi  fără 
nume.  Aşadar,  prin  faptul  că  nu  cunoaştem  fiinţa  ei,  să  nu  căutăm  nu¬ 
mire  fiinţei  ei,  căci  numirile  indică  lucrurile».59 

Dumnezeu  însă  a  descoperit  şi  descoperă  existenţa  Sa  oamenilor. 
Acest  lucru  s-a  realizat  şi  se  realizează  ca  act,  ca  activitate,  a  lui  Dum¬ 
nezeu  către  oameni.  Iar  această  activitate  este  cunoscută  ca  şi  energie 
care  ajunge  la  om.60  Sf.  Grigorie  de  Nisa  explică,  lămureşte  că,  înţele¬ 
gând  energiile  dumnezeieşti,  suntem  conduşi  la  alegerea  termenilor  teo¬ 
logici,  ai  «numirilor»:  «Astfel,  aşadar,  înţelegând  diferitele  energii  ale 
dumnezeieştii  puteri,  la  fiecare  din  energiile  care  ne  sunt  cunoscute  îi 
dăm  o  numire  potrivită  . .  .»61.  Ca  energie,  ea  provine  de  fiecare  dată  de 
la  fiecare  ipostază  divină,  adică  de  la  Tatăl  sau  de  la  Fiul  sau  de  la  Sfân¬ 
tul  Duh.  Energia  fiecărei  ipostaze  dumnezeieşti,  în  măsura  în  care  ea 
este  trăită  —  participată  de  către  om,  constituie  o  descoperire  parţială 
către  participant  a  existenţei  acestei  ipostaze  dumnezeieşti.  Mai  concret, 
ipostaza  dumnezeiască  acţionând,  descoperă  ceva  din  existenţa  ei  sau 
chiar  ceva  din  existenţa  altei  ipostaze  dumnezeieşti  (de  exemplu,  Fiul  a 
descoperit  mai  limpede  pe  Dumnezeu  Tatăl  în  Vechiul  Testament  sau  ceva 
din  relaţia  celor  trei  ipostaze  dumnezeieşti.  «Fiul»  arată  relaţia  care  există 
între  ipostaza  Cuvântului  lui  Dumnezeu  cu  Tatăl  şi  nu  firea  Cuvântului 
dumnezeesc;  tot  aşa  şi  «naşterea»  pentru  Fiul).  Acest  «ceva»  constituie 
însuşire  sau  însuşiri  ale  ipostazei  dumnezeieşti  care  activează,  acţionează. 


58  Textul  întreg  este  următorul:  «Jnsd  toate  numirile  care  folosesc  ca  să  ne 
ducă  la  înţelegerea  lui  Dumnezeu,  deţine  fiecare  o  semnificaţie  a  sa  proprie  şi  nu 
vei  găsi  (afla)  niciuna  dintre  numirile  dumnezeieşti  fără  un  oarecare  înţeles,  încât 
din  acestea  să  se  vadă  că  nu  s-a  însemnat  prin  vreuna  din  aceste  numiri  însăşi  firea 
dumnezeiască,  ci  cunoaştem  numai  prin  cele  ce  ele  spun  ceva  despre  această  fire 
( dumnezeiască )».  Sf.  Grigorie  de  Nisa,  Către  Avlavion  despre  faptul  că  nu  trebuie 
să  se  creadă  că  vorbim  despre  trei  Dumnezei,  PG.  45,  121  B  (EPE,  4,  p.  34)  [n.  trad.]. 

59  Sf.  Ioan  Damaschin,  Expunerea  exactă  a  credinţei  ortodoxe,  I,  12  (PG  94. 
845  B,  EPE  19,  118;  Sf.  Ioan  Damaschin,  Dogmatica,  trad.  Pr.  D.  Fecioru,  Editura 
« Scripta »,  Bucureşti,  1993,  p.  36). 

60  Vezi  foarte  clara  analiză  şi  formulare  a  problemei  pe  care  a  făcut-o  Sf. 
Vasile  cel  Mare,  care  a  fost  şi  primul  Sfânt  Părinte  care  a  făcut  o  ratat  de  clară 
lămurire:  «Dar  energiile  sunt  diferite ,  pe  când  fiinţa  este  simplă.  Noi  din  energii 
spunem  că-l  cunoaştem  pe  Dumnezeul  nostru,  şi  nu  susţinem  că  ne  putem  apropia 
de  însăşi  fiinţa  Lui.  Căci  pe  când  energiile  Lui  coboară  către  noi,  fiinţa  Lui  rămâne 
neapropiată ».  (Epistola  234,  1.  PG  32,  869). 

61  Sf.  Grigorie  de  Nisa,  Cum  că  nu  trebuie  să  vorbim  de  trei  dumnezei  (PG 
45,  121  C). 

Astfel,  cu  cât  dumnezeiasca  ipostază  acţionează  în  favorul  omului  şi  cu 
cât  omul  vieţuieşte  şi  trăieşte  în  cadrul  acestei  energii,  cu  atât  mai  mult 
înţelege  şi  cunoaşte  empiric  —  prin  trăire  însuşirile  ipostazei  dumne¬ 
zeieşti  care  acţionează*  Cu  atât  mai  mult  înţelege  şi  cunoaşte,  de  exemplu, 
că  a  doua  persoană  a  Sfintei  Treimi  există  ca  «Fiu»  şi  face  aceasta,  aceea 
sau  altceva  pentru  om.  Câte  şi  care  anume  însuşiri  ale  dumnezeieştilor 
ipostaze  cunoaştem  depinde  mai  întâi  de  cât  şi  ce  făptuiesc  (descoperă) 
ipostazele  dumnezeieşti.  Depinde  însă  şi  de  receptivitatea  şi  prompti¬ 
tudinea,  de  pregătirea  omului. 

Rezultă  aşadar  că  oricâte  cuvinte  şi  forme  folosim  pentru  ca  să  ca¬ 
racterizăm  pe  Dumnezeu,  toate  vizează  la  însuşirile  existenţei  fiecărei 
ipostaze  dumnezeieşti  (sau  fiecărei  persoane  dumnezeieşti).  Numai  însuşiri 
ale  existenţei  dumnezeieşti  se  descoperă  omului  prin  revelaţie*2  şi  de  a- 
ceea  cunoaştem  numai  cum  există  persoanele  dumnezeieşti  (modul  lor 
de  existenţă:  ca  Tată,  ca  Fiu,  ca  şi  Duh  Sfânt  care  a  purces)  şi  ce  acţio¬ 
nează.  Dincolo  de  acest  punct  omul  nu  poate  să  înainteze,  deşi  toate 
însuşirile  revelate  ale  celor  trei  persoane  dumnezeieşti  presupun  o  fire 
dumnezeiască  comună,  fire  care  însă  nici  nu  se  revelează,  nici  nu  se  ca¬ 
racterizează  şi  nici  nu  se  descrie.63 

Sf.  loan  Damaschin,  după  ce  subliniază  că  «cele  ce  se  spun  despre 
Dumnezeu»  nu  «înseamnă»  ce  este  El  «după  fiinţă»,  nici  nu  fac  cunos¬ 
cută  fiinţa  Lui,  deosebeşte  cele  ce  spun  despre  Dumnezeu  în  cele  ce  de¬ 
clară  «ce  nu  este»  Dumnezeu,  în  cele  ce  arată  «raportul  cu  ceva  din  ace¬ 
lea  care  se  deosebesc  de  El»  şi  în  «acelea  care  însoţesc  firea  Sa»  sau 
«activitatea»  lui  Dumnezeu.64  Toate  cele  trei  grupuri  de  expresii  sunt  cu 
putinţă  desigur  numai  pentru  că  Dumnezeu  activează.  Numai  pentru  că 
Dumnezeu  activează  în  mod  creator  sau  revelator  constatăm  şi  credem  că 
El  este  fără  de-nceput  şi  incomprehensibil  (în  fiinţa  Sa),  că  este  «cel  ce 
este»  (Ieşire  3,  14),  atotputernic,  creator,  sfânt,  drept  (acelea  care  înso¬ 
ţesc  firea  Lui  sau  «cele  legate  de  fiinţa  Sa»)  şi  că  Dumnezeu  este  «Tată» 
sau  «Fiu»  (relaţie).  Dacă  nu  am  fi  avut  un  sentiment  real  al  lui  Dumne¬ 
zeu  care  activează,  nu  am  fi  putut  fi  convinşi  şi  nu  am  fi  putut  declara 
că  Dumnezeu  este  «cel  ce  este»,  aşadar  că  există.  Dacă  nu  am  fi  parti¬ 
cipat  la  energiile  Lui,  dacă  nu  am  fi  avut  ceea  ce  putem  să  avem  de  la 
Dumnezeu,  nu  am  fi  crezut  şi  nu  am  fi  declarat  că  El  este  «fără  de-nce¬ 
put»,  «inefabil»  şi  incomprehensibil  (în  fiinţa  Sa).  Şi  numai  datorită 
energiilor  Lui  binefăcătoare  şi  sfinţitoare  pentru  om  ll  numim  «bun», 

62  Vezi,  de  exemplu,  « numai  în  ce  privesc  însuşirile  caracteristice  ale  fiecă¬ 
ruia,  ne  deosebim  noi  oamenii  unul  de  altuL  De  unde  se  vede  că  şi  denumirile  nu 
sunt  indicative  ale  fiinţelor ,  ci  al  însuşirilor ,  care  caracterizează  pe  fiecare  în  parte * 
Sf.  Vasile  cel  Mare,  împotriva  lui  Eunomie  II,  4  BEP  52,  190,  PG  29,  580;  EPE  10, 
p.  132).  Şi  „numirile  (=  cuvintele)  nu  arată  fiinţa,  ci  sunt  indicative  ale  însuşirilor" 
(Sf.  Vasile  cel  Mare,  Împotriva  lui  Eunomie  II,  PG  29,  580.  EPE,  10,  p.  134). 

63  Vezi  Sf.  Vasile  cel  Mare,  împotriva  lui  Eunomie  II,  28:  «De  vreme  ce  toate 
au  ca  temei  aceeaşi  fiinţă ,  însuşirile  acestea  nu  deosebesc  fiinţa  şi  nici  nu  le  con¬ 
duce  la  o  ceartă  întreolaltă;  prin  puterea  elementelor  caracteristice ,  parcă  aruncă 
lumină  în  sufletele  noastre  şi  ne  îndrumă  minţile  spre  gradul  de  cunoaştere  accesi¬ 
bil  fiecăruia »,  (PG  29,  637;  EPE  10,  p.  210). 

64  Sf.  Ioan  Damaschin,  Expunere  exactă  a  credinţei  ortodoxe ,  I,  9.  PG  94,  835. 
EPE  19,  108.  Sf.  Ioan  Damaschin,  Dogmatica,  ed.  cit.,  p.  32. 

«sfânt»,  «Iubire»  ş.a.m.d,  însăşi  energia  revelatoare  a  Sfintei  Treimi  (a 
primei  persoane  ca  Tată,  a  celei  de  a  doua  ca  Fiu  şi  a  celei  de  a  treia  ca 
Duh  Sfânt)  ne  fac  să  fim  siguri  că  El  există  şi  acţionează,  lucrează  ca 
Tată  şi  ca  Fiu  şi  ca  Duh  Sfânt,  cu  toate  că  aici  conţinutul  acestor  trei 
cuvinte  indicative  (Tată-Fiu-Duh  Sfânt)  sunt  peste  puterile,  peste  măsu¬ 
rile  omeneşti. 

VIII.  Limbajul  teologic  este  «semnificativ»  şi  «declarativ»,  nu  cu¬ 
prinzător,  inclusiv 

Un  fragment  foarte  scurt  din  Heraclit  despre  lucrarea  înţeleptului 
divinator  din  Delfi  ca  şi  reprezentant  al  zeului  Apolon,  spune  că  înţe¬ 
leptul  «nu  vorbeşte,  nu  ascunde,  ci  înseamnă».*5  înţeleptul  nu  dezvăluie 
(«vorbeşte»),  dar  nici  nu  ascunde  adevărul,  lucrul.  Ceea  ce  el  face  este 
să  arate,  să  marcheze,  să  sublinieze.  Desigur  nu  cunoaştem  cu  ce  presupo¬ 
ziţii,  cu  ce  premise  şi  In  ce  scop  anume  Heraclit  a  spus  cuvintele  aces¬ 
tea,  Dar  este  limpede  că  ele  se  leagă  de  problema  însemnătăţii  limbaju¬ 
lui  teologic.  Faptul  că,  acţionând  o  ipostază  divină,  cunoaştem  însuşirile 
ei  sau  însuşirile  altor  persoane  ale  Sfintei  Treimi,  nu  înseamnă  însă  că 
se  înlătură  sau  se  acoperă  golul  dintre  cuvintele,  noţiunile  teologiei  (ca¬ 
racterizări  ale  însuşirilor)  ca  şi  realitate  creată  şi  fiinţa  lui  Dumnezeu  ca 
şi  realitate  necreată.66  Fiinţa  dumnezeiască  nu-şi  are  fiinţa,  existenţa  în 
cuvintele  care  o  exprimă.67  Cuvintele  nici  nu  circumscriu  fiinţa  şi  nici 
nu  se  identifică  cu  ea.  Dacă  ar  circumscrie-o,  ar  însemna  că  orişicine  năs¬ 
coceşte  şi  foloseşte  o  caracterizare  a  fiinţei  dumnezeieşti,  devine  auto¬ 
mat  egal  cu  fiinţa  dumnezeiască,68  ceea  ce  este  nu  numai  cu  neputinţă, 
dar  constituie  şi  un  lucru  hulitor,  defăimător.  Nici  un  cuvânt,  nici  o  ima¬ 
gine  nu  este  suficientă,  nu  este  îndestulătoare  şi  «nu  ajunge  ca  să  repre¬ 
zinte  cu  fidelitate  adevărul».69  Desigur  teologul,  atâta  vreme  cât  este  pur¬ 
tător  al  vieţii  Bisericii  şi  atâta  vreme  cât  deţine  experienţa  adevărului, 
este  mişcat  propriu-zis  de  Duhul  Sfânt,  al  cărui  instrument  raţional70 


65  Heraklit  Fr.  93  în  Diehls  -  Kranz.  Die  Fragmente  der  Vorsokratiker,  II, 
Dubim  -  Ziirich,  1969,  p.  172. 

66  «Noi,  oameni  fiind ,  nu  putem  să  înţelegem  sau  sd  exprimăm  activităţile 
dumnezeieşti ,  sublime  şi  imateriale  ale  dumnezeirii  decât  numai  dacă  întrebuinţăm 
imagini,  tipuri  şi  simboluri  adecvate  felului  nostru  de  a  gândi »  (Sf.  Iaan  Damaschin, 
Expunerea  exactă  a  credinţei  ortodoxe  I,  11;  PG  94,  841;  EPE  19,  112). 

67  «Cdci  adevărata  putere  şi  autoritate  şi  principialitate  şi  stăpânire  a  lui 
Dumnezeu  nu-şi  are  in  cuvinte  existenţa ,  pentru  că  astfel  s-ar  fi  aflat  la  aceeaşi 
cinste  cu  Dumnezeu  oricine  ar  fi  avut  capacitatea  să  izvodească  numiri »  (Sf.  Grigorie 
de  Nisa,  împotriva  lui  Eunomie  II,  291.  Jaeger,  I,  2,  p.  312.  PG  45,  1009). 

68  Ibidem.  ~.î;- 

69  Sf.  Grigoiie  Teologul,  Cuvântul  23 ,  U.  PG  35,  1164  A. 

70  Sf.  Grigorie  Teologul,  Cuvântul  XII ,  1:  «Mi-am  deschis  gura  şi  am  inhalat 
Duh  (Ps  118 ,  Î3Î)  şi  dau  tot  ceea  ce  am  şi  mă  dăruiesc  în  întregime  Duhului :  şi  fap¬ 
tele  şi  cuvântul  şi  inactivitatea  şi  tăcerea  mea.  Numai  să  mă  accepte,  să  mă  îndrume 
şi  să-mi  călăuzească  şi  mâinile  şi  mintea  şi  limba  spre  ceea  ce  trebuie  şi  spre  ceea 
ce  doreşte.  Şi  iardşi  să  mă  depărteze  de  cele  ce  trebuie  şi  de  cele  mai  preţioase. 
Sunt  o  unealtă  dumnezeiască  un  instrument  raţional ,  unealtă  a  unui  meşter  bun, 
un  instrument  care  se  adaptează  Duhului  şi  este  folosit  de  Duhul  Sfânt.  Ieri  mi-a 
impus  tăcerea?  Am  cugetat  la  negrăire.  Astăzi  bate  la  poarta  minţii?  Voi  da  frâu 

teologul  devine  în  întregime.  Sfântul  Duh  mişcă,  «bate  la  poarta  min¬ 
ţii»  teologului,  care  exprimă  logic  şi  inductiv  (a  posteriori)  experienţa 
—  comuniunea  lui  cu  adevărul;  mai  exact  teologul  exprimă  astfel  lucra¬ 
rea  Duhului  Sfânt  în  fiinţa  sa  duhovnicească,  adică  în  mintea  sau  raţiu¬ 
nea,  şi  în  inima  lui.  însă  cuvintele  pe  care  teologul  le  alege  ca  instru¬ 
ment  logic  sunt  numai  «semantice»  sau  «declarative»  sau  «semiotice» 
ale  adevărului.  Cuvintele  în  teologie  numai  «înseamnă»  sau  declară,  ex¬ 
primă  adevărul,  dar  nu-1  cuprind  şi  nici  nu  se  identifică  cu  el  în  parte 
sau  în  totalitate.  Aici  posibilitatea  cuvintelor  şi  al  imaginilor  realităţii 
sensibile  ajunge  numai  până  la  marcarea,  semnalizarea,  la  declararea,  la 
sublinierea  unui  fapt,  cum  este  experienţa  adevărului. 

Se  întâmplă  aici  ca  şi  în  muzică,  şi  mai  exact  în  muzica  bizantină, 
care  este  numită  corect  şi  «notativă».  De  exemplu,  semnul  muzical  „ison1* 
(egal,  adică  repetă  sunetul)  sau  semnul  muzical  „oligon“  (urcă  un  sunet)  nu¬ 
mai  de  sine  şi  prin  sine,  nu  duce  la  sunetul  muzical  analog,  pentru  că  pur  şi 
simplu  semnul  muzical  nu  are  analogie  cu  însăşi  realitatea  muzicală; 
este  simplu  un  semn  muzical  pentru  specialişti,  pentru  cei  care  au  au¬ 
diat  deja  şi  cunosc  muzica  bizantină,  pentru  cei  care  stau  pe  lângă  un 
dascăl  să  înveţe  muzică  bizantină.  Ceva  asemănător  avem  şi  în  teologie: 
Cuvintele  indică,  înseamnă  un  fapt,  dar  cei  care  recunosc  ce  anume  în¬ 
seamnă  cuvintele,  sunt  cei  ce  comunică  —  cunosc  înţelesul,  semnificatul 
termenilor,  care  comunică  adică  cu  faptul  care  este  adevărul.  Pentru  cineva 
care  nu  comunică  —  nu  cunoaşte  faptul  adevărului  şi  mai  ales  pentru  cel 
ce  nu  se  interesează,  termenii  teologiei  nu  sunt  semnificativi  ai  faptului 
concret  al  adevărului.  Necredinciosul  sau  falsul  credincios  nu  este  de 
acord  cu  cel  ce  crede  sau  cu  cel  ce  crede  corect  în  ce  priveşte  semnifi¬ 
catul  cuvintelor.  Criteriu  pentru  acordul  asupra  cuvintelor  şi,  prin  ur¬ 
mare,  şi  asupra  înţelesului,  asupra  semnificaţiei  lor  este  comuniunea, 
cunoaşterea  în  comun  a  adevărului. 

Când  există  o  comuniune-cunoaştere  comună,  atunci  cuvintele,  deşi 
sunt  numai  marcante  (semnificative),  devin  mărturisire  lexicală  (linguală) 
a  credinţei  comune,  se  mărturiseşte  adică  prin  ele  în  comun  semnificatul 
mărturisirii  verbale  (sau  scrise)  de  credinţă. 

Problema  rolului  cuvintelor  sau  formelor  în  teologie,  sau  altfel  al 
termenilor  teologici,  a  fost  rezolvată  deja  din  secolul  al  IV-lea  şi  mai  exact 
prin  teologia  Părinţilor  capadocieni,  pe  care  a  fundamentat-o  în  anul 
364  Sf.  Vasile  cel  Mare  prin  lucrarea  sa  «împotriva  lui  Eunomie». 
Acolo  el  a  fost  primul  care  a  distins  (lămurit)  că  «numirile»  şi  «denumi¬ 
rile»,  adică  termenii,  cuvintele,  pe  care  Ie  folosim  pentru  Dumnezeu,  sunt 
numai  «semnificative»71  şi  «denotative»72  ale  lui  Dumnezeu,  şi  anume  ale 


cuvântului  şi  voi  cugeta  asupra  vorbirii .  Şi -aşa  nu  stmf  nici  guraliv ,  că  atunci  când 
doresc  să  vorbesc  pun  zn  aplicare  tăcerea ;  şi  astfel  ntz-s  nici  tăcut  şi  neînvăţat  ca 
atunci  când  trebuie  să  vorbesc  să  pun  lacăt  gurii  mele .  Ci  ştiu  să  şi  deschid  şi  să 
închid  poarta  sufletului  meu  înaintea  înţelepciunii  şi  a  Cuvântului  şi-a  Duhului , 
cele  de  o  fiinţă  şi  o  dumnezeire *.  (PG  35,  844  AB.  EPE  1,  308). 

71  Vezi  de  exemplu  Sf.  Vasile  cel  Mare,  împotriva  lui  Eunomie,  II,  4,  PG 
29  577. 

72  Ibidem  II,  5:  BEP  52,  190;  PG  29,  580. 

însuşirilor  Lui.  Aceiaşi  termeni  foloseşte  şi  Sf.  Grigorie  de  Nisa73  adău¬ 
gând  şi  calificativul  «semiotice»,74  ceea  ce  dă  emfază  faptului  că  termenii 
teologiei  nu  mai  semnifică  faptul  adevărului  şi  nu  dezvăluie  (arată,  în¬ 
făţişează)  însăşi  fiinţa  lui,  nici  nu  cuprind  fiinţa  lui  de  vreme  ce  lipseşte 
orice  fel  de  analogie  între  limbaj  şi  adevăr.  Mult  mai  târziu,  în  secolul 
al  VUI-lea,  Sf.  Ioan  Damaschin  va  caracteriza  şi  el  termenii  aceştia, 
adică  «nenăscut»  pentru  Tatăl,  «născut»  pentru  Fiul,  şi  «purces»  pentru 
Duhul  Sfânt,  ca  şi  termeni  «indicativi»  ai  «relaţiei»  persoanelor  dumne¬ 
zeieşti  şi  nu  ai  fiinţei  lor.75  Cu  aceleaşi  premise  atribuie  însemnătate  ter- 
menilor-cuvintelor  despre  dumnezeire;  termenii  teologiei  «semnifică»,76 
nu  cuprind  dumnezeiasca  energie. 

în  acelaşi  context  de  idei,  el  explică  că,  în  Sfânta  Scriptură,  cele 
despre  Dumnezeu  sunt  «spuse  în  mod  simbolic»  şi  că  acestea  nu  pot  fi 
spuse  decât  numai  în  «imagini»,  în  «tipuri»  şi  în  «simboluri»  care  simt 
valabile  pentru  oameni.77  Aici  cuvântul  «simbol»  nu  are  înţeles  de  sim¬ 
bolism  religios  din  afara  creştinismului,  unde  simbolul  deţinea  neapărat 
ceva  din  ceea  ce  simboliza,  ci  de  imagine-reprezentare  a  ochiului,  a  gurii, 
a  vocii  ş.a.m.d.,  care  constituie  simplu  o  reprezentare  (ca  mijloc  de  înţele¬ 
gere),  ca  să  ne  putem  raporta  (nu  în  mod  analogic)  la  însuşirile  realităţii 
dumnezeieşti.78 

IX.  Limbajul  teologic  este  convenţional  şi  nu  simbolic  şi  absolut 

Alegerea  termenilor  teologici,  care  în  mod  obligatoriu  sunt  semni¬ 
ficativi  (înseninători)  şi  indicativi  ai  adevărului  şi  nicidecum  cuprinză¬ 
tori  (inclusivi)  ai  lui,  se  face  cu  rânduială  şi  consecinţă  logică.  Adică  cu¬ 
vintele  care  sunt  încărcate  cu  un  conţinut  şi  imagini  (icoane)  di.n  realita¬ 
tea  fizică  sunt  folosite  pentru  exprimarea  adevărului  necreat,  fără  să  fie 
înstrăinate  de  semnificaţia  lor  iniţială.  Astfel,  de  exemplu,  teologul,  tră¬ 
ind  adevărul  lui  Dumnezeu  şi  încercând  la  începutul  secolului  al  IV-lea 
să  vorbească  despre  relaţia  (şi  nu  despre  ceea  ce  este  fiinţa)  Fiului  cu 
Tatăl,  a  folosit  termenul  «de-o-fiinţă»,  care,  după  datele  filosofice,  pre¬ 
supunea  fiinţe  de  aceeaşi  fire,  fiinţă.  înainte  de-a  ajunge  la  termenul  «dc- 
o-fiinţă»,  de  care  la  început  se  ferea  pentru  alte  motive,  el  (scil.  teologul 
secolului  IV)  a  folosit  în  acelaşi  scop  termenul  «Fiu  adevărat»,79  care  însă, 
din  punct  de  vedere  lingvistic  nu  era  atât  de  inductiv,  epagogic  şi  nu 
exprima  atât  de  limpede  identitatea  firii  Tatălui  cu  Fiul.  Câteva  decenii 
mai  târziu,  ca  să  discearnă  în  dumnezeire  firea  şi  fiinţa  (sau  ipostaza  şi 


73  Sf.  Grigorie  de  Nisa,  Împotriva  lui  Eunomie,  II,  270 — 272:  PG  45,  1002  D  - 
1004  A.  Jaeger,  I,  2,  p.  305-308. 

74  Sf.  Grigorie  de  Nisa,  Împotriva  lui  Eunomie ,  II,  282:  PG  45,  1005  D.  Jaeger, 
I,  2,  p.  309. 

75  Sf.  Ioan  Damaschin,  Expunerea  exactă  a  credinţei  ortodoxe ,  I,  10  şl  12. 
PG  94.  837  -  840,  844  -  849. 

76  Idem.  ibidem  I,  9.  PG  94.  836. 

77  Idem.  ibidem,  I,  11.  PG  94,  841. 

78  Ibidem. 

79  Vezi  « Epistola  către  Sinodul  din  Antiohla»  (puţin  înainte  de  primul  Sinod 
Ecumenic  din  325):  BEP  37,  p.  124,  Epistola  1  a  lui  Alexandru  al  Alexandriei  (în 
jurul  lui  320),  BEP  37,  p.  98. 

existenţa),  pentru  ca  să  arate  că  ipostaza-existenţa  precede  firii-fiinţei 
(constatare  pe  care  filosofia  existenţialistă  a  făcut-o  în  primele  decenii  ale 
secolului  nostru),  a  propus  termenul  «o  fire  în  trei  ipostaze».  Amândouă 
cuvintele  acestea  însemnate  pentru  filosofie  (scil.  «fire»,  «ipostază»)  au 
fost  folosite  pentru  că  puteau  ca  şi  consecinţă  logică  să  declare,  să  ex¬ 
prime  mai  departe  că  Tatăl,  Fiul  şi  Sfântul  Duh,  care  erau  de  aceeaşi 
fiinţă,  constituiau  ipostaze  diferite  şi  aveau  aceeaşi  fire. 

însuşi  Domnul  s-a  caracterizat  pe  Sine  nu  numai  ca  «adevăr»,  ci  şi 
ca  «lumină»  şi  «cale»  (In  8,  12  şi  14,  6)  şi  «pâine»  (In  6,  51)  şi  «vie»  (In 
15,  1).  A  folosit  adică  noţiuni  şi  imagini  a  căror  funcţionalitate  o  cunoş¬ 
teau  auditorii  săi,  pentru  ca  să  exprime,  să  declare  prin  ele  ee  înseamnă 
persoana  Sa  pentru  credincioşi  şi  cum  lucra,  cum  activa  faţă  de  oameni. 
Domnul  nu  este  desigur  lumină,  dar  toţi  cei  care  atunci  şi  în  veacuri  îl 
vor  crede-trăi,  aveau  şi  vor  avea  cuvântul  «lumină»  ca  şi  termen  indica¬ 
tor  al  strălucirii  dumnezeieşti  şi  deci  al  cunoaşterii  adevărului,  care  este 
Domnul.  Chiar  şi  la  Schimbarea  la  faţă  a  Domnului  (Mt  17,  2-3),  soarele 
şi  lumina  sunt  folosite  mai  întâi  ca  fenomene  «fizice»,  pentru  ca  să  arate 
ucenicilor  în  mod  convingător  slava  dumnezeiască  şi  ca  să  se  înţeleagă 
de  acum  înainte  întreolaltă  credincioşii  când  vor  să  vorbească  despre  si¬ 
tuaţii  asemănătoare.  La  fel,  Domnul  nu  este  nici  pâine.  Dar  credincioşii, 
cunoscând  nevoia  firească,  naturală  de  pâine,  deţin  cuvântul  ca  şi  mar¬ 
cant  al  faptului  că  se  hrănesc  duhovniceşte  cu  însuşi  Hristos,  adică  cu  ade¬ 
vărul,  aşa  cum  se  întâmplă  prin  excelenţă  în  Sfânta  împărtăşanie. 

Termenii  şi  imaginile  lexicale  nu  redau  nicicând  în  mod  propriu 
adevărul.  Şi  de  aceea  teologia  şi  Biserica  poartă  necontenit  o  cruce  cum¬ 
plită,  crucea  creării  limbajului  teologic.  în  paralel  însă,  neputinţa,  sără¬ 
cia  limbii  nu  devine  trădătoare  a  adevărului.  E  suficient  numai  ca  limba 
săracă  să  nu  fie  absolutizată,  ci  să  fie  înţeleasă  «aşa  cum  se  cuvine  lui 
Dumnezeu»  (theoprepâs),80  adică,  de  exemplu,  cuvântul  «lumină»  să  fie 
luat  în  sensul  de  indicator  al  lucrării  luminătoare  a  Domnului  şi  nu  ca  un 
(termen)  cuprinzător  al  energiei  dumnezeieşti,  al  luminii  dumnezeieşti. 
Şi  astfel  vor  înţelege  cuvântul  «lumină»  cu  care  vor  trăi,  vor  primi  lu¬ 
crarea  luminătoare  a  Duhului.  Pentru  aceştia,  din  această  clipă,  cuvântul 
«luminfi»  referit  la  Domnul  va  constitui  (împreună  cu  altele)  limbaj  teo¬ 
logic  prin  care  ei  se  vor  înţelege  întreolaltă  când  se  vor  referi  la  Dom¬ 
nul.  Se  creează  aşadar  un  limbaj  teologic. 

Constatarea  că  fiecare  caracterizare  a  lui  Dumnezeu  şi  a  lucrării  Lui 
este  semnificativă-indicativă  şi  prin  urmare  că  şi  limbajul  teologic  în 
genere  este  semnificativ  şi  declarativ  (indicativ)  duce  cu  uşurinţă  la  res¬ 
pingerea  părerii  dominante  că  în  teologie  limbajul  este  simbolic.  Simbo¬ 
lismul  presupune  analogie  —  mai  mică  sau  mai  mare,  nu  are  importanţă  — 
între  simbol  şi  ceea  ce  este  simbolizat.  Dovadă  chiar  că  în  toate  religiile 
necreştine,  simbolul  dobândeşte  sacralitate,  în  sensul  că  este  purtător  în 
sine  al  unei  puteri  dumnezeieşti  sau  că  uneori  se  identifică  în  general  sau 
în  parte  cu  dumnezeiescul.  De  aceea  acolo  simbolul  rămâne  invariabil, 


80  Sf.  Chril  al  Alexandriei,  Comentariu  la  S/.  Evanghelie  după  îoan ,  I,  9;  PG 
73,  132  C. 

neschimbat.  Insă  în  limbajul  teologic  al  Bisericii  nu  există  analogie  între 
limbă  (limbaj)  şi  adevăr;  de  aceea  limba  în  sine  nu  devine  simbol  sfânt, 
nu  devine  purtătoare  a  unei  puteri  dumnezeieşti  şi,  prin  urmare,  res¬ 
pectabilă  prin  sine.  Dacă  limba  ar  fi  funcţionat  ca  şi  simbol-purtător  al 
puterii  dumnezeieşti,  ar  fi  fost  de  una  singură,  prin  sine,  mântuitoare 
şi  izvor  al  harului  dumnezeiesc.  Dar  aşa  ceva  nu  se  întâmplă.  Cuvântul 
Evangheliei  exprimă  numai  adevărul,  pentru  care  credinciosul  este  lumi¬ 
nat  de  Duhul  Sfânt  ca  să-l  trăiască  -  să-l  creadă.  Cuvintele  Domnului  nu 
au  putere  prin  sine.  De  altfel  cuvintele  (atribuite,  n.n.)  Domnului  în  Evan¬ 
ghelie  (în  afara  cazurilor  când  ar  fi  putut  fi  şi  în  limba  greacă)  nu  sunt 
cele  pe  care  le-a  spus  Domnul,  ci  sunt  traducere,  redare  —  în  modul  cel 
mai  bun  în  care  au  putut  evangheliştii  —  din  limba  aramaică  —  galileană. 
Uneori  chiar  cuvintele  aramaice  ale  Domnului  sunt  puţin  schimbate. 
Tot  aşa  şi  cuvintele  —  termenii  Simbolului  de  credinţă  (ai  «Crezului»), 
precum  şi  termenii  Sinoadelor  ecumenice.  Simbolurile  au  cunoscut  mai 
multe  creşteri  şi  prelucrări  verbale  (adică  schimbări)  ale  primelor  lor 
forme  lexicale,  schimbări  la  care  oameni  sfinţi  au  fost  conduşi  în  mod 
propriu  prin  luminarea  Duhului  Sfânt. 

Este  foarte  lămuritor  demersul  Sf.  Atanasie  aprobat  de  sinod  (362) 
conform  căruia  li  se  îngăduia  omiusienilor  să  treacă  cu  vederea,  să  omită 
termenul  teologic  crucial  «de-o-fiinţă»  (homoousios)  pentru  Fiul,  fiind  su¬ 
ficient  să  folosească  în  locul  aceluia  cuvântul  «Fiu  prin  fire»,  care,  după 
Sf.  Atanasie,  exprima,  cu  toată  deosebirea  lexicală,  acelaşi  adevăr. 

(Este  nevoie  să  deschidem  aici  o  mică  paranteză,  pentru  că  de  vea¬ 
curi  expunerea  concisă  a  «mărturisirii  de  credinţă»,  care  a  fost  ratificată 
de  primul  şi  al  doilea  Sinod  Ecumenic  din  anul  325  şi  respectiv  381,  a  fost 
numită  «Simbol  de  credinţă».  Cuvântul  «simbol»  aici  nu  avea  şi  nu  are 
vreo  încărcătură  religioasă.  A  însemnat  întotdeauna  mărturisire  scrisă, 
clară  şi  concisă,  sau  adeverire  a  credinţei.  Primul  care  a  caracterizat  măr¬ 
turisirea  de  credinţă  «simbol»  (symbolum)  a  fost  Ciprian  al  Cartaginei 
(+258)  în  scrisoarea  lui  Ad  Magnum,  unde  însă  cuvântul  «simbol»  are 
înţelesul  de  declaraţie  oficială.81  în  Răsărit,  termenul  îl  găsim  în  sinodul 
local  din  Laodiceea  (sec.  IV):  «...  pe  credincioşi  să-i  înveţe  simbolurile 
credinţei  (ta  tes  pisteos  sumbola)»  (canonul  7).  Se  vede  că  şi  aici  cu¬ 
vântul  are  sensul  de  texte  de  mărturisiri  sau  puncte  de  credinţă.  Scrii¬ 
torul  bisericesc  latin  Rufinus  (+  410)  explică  cuvântul  «symbolum»  ca  şi 
«indicium»  sau  «signum»  (denunţ,  tip,  scriere,  semn,  indiciu)  şi  «collatio» 
(=  contribuţie).  In  secolul  al  V-lea  folosirea  termenului  a  început  să  se 
generalizeze  şi  se  înfăţişează  foarte  oficial  în  Sinodul  al  V-lea  Ecumenic 
(553):  «simbolul  Niceei».  Dar  din  nou  are  înţelesul  unei  mărturisiri  de  cre¬ 
dinţă  necesare  şi  mântuitoare.  Este  şi  mai  caracteristic  faptul  că  în  scrie¬ 
rile  Sf.  Atanasie  şi  ale  teologilor  capadocieni  în  locul  termenului  «simbolul 
Niceei»,  întâlnim  termenul  «credinţa  Niceei»). 


81  Vezi  J.  N.  D.  Kelly.  Altchristliche  Gîaubensbekenntnisse .  Geschichte  und 
Theologie,  Gottingen,  1971,  p.  58. 

Tactica  Sf.  Atanasie  cel  Mare  au  urmat-o  şi  au  fundamentat-o  Pă¬ 
rinţii  capadocieni,  de  vreme  ce  pentru  ei  cuvintele  teologiei  sunt  numai 
«indicii»  ale  «voinţei  dumnezeieşti»82  şi  de  vreme  ce  adevărul  nu  se  gă¬ 
seşte  «in  sunetul»  cuvintelor,  ci  în  «mintea»  omului.83  Prin  urmare  cu  cât 
cuvintele  nu  sunt  cuprinzătoare,  inclusive  ale  adevărului  şi  nu  se  iden¬ 
tifică  in  parte  sau  în  totalitate  cu  adevărul,  cu  atât  mai  mult  teologul 
dezvăluie  iniţiative  proprii  în  alegerea  cuvintelor  şi  cu  atât  mai  mult 
poate  să  recunoască  adevărul  acolo  unde  simt  folosiţi  termeni  diferiţi 
pentru  exprimarea  aceluiaşi  adevăr. 

Adevărul  este  absolut,  limba  este  declarativă,  denotativă.  Primul 
(scil.  Adevărul)  ca  necreat,  nu  se  schimbă  niciodată.  Cea  de  a  doua  (scil. 
limba)  ca  şi  instrument  creat,  poate  să  se  schimbe.  Şi  această  schimbare 
nu  duce  la  «defecte»  (pagube)  ale  adevărului.84  Iată  un  exemplu:  pe  Sfântul 
Duh,  Sf.  Grigorie  Teologul  l-a  numit  de  timpuriu  şi  «Dumnezeu»  şi  «de-o- 
fiinţă».  înţelegea  însă  deja  din  372-373  că  şi  cu  «alte  cuvinte»85  putea 
cineva  să  mărturisească  dumnezeirea  Duhului  Sfânt.  Exact  acest  lucru 
l-a  făcut  Sf.  Vasile  cel  Mare,  care,  pentru  motive  tactice  speciale,  se  fe¬ 
rea  să  folosească  pentru  Duhul  Sfânt  epitetul  «de-o-fiinţă»  (homoousios). 
Aşa  a  făcut  şi  Sinodul  al  doilea  Ecumenic  în  anul  381,  sinod  care,  deşi 
credea  pe  Sfântul  Duh  ca  şi  Sf.  Grigorie  Teologul  (scil.  «Dumnezeu»  şi 
«de-o-fiinţă»),  L-a  numit  pe  Sfântul  Duh  «Domn»  şi  «împreună  mărit» 
cu  Tatăl  şi  cu  Fiul  (vezi  «Crezul»).  Duhul  Sfânt  cel  «de-o-fiinţă»  nu  ar  fi 
putut  fi  «Domn»  (să  fie  adică  esenţialmente  şi  cu  adevărat  Dumnezeu, 
să  aibă  puterea  Domnului  nostru  lisus  Hristos)  şi  nu  putea  să  fie  «îm¬ 
preună  mărit»  cu  celelalte  două  persoane  dumnezeieşti,  dacă  nu  avea 
aceeaşi  fiinţă,  aceeaşi  dumnezeire  cu  ele. 

Şi  un  alt  exemplu:  Din  deceniul  anului  360  şi  mai  mult  în  dece¬ 
niile  următoare  s-a  creat  o  mare  tensiune  între  Biserica  răsăriteană  şi 
cea  apuseană.  Biserica  apuseană  se  temea  să  urmeze  Biserica  răsări¬ 
teană  în  formularea  Părinţilor  capadocieni  «o  fiinţă,  trei  ipostaze»,  pen¬ 
tru  că  ei  credeau  că  formula  ascunde  un  arianism.  In  locul  termenului 
«ipostază»  ei  au  început  să  folosească  în  mod  conştient  şi  pe  scară  largă 
termenul  «persoană».  în  jurul  anului  377-378  aşadar,  apusenii  au  încetat 
—  cum  cerea  Sf.  Vasile  cel  Mare  —  să  identifice  «fiinţa»  şi  «ipostaza»  şi 
au  continuat  să  propună  termenul  «persoană».86  în  această  tensiune  s-a 


82  Sf.  Grigorie  de  Nisa,  împotriva  lui  Eunomie ,  II,  260:  Jaeger,  I,  2,  p.  302. 
PG  45,  997. 

83  Sf.  Grigorie  Teologul,  Epistola  58,  PG  37,  116. 

84  Ibidem. 

85  Ibidem. 

86  Sf.  Grigorie  Teologul,  Cuvântul  21  (Despre  Sf .  Afanasie),  35.  PG  35,  1124 — 
1125;  EPE  6,  p.  90:  Există  dezacord  printre  creştini  «...  tiu  numai  în  ce  priveşte  un 
număr  mic  de  dogme  demne  de  a  fi  trecute  cu  vederea  (şi  atunci  răul  ar  fi  fost 
mult  mai  mic),  dar  există  neînţelegeri  şi  asupra  unor  termeni  de  bază  care  conduc 
la  acelaşi  fel  de  înţelegere ,  gândire.  Pe  de  O  parte  noi  vorbim  în  credinţa  ortodoxă 
despre  o  fiinţă  şi  despre  trei  ipostaze.  Prima ,  fiinţa,  indică  firea  dumnezeirii,  iar  cele 
din  urmă.  ipostazele .  arată  proprietăţile  celor  trei  ipostaze.  La  fel  le  înţeleg  şi 
Italicii;  dar  ei  nu  pot  însă ,  din  cauza  strâmtorimii  limbii  lor  şi  a  sărăciei  a  lipsei  fer- 
menilor  potriviţi  să  deosebească  « fiinţa »  de  «iposfazd»,  introducând ,  în  locul  acesteia 
din  urmă  termenul  «persoană»,  pentru  ca  să  nu  fie  obligaţi  ( zic  ei)  să  accepte  trei  fiinţe. 

amestecat  şi  Sf.  Grigorie  Teologul  care  discernea  cu  limpezime  că  lupta 
nu  trebuie  să  vizeze  cuvintele  («numirile»)57;  că  propriu-zis  este  «de  râs 
şi  deplorabil»  să  tragă  cineva  concluzia  că  există  «deosebiri»58  în  credinţă 
numai  din  întrebuinţarea,  din  folosirea  de  cuvinte  diferite  («ipostază»  sau 
«persoană»). 

De  vreme  ce  cele  două  părţi  pot  reciproc  să  constate,  prin  discuţii 
teologice,  că  prin  cuvinte  diferite  declară,  exprimă  şi  deci  cred  acelaşi 
adevăr,  devine  inadmisibilă  «micimea»,89  lupta  pentru  «sunet»90  (cuvinte), 
însemnătate  avea  numai  faptul  ca  termenii,  cuvintele  diferite,  «silabele» 
să  exprime  acelaşi  adevăr  («înţeles») 91 

Intr-adevăr  apusenii,  din  clipa  când  au  încetat  să  identifice  «fiinţa» 
şi  «ipostaza»,  au  arătat  că  învăţau  credinţa  ortodoxă.  Şi  acesta  era  lucrul 
principal  pentru  Sf.  Grigorie  Teologul  şi  pentru  ceilalţi  Părinţi  răsă- 
riteni. 


CONCLUZII 

Cele  spuse  până  aici  despre  limbă  şi  legătura  ei  cu  adevărul  ne  duc 
în  mod  firesc  şi  neforţat  la  următoarele  constatări: 

a)  Experienţa  adevărului  precede  teologiei,  adică  exprimării  sau 
declarării  adevărului. 

b)  Limbajul  teologic  este  un  factor  relativ,  pe  când  adevărul  con¬ 
stituie  un  factor  absolut. 

c)  Limbajul  depinde,  ca  şi  factor  relativ,  de  loc,  de  ţară,  de  educaţie 
şi  de  epoca  în  care  se  scrie. 

d)  Toate  limbile  (cel  puţin  cele  cultivate)  pot  să  devină  «declara¬ 
tive»,  exprimatoare  ale  adevărului,  adică  să  exprime  voinţa  lui  Dumne¬ 
zeu  sau  experienţa  adevărului. 

e)  Niici  limba  ebraică,  în  care  Dumnezeu  s-a  descoperit  întâi  în 
Vechiul  Testament,  nici  limba  aramaică  a  Domnului  nu  au  fost  sfinţite. 
Amândouă  au  fost  folosite  din  motive  de  circumstanţă. 

f)  Limbajul  şi  cuvintele  Teologiei  sunt  semnificative  şi  indicative 
ale  adevărului,  pe  care  nu-1  cuprind,  nu-1  determină  (stabilesc).  Limba 
are  un  rol  indicativ  şi  semiotic,  şi  nu  are  analogie  cu  fiinţa  adevărului. 

g)  Formele  (schemele)  filosofice  de  identificare  în  parte  sau  în  to¬ 
talitate  a  semnificantului  (signifiant)  şi  semnificatului  (signifie)  nu  au 
aplicare  în  teologie,  de  vreme  ce  nu  există  analogie  între  adevăr  şi  lim- 


Rezuîtatuî?  Este  foarte  hazliu  şi  deplorabil.  Şi  îngustimea  aceasta  referitoare  la  sunete 
(scit  cuvinte)  li  s-a  părut  că  constituie  deosebire  de  credinţă .  Apoi  de  aici  a  izvorât 
—  ca  nişte  rumegări  întârziate  de  divergenţe  —  sabelianismul  cu  învăţătura  lui  despre 
trei  persoane  şi  arianismul  privind  cele  trei  ipostaze ». 

87  Sf.  Grigorie  Teologul,  Cuvântul  39,  11:  «cdci  mt  trebuie  să  ne  mai  certăm 
pentru  numiri .  de  vreme  ce  silabele  (sciL  Cuvintele)  poartă  acelaşi  înţeles ».  (PG.  36, 
344.  EPE  5,  p.  50). 

88  Vezi  nota  84. 

89  Vezi  nota  84. 

90  Vezi  nota  84. 

91  Vezi  nota  85. 

baj,  de  vreme  ce  cele  două  măsuri  sunt  de  clase  diferite,  adică  necreat 
—  adevărul  şi  creată  —  limba. 

h)  Alegerea  limbajului  şi  a  cuvintelor  în  teologie  (în  exprimarea 
adevărului)  constituie  o  răspundere,  o  responsabilitate  în  exclusivitate  a 
omului. 

i)  Acelaşi  adevăr  poate  fi  exprimat  şi  prin  cuvinte  diferite  între  ele 
ale  aceleiaşi  limbi  (de  exemplu:  limba  greacă). 

j)  Cuvintele  cu  care  au  predicat  Domnul,  Apostolii,  Părinţii  Bise¬ 
ricii  şi  predicatorii  contemporani,  nu  duc  la  credinţă,  la  adevăr  decât  nu¬ 
mai  dacă  cel  ce  le  ascultă  este  luminat  de  Duhul  Sfânt  şi  le  adoptă,  le 
înfiază. 

Prof.  STYLIANOS  PAPADOPULOS 
Facultatea  de  Teologie  Atena 

Trad.  Pr.  Dr.  ILIE  FRÂCEA,  Atena 

RAPORTUL  DINTRE  „AŞEZĂMINTELE  MĂNĂSTIREŞTI" 
ŞI  „CONVORBIRILE  DUHOVNICEŞTI". 


Sursele  şi  aptitudinile  literare  ale  Sfântului  Ioan  Cassian 


1.  Raportul  dintre  „Aşezămintele  mănăstireşti41  şi  „Convorbirile 
duhovniceşti4* 


Trebuie  să  precizăm  că  Sfântul  Ioan  Cassian  a  avut  în  obiectiv  „Con¬ 
vorbirile  duhovniceşti44  chiar  când  scria  „Aşezămintele  mănăstireşti44. 1 
Deşi  în  prefaţa  „Aşezămintelor44,  Cassian  nu  face  nici  cea  mai  vagă  alu¬ 
zie  la  „Convorbiri44,  totuşi  în  cuprinsul  lucrării  există  multe  referiri.  Ast¬ 
fel  în  Cartea  I-a,  Cassian  face  aluzie  la  o  fază  ulterioară,2  şi  atât  în  Car¬ 
tea  a  Il-a  şi  a  V-a,  amână  anumite  teme,  care,  —  după  cum  spune  el  — , 
urmează  să  fie  tratate  în  „Convorbirile  bătrânilor44 ,3 4Este  mult  mai  difi¬ 
cil  a  stabili  sau  preciza  cum  a  înţeles  de  fapt  Cassian  legătura  dintre  cele 
două  scrieri  monahale.  Interconexiunile  complexe  dintre  aceste  două 
scrieri  prezintă  în  mod  direct  una  dintre  problemele  majore  care  con¬ 
fruntă  orice  interpretare  a  teologiei  monastice  a  lui  Cassian  şi  anume 
relaţia  dintre  forma  „cenobitică44  şi  cea  „anahoretică44  a  vieţii  monahale. 

Prefaţa  „Aşezămintelor44  sugerează  faptul  că  el  dedică  lucrarea  pen¬ 
tru  ajutorul  monahilor  care  duc  viaţa  de  obşte  în  mănăstirile  de  curând 
înfiinţate  de  el.  Distincţia  stabilită  de  el  între  doctrina  cenobitică  a  „Aşeză¬ 
mintelor44  şi  cea  anahoretică  a  „Convorbirilor44,  l-a  determinat  pe  un  cer¬ 
cetător  să  concluzioneze  că  Ioan  Cassian  a  fost  în  mare  încurcătură  când 
a  redactat  cele  două  lucrări:  pe  de  o  parte,  a  trebuit  să  sfătuiască  pe 

cenobiţi  şi  totodată  să  includă  material  de  o  relevanţă  limitată  (re¬ 
strânsă)  pentru  ei  —  aşa  cum  sunt  „Aşezămintele  V-XII44  — ,  iar  pe  de 
altă  parte,  a  mijlocit  în  mod  vădit  pentru  anahoreţi  şi  numai  de  inte¬ 
res  indirect  cenobiţilor  (a  se  vedea  Convorbirile  I-X).4  Acest  gen  de  ca- 


1  Columba  Stewart,  Cassian  The  Monk,  New  York:  Oxford  University 
Press,  1998,  p.  30. 

2  „quorum  iinteriorum  cultum  consequenter  tune  posterimus  exponere  (Cf. 

Jean  Casien,  Institutions  cânobitques ,  ed.  J.  C.  Guy,  în  „Sources  Chretiennes'4,  nr. 
109,  Paris,  1965,  p.  34 — 35.  De  aici  încolo  vom  cita  Institutions,  ed.  J.  C.  Guy,  S.C. 
nr.  109;  nr.  57,  p.  165 — 166).44 

3  Institutions  II,  1,  ed.  J.C.  Guy,  p.  58-59;  P.S.B.,  nr.  57,  p.  120;  Ibidem  II, 
9,  p.  72-75;  P.S.B.,  nr.  57,  p.  125-126;  Ibidem  II,  8,  p.  88-89;  P.S.B.  nr.  57,  p.  131; 
Ibidem  V,  4,  p.  196-197;  P.S.B.,  nr.  57,  p.  165-166. 

4  Julien  Leroy,  Les  -prâfaces  des  âcrits  monastiques  de  Jean  Cassien,  in  „Re- 
vue  d’  Ascdtique  et  Mystique",  t.  42  (1966),  p.  167. 

racterizări  sunt  neconvingătoaret5  având  în  vedere  planurile  stabile  ale 
lui  Cassian  în  ce  priveşte  compunerea  Aşezămintelor4*,  şi  „Convor¬ 
birilor4*. 

După  cum  însuşi  Cassian  şi-a  descris  proiectul  său,  „Aşezămmtele" 
erau  consacrate  „rânduielilor  şi  regulilor  mănăstirilor  şi  în  special  ori¬ 
ginilor,  cauzelor  şi  remediilor,  după  învăţătura  lor,  ale  celor  opt  păcate 

—  cele  mai  grele  — ,  semnalate  de  ei44.6 

Aşezămintele  se  concentrează  asupra  vieţii  cenobitice,  pe  care  Cas¬ 
sian  o  înţelege,  în  primul  rând,  ca  preocupare  pentru  „omul  din  afară4*,7 
adică  „amendarea41  sau  corectarea  greşelilor  şi  înlăturarea  păcatelor.8 

Convorbirile  au  o  vădită  tentă  anahoretică  şi  sunt  înţelese  ca  fiind 
mai  aproape  de  preocupările  „omului  lăuntric4*,  care  se  străduieşte  sau  se 
luptă  pentru  desăvârşire.9  în  ciuda  retoricii  „anahoretice44  a  Convorbirilor 

—  incluzând  şi  dorinţa  exprimată  de  Cassian  de  a  rămâne  mai  degrabă 
între  asceţii  pustiei  Sketice  decât  să  se  întoarcă  la  mănăstirea  sa  de 
obşte  din  Betleem  —  Cassian,  descurajează  comparaţiile  defăimătoare  sau 
care  dau  naştere  la  invidie,  între  cele  două  forme  de  vieţuire  monahală.10 
El  susţine,  postulează  un  ideal  comun  realizat  în  moduri  diferite:  „Chiar 
dacă  scopul  religiei  noastre  este  «unul»  totuşi  felurite  sunt  modurile  de 
vieţuire  prin  care  tindem  spre  Dumnezeu,  aşa  cum  le  vom  dezbate  mai 
pe  larg  în  «Conferinţele»  celor  vechi44.11 

Cea  mai  bună  ilustrare  a  unităţii  fundamentale  a  Aşezămintelor  şi 
Convorbirilor  este  învăţătura  lor  despre  practica  monahală  de  bază, 


5  Columba  Stewart.  Cassian  The  Monk...f  p.  30. 

6  Institutions,  Preface,  7,  ed.  J.C.  Guy,  S.C.,  nr.  109,  p.  29;  P.S.B.,  nr.  57, 

p.  111. 

7  „modul  de  viaţă  din  afară  şi  văzut  al  monahilor'*  (Cf.  Jean  Caosien,  Con- 
fârcnccs,  t.  I,  Prâface,  5,  Ed.  E.  Pichery,  In  „Sources  Chrătiennes",  nr.  42,  P*arisr 
1955,  p.  75.  De  aici  înainte  vom  cita:  Conferences ,  ed,  E.  Pichery,  S.C.,  ror.  42; 
P.S.B.,  nr.  57,  p.  111). 

8  „Intr-adevăr,  mi-e  hotărârea  să  nu  vorbesc  despre  minuna  dumnezeieşti, 
ci  pe  scurt,  despre  însănătoşirea  obiceiurilor  noastre  —  de  correctio-ne  morum  nostro- 
rum  — ,  şi  atingerea  unei  vieţi  desăvârşite'*  (Institutions,  Prâface ,  8,  ed.  J.  C.  Guy, 
S.C.,  nr.  109,  p.  30-31;  P.S.B.,  nr.  57,  p.  111): 

9  „Acelea  —  adică  Convorbirile  — ,  se  vor  referi  însă  mai  degrabă  la  disciplina 
omului  lăuntric,  ca  şi  la  desăvârşire^  inimii,  la  viaţa  şi  învăţătura  pustnicelor" 
flnsfifirtians  II,  9,  p.  74-75;  P.S.B..  nr.  57,  p.  126).  „Aşadar,  de  la  viaţa  din  afară  şi 
văzută  a  omului,  pe  care  am  înfăţişat-o  în  primele  cărţi,  să  trecem,  la  însuşirile  ne¬ 
văzute  ale  omului  lăuntric".  ( Confârences ,  Prăface,  5,  ed.  E.  Pichery,  S.C.,  nr.  42, 
p.  75;  P.S.B .  nr.  57,  p.  306). 

10  Columba  Stewart,  Cassian  the  Monk..u  p.  31.  A  se  vedea  şi  susţinerea  lui 
A.  Robert  Markus.  conform  căreia  pe  parcursul  scrierii  celor  trei  serii  de  Convor¬ 
biri,  Cassian  a  „şters"  în  mod  gradat  diferenţa  dintre  modul  de  viaţă  cenobitic 
(„activ")  şi  cel  anahoretic  („contemplativ")  (Cf.  The  End  of  Ancient  Christianity , 
Cambridge,  1990,  p,  181-197).  S-a  mal  spus  că  Ioan  Cassian  a  folosit  de  la  început 
aceste  „etichete"  sau  „denumiri"  în  mod  alegoric,  deşi  este  adevărat  că  sprijinul  său 
pentru  modul  de  viaţă  cenobitic  a  devenit  mai  explicit  în  finalul  seriei  Convorbiritor. 
Pentru  o  analiză  perceptivă  a  noţiunilor  „cenobitic"  şi  „anahoretic",  a  se  vedea 
Steven  D.  Driver,  Thp  Readinş  of  Egyptian  Monastic  Culture  in  John  Cassian ,  Ph. 
D.  diss.,  University  of  Toronto,  1944. 

11  Institutions ,  V,  4,  ed.  J.  C.  Guy,  S.C.,  nr.  109,  p.  196-197;  P.S.B. ,  nr.  57, 

p.  166. 


38 


REVISTA  TEOLOGICA 


anume  rugăciunea.  Cassian  pretinde  în  Aşezăminte  că  este  preocupat  de 
structura  şi  durata  rugăciunii  „canonice44,  săvârşită  in  anumite  ore  regu¬ 
late  din  zi  şi  din  noapte;12  din  nou,  această  grijă  sau  preocupare  cores¬ 
punde  sau  este  legată  de  „omul  din  afară44.  Pe  de  altă  parte,  Convorbi¬ 
rile  se  ocupă  de  dispoziţia  interioară  a  celui  care  se  roagă  şi  de  natura 
însăşi  a  rugăciunii,  în  special  a  rugăciunii  neîncetate.13 

In  mod  evident,  cineva  nu  poate  despărţi  pe  cenobiţi  de  anahoreţi 
pe  baza  distincţiei  dintre  „Aşezăminte44  şi  „Convorbiri44.  Astfel  anaho¬ 
reţii  simt  obligaţi  să  participe  la  rugăciunile  „canonice44  în  cadrul  ser¬ 
viciului  de  slujbe  stabilit  iar  cenobiţii  să  se  roage  în  taină  şi  să  se  stră¬ 
duiască  să  ajungă  la  rugăciunea  continuă.  In  Aşezăminte,  Cassian  amin¬ 
teşte  obiceiul  renunţării  atât  la  post,  cât  şi  la  îngenunchere  în  dumini¬ 
cile  şi  pe  parcursul  celor  cincizeci  de  zile  de  la  Paşti  la  Cincizecime,  dar 
suspendă  motivul  pentru  această  „relaxare44,  în  Convorbiri.  Cenobiţii  care 
mâncau  şi  stăteau  în  picioare  în  această  perioadă,  ar  fi  putut  căuta  vreo 
explicaţie  de  ce  ei  fac  aceasta.  în  Aşezăminte,  Cassian  împărtăşeşte  expe¬ 
rienţa  interioară  a  rugăciunii  ambelor  categorii  de  monahi.  Când  a 
făcut  aceasta  a  avut  în  vedere  atât  posibilitatea  survenirii  unui  sfârşit 
prematur  al  vieţii  sale,  înainte  de  a  duce  la  îndeplinire  planul  legat  de 
scrierea  celor  două  lucrări,  cât  şi  de  a-i  ajuta  pe  aceia  care  în  viitor  nu 
vor  avea  acces  la  Convorbiri.14 

Chiar  şi  primele  patru  cărţi  ale  Aşezămintelor,  de  o  profundă  fac¬ 
tură  „cenobitică44,  au  strânse  legături  cu  Convorbirile.15  Astfel,  descrierea 
rugăciunii  extatice  din  Cartea  a  Il-a  a  Aşezămintelor,  anticipează  pe  ace¬ 
lea  care  le  găsim  peste  tot  în  Convorbiri.  Omilia  de  închidere  a  Cărţii  a  IV-a 
a  Aşezămintelor,  atribuită  stareţului  Pinufius,  sfârşeşte  tocmai  unde 
Convorbirea  I,  atribuită  pustnicului  Moise  începe:  „curăţia  inimii . . . 
şi  desăvârşirea  dragostei  apostolice44.  Teme  asemănătoare  sunt  tratate 
mai  pe  larg  în  Convorbirea  a  Xl-a  şi  a  XlI-a  şi  se  repetă  mai  târziu.16 

A  doua  parte  a  Aşezămintelor  (Cărţile  V-XII)  au  afinităţile  lor  te¬ 
matice  cu  Convorbirile:  de  exemplu,  problematica  celor  opt  păcate  ca¬ 
pitale  este  reluată  în  Convorbirea  a  V-a.17  Intr-adevăr  de  la  un  capăt  la 
altul  al  celei  de  a  doua  părţi  a  Aşezămintelor,  Cassian  introduce  multe 
elemente  generale  ale  concepţiei  lui  asupra  vieţii  monahale,  care  vor  fi 
dezvoltate  ulterior  în  Convorbiri.  Cartea  a  V-a  a  Aşezămintelor  poate  fi 

12  Institutions,  II,  1-2,  ed.  cit.,  p.  58-61;  P.S.B.,  nr.  57,  p.  120-122. 

13  Ibidem  II,  9,  p.  72-73;  P.S.B.,  nr.  57,  p.  125-126;  „...forma  lor  şi  cum  putem 
să  ne  rugăm  „fără  încetare*4,  după  cuvântul  Apostolului  le  vom  arăta,  cu  ajutorul 
lui  Dumnezeu,  la  timpul  potrivit,  când  vom  începe  să  înfăţişăm  convorbirile  duhov¬ 
niceşti  ale  celor  vechi'4  (Ibidem  II,  1,  p.  58-59;  P.S.B.,  nr.  57,  p.  120);  „rugăciunea  con¬ 
tinuă  şi  neîncetată44  ( Confârence ,  IX,  1,  ed.  E.  Pichery,  S.C.,  nr.  54  p.  40,  P.S.B.,  nr. 
57,  p.  454. 

14  Institutions,  II,  9,  ed.  J.C.  Guy,  S.C.,  nr.  109,  p.  73;  P.S.B.,  nr.  57,  p.  125. 

15  Vezi  pe  larg  Julien  Leroy,  Les  prâjaces  des  âcrits  monastiques  de  Jean 
Cassien...,  p.  162-167. 

16  Columba  Stewart,  Cassian  the  Monk  . . .,  p.  31. 

17  Acest  aspect  este  analizat  de  Adalbert  de  Vogiid,  Pour  comprendre  Cassien. 
Un  survol  de  Conference,  în  .Collectanea  Cistercensia*',  t.  39,  (1979),  p.  253,  în  notă. 


STUDII  şi  ARTICOLE 


39 


considerată  o  adevărată  „pepinieră"  de  idei  a  Convorbirilor,18  fiind  în¬ 
ţesată  cu  astfel  de  anticipări.19 

Aşezămintele  şi  Convorbirile  apoi  sunt  considerate  a  fi  două  părţi 
ale  aceleiaşi  monede,  ele  fiind  mai  mult  decât  complementare:  ambele 
constituind  lecturi  fundamentale  pentru  cei  cărora  le  erau  adresate,  ce¬ 
nobiţi  sau  anahoreţi  deopotrivă.  Atât  la  începutul  Aşezămintelor  cât  şi 
la  sfârşitul  Convorbirilor  scopul  lui  Cassian  este  acelaşi  şi  anume  de  a  nu 
căuta  să-i  impresioneze  pe  cititorii  săi  cu  povestiri  despre  călugări  şi  fap¬ 
tele  lor  minunate,  ci  de  a-i  ajuta  în  corectarea  greşelilor  lor  şi  atinge¬ 
rea  desăvârşirii. 

2.  Sursele  lui  Cassian 

Observăm  că  Ioan  Cassian  încorporează  în  scrierile  sale  un  număr 
de  alte  surse,  în  afară  de  Convorbirile  avute  în  Egipt.  Cea  mai  comună 
sursă  a  sa  este  Sfânta  Scriptură,  fapt  care  l-a  determinat  pe  un  cercetător 
să  constate  că  „doctrina  lui  Cassian  este  în  esenţă  biblică".20  M.  Petsche- 
nig  in  al  său  „Index  Scriptorum",  înşiră  peste  1700  de  pasaje  din  Scrip¬ 
tură,  menţionate  în  mai  mult  de  2000  de  citate.  Cărţile  scripturistice  cel 
mai  des  citate  sunt  Epistolele  pauline,  Psalmii  şi  Evanghelia  de  la  Matei. 
Sunt  utilizate  de  asemenea  majoritatea  cărţilor  Vechiului  Testament,  iar 
din  Noul  Testament  doar  II  Ioan  şi  III  Ioan  nu  sunt  citate.21 

Atenţia  Iui  Cassian  faţă  de  Scriptură,  în  afară  de  lectură  şi  medi¬ 
taţie,  include  şi  o  curiozitate  ştiinţifică,  în  sensul  că  el  foloseşte  mai 
multe  versiuni  şi  îi  place  să  compare  textele  revizuite,  făcând  anumite 
corecturi  acolo  unde  variantele  au  permis  acest  lucru.  El  consideră  Vul¬ 
gata  Fericitului  Ieronim  superioară  celorlalte  versiuni,  pentru  că  redă 
ebraica  mult  mai  corect.  Uneori  cititorul  nu  poate  stabili  dacă  variaţiile 
de  text  ale  lui  Cassian  iau  naştere  din  diferitele  versiuni  utilizate,  dintr-o 
copie  defectuoasă  sau  greşelilor  sale  de  memorie.22  De  asemenea,  există 
o  serie  de  indicii  care  îndreptăţesc  susţinerea  că  Ioan  Cassian  a  folosit 
şi  textul  grecesc  al  Sfintei  Scripturi.23  Aşadar,  Prosper  de  Aquitania  nu 
exagerează  când  scrie  că  dintre  toţi  adversarii  săi,  Cassian  este  cel  mai 
versat  în  Scripturi.24 

Pe  lângă  Sfânta  Scriptură,  Cassian  foloseşte  în  mod  evident  şi  alte 
surse  creştine.  Astfel,  el  citează  de  10  ori  apoftegme  atribuite  Sfântului 


18  In  legătură  cu  complicata  structură  a  Cdrfii  a  V-a  a  Aşezămintelor  şi  ana¬ 
liza  conţinutului  ei,  vezi:  Lauren  Pristas,  TTie  Theological  Antrophology  of  John 
Cassian ,  Ph.  D.  diss.,  Boston  College,  1993,  p.  34-44  şi  74-75;  Steven  D.  Driver,  The 
Reading  of  Egyptian  Monastic  Culture  in  John  Cassian...,  p.  146-157. 

19  Cf.  Columba  Stewart,  Cassian  the  Monk p.  31  şi  162,  n.  43. 

20  Michel  Olphe-Galliard,  Cassien  ( Jean ),  artic.  în  „Dictionnaire  de  Spiritualii^ 
d’Ascetique  et  de  Mystique",  t.  II.  Paris.  1953,  col.  223. 

21  Vezi  M.  Petschenig.  Index  Scriptorum ,  în  CSEL ,  t,  17,  p.  392-409. 

22  Jbidem,  p,  XXVIII-XCV. 

23  Vezi:  Institutions ,  VII,  7,  ed.  J.C.  Guy,  S.C.,  nr.  109,  p.  298—303;  P.S.B.,  nr. 

57,  p.  200-201;  Conference.  I.  5,  ed.  E.  Pichery,  S.C..  nr.  42,  p.  82,  PSJ3.,  nr.  57,  p. 
310;  Ibidem  IX,  12,  S.C.,  nr.  54,  p.  50-51;  P.S.B.,  nr.  57,  p,  460-461;  Jbidem  XIV,  16,  p- 
203-204;  nr.  57,  p.  564-566. 

24  Prosper  d’Aquitania  Contra  Collatorem ,  2,  în  P.L.,  t.  51,  col.  217-221. 

Antonie.25  De  asemenea  mai  citează  pe  unii  anahoreţi  (sau  pustnici,  n.n.), 
a  căror  convorbiri  nu  sunt  incluse  în  ciclul  celor  XXIV.  El  face  de  ase¬ 
menea  două  aluzii  la  Păstorul  lui  Hernia26  şi  atribuie  două  sentinţe  scurte 

Sfântului  Vasile  cel  Mare.27 

Cassian  face  dovada  că  este  la  curent  cu  lucrările  de  factură  mona¬ 
hală  scrise  de  Sfântul  Vasile  şi  Fericitul  Ieronim,  pe  care  probabil  le-a 
citit.28 

în  tratatul  său  de  hristologie,  Despre  întruparea  Cuvântului,  el  ci¬ 
tează  de  câteva  ori  pe  Nestorie,  Simbolul  antiohian  şi  se  referă  la  câţiva 
autori  contemporani  cu  el  „din  diferite  părţi  ale  lumii**: 29  El  utilizează  apoi, 
citate  din  Sfântul  Atanasie  cel  Mare,  Sfântul  Grigorie  de  Nazianz,  Ferici¬ 
tul  Augustin  şi  Sfântul  Ioan  Gură  de  Aur.30 

Deşi  „prin  formaţia  sa,  Cassian  are  profunde  cunoştinţe  clasice  pro¬ 
fane*4,31  totuşi  el  consideră  pe  autorii  profani  ca  fiind  de  o  valoare  spiri¬ 
tuală  redusă.32  în  consecinţă,  el  menţionează  autori  clasici  specifici,  doar 
de  patru  ori:  doi  de  limbă  latină  —  Cicero  şi  Persius  — ,  şi  la  fel  doi  de 
limbă  greacă  —  Socrate  şi  Diogene.33 

Unii  cercetători  au  propus  nenumărate  alte  surse,  pe  care  presupun 
că  le-a  folosit  Cassian,  dar  la  care,  acesta  nu  face  nici  o  referire  spe¬ 
cifică.  Astfel,  el  pare  sau  dă  impresia  că  depinde  de  Evagrie  Ponticul34 


25  Citatele  din  Sfântul  Antonie  pot  fi  găsite  în:  Institutions ,  VI,  4,  ed.  J.C. 
Guy,  S.C.,  nr.  109,  p.  194-195;  P.S.B.,  nr.  57,  p.  1G5;  Conference,  II,  2,  ed.  E.  Pichery, 
S.C.,  nr.  42,  p.  112-114,  P.S.B.,  nr.  57,  p.  32S-329;  Ibidem  II,  4,  p.  115-116;  P.S.B., 
nr.  57,  p.  330;  Ibidem  II,  6,  p.  117-143;  P.S.B.,  nr.  57,  p.  346-347;  Ibidem  VIII,  18-19 
S.C.,  nr.  54,  p.  25-27;  P.S.B.,  nr.  57,  p.  445-446;  Ibidem  IX,  31,  p.  66;  P.S:B:,  nr:  57; 
p.  445-446;  Ibidem  IX,  31,  p.  66;  P.S.B.,  nr.  57,  p.  470-471;  Ibidem  XIV,  4,  p.  185; 
P.S.B.,  nr.  57,  p.  553;  Ibidem  XIII,  5-6,  S.C..  nr.  64,  p.  16-17;  P.SJ3.,  nr:  57;  p:  623- 
630;  Ibidem,  XIV,  11-12.  p.  181-183;  P.S-B.  nr.  57.  p.  730-732. 

26  Conference ,  VI,  19,  ed.  E.  Pichery,  S.C.  nr.  54,  p.  24-25,  P.S.B.,  nr,  57,  p. 
444-445;  Ibidem,  XIII,  12,  p.  164-168;  P.S.B.,  nr.  57,  p.  540-543. 

27  Institutions,  VI,  19,  ed.  J.C.  Guy,  S.C.  nr.  109,  p.  284-285;  P.S.B.,  nr.  57, 
p.  195;  Ibidem  VII,  19,  p.  320-321;  P.S.B.,  nr.  57,  p.  207. 

28  Institutions,  Preface ,  p.  26-27;  P.S.B.,  nr.  57,  p.  110. 

29  in  diverses  mundi  partibus"  (De  Incarnatione  Domini.. Liber  VII, 
cap.  28,  ed.  M.  Petschenig,  CSELf  t.  XVII,  p.  87,  P.S.B.,  nr.  57,  p.  878-879). 

30  M.  Cappuyns,  Cassien  (Jean),  artîc.  în  „Dictionnaire  d’Histoire  et  de 
Găographie  Eccî6siastiques“,  t.  XI,  Paris,  col.  1334 — 1335. 

31  M.  Olphe-Galliard,  Cassien  (Jean),  artic.  în  „Dictionnaire  de  Spiritualite 
d’A9cetîque  et  de  Mystique*4,  t.  II,  Paris,  1953,  col.  223. 

32  Conference .  XIV.  17-13.  S.C..  nr.  54,  p.  199-201,  P.S.B.,  nr.  57,  p.  561-563; 
Ibidem  XVI,  1,  p.  222-223;  P.S.B.,  nr.  57,  p.  576. 

33  Ibidem  XIII,  5,  p.  152-153;  P.S.B.,  nr.  57,  p.  532-533.  Cassian  citează  aici 
atât  pe  Socrate  cât  şi  pe  Diogene.  dar  sursa  povestirilor  este  necunoscută. 

34  Vezi:  Salvatore  Marsiîi,  Râsumâ  de  Cassien  sous  le  nom  de  Saint  Nil, 
în  „Revue  d’Ascetique  et  de  Mystique“,  t.  15,  (1934),  p.  241-245;  I.  Hau-sherr,  Le 
traitâ  de  Voraison  d'Pvagre  Ie  Pontique,  în  Revue  d’Ascetique  et  de  Mystique", 
t.  15.  (1934).  p.  34-93;  Idem .  L'oriaine  de  la  thâorie  orientale  des  huit  pâches  capi - 
taux,  în  „Orienfalza  Christiana  Periodica ",  t.  30,  (1993),  p.  164-175,  face  cea  mai 
bună  demonstraţie  că  Aşezâmintele  V-X1I  şi  Convorbirea  a  JJJ-a,  par  să  depindă 
strâns  de  lucrarea  lui  Evagrius:  Adversus  octo  principalium  vitiorum  suggestiones; 
A.Vogtle,  Woher  stammt  das  Schema  der  Hauptsunden?  In  „Theologische  Quartal- 
schrift'V  t.  122,  (1941),  p.  217-237;  L.  Wrzol.  Dw  Hauptsiindenlehre  des  Johcînnes 
Ca*  si  anus  und  ihren  historischen  Quellen,  în  „Divus  Thomas",  seria  3,  t.  1  (1923). 
p.  385-404;  t.  2  (1924),  p.  84-91. 

şi  probabil  a  citit  câteva  scrieri  ale  Fericitului  Ieronim,  Fericitului  Augus- 
tin,  Istoria  Lausiacă  a  lui  Palladius,  Istoria  monahilor  în  traducerea  lui 
Rufin  şi  multe  din  scrierile  lui  Origen. 

Există  îndoieli  în  ce  priveşte  utilizarea  de  către  Cassian  a  lucrărilor 
Apophthegmata  Patrum,  Liber  graduum,  scrierile  moderate  ale  mesalie- 
nilor,  ale  lui  Macarie  şi  ale  lui  Irineu.  Una  din  scrierile  lui  Cicero,  De 
amiciţia,  este  considerată  a  fi  baza  pentru  Convorbirea  a  XVI-a,  care 
poartă  titlu  asemănător.35  Doi  cercetători  au  identificat  în  ceea  ce  priveşte 
harul  un  stil  de  exprimare  asemănător  cu  cel  al  Sfântului  Grigorie  de 
Nyssa.36  în  sfârşt,  alţi  doi  cercetători  pretind  —  fără  a  fi  convingători  — , 
că  Ioan  Cassian  a  avut  probabil  acces  la  lucrarea  Contestatio  a  lui  Eusebiu 
de  Doryleum.37  Este  posibil  ca  pe  mulţi  din  autorii  menţionaţi  Cassian  să-i 
fi  citit  iar  altora,  probabil  le-a  preluat  ideile  în  mod  indirect,  prin  filiera 
relaţiilor  pe  care  le-a  avut  cu  creştini  influenţi  de  la  un  capăt  la  altul 
al  spaţiului  mediteranean. 

Astfel,  scrierile  monastice  ale  Sfântului  Ioan  Cassian  au  apărut  ca 
urmare  a  discuţiilor  avute  cu  renumiţii  stareţi  şi  pustnici  din  Egipt,  din 
propria  sa  experienţă  şi  practică  de  viaţă  şi  nu  în  cele  din  urmă,  din  prin¬ 
cipiile  pe  care  le-a  învăţat  de  la  ei.  împreună  cu  aceste  „experienţe  egip- 
tene“,  sunt  îmbinate  învăţăturile  şi  tradiţiile  pe  care  Cassian  le-a  învă¬ 
ţat  în  alte  timpuri  şi  din  alte  surse.  El  redactează,  aranjează  şi  chiar  în¬ 
frumuseţează  multe  din  experienţele  sale,  folosindu-se  de  o  agendă  de 
lucru  occidentală.  De  aceea,  Cassian  şi  scrierile  sale  reprezintă  o  legă¬ 
tură  autentică  în  lanţul  tradiţiei  monahale,  conservând  esenţa  monahis¬ 
mului  răsăritean  şi  legând  în  felul  acesta  Răsăritul  de  Apus. 

3.  Aptitudinile  literare  ale  Sfântului  Ioan  Cassian 

De  la  un  capăt  la  altul  al  scrierilor  sale,  Cassian  face  dovada  unor 
aptitudini  literare  remarcabile.  Latina  sa  este  limpede,  curgătoare,  rit¬ 
mică  şi  retorică,  iar  mesajul  transmis  este  clar  şi  impecabil.  Construcţiile 
gramaticale  pe  care  le  foloseşte  sunt  cele  ale  unui  om  cultivat,  reflectând 
multiple  resurse  de  vocabular  şi  sintaxă.38  Referindu-se  la  măiestria  cu 
care  Cassian  utilizează  latina,  Casiador  îl  numeşte  „elocentissimum  Cas- 
sianus44  şi  „facundissimus".39 


35  Cf.  M.  Cappuyns,  Cassien ...»  col.  1335;  M.  Olphe-Galliard,  Cassien...  col. 
224-225. 

36  A.  Kemmer,  Cregorius  Nyssenus  estne  inter  foutes  Joannis  Cassiani  nume- 
randus?,  în  „Orientalia  Christiana  Periodica41,  (1955),  p.  451-466;  Wemer  Jaeger, 
Two  Rediscovered  Works  of  Ancient  Christian  Literatura:  Cregory  of  Nyssa  and 
Macarius ,  Lei  den,  1954,  p.  88-89. 

37  Vezi:  Friedrich  Armin  Loofs,  Nessioriana;  De  Fragmente  des  Nestoriusf 
Halle,  1905,  p.  49-51;  E.  Schwartz,  Konzilstudien ....  p.  16. 

38  C.  von  Pauirker,  Dtp  Latinităt  des  Joannes  Cassianus . . în  ^Romănische 
Forschungen41,  t.  2,  (1886),  p.  391-448;  O.  Chadwick,  Western  Asceticism,  col.  „Library 
of  Christian  Classics44,  voi.  12,  Philadelphia,  1958,  p.  191;  L.  Cristiani,  Jean  Cassien..., 
voi.  I,  p.  52-54. 

39  Pnss^dorus,  De  diuinis  lectionibus,  Praefatio;  Expos,  în  Ps.  39,  în  P.L. 
t.  70,  col.  287-290. 

Citirea  lui  Cassian  nu  e  dificilă,  atât  datorită  clarităţii  limbii  latine, 
cât  şi  pentru  faptul  că  adesea  transpune  imaginaţia  cititorului  în  scena 
dialogului,  prin  imagini  penetrante  şi  realiste.  El  îşi  îmbogăţeşte  relată¬ 
rile  cu  numeroase  mijloace  literare  cum  ar  fi:  reconstituirea  trecutului, 
naraţiunea,  dialogul,  metafora,  anecdota  şi  apostroful.  Stilul  său  este  de  o 
forţă  de  sugestie  remarcabilă  şi  datorită  acestui  fapt,  Cassian  reuşeşte  să 
lucreze  la  psihologia  cititorului.40  în  plus,  de-a  lungul  acestor  capodopere 
literare  —  cum  pe  drept  cuvânt  pot  fi  etichetate  scrierile  sale  — ,  citito¬ 
rul  este  mişcat  de  remarcabila  sinceritate  a  lui  Cassian.  Stilul  său  plin 
de  imagini,  explică  o  parte  a  succesului  avut  de  autorul  Convorbirilor 
duhovniceşti  atât  în  rândurile  monahilor,  cât  şi  la  cititorii  laici.41 

Deşi  Cassian  a  scris  în  latină  —  care  era  limba  sa  maternă  şi  limba 
cititorilor  săi  — ,  el  a  avut  de  asemenea  cunoştinţe  profunde  de  greacă. 
După  cum  am  mai  subliniat,  el  a  utilizat  textul  grec  al  Sfintei  Scripturi 
şi  citează  autori  greci  care  ştim  că  nu  erau  traduşi  în  latină  la  acea 
vreme.  Pe  deasupra,  chiar  el  ne  spune  că  a  conversat  în  greacă  cu  pust¬ 
nicii  din  Egipt,  fiind  nevoie  de  un  interpret  care  să  traducă  greaca  lui 
Cassian  părinţilor  deşertului.42  Unii  cercetători  consideră  că  Ioan  Cassian 
avea  şi  cunoştinţe  de  limbile  coptică  şi  siriacă,  deşi  lucrul  acesta  este 
greu  de  argumentat.43 

Adesea,  Cassian  a  fost  considerat  —  în  ceea  ce  priveşte  scrierile 
sale  — ,  ca  fiind  nesistematic  şi  inconsecvent;  el  pare  să  repete  întâmplă¬ 
tor  anumite  subiecte  în  discuţiile  sale  uneori  „cu  vizibile41  contradicţii. 
Mulţi  dintre  ucenicii  lui  Cassian  au  simţit  nevoia  să-l  apere,  datorită 
acestor  probleme  aparente.  Ei  consideră  în  general  că  stilul  său  dis¬ 
cursiv  —  prin  care  dă  instrucţiuni  practice  şi  sfaturi  — ,  permit  acest 
lucru.  Cu  siguranţă,  cineva  care  a  petrecut  lungi  ore  ascultând  cu  multă 
admiraţie  pe  cei  mai  contemplativi  şi  profunzi  părinţi  ai  deşertului  — 
aşa  cum  a  fost  cazul  lui  Cassian  — ,  va  adopta  nu  numai  metodologia  spi¬ 
rituală,  dar  de  asemenea  şi  gândirea  acelor  părinţi.  Acest  lucru,  coroborat 
cu  faptul  că  Ioan  Cassian  pretinde  să  exprime  puncte  de  vedere  diferite 
ale  părinţilor  deşertului  asupra  unor  probleme  dezbătute,  poate  fi  consi¬ 
derat  un  argument  suficient  pentru  a  explica  o  aparentă  lipsă  de  preo¬ 
cupare  pentru  o  consecvenţă  logică  şi  sistematică. 

Au  fost  oferite  de  către  cercetători  o  serie  de  explicaţii  care  nu 
diminuează  cu  nimic  abilitatea  lui  Cassian.  Astfel,  Cappuyns  scoate  în 
evidenţă  faptul  că  Ioan  Cassian  are  o  clară  intenţie  de  a  introduce  un 
subiect  într-un  loc  anume,  iar  apoi,  în  altă  parte,  abordează  acelaşi  su- 


40  Michele  Olphe-Galliard,  Cassien  (Jean)...,  col.  222. 

41  Pierre  Paul  Courcelle,  Les  letres  grecques  en  Occident ....  de  M aerobe  a 
Cassiodore,  Paris,  1945,  p.  212-216;  Conference  XVI,  1,  p.  576  şi  Institutions  V,  39; 
J.  C.  Guy,  S.C.,  nr.  109,  p.  252-254;  P.S.B.,  nr.  57,  p.  184-185. 

42  In  legătura  cu  presupusele  cunoştinţe  de  limbă  siriacă  ale  lui  Cassian,  a  se 
vedea:  Alfons  Kemmer,  Charisma  Maximum:  Untersuchung  zu  Cassians  Volkom - 
menheitslechre  und  seiner  Stellung  zum  Messalianismus,  Louvain,  1938,  p.  68  şi  M. 
Cappuyns,  Cassien...,  col.  1337. 

43  M.  Cappuyns,  Cassien...,  col.  1337-1338.  Vezi  şi  exemplele  oferite  de  el. 

biect  din  nou;  cu  alte  cuvinte  „repetiţia  întâmplătoare"  nu  este  deloc  în¬ 
tâmplătoare.44 

Tot  legat  de  acest  aspect,  Leroy  oferă  altă  explicaţie.  El  susţine  că 
Ioan  Cassian  transmite  monahismul  sub  forma  sa  „anahoretică14  şi  „ceno- 
bitică44  în  două  lucrări  separate  şi  anume:  „Aşezămintele  mănăstireşti44 
şi  „Convorbirile".  „Cassian  nu  intenţionează  să  transmită  o  „doctrină 
monahală44  nedeterminată  (sau  şovăielnică)  şi  universal  valabilă,  ci  mai 
degrabă  în  acord  cu  cartea  pe  care  o  publică,  el  propune  uneori  o  „doc¬ 
trină  cenobitică"  alteori  o  „doctrină  anahoretică44.  Pentru  a  interpreta 
fiecare  din  afirmaţiile  lui,  e  necesară  o  înţelegere  intimă  a  cărţii  pe  care 
cineva  o  citeşte44.43 

Leroy  citează  excepţii,  precum  Convorbirea  a  IX-a  şi  a  X-a,  care  se 
ocupă  cu  ambele  doctrine,  totuşi  susţine  că  acest  principiu  general  tre¬ 
buie  să  fie  urmat.  El  conchide  că  dacă  cineva  vrea  să  studieze  modul  de 
vieţuire  oenobitică,  acela  trebuie  să  analizeze  Aşezămintele  I-IV  şi  Con¬ 
vorbirile  XVIII-XXIV;  dacă  cineva  vrea  să  studieze  viaţa  de  tip  anahore- 
tic,  trebuie  să  studieze  Convorbirile  I-X  şi  Aşezămintele  V-XII.46 

Nu  e  nici  un  dubiu  că  Ioan  Cassian  vorbeşte  iniţial  despre  doctrina 
cenobitică,  iar  mai  târziu  de  cea  anahoretică.  Cea  mai  mare  obiecţie  care 
se  aduce  totuşi  accentului  pus  de  Leroy  pe  o  descriere  atât  de  rigidă,  este 
că  însuşi  Cassian  pare  să  fie  conştient  de  această  neînţelegere  (divizare). 
E  de  notat  faptul  că  afirmaţiile  lui  Cassian,  că  se  va  ocupa  mai  târziu  de 
anumite  subiecte,  nu  cad  în  cadrul  sau  înăuntrul  schemei  lui  Leroy,  pen¬ 
tru  că  ele  sunt  peste  tot  în  Aşezămintele  I-IV  şi  sunt  repetate  în  Convor¬ 
birea  I-X  şi  XI-XVU. 

Pr.  Lect.  IOAN  MIRCEA  IELCIU 


44  Julien  Leroy,  Le  preface  des  ecrits  monastiques  de  Jean  Cassien...,  p.  180. 

45  Ibidem ,  p.  154-174. 

46  Ibidem. 

Teologia  morală  ortodoxă  duce  o  evidentă  lipsă  de  studii  de  morală 
comparată.  Intr-un  moment  istoric  în  care,  la  nivel  mondial,  normele  mo¬ 
ralei  creştine  sau  ale  moralei  seculare  inspirate  de  ea  sunt  declarate  de¬ 
functe,3  iar  la  nivel  local,  morala  propovăduită  de  Bisericile  Ortodoxe 
ieşite  din  rigorile  totalitarismului  comunist  este  contestată  şi,  nu  de  pu¬ 
ţine  ori,  părăsită  pentru  un  amestec  de  mode  şi  modele  care  numai  prin- 
tr-un  abuz  de  limbaj  mai  poate  fi  numit  ,, morală",  o  privire  asupra  felu¬ 
lui  în  care  încearcă  să  răspundă  confesiunile  creştine  din  Occident  la 
sfidările  (i)morale  lansate  de  modernitate  şi  post-modernitate,  este  incon¬ 
testabil  necesară.  în  mod  firesc,  confesiunea  al  cărei  efort  de  adaptare 
pe  tărâm  etic  la  noile  condiţii  este  cel  mai  elocvent  pentru  ortodocşi  este 
romano-catolicismul.2  Lucrarea  de  faţă  îşi  propune  să  sondeze  o  temă 
a  teologiei  romano-catolice  de  constantă  actualitate,  cea  a  moralei  con¬ 
jugale.  Ca  fir  călăuzitor  în  această  temă  am  ales  problema  iubirii  spon- 
sale3  aşa  cum  este  abordată  ea  de  cele  mai  semnificative  documente  ale 
moralei  romano-catolice,  şi  anume  documentele  Magisteriului.4  Urmă¬ 
rirea  în  întregime  a  temei  în  toate  documentele  pertinente  de  la  şi  post- 
Vatican  II  ale  acestei  autorităţi  nefiind  posibilă,  nici  măcar  superficial, 
în  cuprinsul  unei  singure  lucrări,  m-am  oprit  la  primele  două  momente 
ale  moralei  catolice  conciliare  şi  post-conciliare,  respectiv  capitolul  des¬ 
pre  căsătorie  şi  familie  din  Constituţia  conciliară  pastorală  Gaudium  et 
Spes  şi  la  „epilogul"  ei,  enciclica  Humanae  Vitae.  De  altfel,  acestea  se  şi 
constituie  în  referinţele  cele  mai  semnificative  şi  mai  invocate  pentru 
toate  textele  magisteriale  următoare. 


î  Vezi,  de  pildă,  G.  Lipovesky,  Amurgul  dntori.ei.  Etica  nedureroasa  a  noilor 
timpuri  democratice ,  trad.  şi  pref.  de  Victor-Dinu  Vlădulescu,  Ed.  Babei,  Bucu¬ 
reşti,  1996. 

2  In  ce  măsură  e  posibilă  o  colaborare  în  acest  domeniu  şi  dacă  aceasta 
poate  urni  impasul  doctrinar  milenar  e  o  problemă  la  care  nu  s-a  reflectat  poate 
îndeajuns;  în  orice  caz,  cunoaşterea  reciprocă  e  un  prim  pas  obligatoriu.  Vezi,  de 
pildă,  consideraţiile  lui  B.  Petra,  Luetica  cristiana  nella  prospettiva  della  teologia 
ortodossa,  Rivista  di  Teologia  Morale,  26  (1994),  p.  245-246. 

3  Pe  tot  parcursul  lucrării  am  folosit  termenii  „sponsalM  şi  „conjugal"  ca  si¬ 
nonimi. 

4  Despre  Magisteriu  în  generat,  la  K.  Rahner,  „MagLsterium",  în  Sacramen- 
tum  Mundi .  An  Encyclopedia  of  Theology,  voi.  III,  1969;  definirea  rolului  Magis¬ 
teriului  în  morala  catolică  coate  fi  urmărită  pe  scurt  în  J.-M.  Aubert  Compendio 
della  Morale  Catolica ,  Ed.  Paoline,  1989,  p.  113-115  sau  R.  A.  McCormick,  „Magis- 
teriuTn‘\  în  J.  Macquarrie,  J.  Childress  (eds.),  A  Neio  Dicţionar y  of  Christian  Etics, 
SCM  Press,  1986. 


STUDII  şi  ARTICOLE 


45 


GAUDIUM  ET  SPES 

Dacă  teologia  dogmatică  şi  cea  canonică  şi-au  adjudecat  aproape  în 
întregime  textele  conciliare,  teologiei  morale  i  s-a  rezervat  un  loc  de  re¬ 
fugiu  în  ultima  dintre  scheme,  cea  „pastorală1*,  a  cărei  istorie  şi  recep¬ 
ţie  în  teologia  romano-catolică  ulterioară  este  deosebit  de  grăitoare.  Papa 
Paul  VI  spunea  în  discursul  de  închidere  că  scopul  Conciliului  a  fost  acela 
de  a  „sluji  omul:  prin  însăşi  forţa  şi  splendoarea  ei,  Biserica  s-a  arătat 
în  mod  solemn  slujitoarea  omului11.5  Deşi  afirmaţia  papei  vizează  Con- 
ciliul  în  ansamblu,  acesta  a  simţit  nevoia  să-şi  afirme  angajamentul  în 
mod  special,  printr-un  mesaj  trimis  lumii.  Şi  anume  lumii  de  azi,  în 
„grandoarea  şi  mizeria14  ei.  Ceea  ce  va  deveni  până  la  urmă  una  dintre 
constituţiile  cele  mai  dezbătute  şi  ulterior  una  dintre  cele  mai  invocate, 
Gaudium  et  Spes  (numele  oficial:  Constitutio  pastoralis  de  Ecclesia  in 
mundo  huius  temporis),  a  pornit  din  dorinţa  de  a  privi  lumea  şi  omul 
dintr-o  perspectivă  pastorală,  adică  de  „a  lua  partea  omului14  pentru  a 
încerca  să  urce  împreună  cu  el  spre  Dumnezeu.6 7 * * *  O  perspectivă  diferită  faţă 
de  cea  dominantă,  care  pornea  „de  la  Dumnezeu  la  om11,7  perspectivă  a  cărei 
ambiguitate  a  fost  imediat  observată,  fără  însă  a  fi  rezolvată.  Conciliul 
dorea  să  privească  Biserica  sub  două  aspecte,  ad  intra  şi  ad  extra  (cf.  GS 
2).  Numai  că  a  constatat  repede  cât  de  subtilă  e  această  distincţie.  „Dubla 
cetăţenie11  a  membrilor  Bisericii  a  fost  întotdeauna  evidentă,  numai  că 

multă  vreme  Biserica  a  controlat  ambele  cetăţi.  De  data  aceasta,  nu  numai 
că  pierduse  puterea  politică  (ceea  ce  era  valabil  şi  pentru  Vatican  I),  dar 
trebuia  să  recunoască  o  apartenenţă  cel  puţin  la  fel  de  solidă  a  majorităţii 
membrilor  ei  la  „lumea  separată14,  cea  pregătită  de  Reformă  şi  afirmată 
de  Iluminism.  Mai  grăitoare  decât  declaraţiile  despre  îndreptăţirea  „du¬ 
blei  vocaţii  a  omului11  este  recunoaşterea  acestui  fapt  în  însăşi  plasarea 
problemelor  de  morală  într-un  text  care  se  adresează  tuturor  oamenilor, 
indiferent  de  raportul  lor  cu  Biserica.  Este  aici  o  recunoaştere  implicită 


5  Apud  Vatican  II:  VEglise  dans  le  monde  de  ce  temps,  Cerf  1967,  voi.  III, 
p.  198.  Conform  şi  Gaudium  et  Spes  (GS)  3.  In  continuare  vom  folosi  ca  prescurtări, 
indicate  în  text  sau  note.  iniţialele  titlurilor  curente  ale  textelor  conciliare  (adică 
ale  titlurilor  date  de  primele  două  cuvinte  ale  textului  latin,  conform  uzanţelor 
păstrate  până  în  ziua  de  astăzi).  Cifrele  indică  numărul  paragrafelor,  aşa  cum  apar 
în  textul  original,  iar  cifrele  de  după  virgulă,  numărul  alineatelor  din  cadrul  unui 
paragraf.  Pentru  GS  am  avut  la  dispoziţie  textul  latin  însoţit  de  traducerea  fran¬ 
ceză  din  lucrarea  tocmai  citată,  precum  şi  traducerea  românească  oficială  a  Arhi¬ 
episcopiei  Romano-Catolice  din  Bucureşti  din  Conciliul  Ecumenic  Vatican  II.  Consti¬ 
tuţii,  decrete ,  declaraţii,  Nyiregyhaza,  1990.  Cu  minore  modificări  am  urmat  această 
traducere.  Toate  sublinierile  din  textele  citate  îmi  aparţin. 

6  Vezi  precizarea  din  nota  1  a  GS,  unde  se  motivează  caracterul  (pastoral 

şi  structura  ei.  -  *  r/' 

7  Cum  procedase  constituţia  dogmatică  Lumen  Gentium  (LG);  vezi  L.  Sar- 

tori,  La  Chiesa  nel  mondo  contemporaneo.  Introduzzione  alia  „Gaudium  et  spesu, 

Ed.  Messagero,  Padova,  1995,  p.  11.  Nu  e  vorba  atât  de  respectarea  iconomiei  divine 

a  cărei  dinamică  este  într-adevăr,  de  la  Dumnezeu  la  om  şi  împreună  cu  omul  către 

Dumnezeu,  ci  de  metoda  discursului  teologic,  care  cu  excepţia  GS,  porneşte  de 

la  principiile  dogmatice  către  implicaţiile  lor  practice;  vezi  iarăşi  GS,  nota  1. 

că  într-un  fel,  din  perspectiva  valorilor  morale  şi  nu  numai,  membrii  Bi¬ 
sericii  îi  sunt  ca  şi  exteriori.* 

Cui  anume  se  adresează  Conciliul  prin  această  constituţie  a  fost  o 
problemă  care  nu  s-a  putut  rezolva  decât  prin  ideea  dialogului  dintre  Bi¬ 
serică  şi  lume,  deci  şi  între  Biserică  şi  ea  însăşi.  Insă  aceasta  presupune 
o  ,,teologie  a  realităţilor  terestre4*  —  care,  printre  altele,  să  explice  ega¬ 
litatea  partenerilor  —  pe  care  GS  şi-a  asumat  sarcina  să  o  edifice  pe  trei 
principii:  a)  un  „magisteriu  social44,  bazat  pe  forţa  adevărului  însuşi  şi  pe 
autoritate  morală,  nu  pe  forţa  legii  şi  pe  puterea  juridică;  b)  o  aplecare 
asupra  istoriei,  asupra  devenirii  omului  şi  lumii,  deplasând  accentul  de 
pe  discursul  deductiv,  bazat  pe  ,, natura44  imuabilă,  pe  unul  inductiv  şi 
hermeneutic,  care  să  discearnă,  să  interpreteze  şi  să  răspundă  în  lumina 
Revelaţiei  „ semnelor  vremii449;  c)  afirmarea  prezenţei  Bisericii  în  lume, 
ca  atribut  propriu  al  existenţei  ei.  De  fapt,  datorită  subecţilor  umani  care 
sunt  aceiaşi,  Biserica  se  consideră  parte  a  lumii,  a  lumii  în  actualitatea 
ei  şi,  reciproc,  lumea  însăşi  e  în  Biserică.10 

Desigur,  afirmarea  acestei  soldarităţi  nu  are  sensul  banal  că  şi 
membrii  Bisericii  sunt  oameni,  ci  vrea  să  exprime  tocmai  atitudinea 
„pastorală44  a  Bisericii,  care  ar  consta  în  asumarea  în  propria  ei  identitate 
a  tot  ceea  ce  e  „cu  adevărat  omenesc44  (1).  O  precizare  pentru  a  nu  înţe¬ 
lege  cumva  greşit  că  Biserica  şi-ar  însuşi  ori  s-ar  simţi  responsabilă  pur 
şi  simplu  pentru  tot  ceea  ce  e  posibil  omeneşte?  în  orice  caz,  o  preci¬ 
zare  care  deschide  o  problemă  de  antropologie.  Intr-adevăr,  ambiţia  pri¬ 
mei  părţi  din  GS  este  de  a  expune  doctrina  Bisericii  despre  om  şi  vocaţia 
sa,  avute  în  vedere  în  condiţia  sa  din  lumea  de  azi.  Aşadar,  nu  e  vorba 
doar  de  o  parte  doctrinară  clasică,  ci  tocmai  de  încercarea  de  a  răspunde 
provocărilor  adresate  Bisericii  de  cele  trei  umanisme,  toate  ateiste,  care 
definesc  condiţia  „modernităţii4411:  umanismul  liberal,  al  libertăţilor  indi¬ 
viduale,  umanismul  socialist,  al  revendicărilor  soeial-politice  şi  umanis¬ 
mul  tehnologic,  al  aspiraţiilor  creatoare. 


8  Recunoaşterea  explicită  se  află  îti  GS  43.  De  asemenea,  la  Mgr.  Ph.  Del- 
haye,  Histoire  des  textes  de  la  constitution  pastorale,  in  Vatican  voi.  I,  p. 

218-219,  op.  cit.,  s-upra,  nota  5.  Nu  e  chiar  atât  de  specifică  problemelor  de  morală 
aceasta  „exterioritate*4:  ţine  de  însăşi  modul  in  care  romano-catolicismul  se  defi¬ 
neşte  ca  Biserică  (cf.  GS  40,  2),  începând  cu  Vicarul  petrin,  nu  cu  Hristos  însuşi. 
Numai  întrucât  e  Trupul  lui  Hristos  Biserica  este  interioară  fiecărui  mădular  şi 
fiecare  mădular  îi  aparţine.  O  unitate  concepută  în  jurul  Vicarului  nu  poate  fi 
decât  una  exterioară,  altfel  ajungem  la  absurditatea  recapitulării  tuturor  în  papa. 

9  Cf.  GS  4;  44.  Aşa  se  face  că  fiecare  capitol  din  GS  încerpe  cu  o  diagnoză  o 
situaţiei  lumii.  Folosirea  expresiei  biblice  (Mt.  16.  3;  24.  32  si  parai.)  în  acest  fel 
a  trezit  nemulţumirea  bibi  ici  Firi  lor.  „semnele  vremii4'  referindu-se  în  contextul  lor 
original  la  apropierea  Împărăţiei.  Dar  expresia  a  rămas,  fără  a  se  face  efortul  de 
a  pune  această  metodă  hermeneutică  legitimă  în  legătura  ei  necesară  cu  prezenţa 
împărăţiei  lui  Dumnezeu  inaugurată  de  Hristos.  O  critică  ortodoxă  la  modul  neori- 
tic  în  care  GS  se  raportează  la  lume,  1-a  N.  Struve,  Quelques  reflexions  dun  ortho - 
ăoxe ,  în  Vatican  Jî  . . voi.  III,  p.  123-127. 

10  Vezi,  L.  Sartori,  op.  cit.,  supra,  p.  14-18. 

11  Intre  timp,  se  vorbeşte  de  post-modemitate,  ca  o  sinteză  a  umanismolor 
anterioare,  sau  mai  degrabă  de  un  sincretism  al  tuturor  umanismeior  posibile  intr-o 
definiţie  „slabă4*  a  omului. 

„Ce  este  omul?  (10;  12)  Ce  gândeşte  Biserica  despre  om?  [...]  La 
aceste  întrebări  se  aşteaptă  un  răspuns.  (11)  Aşadar,  omul,  şi  anume 
omul  privit  în  unitatea  şi  integralitatea  sa  va  constitui  axul  întregii 
noastre  expuneri.  (3)"  Concentrarea  întrebărilor  arată  valoarea  mizei. 
Răspunsul  porneşte  cu  o  frază  de  ansamblu  ce  evocă  „teatrul  istoriei 
neamului  omenesc*4,  încadrat  de  afirmaţia  creaţiei,  căderii,  răscumpă¬ 
rării,  transformării  şi  împlinirii  lumii  (2,  2).  întreaga  antropologie  a  G5 
urmează  aceste  două  planuri,  unul  al  mutaţiilor  istorice  şi  celălalt  al 
adevărului  revelat.  Sunt  aceste  două  planuri  convergente?  Se  întâlnesc 
aspiraţiile  lumii  cu  misiunea  Bisericii?  Răspunsul  e  afirmativ:  nu  numai 
printr-o  solidaritate  exprimată  ca  „dialog"  (3,  1;  40,  1),  „colaborare1" 
(3,  2),  „slujire"  (3,  2;  42,  5),  ci  chiar  ca  parcurgere  a  aceluiaşi  drum  (40, 
2)  şi  împărtăşire  a  aceloraşi  aspiraţii  (11,  1).  Misiunea  proprie  a  Bisericii 
e  definită  de  îndatorirea  de  a  răspunde  la  întrebările  fiecărei  generaţii 
despre  sensul  vieţii  (4,  1),  misterul  (10,  2)  şi  condiţia  omului  (12,  2).  De¬ 
sigur,  această  misiune  vrea  să  fie  una  de  ordin  religios  (3,  2;  41,  1-3;  42, 
2;  45,  1),  dar  GS  afirmă  că  prin  împlinirea  ei,  Biserica  are  şi  răspun¬ 
suri  la  năzuinţele  personale,  sociale  şi  politice  ale  omului  de  azi  (41; 
42;  43)  pentru  că  „credinţa  [  . . .  ]  dezvăluie  gândul  dumnezeiesc  asupra 
vocaţiei  integrale  a  omului,  orientând  astfel  mintea  spre  soluţii  pe  deplin 
umane.  (11,  1)  Biserica,  urmărindu-şi  propriul  scop  mântuitor,  nu  nu¬ 
mai  că  împărtăşeşte  omului  viaţa  divină,  ci  şi  revarsă  într-un  fel  asupra 
lumii  întregi  lumina  acestei  vieţi,  mai  ales  vindecând  şi  înălţând  dem¬ 
nitatea  persoanei  umane,  întărind  coeziunea  socială  şi  dând  activităţii 
zilnice  a  oamenilor  un  sens  şi  o  semnificaţie  mai  profundă.  [  .  . .  ]  Bise¬ 
rica  este  convinsă  că  poate  contribui  mult  la  umanizarea  familiei  umane 
şi  a  istoriei  ei  (40,  3)". 

Un  antropocentrism  implicit  este  neîndoielnic,  iar  uneori  e  expli¬ 
cit  (12,  1).  Implicit  e  în  premiza  unei  convergenţe  între  istorie  şi  împă¬ 
răţia  lui  Dumnezeu:  „Rânduit  Domn  prin  învierea  Sa,  Gristos  [  . .  .]  lu¬ 
crează  de  acum  înainte  în  inimile  oamenilor  prin  puterea  Duhului  Său, 
nu  numai  trezind  dorinţa  după  lumea  viitoare,  ci  prin  însuşi  acest  fapt 
însufleţind,  purificând  şi  întărind  acele  aspiraţii  generoase  prin  care  fa¬ 
milia  umană  se  străduieşte  să-şi  umanizeze  viaţa  şi  să  supună  acestui 
scop  întreg  pământul.  (38,  1) . . .  Totuşi,  aşteptarea  unui  pământ  nou  nu 
trebuie  să  slăbească,  ci  mai  degrabă  să  stimuleze  grija  de  a  cultiva  acest 
pământ  unde  creşte  corpul  noii  familii  umane  care  poate  oferi  de  pe  acum 
o  schiţare  a  lumii  ce  va  să  vină.  Aşadair,  deşi  trebuie  făcută  atent  dis¬ 
tincţia  între  progresul  pământesc  şi  creşterea  împărăţiei  lui  Cristos, 
totuşi,  în  măsura  în  care  poate  contribui  la  o  mai  bună  organizare  a 
societăţii  umane,  şi  acest  progres  are  o  mare  importanţă  pentru  împără¬ 
ţia  lui  Dumnezeu.  (39,  2)"  Explicaţia  pentru  care  acest  „progres  pămân¬ 
tesc",  al  zilelor  noastre,  nu  altul,  „schiţează"  deja  împărăţia  lui  Dum¬ 
nezeu  ar  fi  aceea  că  „Domnul  este  ţinta  istoriei  umane,  punctul  spre  care 
converg  dorinţele  istoriei  şi  civilizaţiei,  centrul  neamului  omenesc,  bu¬ 
curia  tuturor  inimilor  şi  plinirea  asipraţiilor  lor.  (45,  2) ,"12  într-adevăr. 


12  Inspiraţia  chardinlană  e  evidentă,  deşi  textul  citează  numai  Apoc.  22, 12-13. 

fundamentul  antropologiei  din  GS  se  vrea  unul  hristologic  sau  mai  de¬ 
grabă  hristocentric.  Numai  că  tocmai  acest  hristocentrism  (dezvoltat  în 
paragrafele  finale  ale  fiecărui  capitol  din  Partea  Întâi,  i.e.  22;  32;  38; 
45;  cf.  şi  10,  2)  suferă  o  deturnare  antropocentrică:  ,, Biserica,  însă,  crede 
că  Iisus  Hristos  mort  şi  înviat  pentru  toţi,  oferă  omului  lumină  şi  pu¬ 
teri  prin  Duhul  Său,  ca  omul  să  poată  răspunde  vocaţiei  sale  supreme; 
[...]  Aşadar,  sub  lumina  lui  Hristos,  [  , . .  ]  Conciliul  îşi  propune  să  se 
adreseze  tuturor  pentru  a  desluşi  misterul  omului  şi  a  colabora  la  găsirea 
unei  soluţii  pentru  principalele  probleme  ale  timpului  nostru.  (10,  2)  Omul 
de  azi  se  află  pe  calea  unei  dezvoltări  mai  complete  a  personalităţii  sale  şi 
a  unei  descoperiri  şi  afirmări  progresive  a  drepturilor  proprii.  Deoarece 
Biserica  a  primit  încredinţarea  de  a  face  cunoscut  misterului  lui  Dum¬ 
nezeu  care  este  scopul  ultim  al  omului,  ea  dezvăluie  în  acelaşi  timp  omu¬ 
lui  sensul  existenţei  lui  proprii,  adică  adevărul  esenţial  asupra  omu¬ 
lui.  [cf.  21,  fine]  Biserica  ştie  bine  că  numai  Dumnezeu,  [  . . .  ]  răspunde 
dorinţelor  celor  mai  profunde  ale  inimii  omeneşti ...  [  . . .  ]  Insă  numai 
Dumnezeu  care  l-a  creat  pe  om  după  Chipul  Său  şi  l-a  răscumpărat  din 
păcat,  oferă  un  răspuns  deplin  la  aceste  întrebări,  şi  anume  prin  reve¬ 
laţia  săvârşită  în  Fiul  Său  făcut  om.  Oricine  îl  urmează  pe  Hristos,  Omul 
desăvârşit,  devine  el  însuşi  mai  mult  om.  (41,  1)“ 

O  afirmaţie  de  genul  ,, numai  în  misterul  Cuvântului  întrupat  se 
luminează  cu  adevărat  misterul  omului"  (n.  22,  1)  e  absolut  congenială 
teologiei  ortodoxe,  numai  că  atunci  când  se  continuă:  „cum  în  El  natura 
umană  a  fost  asumată  fără  a  fi  nimicită,  prin  însuşi  acest  fapt  ea  a  fost 
înălţată  şi  în  noi  la  o  demnitate  sublimă"  (ibidem),  lectorul  ortodox  simte 
o  mare  frustare,  cu  atât  mai  mult  cu  cât  notele  de  subsol  22  şi  23  ale  tex¬ 
tului  conciliar  citează  Sinodul  VI  Ecumenic  care  afirma  îndumnezeirea 
(theolhesia)  naturii  şi  voinţei  umane  a  lui  Hristos.  Ne  aflăm  tocmai  în 
punctul  care  desparte  cel  mai  evident  Sfânta  Tradiţie  de  teologia  romano- 
catolică:  prin  iconomia  întrupării  Sale,  Hristos  rămâne  doar  modelul 
exemplar  al  omului  ca  Om  desăvârşit  şi  nu  Cel  care  asumând  şi  îndum- 
nezeind  natura  Sa  umană  oferă  în  schimb  omului  îndumnezeirea  reală, 
nu  doar  o  simplă  demnitate  sublimă.  Prima  consecinţă  directă  este  că 
hristocentrismul  romano-catolic,  cel  puţin  în  GS,  este  mai  degrabă  unul 
metodologic  şi  nu  unul  ontologic.  Hristos  deschide  o  cale  de  urmat,  este 
un  exemplu,  un  revelator  al  adevărului,  dar  nu  se  află  cu  adevărat  în 
centrul  unei  existenţe  umane  rezidite  în  Sine  căreia  îi  împărtăşeşte  siner¬ 
gie  toate  însuşirile  Sale.  Exterioritatea  reciprocă  dintre  Hristos  şi  om13  îl 
lasă  pe  om  sieşi.  Nu  este  suficientă  afirmarea  originii  divine  a  omului 
(12,  3),  a  valorilor  umane  (11,  1),  nici  convergenţa  lor  spre  „punctul 
Omega",  nici  chiar  asistenţa  Duhului  (10,  2;  21,  5;  22,  4;  38,  l)14  pentru 


13  De  pildă,  „s-a  făcut  cu  adevărat  unul  dintre  noi"  (22,  2);  ideea  exempla¬ 
rităţii  îi  obligă  pe  conciliari  să  caute  în  viaţa  Mântuitorului  scene  potrivite  fiecărui 
context  uman:  „Cristos  meşteşugar4*  (43,  1)  nu  e  o  eroare  teologică,  dar  e  uşor 
puerilă  pentru  un  „Conciliu  ecumenic";  vezi  şi  32,  2. 

14  Ortodocşii  au  reclamat  permanent  deficitul  p<nevmatologic  al  teologiei  con- 
ciliare. 

a  da  seamă  de  centralitatea  lui  Hristos,  în  fidelitate  faţă  de  Revelaţia 
exprimată  de  Sfânta  Scriptură  şi  Tradiţie.  Sf.  Apostol  Pavel,  pe  care  se 
bazează  cele  două  paragrafe  hristologice  esenţiale,  n,  22  şi  45,  făcea  afir¬ 
maţii  ceva  mai  radicale  (Rom.  7,  4;  14,  7-9;  I  Cor.  3,  23;  6,  19;  II  Cor. 
5,  15;  Gal.  2,  19-20  etc.).  Este  adevărat  că  nu  se  adresa  deopotrivă  creşti¬ 
nilor  şi  celor  „din  afară",  nici  nu  încerca  să  răspundă  prin  Evanghelie 
„problemelor  principale  ale  timpului"  său.  Dar  dacă  a  venit  momentul 
ca  Biserica  să  întreprindă  un  astfel  de  demers,  este  ea  îndreptăţită  să 
„adapteze"  acele  „multe  lucruri  care  nu  se  schimbă  şi  care  îşi  au  temeiul 
ultim  [tocmai]  în  Hristos  (10,  2;  compl.  mea)"  din  dorinţa  de  a  demon¬ 
stra  că  tot  ceea  ce  îşi  doreşte  lumea  de  azi  se  află  deja,  şi  mai  autentic, 
în  custodia  Bisericii? 

O  irezistibilă  vocaţie  pastorală,  (adică  centrată  pe  Hristos-Păstorul, 
cum  sugerează  3,  2),  sau  o  dorinţă  de  reconcilere  cu  o  lume  tot  mai 
străină  de  Evanghelie,  chiar  şi  în  cazul  celor  ce  se  mai  socotesc  creştini15 
aşa  cum  lasă  să  se  simtă  multe  din  textele  citate  mai  sus?  în  orice  caz 
oboseala,  mărturisită,  resimţită  de  Biserică  în  conflictul  multisecular 
cu  lumea16  poate  explica  tonul  şi  perspectiva  „voluntar  optimiste"  ale 
Conciliului.  Numai  că  aceasta  a  însemnat  să  ia  (sau  să  declare)  drept 
bun,  autentic  demn  sau  îndreptăţit  tot  ceea  ce  nu  e  rău  evident  şi  eroare, 
tautologie  care  nu  doar  că  lasă  întregul  discurs  pradă  unei  ambiguităţi 
fundamentale,  dar,  aşa  cum  am  văzut,  adoptă  o  viziune  antropocentrică 
discutabilă.  Preţul  apropierii  de  lume  ar  putea  fi  îndepărtarea  de  sine.17 

Acest  cadru  nu  e  o  simplă  introducere  despre  mult  celebratul  (sau 
hulitul)  aggiornamento  conciliar,  ci  constituie  premiza  fundamentală 
pentru  a  înţelege  succesele  sau  eşecurile  constituţiei  şi  ale  Conciliului, 
inclusiv  în  materie  de  morală  conjugală.  Multe  dintre  întrebările  şi  ne¬ 
dumeririle  formulate  mai  sus  se  vor  regăsi  în  cele  ce  urmează. 

IUBIREA  SPONSALĂ  ÎN  GAUDIUM  ET  SPES 

Nu  e  locul  să  facem  aici  istoricul  copitolului  I,  De  dignitate  matrî- 
monii  et  familae  fovenda  (47-52  =  CF)  din  Partea  a  doua  a  schemei,  in- 


15  GS  acuză  pe  bună  dreptate  „separarea  între  credinţa  care  o  mărturisesc 
[oamenii]  şi  viaţa  de  toate  zilele44  drept  una  dintre  „erorile  cele  mai  grave  ale  vre¬ 
murilor  noastre14  (43,  1). 

16  Vezi  Vatican  II . . voi.  I,  p.  265,  n.  26;  voi.  III,  p.  197,  fine:  Conciliul  n-a 
pronunţat  nici  o  anatemă,  e  adevărat,  dar  nici  nu  le-a  ridicat  pe  cele  anterioare. 

17  E  o  caracteristică  ce  s-a  impus  în  perioada  post- conciliară  chiar  şi  atunci 
când,  începând  cu  Humanae  Vitae,  dar  mai  ales  sub  pontificatul  lui  Ioan  Paul 
II,  Magisteriul,  cel  puţin,  a  revenit  la  atitudini  mult  mai  combative.  Rom  ano -cato¬ 
licismul  îşi  trăieşte  şi  înţelege  criza  nu  atât  în  raport  cu  Hristos,  cât  în  raport  cu 
lumea.  Ca  atare,  răspunsul  a  fost  căutat  mai  puţin  în  metanc\a  şi  mai  mult  în 
aggiornamento.  Diagnosticul  cel  mai  lucid  al  acestei  confuzii  durabile  şi  vătămă¬ 
toare  l-a  dat  părintele  Iustin  Popovici  în  „ Gânduri  despre  "infailibilitatea”  omului 
european .  Cu  prilejul  Conciliului  Vatican  II'\  în  Arhim.  Iustin  Popovici,  Omul  şi 
Dumnezeul-Om .  stud.  introd.  şi  trad.  Pr.  Prof.  Ioan  lcă  şi  diac.  Ioan  I.  Ică  jr.,  Ed. 
Deisis,  Sibiu,  1997. 

titulată  „Câteva  probleme  mai  urgente".1*  Trebuie  observat  însă  că  pro¬ 
blema  căsătoriei  şi  familiei  a  preocupat  de  la  bun  început  Conciliul.  între 
,, demnitatea44  persoanei  şi  „prosperitatea1*  societăţii,  concepte  fundamen¬ 
tale  ale  constituţiei,  şi  demnitatea  şi  prosperitatea  comunităţii  conjugale 
şi  familiale  există  o  legătură  indisolubilă  (47,  1).  In  plus,  dincolo  de  con¬ 
siderente  teoretice,  fideli  principiului  orientării  după  „semnele  vremii11, 
conciliarii  constată  că  se  află  în  faţa  unei  probleme  arzătoare,  cu  multiple 
aspecte,  care  „nelinişteşte  conştiinţele"  (47,  2).  O  primă  evaluare  îi  face 
să  afirme,  pe  de-o  parte,  că  se  manifestă  „deformări"  şi  „perturbări 
deloc  neglijabile",  iar  pe  de  alta,  că  tocmai  în  mijlocul  „transformărilor 
profunde  ale  societăţii  de  azi"  instituţia  matrimonială  şi  familială  îşi  des¬ 
coperă  tăria,  soliditatea  şi  chiar  „adevărata  natură"  (42,  2).  Scopul  aces¬ 
tui  capitol  ar  fi,  aşadar,  acela  de  a  pune  în  evidenţă  „anumite  puncte 
esenţiale"  ale  acestei  adevărate  naturi  pentru  a  afirma  „demnitatea  ori¬ 
ginară  şi  valoarea  sacră  a  căsătoriei"  (47,  3)  şi  a  „încuraja  familia". 

Dar,  pornind  de  aici,  s-au  conturat  de  la  bun  început  două  partide, 
două  optici  asupra  modului  de  abordare  şi  tratare:  una,  care  recunoscând 
permanenţa  instituţiei  în  cauză  căuta  să  valorizeze  contextul  istoric,  so¬ 
cial  şi  psihologic,  specific  lumii  de  azi,  (recunoscut  în  constatarea  dispa¬ 
riţiei  familiei  ..patriarhale"  (6,  1));  cealaltă,  recunoscând  mutaţiile  (ca  o 
îndepărtare  şi  contestare)  voia  să  reafirme  constanţa  şi  valabilitatea  uni¬ 
versală,  în  timp  şi  spaţiu,  a  „adevăratei  naturi"  considerată  în  mare  pri¬ 
mejdie  (cf.  11,  2).  între  cele  două  curente  s-a  dus  o  bătălie  necontenita 
căreia  textul  definitiv  îi  stă  mărturie,  încercând  să  echilibreze  şi  să  pa¬ 
cifice  confruntarea  între  „instituţie"  şi  „iubire",  între  primatul  „fecun¬ 
dităţii"  şi  cel  al  „iubirii",  între  „legea  divină'1  şi  „conştiinţa  soţilor”. 

învăţătura  de  până  atunci  a  Bisericii  şi  Magisteriului  constitue  ca¬ 
drul  natural  al  acestei  confruntări  şi  un  studiu  mai  amplu  asupra  temei 
trebuie  să  ţină  cont  pe  larg  de  izvoarele  şi  evoluţia  doctrinei  romano- 
catolice  despre  căsătorie  şi  familie  şi  de  felul  cum  au  fost  folosite  în 
cursul  dezbaterii  şi  alcătuirii  textului  final,  ceea  ce  nu  ne  propunem  aici. 
Totuşi,  chiar  o  privire  superficială,  şi  anume  îndreptată  asupra  notelor  de 
subsol,  ne  indică  drept  referinţe  pe  Fericitul  Augustin,  Thoma  de  Aquino, 

o  bulă  papală  din  1439  (Conciliul  de  la  Florenţa),  enciclica  lui  Pius  XI, 
Casti  Connubii  (1929)  şi  alocuţiunea  „către  moaşele  italiene"  a  lui  Pius 
XII  (1951)19.  De  remarcat  lipsa  Conciliului  tridentin  şi  a  Codexului  ca- 


18  A  se  vedea  comentariul  lui  Ph.  Deîhaye  din  Vatican  îl _ voi.  II.  p.  387-420. 

Datorez  acestei  lucrări  majoritatea  amănuntelor  istorice.  O  relatare  despre  cele* 
patru  sesiuni  ale  Conciliului  a  îaeut  noi  Părintele  D.  Stăniloae  în  Ortodoxia,  nr. 
1,  iy64,  p.  3-46;  nr.  2.  1964,  p.  187-219:  nr.  4t  1964,  p.  471-502  (aceste  trei  articole 
semnate  B.  Gh.  lonescu):  nr.  1,  19GG.  p.  8-34. 

19  Alături  de  alte  două  alocuţiuni  ale  lui  Pius  XII  şi  Paul  VI.  Pentru  tra¬ 
diţia  teologica  apuseana  referitoare  la  căsătorie,  vezi  de  ex.  sinteza  pre-conciliară 
a  lui  P.  Adncs.  Le  Mariagc,  Desclce,  1963;  de  asemenea,  E.  Samek  Lodovici,  Sessua- 
lită,  matrimonio  e  concupisceuza  in  stznf 'Agosftno,  în  R.  Cantalamessa  îcur.),  Efzca 
sessuale  e  matrimonio  nel  cristianesimo  delle  origiîii.  Milano  1976;  M.  Leblanc, 
Amnur  et  pmrv&aiion  dans  ia  umoiogie  de  saint  iiiomas,  Kevue  Thomlste,  XCI1 
(1992),  p.  433-459. 

nonic  (1917),  dar  la  fel  de  semnificativ  este  faptul  că  cei  doi  „doctori"  ai 
întregului  edificiu  teologic  apusean  nu  sunt  invocaţi  decât  o  singură  dată 
şi  în  legătură  cu  o  frază  cât  se  poate  de  generală  (48,  1,  nota  1).  Avem 
aici  două  caracteristici  ale  stilului  GS,  justificat  prin  caracterul  ei  „ pas¬ 
toral"  / 20  foarte  pregnat  şi  în  capitolul  nostru:  generalitatea  afirmaţiilor 
şi  zgârcenia  recursului  explicit  la  Tradiţie.  De  fapt,  există  o  motivaţie  mai 
profundă,  anume  tocmai  încercarea,  nu  neapărat  izbutită,  a  majorităţii 
conciliare  de  a  depăşi  într-un  efort  de  actualizare  discursul  clasic  lăsând 
în  acelaşi  timp  noul  discurs  într-o  generalitate  punctată  ici  şi  colo  de  re¬ 
feriri  la  autorităţi  şi  teze  tradiţionale  care  să  satisfacă  scrupulele  mino¬ 
rităţii  conservatoare. 

Structura  CF  ne  vorbeşte  şi  ea  despre  temele  centrale  şi  modul 
controversei  în  jurul  lor.21  Nu  ne  propunem  o  analiză  amănunţită  a  în¬ 
tregului  capitol,  ci  evidenţierea  acelor  aspecte  care  ne  pot  ajuta  să  înţe¬ 
legem  „natura"  iubirii  conjugale  după  învăţătura  conciliară.  Un  prim 
aspect  este  cel  dogmatic,  evocat  de  „lumina  Evangheliei"  din  pream¬ 
bulul  Părţii  a  doua  (46,  1),  precum  şi  de  cele  trei  texte  referitoare  la  căsă¬ 
torie  şi  familie  aflate  în  documentele  conciliare  anterioare,  respectiv  con¬ 
stituţia  dogmatică  despre  Biserică,  Lumen  Gentium  (11  şi  41)  şi  decretul 
despre  apostolatul  laicilor.  Apostolica  Actuositatem  (11). 

In  LG  11,  în  capitolul  despre  „Poporul  lui  Dumnezeu",  după  celelalte 
sacramente  este  amintită  căsătoria.  Ideea  centrală  este  că  sacramentul, 
prin  care  soţii  „semniftcă"  şi  r>articipă"  la  „misterul  unităţii  şi  dragos¬ 
tei  rodnice  dintre  Hristos  şi  Biserică11,  le  dă  o  putere  şi  o  misiune  pro¬ 
prie  in  Biserică:  aceea  de  a  se  ajuta  reciproc  pentru  a  ajunge  la  o  viaţă 
conjugală  de  sfinţenie  şi,  totodată,  de  a  accepta  şi  educa  copii,  cărora 
trebuie  să  le  fie,  în  „ceea  ce  s-ar  putea  numi  Biserica  familială",  primii 
„apostoli  ai  credinţei".  în  LG  41,  capitol  despre  „diverse  forme  de  trăire 
a  unicei  sfinţenii",  apare  practic  aceeaşi  idee,  soţii  fiind  numiţi  acum 
„martori  şi  colaboratori  ai  rodnicei  Maicii  Biserici,  ca  semn  şi  participare 
la  iubirea  cu  care  Hristos  şi-a  iubit  Mireasa  şi  S-a  dat  pe  Sine  pentru  ea". 
Fidelitatea  în  iubire,  ajutorul  reciproc,  primirea  de  la  Dumnezeu  şi  edu¬ 
carea  copiilor  în  credinţă,  are  un  rol  exemplar  şi  altul  edificator  al  unei 
„fraternităţi  a  carităţii".  In  mod  firesc,  în  AA  11  se  insistă  asupra  mi¬ 
siunii  „apostolice"  proprii  acestei  forme  specifice  a  laicatului,  detaliată 
sub  două  aspecte.  Primul,  considerat  pentru  astăzi  „partea  principală 

a  apostolatului"  conjugal  din  totdeauna,  priveşte  datoria  de  a  manifesta 
„indisolubilitatea  şi  sfinţenia"  căsătoriei,  aceea  de  a  da  o  educaţie  creş¬ 
tină  copiilor  şi  de  a  apăra  demnitatea  şi  autonomia  familiei.  Al  doilea, 
prin  referirile  la  menirea  comunităţii  conjugale  în  intenţia  Creatorului 


20  Vezi,  de  pildă,  motivaţia  din  răspunsurile  comisiei  de  redactare  la  nume¬ 
roasele  modi,  propuneri  de  modificare  n  textului,  formulate  dr»  conrliiari.  cf.  J.  A. 
Sellig.  A  Closer  Look  at  the  Text  of  Cauăium  et  Spes  on  Marriage  and  Familr;, 
Bijdracen,  43  (1982).  p.  37. 

2]  Anume:  4?-diagnoza;  48-„punctele  esenţiale44  dogmatice;  49-aspectul  per- 
sonalist  ?\  iubirii  suon^ale:  sn-fer^ndiiatea  iubirii  sponsale;  51-conflictui  celor  două 
aspecte;  52-respona abilităţi  pastorale. 

ei  de  a  fi  „începutul  şi  temelia",  „celula  de  bază  şi  vitală  a  societăţii" 
(1  şi  4),  priveşte,  chiar  dacă  implicit,  misiunea  procreatoare. 

Nu  este  greu  să  identificăm  în  aceste  texte  locurile  clasice  ale  doc¬ 
trinei  catolice  despre  căsătorie.  Bunurile  şi  finalităţile  ei,  proles,  fides, 
sacramentum,  precum  şi  remedium  concupiscentiae,  lansate  de  Fericitul 
Augustin  şi  consacrate  de  Thoma  de  Aquino22  răzbat  cu  destulă  uşurinţă 
din  ideile  de  mai  sus:  „acceptarea"  şi  educarea  copiilor,  ajutorul  reciproc 
şi  fidelitatea  soţilor,  indisolubilitatea  legăturii  lor  şi  sfinţenia  ei  după 
modelul  unirii  lui  Hristos  cu  Biserica.23  Nu  este  abordată  problema  ierar¬ 
hiei  acestor  valori  conjugale,  deşi  accentele  puse  în  AA  11  pe  diversele 
misiuni  nu  par  a  avea  chiar  aceeaşi  pondere  (ordinea,  discretă,  pare  a  fi: 
sacramentum,  proles,  fides,  remedium).  Noutatea  acestor  texte  constă 
mai  degrabă  în  proiectarea  asupra  instituţiei  conjugale  a  unor  atribute 
ale  Bisericii  până  în  pragul  identificării  lor  sub  un  anumit  aspect,  pre- 
cum  în  expresiile  „ceea  ce  s-ar  putea  numi  Biserica  familială"  (LG  11,  7) 
şi  „sanctuarul  casnic  al  Bisericii"  (AA  11,  4). 

Cu  toate  că  referinţa  biblică  standard  a  teologiei  sponsale  din  care 
se  inspira  ideea  „ecclesiei  domestice",  Efeseni  5,  23-32,  revine  de  trei  ori 
în  GS  48,  ea  nu  reapare  explicit.  De- altfel,  acest  subcapitol  nu  face  decât 
să  detalieze  mai  sistematic  —  adică  după  structura  clasică:  creaţie,  Ve¬ 
chiul  Legământ,  Noul  Legământ  prelungit  de  Biserică  —  ideile  expri¬ 
mate  deja  în  textele  anterioare.  După  cele  trei  pasaje  evocate24  raportul 
instituţiei  conjugale  cu  unirea  dintre  Hristos  şi  Biserică  este  pus  pe  două 
planuri.  Unul  al  paradigmei,  în  care  unirea  lui  Hristos  cu  Biserica  este 
model  comuniunii  conjugale  iar  aceasta,  la  rândul  ei,  îi  revelează  ace¬ 
leia  natura  ci  autentică;  celălalt,  al  perfecţionării,  în  care  iubirea  divină  a 
lui  Hristos  „asumă"  iubirea  conjugală,  aceasta  fiind  „binecuvântată", 
„călăuzită",  „îmbogăţită",  „vindecată”,  „desăvârşită”  şi  „înălţată”. 


Seria  ascendentă,  compusă  din  cele  trei  locuri,  ar  putea  sugera  o 
sacramentalitate  care  ar  cuprinde  instituţia  căsătoriei  de  la  originea  ei, 
„binecuvântarea"  şi  „călăuzirea"  putând  fi  considerate  proprii  etapei  ede¬ 
nice  şi  apoi  vechi-testamentare  a  căsătoriei.  Numai  că  aceasta  ar  fi  pre¬ 
supus  valorificarea  hristc-logiei  pauline  „Hristos  -  prototip  al  lui  Adam" 
(cf.  Apoc.  22,  12-13),  evocată  de  GS  44.  însă  textul  conciliar  rămâne  fidel 
gândirii  scolastice,  prezentând  instituţia  conjugală  încadrată,  pe  rând, 


ordinii  legii  naturale,  ordinii  legii  pozitive  şi  ordinii  legii  hairului,  fără 


22  Pentru  referinţe,  vezi  supra,  nota  19. 

23  Că  sfinţenia  este  corespondentul  anticului  remedium  ne-o  dovedeşte  GS 
11,  7,  nota  7,  care  îl  citează  pe  Fericitul  Augustin  spunând  cu  referire  la  I  Cor.  7,  7: 
„darul  lui  Dumnezeu  nu  este  atât  de  mult  continenţa,  ci  mai  ales  castitatea  soţilor". 

24  Sunt  cele  ce  ating  maxima  profunzime  teologică  din  CF:  „Hristos  Domnul 
a  copleşit  cu  binecuvântări  această  iubire  cu  multe  aspecte,  născută  din  izvc-rul  divin 
al  dragostei  şi  constituită  după  modelul  unirii  Lui  cu  Biserica'4;  „Autentica  iubire 
conjugală  este  asumată  în  iubirea  dumnezeiască  şi  este  călăuzită  şi  îmbogăţită  de 
puterea  răscumpărătoare  a  lui  Hristos  şi  de  acţiunea  mântuitoare  a  Bisericii 
(48.  2);  „Astfel  familia  creştină,  fiind  născută  din  căsătorie,  care  este  imagine  şi 
împărtăşire  a  legământului  de  iubire  dintre  Hristos  şi  Biserică,  va  face  vizibilă  tu¬ 
turor  prezenţa  vie  a  Mântuitorului  în  lume  şi  natura  autentică  a  Bisericii,  atât  prin 
iubirea,  rodnicia  generoasă,  unirea  şi  fidelitatea  soţilor  . .  ,4‘  (48,  4). 

a  surprinde  originea  şi  unitatea  lor  finală  în  ordinea  harului  ci  afir¬ 
mând  numai  permanenţa  ordinii  originale  naturale,  tulburată  de  cădere,25 
refăcută  apoi  succesiv  de  celelalte  două  ordini,  fiecare  mai  adăugând  şi  o 
finalitate  proprie,  superioară  celei  anterioare.  Ne  aflăm  aici  pe  terenul 
raportului  dintre  natură  şi  har,  atât  de  altfel  înţeles  de  Tradiţia  orto¬ 
doxă.26 

Căsătoria  apare  astfel  ca  „întemeiată  de  Creator  şi  înzestrată  de  el 
cu  legi  proprii",  sau  cu  „variate  bunuri  şi  finalităţi  proprii"  (48,  1).  Ca¬ 
racterul  obectiv  al  căsătoriei  şi  familiei  se  evidenţiază  ca  aspectul  cel 
mai  bine  conturat.  Dumnezeu,  „autorul"  ei,  îi  conferea  o  „ordine  divină" 
(ordinatio:  48,  1;  ratio:  50,  1),  înscrisă  în  „legi  divine"  (50,  2;  51,  3),  fina¬ 
lităţi  (48,  1;  50,  1),  (bunuri  (48,  1;  49,1;  50,  1,  2);  valori  (52,  3))  şi  exi¬ 
genţe  proprii  care  exclud  „bunul  plac"  al  soţilor  (arbitrium,  48,  1;  50,  2). 
Interesant  de  observat  este  însă  faptul  că  termenul  cel  mai  des  între¬ 
buinţat  de  CF  pentru  a  descrie  aspectul  obiectiv  al  căsătoriei  nu  este 
cel  de  „instituţie"  (institutio),27  ci  acela  de  „menire"  (munus),  pe  lângă 
o  serie  întreagă  de  termeni  proximi  sau  sinonimi  (în  ordinea  frecvenţei: 
„îndatorire"  (officium),  „vocaţie"  (vocatio),  „misiune”  (missio);  „slujire” 
(ministerium),  care  în  versiunea  românească  oficială  este  tradus  tot  „mi¬ 
siune";  munus  apare  nu  mai  puţin  de  8  ori).  S-ar  putea  că  alegerea  aces¬ 
tui  termen  a  vizat  tocmai  introducerea  unei  note  subiective  în  chiar  sen¬ 
sul  obiectiv  al  căsătoriei  şi  familiei  atât  de  evident.  Menirea  nu  este  o 
predestinare  ori  o  obligaţie  impusă  din  exterior.  Insă  asocierea  acestor 
termeni  mai  ales,  deşi  nu  exclusiv,  cu  procreaţia,28  demonstrează  ca  struc¬ 
tura  fundamentală  a  înţelegerii  „doctrinare"  a  naturii  conjugalităţii  în 
CF  rămâne  cea  furnizată  de  teologia  anterioară. 

Afirmaţia  poate  părea  surprinzătoare  după  ce  mai  sus  vorbeam  de 
încercarea  depăşirii  discursului  tradiţional.  Ea  nu  pretinde  însă,  deocam- 


25  Cf.  GS  13;  realitatea  căderii  şi  a  păcatului  este  cât  se  poate  de  superfi¬ 
cial  tratată  în  CF.  Cu  excepţia  diagnozei  din  47,  2,  a  condamnării  laconice  a  adul¬ 
terului,  divorţului,  pruncuciderii  şi  „practicile  ilicite  împotriva  procreării*4,  păcatul 
este  doar  presupus  în  ideea  „vindecării44  iubirii  conjugale  sau  în  cea  a  „autenticei*4 
iubiri  conjugale;  în  48,  la  care  ne  referim,  capitol  doctrinar  tocmai  despre  sfinţenia 
căsătoriei,  abia  poate  fi  subînţeleasă  în  ideea  că  legătura  conjugală  „nu  depinde 
de  bunul  plac  al  omului44. 

26  A  se  vedea,  de  pildă,  Pr.  I.  Ică,  Concepţii  eronate  asupra  raportului  dintre 
natură  şi  har,  Ortodoxia  nr.  4,  1960,  p.  526-561;  Pr.  D.  Stăniloae  Natură  şi  har 
in  teologia  bizantină.  Ortodoxia,  nr.  3,  1974,  p.  392-439;  Pr.  I.  Moldovan,  Natura  şi 
harul  în  gândirea  teologică  a  Sfântului  Vasile  cel  Mare,  Ortodoxia,  nr.  1,  1979, 
p.  75-89.  In  catolicism,  cea  mai  mare  „demnitate44  la  care  e  ridicată  matura  este 
de  a  fi  „imagine44  a  harului,  în  sens  analogic,  şi  de  a  se  împărtăşi  de  el,  în  sensul 
infuziei  cu  graţia  creată;  cf.  „pătrunşi  de  spiritul  lui  Hristos . . .“  (48,  2);  „impreg¬ 
nează  întreaga  lor  viaţă44  (49,  1);  „legea  divină  (naturală?)  interpretată  în  lumina 
Evangheliei44  (50,  2). 

27  Termenul  institutio  apare  doar  de  5  ori,  în  pasaje  care  subliniază  stabi¬ 
litatea  căsătoriei;  el  este  în  permanentă  concurenţă  cu  termenul  comunitate , 
oare  apare  de  6  ori,  în  pasaje  exprimând  valoarea  ei  personalistă;  de  altfel,  accen¬ 
tele  marcat  finaliste  evidenţiază  caracterul  instituţional,  întrucât  instituţia  în  sine 
este  finalistă. 

28  6  din  cele  8  ocurenţe  ale  lud  manus  presupun  procreaţia;  3  se  referă  ex¬ 
plicit  la  „menirea  de  a  procrea44. 

dată,  decât  că  noutatea  adusă  de  GS  în  materie  de  teologie  sponsală  se 
află  cuprinsă  în  vechiul  orizont,  în  vechile  premize  ale  teologiei  scolas¬ 
tice.  Vom  urmări  în  continuare  în  ce  fel  invazia  lui  „amor11,  a  procla¬ 
matei  dimensiuni  psihologice  şi  personaliste  reuşeşte  să  modifice  peisa¬ 
jul. 

Depăşirea  augustinismului  şi  thomismului  (cu  naturalismul  şi  in¬ 
sistenţa  pe  rolul  finalităţilor  şi  ierarhia  lor)  a  constituit  totuşi  preocu¬ 
parea  majoră  a  curentului  dominant.29  Deja  începând  cu  anii  ’30,  mo¬ 
rala  catolică  descoperea  personalismul.30  Caracterizat  de  centralitatea  su¬ 
biectului  uman  şi  a  intersubiectivităţii,  acest  curent  pune  „experienţa" 
subiectului,  mai  degrabă  decât  „legea  morală  obiectivă",  drept  izvor  pri¬ 
vilegiat  al  reflecţiei  morale.  Criteriile  moralităţii  nu  mai  evaluează  atât 
actele,  şi  acestea  izolate,  în  raport  cu  „legea  morală",  cât  persoana  în 
raport  cu  nevoile  ei  ca  subiect  al  existenţei  şi  al  responsabilităţilor  faţă 
de  alţii.31  însă  pentru  a  se  susţine  într-o  obiectivitate  proprie,  personalis¬ 
mul  simte  nevoia  unui  recurs  constant  la  psihologie  şi  la  ştiinţele  conexe. 
In  acest  sens,  un  apel  la  urmărirea  progresului  ştiinţific  în  acest  dome¬ 
niu  s-a  făcut  auzit  cu  tărie  în  timpul  dezbaterilor  conciliare,  chiar  dacă 
nu  s-a  exprimat  în  textul  propriu-zis  decât  cu  privire  la  „elucidarea  dife¬ 
ritelor  condiţii  care  favorizează  o  regularizare  onestă  a  procreării  umane" 
(52,  4)“ 

In  CF,  personalismul  s-a  exprimat  sub  mai  multe  aspecte.  La  nivel 
lexical,  semnul  cel  mai  evident  îl  constituie  abundenţa  termenului  „iu¬ 
bire"  (amor,  dilectio,  caritas,  amiciţia),  alături  de  sintagme  precum  „co¬ 
munitate  de  iubire"  (47,  1:  prima  „definiţie"  a  căsătoriei),  „comunitate 
intimă  de  viaţă  şi  iubire"  (48,  1)  „unire  intimă"  (ibid.),  „dăruire  reci¬ 
procă”  (ibid.;  49,  1;  51,  3),  „afecţiune  reciprocă"  (dilectio,  49,  2).  Terme¬ 
nul  însuşi  de  „comunitate"  înlocuia  pe  cel  de  „societate"  folosit  deja  de 
Casti  Connubii  în  acelaşi  sens,  dar  cu  mai  puţină  pregnanţă.  Aceeaşi  en¬ 
ciclică  afirma  iubirea  sponsală,  ca  „armonie  mutuală  intimă",  drept 
„cauză  fundamentală  şi  raţiune  a  căsătoriei".33 

Întregul  paragraf  49  este  dedicat  încercării  de  a  impune  această  idee 
nouă*  despre  primatul  sau  mai  degrabă  demnitatea  iubirii.  Intr-adevăr, 


29  Poreclit  de  curentul  conservator  „schola  amoris",  a  avut  ca  reprezentanţi 
de  seamă  teologi  şi  prelaţi  ca  B.  Hăring,  Ph.  Delhaye,  Suenens,  Leger,  Alfrink, 
Maximos  IV. 

30  Mai  ales  prin  operele  unor  teologi  precum  H.  Doms  şl  D.  von  Hildebramd, 
influenţaţi  de  filosof  ia  fenomenologică.  Dar  el  îşi  face  simţită  prezenţa  deja  în 
Casti  Connubii;  precedente  ale  noii  orientări  existau  în  tradiţia  apuseană,  coborând 
prin  Catehismul  roman,  la  Alfons  de  Liguori  şi  mai  departe,  la  Hugo  de  Saint- 
Victor  şi  Albertus  Magnus,  cf,  Delhaye,  op.  cit.,  voi.  II,  p.  393-394  şi  n.  9;  p.  400, 
n.  21;  şi  Adnes,  op.  cit.,  supra,  nota  19. 

31  O  privire  de  ansamblu  asupra  apariţiei  şi  afirmării  personalismului  în 
morala  conjugală  catolică  şi  a  avatarurilor  lui  la  L.  S.  Cahill,  Catholic  Sexual 
Ethics  and  the  Dignity  of  the  Person:  A  Double  Message,  Theological  Studies,  50 
(1989),  p.  120-150;  aici  p.  120. 

32  Vezi  intervenţia  cardinalului  Suenens,  cf.  Vatican  II...,  voi.  II,  p.  401-402. 

33  Apud  Cahill,  art.  cit,,  p,  121. 

34  Nouă,  întrucât  Casti  Connubii  n-a  fost  receptată  în  această  direcţie,  cf. 
Delhaye,  op.  cit.,  voi.  II,  p.  394. 

e  surprinzător  că  nicăieri  textul  final  nu  reţine  afirmaţia  explicită  că  „iu¬ 
birea  conjugală  este  fundamentul  căsătoriei11  ori  măcar  aceea  că  ea  este 
o  finalitate  in  vederea  căreia  există  căsătoria,  aşa  cum  au  făcut-o  mai 
multe  intervenţii  din  cursul  dezbaterilor.35  Explicaţia  constă  în  climatul 
general  al  discuţiilor,  marcat,  cum  am  observat  deja,  de  confruntarea  cu 
şcoala  conservatoare  care  acuza  „schola  amoris"  de  cedare  faţă  de  hedo¬ 
nism  şi  pansexualism.  Ca  urmare,  linia  inovatoare  n-a  putut  fi  promo¬ 
vată  printr-o  dominantă  a  discursului  ci  mai  degrabă  prin  infuzarea 
acestuia  de  „motivul14  iubirii.  Aşa  se  explică  probabil  modul  progresiv 
în  care  este  abordată  problema,  mai  întâi  prin  sintagmele  menţionate 
mai  sus,  iar  în  paragraful  49,  prin  evocarea  valorii  iubirii  sponsale  în 
Scriptură,  apoi  în  lumea  contemporană,  ca  valoare  specific  modernă.  Dar 
mai  important  pentru  risipirea  suspiciunii  s-a  dovedit  efortul  de  a  marca 
distincţia  dintre  „adevărata  iubire  conjugală11  şi  „pura  înclinaţie  erotică1* 
(49,  1).  Au  rezultat  patru  modalităţi  principale  de  conturare  a  acestei 
„adevărate  iubiri  conjugale11:  a)  aspectul  ei  voluntarist;  b)  dimensiunea 
ei  „eminamente  umană11;  c)  afinitatea  cu  iubirea  agapică;  d)  reafirmarea 
finalităţii  procreative.  Le  vom  urmări  pe  rând. 

Pentru  a  fi  ferită  de  precaritatea  pasiunii,  iubirea  sponsală  trebuie, 
mai  întâi,  să  manifeste  odată  cu  aspectul  ei  sensibil  şi  o  voinţă  de  anga¬ 
jare,  ambele  concentrate  de  textul  conciliar  în  expresia  „sentiment  vo¬ 
luntar11  (voluntatis  affectus)  (49,  1).  In  felul  acesta  CF  recuperează  pe 
seama  personalismului  legământul  iniţial  dintre  soţi  care  constituie,  po¬ 
trivit  doctrinei  clasice,  esenţa  instituţională  a  conjugalităţii  („din  actul 
uman  prin  care  soţii  se  dăruiesc  şi  se  primesc  unul  pe  altul,  se  naşte  o 
instituţie  stabilă  . . (48,  1)),  şi  care  se  materializează  pe  tot  parcursul 
vieţii  sub  forma  lui  bonum  fidei:  „Astfel,  bărbatul  şi  femeia  care,  prin 
legământul  conjugal  „nu  mai  sunt  doi,  ci  un  singur  trup11  (Mt.  19,  6),  îşi 
oferă  unul  altuia  ajutor  reciproc  şi  servire  prin  unirea  intimă  a  per¬ 
soanelor  şi  faptelor  lor14  (48,  1).  In  acelaşi  sens,  n.  49,  2  adaugă:  „Această 
iubire,  ratificată  prin  angajament  reciproc  şi,  mai  presus  de  toate  sigi¬ 
lată  de  un  sacrament  al  lui  Hristos,  rămâne  în  mod  indisolubil  fidelă,  cu 
trupul  şi  cu  gândul,  la  bine  şi  la  rău,  şi  de  aceea  exclude  orice  fel  de 
adulter  şi  divorţ". 

Acest  angajament  voluntar  care  diriguieşte  sentimentul  iubirii,  dar 
mi-1  poate  nici  suscita  nici  înlocui,  nu  epuizează  întreaga  sferă  a  per¬ 
soanei.  Dimensiunea  „eminamente  umană"  (eminenter  humanus)  a  iu¬ 
birii  sponsale  (49,  1)  —  expresie  cheie  a  viziunii  conciliare,  de  care  s-au 
legat  marile  ei  speranţe  de  reabilitare  a  prestigiului  teologiei  morale 
conjugale  romano-catolice  —  pretinde  integritatea  persoanei  şi  totali¬ 
tatea  actelor  sale.  Toate  dimensiunile  persoanei,  sufleteşti  (raţiune,  vo¬ 
inţă,  sentiment)  şi  trupeşti,  sunt  „conjugate"  în  dăruirea  reciprocă.  „în¬ 
dreptat  [ă]  de  la  persoană  la  persoană  [...]  această  iubire  cuprinde 
binele  întregii  persoane  şi  de  aceea  poate  înzestra  cu  o  demnitate  deose¬ 
bită  expresiile  trupului  şi  ale  sufletului  şi  le  poate  înnobila  ca  elemente 
şi  semne  specifice  ale  prieteniei  conjugale".  (49,  1).  Sintagma  „amiciţia 


35  Intervenţii  ale  eplscopilor  Reuss,  Rendeiro,  Leger,  cf .  ibidem „  p.  404. 

conjugalis44  (şi  nu  „amor  conjugalis" ),  unică  în  text,  nu  pare  a  fi  doar 
rezultatul  dorinţei  de  a  sublinia  şi  lexical  depăşirea  pasonalităţii.  Cel 
mai  probabil,  ea  vizează  tocmai  afirmarea  primatului  (sau  transcendenţei) 
persoanei  asupra  actelor  şi  manifestărilor  sale.  Nu  totalitatea  manifes¬ 
tărilor  trupului  şi  sufletului  alcătuiesc  caracterul  personal  al  iubirii 
sponsale,  ci  această  iubire  ca  afecţiune  ce  angajează  reciproc  persoanele 
în  integritatea  lor  subsumează  ca  expresii  ale  ei  „sentimentele,  gesturile 
de  tandreţe"  (49,  1),  „actele  proprii  căsătoriei"  (49,  2). 

Să  observăm  aici  că  textul  conciliar  lansează,  şi  într-o  formă  destul 
de  neexplicită,  un  principiu  pe  care  nu  se  străduieşte  să-l  examineze 
mai  îndeaproape,  decât,  întrucâtva,  sub  un  anumit  aspect.  E  vorba  de 
locul  şi  rolul  unirii  trupeşti  în  iubirea  conjugală.  Reacţionând  faţă  de 
considerarea  acesteia  ca  un  simplu  epifenomen  al  unei  realităţi  biologice 
şi  faţă  de  subsumarea  ei  exclusiv  scopului  procreativ36  (cf.  50,  3),  GS  49 
încearcă  să  o  privească  drept  un  fenomen  al  unei  realităţi  spirituale,  cu 
valoare  în  sine:  „Aşadar,  actele  prin  care  soţii  se  unesc  în  intimitate  şi 
curăţie  sunt  oneste  şi  demne  şi,  împlinite  în  mod  cu  adevărat  omenesc, 
semnifică  şi  favorizează  dăruirea  reciprocă  prin  care  ei  se  îmbogăţesc 
unul  pe  altul  cu  bucurie  şi  recunoştinâ".  (49,  2).  Pe  de  o  parte,  unirea 
trupească  apare  ca  un  limbaj  al  iubirii,  ca  expresie  a  sufletului;  înainte 
de  orice,  unirea  trupurilor  semnifică  unirea  sufletelor.  Pe  de  alta,  exer¬ 
citarea  ei  favorizează,  încurajează,  întăreşte  iubirea  dintre  soţi.  Sub 
ambele  aspecte  comuniunea  sponsală  este  înţeleasă  ca  o  comunicare. 
Tocmai  în  aceasta  ar  consta  caracterul  ei  specific  uman  (spre  deosebire 
de  sexualitatea  animală  care  nu  are  decât  o  utilitate  procreativă),  în 
aceea  că  nu  e  un  simplu  „mijloc"  ci  o  valoare,  un  bine  în  sine  şi  căutat 
ca  atare  pentru  sine.  Apare  aici  finalitatea  „psihologică"  a  unirii  tru¬ 
peşti,  chiar  dacă  explicitarea  în  acest  sens  a  specificităţii  ei  nu  rezultă 
foarte  direct  din  textul  însuşi,  care  se  rezumă  la  a  evoca  „îmbogăţirea, 
bucuria  şi  recunoştinţa"  aduse  de  ea.37 

Dar  fiindcă  iubirea  sponsală  nu  ajunge  totdeauna  la  fericirea  pro¬ 
misă,  fiindcă  ea  nu  este  totdeauna  „autentică,  adevărată",  iar  expresia 
ei  trupească  e  adesea  limbajul  unui  amor  ccncupiscentiae,  care  este,  de 
fapt,  garanţia  că  ceea  ce  este  promis  este  şi  posibil?  Intr-adevăr,  cu  un 
anumit  realism  prudent  textul  adaugă  un  „poate  fi",  un  „dacă".  Pro¬ 
blema  n-a  fost  scăpată  din  vedere,  mai  ales  că  partida  conservatoare, 
fidelă  pesimismului  augustinian,  a  invocat  realitatea  păcatului  originar.38 
Răspunsul  a  venit  pe  cât  de  firesc,  pe  atât  de  problematic:  „Domnul  a 
binevoit  să  vindece  (sanare),  să  desăvârşească  (perficere),  să  înalţe  (ele- 
vare)  cu  un  dar  deosebit  al  harului  şi  iubirii  (graţie  et  caritatis  dono) 

Sale  această  iubire  (amorem).  O  asemenea  iubire  (talis  amor),  unind  ome¬ 
nescul  cu  divinul,  îi  călăuzeşte  (conducit)  pe  soţi  la  dăruirea  de  sine 


36  Cf.  Delhaye,  op.  cit.,  voi.  II,  p.  403-404,  428-431. 

37  In  acest  sens  merge  şi  interpretarea  comentatorilor  de  atunci,  e.g.  Delhaye, 
cât  şi  a  celor  mai  noi.  de  pildă  J.  Silvio  Botero.  Etica  conjugale .  Per  un  rinnova- 
mento  della  morale  matrimoniale.  Ed.  San  Paolo,  1994. 

38  Cf.  Delhaye,  op .  cit.,  voi.  II,  p.  429. 

liberă  şi  reciprocă  [  . . .  ]  şi  impregnează  (pervadit)  întreaga  lor  viaţă” 
(49,  1).  Desigur,  invocarea  operei  mântuitoare  a  Iui  Hristos  este,  în 
principiu,  cel  mai  bun  răspuns,  numai  că  ea  îi  lasă  în  afară  pe  necreş¬ 
tini*  Pentru  aceştia  nu  rămâne  decât  postulatul  autenticităţii  „obiceiu¬ 
rilor  bune  ale  popoarelor  şi  veacurilor”  (49,  1),  fără  să  fie  garantat  de 
nimic  decât  de  un  alt  postulat  implicit,  şi  anume  bunătatea  naturii  pure.39 
Dar  chiar  în  hotarele  creştinismului,  „aportul”  întrupării  şi  Răscumpă¬ 
rării  apare,  pe  linia  vechii  gândiri,  circumscris  finalităţilor  clasice.  Ha¬ 
rul  şi  caritatea  Domnului  infuzează  viaţa  conjugală  oferind  remediul 
concupiscenţei  şi  păcatului,  sigilează  angajamentul  reciproc  al  soţilor 
(49,  2)  îndrumându-i  şi  întărindu-i  în  fidelitate  şi  unitate,  dându-le  pu¬ 
terea  de  a-şi  împlini  „cu  statornicie  obligaţiile  slujirii  (officium)  lor 
creştine”  (49,  2).  O  frază  ca:  „autentica  iubire  conjugală  este  asumată 
(assumitur)  în  iubirea  dumnezeiască  (divinum  amorem)  şi  este  călăuzită 
şi  îmbogăţită  de  puterea  răscumpărătoare  a  lui  Hristos  şi  de  acţiunea 
mântuitoare  a  Bisericii,  pentru  ca  soţii  să  fie  în  mod  eficace  duşi  la  Dum¬ 
nezeu  şi  să  fie  ajutaţi  şi  încurajaţi  în  misiunea  lor  sublimă  de  tată  şi  de 
mamă.  De  aceea  [  . . .  ]  sunt  întăriţi  şi,  într-un  fel  consacraţi  printr-un 
sacrament  special  în  vederea  îndatoririlor  (officia)  şi  demnităţii  lor;  în- 
deplinindu-şi  prin  puterea  acestuia  misiunea  conjugală  şi  familială,  pă¬ 
trunşi  de  spiritul  lui  Hristos  (spiritu  Christi  imbuti)  prin  care  întreaga 
lor  viaţă  este  impregnată  (pervaditur)  de  credinţă,  speranţă  şi  iubire 
(caritas),  ei  se  apropie  tot  mai  mult  de  propria  desăvârşire  şi  de  sfinţirea 
reciprocă,  contribuind  astfel  împreună  la  preamărirea  lui  Dumnezeu” 
(48,  2),  descoperă  amploarea  şi  totodată  limitele  concepţiei  conciliare. 
Tot  ceea  ce  poate  face  mai  bun  iubirea  lui  Hristos  şi  harul  sacramental 
pentru  iubirea  conjugală  este  s-o  asume  la  modul  terapeutic  şi  pedagogic 
şi  s-o  insereze  într-un  „complex  al  carităţii”,  după  expresia  unui  comen¬ 
tator.40  Iubirea  spo-nsală  şi  virtuţile  infuzate  de  har  apar  cel  mult  într-un 
raport  de  „favorizare”  reciprocă:  harul  vindecă,  înalţă  şi  desăvârşeşte 
iubirea  sponsală  iar  aceasta,  la  rândul  ei,  întrucât  promovează  împlinirea 
finalităţilor  conjugale,  ar  contribui  la  împlinirea  finalităţii  adăugate, 
supra-naturale,  proprii  harului.  De  fapt,  se  spune  ceva  mai  puţin:  iu¬ 
birea  sponsală  nu  oferă  decât  specificul  unei  situaţii  umane.  între  iubirea 
sponsală  şi  virtutea  iubirii  (caritas)  există  o  coincidenţă  care  creează  o 
anumită  reciprocitate,  dar  numai  întrucât  sunt  colocatarele  aceloraşi 
persoane  —  soţii  —  între  ele  rămânând  însă  diferenţa  dintre  natură  şi 
har  aşa  cum  o  înţelege  teologia  scolastică:  natura  are  nevoie  de  har  pen¬ 
tru  a  o  apăra  de  căderi  şi  a-şi  împlini  misiunea  originară,  dar  nu  află 
în  har  însăşi  raţiunea  ei  de  a  fi.  Aşa  cum  ne  demonstrează  şi  interesul 
pentru  delimitarea  de  pasionalitatea  erotică,  aceasta  şi  nu  iubirea  aga- 
pică  joacă  rolul  genului  proxim  faţă  de  care  se  caută  diferenţa  specifică. 
Deşi  „amor”,  alături  de  „caritas”  şi  „dilectio”,  apare  de  câteva  ori  atri¬ 
buit  lui  Hristos  (48,  2;  49,  1),  în  ceea  ce  îi  priveşte  pe  soţi  nu  este  nicio- 


39  Sfântul  Apostol  Pavel  ar  fi  fost  însă  mai  rezervat  în  această  piriviTiţă  (cf- 
Rom.  1-3). 

40  Delhaye,  op.  cit,  voi.  II,  p.  433. 

dată  sinonim  cu  caritas.41  Este,  fără  îndoială,  rezultatul  recursului  la  un 
personalism  de  nuanţă  psihologistă  care  n-a  putut  fi  {integrat  organic 
într-o  teologie  propriu-zisă  a  iubirii  conjugale. 

Dar  adevăratul  impas  al  acestui  mariaj  dificil  l-a  scos  în  evidenţă 
problema  fecundităţii  iubirii  sponsale  şi  a  ,,procreaţiei  responsabile". 
Este  limpede  unanimitatea  afirmării  fecundităţii  ca  dimensiune  esen¬ 
ţială  a  iubirii,  însă  primatul  ei  între  finalităţile  căsătoriei  a  fost  una  din¬ 
tre  ţintele  cele  mai  importante  ale  majorităţii  ,, liberale". 42  O  sarcină  in¬ 
grată,  căci  înainte  de  GS,  un  text  din  LG  amintit  deja,  foarte  bine  for¬ 
mulat,  afirma  despre  soţi  că  ,,se  fac  martori  şi  colaboratori  ai  rodniciei 
Maicii  Biserici,  ca  semn  şi  participare  la  iubirea  cu  care  Hristos  şi-a 
iubit  Mireasa  şi  S-a  dat  pe  Sine  pentru  ea“,  după  ce  amintea  de  „copiii 
pe  care  i-au  primit  cu  dragoste  de  la  Dumnezeu".  (41,  5).  Ideea  reapare 
în  CF,  întregită,  dar  şi  cu  o  subtilă  modificare:  „Familia  creştină,  fiind 
născută  din  căsătorie,  care  este  imagine  şi  împărtăşire  a  legământului 
de  iubire  dintre  Hristos  şi  Biserică,  va  face  vizibilă  tuturor  prezenţa  vie 
a  Mântuitorului  în  lume  şi  natura  autentică  a  Bisericii,  atât  prin  iubirea, 
rodnicia  generoasă,  unitatea  şi  fidelitatea  soţilor . , .“  (48,  4). 
Mai  întâi,  rodnicia  este  plasată  după  iubire,  apoi  nu  mai  este  vorba  de 
rodnicia  Bisericii,  Sponsa  Christi,  pe  care  o  semnifică  şi  de  care  se  îm¬ 
părtăşeşte  rodnicia  soţilor,  ci  de  rodnicia  lor  care,  alături  de  celelalte 
bunuri  conjugale,  revelează  iubirea  lui  Hristos  pentru  Biserică,  fără  ca 
aceasta  să  mai  fie  calificată  ca  rodnică.  S-ar  putea  presupune  că  e  o  sim¬ 
plă  inversare  a  termenilor  aceluiaşi  raport  paradigmă-imagine,  despre 
care  am  mai  vorbit  într-un  paragraf  anterior,  însă  există  un  indiciu  că 
schimbarea  e  mai  semnificativă:  pe  când  în  textul  tocmai  citat  se  vorbeşte 
de  „germana  Ecclesiae  natura",  cele  două  texte  care  afirmă  explicit  fi¬ 
nalitatea  procreativă  a  căsătoriei  înlocuiesc  termenul  „natura"  cu  cel 
de  „indoles"  (fire,  caracter,  însuşire):  „Iar  prin  chiar  însuşirea  lor  na¬ 
turală,  instituţia  căsătoriei  şi  iubirea  conjugală  sunt  rânduite  în  vederea 
procreării  şi  educării  copiilor,  prin  care,  ca  o  culme,  îşi  află  încoronarea". 
(48,  1).  „Căsătoria  şi  iubirea  conjugală  sunt  prin  însuşirea  lor  rânduite 
în  vederea  procreării  şi  creşterii  copiilor."  (50,  1).  Motivul,  recunoscut,44 
a  fost  acela  de  a  evita  recursul  abuziv  la  „legea  naturală".  în  mod  sem- 


41  Delhaye,  ibidem,  p.  431-433,  vorbeşte  de  specificitatea  $i  diferenţa  iubirii 
sponsale  faţă  de  caritate,  dar  şi  de  convergenţa  lor.  Specificitatea  este  evidentă, 
ţar  diferenţa  este  de  înţeles  în  cadrul  unei  teologii  care  n-a  reuşit  să  depăşească 
vechea  concepţie  despre  raportul  natură-har,  deşi  pretinde  altceva  (cf.  p.  433).  Insă, 
pentru  teologia  ortodoxă,  iubirea  sponsalâ  nu  poate  fi  altceva  decât  iubiroa  agapică 
întrupată  într-o  vocaţie  specifică,  al  cărei  sens  ţine  de  iconomia  întrupării  şi  reca¬ 
pitulării  tuturor  în  Hristos,  a  întregii  plerome  umane,  inclusiv  a  celor  ce  s-au  năs¬ 
cut  şi  se  vor  naşte  după  întrupare,  cum  ne  arată  Epistola  către  Efeseni  înţeleasă  în 
ansamblul  oi.  După  teologia  ortodoxă,  căsătoria  aparţine  „Tainei  lui  Hristos'1, 
Vezi  Pr.  Prof.  I.  Moldovan,  „In  Hristos  şi  în  Biserică".  Teologia  iubirii  /-II,  Aîba- 
Iulia  1996,  pană  acum  singura  lucrare  din  teologia  românească  ce  pune  în  termenii 
căi  proprii  raportul  iubirii  sponsale  cu  iubirea  agapică.  Prima  monografie  a  temei 
este  vechea  dar  valoroasa  lucrare  a  Prof.  Dr.  D.  I.  Beiu,  Despre  Iubire,  Timişoara, 
1945  (reeditată  de  Ed.  Omniscop,  Craiova,  1997). 

42  Cf.  Delhaye.  op,  cit.t  voi.  II,  p,  435. 

43  Ibidem,  p.  435.  ‘ !  A  - 

nificativ,  are  Ioc  acum  o  schimbare  de  atitudine  faţă  de  valoarea  con¬ 
ceptului  de  „natură4*:  din  optimişti,  în  cazul  unirii  trupeşti,  persona- 
liştii  devin  subit  sceptici  în  cazul  procreaţiei,  iar  cei  ce  invocau  înainte 
concupiscenţa  naturii  susţin  acum  legea  divină  înscrisă  în  ea! 

O  altă  întrebare  importantă  priveşte  locul  propriu  al  procreaţiei 
în  iconomia  divină.  Integrează  într-adevăr  CF  procreaţia  într-o  viziune 
hristologică,  aşa  cum  sugerează  ideea  „rodniciei  Bisericii"?  Paragraful 
50,  1,  după  ce  aminteşte  cuvintele  din  Gen.  2,  18  şi  Mt.  19,  4,  ca  „instituiri" 
ale  iubirii  conjugale,  şi  Gen.  1,  28,  ca  „instituire"  a  procreaţiei,  vorbeşte 
de  „colaborarea  soţilor  [ . . .  ]  cu  iubirea  Creatorului  şi  Mântuitorului 
care,  prin  ei,  îşi  sporeşte  şi  îşi  îmbogăţeşte  neîncetat  familia".  Şi  con¬ 
tinuă:  „în  îndatorirea  lor  (officio)  de  a  transmite  viaţa  şi  de  a  educa,  în¬ 
datorire  ce  trebuie  considerată  ca  misiunea  lor  (propria  missio),  soţii 
ştiu  că  sunt  colaboratori  ai  iubirii  lui  Dumnezeu  Creatorul  şi  ca  şi  inter¬ 
preţii  ei.  [ . . .  ]  Astfel,  soţii  creştini,  încrezători  în  Providenţa  divină 
[ . . .  ]  îl  preamăresc  pe  Creator  şi  tind  spre  perfecţiunea  în  Hristos  atunci 
când  îşi  îndeplinesc  menirea  de  a  procrea  (procreandi  munere)  cu  simţ 
de  răspundere  generos,  uman  şi  creştin".  (50,  2).  Exista  o  anumită  am¬ 
biguitate  a  formulării  ce  porneşte  de  îa  identitatea  Creatorului  şi  Mântui¬ 
torului,  vorbeşte  apoi  numai  de  Creator,  ca  în  final  să  facă  diferenţa 
între  Creator  şi  Mântuitor.  Atunci,  la  care  dintre  planurile  iconorniei 
divine  sunt  soţii  participanţi,  colaboratori  şi  interpreţi  prin  procreaţie? 
Probabil  că  atât  la  planul  creaţiei  cât  şi  la  cel  al  mântuirii,  familia  ce 
„sporeşte  neîncetat"  putând  desemna  şi  umanitatea  în  general  şi  Biserica 
în  particular.  Rămâne  totuşi  neclar  în  ce  fel  procreaţia  participă  la  ico¬ 
nomia  mântuirii  şi  o  interpretează.  O  soluţie  ar  fi  să  considerăm  că  pro¬ 
creaţia  este  raportată  la  iubirea  creatoare,  la  iubirea  mântuitoare  fiind 
raportată  educaţia  copiilor  (cf.  48,  3).  In  plus,  procreaţia  apare  cu  o  efi¬ 
cienţă  mântuitoare  asupra  soţilor  înşişi,  cum  rezultă  din  ultimul  frag¬ 
ment  citat.  In  ce  fel  ei  înşişi  „tind  spre  perfecţiune4*  procreând  pare 
să  ne  spună  un  fragment  imediat  anterior:  „Legea  divină  arată  semni¬ 
ficaţia  deplină  a  iubirii  conjugale,  o  ocroteşte  şi  o  îndreaptă  spre  per¬ 
fecţiunea  ei  cu  adrvărat  omenească4*.  Am  văzut  însă  că  iubirea  conju¬ 
gală  nu  coincide  cu  virtutea  teologică  a  iubirii,  aşa  încât  „perfecţiunea 
în  Hristos"  spre  care  tind  soţii  prin  procreaţie  este  de  aceeaşi  natură 
cu  perfecţiunea  la  care  este  înălţată  iubirea  conjugală  de  harul  Lui,  con¬ 
form  formulei  foarte  asemănătoare  din  49,  1.  Or,  „legea  divină"  de  care 
este  vorba  aici  nu  poate  fi  decât  legea  morală  naturală,  de  vreme  ce, 
lansând  ideea  procreaţiei  responsabile,  textul  conciliar  le  atrage  soţilor 
atenţia  că  „nu  pot  proceda  după  bunul  lor  plac,  ci  trebuie  să  fie  totdeauna 
călăuziţi  de  conştiinţa  lor,  care  trebuie  să  se  conformeze  însăşi  legii 
divine,  ascultând  de  Magisteriul  Bisericii  care  interpretează  în  mod  au¬ 
tentic  această  lege  în  lumina  Evangheliei".  (50,  2).  Legea  interpretată  în 
lumina  Evangheliei  nu  poate  fi  legea  harului,  ci  legea  naturală.  Aşadar, 
ca  şi  iubirea  conjugală  a  cărei  „încoronare"  este,  procreaţia  aparţine 
planului  legii  naturale,  dimensiunea  harică  sau  hristologică  apărând  nu 
doar  cronologic  ulterior  ci  şi  cu  un  rol  limitat  faţă  de  aceasta,  acela  de 
a  garanta  înţelegerea  corectă  a  intenţiei  originale  a  Creatorului  înscrisă 

în  legea  naturală,  de  a  „beneficia"  de  pe  urma  respectării  acesteia,  fa¬ 
milia  fiind  „pepiniera"  Bisericii,  oferindu-i-se  în  schimb  ajutor  pentru 
împlinirea  misiunii  şi  o  răsplată  neprecizată  (idee  ascunsă  în  formule 
precum:  „pentru  ca  soţii  să  fie  duşi  în  mod  eficace  la  Dumnezeu";  „ei 
se  apropie  tot  mai  mult  de  propria  perfecţiune"  (48,  2);  „copiii  sunt 
darul  (donum)  cel  mai  preţios  al  căsătoriei  şi  contribuie  în  cea  mai  mare 
măsură  la  binele  însuşi  al  părinţilor"  (50,  1)). 

Simplul  fapt  că  rodnicia  iubirii  conjugale  este  declarată  „ca  o  cul¬ 
me"  a  ei  nu  lămureşte  suficient  raportul  dintre  ele.  Un  raport  de  genul 
premiză-concluzie?  Mai  degrabă,  conform  50,  3  unde  este  afirmată  va¬ 
loarea  căsniciilor  sterile,  un  raport  premiză-corolar:  iubirea  conjugală 
autentică  tinde  spre  procreaţie  (50,  1)  iar  procreaţia  pretinde  spre  binele 
ei  iubirea  conjugală,  dar  nu  este  unica  ei  finalitate.  De  asemenea,  deşi 
„copiii  sunt  darul  cel  mai  de  preţ  al  căsătoriei  şi  contribuie  în  cea  mai 
mare  măsură  la  binele  însuşi  al  părinţilor"  (50,  1,  cf.  şi  48,  3),  nu  e  clar 
cum  anume  contribuie  în  mod  particular  la  binele  iubirii  însăşi.  Lip¬ 
seşte  elementul  care  să  dea  circularitate  acestui  raport.44  Mai  mult,  ca¬ 
racterul  pastoral  asumat,  dorinţa  de  a  se  adresa  lumii  pornind  de  la 
realităţile  ei,  îi  obligă  pe  conciliari  să  constate  că  uneori  „culmea"  ori 
„coroana"  iubirii  poate  deveni  prea  grea!  Motivul:  „unele  condiţii  ale 
vieţii  de  azi"  (51,  1,  cf.  „condiţiile  de  viaţă  atât  materiale  cât  şi  spiri¬ 
tuale"  51,  2  şi  47,  2).  întrebarea  esenţială  de  ce  procreaţia  poate  pune  în 
pericol  o  iubire  conjugală  autentică  nu  se  pune.  Se  acceptă  ca  atare  şi 
se  caută  nu  atât  o  soluţie  cât  criteriile  unei  posibile  soluţii:  „Atunci 
când  e  vorba  de  a  pune  de  acord  iubirea  conjugală  cu  transmiterea  res¬ 
ponsabilă  a  vieţii,  moralitatea  comportamentului  [  . . .  ]  trebuie  determi¬ 
nată  după  criterii  ce  respectă  semnificaţia  integrală  a  dăruirii  reci¬ 
proce  şi  a  procreării  umane  în  contextul  adevăratei  iubiri;  [  . . .  ]  Fiilor 
Bisericii,  întemeiaţi  pe  aceste  principii  nu  le  este  îngăduit,  în  regle¬ 
mentarea  procreării,  să  meargă  pe  căi  ce  sunt  condamnate  de  Magisteriu 
în  funcţia  sa  de  interpret  al  legii  divine"  (51,  3). 

Care  sunt,  aşadar,  principiile-criterii  obiective  care  orientează  a- 
cordarea  iubirii  conjugale  cu  procreaţia?  Mai  întâi  izvorul  lor  divin 
comun:  „nu  poate  exista  o  adevărată  contradicţie  între  legile  divine 
ale  transmiterii  vieţii  şi  acelea  care  favorizează  iubirea  conjugală  au¬ 
tentică"  (51,  2;  cf.  50,  1).  Dar  cum  tocmai  s-a  recunoscut  o  contradicţie, 
ea  nu  poate  fi  deci  la  nivelul  legilor  divine  ci  la  nivelul  „interpreţilor" 
lor.  De  aceea,  un  al  doilea  principiu  stabileşte  ca  element  de  referinţă 
„natura  persoanei  şi  a  actelor  ei"  („natura",  nu  „indoles”!).  Ar  fi  trebuit 
să  se  spună,  mai  corect  şi  mai  personalist,  natura  şi  actele  persoanei  con¬ 
jugale,  rezumate  însă  aici  în  „dăruirea  reciprocă"  şi  „procreaţie",  toc¬ 
mai  elementele  presupuse  acum  în  conflict.  Se  invocă  „semnificaţia  lor 
integrală"  şi  „contextul  adevăratei  iubiri",  ori  tocmai  acestea  sunt  acum 
întunecate,  de  vreme  ce  contradicţia  ivită  arată  o  „defecţiune"  a  func- 


44  Pe  când  în  cazul  raportului  paradigmatic  Hristos- Biserică  iubirea  sponsală 
şi  rodnicia  Bisericii  coincid! 

ţiei  interpretative  atribuite  atât  scopului  unitiv  cât  şi  celui  procreativ 
al  iubirii.45  în  acest  caz  e  necesar  recursul  la  o  interpretare  autentică,  şi 
anume  cea  a  Magisteriului,  a  cărui  autoritate  de  ultimă  instanţă  este 
afirmată  de  două  ori  fără  echivcc  (50,  2;  51,  3). 

Dar  înainte  chiar  de  soţii  aflaţi  în  dificultate,  Conciliul  însuşi  va 
fi  nevoit  să  recurgă  la  această  instanţă  supremă,  de  data  aceasta  în  cali¬ 
tatea  ei  de  primă  autoritate,  cea  care  formulează  principiile  după  care 
trebuie  să  se  călăuzească  toţi  fiii  Bisericii.  Este  adevărat  că  Suveranul 
Pontif  însuşi  a  intervenit  transferând  printr-un  ordin  responsabilitatea 
formulării  unui  răspuns  din  seama  Conciliului  în  seama  unei  comisii  pon¬ 
tificale  speciale.  O  recunoaştere  a  subordonării  Conciliului  faţă  de  papa, 
dar  şi  a  „imaturităţii"  la  acel  moment  a  teologiei  romano-catolice  con¬ 
centrate  în  conciliul  ei  ecumenic  de  a  face  faţă  unei  chestiuni  pasto¬ 
rale  din  mulţimea  chestiunilor  în  vederea  rezolvării  cărora  a  fost  în¬ 
trunit.46 

Ceea  ce  a  reuşit  Vatican  II  sub  aspectul  teologiei  iubirii  sponsale, 
al  căsătoriei  şi  familiei,  a  fost  să  pună,  prin  apelul  la  un  anumit  persona¬ 
lism,  o  egalitate  între  cele  două  semnificaţii  majore  ale  iubirii  sponsale, 
dar  numai  cu  preţul  agravării  raportului  dintre  ele.  Se  recunoştea  că  în 
anumite  împrejurări  ele  devin  concurente,  dar  nodul  problemei  rămâ¬ 
nea  nedezlegat,  urmând  să  fie  tăiat  printr-o  singură  lovitură  de  textul 
mai  degrabă  frust  al  enciclicei  Humanae  Vitae.  Din  perspectiva  teologiei 
ortodoxe,  reuşita  abordării  conciliare  stă  în  curajul  raportării  critice  la 
propria  tradiţie  scolastică  de  pe  o  poziţie  care  urmărea  să  recupereze 
fundamentele  revelaţionale  biblice  şi  în  acelaşi  timp  să  se  facă  înţe¬ 
leasă  omului  de  azi.  Paradoxal,  tot  aici  se  află,  din  punct  de  vedere 
ortodox,  şi  eşecul  abordării  conciliare,  întrucât  ea  n-a  reuşit  să  valorifice 
teologia  biblică  dincolo  de  lansarea  unor  formule  generoase  dar  care 
n-au  fost  urmărite  cu  consecvenţă  în  conţinutul  şi  în  consecinţele  lor. 
De  asemenea,  dorinţa  unei  oferte  neapărat  atrăgătoare  pentru  lume, 
sp;re  a  nu-i  dezamăgi  acesteia  aşteptările,  fără  ca  acestea  să  fie  şi  ele 
evaluate  cel  puţin  la  fel  de  critic  precum  tradiţia,  a  creat  o  prea  mare 
aşteptare  faţă  de  care  rezultatul  final  n-a  mai  fost  decât  o  promisiune. 


45  De  observat  confuzia  pe  care  o  poate  genera  textul:  posibilul  conflict  este 
între  iubirea  sponsală  şi  procreaţie  sau  între  două  finalităţi  ale  iubirii  sponsale? 
Confuzii  a  se  datorează  tocmai  modului  în  care  a  fost  plasat  personalismul  'aproape 
numai  asupra  dimensiunii  uniţi  ve,  nu  şi  asupra  celei  procreaţi  ve. 

46  Cf.  celebrei  note  14  a  GS;  vezi  un  fragment  din  discursul  în  care  Paul  VI 
cerea  Conciliului1  să  nu  se  pronunţe  asupra  problemei  controlului  naşterii  la  Delluaye, 
op.  cit.,  voi.  II ,  p.  450,  n.  65  şi  comentariul  său,  ihidem.  Alte  -declaraţii,  pcxst-con- 
ci'laire.  ale  paipei,  care  trădează  propriile  sale  dificultăţi  şi  anxietăţi  în  această 
privi/nţă,  <saint  citate  de  A.  Va/lsecchi,  Râgulation  des  riaissances,  Dix  annees  de 
râflexions  thâologiques,  Ed.  Duculot,  Gemblaux,  1970,  p.  135-140.  E  interesant  de 
remarcat  cum  încearcă  textul  să  camufleze  dificultatea  prin  recursul  la  un  ton  ferm 
şi  imperativ:  „Să  le  fie  limpede  tuturor . ,  .**  (51,  5). 

HUMANAE  VITAE 

De  propagantione  humanae  prolis  recte  ordinanda47  nu  reia  de  ia 
capăt  drumul  unui  expozeu  doctrinar  cât  de  cât  complet  asupra  naturii 
şi  funcţiilor  căsătoriei,  aşa  cum  făcuse  GS  47-52,  dar  nici  nu  porneşte 
chiar  de  acolo  de  unde  textul  conciliar  îl  lăsase.  Deşi  apărea  ca  un  răs¬ 
puns  al  Magisteriului  la  problema  lăsată  deschisă  de  GS  51  (cf.  5  şi  7), 
deci  cumva  o  continuare  întregitoare  a  lui  numai  pe  această  linie,  HV  nu 
se  va  plasa  exact  în  cadrul  aceloraşi  premize  doctrinare  şi  pastorale 
afirmate  de  Vatican  II.  Faptul  era  însă  de  aşteptat,  întrucât,  aşa  cum  am 
văzut  în  capitolul  anterior,  raportul  dintre  cele  două  semnificaţii  ale 
iubirii  conjugale  este  esenţial  pentru  întreaga  viziune  a  teologiei  spon- 
sale.  Dorind  să  tranşeze  într-un  anumit  fel  acest  raport,  HV  repunea 
întreaga  elaborare  conciliară  într-o  altă  persepctivă,  valorizând  anumite 
elemente  ale  ei  şi  lăsând  în  umbră  altele. 

Papa  Paul  VI  a  fost  perfect  conştient  de  aceasta,  afirmând  că  „astFel 
de  probleme  cereau  de  la  Magisteriul  Bisericii  o  reflexie  nouă  şi  apro¬ 
fundată  asupra  principiilor  doctrinei  morale  a  căsătoriei,  doctrină  mo¬ 
rală  bazată  pe  legea  naturală,  luminată  şi  îmbogăţită  prin  revelaţia  di¬ 
vină**  (4).  Reflexia  nouă  şi  aprofundată  nu  era  cea  din  GS  ci  aceea  a  pa¬ 
pei,  pornită  atât  de  la  documentele  anterioare  ale  Magisteriului,  printre 
care  include  şi  GS,  dar  şi  de  la  lucrările  Comisiei  de  studiu  privind 
reglementarea  natalităţii  înfiinţată  în  timpul  Conciliului  de  predecesorul 
său,  Ioan  XIII.  Papa  îşi  reafirma  astfel  competenţa  supremă  şi  în  dome¬ 
niul  moralei  pe  lângă  cel  al  credinţei.  Expresia  „doctrina  morală  a  căsă- 
toriei**  trebuie  înţeleasă  în  sensul  în  care  căsătoria  aparţine  doctrinei 
morale,  domeniu  în  care  papa  se  bucură  de  aceeaşi  infailibilitate  ca  şi  cea 
din  domeniul  credinţei,  conform  LG  25:  „De  această  infailibilitate  se 
bucură  Pontiful  roman.  [...],  în  virtutea  funcţiei  sale,  atunci  când 
[  . . .]  proclamă  printr-un  act  definitiv  o  învăţătură  privind  credinţa 
sau  morala**.  Că  HV  s-n  vrut  a  fi  o  astfel  de  proclamaţie  definitivă  ce  „pro¬ 
mulgă  legea  divină**  (20),  cu  siguranţa  infailibilităţii  ne-o  spune  atât  re¬ 
ferirea  la  „mandatul  încredinţat  de  Hristos**  (6:  cf.  şi  18;  19),  dar  mai 


47  O  minimă  informaţie  asupra  evoluţiei  teologiei  morale  nomano-catolice  a 
ultimei  jumătăţi  de  veac  arată  că  adevăratul  ei  punct  de  cotitură  îl  reprezintă 
Conciliul  II  Vatican  nun^i  considerat  îmoreună  cu  enciclica  Humanae  Vitae  (HV) 
din  1968  (am  utilizat  traducerea  românească  oficială  a  Episcopiei  Romano-catolice 
din  Iaşi,  1994).  Intr-adevăr.  Conciliul  reprezenta  o  „chemare  la  înnoire4'  al  cărei 
prim  examen  teoretic  şi  practic  a  fost  HV  şi  întreaga  dezbatere  furtunoasă  pe  care 
a  generat-o  şi  care  nu  s-a  potolit  până  astăzi.  Literatura  asupra  HV  este  „legiune" 
drr  din  nefericire.  în  mică  măsură  accesibilă  lectorului  român.  Indicăm  ai"i  numai 
câteva  lucrări  reprezentative:  Ph.  Delhaye  et  al..  Pour  relire  Humante  Vitae.  Dd- 
clarations  episcopales  du  monde  entier ,  Duculot,  Gembloux,  1970;  J.  E.  Smith, 
llumanre  Vitae.  A  Ceneration  Later,  Catholic  University  of  America  Press.  1991; 
A.  L.  Trujillo,  E.  Sgreccia  (cur.),  Humanae  Vitae.  Servicio  profetico  per  Vvnmn, 
Roma,  1995  O  foarte  bună  introducere  în  temă  se  află  la  J.  Mahoney.  The  Making 
of  Moral  Theoloqy.  A  Study  of  the  Roman  Catholic  Tradition.  Oxford,  1990,  capi¬ 
tolul  "The  Impact  of  Humanae  Vitae".  O  documentata  panoramă  a  dezbaterilor  pre¬ 
mergătoare  enciclicei,  inclusiv  cele  din  timpul  Conciliului,  ia  A.  Valsecchi,  op.  cif., 
tupra. 

ales  invocarea  asistenţei  Duhului  Sfânt  (28;  29).  Aşadar,  deşi  în  con¬ 
tinuare  caracterul  infailibil  al  HV  a  fost  negat  cu  obstinaţie  de  mulţi, 
principiile  doctrinare  enunţate  de  prima  jumătate  a  enciclicei  au  pentru 
teologia  sponsală  romano-catolică  o  importanţă  deosebită. 

Pentru  noi,  semnificativ  este  faptul  că  un  document  atât  de  auto- 
ritativ  aşează  morala  şi  deci  căsătoria  în  spaţiul  legii  morale  naturale, 
distinsă  în  mod  explicit  de  „legea  evanghelică  (4),  acesta  continuând 
principiul  doctrinar  fundamental  al  întregii  perspective.  Chiar  atunci 
când  se  afirmă  că  „de  fapt,  şi  legea  naturală  este  expresia  voinţei  lui 
Dumnezeu"  şi  că  „observarea  ei  este  la  fel  de  necesară  pentru  mântuire 
[ca  şi  observarea  legii  evanghelice]"  (4,  compl.  mea),  expresiile  „şi", 
„la  fel  de"  ne  arată  cât  de  hotărâtor  este  rolul  distincţiei  şi  că,  sub  acest 
aspect,  între  GS  şi  HV  se  menţine  continuitatea  în  privinţa  înţelegerii 
raportului  dintre  natură  şi  har,  dintre  iconomia  creaţiei  şi  cea  a  mân¬ 
tuirii,  Din  punct  de  vedere  ortodox  tocmai  această  premiză  teologică  ma¬ 
joră  este  cea  care  face  imposibil  de  depăşit  impasul  produs  de  încercarea 
reaşezării  diverselor  finalităţi  ale  căsătoriei,  respectiv  ale  iubirii  con¬ 
jugale,  nu  în  ordinea  ierarhică  tipică  gândirii  medievale  ci  într-una  cu 
„geometrie  variabilă". 

„Principiile  doctrinale"  încep  prin  a  afirma  că  pentru  a  înţelege 
omul  şi  problemele  lui  este  necesară  o  perspectivă  globală,  adică  una 
care  să  dea  seama  atât  de  dimensiunile  naturale  ale  existenţei  (biologică, 
psihologică,  demografică,  sociologică)  căt  şi  de  cea  supranaturală,  de  vo¬ 
caţia  şi  destinul  său  veşnic  (7).  Aceasta  nu  ne  scoate  din  cadrele  legii 
naturale,  ci  urmăreşte  numai  să  afirme  că  aşa  ceva  există  şi  că  originea 
ei  este  divină.  Paragraful  8,  echivalent  cu  GS  48.  pune  originea  iubirii 
conjugale  pe  seama  lui  Dumnezeu-Iubirea  (cf.  1  In.  4,8),  a  paternităţii, 
pe  seama  lui  Dumnezeu-Tatăl  (cf.  Efes.  3,  15),  căsătoria  vizând  realizarea 
în  omenire  a  planului  de  iubire  al  Creatorului.  Ideea  puternic  sugerată 
de  text  este  că  dacă  acelaşi  Dumnezeu  este  Creator,  Iubire  şi  Tată,  că¬ 
sătoria,  iubirea  conjugală  şi  paternitatea  care  îşi  au  originea  în  El  tre¬ 
buie  să  constituie,  în  plan  uman,  măcar  o  unitate  asemănătoare  dacă  nu  o 
identitate.  In  acest  fel,  prin  „dăruirea  reciprocă",  soţii  urmăresc  o  co¬ 
muniune  personală  în  vederea  unei  „realizări  reciproce"  (idee  ce  evocă 
iubirea  lui  Dumnezeu),  pentru  a  colabora  ca  procreatori  la  opera  Crea¬ 
torului  şi  ca  educatori  la  opera  Tatălui,  fiind  sugerată  astfel  o  anu¬ 
mită  întâietate  a  lui  bonum  proles.  Dimensiunea  sacramentală  şi  hristo- 
logică  a  căsătoriei  este  abia  afirmată  „en  passant".  Paragraful  9  inspirat 
din  GS  49-50  pune  în  evidenţă  patru  caracteristici-exigenţe  ale  iubirii 
sponsale:  caracterul  ei  deplin  (in  GS  49.  eminamente)  uman  ca  „act  al 
voinţei  libere",  idee  prin  care,  ca  şi  în  GS,  se  caută  ferirea  ei  de  concu¬ 
piscenţă  şi  totodată  afirmarea  ei  ca  şi  cale  comună  spre  „perfecţiunea 
umană"  (cf.  GS  50,  2);  apoi,  dăruirea  şi  împărtăşirea  totală,  în  ordinea 
materială  şi  cea  spirituală,  ca  depăşire  a  oricărui  egoism48;  urmează  fide¬ 
litatea  absolută  şi,  la  urmă,  fecunditatea,  căreia  i  se  dă  o  motivaţie  pe 
care  nu  o  întâlnim  ca  atare  în  GS,  aceea  că  iubirea  sponsală  nu  se  epui- 


48  Ideea  „formei  cu  totul  speciale  4e  prietenie  personală**  trimite  la  CS  49, 1. 

zează  în  comuniunea  soţilor  ci  se  continuă  prin  procreaţie.  Ideea  pare 
a  fi  însă  o  glosă  la  primele  fraze  din  GS  50  care  sunt  citate  în  final. 

Cele  mai  frapante  deosebiri  dintre  HV  şi  GS,  constatabile  până 
acum  sunt,  mai  întâi,  una  de  stil,  cel  din  HV  fiind  extrem  de  laconic, 
străin  de  lexicul  de  inspiraţie  personalistă  impus  de  „schola  amoris" 
în  GS;  apoi  una  de  conţinut,  iconomia  întrupării  fiind  practic  absentă, 
deci  irelevantă  pentru  HV.49  Desigur,  HV  urmăreşte  alt  scop  imediat 
decât  GS,  anume  chestiunea  paternităţii  responsabile  şi  a  mijloacelor 
ei  de  exercitare.  Din  această  perspectivă  contribuţia  HV  în  ceea  ce  ne 
interesează  este,  pe  scurt,  următoarea:  includerea  în  „natura  persoanei 
şi  a  actelor  ei“  (GS  51,  3)  a  proceselor  biologice  şi  a  funcţiilor  lor  care, 
sub  lumina  raţiunii  apar  ca  legi  biologice  aparţinătoare,  deci  şi  defini¬ 
torii  într-o  anumită  măsură,  persoanei  în  genere  (10,  2)  şi  cu  atât  mai 
mult  persoanei  conjugale  în  special  (11;  12;  13;  16).  Aceste  legi,  luminate 
de  credinţă  [o  premiză  implicită]  apar  ca  făcând  parte  din  „ordinea  mo¬ 
rală  obiectivă  stabilită  de  Dumnezeu"  (10,  5;  13;  16)  identică  cu  „legea 
naturală"  (11;  16).  Afirmarea  lor  de  către  Biserică  (prin  autoritatea  Ma- 
gisteriului  cum  am  văzut)  înseamnă  apărarea  „binelui  adevărat  al  omu¬ 
lui"  (18),  iar  respectarea  lor  de  către  soţi  echivalează  cu  fidelitatea  faţă 
de  planul  lui  Dumnezeu. 

Luând  lucrurile  mai  îndeaproape,  HV  vrea  să  precizeze  acele  „cri¬ 
terii  obiective  ce  decurg  dn  natura  persoanei  umane  şi  a  actelor  ei,  cri¬ 
terii  ce  respectă  semnificaţia  totală  a  dăruirii  reciproce  şi  a  procreării 
umane  în  contextul  adevăratei  iubiri"  (GS  51,  3).  Precizarea  adusă  de 
HV,  care  o  consideră  „doctrina  constantă"  a  Bisericii  (11),  este  aceea  că 
cele  două  semnificaţii  ale  actului  conjugal,  dăruirea  reciprocă  şi  pro¬ 
crearea,  sunt  inseparabile  pentru  că  Dumnezeu  a  stabilit  între  ele  o 
legătură  indisolubilă:  „Intr-adevăr,  prin  structura  sa  intimă,  actul  con¬ 
jugal,  în  acelaşi  timp  în  care  uneşte  în  mod  profund  soţii,  îi  face  apţi 
pentru  generarea  de  noi  vieţi,  după  legile  înscrise  în  însăşi  fiinţa  băr¬ 
batului  şi  femeii.  Menţionând  aceste  două  aspecte  esenţiale,  unirea  şi 
procrearea,  actul  conjugal  păstrează  în  mod  integral  sensul  de  iubire 
reciprocă  şi  veritabilă  şi  orânduirea  sa  spre  înalta  vocaţie  a  omului  la  pater¬ 
nitate"  (12).  Aşadar  principiul  fundamental  al  reglementării  corecte  a 
procreaţiei,  ce  rezultă  din  noua  morală  a  inseparabilităţii  celor  două  sem¬ 
nificaţii,  este  acela  că  „fiecare  act  matrimonial  trebuie  să  rămână  des¬ 
chis  transmiterii  vieţii"  (11).  Pentru  a  înţelege  corect  doctrina  HV  tre¬ 
buie  să  vedem  că  în  explicitarea  normei  morale  se  au  în  vedere  două 
planuri. 

Unul  este  ontologic,  cel  al  planului  lui  Dumnezeu  şi  al  ordinii  insti¬ 
tuite  de  El,  exprimate  în  „natura  căsătoriei  şi  a  actelor  sale"  (10;  5), 
adică  în  natura  subiecţilor  conjugali  şi  în  ceea  ce  textul  tocmai  citat  nu¬ 
meşte  „structura  intimă"  a  conjugalităţii.  Când  GS,  antrenat  de  subiec¬ 
tivismul  personalismului  promovat,  sublinia  că  „actele  proprii  căsăto- 

49  Paragraful  29,  „către  soţii  catolici1',  deşi  parafrazează  Efes.  5,  25-33,  nu 
face  decât  să  accentueze  prin  contrast  absenţa  perspectivei  hristoîogice. 

riei  [  . . .]  semnifică  şi  favorizează  dăruirea  reciprocă  prin  care  ei  [soţii] 
se  îmbogăţesc  unul  pe  altul  cu  bucurie  şi  recunoştinţă"  (49,  2),  dimen¬ 
siunea  ontologică  asumată  implicit  privea  numai  complementaritatea  bar- 
bat-femeie  voită  de  Creator  în  vederea  unirii  lor  intime  (cf.  50,  1)  şi  fap¬ 
tul  că  unirea  trupească  era  expresia,  limbajul  unirii  depline,  dăruirii 
de  sine  libere  şi  reciproce  a  celor  două  persoane  (cf.  49,  1).  HV  preia 
ideea  că  trupul  exprimă  persoana,  că  unirea  trupească  este  un  limbaj 
de  o  semnificaţie  majoră  al  unirii  interpersonale  conjugale,50  numai  că  îi 
impune  drept  criteriu  al  autenticităţii  respectarea  naturii  însăşi  a  trupu¬ 
lui.  In  acest  sens,  nu  mai  este  vorba  doar  de  un  limbaj  al  persoanelor 
printr-un  trup  înţeles  în  sine  numai  ca  expresie  hylemorfică  a  mascu¬ 
linului  şi  femininului,  ci  şi  de  un  limbaj  al  trupului  însuşi  care  vor¬ 
beşte  prin  structura  sa  biologică,  somatică  şi  psihomatică.51  Trupul 
nu  mai  este  doar  organ  al  exprimării  ci  şi  un  criteriu  al  ei,  un 
trup  exprimat.  Deci  HV  aşează  în  natura  persoanei  conjugale,  din¬ 
colo  de  complementaritatea  bărbat-femeie,  biologia  procreaţiei,  ambele 
ca  elemente  constituente  ale  ordinii  naturale  instituite  de  Creator:  „Dum¬ 
nezeu  a  fixat  în  mod  înţelept  legi  şi  ritmuri  naturale  de  fecunditate  care 
distanţează  deja  succesiunea  naşterilor"  (11).  „Intr-adevăr,  prin  structura 
sa  intimă,  actul  conjugal  [  .  . .]  îi  face  apţi  pe  soţi  pentru  generarea  de 
noi  vieţi,  după  legile  înscrise  în  însăşi  fiinţa  bărbatului  şi  a  femeii"  (12). 
„Cine  reflectă  bine  va  trebui  să  recunoască  de  asemenea  că  un  act  de 
iubire  reciprocă  ce  ar  pricinui  un  rău  disponibilităţii  de  transmitere  a  vie¬ 
ţii,  pe  care  Creatorul  a  sădit-o  în  acest  act  potrivit  unor  legi  speciale, 
este  în  contradicţie  cu  planul  pentru  care  [El]  a  orânduit  căsătoria  şi  cu 
voinţa  Autorului  vieţii"  (13).  „Biserica  învaţă  că  este  permis  soţilor  să 
ţină  cont  de  ciclurile  naturale  inerente  funcţiilor  de  generare  .  .  ."  (16). 

Al  doilea  plan  este  cel  cognitiv,  subiectiv  şi  psihologic,  cel  în  care 
se  naşte  semnificaţia,  sau  semnificaţiile,  odată  cu  luarea  în  consideraţie 
a  adevărului  obiectiv  din  planul  ontologic.  Ordinea  naturală  se  mani¬ 
festă  în  acest  plan  ca  ordine  morală,  legile  naturale  se  răsfrâng  în  con¬ 
ştiinţa  care  le  citeşte  ca  normă  morală  ce  se  exprimă  în  bunuri  şi  finali¬ 
tăţi,  în  libertăţi  şi  datorii.  E  cazul  să  subliniem  că  traducerea  legii  na¬ 
turale  într-o  normă  morală  este  în  esenţă  opera  Magisteriului;  acesta 
pretinde  că  nu  creează  legea  ci  doar  o  „promulgă"  (20)  ca  „depozitarul 
şi  interpretul  ei"  (18).52  Soţii  transferă  norma  morală  prin  ascultare  faţă 
de  Magisteriu  şi  o  interiorizează  prin  respectare  în  propria  lor  conştiinţă, 

în  deciziile  şi  actele  lor  personale.  In  acest  plan,  HV  afirmă,  pe  urmele 
GS,  existenţa  a  două  semnificaţii  ale  actului  conjugal,  cea  unitivă  şi  cea 


50  Mai  degrabă  implicit  decât  explicit,  HV  nu  foloseşte  în  acest  sens  din  lexi¬ 
cul  GS  decât  cuvântul  „semnificaţie". 

51  Cf.  şi  exegezei  făcute  enciclicei  în  cadrul  Audienţelor  generale  săpt  amâ¬ 
nate  din  1984  de  către  papa  Io  an  Paul  II;  vezi  în  acest  sens.  A.  Mattheeuws,  De  ia 
Bible  ă  „ VHvmanae  vitnp'1.  ca.ttrhe*es  de  Jean-Paul  II,  Nouvelle  Revue  Thâo- 
logdque,  11  (1989),  p.  228—248,  aici  p.  239—242. 

52  De  fapt,  textul  vorbeşte  de  Biserică,  însă  e  clar  că  doctrina  infailibilităţii 
reduce  sub  acest  aspect  Biserica  la  Magisteriu,  lucru  confirmat  atât  de  istoria  en¬ 
ciclicei  cât  şi  de  textul  ei  (cf.  20). 

procreativă,  dar  risipind  ambiguitatea  din  GS,  afirmă  unitatea  lcr  inse¬ 
parabilă.53  Cum  actul  conjugal  „semnifică"  nu  doar  iubirea  conjugală  ci 
şi  fecunditatea  lui  potenţială,  există  două  posibilităţi  de  a  contrazice 
aceste  două  semnificaţii,  deci  de  a  încălca  norma  morală.  Una,  prin  con¬ 
strângerea  la  acest  act,  neagă  semnificaţia  unitivă;  alta,  prin  „prici- 
nuirea  unui  rău  disponibilităţii  de  transmitere  a  vieţii"  (13),  neagă  sem¬ 
nificaţia  procreativă.  Un  act  conjugal  cu  adevărat  moral  trebuie  să  fie 
atât  un  act  de  dăruire,  nu  de  posedare  (cf.  9,  3),  cât  şi  unul  care  „să  ră¬ 
mână  deschis  transmiterii  vieţii"  (11).  Această  ultimă  exigenţă  este 
baza  condamnării  contracepţiei  ca  mijloc  ilicit  de  reglementare  a  naş¬ 
terilor  (13;  14;  16)  şi  totodată  a  acceptării  ca  mijloc  licit  al  „recurgerii  la  pe¬ 
rioadele  infertile"  (16),  atunci  când  există  „motive  serioase"  (10,  2;  16). 
In  acest  caz  „Biserica  învaţă  că  este  permis  soţilor  să  ţină  cont  de  ciclu¬ 
rile  naturale  inerente  funcţiilor  de  generare,  pentru  a  se  folosi  de  căsă¬ 
torie  numai  în  perioadele  infertile  şi  a  programa  astfel  natalitatea  fără 
a  prejudicia  principiile  morale  pe  care  le-am  amintit.  Biserica  este  con¬ 
secventă  cu  ea  însăşi  şi  atunci  când  consideră  permisă  recurgerea  la 
perioadele  infertile  şi  atunci  când  condamnă  ca  fiind  întotdeauna  ne- 
permisă  folosirea  mijloacelor  direct  contrare  fecundării,  chiar  atunci 
când  este  inspirată  de  motive  care  pot  părea  oneste  şi  serioase.  In  reali¬ 
tate,  există  între  cele  două  cazuri  o  diferenţă  esenţială:  în  primul  caz. 
soţii  se  folosesc  în  mod  legitim  de  o  dispoziţie  naturală:  în  celălalt  caz, 
ei  împiedică  desfăşurarea  proceselor  naturale.  E  adevărat  că  şi  într-un 
caz  şi  în  celălalt,  soţii  se  pun  de  acord  în  intenţia  reciprocă  şi  certă  de 
a  evita  copilul  pentru  motive  plauzibile,  căutând  să  se  asigure  că  acesta 
nu  va  veni:  dar  e  la  fel  de  adevărat  că  numai  în  primul  caz  ei  ştiu  să  re¬ 
nunţe  la  folosirea  căsătoriei  în  perioade  fertile  când,  din  motive  juste, 
procrearea  nu  e  dorită,  şi  că  se  folosesc  de  ea  în  perioadele  infertile,  ca 
să-şi  manifeste  iubirea  şi  să-şi  pună  la  adăpost  fidelitatea  reciprocă"  (16). 

Nu  vom  intra  în  amănuntele  dezbaterii  aprinse  stârnite  de  această 
viziune,  care  n-a  încetat  după  aproape  trei  decenii  de  la  formularea  ei 
şi  care  constituie  mărul  celei  mai  grave  discordii  din  teologia  morală 
romano-catolică.54  Să  observăm  numai  că  elementul  esenţial  al  poziţiei 
îl  constituie  nu  doar  afirmarea  inseparabilităţii  celor  două  semnificaţii,  ci 
şi  faptul  că  semnificaţia  procreativă  urmează  ritmul  biologic  al  fecun¬ 
dităţii,  pe  când  semnificaţia  unitivă  rămâne  constantă.  Există,  aşadar,  şi  o 
separabilitate  a  lor,  pe  care  HV  n-o  examinează  mai  amănunţit  ci  se  mul¬ 
ţumeşte  s-o  folosească,  şi  fără  de  care  nu  s-ar  putea  susţine  că  atunci 


53  GS  constata  că  nu  poate  exista  contradicţie  între  cele  două  aspecte  pentru 
că  exprimă  două  legi  având  aceeaşi  origine  divină,  şi  le  trata  oarecum,  separa*. 
Chiar  şi  în  50,  1  unde  se  afla  fraza  cea  mai  apropiată  de  HV,  ea  este  încă  departe 
de  claritatea  acesteia:  „Prin  urmare,  trăirea  autentică  a  iubirii  conjugale,  precum 
şi  întreaga  structură  (ratio)  a  vieţii  de  familie  care  izvorăşte  din  ea  tind,  fără  a 
subestima  celelalte  scopuri  ale  căsătoriei,  să-i  dispună  pe  soţi  să  colaboreze  cu 
tărie  sufletească  la  iubirea  Creatorului  şi  Mântuitorului  care,  prin  ei,  îşi  sporeşte 
şi  îşi  îmbogăţeşte  neîncetat  familia". 

54  Vez,  e.g.,  D.  Mieth,  Geburtenregelung.  Ein  Konflikt  in  der  katholischfm 
Kirche,  Mainz,  1990;  M.  Seguin.  La  contraception  et  l’Eglise.  Bilan  et  prospective, 
Ed.  Paulines,  1994  (cu  bogată  bibliografie). 

când  actul  conjugal  are  loc  într-o  perioadă  infecundă,  el  rămâne  licit 
doar  pe  seama  semnificaţiei  unitive.  Numai  dacă  are  loc  într-o  perioadă 
fecundă,  criteriul  moralităţii  sale  constă  în  disponibilitatea  de  a  trans¬ 
mite  viaţa.  în  caz  că  această  disponibilitate  naturală  este  împiedicată, 
semnificaţia  unitivă  îşi  pierde  şi  ea  autenticitatea,  datorită  intrării  în 
acţiune  a  principiului  inseparabilităţii.55  Dacă  temeiul  inseparabilităţii  este 
afirmat,  aşa  cum  am  văzut,  pe  seama  „naturii*1  trupului  conjugal  (adică 
a  „ciclurilor  naturale  inerente  funcţiilor  de  generare4*),  considerat  ex¬ 
presie  a  planului  şi  voinţei  lui  Dumnezeu,  temeiul  separabilităţii  lor 
pare  a  fi  exact  acelaşi,  de  vreme  ce  în  actul  conjugal  din  perioada  infer- 
tilă  „soţii  se  folosesc  în  mod  legitim  de  o  dispoziţie  naturală1*  (16).  Tre¬ 
buie  să  remarcăm  că  nu  ni  se  oferă  nici  cea  mai  mică  justificare  a  aces¬ 
tui  mod  de  a  interpreta  „legea  firii*4.  De  ce  nu  ar  fi  mai  concct  eă  se 
afirme  mai  degrabă  că  întrucât  firea  este  fecundă  numai  în  anumite 
perioade  şi  ţinând  cont  de  inseparabilitatea  celor  două  semnificaţii,  ac¬ 
tul  conjugal  este  licit  numai  în  perioadele  fecunde?  îşi  păstrează  actul 
conjugal  din  perioada  infecundă  şi  semnificaţia  procreativă?  Cum  anu¬ 
me?  Stabilind  raportul  dintre  cele  două  semnificaţii  pe  baza  unei  anu¬ 
mite  interpretări  date  biologiei  procreaţiei,  HV  este  departe  de  a  da 
un  răspuns  infailibil  problemei  abordate. 

Dincolo  de  dificultăţile  interne  ivite  dintr-o  interpretare  simplifi¬ 
catoare  a  raportului  mai  complex  dintre  cele  două  semnificaţii,  poziţia 
exprimată  de  HV  este  pentru  teologia  ortodoxă  o  dovadă  clară  a  impa¬ 
sului  inevitabil  la  care  ajunge  deducerea  legii  morale  naturale  şi  a  voii 
lui  Dumnezeu  pur  şi  simplu  din  interpretarea  legilor  biologice.56  Din  HV 
lipsesc  tocmai  criteriile  teologice  propriu-zise,57  înlocuite  de  principiul 
de  ist  al  suficientei  elocvenţe  a  naturii  pusă  în  raport  cu  Creatorul  ei.  De 
fapt,  conform  HV  singurul  mod  în  care  Dumnezeu  se  adresează  soţilor 
este  propria  lor  biologie.  Iar  dacă  cumva  nu  este  aşa,  de  unde  află  soţii 
care  este  planul  lui  Dumnezeu  cu  ei  aşa  încât  să  poată  fi  „instrumentele** 
(13)  fidele  ale  acestui  plan?  Este  invocat  ajutorul  lui  Dumnezeu  (20),  dar 
numai  pentru  a  putea  fi  respectată  legea  naturală  divină;  este  invocată 
asistenţa  Duhul  Sfânt  (29),  dar  numai  pentru  a-i  ajuta  să-şi  dea  asen- 


55  Documentele  ulterioare  ale  Magisteriului  vor  recunoaşte  ideea  separabi- 
lităţii  şi  a  rolului  ei:  „Ambele  dimensiuni  ale  unirii  conjugale,  unirea  şi  procrea  ţin, 
nu  pot  fi  separate  artificial  fără  a  altera  adevărul  intim  al  actului  conjugal  însuşi". 
Scrisoarea  către  familii  Gratissimam  Sane,  12,  4:  trad.  rom,,  Arhiepiscopia  Romano- 
catolică  Bucureşti,  1994,  p.  39.  Deci  ele  sunt  sep arabile  şi  pot  fi  separate  „natural". 

56  Vezi  Pr.  Prof.  I.  Moldovan,  op.  cit,  supra,  nota  41,  voi.  2,  p.  228-230,  şi 
Ph.  Sherrard,  Humanae  Vitae,  Notes  on  the  Encyclical  Letter  of  Pope  Paul  VI, 
Sobomoet,  8  (1969),  p.  570-581,  care  surprinde  bine  acest  impas,  fără  însă  ca  argu¬ 
mentele  sale  să  fie  întotdeauna  proprii  teologiei  ortodoxe. 

57  In  acest  sens  HV  conţine  mai  degrabă  o  filosof  ie  particulară  decât  o  teo¬ 
logie:  „A  construi  un  argument  din  legea  naturală  şi  a-1  declara  p«arte  a  învăţăturii 
catolice  e  întotdeauna  problematic.  Pe  de  o  parte,  conciliile  ecumenice  au  refuzat 
hotărât  să  încredinţeze  Biserica  unui  sistem  filosofic  [...];  pe  de  altă  parte,  nici 
o  afirmaţie  despre  legea  naturală  nu  e  posibilă  fără  a  invoca  un  sistem  filosofic'  , 
L.  Orsy,  Magisteuum:  Assent  and  Dissent ,  Theological  Studies,  48  (1978),  p.  486. 
u.  23.  Pentru  teologia  ortodoxă  problema  nu  se  pune  în  aceeaşi  termeni,  întrucât 
însuşi  sensul  „naturii"  este  diferit. 

timentul  învăţăturii,  şi  ea  inspirată,  a  Magisteriului.  Oare  continenţa  în 
perioada  fecundă  este  o  garanţie  nu  doar  necesară  ci  şi  suficientă  a  au¬ 
tenticităţii  iubirii  lor,  ce  se  vrea  o  imagine  a  Iubirii  înseşi  (8;  25,  2)? 
în  ce  constă  şi  ce  rol  joacă  de  fapt  acea  viziune  „supranaturală  şi  veşnică“ 
invocată  la  început  (7)?  De  fapt,  HV  închide  iubirea  sponsală  şi  semni¬ 
ficaţiile  ei  într-un  orizont  mult  prea  strâmt,  limitat  de  factorii  amintiţi 
pe  rând  în  paragraful  10;  procesele  biologice;  tendinţa  instinctului;  condi¬ 
ţiile  fizice,  economice,  psihologice  şi  sociale;  ordinea  morală  obiectivă, 
redusă  însă  la  o  expresie  a  proceselor  biologice.  Enciclica  însăşi  recu¬ 
noaşte  implicit  această  limitare  când,  amintind  de  „motivele  grave" 
(10,  4),  sau  „motivele  serioase"  (16)  care  justifică  decizia  soţilor  „de 
a  evita  temporar  sau  chiar  un  timp  nedeterminat  o  nouă  naştere"  (10,4), 
le  lasă  cu  totul  în  afara  oricărei  examinări.  De  vreme  ce  trebuie  neapărat 
să  fie  grave  şi  serioase,  oare  nu  sunt  şi  aceste  motive  relevante  pentru 
„planul  de  iubire"  al  lui  Dumnezeu,  deci  pentru  destinul  iubirii  spon- 
sale? 

La  toate  aceste  întrebări  şi  la  nenumărate  altele,  ridicate  din  di¬ 
verse  perspective,  nu  doar  din  afara  catolicismului  ci  mai  ales  din  lăun- 
trul  lui,  documentele  ulterioare  ale  Magisterului  au  căutat  să  dea  un 
răspuns  care  să  păstreze  intactă  „soluţia"  planificării  naturale  lansate 
de  enciclica  Casti  Connubii  şi  consacrată  de  Humanae  Vitae.  Ioan  Paul 
II  o  consideră  „un  mesaj  profetic",58  iar  Paul  VI  a  fost  numit  „doctor 
al  adevăratei  eliberări  şi  umanizări  a  sexualităţii".59  în  orice  caz,  Magis- 
teriul  roman  a  făcut  un  efort  uriaş  de  a  consolida  edificiul  construit  de 
HV  şi  de  a-1  impune,  măcar  în  propria  lume  teologică,  drept  învăţă¬ 
tura  autentică  a  Bisericii. 

în  ordine  cronologică,  cele  mai  semnificative  documente  ale  Ma¬ 
gisteriului  care  au  urmat,  direct  privitoare  la  tema  noastră  sau  cu  o 
anumită  răsfrângere  asupra  ei  sunt:  Declaraţia  „Persona  Humana"  a 
Congregaţiei  pentru  Doctrina  Credinţei  despre  „anumite  chestiuni  de 
etică  sexuală" (1975);  cele  „16  teze  de  hristologie  despre  sacramentul 
căsătoriei"  (1978);60  documentele  celei  de-a  V-a  Adunări  a  Sinodului  Epis- 
copilor  având  ca  temă  „Rolul  familiei  creştine  în  lumea  modernă" 
(1980);61  Exhortaţia  apostolică  „Familiaris  Consortio"  (1981),  adresată 
de  papa  Ioan  Paul  II  în  urma  cererii  Sinodului;  „Carta  drepturilor  fa¬ 
miliei"  (1983),  document  al  Sfântului-Scaun  elaborat  de  asemenea  în 
urma  Sinodului  din  1980;  Instrucţia  „Donum  Vitae"  a  Congregaţiei  pen- 


58  Discors  de  cloture  du  Synode,  Documentat  ion  Catholique,  20,  1080, 

p.  1052. 

59  Cf.  L.,  Ciccone,  The  Deliberative  and  Executive  Moments  in  the  Encyclical 
Humanae  Vitae,  în  Trujillo,  Sgreccia,  op.  cit.  supra,  nota  47,  p.  247,  nr.  1. 

60  Este  un  document  al  unei  instituţii  consultative  a  Magisteriului,  Comisia 
Teologică  Internaţională;  tezele  aparţin  de  fapt  lui  G.  Martelet,  unul  dintre  prin¬ 
cipalii  colaboratori  ai  papei  Paul  VI  la  formularea  enciclicei  HV.  Importanţa  sa 
constă  însă  în  faptul  că  reaşează  pentru  prima  dată  după  Vatican  II  teologia  morală 
conjugală  a  Magisteriului  pe  un  fundament  hristologie  propriu-zis,  linie  urmată 
apod  cu  consecvenţă  de  papa  Ioan  Paul  II. 

61  „Mesajul  Sinodului  către  familiile  creştine"  şi  cele  „43  de  propoziţii  ale 
Sinodului"  asupra  problemelor  căsătoriei  şi  familiei  prezentate  papei. 

tru  Doctrina  Credinţei  despre  „Respectarea  vieţii  umane  ce  se  naşte  şi 
demnitatea  procreării4*  (1987);  Scrisoarea  apostolică  „Mulieris  dignita- 
tem",  asupra  „demnităţii  şi  vocaţiei  femeii"  cu  ocazia  Anului  marial 
(1988);  Catehismul  Bisericii  Catolice  (1993);  Scrisoarea  apostolică  către 
familii  „Gratissimam  Sane“,  cu  ocazia  Anului  Internaţional  al  Familiei 
(1994);  Enciclica  „Evangelium  Vitae“,  asupra  „valorii  şi  inviolabilităţii 
vieţii  umane"  (1995);  Documentul  Consiliului  Pontifical  pentru  Familie 
„Adevărul  şi  Semnificaţia  sexualităţii  umane.  Orientări  pentru  educa¬ 
ţia  în  familie"  (1996). 

Desigur,  nu  toate  aceste  documente  au  aceeaşi  pondere  doctritnală, 
dar  toate  se  află  într-o  linie  generală  de  rezistenţă  faţă  de  contestările 
tot  mai  vehemente  ale  curentelor  liberale,  printr-o  încercare  de  sinteză 
a  direcţiilor  generale  lansate  de  GS,  împreună  cu  reafirmarea  constantă 
a  doctrinei  din  HV.  Esenţiale  pentru  studiul  temei  noastre  sunt  scri¬ 
sorile  papei  „Familiaris  Consortio"  (1981)  şi  „Gratissimam  Sane“  (1994), 
alături  de  catehezele  papale  din  cadrul  Audienţelor  generale  săptămâ¬ 
nale  rostite  de  Ioan  Paul  II  pe  parcursul  anilor  1979-1984.62  Teologul 
ortodox  află  în  ele  cel  mai  important  efort  al  Magisteriului  roman  de 
a  contura  o  viziune  de  ansamblu  asupra  moralei  conjugale,  bazată  în 
special  pe  o  lectură  teologică  a  locului  căsătoriei  în  istoria  mântuirii,  Ia 
care  se  adaugă,  în  direcţia  deschisă  de  GS,  o  preocupare  tot  mai  insistentă 
faţă  de  „pastoraţia  căsătoriei".  Dacă  teologia  ortodoxă  poate  să  se  de¬ 
clare  încă  nemulţumită  de  tot  acest  efort  în  măsura  în  care  rămâne  în¬ 
datorat  nomismului  şi  naturalismului  tradiţional  al  teologiei  romano-ca- 
tolice,  ea  nu  îl  mai  poate  ignora. 

Asist.  SEBASTIAN  MOLDOVAN 


62  Aceste  cateheze  sunt  de  departe  cele  mai  reuşite  în  ansamblul  acestei 
vaste  elaborări  teologice  inspirate  de  un  papă  fost  profesor  de  teologie  morală. 
Asupra  lor,  vezi  A.  Mattheeuws,  ari .  cit .  supra,  nota  51. 


CREDINŢA  ŞI  FILOZOFIE  IN  STROMATELE 
LUI  CLEMENT  ALEXANDRINUL 


PRELIMINARII.  Spre  deosebire  de  scrisul  primului  veac  creştin, 
care  este  pus  sub  semnul  pareneticului  sau  al  sfatului,  literatura  debor- 
dînd  de  entuziasmul  credinţei  celei  vii  trăitoare  întru  Iisus  Hristos,1  lite¬ 
ratura  veacului  al  II-lea  are  un  caracter  apologetico-polemic2  de  apă¬ 
rare  a  tinerei  învăţături  creştine.  Acest  caracter  este  oglindit  sub  forma 
a  două  luări  de  poziţie,  distincte,  în  funcţie  de  curentul  mediului  religios 
sau  filosofic,  care  le-a  declanşat. 

1.  Contra  atacurilor  venite  din  partea  mediului  religios  iudaic,  cât 
şi  din  partea  mediului  religios  iudeo-creştin,  care  nu  aveau  curajul  ac¬ 
ceptării  prezenţei  personale  a  lui  Dumnezeu  -  Emanuel  în  istorie,  dato¬ 
rită  interpretării  monoteiste  iudaizante  a  divinităţii,  de  tipul  Vechiului 
Testament,  părinţii  şi  scriitorii  bisericeşti  s-au  delimitat  de  această  ten¬ 
dinţă  prin  introducerea  teologiei  Logosului  în  Vechiul  Testament.  Prin 
această  introducere,  prin  ideea  „împlinirii"  Vechiului  Testament  în  şi 
priia  Iisus  Hristos,  se  făcea  trecerea  de  la  „interpretarea  literei  în  spiri¬ 
tul  Legii"  la  „interpretarea  literei  in  spiritul  Duhului".3  Această  inter¬ 
pretare  cu  raportare  deosebită  la:  a)  timp  —  „împlinirea  timpurilor"; 
b)  lege  —  „împlinirea  Legii";  c)  Scriptură  —  „împlinirea  Scripturilor" 
defineşte  foarte  clar  nu  numai  valoarea  Noului  Testament  prin  „Vestea 
cea  bună"  a  Mântuitorului  Iisus  Hristos  faţă  de  Vechiul  Testament,  ci 

şi  continuitatea  în  acelaşi  timp  a  Vechiului  Testament  —  „un  pedagog 
către  Hristos"  (Galateni,  3.24)  — ,  spre  învăţătura  Noului  Testament.4 

2.  Contra  atacurilor  venite  din  partea  mişcărilor  şi  curentelor  filo- 
sofico-religioase  care  negau  identificarea  Logosului  cu  Iisus  Hristos,  pă¬ 
rinţii  şi  scriitorii  bisericeşti  mărturisesc  identitatea  Logosului  parţial, 
care  s-a  manifestat  în  istorie  sub  forma  „seminţelor  Cuvântului",  cu  Lo¬ 
gosul  total  descoperit  în  persoana  istorică  a  lui  Iisus  Hristos.5 


1  Clement  Alexandrinul,  Scrieri,  Partea  I  în  colecţia  PSBt  Bucureşti,  1982,  p.  5. 

2  Pr,  Cicerone  Iordăchescu,  Istoria  vechii  literaturi  creştine ,  voi.  1,  Ed.  Mol¬ 
dova,  1996,  p.  GO, 

3  Pr.  drd.  Aurel  Pavel,  Valoarea  şi  utilitatea  Vechiului  Testament  pentru  Bi¬ 
serică,  în  Revista  Teologică,  Sibiu,  nr.  3/1995,  p.  73. 

4  Pr.  lector  Simion  Todoran,  Iisus  şi  Vechiul  Testament ,  în  Credinţa  orto¬ 
doxă,  Alba  Iulia,  nr.  2/1996,  p.  90. 

5  Pr.  prof.  dr.  Io  an  G.  Coman,  Probleme  de  filosof  ie  şi  literatură  patristică , 

Ed.  Institutului  Biblic  şi  de  Misiune  al  BOR,  1995,  p.  30.  .  .. 

Această  trecere  de  la  Logos  endiathelos  la  Logosul  prophoricos  ex¬ 
prima  în  faţa  lumii  păgâne,  în  termenii  filosofiei  de  atunci,  „experienţa 
religioasă  a  Dumnezeului  creştin  şi  a  Revelaţiei  Sale4*.6  Conform  acestei 
Revelaţii,  cunoaşterea  lui  Dumnezeu  —  teognosia  —  înainte  de  „întru¬ 
parea  Mântuitorului**  avea  un  caracter  natural,  cosmic,  dar  şi  un  carac¬ 
ter  profetic,  prin  Scriptura  Proorocilor  Vechiului  Testament,  iar  acum,  în 
„zilele  mai  de  pe  urmă**  (Evrei  I,  1,  2),  are  un  caracter  profetic  absolut, 
Dumnezeul  cel  viu  descopcrindu-şi  conţinutul  şi  manifestându-se  pro¬ 
gresiv  în  istorie  „prin  minuni,  semne,  acte“  (Faptele  Apostolilor,  2.22).  In 
acest  fel  se  restabileşte  comuniunea  Sa  cu  Creaţia  şi  cu  neamul  ome¬ 
nesc,  pe  care  îl  cheamă  la  mântuire. 

Această  „chemare**  (Romani,  10.17)  adusă  tuturor  la  cunoştinţă  spre 
ascultare  în  credinţă  (Romani,  16.26)  este  descoperită  la  „plinirea  vre¬ 
mii1*  (Gal.  4.4)  prin  însuşi  Fiul,  „chipul  Tatălui41  (S.  V,  VI,  34),  pe  care 
Dumnezeu  „l-a  pus  moştenitor  a  toate**  (Evrei  I,  1.2).  Mesajul  lăsat  de 
Mântuitorul  nostru  Iisus  Hristos  apostolilor  şi  ucenicilor  săi  este  clar 
şi  concis  exprimat  sub  expresia  „învăţaţi  de  la  mine**  (Matei,  11.29),  aceş¬ 
tia  punând  în  centrul  propovăduirii  lor  Kerigma  sau  Testamentul  Evan¬ 
gheliei,  care  mărturiseşte:  „Iisus  Hristos  este  acelaşi,  ieri,  azi,  pentru 
totdeauna**  (Evrei,  13,  8).  Din  această  perspectivă,  Iisus  Hristos  este  „în¬ 
văţătorul**:  „Voi  să  nu  vă  numiţi  rabbi,  căci  unul  este  învăţătorul  vos¬ 
tru  (...)  (Matei,  23.8),  Acesta  este  singurul  centru  de  referinţă  la  care 
trebuie  să  ne  raportăm  pentru  cunoaşterea  lui  Dumnezeu  şi  pentru  mân¬ 
tuire:  „cel  ce  ascultă  cuvântul  Meu  şi  crede  în  Cel  care  m-a  trimis  pe 
mine  are  viaţă  veşnică  şi  la  judecată  nu  va  muri1*  (Matei,  V,  24).  Conse¬ 
cinţele  cele  mai  importante  care  decurgeau  din  această  dublă  atitudine 
erau  trecerea  de  la  interpretarea  aşa-zis  istorică  —  în  cadrul  căreia  Iisus 
Hristos  urmează  cronologic  după  Adam,  Avraam,  Moise  —  şi  interpre¬ 
tarea  ontologică  —  după  care  Iisus  este  „chipul  lui  Dumnezeu  celui  ne¬ 
văzut**  (Coloseni,  1,15),  noul  Adam  (Romani  V,  6,  21)  —  la  acţiunea 
prin  care  se  încerca  să  se  facă  trecerea  de  la  interpretarea  monoteistă, 
care  insista  asupra  unităţii  dumnezeieşti,  la  interpretarea  trinitară,  care 
punea  în  prim  plan  cele  trei  Persoane  în  care  se  manifestă  dumnezeirea. 

Iisus  Hristos  este  „Logosul  veşnic**  (Apoc.,  19,  13),  Mesia,  Mântuitorul 
neamurilor  (I  Tim.  III,  16)  şi  nu  un  Iisus  din  Nazaret,  profet  obişnuit, 
recunoscut  datorită  unui  anumit  context  istoric  determinat. 

De  aceea,  nu  întâmplător,  scrierile  creştine  din  primele  două  vea¬ 
curi,  conţin,  în  cuprinsul  structurilor  lor,  elementele  care  vor  da  naş¬ 
tere,  în  timp,  adevăratei  gnose  creştine. 

Astfel,  în  rugăciunea  euharistică  din  „învăţătura  celor  12  Apostoli 
sau  Didahii’*  se  spune:  „Mulţumim  Ţie,  Tatăl  nostru,  pentru  via  cea 
sfântă  a  lui  David,  sluga  Ta,  ce  ne-ai  făcut-o  cunoscută  prin  Iisus,  Fiul 
Tău**.  La  fel:  „Mulţumim  Ţie,  Părinte  Sfinte,  pentru  numele  Tău  cel 

6  Paul  Evdokimov,  Cunoaşterea  lui  Dumnezeu ,  Ed.  Cristiana,  Bucureşti, 
1995,  p.  42. 

Sfânt,  pe  care  l-ai  sălăşluit  în  inimile  noastre  şi  pentru  cunoştinţa,  şi  cre¬ 
dinţa,  şi  nemurirea  ce  ni  le-ai  făcut  cunoscute  prin  Fiul  Tău,  Iisus“.7 

Aşadar,  teognosia  —  cunoaşterea  lui  Dumnezeu  —  este  numai  în 
legătură  cu  credinţa  şi  viaţa  cea  adevărată,  toate  trei  fiind  un  dar  de  la 
Dumnezeu  prin  Iisus  Hristos,  care  este  ,, Calea,  Adevărul  şi  Viaţa“  (I., 
14.6). 

Creştinii,  arată  Clement  Romanul  (4*  100),  „au  pătruns  adâncurile 
cunoştinţei  dumnezeieşti  (Romani,  11.33)  prin  Iisus  Hristos,  putând  gusta, 
prin  El,  „cunoştinţa  cea  nemuri toare44.  El  scrie:  „cât  de  minunate  sunt 
darurile  lui  Dumnezeu.  Viaţă  în  nemurire,  strălucire  în  dreptate,  ade¬ 
văr  în  îndreptare,  credinţă  în  încredere  . . .  Dar  cum  va  fi  asta,  iubiţi¬ 
lor?  Dacă  va  fi  întărită,  mintea  noastră  cu  credinţa  în  Dumnezeu,  dacă 
vom  căuta  cele  bine  plăcute  lui .  . .,  dacă  vom  săvârşi  cele  plăcute  voin¬ 
ţei  Lui44.s  Sf.  Ignatie  (+  107)  îşi  centrează  „teognosia  sa  pe  idee-a  paulină 
a  urmării  lui  Dumnezeu  şi  a  locuirii  sale  în  sufletul  omenesc,  aceştia  fiind 
părtători  de  Dumnezeu  sau  teofori  (Către  Romani,  2.2),  fără  ierarhia  bise¬ 
ricească  neexistând  Biserică  (Către  Tralieni,  3).  în  opera  lui  Iustin  (  +  166), 
gncsa  adevărată  este  întotdeauna  „cunoaşterea  lui  Dumnezeu  şi  a  lui 
Iisus  Hristos,  care  este  un  har  şi  un  dar44,  strâns  legată  de  Sfânta  Taină 
a  botezului.9  La  Taţian  Asirianul  (+  180),  „nestricăciunea44,  deci  nemu¬ 
rirea  este  un  efect  al  cunoaşterii  lui  Dumnezeu.10 

Epistola  lui  Barnaba  vorbeşte  de  cunoaşterea  desăvârşită  —  Calea 
Dreptăţii  — ,  care  porneşte  în  dezvoltarea  ei  de  la  credinţă,  ca,  apoi,  prin 
cunoaşterea  tainelor  lui  Hristos,  descoperite  în  Vechiul  şi  în  Noul  Testa¬ 
ment,  să  ajungă  la  adevărata  gnosă,  care  este  creştină.* 11 

Sfântul  Teofil  al  Antiohiei  (+  180),  în  apologia  sa  „Către  Autolic’4, 
scrie  că  „omul  făcut  după  chipul  şi  asemănarea  lui  Dumnezeu44  (Facere, 

1,  26)  reflectă  aceeaşi  taină  negrăită  ca  şi  Acesta.  De  aceea,  dacă  vrei 
să-l  cunoşti  pe  Dumnezeu,  îi  spune  lui  Autolic:  „arată-ne  omul  tău  şi  eu 
ţi-1  voi  arăta  pe  Dumnezeu44.12 

Sf.  Irineu  (150-102)  se  exprimă  în  acelaşi  sens,  afirmând  că  adevă¬ 
rata  cunoaştere  este  „învăţătura  Apostolilor44  bazată  pe  cuvintele  Mân¬ 
tuitorului  Iisus  Hristos:  „Fără  Dumnezeu  noi  nu  putem  să-l  cunoaştem 
pe  Dumnezeu44,  întruparea  fiind  condiţia  îndumnezeirii  noastre,  dar  şi 
„efortul  cunoaşterii  lui  Dumnezeu44.13 

7  învăţătura  celor  12  Apostoli,  9.2  şi  10.1,  în  voi.  Scrierile  Părinţilor  Apos¬ 
tolici,  Ed.  Institutului  Biblic  şi  de  Misiune  al  BOR,  Bucureşti,  1995  p.  31. 

8  Clement  Romanul,  Epistola  către  Corinteni,  cap.  XXXV,  1.7  şi  XVII, 
1.5,  p.  75,  în  voi.  Scrierile  Părinţilor  Apostolici,  Ed.  Institutului  Biblic  şi  de  Mi¬ 
siune  al  BOR,  1995. 

9  Drd.  Paraschiv  Teodor.  Cunoaşterea  în  concepţia  Sfinţilor  Părinţi,  în  rev. 
Teologie  şi  viaţă,  Mitropolia  Moldovei  şi  Bucovinei,  nr.  1-3/1993,  pp.  49-50. 

10  Paul  Evdokimov,  op.  cit.,  p.  43. 

11  Epistola  lui  Barnaba,  1.5,  în  voi.  Scrierile  Părinţilor  Apostolici,  Ed.  In¬ 
stitutului  Biblic  şi  de  Misiune  al  BOR.  1995,  p.  136. 

12  Paul  Evdokimov,  op.  cit.,  p.  43. 

13  Sf.  Irineu,  Adversus  Haereses,  I,  11.1,  PG.,  7.560. 

In  acest  context,  se  constată  că  teognosia  nu  era  şi  nu  este  „o  pură 
speculaţie,  ci  este  experienţă  şi  comuniune",14  doctrina  creştină  începând 
să  capete  un  contur  definitiv,  urmare  a  ascultării  permanente  şi  directe 
faţă  de  ierarhia  bisericească,  moştenitoarea  de  drept  şi  fapt  a  învă¬ 
ţăturii  Mântuitorului,  generaţiilor  următoare  nemairămânându-le  decât 
să  dezvolte  o  tradiţie  elaborată  acum  în  primele  două  secole. 

în  aceste  condiţii  de  efervescenţă  culturală,  dar  şi  de  instabilitate 
spirituală,  marile  religii  şi  curentele  filosofico-religioase  îşi  pierd  carac¬ 
terul  universalist,  încercând  să  supravieţuiască  în  orice  chip,  prin  dife¬ 
rite  încopcieri  de  tip  sincretist.  Acest  lucru  le-a  fost  uşurat  în  mod  deo¬ 
sebit  de  marea  diasporă  elenistică. 

în  cadrul  acesteia,  1)  iudaismul  pactiza  cu  filozofia  greacă  şi  cu 
diferitele  forme  ale  păgânismului,  riscând,  în  atari  condiţii,  să  se  dizolve 
în  „amalgamul  reveriilor  filosofice".15  iar  2)  tendinţele  panteiste  şi  mis¬ 
tice  ale  Orientului  coabitând  cu  neoplatonismul  filozofic,  degenerau  in¬ 
tr-un  eclectism  speculativ  filozofic,  dar  şi  practic  ascetic,  numit  gnosti¬ 
cism.  Acesta,  prin  perfidia  şi  agresivitatea  sa,  „va  deveni,  în  timp,  dacă 
nu  primul,  al  doilea  mare  adversar  al  creştinismului".16  Mult  mai  răspân¬ 
dit  decât  iudeo-creştinismul,  care  prin  latura  sa  iudaizantă,  va  da  naş¬ 
tere  „hristologiei  sărace"  —  accentul  acestuia  căzând  pe  umanitatea  lui 
Iisus  Hristos  — ,  gnosticismul,  deşi  greu  de  definit  din  cauza  diferitelor 
„gnose",  afirma,  în  general,  în  principiu,  o  anumită  mântuire  prin  inter¬ 
mediul  cunoaşterii  raţionale,  descoperite  unui  anumit  număr  de  ini¬ 
ţiaţi.17 

Un  rol  deosebit  în  definirea  acestei  mişcări  filozofico-religioase  l-a 
avut  sentimentalismul  şi  subiectivismul  unor  gânditori  din  acea  peri¬ 
oadă,  care  pentru  o  cercetătoare  de  talia  lui  Simone  Petrement,  este 
echivalentul  unui  „platonism  romantic".18  Aceasta  nu  pentru  că  ar  pro¬ 
veni  în  mod  necesar  din  platonism,  ci  pentru  că  îi  seamănă  în  mişcările 
pasionale  ale  sufletului,  care  însoţesc  întotdeauna  ideile  noi  aflate  la 
început  de  drum.  Urmarea  este  apariţia,  în  creştinism,  după  unii  autori, 
a  unei  „hristologii  bogate",19  care  va  accentua,  mai  ales,  caracterul  divin 
al  lui  Iisus  Hristos,  în  detrimentul  naturii  sale  umane.  Ambele  „hristo- 
logii"  vor  constitui,  imediat  în  perioada  ante  şi  post-niceană,  adevărate 
„probe  de  foc"  pentru  părinţii  Bisericii,  dar  şi  în  zilele  noastre,  sub  for¬ 
mele  denaturate  ale  „mişcării  mesianice  moderne"  şi  „New-Age".  în 
acest  context,  iniţiativa  lui  Clement  Alexandrinul  de  a  promova  ade¬ 
vărata  „gnosă  eclesiastică",20  care  are  credinţa  ca  normă  şi  filosofia  ca 


14  Drd.  Paraschiv  Teodor,  op.  cit.,  p.  49. 

15  Nico'lae  Şt.  Georgescu,  Doctrina  morală  după  Clement  Alexandrinii!,  Bu¬ 
cureşti,  1933,  Teză  de  doctorat. 

16  Eliade,  Gulianu,  Dicţionar  al  Religiilor ,  Humatnitas,  1996,  p.  88. 

17  Vladiimiir  Lossky,  Teologia  mistică  a  Bisericii  Răsăritene ,  Anastasia,  1990. 

p.  37. 

18  Simian  Petrement,  Eseu  asupra  dualismului  la  Platon,  gnostici  şi  manihei, 
Ed.  Sympozion,  Bucureşti,  1996,  p.  165. 

19  Eliade,  Culdami,  op.  cit.,  p.  89. 

20  N Lcclac  Ş.t.  Georgescu,  op.  cit.,  p.  93. 

ajutor  în  sprijinul  ei,  se  impunea  cu  atât  mai  mult  cu  cât  exista  şi  o  gnosă 
ereziarhică.  La  acest  motiv,  se  adaugă  şi  altele,  la  fel  de  importante  ca: 
1)  atragerea  către  Cuvântul  Evangheliei  a  elitei  intelectuale,  nemulţu¬ 
mite  numai  cu  simpla  credinţă  şi  care  voia  să  utilizeze  şi  bogatul  tezaur 
cultural  al  păgânismului;  2)  posibilitatea  de  a  oferi  acestei  „elite"  o  ini¬ 
ţiere  deosebită  în  misterele  interzise  marii  mulţimi. 

De  aceea,  cunoaşterea  învăţăturii  Bisericii,  „stâlp  şi  temelie  a  ade¬ 
vărului"  (I  Tim.  1,  15),  este  nu  numai  necesară,  ci  şi  vitală,  în  astfel  de 
vremuri  tulburi,  mărturia  credinţei  noastre,  contra  unor  „reducţionişti", 
care  pretind  explicarea  raţională  a  tainelor  lumii,  noi  opunându-le  ade¬ 
vărata  cunoaştere  prin  şi  în  Hristos,  în  conformitate  cu  Ioan,  17.3:  „a- 
ceasta  este  viaţa  veşnică:  să  te  cunoască  pe  tine,  singurul  Dumnezeu  ade¬ 
vărat  şi  pe  Iisus  Hristos,  pe  care  l-ai  trimis". 

CREDINŢA  ÎN  STROMATELE  LUI  CLEMENT  ALEXANDRINUL 

Printre  reprezentanţii  Bisericii,  care  au  fost  mai  mult  sau  mai  puţin 
influenţaţi  de  „curentul  hristologiei  bogate",  putem  să-l  amintim,  alături 
de  Ignatie,  Taţian,  Origen,  şi  pe  Titus  Flavius  Clemens.  Cunoscut  în  isto¬ 
rie  sub  numele  de  „Clement  Alexandrinul",  acesta  s-a  născut  în  jurul 
anului  150,  la  Atena,  „după  cum  arată  genul  său  de  cultură,  maniera  de 
a  scrie"21  din  părinţi  de  religie  păgână.  Posesor  al  unei  vaste  culturi,  el 
a  călătorit  prin  marile  metropole  ale  lumii,  nepăstrând  din  aceste  călă¬ 
torii,  după  cum  spune  E.  de  Pressense,  „decât  amintirea  unei  singure  că¬ 
lătorii,  aceea  a  gândirii  sale  în  sisteme  filosofice".22  Aceste  călătorii,  ade¬ 
vărate  „căutări  de  apă  vie",  cu  toate  că  au  lăsat  urme  adânci  prin  pasiu¬ 
nea  după  Fiinţa  Absolută,  Binele  în  Sine,  ideea  Logosului  care  conduce 
lumea,  idei  care  fuseseră  profesate  înaintea  sa  de  un  Platon  sau  de  cu¬ 
rentul  stoicilor,  arată  nemulţumirea  şi  încrâncenarea  sa  în  acelaşi  timp 
„faţă  de  insuficienţa  adevărului  cuprins  în  doctrinele  timpului".23  Dru^- 
murile  căutării  l-au  dus,  în  cele  din  urmă,  la  cinci  învăţători,  „bărbaţi 
fericiţi  şi  vrednici  de  pomenire"  (S.  I,  XI,  I)  dintre  care  ultimul,  Panten, 
era  „ascuns"  în  Egipt.  Acesta  l-a  convertit  la  adevărata  filosofic,  filoso- 
fia  divină,  care  este  „gnosa  creştină"  (S.,  I,  XI,  2).  Aici,  în  Alexandria 
Egiptului,  cetatea  de  care,  în  timp,  îşi  va  lega  întreaga  sa  activitate  apo¬ 
logetică  şi  morală,  îşi  găseşte  mulţumirea  căutărilor  sale  şi  satisfacţia,  în 
acelaşi  timp,  că  înţelepciunea  Eladei  nu  trebuie  sfărâmată  precum  vechii 
idoli  păgâni,  ci  poate  să  servească  nobilei  credinţe  creştine.  Cetatea  Ale¬ 
xandriei  era,  în  acele  timpuri,  nu  numai  punctul  de  legătură  geografic 
şi  comercial  dintre  cele  două  maluri  ale  bazinului  mediteranean,  dintre 
Orient  şi  Occident,  ci  şi  oraşul  cosmopolitan,  unde  interferau  diferitele 
culturi  şi  religii  ale  lumii,  unde,  încet-încet,  o  lume  dispărea,  iar  o  alta 


21  Adolf  Hamack,  Die  CronoZojyfe,  t.  II,  p.  11,  în  Dictionnairc  de  Thâologie 
Cathoîique ,  p.  137. 

22  E.  Pressens£,  Histoire  de  trois  premieres  siecles  de  l'Eglise  Chretienne, 
1. 1,  Paris,  1861,  p.  311. 

23  Dumitru  Fecioru,  Concepţia  Ini  Clement  Alexandrinul  despre  filosofic  tn 
rev.  Raze  de  lumină,  Bucureşti,  nr,  5/1936,  p.  14. 

se  înălţa  în  toată  splendoarea  sa:  „Museonul  Alexandriei  nu  era  altceva 
decât  cetatea  asediată  a  păgânîsmului,  pe  când  şcoala  catehetică  era  cas¬ 
telul  măreţ  al  creştinismului  învingător".2*  în  acest  oraş,  ca  şi  în  altele 
din  cuprinsul  imperiului,  tânăra  religie  creştină  era  chemată  să  intre 
în  marea  „horă"  a  culturii  şi  civilizaţiei  omenirii,  reprezentanţii  săi  tre¬ 
buind  să  dea  răspunsuri  clare  la  problemele  delicate  ale  timpului.  Cau¬ 
zele  originii  răului  şi  modurile  de  îndreptare  a  lui,  problema  raportului 
dintre  credinţă  şi  filosofie,  căile  de  desăvârşire  ale  omului  erau  numai 
câteva  din  aceste  probleme,  care,  în  viziunea  filosofică  şi  religioasă  pă¬ 
gână  erau  puse  sub  semnul  tragicului.  La  această  viziune  antică  tragică, 
se  ajunsese,  în  mare  parte,  datorită  condiţiilor  grele  de  viaţă  tributare 
gândirii  filosofice  greceşti,  care  înlocuise  credinţa  totalizatoare  a  Poli¬ 
sului  cu  o  cunoaştere  raţională  distructivă,  ducând  la  pesimism  (N.  Ber- 
diaev,  Dialectique  existentielle  du  divin  et  de  Thumain,  Paris,  1947,  p. 
92,  apud  Tomas  Spidlik,  Spiritualitatea  răsăritului  creştin,  Deisis,  Sibiu, 
1997,  p.  155)  şi  care  a  creat  o  stare  de  adversitate  şi  angoasă  între  cele 
două  elemente.  Omul  este  văzut  în  perspectiva  unui  destin  fatalist  trans¬ 
cendent,  care-1  face  să  fie  ilic,  psihic  sau  pnevmatic,  totul  depinzând  în 
„salvarea"  sa  de  felul  cum  s-a  născut,  de  voinţa  zeilor  şi  a  aştrilor 
cerului. 

Până  la  Clement,  în  privinţa  cunoaşterii  lui  Dumnezeu,  s-au  crista¬ 
lizat  mai  multe  atitudini,  pe  care  putem  să  le  rezumăm,  în  linii  mari,  la 
două:  1)  una  afirma  teza  descoperirii  naturale,  din  creaţie,  conform  căreia 
cunoaşterea  lui  Dumnezeu  este  raţională,  pornind,  în  cercetarea  ei,  de  la 
lumea  sensibilă  şi  tinzând  anagogic  către  Dumnezeu-Cel  ce  este.  Cunoaş¬ 
terea  aceasta  raţională  în  esenţa  ei  nu  poate,  însă,  defini  realitatea  ab¬ 
solută,  de  unde  riscul  de  a  confunda  Creatorul  cu  creatura,  divinul  cu 
umanul,  naturalul  cu  supranaturalul. 

Cealaltă,  2)  afirma  teza  descoperirii  supranaturale,  potrivit  căreia 
cunoaşterea  lui  Dumnezeu  se  face  prin  iluminare  dumnezeiască  a  ha¬ 
rului  sau  contemplaţie  mistică,  unde,  pe  de  o  parte  se  mărturiseşte  „mis¬ 
terul  fiinţei  lui  Dumnezeu,  care  este  infinit  suprafiinţial,  liber  de  orice 
determinare",25  iar  pe  de  altă  parte,  recunoaşterea  descoperirii  personale 
a  lui  Dumnezeu  în  istorie,  prin  întruparea  Mântuitorului  Iisus  Hristos- 
Cel  Ce  Sunt,  care  este  şi  cea  mai  desăvârşită  cunoaştere. 

Prin  Clement,  cele  două  feluri  de  cunoaştere,  care  până  la  el  s© 
aflau  pe  poziţii  de  adversitate,  capătă  conotaţii  de  colaborare  şi,  mai 
ales,  de  completare.  Avea  loc  o  deplasare  de  accent  de  la  cunoaşterea  ra¬ 
ţională,  unde  Dumnezeu  se  descoperă  creaţiei  sale  şi  umanităţii,  prin 
„ecourile"26  lăsate  în  spaţiul  cosmic  sub  forma  „seminţelor  Cuvântului" 
la  cunoaşterea-credinţă  mai  presus  de  fire,  per  amorem,  descoperită  în 
Sfânta  Scriptură  prin  Fiul  lui  Dumnezeu.  Prin  această  cunoaştere,  rod 
al  iluminării  dumnezeieşti,  care  este  o  relaţie  dialogică  personală  datorită 


24  Nicolae  Şt.  Georgescu,  op.  cit ,  p.  18. 

25  Pr.  prof.  dr.  loan  Bria,  Credinţa  pe  care  o  mărturisim,  Ed.  Institutului  Bi¬ 
blic  şi  de  Misiune  al  BOR,  Bucureşti,  p,  40. 

20  Pr.  prof.  dr.  Ioan  Bria,  op.  cil.,  p,  18. 

inhabitării  Cuvântului,  se  observă  tendinţa  lui  Clement  de  a  pedala,  pe 
de  o  parte  pe  fascinaţia  „adâncului  înţelepciunii  lui  Dumnezeu“  (Ro¬ 
mani,  11.33),  pe  care  nu  poţi  să-l  defineşti  la  justa  lui  valoare  decât 
„ceea  ce  nu  este4*27  —  perspectiva  ap  of  atică  — ,  iar  pe  de  altă  parte  de  a-1 
avea  experiat  pe  Dumnezeu  sub  ferma  contemplaţiei  „slavei  lui  Hris- 
tos44  (I  Cor.  2,  8)  —  spaţiu  al  ideilor  dumnezeieşti,  care  este  o  conştien¬ 
tizare  a  prezenţei  Logosului  care  iluminează.28  Cuvintele  folosite  pentru 
cunoaşterea  lui  Dumnezeu,  mărturiseşte  Clement,  sunt  pe  măsura  cuno¬ 
ştinţelor  şi  asemănării  noastre,  iar  nu  pe  măsura  şi  posibilitatea  infinită 
a  descoperirilor  lui  Dumnezeu.  De  aceea,  nu  întâmplător,  învăţatul  ale¬ 
xandrin,  interpretând  textul  de  la  Matei,  23,  37,  „de  câte  ori",  care  se 
referă  la  modalităţile  lui  Dumnezeu  de  a  se  descoperi  şi  a  chema  la  cre¬ 
dinţă,  scrie:  „de  două  ori",  prin  profeţi  şi  prin  Iisus  Hristcs.  La  Cle¬ 
ment,  cunoaşterea  se  circumscrie,  cu  alte  cuvinte,  theoriei  prin  „vede¬ 
rea"  mistică,  a  slavei  lui  Dumnezeu  şi  cunoaşterii  „după  chipul  şi  ase¬ 
mănarea  lui  Dumnezeu",  care  cuprinde,  implicit,  esenţa  şi  misterul  per¬ 
soanei  umane.  Este  evident  că,  în  concepţia  scriitorului  alexandrin,  aceste 
„căi  de  cunoaştere  nu  se  pot  înfăptui  decât  prin  credinţa  în  Logosul  creş¬ 
tin,  identificat  cu  Iisus  Hristos  care  are  un  caracter  supralumesc,  dar 
care,  „întrupat44,  stabileşte  pentru  noi  o  relaţie  deosebită  cu  Tatăl:  „ni¬ 
meni  nu  cunoaşte  pe  Fiul  afară  de  Tatăl  şi  nimeni  nu  cunoaşte  pe  Tatăl 
decât  Fiul  care  ni-L  descoperă"  (Matei,  11,  27). 

Rezultă,  din  cele  de  mai  sus,  că  avem  o  cunoaştere-credinţă  prin 
contemplaţie  şi  o  cunoaştere-credinţă  prin  asemănare.  Poziţia  pe  care  a 
adoptat-o  învăţatul  alexandrin  în  acest  context  a  fost  identificată  şi  ca¬ 
racterizată  de  marea  majoritate  a  cercetătorilor  ca  fiind  „eclectică",  dife¬ 
rită,  însă,  de  eclectismul  epocii  sale.  Scriitorul  alexandrin,  necăutând 
„echilibrul  şi  armonia  raţională  lăuntrică  elenismului,  a  lovit,  de  aceea, 
din  plin  răul  unei  existenţe  pricinuite  de  căderea  în  păcat",29  îndreptarea 
şi  desăvârşirea  realizându-se  prin  cunoaşterea-credinţă  sau  gnosă,  care 
este  „lumina  ce  străbate  sufletul  ca  urmare  a  ascultării  poruncilor"  (T. 
Spidlik,  op.  cit.,  p.  360).  Gândirea  şi  formulele  pe  care  le  elaborează  prin 
metoda  de  cercetare  dialectică  şi  interpretare  alegorică  a  Sfintei  Scrip¬ 
turi  vor  fi  elogiate  de-a  lungul  timpului,  dar  în  aceeaşi  măsură  şi  con¬ 
testate.  Datorită  unui  limbaj  terminologic  insuficient  aprofundat  —  ter¬ 
menul  ousia  nu  desemna  firea  unică  a  celor  trei  persoane  din  cadrul  Sfin¬ 
tei  Treimi  — ,  această  gândire  va  sfârşi  intr-un  pseudoiconomism,  bază  a 
viitoarelor  erezii  ante  şi  post  niceene. 

Cu  tcate  aceste  neajunsuri.  Clement,  în  sinceritatea  sufletului  său,  a 
dorit  să  fie  un  „pedagog  creştin",  care  să  ofere  contemporanilor  săi  o 
soluţie  reală  ziditoare  către  scopul  omului,  care  este  unirea  cu  Dum¬ 
nezeu.  Termenul  folosit  pentru  a  desemna  această  comuniune  este  în- 
dumnezeire  —  theosis.  Clement  fiind  primul  învăţat  care  foloseşte  această 
expresie.  Desăvârşirea  sau  îndumnezeirea  constă  în  concepţia  învăţatului 


27  Vladimir  Lossky,  op.  cit.t  p.  63. 

28  Paul  Evdokimov,  op.  cit.,  p.  21. 

29  Nicolae  Şt.  Georgescu,  op.  cit.f  pp.  10-11. 

alexandrin  pe  de  o  parte,  în  profesarea  „ştiinţei  Binelui4*,  iar  pe  de  altă 
parte  în  „lucrarea- asemănare14  cu  Dumnezeu,  acestea  presupunând  ra¬ 
portarea  la  Evanghelie,  care  înseamnă  întoarcerea  la  Adevăr,  la  Logo¬ 
sul  întrupat  —  Iisus  Hristos.  Spre  deosebire  de  „Binele  filosofiei  gre¬ 
ceşti44  care  oscila  între  hedonism  şi  fatalism  şi  care  ţine  mai  mult  de  ex¬ 
teriorul  divinităţii,  în  experienţa  creştină  accentul  cade  pe  unirea  cu 
Dumnezeu  care  este  Iisus  Hristos.  Cu  toate  că  firea  dumnezeiască  în  sine 
după  fiinţă  nu  poate  fi  cunoscută  fiind  „adânc  mare44  (Ps.,  35)  datorită  dis¬ 
tanţei  prăpăstioase  a  păcatului  strămoşesc,  prin  credinţă,  prin  puterea 
harului  şi  prin  dreptate  se  poate  ajunge  la  asemănarea  cu  Dumnezeu. 
Această  cunoaştere-credinţă  prin  asemănare  este  o  lucrare  eroică  a  voin¬ 
ţei  de  purificare  şi  de  iluminare,  care  sub  acţiunea  harică  pregăteşte  cu¬ 
nuna  deiformă  a  sfinţeniei,  numindu-se,  la  Clement,  asceză.  Cunoaştere- 
credinţă  prm  contemplaţie,  care  are  un  caracter  de  taină  prin  unirea  trăită 
a  fiinţei  omeneşti  cu  fiinţa  lui  Dumnezeu  în  virtutea  harului,  nu  a  fiinţei, 
se  numeşte  mistică.  Această  „asemănare44  cu  Dumnezeu  se  restabileşte  prin 
mijlocirea  Fiului:  „este  plăcut  lui  Dumnezeu  ca  noi  să  ne  mântuim;  mântui¬ 
rea  se  îndeplineşte  prin  facerea  de  bine  şi  prin  cunoaştere,  iar  Domnul  a  fost 
învăţătorul  şi  a  uneia  şi  a  alteia44  (S.  VI,  XVI,  122).  Mântuirea  şi  desăvâr¬ 
şirea  mântuirii  sunt,  pentru  scriitorul  alexandrin,  două  stări  deose¬ 
bite,  Clement  introducând  o  deosebire  graduală  între  creştinii  simpli  şi 
desăvârşiţi,  care  au  în  comun  credinţa  în  Evanghelie,  conformându-şi 

viaţa,  atât  cât  este  posibil,  normei  bisericeşti.  Credinţa  şi  faptele  dau 
credinciosului  mântuirea,  „creştinul  perfect44  posedând,  însă,  şi  mai  mult 
decât  atât,  desăvârşi rca-asemănare  cu  Dumnezeu.  A  conforma  viaţa 
noastră  Fiului,  prin  imitarea  Cuvântului  care  este  imaginea  lui  Dumne¬ 
zeu,  este  a  ajunge  indirect  la  asemănarea  cu  divinitatea,  deoarece  „su¬ 
fletul  uman  este  imaginea  imaginii  lui  Dumnezeu"  (S.  V,  XIV,  94).  Este 
clar  că  această  cale  nu  se  poate  îndeplini,  mărturiseşte  Clement,  decât 
prin  credinţa  în  Cuvântul  întrupat.  A  trăi  conform  Logosului,  creşti¬ 
nul  ajunge  în  final  la  norma  superioară  a  Binelui  moral,  care  este  Dum¬ 
nezeu,  Numai  prin  renaştere  în  Iisus  Hristos  este  posibilă  această  „ase¬ 
mănare44,  botezul  fiind  deschizător  de  drum  „al  înfierii  desăvârşite  care 
laudă  întotdeauna  pe  Tatăl  prin  marele  Arhiereu,  fraţi  şi  împreună  moş¬ 
tenitori"  (S.  II,  XXII,  131).  Dezvoltarea  temei  „asemănării"  a  fost  pro¬ 
fesată  înaintea  lui  Clement  de  unii  filosofi  necreştini  ca  Platon,  Plotin 
sau  creştini,  precum  Taţian  Asirianul,  expresiile  lor  concretizându-se  în 
formula  „omul  se  aseamănă  cu  Dumnezeu  pentru  că  Dumnezeu  se  asea¬ 
mănă  cu  omul".30  Omul  a  fost  creat  în  această  perspectivă  după  chipul 
lui  Dumnezeu,  care  a  privit  în  oglinda  înţelepciunii,  umanitatea  celestă 
a  lui  Iisus  Hristos,  dar  şi  în  perspectiva  [întrupării  umane  a  lui 
Hristos,  care  este  necesară  pentru  stabilirea  comuniunii  întru  cre- 


30  Vladimir  Lossky,  op.  cit.,  p. 

dinţă  între  Dumnezeu  şi  om  (I  Cor.,  2,  7).31  Clement  mărturiseşte,  în  acest 
sens:  „scopul  nostru  este  să  ajungem  la  un  sfârşit  care  nu  se  termină 
ascultând  de  porunci  şi  trăind  conform  acestora,  prin  cunoaşterea  voin¬ 
ţei  divine.  Iar  acest  sfârşit  este  asemănarea  cu  Dumnezeu  şi  restabilirea 
prin  Fiul"  (S.  II,  XXII,  141). 

Spre  deosebire  de  un  Platon,  care  privea  „asemănarea"  cu  Dum¬ 
nezeu  ca  pe  un  discurs  pur  intelectual,  rezultat  al  judecăţii  umane,  pen¬ 
tru  Clement  „asemănarea"  este  de  ordin  moral,  rezultat  al  regenerării 
„credinţei  şi  harului"  (S.  V,  XIII,  4).  Desăvârşirea,  în  funcţie  de  deter¬ 
minarea  morală  este  posibilă  încă  din  această  viaţă  prin  atingerea  nivelu¬ 
lui  de  cunoaştere  al  „gnosticului  creştin".  Participând  la  voinţa  divină, 
prin  intermediul  cunoaşterii  şi  al  sfinţeniei  vieţii  —  asceză,  gnosticul  este 
asemănător  lui  Hristos,  fiind  „iubitorul  singurului  Dumnezeu  adevărat 
şi  bărbat  cu  adevărat  desăvârşit,  prieten  al  lui  Dumnezeu  aşezat  în 
treapta  de  Fiu"  (S.  VII,  11,  68). 

Gnosticul  creştin  are,  pe  lângă  credinţa  propovăduită  de  Evanghe¬ 
lie,  şi  o  înţelegere  profundă  a  misterelor  vieţii,  el  neacceptând  revelaţia 
fără  cercetare,  pe  care  şi-o  desăvârşeşte  prin  eforturile  credinţei  lumi¬ 
nate  de  ochii  raţiunii.  Această  perspectivă,  „prin  cunoaştere"  îi  deschi¬ 
dea  lui  Clement  orizonturi  largi  de  cercetare,  justificându-se  pe  de  o 
parte  cunoaşterea  Legii,  iar  pe  de  altă  parte,  deschizându-se  porţile  în¬ 
chise  ale  filosof  iei,  care  putea  să  ajute  la  acceptarea  credinţei  şi  la  înţe¬ 
legerea  adevărurilor  acesteia,  care  însemna,  înainte  de  toate,  depăşirea 
contrariilor,  raţiunii  cu  „diferenţierea  ei  discursivă  la  infinit  şi  întoarsă 
spre  multiplu,  deci  deifugă  ...  cu  integrarea  intensivă  până  la  unitate 
şi  Unul".32 

în  viziunea  lui  Clement,  Dumnezeu,  din  illo  tempore,  a  rânduit 
ca  lumea  să  ajungă  la  cunoaşterea  adevărului  dând  iudeilor  Legea,  iar 
păgânilor  —  filosofia.  De  aceea,  contra  unora  care  defăimau  credinţa  ca 
şi  „cale  de  cunoaştere",  numind-o  „deşartă,  populară  şi  barbară"  (S.  II, 
XI,  86),  cât  şi  contra  unora  care  aveau  „nevoi  intelectuale  mai  mari  de 
satisfăcut,  dar  şi  erori  de  îndreptat"33,  învăţatul  alexandrin  scrie:  „filo¬ 
sofia,  care  are  scopul  de  a  face  pe  oameni  virtuoşi,  nu  este  opera  celui 
rău.  Urmează  că  este  opera  lui  Dumnezeu  . . .  legea  fiind  dată  iudeilor, 
iar  grecilcir  filosofia  până  la  venirea  lui  Hristos"  (S.  VI.  XVII,  159).  A- 
ceasta,  „înainte  de  venirea  Domnului  era  necesară  pentru  mântuirea  gre¬ 
cilor,  dar  acum  este  folositoare  pentru  credinţa  în  Dumnezeu,  fiind  o  pre¬ 
gătitoare  celor  care  ajung  la  credinţa  prin  demonstrare"  (S.  I,  V,  28). 
Cunoaşterea  prin  credinţă,  care  are  ca  început  de  drum  „chemarea  lui 
Dumnezeu"  (Romani,  10,  17),  este  o  percepere  care  trece  dincolo  de  teo¬ 
retic,  deoarece  duce,  în  timp,  la  transformarea  sufletului,  „îl  orientează 
către  Adevăr".34  Din  cunoaşterea  Adevărului,  care  este  un  corolar  al 


31  Paul  Evdokimov,  Iubirea  nebună  a  lui  Dumnezeu,  Ed.  Anastasia,  Bucureşti. 
1991,  p.  114. 

32  Paul  Evdokimov,  op.  cit.,  p.  17. 

33  E.  de  Pressensâ,  op.  cit.,  p.  306. 

34  Pr.  prof.  Ioan  Bria,  op.  cit.,  p.  18. 

Pedagogiei  Logosului,  rezultă  că  viaţa  morală  este  în  funcţie  de  conlu¬ 
crarea  virtuţilor  din  om,  acestea  evoluând  în  funcţie  de  voinţă  şi  mai 
puţin  de  ştiinţă;  „virtuţile  se  înlănţuiesc  unele  cu  altele  şi  în  omul  în 
care  se  găseşte  reciprocitatea  acestora,  în  acela  este  şi  mântuirea,  care 
este  o  păstrare  a  binelui4*  (S.  II,  XVIII,  80).  Nu  întotdeauna,  mărturi¬ 
seşte  Clement  Alexandrinul,  omul  care  cunoaşte  binele  este  şi  moral. 
Raportarea  la  mesajul  Evangheliei  şi  urmarea  acesteia  prin  cunoaşterea- 
credinţă  este  soluţia  propusă  de  el;  „Cuvântul  divin  a  strigat  chemând 
pe  toţi  oamenii  fără  osebire;  şi  cu  toate  că  ştia  pe  cei  care  nu  vor  crede,, 
totuşi,  prin  faptul  că  este  în  puterea  noastră  de  a  crede  sau  nu  a  che¬ 
mat  în  chip  drept,  ca  nimeni  să  nu  aibă  scuză  că  nu  a  ştiut.  Căci  unii  au 
în  ei  facultatea  de  a  voi  şi  de  a  putea,  prin  faptul  că  au  dobândit  aceasta 
prin  exerciţiu  şi  s-au  făcut  curaţi;  iar  alţii,  chiar  dacă  nu  pot,  au  totuşi 
facultatea  de  a  voi,  deoarece  voinţa  este  o  aptitudine  a  sufletului,  iar  exe¬ 
cutarea  nu  se  face  fără  corp“  (S.  II,  V,  26). 

De  aceea,  în  viziunea  clementină,  gnosa  este  specifică  creştinismu¬ 
lui  şi  Evangheliilor,  ea  fiind  o  cunoaştere  explicită  a  adevărurilor  reve¬ 
late,  „o  ştiinţă  a  credinţei**  (S.  V,  I,  1),  după  cum  credinţa  nu  este  numai 
fundamentul  gnosei,  ci  şi  „un  criteriu  al  ştiinţei**  (S.  II,  IV,  15).  Cu  ialte 
cuvinte,  cunoaşterea  presupune  credinţa,  după  cum  credinţa  presupune 
cunoaşterea:  „credinţa  este  o  cunoaştere  prescurtată  a  celor  necesare, 
iar  cunoaşterea  —  o  demonstrare  puternică  şi  sigură  a  celor  primite  prin 
credinţă**  (S.  VII,  X,  57).  Aceasta  este  „un  bun  interior  care  mărturi¬ 
seşte  pe  Dumnezeu  că  există  fără  să-l  caute  şi-l  laudă  ca  existând.  De 
aceea,  trebuie  ca  plecând  de  la  această  credinţă  şi  crescând  în  ea,  precum 
boabele  de  muştar,  prin  harul  lui  Dumnezeu  să  obţinem  cunoaşterea  lui 
Dumnezeu  —  gnosa,  atât  cât  este  posibil  (S.  V,  I,  1)“.  Credinţa  şi  cu¬ 
noaşterea,  în  această  perspectivă,  sunt  două  trepte  ale  aceleiaşi  vieţi  creş¬ 
tine,  deosebirea  dintre  ele  nefiind  de  esenţă,  ci  de  grad:  „cel  care  s-a 
convertit  dintre  păgâni ...  va  cere  credinţa,  iar  cel  care  s-a  ridicat  la 
gnosă  va  cere  desăvârşirea  dragostei.  Gnosticul  desăvârşit  se  roagă  să  se 
înmulţească  contemplarea,  după  cum  omul  comun  se  roagă  să  fie  con¬ 
tinuu  sănătos**  (S.  VII,  VII,  45).  Prin  această  contemplare,  de  natură  mai 
mult  intelectuală,-5  Clement  tindea  către  idealul  desăvârşirii,  care,  în 
această  viaţă  nu  se  vede  decât  ca  în  oglindă,  ca  în  ghicitură;  de  unde 
efortul,  prin  asceză,  dar  şi  prin  graţia  lui  Dumnezeu,  să  se  poată  ajunge 
la  contemplarea  faţă  către  faţă,  încă  de  acum  (S.  I,  XIX,  94). 

Gnosticul  este  idealul  pe  care  trebuie  să  îl  caute  orice  nou  adept 
al  noii  religii,  creştinismul  făcând  din  acesta  o  făptură  vie,  un  înţelept, 
care  se  exercită  în  practica  virtuţii  şi  ascezei,  mărturisindu-şi  credinţa 
cu  ardoare  până  la  moarte,  într-o  vreme  când  persecuţiile  făceau  ca  mulţi 
dintre  aceştia  să  devină  martiri. 

Spre  deosebire  de  un  Platou,  la  care  idealul  este  ancorat  în  lumea 
fără  viaţă  a  ideilor,  sau  stoici,  care  nu  ajunseseră  să  realizeze  frumu¬ 
seţea  sufletească  a  înţeleptului  creştin,  gnosticul  creştin  nu  este  o  fiinţă 


35  Pauil  Evdokhnov,  Op.  cit.,  p,  46. 

falsă  şi  ireală,  ci  un  om  care  trăieşte  în  şi  prin  Hristos,  între  „adâncul 
şi  slava"  lui  Dumnezeu. 

Contra  părerilor  eronate  şi  învechite  care  defăimau  credinţa  şi 
care  aparţineau  lumii  inferioare  a  ilicilor  şi  a  psihicilor,  cât  şi  contra 
gnosticilor  de  talia  unui  Vasilide  şi  Carpoerat,  care  vedeau  în  om  ace¬ 
laşi  dualism  radical  ca  în  divinitate,  Clement  revendică  noţiunea  adec¬ 
vată  a  naturii  umane,  credinţa  şi  mântuirea  nefiind  rezultatul  unui  pre- 
determinism  fatalist  şi  transcendent,  „ci  un  asentiment  raţional  al  sufle¬ 
tului  liber,  consimţământ  al  simţirii  de  Dumnezeu"  (S.  V,  XIII,  86).  A- 
ceastă  atitudine  era  în  concordanţă  cu  scrisul  sfântului  Apostol  Pavel, 
care  mărturisea,  în  acelaşi  context,  despre  credinţă,  că  este  „încredin¬ 
ţarea  celor  nădăjduite",  în  derularea  evenimentelor,  credinţa  luând  for¬ 
ma  unei  relaţii  personale  exprimată  sub  forma  „cunosc  în  măsura  în  care 
sunt  cunoscut". 

Deosebită  în  semnificaţia  ei,  această  cunoaştere-credinţă  prin  co¬ 
muniune,  moştenită  de  Clement  de  la  predecesorii  săi,  se  voia  un  argu¬ 
ment  decisiv  contra  gnosticilor,  care  priveau  trupul  ca  pe  o  închisoare  a 
sufletului,  de  unde  îndemnurile  stăruitoare  către  aceştia  de  a  renunţa 
la  viaţa  imorală  şi  a  alege  viaţa  virtuoasă,  efort  al  educaţiei  şi  al  unui 
anumit  mod  de  a  fi.  Dumnezeu  dă  omului  libertatea  ca  binele  şi  răul  să 
nu-i  fie  impuse  din  afară,  ci  să  rezulte  din  liberul  său  arbitru.  Nu  din 
natură  sau  din  materie  vine  răul,  ci  din  libertatea  voinţei  umane:  „Vo¬ 
ieşte,  s-a  spus,  şi  vei  putea".  Din  această  perspectivă,  credinţa  este  vă¬ 
zută  de  Clement  Alexandrinul  ca  şi  o  virtute  în  raporturile  sale  cu  filo¬ 
sof  ia,  în  preliminariile  intelectuale  şi  condiţiunile  morale  în  dezvoltarea 
sa  în  gnosă".36 

Marele  merit  al  lui  Clement  Alexandrinul  este  de  a  fi  explicat,  în 
cadrul  coordonatelor  de  mai  sus,  conotaţiile  psihologice  ale  credinţei. 
Aceasta  este  umană  şi  divină.  Umană  pentru  că  se  bazează  pe  argumente 
raţionale  şi  dialectice,  ea  fiind,  din  această  perspectivă,  o  anticipare  a 
adevărului.  Este  divină  atunci  când  ne  supunem  autorităţii  absolute,  care 
ne  vorbeşte  prin  Sfânta  Scriptură  şi  ne  călăuzeşte  prin  „norma  Bise¬ 
ricii"  (S.  VII,  VII,  41). 

Fiind  o  stare  sufletească,  credinţa  are  la  bază  o  dorinţă  conştientă, 
ea  se  îndreaptă  spre  Dumnezeu,  suflul  dătător  de  viaţă  (S.  VII,  LXIII,  6). 
Această  prezenţă  divină  atinge  fiinţa  umană,  aşa  cum  o  atinge  viaţa  şi 
„lumina  care  luminează  pe  orice  om"  (Ioan,  1,  8).  El  afirmă,  în  acest 

sens:  „ascultaţi,  deci,  cei  de  departe;  ascultaţi  cei  de  aproape,  Logosul 
nu  se  ascunde  de  nimeni,  lumina  este  comună,  luminează  tuturor.  Să  ne 
grăbim  spre  renaştere,  spre  mântuire  . . .  pentru  a  ne  uni  intr-o  singură 
dragoste  potrivit  unicei  substanţe"  (Proteptic,  IX,  88).  Această  mişcare 
reflexivă,  datorită  „orientării"  ei  ontologice  către  Dumnezeu  a  fiinţei 
umane,  are  drept  urmare  o  alegere,  care  este  un  început  de  judecată  şi, 
totodată,  de  acţiune. 


36  Nicolae  Şt.  Georg©9cu,  op.  cif.,  p,  39. 

Aderarea  de  bună  voie  la  ceea  ce  îţi  este  de  folos  este  un  început 
die  înţelepciune,  iar  perseverarea,  exerciţiul  credinţei  duce  la  ştiinţă, 
oare  este  fixată  pe  o  temelie  sigură.  Ajutoarele  perseverării  întru  cre¬ 
dinţă  sunt  „îndelungă  răbdarea  şi  înfrânarea"  (S.  II,  VI,  31),  Fiind  un 
act  progresiv,  credinţa  nu  este  o  simplă  senzaţie  venită  din  afară,  nu-i 
ceva  evident,  ci  este  un  proces  complicat,  o  „cernere  în  sita  raţiunii 
înainte  de  a  trece  în  sentimentele  inimii",37 

în  conformitate  cu  legile  lui  Platon,  care  afirmă  că  „cel  ce  vrea 
să  fie  fericit  şi  plin  de  noroc  trebuie  să  participe,  de  la  început,  la  ade^ 
văr"  (S.  II,  IV,  18),  Clement  arată  că  patru  sunt  căile  din  care  «rezultă 
adevărul:  „din  simţiri,  minte,  ştiinţă  şi  supoziţii;  mintea,  prin  natura 
ei,  este  prima,  simţirea  este  în  noi  şi  în  raport  cu  noi;  din  simţiri  şi  minte 
rezultă  ştiinţa;  evidenţa  este  comună  şi  minţii,  şi  simţirii.  Simţirea  este 
poarta  prin  care  intră  ştiinţa;  credinţa,  după  ce  s-a  slujit  de  simţuri,  lasă 
în  urma  ei  supoziţia,  se  grăbeşte  spre  realităţile  cele  nemincinoase  şi  po¬ 
poseşte  în  adevăr"  (S.  II,  IX,  43).  Acestui  prim  adevăr  al  simţirii,  al  sen¬ 
zaţiilor,  îi  este  caracteristică  credinţa  simplă,  intelectuală,  numită  şi  „pă¬ 
rere",  aceasta  parcurgând,  în  definirea  ei,  un  drum  al  căutării  „numit 
principiul  adevărului  şi  al  cunoaşterii,  legea  acţiunii  gândirii,  prin  care 
vine  la  expresie  cunoaşterea  speculativă".38  La  baza  principiului  adevă¬ 
rului  nu  stă  raţiunea,  care  este  subiectivă,  ca  de  altfel  şi  senzaţia,  ra¬ 
ţiunea  neputând  stăpâni  pasiuni  sau  afecte.  Aceasta  convinge,  dar  nu 
înduplecă,  pătrunde  în  adânc,  dar  niciodată  pe  deplin.  Imperfecţiunea 
raţiunii  se  datorează  tocmai  simţurilor,  care  lasă  un  infinit  necunoscut, 
oricâte  observaţii  am  face,  toate  privind  fenomene  izolate.  O  astfel  de 
„credinţă-părere"  nu  poate  demonstra  „principiile,  cauzele  primare  ale 
existenţei"  (S.  I,  V,  13),  cunoaşterea-raţiune  nefiind  o  cale  de  cunoaştere 
absolută,  ci  numai  o  cale  de  cunoaştere.  Nu  există  o  cugetare  specu¬ 
lativă,  în  sensul  că  ea  ar  produce  adevărul  care  există,  ea  produce  nu¬ 
mai  identificarea  adevărului.  Dacă  am  recunoaşte  în  cuncaşterea-ra- 
ţiune  izvorul  adevărului,  atunci  am  cădea  în  extrema  panteismului.  Re¬ 
zultă  din  cele  de  mai  sus  că  orice  ştiinţă  are  la  bază  o  astfel  de  cunoaş¬ 
tere,  cunoaşterea-credinţă,  care  „este  criteriul  infailibil"  (5.  II,  IV,  12) 
atunci  când  ne  supunem  voluntar  autorităţii  divine.  Cum  va  putea  cineva 
învăţa,  se  întreabă  Clement,  dacă  nu  ai  „o  preconcepţie  a  lucrului  pe  care 
doreşti  să-l  înveţi"?  (S.  II,  IV,  17). 

Pentru  ca  învăţătura  să  pătrundă  în  spiritul  discipolului,  trebuie 
ca  şi  acesta  să  contribuie,  prin  încrederea  pe  care  o  acordă  maestrului 
său.  De  aceea,  credinţa  este  „dublă",  constând,  pe  de  o  parte,  din  puterea 
celui  care  crede,  iar  pe  de  altă  parte  din  superioritatea  celui  în  care  se 
încrede:  „precum  în  jocul  cu  mingea,  mingea  nu  depinde  numai  de  teh¬ 
nica  celui  care  aruncă  mingea,  ci  şi  de  tehnica  aceluia  ce  o  primeşte"  (S. 

VII,  XII,  78).  Este  o  conlucrare  divinitate-om,  credinţa  simplă  fiind  o  pre¬ 
gătire  pentru  credinţa  supranaturală:  „ea  are  un  caracter  care  dispune 


37  Şerbam  Ionescu,  Esenţa  şi  rolul  credinţei  în  teologie,  în  Studii  teologice, 

nr.  1/1932,  Bucureşti,  p.  26.  - 

38  I.  Mihălcescu,  Teologie  şi  filosofic,  în  Studii  teologice,  nr.  3/1934,  pp.  63-64. 

sufletul  către  graţie  şi  gnosă  şi  serveşte  de  tranziţie  din  ordinea  natu¬ 
rală  la  ordinea  supranaturală1'.39 

Credinţa  de  ordin  ştiinţific,  care  lucrează  cu  demonstraţii,  mărtu¬ 
riseşte  Clement,  este  inferioară  vieţii  creştine  identificată  cu  credinţa 
religioasă.  Aceasta,  fiind  instinctivă,  îl  mărturiseşte  pe  Dumnezeu  fără 
să-l  fi  căutat  şi  crede  că  există,  fiind  un  „bun  interior,  mărturisire  a  lui 
Dumnezeu"  (S.  VII,  X,  55).  Vorbind  despre  această  credinţă  naturală, 
învăţatul  alexandrin  o  defineşte  ca  „o  anticipare  voluntară,  un  asenti¬ 
ment  al  religiozităţii,  fundamentul  lucrurilor  pe  care  le  sperăm,  proba 
celor  pe  care  nu  le  vedem1'  (S.  II.  XI,  8). 

Prin  această  credinţă,  omul  ajunge  la  înţelegerea  adevărului  reve¬ 
lat,  devenind  adeptul  credinţei-virtute,  care  nu  mai  este  umbrită  de  nici 
o  eroare,  transformarea  aceasta  datorându-se  lucrării  harului  Duhului 
Sfânt  ca  ,,dar  supranatural".  Fiind  „dar*,  mai  este  credinţa  un  act  de 
voinţă?  Răspunsul  lui  Clement  Alexandrinul  este  un  hotărât  da!  Fiecare 
este  liber  să-şi  dea  sau  nu  adeziunea,  credinţa  fiind  comună  celor  ce 
voiesc  să  o  primească:  „cel  ce  va  crede  şi  se  va  boteza  se  va  mântui,  iar 
cel  ce  nu  crede  se  va  osândi"  (Marcu,  16,  15).  Vorbind  de  efectele  primei 
taine  de  iniţiere  întru  Hristos,  el  zice:  „botezaţi,  noi  suntem  iluminaţi; 
iluminaţi,  noi  suntem  adaptaţi;  adaptaţi,  noi  suntem  desăvârşiţi"  (Peda¬ 
gog,  I,  XXVI,  1).  Credinţa  este,  cu  alte  cuvinte,  un  act  de  iluminare  in¬ 
ternă  şi  un  stimulent  prin  care  necredinciosul  devine  credincios. 

Accentuând  rolul  voinţei  şi  al  cunoaşterii-credinţă,  Clement  dădea 
o  lovitură  puternică  gnosticismului  lui  Vasilide  şi  Valentin,  care  făceau 
din  credinţă  un  privilegiu  al  pnevmaticilor,  nefiind  nici  un  merit  în  a 
crede  sau  nu,  totul  fiind  „o  prerogativă  a  naturii".  Clement  face  din  cu- 
noaşterea-credinţă  un  act  moral,  care  presupune  şi  raţiunea,  şi  voinţa. 
El  se  întreabă,  în  acest  sens:  este  credinţă  o  cale  sigură  de  cunoaştere? 
Pentru  aceasta,  el  alege  o  metodă  „care  presupune  desfăşurarea  unui  pro¬ 
ces  de  mijloace  diferite,  care  determină,  prin  ele,  o  concluzie,  o  teză".4* 
Demonstraţia  pe  care  o  face  este  de  tip  dialectic,  rolul  filosofici  cu  pre¬ 
ponderenta  raţională  fiind  necesară  creştinului  pentru  disciplinarea  şi 
întărirea  credinţei  lui.  Dacă  am  renunţa  la  adevărurile  raţiunii,  toate  cu¬ 
noştinţele  noastre  bazate  numai  pe  credinţă  ar  fi,  atunci,  numai  păreri 
subiective,  fără  un  fundament  logic.  De  aceea,  credinţa  face  atunci  apel 
la  spontaneitate:  „dacă  credinţa,  cu  tot  caracterul  ei  supranatural,  face 
apel  la  spontaneitatea  noastră  şi  conţinutul  credinţei  stă  în  strânsă  relaţie 
cu  conţinutul  raţiunii,  atunci  trebuie  ca  şi  credinţa  sâ  fie  un  obiect  cu 
care  se  poate  ocupa  cugetarea  raţională.  Dacă  este  o  cerinţă  a  spiritului 
de  a  cunoaşte  adevărul,  oricare  ar  fi  calea  pe  care  se  ajunge  în  posesia 
acelor  cunoştinţe,  atunci  această  cerinţă  se  face  şi  faţă  de  credinţă".41 
Cunoaşterea-raţiune  şi  cunoaşterea-credinţă  nu  sunt  decât  forme  ale- 
gândirii,  ambele  exprimând  teza  „Cuvântul  este  Adevărul"  (Ioan  I,  1.4). 


39  Nicolae  Şt.  Georgescu,  op.  cit.,  p.  90,  apud  J.  Cognat,  Clement  d’ Alexan¬ 
drie.  Sa  doctrine  et  sa  polâmique .  Paris,  1859,  p.  193, 

40  Magistrant  Antonie  Plămădeala,  PugdtdLme  cunoaştere  in  învăţătura 
ortodox ăt  in  Studii  Teologice,  p.  117* 

Noua  cunoaştere  are  un  caracter  duhovnicesc,  în  care  subiectul  se 
identifică  cu  obiectul  într-un  act  raţional  şi  haric:  „ucenicii  Domnului 
grăiesc,  aud  şi  lucrează  în  chip  duhovnicesc;  prin  credinţă  şi  pricepere, 
înţeleg  cu  ochi  nou,  cu  auz  nou,  cu  inimă  nouă  toate  cele  văzute  şi  au¬ 
zite'4  (S.  II,  IV,  153).  Este  un  act  de  cunoaştere,  de  „înţelegere  a  adevă¬ 
rului  prin  Adevăr44,  credinciosul  fiind  ridicat  de  la  misterul  „adâncului44 
lui  Dumnezeu  la  contemplarea  „slavei44  lui  Hristos,  care  este  o  stare  de 
sfinţenie  şi  care  nu  se  confundă  nici  cu  reveriile  lui  Filon,  nici  cu  exta¬ 
zele  în  care  sufletul  este  absorbit  în  divinitate.  Pentru  gnosticul  creştin, 
contemplarea  lui  Dumnezeu  este  cea  mai  înaltă  desăvârşire  „pe  care  o 
primeşte  sufletul,  care  ajunge  cu  totul  curat  şi  este  socotit  vrednic  să 
vadă  totdeauna  pe  Dumnezeul  Atotputernic  faţă  către  faţă"  (S.  VII,  XI, 
68).  Fiind  „cu  totul  spiritual,  prin  asemănare  cu  Dumnezeu,  gnosticul 
îşi  găseşte  loc  în  Biserica  cea  duhovnicească44  (S.  VI,  XI,  68),  cunoaşterea- 
qredfciţă  prin  contemplaţie  fiind  deasupra  mântuirii  şi  luând  locul 
iubirii. 

Afirmând  că  această  cunoaştere-contemplare  este  mai  mult  decât 
a  crede,  Clement  dorea  să  arate  că  intuiţiile  sunt  incomunicabile  şi  subiec¬ 
tive,  iar  cunoaşterea-contemplaţie  este  obiectivă,  prin  acesta  înţelegând 
că  gnosa  nu  le  este  dată  tuturor,  ci  numai  celor  aleşi.  Pe  de  o  parte, 
Hristos  este  şi  temelie,  şi  zidire,  căci  prin  el  este  şi  începutul,  şi  sfâr¬ 
şitul  —  cunoaştere-credinţă  prin  asemănare  — ,  iar  începutul  şi  sfârşitul 
nu  se  învaţă  decât  prim  credinţă  şi  iubire,  dar  pe  de  altă  parte,  adevărata 
cunoaştere  „prin  contemplare44,  pentru  Clement  reprezintă  fericirea  de  a 
înţelege  „pe  Cel  de  Neînţeles44,  care  este  superioară  cunoaşterii-credinţă 
prin  asemănare;  ea  nu  este  o  cunoaştere  de  tranziţie,  care  tinde  spre 
plinătatea  cunoaşterii  viitoare,  ci  este  o  vedere  a  lui  Dumnezeu,  încă  din 
această  viaţă.  De  aceea,  se  impune  observaţia  pertinentă  a  Sf.  Atanasie 
cel  Mare,  care  spunea  în  acest  sens:  „o  credinţă  al  cărei  obiect  apare  cu 
evidenţă,  nu  poate  fi  numit  credinţă44.  Astfel,  umblând  „prin  credinţă, 
şi  nu  prin  evidenţă,  credinţa  este  o  cunoaştere  de  tranziţie,  care  tinde  spre 
plinătatea  cunoaşterii  viitoare:  acum  cunosc  în  parte,  dar  atunci  vom 
cunoaşte  faţă  către  faţă44. 

FILOSOFIA  IN  CONCEPŢIA  LUI  CLEMENT  ALEXANDRINUL 

învăţatul  alexandrin  a  intuit,  ca  nimeni  altul,  că  din  amalgamiîl 
de  frământări  ale  lumii  elenistice  va  ieşi  o  lume  nouă,  lume  care,  avându-1 
pe  Mântuitorul  nostru  Iisus  Hristos  drept  „ţintă44,  va  pretinde  un  loc 
important  pe  scena  lumii.  De  aceea,  credinţa  şi  filosofia  vor  fi  cele  două 
capete  ale  axei  care  străbate  toate  operele  sale.  încercarea  lui  de  a  apro¬ 
pia  filosofia  de  credinţă  într-o  unitate  logică41^*  se  adresa  nu  numai  gnos¬ 
ticilor  ereziarhi  ai  vremii,  ci  şi  creştinilor  Alexandriei,  unii  minimalizând 
credinţa  poporului,  pe  care  o  defineau  „populară44,  iar  alţii,  minimalizând 
filosofia,  apostrofând-o  „ca  un  rău  apărut  în  viaţa  oamenilor  spre  pier¬ 
derea  acestora44  (S.  1, 1.18). 

41  bis  Pr.  prof.  dr.  I.  G.  Coman,  Petrologie,  voi.  II,  pag.  258,  Ed.  Institutului 
Biblic  şi  de  Misiune  al  BOR,  Bucureşti,  1985. 

Conştient,  pe  de  o  parte,  de  credinţa  entuziastă,  dar  neprecizată  şi 
nevalorificată  logic  a  credincioşilor,  iar  pe  de  altă  parte  de  caracterul 
universal  al  noii  religii,  Clement  „încearcă  să  pună  credinţa  pe  o  bază 
puternică  şi  să  o  îmbrace  în  haina  veşnică  a  gândirii  filosofice14.  Aceasta 
ca  „ştiinţă  pregătitoare11  cu  unele  rădăcini  „în  idealismul  lui  Platon,  în 
stoicism,  dar  şi  în  filosofia  lui  Filon  era  nu  numai  o  idee  originală,  dar 
şi  o  concepţie  magnet  a  ideilor-forţă  din  cultura  greco-orientală,  care  ii 
obliga  pe  noii  credincioşi  creştini  la  păstrarea  tezaurului  scris  al  anti¬ 
chităţii11.42 

Pentru  Iustin  Martirul  şi  Filosoful,  cât  şi  pentru  Clement,  istoria 
nu  este  expresia  hazardului,  ci  a  unei  intenţionalităţi  dumnezeieşti,  cele 
două  poziţii  spirituale,  filozofia  greacă  şi  creştinismul,  nu  întâmplător 
venind  în  contact  sub  influenţa  elenismului,  aşa  precum  înainte  venise 
în  contact  cu  iudaismul.  Din  filosofia  greacă,  însă,  singurul  lucru  care  îl 
atrage  pe  scriitorul  alexandrin  este  „morala  şi  teologia  lor11,43  pe  filosofi 
acesta  preţuindu-i  după  valoarea  purtării  şi  după  valoarea  ideilor  lor 
despre  Dumnezeu. 

Ce  este  filosofia,  atunci,  în  ochii  lui  Clement? 

în  primul  rând  o  treaptă  către  adevăr,  iar  în  al  doilea  rând  o  ames¬ 
tecătură  de  doctrine  adevărate  şi  false.  Cum  nu  poţi  primi  nici  una 
din  aceste  sisteme,  este  necesară  „o  selectare,  o  alegere  sau,  mai  bine 
zis,  o  culegere  a  adevărului11  44  (S.  I.  XVIII,  13).  Cu  toată  insuficienţa 
adevărului  cuprins  în  doctrinele  filosofice,  filosofia  „va  fi  instrumentul 
cu  care  credinciosul  îşi  va  analiza  credinţa  sa,  cu  care  îşi  va  justifica 
doctrinele  sale,  cu  ajutorul  căreia  le  va  apăra,  ea  fiind  o  cauză  auxiliară 
şi  cooperantă  în  aflarea  adevărului11.45  Catalogată  drept  „mamă  a  erorii 
şi  ereziei11  —  Tertulian  — ,  filosofia  de  atunci,  din  păcate,  prin  sectele 
gnostice,  reuşise  să  îndepărteze  pe  mulţi  oameni  religioşi  şi,  ce-i  mai  grav, 
dând  naştere  unui  pseudo-creştinism  ereziarh.  De  aceea,  cei  care  'res¬ 
pectau  tradiţia  apostolică  prin  vocea  ierarhiei  bisericeşti,  se  temeau 
de  ea,  iar  alţii  o  persiflau  desconsiderând-o  şi  numind-o  „fiica  inteli¬ 
genţei  omeneşti  şi  emanaţie  a  diavolului11  (S.  I,  XI,  53).  în  această  con¬ 
junctură,  scriitorul  alexandrin  a  trebuit,  pe  de  o  parte  să  demonstreze 
adepţilor  filosofiei  omeneşti  că  vechii  filosofi  sunt  „falşi  înţelepţi,  care 
nu  cunosc  adevărul  nici  cât  nişte  copii11  şi  că  trebuie  să  devină  „bărbaţi 
întru  Hristos11  (S.  I,  XI,  53),  iar  pe  de  altă  parte,  adepţilor  credinţei  creş¬ 
tine  că  trebuie  să  treacă  din  faza  copilăriei  religioase  în  faza  majora¬ 
tului  filosofiei  divine  „prin  actul  credinţei  şi  cunoaşterii11.46 

Noul  tip  de  creştin  filosof  este  tipul  gnostic,  superior  vechilor  fi¬ 
losofi,  care  dezonorează  „filosofia  divină11.  El  este  evlavios,  bogat,  înţe- 

42  N.  C.  Buzescu.  Premisele  unei  filosofii  creştine  la  Clement  Alexandrinul,  în 
Studii  teologice,  nr.  3-4/1958,  p.  193. 

43  Dumitru  Fecioru,  op.  cit.,  p.  14. 

44  Ibidem. 

45  Ibidem. 

46  Nicolae  Comeanu,  Filosofia  în  concepţia  Sfinţilor  Părinţi,  Timişoara, 
1984,  p.  6. 

lept  şi  „se  va  ocupa  cu  contemplaţia,  împlinirea  poruncilor  şi  formarea 
de  oameni  buni"  (S.  I,  VIII,  40). 

Tratarea  filosofică  a  credinţei  creştine  de  către  Clement  se  dato¬ 
rează  faptului  că  aceasta  este  o  cale  a  raţiunii  logice,  singura  care  îl 
putea  scăpa  pe  om  de  ignoranţă  şi  superstiţii,  ducându-1  în  final  la  ade¬ 
văr:  „filosofia  ajută  la  sesizarea  adevărului,  pentru  că  este  o  cercetare 
a  adevărului,  dar  nu  filosofia  singură,  ci  împreună  cu  altele,  ea  fiind 
cauză  accesorie,  după  cum  fericirea  este  una,  dar  multe  sunt  virtuţile 
care  contribuie  la  aceasta"  (S.  I,  XX,  27).  Tratarea  filosofică  a  credinţei 
este  ca  o  haină",  ea  neaducând  nimic  nou  la  cuvântul  Mântuitorului, 
care  este  „învăţătorul",  prin  excelenţă.  Această  ştiinţă  auxiliară  are  ca¬ 
litatea,  însă,  „de  a  exercita  mintea,  de  a  deştepta  priceperea,  de  a  da 
naştere  unei  voiciuni  a  spiritului  pentru  căutarea  adevăratei  filosofii.  Cei 
iniţiaţi  descoperă  adevărata  filosofie,  dar,  mai  bine  spus,  primesc  filo¬ 
sofia  cea  adevărată  ca  un  dar  de  la  însuşi  Adevărul  şi  o  posedă"  (S.  I, 
XX,  97).  Filosofia  este  precum  folosirea  crainicului,  pentru  auzirea  mai 
bine  a  spuselor  conducătorilor:  „după  cum  cei  care  voiesc  să  vorbească 
poporului  fac  acest  lucru  adeseori  printr-un  crainic,  spune  Clement, 
tot  aşa  şi  aici,  pentru  că  adresăm  multora  cuvântul  nostru  înainte  de  a 
vorbi  de  însăşi  tradiţia,  trebuie  să  înfăţişăm  părerile,  cuvintele  cu  care 
sunt  obişnuiţi  cei  mulţi  şi,  cu  ajutorul  acestora,  ascultătorii  vor  fi  aduşi 
mai  cu  uşurinţă  la  credinţa  cea  adevărată"  (S.  I,  XVI,  2).  Originea  mul¬ 
tiplă  a  filosofiei  unică  în  fond,  dar  multiplă  ca  forme  în  concepţia  lui 
Clement  este  dovada  inferiorităţii  sale  faţă  de  Logosul  întrupat:  „Ade¬ 
vărul  este  unul  singur,  minciuna  având  mii  de  abateri . . tot  aşa  şi 
şcolile  filosofice,  atât  cele  barbare,  cât  şi  cele  elene  au  fiecare  câte  o  parte 
de  adevăr,  dar  se  laudă  fiecare  că  posedă  adevărul  în  întregime"  (S.  I, 
XIII,  57).  Toate  aceste  şcoli,  prin  direcţiile  lor,  au  tăiat  în  bucăţi  Veş¬ 
nicul  Adevăr,  gnosticul  creştin  încercând  să  unească  bucăţile  dispersate 
şi  să  ducă  iarăşi  la  unitatea  desăvârşită  Cuvântul.  Filosofia  devine  ast¬ 
fel  un  act  personal  în  căutarea  adevărului,  creîndu-ne  o  nelinişte,  un  dor, 
care  ne  conduce  la  filosofare.  Aceasta  a  ajuns  în  posesia  elinilor,  cireînd 
un  tezaur  spiritual,  care  este  îmbogăţit  şi  prin  ideile  rezultate  „din 
furtul"  (S.  I,  XV,  66)  cultural  asupra  popoarelor  barbare,  cu  care  grecii 
au  venit  în  contact.  Această  temă  a  „furtului  a  avut  un  precursor  în 
persoana  lui  Filon  din  Alexandria,  pentru  baza  demostraţiei  plagiatului 
elin,  Clement  plecând,  însă,  de  la  versetul  evanghelistului  loara  (10,  10), 
care  scrie:  „toţi  care  au  fost  înaintea  mea  (n.a.:  a  Mântuitorului  Iisus 
Hristos)  au  fost  hoţi  şi  furi". 

Pentru  a  arăta  cele  de  mai  sus,  Clement  face  cronologia  şcolilor  şi  filo¬ 
sofilor  din  cele  mai  vechi  timpuri,  de  pe  meleagurile  Eladei,  în  com¬ 
paraţie  cu  înţelepciunea  poporului  iudeu.  Din  această  cronologie  rezultă 
că  „filosofia  evreilor  este  mai  veche  cu  multe  generaţii",  mai  mult, 
filosofii  cu  care  se  mândresc  grecii  au  fost  de  neam  barbar  şi  au  făcut 
instrucţia  la  barbari"  (S.  I,  XV,  66).  Astfel,  Pitagora,  care  era  din  Tir 
sau  Tirenia  a  avut  contacte  cu  profeţii  egipteni,  La  fel  Platan  nu  a  negat 

niciodată  că  a  luat  de  la  barbari  cele  mai  frumoase  idei,  acestea  fiind 
tributare  legilor  lui  Moise,  iar  Thales  fenicianul  că  a  avut  legături  cu 

învăţaţii  egipteni  (S.  I,  XXV,  165).  Clement  Alexandrinul  afirmă  că  scrii¬ 
torul  Megastene,  în  cartea  sa  „Indica",  susţine  foarte  lămurit  că  „toate 
cele  spuse  despre  natură  de  vechii  filosofi  greci  au  fost  spuse  de  filosofii 
care  au  trăit  în  afara  graniţelor  Greciei,  fie  în  India,  fie  în  Siria,  de 
aşa-numiţii  iudei"  (S.  I.  XV,  72).  Contra  opiniei  că  numai  „grecii  pot 
să  filosofeze",  aceşti  barbari  arată  că  sunt  nu  numai  capabili  să  asimi¬ 
leze  speculaţiile,  ci  şi  să  fie  „descoperitorii  filosofiei,  tehnicii  şi  artei*4 
(S.  I,  XVI,  74).  Prin  această  demonstraţie  de  înaltă  ţinută  ştiinţifică, 
scriitorul  alexandrin  dorea  să  scoată  în  evidenţă  caracterul  universal 
al  filosofiei  şi  al  ştiinţelor,  acestea  fiind  valori  ale  spiritului  uman  care 
iau  naştere  în  orice  loc  de  pe  pământ  indiferent  de  timp  şi  spaţiu,  dato¬ 
rită  Logosului.  Spusele  Sfântului  Apostol  Pavel  „luaţi  aminte  să  nu  vă 
fure  pe  voi  cineva  cu  filosofia  şi  cu  înşelăciunea  deşartă  după  stihiile 
lumii"  (Col.  2,  8)  nu  înseamnă,  în  viziunea  lui  Clement,  suspendarea  aces¬ 
tor  valori,  ci  prelucrarea  a  ceea  ce  este  bun  şi  folositor  din  aceasta.  Că 
este  aşa,  stă  dovada  demonstraţiei  pe  care  o  face  Pavel  în  faţa  atenieni- 
lor  din  Areopag,  folosind  în  dizertaţia  sa  despre  Necunoscutul  Dumne¬ 
zeu  exemple  luate  din  poeţi,  ca  lucrarea  lui  Arătos  intitulată  „Feno¬ 
mene"  (S.  I,  XIX,  91). 

Prin  dezbaterea  temei  plagiatului,  Clement  urmărea  aducerea  la 
unison  a  căilor  de  cunoaştere  prin  filosofie  şi  credinţă.  De  aceea,  pentru 
el,  „filosofia  este  o  imagine  vădită  a  adevărului,  un  dar  dumnezeiesc  dat 
elinilor.  Pe  de  altă  parte,  filosofia  nu  ne  desparte  de  credinţă,  ci,  dim¬ 
potrivă,  ne  dă  mai  multă  tărie  şi,  într-un  fel  oarecare,  este  un  exerciţiu 
intelectual  pentru  primirea  credinţei"  (S.  II,  XI,  20).  Dacă  omul  crede 
fără  a  citi,  el  nu  poate  înţelege  învăţătura  de  credinţă  fără  studiu,  cul¬ 
tura  prealabilă,  inclusiv  cea  filosofică,  este  de  Ia  Dumnezeu  „nu  ca  un 
lucrai  esenţial,  ci  aşa  cum  cad  ploile  pe  pământul  cel  bun,  pe  gunoaie, 
pe  case,  făcând  să  răsară  şi  iarba,  şi  grâul,  iar  pe  morminte  smochini  şi 
copaci  obişnuiţi;  cele  ce  răsar  la  întâmplare  o  iau  înaintea  celor  bune, 
bucurându-se  de  aceeaşi  putere,  dar  nu  au  aceeaşi  frumuseţe  ca  acelea 
ce  răsar  din  pământ  gras,  pentru  că  sau  se  usucă,  sau  sunt  smulse"  (S- 
I,  VII,  37).  Teama  de  filosofie  nu  trebuie  să  caracterizeze  pe  noul  creş¬ 
tin,  „filosofia  fiind  necesară  elinilor  spre  a-i  conduce  la  dreptate,  ea  fiind 
testament,  precum  Legea  dată  evreilor"  (S.  I,  V,  28).  De  aceea  „calea 
adevărului  este  una,  dar  în  ea  se  varsă,  din  alte  părţi,  curgeri  de  apă, 
ca  într-un  râu  veşnic"  (S.  I,  V,  29).  Filosofia,  în  noile  condiţii  aduse  de 
creştinism,  „are  datoria  de  a  cerceta  adevărul  şi  natura  existenţei"  (S. 
I,  XVI,  80),  fiind  „folositoare  pentru  creştini  pentru  a-i  conduce  la  evla¬ 
vie,  pregătind  drumul  celei  mai  împărăteşti  învăţături"  (S.  I,  XVI,  80). 
Această  pregătire  arată  că  filosofia  „nu  s-a  născut  de  la  sine  şi  pentru 
sine,  ci  pentru  fructul  pe  care  îl  scoate  din  cunoaştere,  din  gnosă"  (S. 
I,  II,  19).  Prin  filosofie,  scriitorul  alexandrin  nu  înţelege  însă,  nici  filo¬ 
sofia  stoică,  nici  cea  platonică,  ci  „tot  ceea  ce  s-a  spus  bun  de  fiecare 
când  a  învăţat  dreptatea  şi  ştiinţa  unită  cu  evlavia"  (S.  I,  VI,  37).  Ade¬ 
vărul  creştin  se  deosebeşte  fundamental  de  cel  al  filosofiei  greceşti,  care 

prin  arta  sofisticii  —  abilitate  intelectuală  bazată  pe  imaginaţie,  făcea 
să  fie  socotit  adevărat  numai  ceea  ce  este  de  folos  (S.  I,  VIII,  39).  Filosofia 

nu  este  doctrina  profesată  de  fiece  şcoală  în  parte,  ci  înţelepciunea  care 
este  o  cunoaştere  sigură  a  lucrurilor  dumnezeieşti  şi  omeneşti,  „o  în¬ 
ţelegere  temeinică  şi  fără  greş,  care  cuprinde  în  ea  cele  prezente,  tre¬ 
cute  şi  viitoare,  cele  predate  de  Domnul  prin  venirea  sa  şi  prin  pro¬ 
feţi"  (S.  VI,  VII,  54). 

Fiind  un  dar  dumnezeiesc,  filosofia  le-a  fost  dată  de  ajutor  gre¬ 
cilor  precum  prima  şi  a  doua  treaptă  a  unei  scări  pentru  cel  care  se 
urcă  la  etajul  superior,  unele  dintre  învăţăturile  lor  fiind  în  concordantă 
cu  învăţătura  Sfintei  Scripturi:  „prin  cinstirea  Necunoscutului  Dumne¬ 
zeu,  cinstindu-1,  pe  Dumnezeu  creatorul"  (S.  I,  XIX,  91).  Socrate,  Platon, 
Pitagora  sunt  prietenii  lui  Dumnezeu  care  au  scris  sub  inspiraţie  dum¬ 
nezeiască,  meritul  lor  fiind  de  a  ajunge  la  concluzia  că  Dumnezeu  este 
Unul,  Nemuritor,  Necreat  şi  mai  ales  că  este  afară  de  lume. 

Pentru  învăţatul  alexandrin,  filosofia  este  în  aceste  condiţii  o  Re¬ 
velaţie  indirectă  despre  Dumnezeu. 

între  „filosofia  divină",  care  este  gnosa  creştină  şi  credinţă  nu  există 
prăpastie,  ci  o  completare  graduală,  calitativă,  care  duce  la  aflarea  ade¬ 
vărului  mântuitor.  în  cugetarea  lui  Clement,  zice  J.  Cagnot,  „sunt  trei 
iconomii:  aceea  a  naturii  ajutată  de  filosofie,  aceea  a  Legii  iudaice  prin 
profeţi  şi  ultima,  a  harului  Mântuitorului  Iisus  Hristos".  Toate  aceste 
iconomii  sunt  daruri  ale  lui  Dumnezeu,  dar  subordonate,  culminând  cu 
creştinismul,  care  este  o  adevărată  Şcoală  regală.  Dacă  sub  raportul 
legislaţiei,  filosofia  face  sclavi,  Legea  —  servitori,  creştinismul  produce 
mărturisitori,  idealul  fiind  martirul  creştin. 

CONCLUZII:  Clement  Alexandrinul  a  făcut  parte  din  prima  ge¬ 
neraţie  patristică  situată  la  întretăierea  gândirii  filosofice  greceşti  şi  creş¬ 
tine,  reuşind  să  topească,  în  văpaia  credinţei,  linia  precisă  a  logicii,  pu¬ 
nând  de  comun  acord  diversitatea  gândirii  umane  sub  influenţa  bene¬ 
fică  a  Logosului  creştin.  Trăind  intr-un  veac  de  schimbări  profunde, 
el  şi-a  adus  un  aport  remarcabil  la  dezvoltarea  patrimoniului  cultural, 
creştin  şi  universal,  lăsând  un  bogat  material  ştiinţific,  filosofic,  exe¬ 
getic.  Este  un  gânditor  de  gnosă  creştină  a  cărei  originalitate  l-a  făcut 
pe  un  Michel  Tardieu  s-o  numească  „gnosă  clementină".47  Caracteristica 
ei  este  de  a  pedala  între  cunoaşterea-credinţă  prin  asemănare  şi  cu¬ 
noaşterea- credinţă  prin  contemplaţie.  La  prima,  un  rol  important  re¬ 
vine,  în  acelaşi  timp  raţiunii  şi  credinţei,  iar  celei  de-a  doua  —  cre¬ 
dinţei  şi  Revelaţiei  supranaturale  .viziunea  lui,  în  ansamblu,  fiind  inte- 
lectualistă,  fapt  criticat  de  mulţi  autori  trecuţi  şi  prezenţi.  Cu  toate 
acestea,  elaborarea  lucrărilor  sale  le-a  făcut  în  spiritul  celei  mai  înalte 
critici,  metoda  severă  de  cercetare,  citarea  corectă  a  textelor  implicând 
nu  numai  o  lectură  critică,  dar  şi  o  grijă  extremă  în  emiterea  de  con¬ 
cluzii.  Făcând  apel  la  filosofie  pentru  demonstrarea  credinţei  creştine, 
în  virtutea  sincerităţii  şi  convingerii  lui,  a  dorit  să  fie,  pe  de  o  parte, 
un  „mediator"  între  două  gândiri,  care,  până  Ia  el,  erau  situate  pe  po¬ 
ziţii  de  adversitate,  iar  pe  de  altă  parte,  „un  pedagog  creştin"  pentru 


47  Michel  Tardieu,  Introduction  a  la  littârature  gnostique,  Cerf,  Paris,  198G, 

p.  29. 

noua  Cetate  a  lui  Dumnezeu.  Ca  adept  al  filosofiei,  a  mers,  însă,  până 
acolo  încât  a  ridicat-o  la  rangul  de  revelaţie  indirectă,  uneori  chiar  de 
revelaţie  directă  dată  grecilor. 

înţelepciunea  filosofiei  fiind  o  „ştiinţă  auxiliară**  credinţei,  scrii¬ 
torul  alexandrin  îi  scoate  în  evidenţă  acesteia  valoarea  gnoseologică,  el 
fiind  printre  primii  filosofi  care  arată  că,  în  epistemologie,  credinţa  este 
izvorul  cunoaşterii,  iar  ştiinţa  cu  raţiunea  este  numai  o  cale  de  definire 
a  acesteia.  La  fel,  arată  că  credinţa  nu  se  poate  dispensa  de  cunoaştere, 
adică  de  necesitatea  sufletului  de  a  lucra  cu  concepte  şi  noţiuni  clare. 
Prin  aceste  concepte  şi  noţiuni  se  poate  constitui,  de  aceea,  ştiinţa  des¬ 
pre  Dumnezeu,  care,  la  Clement,  se  circumscrie  misticii  şi  ascezei  creş¬ 
tine.  Cunoaşterea-credinţă,  în  cele  din  urmă,  duce  la  „filosof ia  divină**, 
care  se  numeşte  „gnosă  creştină**,  drumul  către  desăvârşire  numindu-se 
„îndumnezeire*‘-theosis.  Pentru  Clement,  cunoaşterea-credinţă  este,  cu 
alte  cuvinte,  pe  de  o  parte,  reflexia  Logosului  în  sufletul  nostru,  iar  pe 
de  altă  parte,  constitutivul  logic  al  raţiunii,  care  are  un  cuprins  real 
dat  de  Revelaţie,  dar  care  prin  puterea  intuitivă  a  minţii  îl  formulează 
în  concepte  mai  mult  sau  mai  puţin  clare.  Cu  toate  că  suntem  pătrunşi 
de  razele  cunoaşterii  divine,  noi  nu  suntem  cunoscători  ai  fiinţei  lui 
Dumnezeu,  care  este  „un  mister  în  adâncul  fiinţei  sale**,  de  unde,  Cle¬ 
ment,  pentru  a  exprima  „inexprimabilul**  devine  fondatorul  teologiei 
apofatice.  Tema  neidentităţii  între  concept  şi  esenţă  este  arătată  prin- 
tr-o  demonstraţie  de  înaltă  ţinută:  „nu  putem  să-l  pricepem  pe  Dumne¬ 
zeu  printr-o  cunoaştere  demonstrativă,  căci  aceasta  se  sprijină  pe  prin¬ 
cipii  anterioare  şi  mai  bine  cunoscute.  Dar  nimic  nu  este  anterior  fiinţei 
necreate.  Prin  urmare,  nu  putem  să  avem  idee  de  necunoscut  decât  prin 
harul  lui  Dumnezeu  şi  prin  Cuvântul*4  (Proteptic,  5,  6). 

Fondând  cunoaşterea-credinţă  pe  intercomuniunea  om-Dumnezeu 
şi  Dumnezeu-om,  rezultă  că  aceasta  are,  pentru  credincios,  şi  o  valoare 
soteriologică. 

în  încheiere,  putem  spune  că,  prin  întreaga  sa  operă,  Clement  Ale¬ 
xandrinul,  alături  de  alţi  gânditori  ai  gnosei  creştine,  precum  urmaşul 
său,  Origen,  a  ridicat  Şcoala  alexandrină  la  rangul  universal  al  spiritu¬ 
lui  elenistic,  prin  teandrismul  Dumnezeu-om  şi  îndumnezeirea  omului, 
două  dimensiuni  noi  în  istoria  spiritualităţii  umane,  creându-se  specificul 
Ortodoxiei  răsăritene. 


Pr.  Drd.  STELIAN  MANOLACHE 


GÂNDIREA  bizantina  în  secolul  al  xii-lea 


Epoca  domniei  Comnenilor  şi  Angeli-lor  a  fost,  în  ceea  ce  priveşte 
cultura,  continuarea  celei  de-a  doua  Epoci  de  Aur,  al  cărei  început  mulţi 
cercetători  îl  fixează  la  jumătatea  secolului  al  IX-lea,  continuând  până  la 
ascensiunea  dinastiei  Macedonenilor.  Frământata  perioadă  a  secolului 
al  Xl-lea,  chiar  înaintea  ascensiunii  dinastiei  Comnenilor,  a  întrerupt 
pentru  scurt  timp  splendoarea  realizărilor  artistice  şi  culturale.  Dar, 
cu  noua  dinastie  a  Comnenilor,  imperiul  recâştigă  ceva  din  trecuta 
glorie  şi  prosperitate,  iar  arta  şi  cultura  bizantină  se  dovedesc  capabile 
să  continue  strălucitoarea  tradiţie  a  epocii  macedoniene.  Se  remarcă  însă, 
în  această  epocă,  „un  anume  formalism  şi  o  anume  imobilitate14.1 

Fără  să  dispară  sau  fără  să-şi  modifice  programul,  şcoala  bizantină, 
ce  se  baza  pe  o  utilitate  imediată  în  secolul  X,  a  pierdut  în  secolul  XII 
o  parte  dintre  ucenicii  săi,  deoarece  nu  mai  oferea  o  carieră  sigură.  Sin¬ 
gura  instituţie  capabilă  să  garanteze  funcţii,  datorită  administraţiei  laice 
care  o  înconjura,  era  Biserica.  începe  astfel  patronajul  ecleziastic  asupra 
şcolii,  care  găzduieşte  tot  mai  des  un  corp  profesoral  monastic  al  cărui 
număr  este  în  creştere. 

Este  greşită  însă  opinia  care  afirmă  obscurantismul  secolului  Com¬ 
nenilor.  Dimpotrivă  părerea  autorului  Alain  Ducellier  este  că  „aceasta  a 
fost  o  perioadă  de  aur  a  literaturii  şi  vieţii  artistice  a  Bizanţului,  fără 
să  atingă  însă  o  mare  profunzime  a  cugetării11.2  Această  epocă  începe  cu 
anul  1081,  când,  la  puţină  vreme  după  ajungerea  la  putere  a  lui  Alexis 
Comnenul,  Ioan  Italos  (principalul  discipol  al  lui  Psellos),  a  fost  jude¬ 
cat  în  cadrul  unui  sinod.  El  a  preferat  concluziile  neoplatonismului,  ne¬ 
socotind  pe  cele  ale  Părinţilor  bisericeşti,  crezând  într-un  ,,nous“  ne¬ 
creat  şi  în  eternitatea  materiei.  Ioan  Italos  a  avut  numeroşi  elevi,  unii 
fiind  condamnaţi  alături  de  el,  precum  Eustrat,  mitropolitul  din  Niceea. 
Acesta  însă  în  1113  a  fost  unul  dintre  protagoniştii  bizantini  ai  discuţii¬ 
lor  pentru  unire  purtate  cu  Roma. 

Eustrat  al  Niceei,  potrivit  părerii  lui  A.  Ducellier,  a  fost  un  produs 
tipic  al  timpului  său.  Deşi  ataşat  neoplatonismului,  a  fost  pasionat  de 

scrierile  aristotelice.  Comentariile  sale  au  fost  traduse  în  limba  latină 
încă  din  secolul  al  XII-lea,  fiind  obiect  de  studiu  pentru  marii  scolastici 
(de  la  Albert  cel  Mare  Ia  Toma  de  Aquino).  Prin  el,  Occidentul  a  avut 


1  A. A.  Vasiliev,  Hystory  of  the  Byzantine  Empire  (324 — 1453),  Madison* 


1952,  p.  503. 

2  Alain  Ducellier,  Bizantinii ,  Teora,  Bucureşti,  1997,  p.  203. 

acces  la  filosofia  greacă,  filosofie  cunoscută  până  atunci  în  Occident  doar 
prin  comentatorii  arabi.3 4 5 

între  personalităţile  celebre  ale  secolului  al  XH-lea  în  domeniul 
culturii  generale  se  află  şi  talentatul  profesor  Eustatius,  arhiepiscop  de 
Tesalonic,  ,.cel  mai  sclipitor  iluminist  al  lumii  culturale  bizantine  de  la 
Mihail  Psellos",  potrivit  istoricului  A.  Gregorovius.4 

Eustatius  de  Tesalonic  a  primit  educaţie  în  Constantinopol,  devenind 
diacon  al  Catedralei  Sf.  Sofia  şi  profesor  de  retorică.  La  Constantinopol 
a  scris  cea  mai  mare  parte  a  lucrărilor  sale;  scrierile  istorice  şi  compo¬ 
ziţiile  ocazionale  le-a  scris  mai  târziu,  în  Tesalonic. 

Casa  lui  Eustatius  din  Constantinopol  a  devenit  o  şcoală  pentru 
studenţii  tineri,  iar  cu  timpul  un  centru  în  jurul  căruia  se  strângeau 
cele  mai  strălucite  minţi  ale  capitalei  şi  tineri  dornici  de  instrucţie.5 

Din  poziţia  de  conducător  religios  al  Tesalonicului  (oraşul  ce  urma 
în  importanţă,  capitalei),  Eustatius  s-a  devotat  ridicării  standardului  spi¬ 
ritual  şi  moral  al  monahismului  contemporan,  ceea  ce  i-a  ridicat  mulţi 
duşmani  din  rândul  călugărilor.  Din  punct  de  vedere  cultural,  repetatele 
sale  apeluri  către  călugări  de  a  nu  irosi  comorile  bibliotecilor,  sunt  foarte 
interesante.  El  scria:  „Dacă  nu  posedaţi  nici  o  cunoaştere,  sunteţi  gata  să 
deposedaţi  şi  biblioteca  de  înţelesul  ei  ştiinţific?  Lăsaţi  să  i  se  păstreze 
comorile.  După  voi  va  veni  ori  un  om  de  cultură,  ori  un  admirator  al 
ştiinţelor.  Primul,  prin  petrecerea  unui  timp  în  biblioteci,  va  deveni  mai 
deştept  ca  la  început;  celălalt,  ruşinat  de  completa  sa  ignoranţă,  prin 
lectura  cărţilor  va  afla  ceea  ce  doreşte". 6 

Eustatius  a  murit  între  1192  şi  1194.  Elevul  şi  prietenul  său  mitro¬ 
politul  Mihal  Acominatus  al  Atenei  a  scris  în  onoarea  lui  un  impresio¬ 
nant  discurs. 

Eustatius  de  Tesalonic  a  fost  un  observator  atent  al  vieţii  politice 
din  epoca  sa,  un  teolog  educat,  un  cercetător  profund  căruia  cunoştinţele 
în  literatura  antică  i-au  asigurat  un  loc  de  onoare  în  viaţa  culturală  a 
Bizanţului.  Moştenirea  sa  lirerară  poate  fi  împărţită  în  două  grupuri: 
Primul  grup  îl  reprezintă  comentariile  vaste  şi  caracterizate  de  acura¬ 
teţe  la  Iliada  şi  Odiseea  sau  la  Pindar;  cel  de-al  doilea  grup  se  constituie 
din  lucrările  scrise  în  Tesalonic:  o  istorie  a  cuceririi  Tesalonicului  de 
către  normanzi  în  1185;  o  foarte  importantă  corespondenţă;  un  faimos 
tratat  despre  reforma  vieţii  monastice;  o  cuvântare  cu  ocazia  morţii  îm¬ 
păratului  Manuel;  alte  scrieri. 

In  lucrarea  ce  priveşte  reforma  monastică,  Eustatius  înfăţişează  că¬ 
lugării  bucurându-se  de  o  viaţă  îmbelşugată  şi  permiţându-şi  orice  exces 
în  alimentaţie  şi  îmbrăcăminte,  prin  aceasta  el  denunţând  una  dintre 
principalele  cauze  ale  degradării  vieţii  mănăstireşti:  setea  de  pământ  care 
devora  abaţiile.  Eustatius  creează  cu  multă  vigoare  portretul  călugărului 


3  Ibidem,  p.  203. 

4  A.  A.  Vâslii  ev,  op.  cit.,  p.  495. 

5  Charles  Diehl,  Bizanţ  -  mărire  fi  decădere ,  Ed,  Naţională,  Ciornei,  1940, 

p.  327. 


6  A.  A.  Vosiliev,  op.  cit ,  p.  496. 

lacom  care  înşela  pe  micii  proprietari  naivi,  convingându-i  să  intre  în 
mănăstire  şi  să-şi  doneze  toate  bunurile,  ca  apoi  să  fie  izgoniţi  pe  motivul 
lipsei  de  vocaţie.7 

La  sfârşitul  secolului  al  Xl-lea  şi  începutul  secolului  al  XlI-lea 
a  trăit  un  foarte  important  teolog,  Theofilact,  mitropolit  al  Ohridei,  în 
Bulgaria.  El  s-a  născut  pe  insula  Euboea  şi  pentru  un  timp  a  oficiat  ca 
diacon  la  Sf.  Sofia  în  Constantinopol.  A  primit  o  foarte  bună  educaţie 
de  la  Mihail  Psellos.  Apoi,  probabil  în  timpul  lui  Alexios  I  Comnenul, 
a  fost  numit  mitropolit  al  Ohridei,  în  vremea  când  Bulgaria  se  afla  în 
stăpânire  bizantină.  A  murit  în  Bulgaria  în  jurul  anului  1108.  El  a  fost 
autorul  unor  lucrări  teologice,  iar  comentariile  sale  la  cărţile  Vechiului 
si  Noului  Testament  sunt  bine  cunoscute.  Scrisorile  sale  au  fost  scrise 
aproape  toate  între  1091  şi  1108  şi  au  descris  o  interesantă  imagine  a  vie¬ 
ţii  bizantine  de  provincie. 

Din  perspectiva  analizei  modeme,  moştenirea  sa  literară  o  găsim  în 
cartea  Despre  erorile  latinilor.  Aceasta  s-a  dovedit  remarcabilă  în  cadrul 
tendinţelor  conciliatorii  orientate  spre  Apus. 

Mihail  de  Tesalonic  a  trăit  şi  a  scris  în  timpul  domniei  lui  Manuel. 
Şi-a  început  cariera  ca  diacon  şi  profesor  de  exegeză  şi  Noul  Testament 
la  Sf.  Sofia  în  Constantinopol.  A  primit  apoi  onorabilul  titlu  de  maestru 
în  retorică,  dar  în  final  a  fost  condamnat  ca  fiind  urmaş  al  ereziei  lui 
Soterichus  Panteugenus,  şi  lipsit  de  titlul  primit.  El  a  compus  câteva  cu¬ 
vântări  în  onoarea  lui  Manuel,  ultima  fiind  rostită  la  câteva  zile  după 
moartea  împăratului.  In  aceste  cuvântări  se  găsesc  detalii  ale  evenimen¬ 
telor  istorice  ale  timpului. 

La  mijlocul  secolului  al  XlI-lea  s-a  scris  una  dintre  numeroasele 
imitaţii  bizantine  ale  lucrării  Timarion  (Dialoguri  între  morţi)  a  lui 
Lucian. 

Autorul  narează  povestea  călătoriei  sale  în  Hades  şi  reproduce  dia¬ 
logurile  sale  cu  morţii  întâlniţi  în  lumea  dedesubt:  împăratul  Roman 
Diogenes,  Ioan  Italus,  Mihail  Psellos,  împăratul  iconoclast  Teofil,  şi  alţii. 
Fiind  plină  de  vigoare  şi  umor,  pe  lângă  pura  calitate  religioasă,  „Tima- 
rion“,  este  importantă  pentru  descrierea  vieţii  adevărate  şi  pentru  o 
faimoasă  descriere  a  minunatului  Tesalonic.  Apoi,  această  piesă  e  epocii 
Comnenilor  este  o  foarte  interesantă  sursă  a  istoriei  interne  a  Bizanţului. 

Un  alt  contemporan  al  Comnenilor,  care  a  murit  probabil  la  sfâr¬ 
şitul  secolului  al  XlI-lea,  Ioan  Tzetzes,  este  de  o  considerabilă  impor¬ 
tanţă  atât  din  perspectivă  literară,  istorică  şi  culturală,  cât  şi  din  pers¬ 
pectiva  antichităţii  clasice. 

Tzetzes  a  primit  o  bună  educaţie  filologică  în  capitală,  şi,  pentru 
un  timp  a  fost  profesor  de  gramatică.  S-a  dedicat  apoi  activităţii  lite¬ 
rare  de  pe  urma  căreia  trebuia  să-şi  câştige  existenţa.  în  scrierile  sale, 
Ioan  Tzetzes  nu  a  pierdut  ocazia  să  vorbească  despre  circumstanţele 
vieţii  sale:  el  a  descris  un  om  al  secolului  al  XlI-lea  care  trăieşte  din 
munca  sa  literară  şi  care  în  mod  constant  se  plânge  de  sărăcia  şi  mize¬ 
ria  vieţii  sale.  In  acest  timp  el  slujeşte  nobili  şi  oameni  bogaţi,  dedi- 


7  A.  Duceîlier,  op.  cit.,  p,  47—48. 

cându-Ie  lucrările  sale  şi  manifeslându-şi  indignarea  pentru  puţina  apre¬ 
ciere  care  i  se  acorda.  Deoarece  îşi  vându-se  biblioteca  din  lipsă  de  bani, 
justifica  astfel  erorile  de  informaţie  din  textele  sale:  „Pentru  mine, 
mintea  mea  ţine  loc  de  bibliotecă;  datorită  completei  lipse  de  bani  nu 
mai  avem  cărţi.  De  aceea  nu  pot  numi  exact  autorul".* 

Cercul  social  în  care  activa  Tzetzes  era  considerabil:  era  bine  cu¬ 
noscut  de  mulţi  poeţi,  dramaturgi,  istorici,  oratori,  filosofi,  geografi  şi 
oameni  de  literatură.  Tzetzes  şi-a  scris  lucrările  într-un  stil  retoric 
împănat  cu  referinţe  mitologice  şi  istorice,  şi  cu  citate.  Intre  numeroasele 
sale  scrieri  sc  află  o  colecţie  de  107  scrisori,  care  în  ciuda  defectelor 
literare  prezintă  o  oarecare  importanţă  atât  pentru  biografia  autorului, 
cât  şi  pentru  biografia  persoanelor  cărora  le-au  fost  adresate. 

Cartea  poveştilor,  scrisă  intr-o  manieră  politică  şi  populară,  este  o 
operă  poetică  cu  un  caracter  istoric  şi  filologic  şi  cuprinde  mai  mult  de 
12  000  de  versuri.  Primul  editor  a  împărţit  lucrarea  în  părţi  de  câte  1  000 
de  versuri,  de  aceea  lucrarea  este  de  obicei  numită  Chiliade  (o  mie).  „Is¬ 
toriile"  sau  „Chiliadele"  lui  Ioan  Tzetzes  au  fost  descrise  de  Krumbacher 
drept  „nimic  altceva  decât  un  imens  comentariu  în  versuri  al  propriilor 
sale  scrisori,  care,  scrisoare  după  scrisoare,  se  află  interpretate  aici".8 9 
O  altă  lucrare  vastă  a  lui  Tzetzes  este  Alegorii  la  Uiada  şi  Odiseea, 
scrisă  de  asemenea  în  versuri  politice,  fiind  dedicată  soţiei  împăratului 
Manuel,  prinţesa  germană  Bertha-Irene,  numită  de  autor  „cea  mai  ho¬ 
merică  dintre  regine".  Scopul  lui  Tzetzes  era  de  a  descrie,  mai  ales  din 
punct  de  vedere  alegoric,  o  lume  a  zeilor  asemănătoare  celei  homerice: 
„II  voi  face  (pe  Homer)  accesibil  tuturor,  şi  nevăzutele  sale  adâncimi 
var  apărea  în  faţa  tuturor".10  In  afara  acestor  lucrări,  Ioan  Tzetzes  lasă 
note  critice  şi  explicative  la  Homer,  Hesiod,  Aristofon. 

Importanţa  lui  Tzetzes  din  punctul  de  vedere  al  forţei  culturale 
este  îndoielnică.  Rămâne  de  luat  în  considerare  zelul  şi  asiduitatea  cu 
care  a  adunat  materiale,  scrierile  sale  fiind  o  sursă  bogată  de  note  de 
o  considerabilă  importantă  pentru  literatura  clasică.  De  asemenea,  me¬ 
toda  de  lucru  şi  buna  cunoaştere  a  literaturii  clasice,  fac  posibilă  con¬ 
cluzia  asupra  caracterului  „Renaşterii"  din  epoca  Comnenilor. 

Fratele  mai  mare  al  lui  Ioan  Tzetzes,  Isaac  Tzetzes,  merită  men¬ 
ţionat  dccarccc  în  literatura  vremii  apare  des  determinativul  „Fraţii 
Tzetzes".  El  a  lucrat  în  domeniul  filosofic,  specializându-se  în  metrică. 

O  foarte  interesantă  personalitate,  tipică  pentru  epocă,  care  a  trăit 
în  timpul  primilor  trei  Comncni  (mai  ales  Ioan  şi  Manuil),  a  fost  foarte 
învăţatul  poet  Theodor  Prodromus  sau  Ptochoprodromus  (săracul  Pro- 
dromus).  Variatele  sale  lucrări  oferă  un  material  bogat  studiului  filolo¬ 
gilor,  filosofilor,  teologilor  şi  istoricilor.  Cea  mai  bună  perioadă  de  crea¬ 
ţie  a  lui  Prodromus  a  fost  prima  jumătate  a  secolului  al  Xll-lea.  Un¬ 
chiul  său,  sub  numele  de  călugăr,  Ioan,  a  fost  mitropolit  de  Kiev  (Ioan 
II).  După  toate  probabilităţile  Prodromus  a  murit  în  jurul  anului  1150. 


8  A.  A.  Vasiliev,  op.  cit ,  p.  498. 

9  Ibidem,  p.  498. 

10  Ibidem,  p.  499. 

Potrivit  lui  Charles  Diehl,  Prodromus  a  aparţinut  unei  clase  sociale 
ce  degenerase  în  acea  perioadă  la  Constantinopol,  şi  anume  „proletariatul 
literar,  ce  consta  din  bărbaţi  inteligenţi,  cultivaţi,  chiar  distinşi,  a  căror 
viaţă,  din  diferite  motive,  a  cunoscut  o  decădere  materială".11  Fami¬ 
liari  cercului  Curţii  şi  având  contacte  cu  familia  imperială  şi  cu  ofi¬ 
cialităţi  înalte  şi  puternice,  scriitorii  săraci  loviţi  de  dificultăţi  căutau 
protectori  a  căror  generozitate  să  le  ofere  securitate.  întreaga  viaţă  a 
lui  Prodromus  s-a  petrecut  în  căutarea  protectorilor  şi  în  deplângerea 
sărăciei  sale,  a  bolilor  şi  a  bătrâneţii. 

Multe  scrieri  au  fost  păstrate  sub  numele  lui  Prodromus.  El  a  fost 
romancier,  haghiograf,  orator,  autor  de  scrisori,  de  poeme  astrologice, 
poeme  religioase  şi  opere  filosofice,  satire  şi  piese  umoristice.  Multe  din¬ 
tre  acestea  sunt  compuse  ocazional,  comemorând  victorii,  naşteri,  morţi, 
căsătorii,  fiind  valoroase  atât  pentru  referinţele  la  personalităţile  şi  eve¬ 
nimentele  vremii,  cât  şi  ca  informaţii  privind  viaţa  claselor  sociale  infe¬ 
rioare  din  capitală.  în  aceste  scrieri  se  găsesc  observaţii  amuzante  pri¬ 
vind  realitatea  contemporană,  acest  lucru  făcându-le  interesante  pentru 
istoria  socială  în  general  şi  istoria  literaturii  în  special.  în  scrierile  sale 
Prodromus  renunţă  la  limbajul  artificial  şi  face  recurs  la  greacă  vor¬ 
bită  a  secolului  al  XH-lea. 

în  timpul  Comnenilor  şi  Angelilor  a  trăit  şi  umanistul  Constan¬ 
tin  Stilbes,  despre  care  se  cunosc  însă  foarte  puţine  lucruri.  El  a  primit 
foarte  bună  educaţie,  fiind  profesor  la  Constantinopol,  iar  mai  târziu  i-a 
fost  oferit  titlul  de  maestru  în  literatură.  Au  rămas  de  la  el  35  de  piese 
literare,  majoritatea  în  versuri.  Aceste  poeme  oferă  multe  informaţii 
topografice  şi  informaţii  asupra  obiceiurilor  din  Constantinopol. 

In  epoca  Comnenilor  cronica  bizantină  a  avut  şi  ea  câţiva  repre¬ 
zentanţi. 

Nicetas  Choniates  studiază  la  Constantinopol  sub  îndrumarea  fra¬ 
telui  său  Mihail.  El  moare  la  Niceea  în  1210.  Opera  sa  bisericească  are  o 
întindere  impresionantă,  pe  20  de  cărţi,  ce  cuprind  evenimentele  dintre 
urcarea  pe  tron  a  lui  loan  Comnenul  şi  primii  ani  ai  Imperiului  latin 
(respectiv  între  1118 — 1206), 12 

Lucrările  sale  sunt  o  sursă  foarte  preţioasă  de  informaţii  referitoare 
la  domniile  lui  Manuel,  Andronic,  epoca  Angelilor,  Cruciada  a  IV-a. 
Pentru  aceste  lucrări,  Nicetas  foloseşte  două  surse:  povestirile  marto¬ 
rilor  oculari  şi  observaţia  personală.  Stilul  său  este  elocvent  şi  pitoresc. 
Reiese  din  text  profunda  cunoaştere  a  literaturii  antice  şi  a  teologiei.  în 
ciuda  unei  subiectivităţi  în  expunere,  Nicetas  a  fost  convins  de  superio¬ 
ritatea  răsăritenilor  asupra  „barbarilor"  apuseni. 

In  monografia  sa  despre  Nicetas  Choniates,  scriitorul  rus  Theodor 
Uspensky  scria:  „Nicetas  este  vrednic  de  a  fi  studiat  chiar  şi  numai  pen¬ 
tru  raţiunea  că  în  istoria  sa  el  prezintă  cea  mai  importantă  epocă  a  evului 
mediu,  când  relaţiile  ostile  dintre  vest  şi  est  au  atins  punctul  culminant 


11  Charles  Diehl,  Figuri  bizantine ,  voi.  II,  Bucureşti,  Ed.  pentru  literatură, 
1969,  p.  170. 

12  Ch.  Diehl,  Bizanţ  -  mărire  şi  decădere,  p.  321. 

(...).  Opiniile  sale  asupra  cruciadelor  apusene  şi  asupra  relaţiilor  mu¬ 
tuale  dintre  vest  şi  est  se  disting  prin  profundul  interes  pentru  adevăr 
şi  prin  ingenioasa  percepere  a  istoriei,  manieră  de  lucru  ce  nu  poate  fi 
găsită  nici  chiar  în  cele  mai  bune  lucrări  ale  literaturii  medievale  apu¬ 
sene1'.13 

Pe  lângă  ,, Istoria",  lui  Nicetas  Choniates  îi  aparţin  probabil  mici 
tratate  asupra  statuilor  distruse  de  latini  în  Constantinopol  la  1204;  apoi, 
câteva  scrieri  retorice,  elogii  formale  în  onoarea  diferiţilor  împăraţi.  Tot 
el  este  autorul  tratatului  teologic  Comoara  Ortodoxiei*  Această  lucrare 
a  fost  scrisă  în  continuarea  „Panopliei"  lui  Euthimius  Zigabenus,  după 
studierea  a  numeroşi  scriitori,  având  ca  subiect  respingerea  unui  mare 
număr  de  erori  şi  erezii. 

între  cronicarii  care  şi-au  început  naraţiunea  de  la  crearea  lumii, 
se  află  George  Kedrenos,  care  a  trăit  în  timpul  lui  Alexius  Comnenul, 
aducându-şi  relatarea  până  la  începutul  domniei  lui  Isaac  Comnenul,  în 
1057.  în  ceea  ce  priveşte  relatarea  perioadei  începută  în  811,  ea  este 
aproape  identică  cu  textul  cronicarului  din  a  doua  jumătate  a  secolului 
al  Xl-lea,  Ioan  Skylitzes. 

Ioan  Zonaras  a  scris  în  secolul  al  Xll-lea  o  cronică  mai  puţin  obiş¬ 
nuită,  „un  manual  de  istorie  universală  destinat  specialiştilor",  potrivit 
lui  Krumbacher14.  El  a  descris  evenimentele  istorice  până  la  urcarea  pe 
tron  a  lui  Ioan  Comnenus  în  1118. 

Cronica  lui  Constantin  Manases,  scrisă  în  prima  jumătate  a  seco¬ 
lului  al  Xll-lea  în  versuri  politice,  a  fost  dedicată  luminatei  cumnate  a 
lui  Manuel,  Irina,  descriind  evenimentele  istorice  până  la  urcarea  pe  tron 
a  lui  Alexius  Comnenul  în  1081.  Câţiva  ani  mai  târziu,  o  continuare  a 
Cronicii  lui  Manases  a  fost  publicată.  Ea  conţine  79  de  versuri  ce  acoperă 
perioada  dintre  Ioan  Comnenul  şi  Balduin,  împăratul  latin  de  Constan¬ 
tinopol.  Manases  a  scris  de  asemenea  un  poem  în  rit  iambic,  probabil  in¬ 
titulat  „Itinerarium",  despre  evenimentele  contemporane  lui. 

Mihail  Glycas  a  scris  în  secolul  al  Xl-lea  o  cronică  universală  până 
la  moartea  lui  Alexius  Comnenul  în  1118. 

O  figură  remarcabilă  a  secolului  al  Xll-lea  este  Anna  Comnena, 
considerată  de  Alain  Ducellier  „cel  mai  important  om  de  litere  din  seco¬ 
lul  al  Xll-lea",  fiind  de  fapt  singura  femeie  al  cărei  nume  a  rămas  în 
literatura  bizantină. u  Ea  a  scris  Alcxiada,  al  cărei  stil  este  influenţat 
de  tragedieni  precum  Aristofan,  de  istorici  ca  Thucydide  şi  Polibius,  de 
oratori  ca  Demostene  şi  de  filosofi  ca  Platon  şi  Aristotel.  Anna  foloseşte 
forma  externă  a  limbii  greceşti  antice,  care,  după  cum  afirmă  Krum¬ 
bacher  „mumifica  aproape  în  întregime  o  şcoală  a  unei  limbi  diame¬ 
tral  opuse  limbii  populare  vorbite  şi  folosite  în  literatura  acelui  timp". 14 
în  afara  lipsei  de  obiectivitate  în  privinţa  tatălui  său,  Anna  a  elaborat 
o  operă  extrem  de  importantă  din  punct  de  vedere  istoric.  Putem  apre¬ 
cia  o  operă  bazată  nu  doar  pe  observaţia  ei  personală  şi  pe  înregistrări 


13  A.  A.  Vasiliev,  op.  cit.,  p,  495. 

14  Ibidem,  p.  502. 

ISA.  Ducellier,  op.  cit.,  p.  204. 

16  A.  A.  Vasiliev,  op,  cit.,  p,  490. 

orale,  ci  şi  pe  documente  din  arhivele  statului,  corespondenţă  diploma¬ 
tică,  şi  decrete  imperiale.17 

„Alexiada"  este  şi  una  dintre  cele  mai  importante  surse  pentru 
prima  cruciadă.  Cercetătorii  moderni  sunt  de  părere  că  în  ciuda  tuturor 
defectelor  memoriilor  autoarei  despre  tatăl  său,  ele  rămân  una  dintre 
cele  mai  eminente  lucrări  ale  istoriografiei  greceşti  medievale.18 

Potrivit  lui  Alain  Ducellier,  Anna  urmează  tradiţia  lui  Psellos  hi 
scrierea  „Alexiadei",  care  este  o  istorie  a  domniei  tatălui  său.  Anna  are, 
ca  şi  Psellos,  darul  analizei  şi  al  compoziţiei,  dar  îl  întrece  pe  acesta 
prin  bogăţia  documentaţiei.  Ca  şi  Psellos  ea  prezintă  parţial  realităţile 
epocii,  folosind  o  limbă  fără  formalităţi,  ceea  ce  face  din  Alexiada  o  ca¬ 
podoperă  a  prozei  bizantine. 

Fiind  şi  un  înzestrat  politician,  Anna  doreşte  să-l  aducă  pe  tron  pe 
soţul  său  Nicefor  Bryennios,  în  defavoarea  moştenitorului  legitim,  Ioan, 
fratele  său.  Ea  îşi  încheie  lucrarea  cu  moartea  lui  Alexios,  în  anul  1118, 
domnia  lui  Ioan  nepârând  să  o  intereseze,  ca  pe  nici  un  istoric  de  altfel. 
Consemnarea  evenimentelor  continuă  însă  de  la  domnia  lui  Manuel  Com- 
nenul  şi  până  în  1204  prin  Ioan  Kinnamos,  un  istoric  mediocru.19 

împăratul  Manuel  Comnenul,  foarte  atras  de  astrologie,  a  scris  o 
apologie  a  „ştiinţei  astronomice'*,  referindu-se  de  fapt  la  astrologia  ata¬ 
cată  de  clerici.  Tot  el  însă  a  fost  şi  autorul  unor  diverse  scrieri  teologice. 
Datorită  lor,  autorul  panegiricului  său,  Eustatius  de  Tesalonic,  a  numit 
domnia  lui  Manuel  „preoţie  împărătească**  sau  „împărăţia  preoţilor". 

Cumnata  lui  Manuel,  Irina  s-a  distins  şi  ea  prin  erudiţie  şi  talent 
litecar. 

Mihail  şi  Niceta  Acominati,  doi  fraţi  din  oraşul  frigian  Chonae 
(Asia  Mică)  sunt  figuri  remarcabile  în  literatura  secolului  XII  şi  înce¬ 
putul  secolul  XIII.  Au  mai  fost  numiţi  şi  Choniaţii,  după  oraşul  lor  natal. 

Mihail  Choniatul  a  primit  o  educaţie  clasică  de  excepţie  în  Constau- 
tinopol,  sub  îndrumarea  lui  Eustatie  de  Tesalonic.  Mihail  a  ales  o  carieră 
bisericească,  şi  pentru  mai  mult  de  30  de  ani  a  fost  arhiepiscop  al  Ate¬ 
nei.  Stilul  său  este  omiletic,  presărat  cu  citate  clasice  şi  biblice,  cu  meta¬ 
fore  şi  alte  figuri  de  stil.  Este  marcat  în  text  de  ignoranţa  ce  îl  încon¬ 
joară:  „O  oraş  al  Atenei!  Mamă  a  înţelepciunii!  în  ce  ignoranţă  te-ai 
scufundat**.20 

înconjurat  fiind  de  oameni  neinstruiţi,  Mihail  se  ferea  să  nu  devină 
el  însuşi  un  barbar  lipsit  de  cultură.  El  deplângea  coruperea  limbii  gre¬ 
ceşti  care  devenise  un  fel  de  dialect  barbar  şi  pe  care  a  ajuns  să-l  înţe¬ 
leagă  abia  după  trei  ani  de  la  instalarea  lui  în  Atena. 

Mihail  şi-a  păstrat  scaunul  până  în  1204,  când  l-a  cedat  episcopului 
latin.  Retras  pe  o  mică  insulă,  a  murit  în  1220  sau  1222.  A  lăsat  o  bogată 
literatură  sub  formă  de  predici  şi  cuvântări  cu  diferite  subiecte,  ca  şi 
o  largă  corespondenţă  şi  câteva  poezii.  întreaga  sa  operă  oferă  informaţii 


17  Ch.  Diehl,  Figuri  bizantine,  voi.  II,  p.  97-98. 

18  A.  A.  Vasiliev,  op,  cit.f  p.  490. 

19  A.  Ducellier,  op.  cit.,  p.  204. 

20  A.  A.  Vasiliev,  op.  cit,,  p.  492. 

preţioase  despre  conjunctura  politică  şi  socială  şi  despre  cultura  vre¬ 
mii.  Mihail  este  numit  de  bizantinologi  ,, ultimul  mare  cetăţean**.21 

în  secolul  al  XH-lea  au  continuat  discuţiile  în  cadrul  încercărilor 
de  unire  între  Biserica  Apuseană  şi  Biserica  Răsăriteană,  începând  cu 
tratativele  purtate  de  Alexios  I  Comnenul  cu  Papa  Paul  II  (1099 — 
1118).  Alexios  I  a  cerut  Papei  coroana  Imperiului  Occidental  pentru  el  şi 
fiul  său  Ioan  în  schimbul  unirii  bisericilor.  La  rândul  său,  Papa  cere  bi¬ 
zantinilor  recunoaşterea  primatului  papal  şi  discutarea  diferenţelor  de 
dogmă  şi  rit.  Trimisul  papal  a  fost  Petru  Chrisolan  (Grossolan)  arhiepis¬ 
copul  Milanului.  Reprezentanţii  Bizanţului  au  fost  teologii  Ioan  Furnis, 
Eustatiu  al  Niceei,  Euthimie  Zigabenul,  Ioan  Zonaras.  Discuţiile  s-au 
axat  pe  problema  lui  Filioque,  zădărnicind  orice  posibilitate  de  unire. 

Fiul  şi  succesorul  împăratului  Alexios  I  Comnenul,  Ioan  II  Com¬ 
nenul  (1118 — 1143)  a  intrat  în  tratative  cu  papii  Calist  al  II-lea  (1119 — 
1124),  Honoriu  II  (1124 — 1130)  şi  Inocenţiu  II  (1130 — 1143)  în  vederea 
unirii,  însă  fără  rezultate.  Odată  cu  deschiderea  tratativelor  cu  Lothar 
al  III-lea  (1125 — 1137),  germanii  trimit  la  Constantinopol,  în  1135,  pe 
episcopul  Anselm  de  Haverberg,  care  a  discutat  cu  Niceta  al  Nicomidiei, 
profesor  la  Academia  Patriarhală  din  Constantinopol,  despre  Filioque, 
azimă  şi  primatul  papal.  Anselm  şi  Niceta  au  declarat  în  finalul  discu¬ 
ţiilor  că  diferenţele  dintre  cele  două  confesiuni  sunt  minore  şi  nu  îm¬ 
piedică  mântuirea  sufletului,  concluzionând  că  un  sinod  general  le-ar 
putea  îndepărta.  Afirmaţia  lui  Anselm  că  autoritatea  papei  este  supe¬ 
rioară  sinodului  a  pus  capăt  discuţiilor. 

Anselm  de  Haverberg  a  purtat  o  a  doua  discuţie  teologică  în  Răsă¬ 
rit,  în  1154,  când  a  fost  primit  la  Constantinopol  în  cadrul  misiunii  di¬ 
plomatice  de  a  cere  mâna  Măriei,  fiica  sebastokratorului  Isaac,  pentru 
Frederik  I  Barbarossa.  La  Tesalonic  el  a  întâlnit  pe  Vasile  de  Ohrida,  cu 
care  a  purtat  discuţii  despre  Filioque.  Discuţiile,  deşi  amicale,  s-au  în¬ 
cheiat  fără  rezultat.22 

în  1155  Papa  Adrian  IV  (1154 — 1159)  a  trimis  împuterniciţi  la  Bizanţ 
pentru  a  discuta  problema  unirii. 

Manuil  I  Comnenul  (1143 — 1180)  a  dorit,  la  rândul  său,  refacerea 
unităţii  Imperiului  Universal  sub  coroana  lui.  El  cere  acest  lucru  Papei 
Alexandru  al  III-lea  (1159 — 1181)  în  1166,  în  schimbul  unirii  Bisericilor, 
profitând  de  conjunctura  conflictului  dintre  papă  şi  Frederik  I  Barbarosa 
(1152—1190). 

în  ciuda  procesului  de  culturalizare  şi  iluminare  ce  a  marcat  seco¬ 
lul  al  XH-lea,  viaţa  bisericească  şi  gândirea  creştină  au  fost  tulburate  şi 
în  această  perioadă  de  erezii  şi  erori  de  credinţă. 

Bogomilismul  s-a  manifestat  începând  cu  secolul  X  în  unele  zone 
din  peninsula  Balcanică.  A  apărut  în  Bulgaria  în  timpul  ţarului  Petru  I 
(927 — 967).  Iniţiatorul  ereziei  a  fost  preotul  Ieremia  care  a  propovăduit 


21  Paul  J.  Alexamder,  Religious  and  Political  History  and  Thought  in  the 
Byzantine  Empire,  London,  1978,  p.  61. 

22  A.  Jivi,  Traducători  şi  traduceri  în  relaţiile  bisericeşti  dintre  Răsărit  şi 
Apus,  în  Revista  Teologică,  an  V,  nr.  3,  1955,  p.  25.  . 

sub  numele  de  Teofil  („iubitor  de  Dumnezeu”).  In  secolul  al  Xl-lea  miş¬ 
carea  ia  amploare  sub  îndrumarea  lui  Vasile,  medic,  ars  pe  rug  în  1111 
din  porunca  împăratului  Alexios  I  Comnenul  (1081 — 1108),  împreună  cu 
discipolii  săi.  Totuşi  bomilismul  nu  a  dispărut. 

în  1140  are  loc  un  sinod  la  Constantinopol  reunit  împotriva  scrie¬ 
rilor  călugărului  athonit  Constantin  Chrysomalos,  pentru  ideile  bogomile 
din  conţinutul  lor. 

în  1143  au  fost  depuşi  din  scaun  doi  episcopi  capadocieni  care  au 
aderat  la  bogomilism,  iar  în  1147  a  fost  depus  însuşi  patriarhul  ecume¬ 
nic  Kosmas  II,  deoarece  protejase  pe  bogomilul  Neofit. 

Doctrina  bogomililor  este  cunoscută  indirect  din  lucrarea  lui  Euthi- 
mius  Zigabenus  Panoplia  dogmatică  care  combate  erezia  compusă  fiind 
din  ordinul  lui  Alexios  Comnenul,  şi  din  Predică  împotriva  ereticilor  a 
preotului  bulgar  Cosmas.23 

în  această  perioadă  istorică  au  apărut  strigolnicii,  făcând  parte  din¬ 
tre  ereziile  apărute  în  Rusia  sub  influenţa  bogomililor.  La  începutul  se¬ 
colului  al  Xl-lea  un  călugăr  pe  nume  Adrian  a  luat  atitudine  împo¬ 
triva  cultului  icoanelor  şi  ierarhiei  bisericeşti.  în  secolul  al  Xll-lea  se 
face  remarcat  ereziarhul  Dimitri,  adept  al  bogomilismului  şi  călugărul 
Martin,  un  habotnic  răzvrătit  împotriva  Bisericii.24 

în  secolul  al  Xll-lea  astrologia  era  o  ştiinţă  bine  cunoscută  atât 
în  Răsărit  cât  şi  în  Apus.  O  deosebită  înflorire  a  ei  în  această  epocă  se 
datorează  necesităţii  oamenilor  de  a  se  încrede  în  ceva  nou,  ceea  ce  de¬ 
termină  o  credinţă  ferventă  în  influenţa  astrelor  asupra  vieţii  omeneşti. 
Astrologia  a  fost  precedată  de  diverse  forme  ale  magiei,  societatea  abun¬ 
dând  în  vrăjitori  şi  astrologi.  Anna  Comnena  a  crezut  că  cercetarea  astro- 
logică  este  o  ştiinţă  vană  şi  a  declarat  că  pentru  nimic  în  lume  nu  şi-ar 
lăsa  viaţa  guvernată  de  cursul  astrelor.  Cronicarul  Nicetas  Choniates  a- 
rată  la  rândul  său  că  profeţiile,  visele,  predicţia  prin  combinarea  lite¬ 
relor  numelui,  nu  au  valoare  pentru  evenimentele  vieţii  omeneşti,  cata¬ 
logând  pe  astrologi  şi  vrăjitori  drept  „şarlatani”  şi  „mincinoşi  impru¬ 
denţi”.25 

înflorirea  culturală  din  Bizanţul  secolului  al  Xll-lea  s-a  reflectat  şi 
asupra  circulaţiei  de  carte  în  restul  lumii  răsăritene  ortodoxe. 

în  secolele  IX-XII  s-au  tradus  la  bulgari  din  limba  greacă  în  slava 
veche  întrebările  şi  răspunsurile  lui  Athanasie  Sinaitul,  Păşunea  du¬ 
hovnicească  a  lui  Ioan  Moschu,  Viaţa  Sfântului  Antonie  cel  Mare  a  Sfân¬ 
tului  Athanasie  al  Alexandriei.26  în  aceste  secole,  cărturarii  bulgari, 
preocupându-se  de  adunarea  şi  selectarea  scrierilor  creştine  ce  urmau  a 
fi  traduse  în  slava  veche,  se  orientau  spre  scrierile  patristice  ce  puteau 
fi  procurate  de  la  Constantinopol.  Pe  lângă  scrierile  menţionate,  s-au 


23  L.  Brăhier,  La  Civiîisation  Byzantine,  voi.  II,  Paris,  1948,  p.  298. 

24  Ibidem,  p.  298. 

25  Charles  Diehl,  La  sociâtă  byzantine  ă  L’ăpoque  des  Comnen&st  Paria,  1929, 
p.  59 — 60. 

26  Igor  P.  Eriomin,  Despre  influenţa  bizantină  în  literatura  bulgară  şi  veche 
rusă  în  secolele  IX — XII ,  în  culegerea  de  studii  „Literatura  Bizanţului'*,  Bucureşti, 
1971,  p.  326. 

tradus  în  secolele  IX-XII  şi  părţi  din  opera  lui  Theodoret  al  Cirului,  din 
opera  Sfântului  Grigorie  cel  Mare,  papă  al  Romei  (după  versiuni  gre¬ 
ceşti),  din  scrierile  Sf.  Iustin  Martirul  şi  Filosoful  şi  din  opera  lui  Ipolit 
al  Romei.27 

Folosind  traducerea  presbiterului  bulgar  Ioan  Exarhul,  în  secolele 
XII-XIII  au  fost  copiate  în  biserica  rusă  cele  48  de  capitole  traduse  în 
paleo-slavă  din  Dogmatica  Sfântului  Ioan  Damasehinul. 

In  secolele  XII,  XIII  şi  XIV,  în  Biserica  Rusă  s-au  făcut  o  serie  de 
copii  după  traducerea  veche  slavă  a  presbiterului  bulgar  Constantin  Filo¬ 
soful,  copii  ale  Omiliarului  patristic  cunoscut  sub  numele  de  Evanghelie 
învăţătoare,  şi  Cuvintele  Sf.  Atanasie  al  Alexandriei  împotriva  arie¬ 
nilor.28 

Şcoli  de  copişti  şi  apoi  de  traducători  ai  scrierilor  patristice  s-au 
creat  mai  întâi  la  Kiev,  apoi  la  Rostov,  la  Vladimir  şi  la  Susdal. 

în  secolele  XI-XII,  clericii  ruşi  au  tradus  în  paleoslavă  Cuvântări 
alese  din  opera  Sf.  Ioan  Gură  de  Aur  şi  Cuvântări  ale  Sfântului  Vasile 
cel  Mare,  traduceri  păstrate  într-un  manuscris  din  secolul  al  Xll-lea. 

Diaconul  Ioan  a  tradus  pentru  cneazul  Sviatoslav  scrieri  patris¬ 
tice  care  au  cunoscut  o  intensă  răspândire  în  Biserica  Rusă  în  secolele 
XII-XIII.  în  aceste  traduceri  sunt  dezbătute  probleme  dogmatice,  morale, 
istorice. 

J.  de  Ghellinck  este  de  părere  că  ,,deşi  încă  din  secolul  al  Vll-lea 
s-au  întărit  legăturile  între  lumea  greacă  şi  romană  (...),  mai  târziu 
cruciadele  şi  legăturile  cu  Bizanţul  în  vremea  Comnenilor  au  dat  un  nou 
impuls  activităţii  traducerilor,  traduceri  care  vor  fi  folosite  spre  1150 
de  Petru  Lombardul  şi  de  întreaga  teologie  scolastică  de  după  el“.2* 

Secolul  al  Xll-lea  a  păstrat  contactul  cu  vechea  literatură  patris¬ 
tică.  Sentinţele  lui  Petru  Lombardul  sau  Decretul  lui  Graţian,  comori  ale 
culturii  Evului  Mediu  Occidental,  dovedesc  o  deosebită  erudiţie  patristică, 

în  această  epocă,  după  ce  slavii  primesc  creştinismul  şi  sunt  paci¬ 
ficaţi,  în  Bizanţ  se  poate  identifica  acţiunea  de  afirmare  a  literaturii  pa¬ 
tristice  spre  Occident.  Nu  este  vorba  de  o  simplă  difuzare  a  scrierilor 
Sf.  Părinţi,  ci  de  organizarea  la  Bizanţ  a  unor  misiuni  trimise  în  Apus, 
având  Ioc  simultan  o  mişcare-replică  dinspre  Apus  spre  Răsărit.30 

în  secolul  al  Xll-lea  sunt  difuzate  în  Occident  scrierile  mai  multor 
Sfinţi  Părinţi  Răsăriteni.  Patrologii  Occidentali  au  subliniat  faptul  că 
procesul  de  îmbogăţire  patristică  în  Apus,  încetinit  relativ  în  secolele 
X-XI,  a  fost  reluat  cu  tenacitate  şi  într-un  ritm  mai  alert  la  sfârşitul 
secolului  al  Xl-lea  şi  începutul  celui  de-al  Xll-lea,  continuând  până  în 
secolul  al  XlII-lea. 


27  Ibidem,  p.  324. 

28  Ncstar  Vornicescu,  Scrieri  patristice  în  Biserica  Ortodoxă  Română  până 
în  secolul  al  XVlî-lea ,  Craiova,  1983,  p.  102. 

29  J.  de  Ghellinck,  Patnstique  et  Moyen  Age,  Bruxelles-Faris,  1947,  p.  238. 

30  Nestor  Vornicescu,  op.  rit.,  p.  109.  * 

După  etapa  de  redescoperire  a  valorilor  spirituale  răsăritene  s-a 
lansat  în  Apus  formula  potrivit  căreia  Sfinţii  Părinţi  „nan  sunt  adversi, 
sed  diverşi".31 

In  secolul  al  XH-lea  pătrunde  în  Apus  opera  Sfântului  Ioan  Da- 
maschinul  datorită  juristului  Burgundio  de  Pisa,  călător  la  Constanti- 
nopol,  care  o  traduce  între  1148 — 1150.  Scrierile  Sfântului  Ioan  Damas- 
chinul  ajung  astfel  să  fie  reproduse  aproape  în  întregime  în  lucrarea  lui 
Petru  Lombardul  Liber  Sentcntiarum. 

„Renaşterea"  secolului  al  XU-lea  nu  este  un  fenomen  de  cultură 
izolat,  ci  dimpotrivă  generalizat  atât  în  Europa  Răsăriteană  cât  şi  în  Eu¬ 
ropa  Apuseană.  In  ceea  ce  priveşte  înflorirea  culturală  din  Apus,  ea  a  fost 
mult  mai  discutată  şi  mai  analizată  decât  cea  răsăriteană.  Amândouă 
fenomenele  sunt  egale  în  importanţă  şi  asemănătoare  în  circumstanţe, 
manifestându-se  concomitent  cu  apariţia  unui  sistem  ideologic  propriu 
aristocraţiei  laice  şi  cu  conştientizarea  progresului.  Cele  două  renaşteri  se 
caracterizează  prin  importanţa  patronajului.  Surplusurile  rezultate  din 
exploatarea  seniorială  au  fost  folosite  în  parte  pentru  creaţii  culturale, 
înaltele  pături  sociale  acordă  o  atenţie  deosebită  educaţiei,  membrii  lor 
dorind  să  apară  ca  „litterati",  pe  lângă  afişarea  rangului  şi  bogăţiei  pro¬ 
prii.  Apare  o  nouă  audienţă,  generată  de  ceea  ce  poate  fi  numită  „cul¬ 
tură  de  Curte". 

Procesul  de  dezvoltare  pe  care-1  numim  „Renaşterea"  secolului  al 
XU-lea,  nu  poate  fi  disociat  de  îndelunga  mişcare  de  progres  material 
ce  a  avut  loc  în  acel  timp  în  întreaga  Europă.  Această  mişcare  nu  are 
început  şi  nici  sfârşit,  aşa  cum  nu  au  nici  „renaşterile"  ulterioare. 

O  osmoză  între  religie  şi  cultura  laică  este  accentuată  pe  tot  par¬ 
cursul  acestei  renaşteri,  când  se  înnoiesc  muzica  şi  arta,  ornamente  ale 
sărbătorii  liturgice.  La  rândul  lor  acestea  se  reflectă  în  împodobirea  săr¬ 
bătorilor  mondene,  incitând  la  schimbarea  decorului  acestora.  Prin 
„exemplu",  prin  structura  şi  conţinutul  predicilor  ţinute  în  faţa  audi¬ 
toriului  de  curte,  mecanismele  logice  ale  gândirii  savante,  informaţia 
desprinsă  din  natură  şi  din  istorie,  sunt  comunicate  gândirii  laice.  Este 
îndreptăţită  astfel  judecata  potrivit  căreia  „Renaşterea"  secolului  al 
XU-lea  a  parvenit  în  primul  rând  prin  formele  predicii  religioase,  îm¬ 
bogăţind  domeniile  ştiinţelor  umaniste,  mai  ales  în  aria  .literaturii  şi  a 
istoriei. 

Pr.  Drd.  PAPARĂ  DAN 


31  J.  de  Ghelliimck,  op.  cit.,  p.  234. 

O  analiză  completă  a  mitului  este  imposibil  de  făcut:  pe  de  o  parte, 
datorită  multitudinii  miturilor  existente  în  toate  tradiţiile  religioase  şi 
laice,  pe  de  alta,  datorită  multiplelor  simboluri,  alegorii  şi  elemente  care 
alcătuiesc  mitul. 

Mitul  se  înscrie  în  istoria  civilizaţiei  ca  un  arhetip  cultural  şi  ca 
o  modalitate  de  manifestare  a  spiritului  uman.  Dar  el  postulează  şi  o  ca¬ 
pacitate  de  prefigurare  a  existenţei  înfăţişată  alegoric  şi  simbolic,  fie 
sub  forma  lucrurilor  sensibile  fabulizate,  fie  sub  haina  elementelor  trans- 
umane  şi  sacre.  De  aceea  trebuie  o  mare  atenţie  în  analiza  mitului,  pentru 
că  e  foarte  important  să  se  ştie  unde  începe  şi  sfârşeşte  fantezia  ori  re¬ 
flectarea  vreunui  adevăr,  apoi,  ce  şi  cât  e  istorie  sau  realitate  sau 
ficţiune. 

în  ce  priveşte  geneza  mitului  se  remarcă  complexitatea  cauzelor 
care-1  compun.  Aceste  cauze  adesea  se  suprapun  cu  multe  reale  sau 
locale,  ori,  pur  şi  simplu,  cu  o  amintire  din  strămoşi  înfiptă  adânc  în 
obiceiurile  unui  popor,  arătând  firul  generaţiilor  sau  existenţa  unui  fapt 
autentic  ce  a  avut  loc  odinioară. 

Mitul  se  deosebeşte  de  legendă,  care  e  o  povestire  în  proză  sau  ver¬ 
suri  ce  conţine  elemente  fabuloase,  dar  brodată  pe  fondul  unui  motiv 
istoric  sau  mitic. 

Mitul  este  o  povestire  cu  privire  la  o  istorie  sacră,  o  naraţiune 
despre  unele  evenimente  care  au  avut  loc  în  timpuri  primordiale,  în 
timpul  începuturilor,  descriind  implicaţiile  sacrului  din  care  ia  naştere 
realitatea.  Mitul  descrie  o  istorie  sacră  care  ne  introduce  în  cauzalitatea 
cosmogonică  şi  metafizică,  în  perioada  începuturilor,  când  s-a  pus  teme¬ 
lia  lumii.  Istoria  sacră  exprimată  în  mit  devine  prototipul  şi  cauza  isto¬ 
riei  umane.1 

Mitul  prezintă  o  structură  eterogenă  şi  se  exprimă  indirect  prin 
simbol  şi  alegorie  înfăşurate  uneori  în  pânza  ficţiunii  sau  reprezentă¬ 
rilor  religioase. 

Privind  analiza,  funcţia  şi  valoarea  miturilor,  au  fost  preocupaţi 
aproape  toţi  istoricii  religiilor.  Ei  au  scos  în  evidenţă  valenţele  axiolo¬ 
gice  ale  mitului,  au  analizat  funcţional  mitul,  au  arătat  aspectele  meta¬ 
fizice  ale  mitului  şi  au  încercat  descoperirea  originii  miturilor.  Fiecare 


1  Mircea  Eliade,  Aspecte  ale  mitului,  trad.  Paul  D.  Dinopol,  ed.  Univers, 
Bucureşti,  1978,  p.  56  sq. 

şi-a  adus  o  contribuţie  la  descifrarea  şi  înţelegerea  universului 
tologic. 

Mitul  este  purtător  de  semnificaţii  religioase.  In  el  rezidă  forme  de 
cult,  de  ritual  şi  credinţe  legate  de  perioada  şi  conştiinţa  comunităţii 
umane  intr-un  anume  timp.  Bronislaw  Malinowski  afirma  că,  la  origi¬ 
nea  sa,  mitul  răspunde  unor  nevoi  ale  practicii  sociale,  inclusiv  ale  unor 
practici  cu  caracter  religios,  ce  făceau  parte  organică  din  viaţa  omului 
primitiv.2 

Naraţiunea  mitică  a  însemnat  un  pas  înainte  în  dezvoltarea  gân¬ 
dirii  umane,  în  perfecţionarea  operaţiilor  logice  şi  a  puterii  de  înţelegere. 
Gândirea  omului  primitiv  acordă,  cu  uşurinţă,  atribute  şi  valenţe  pre¬ 
dicative  unor  lucruri,  fiinţe  şi  fenomene  prin  comparaţie  şi  extindere. 
Unii  istorici  ai  religiilor  au  susţinut  că  aceste  fenomene  au  alimentat  for¬ 
mele  primitive  ale  religiei.3 

Mitul  îndeplineşte  funcţii  polivalente.  In  unele  mituri  se  pot  des¬ 
prinde  idei  preţioase  asupra  operei  şi  civilizaţiei  unei  comunităţi  so¬ 
ciale,  asupra  spiritului  şi  creativităţii  sale.  Nu  e  greu  de  descifrat  nici 
stadiul  social-economic  de  dezvoltare  a  unei  comunităţi,  nici  aspiraţiile 
purtate  în  simboluri  adecvate  năzuinţelor  ce-au  decurs  din  condiţiile  de 
viaţă  spirituale  şi  materiale.4  In  acest  context,  mitul  se  poate  înscrie  şi 
integra,  cu  depline  temeiuri,  altor  forme  prin  care  conştiinţa  vorbeşte 
despre  sine  şi  despre  lumea  înconjurătoare,  dovedind  natura  şi  semnifi¬ 
caţia  mitului  şi  forţa  mesajului  său  de  idei. 

Proiectarea  într-o  lume  mitico-religioasă  nu  înseamnă  părăsirea 
lumii  reale,  ci  integrarea  în  această  lume,  pe  căi  ocolite,  într-un  plan 
mult  mai  larg,  care  să  permită  o  valorizare,  nu  atât  a  individului,  cât 
a  problematicii  existente  a  organismului  social.5 

De  cele  mai  multe  ori  în  mit  expresia  figurativă  înlocuieşte,  cu 
succes,  conceptul  raţional.  Simbolul  şi  alegoria  fac  corp  comun  cu  ideea 
pe  care  vor  s-o  reprezinte  şi,  pe  care,  de  cele  mai  multe  ori,  o  ascund. 

Mitul  nu  se  reduce  la  simbol  sau  alegorie.  Simbolul  nu  reprezintă 
decât  imaginea  mută,  o  emblemă  care  prefigurează  mesajul  de  idei  în 
câteva  structuri.  Simbolul  reprezintă,  într-un  anumit  fel,  esenţa  şi  mo¬ 
tivaţia  întregii  naraţiuni  mitice.  Simbolul  ascuns  sub  naraţiune  şi  alego¬ 
rie,  învăluit  în  elemente  imaginative  şi,  uneori,  fictive,  se  realizează  trep¬ 
tat  ca  purtător  al  unor  informaţii. 

Deşi  în  mit  abundă  elemente  cosmice  sau  terestre,  deşi  alegoric 
îmbracă  forme  fitomorfe  şi  zoomorfe,  totuşi,  în  ultimă  instanţă,  conţinu¬ 
tul  mitului  îmbrăţişează  universul  uman,  în  care  marile  visuri,  virtuţi 


2  Bronislaw  K.  Malinowski,  Mythe  in  Primitive  Psychology,  New  York, 
1955,  pp.  30 — 50. 

3  Amintim  pe  Fr.  Max  Miiller,  James  G.  Frazer,  Edward  B.  Taylor,  Robert 
Marett,  Auguste  Comte,  ş.a. 

4  Vezi  Candido  Mendes,  Le  mythe  du  developpement,  Ed.  du  Seuil,  Pa¬ 
ris,  1978. 

5  Vezi  Roger  Caillods,  Le  Mythe  et  VHommet  Gallimard,  Paris,  1938. 

sau  neîmpliniri  ale  omului  se  împletesc  cu  lecţii  morale  de  o  mare  pro¬ 
funzime  şi  înţelepciune.6 

în  mit  se  îngemănează  pasiunile  şi  aspiraţiile  umane,  în  forme 
eroizate  sau  sacralizate,  cu  sentimentele  de  ură  sau  răzvrătire,  de  prea¬ 
mărire  şi  binecuvântare,  dând,  prin  acestea,  mitului  o  funcţie  norma¬ 
tivă  şi  ideologică. 

Sentimentul  imperfecţiunii  umane  şi  al  nedreptăţii  sociale  îşi  gă¬ 
seşte  expresia  în  mituri  a  căror  funcţie  este  menită  să  sugereze  căile 
şi  formele  de  îndreptare  a  vieţii.  Deşi,  rareori  sunt  date  soluţii  viabile 
pentru  perfecţionarea  condiţiei  umane,  ele  vizând,  îndeosebi,  aspecte 
moralizatoare  cu  conţinut  de  precept  religios,  totuşi  nu  se  poate  nega 
prezenţa  unor  frământări  din  viaţa  reală,  gândindu-ne  că,  în  însăşi  com¬ 
portamentul  şi  dialogul  zeilor,  se  exprimă,  adesea,  omul  cu  năzuinţele  lui. 

De  cele  mai  multe  ori,  ideile  degajate  de  simbol  şi  alegorie  se  con¬ 
densează  într-o  paradigmă  asupra  căreia  omul  este  chemat  să  mediteze, 
pentru  a  vedea  în  ce  măsură  aceasta  poate  constitui  un  model.  în  acest 
sens  Mircea  Eliade  afirma:  „Mitul  este,  prin  el  însuşi,  o  garanţie  a  feri¬ 
cirii  şi  moralităţii.  Funcţia  sa  este  de  a  releva  modele,  de  a  furniza  sem¬ 
nificaţii  asupra  lumii  şi  asupra  existenţei  umane1*.7 

Când  se  narează  un  mit,  se  reactualizează,  într-un  anume  fel,  tim¬ 
pul  sacru  în  care  s-au  petrecut  evenimentele  relatate.  Tocmai  din  acest 
motiv,  în  societăţile  tradiţionale,  miturile  nu  pot  fi  povestite  oricând  şi 
oricum,  ci  numai  în  perioade  sacre,  înainte  sau  după  ritualuri.  Se  consi¬ 
deră  că  mitul  se  întâmplă  într-un  moment  fără  durată,  aşa  cum  unii 
mistici  şi  filosofi  îşi  prezintă  eternitatea.8 

Prin  simpla  narare  a  unui  mit,  timpul  profan  este  simbolic  abolit, 
iar  povestitorul  şi  ascultătorii  sunt  proiectaţi  într-un  timp  sacru  şi  mitic. 

Pentru  indivizii  tradiţionali  miturile  sunt  adevărate,  deoarece  sunt 
sacre.  Recitând  sau  ascultând  un  mit,  se  reiau  legăturile  cu  sacrul,  cu 
realitatea,  depăşindu-se  condiţia  profană.  Mitul  îi  proiectează  pe  ascul¬ 
tători  într-un  plan  suprauman  şi  supraistoric,  care  le  îngăduie  să  se 
apropie  de  o  realitate  cu  neputinţă  de  atins  în  planul  existenţei  indivi¬ 
duale  profane.9 

Mitul  exprimă  un  secret  păstrat  de  sursa  care-1  conţine,  care  con¬ 
duce  la  hotarele  oamenilor  şi  ale  zeilor.  Evidenţa  sa  se  opune  asigură¬ 
rilor  raţiunii.  S-a  căutat,  de  multe  ori,  sensul  acestor  naraţiuni,  dar  s-a 
ajuns  ca  ele  să  fie  descalificate  sau  numite  fabule  şi  ficţiuni. 

Sociologia,  etnologia,  antropologia,  psihologia,  filosofia  şi  Istoria 
religiilor  au  cercetat  amănunţit  miturile.  Interpretarea  lor  tinde  să  le 
confirme  importanţa  pentru  înţelegerea  şi  aplicarea  lor  în  societate  şi 


6  Vezi  miturile  antice:  al  lui  Prometeu,  Heracles,  Eumenide.  Sisif,  ş.a. 

7  Mircea  Eliade,  op.  cit .,  p.  177. 

8  Vezi  idem,  Lc  Mythe  de  l’Etemel  Retour:  Archâtypes  et  Râpâtitions,  Galli- 
mard,  Paris,  1949,  p.  83  sq. 

9  Vezi  idem.  Imagini  şi  simboluri,  trad.  Alexandra  Beldescu,  ed.  Huma- 
nitas,  Bucureşti,  1994,  pp.  71 — 73  sq.  şi  Heinrich  Zimmer,  Mituri  şi  simboluri,  trad. 
Sorin  Mărculescu,  ed.  Ştiinţifică,  BucureşU,  1983. 

religie.  Această  interpretare  plasează  naraţiunile  mitologice  pe  princi¬ 
piul  unei  perfecţionări  spirituale. 

Diverşi  sociologi  şi  psihologi  au  abordat  mentalitatea  primitivă,  es¬ 
timând  că  miturile  ar  putea  fi  dovezi  ale  unei  funcţiuni  arhaice  indis¬ 
pensabile  oricărui  om.  Pentru  a  le  cunoaşte  este  necesară  surprinderea 
şi  izolarea  formelor  culturii,  care  relevă  singura  lor  raţiune,  de  a  raporta 
miturile  la  o  manieră  originală,  de  a  sesiza  şi  organiza  experienţa  umană 
în  imediabiîitatea  sa. 

Cercetările  lui  Louis  Levy-Bruhl  fac  din  mit  o  legătură  între  ra¬ 
ţional  şi  supranatural  prin  intermediul  unei  experienţe  de  participare 
mistică.  Mitul  apare  ca  o  gândire  completă  sau,  cel  puţin,  suficientă,  cu 
caracter  prelogic,  influenţând  mentalitatea  primitivă.  Apoi,  apare  ca 
descoperitor  natural  al  unei  componente  a  spiritului  susceptibil  de  a  co¬ 
exista  cu  formele  logice  ale  gândirii.50 

In  ce  priveşte  funcţionalitatea  mitului,  Bronislaw  Malinowski  sub¬ 
liniază  că,  ceea  ce  este  interesant  la  un  mit,  nu  este  să-l  explici  printr-o 
manieră  de  a  răspunde  la  o  întrebare  de  ordin  ştiinţific,  ci  de  a  întări 
practicile  culturale  şi  credinţele  religioase  prin  maniera  suprapunerii  na¬ 
turale.  Miturile  aparţin  vieţii  sociale  a  primitivilor.  Ele  sunt  şi  baza  ne¬ 
cesară  conservării  etniei.11  Acest  aspect  funcţional,  bazat  pe  observaţiile 
făcute  la  populaţiile  tribale  contemporane  din  Oceania,  fereşte  mitul  de 
orice  reducere  a  lui  la  o  simplă  afirmaţie.  însă  se  pune  întrebarea;  dacă 
are  ca  funcţie  asigurarea  coerentă  a  unei  colectivităţi,  ce  devine  când 
apar  instituţiile  şi  ideologiile?  Nu  devine  inutil?12 

Şcoala  franceză,  care  a  studiat  miturile  africane,  a  observat  o  func¬ 
ţie  artistică  de  reconstrucţie  în  mit.  Un  joc  de  imagini  şi  numere,  de 
forme  şi  culori,  de  metafore,  de  maxime,  de  naraţiuni  exemplare,  fac 
să  iasă  în  evidenţă  corespondenţele  şi  antagonismele  unei  logici  de  ini¬ 
ţiere,  căci  mitul  vitalizează  o  exigenţă  de  realizare  colectivă.  El  acţio¬ 
nează  în  imaginaţie,  prin  gest  şi  cuvânt,  în  sânul  unei  tradiţii.  Funcţia 
practică  şi  poetică  este  reînnoită  simbolic  de  cercurile  vieţii  obişnuite.1* 

Antropologul  Claude  Levi-Strauss  a  găsit  instrumentele  analizei 
lingvistice  a  mitului.  Jocul  semnelor  verbale,  etapele  sistemului  ling¬ 
vistic,  deşi  sistemul  este  considerat  închis,  au  servit  la  interpretarea  lo¬ 
gicii  angajată  în  funcţionalitatea  mitului.  Aranjamentul  elementelor  mi¬ 
tului  face  să  apară  miturile-temă,  ca  structuri  permanente  ale  gândirii 
primitive.  Pe  baza  miturilor  triburilor  americane,  a  ajuns  la  concluzia 
că  orice  mit  provine  de  la  evaluarea  conştiinţei  unor  opoziţii  oarecare 
şi  tinde  către  medierea  lui  progresivă.14 

După  Cari  Gustav  Jung,  mitul  exprimă  arhetipuri  fixate  în,  ceea  ce 
el  numeşte,  „inconştientul  colectiv".  înţelegerea  miturilor  presupune  abor- 

10  Vezi  Louis  Levy-Bruhl,  La  mythologie  primitive.  Le  monde  des  Austra - 
Jtens  et  des  Papous,  Paris,  1936. 

11  Vezi  Brorrislaw  K.  Malinowski,  op.  cit.,  pp.  45 — 51. 

12  Aşa  gândea  Emile  Durkheim  în  Formele  elementare  ale  vieţii  religioase , 
trad.  Magda  Jeanrenaud  şi  Silviu  Lupescu,  ed,  Polirom,  laşi,  1995. 

13  Vezi  miturile  de  iniţiere  ale  triburilor  africane. 

14  Vezi  Claude  Levi-Strauss,  Antropologia  structurală,  trad.  J.  Feckher,  ed. 
Politică,  Bucureşti,  1978. 

darea  inconştientului  colectiv,  sau  a  acelui  depozit  informaţional  şi  reve- 
laţional,  în  care  se  recunoaşte  umanitatea  ca  ansamblu  al  tuturor  indi¬ 
vizilor,  Accesul  la  acest  depozit  se  face  prin  intuiţie,  care  poate  fi  defi¬ 
nită  ca  o  experienţă  personală,  o  iluminare  bruscă,  o  informaţie  apărută 
spontan,  o  certitudine  interioară  dificil  de  comunicat.15 

Mitul  este  o  călăuză  prin  istorie,  pentru  că,  plecându-se  de  la  do¬ 
rinţa  de  a  cunoaşte  adevărul  istoric,  se  tinde  către  conştiinţa  că  există 
un  adevăr  extra-istoric. 

Abordarea  mitului  într-o  formă  exclusiv  intelectuală  prezintă  o  in¬ 
suficienţă,  anume,  aceea  că  mitul  nu  e  doar  rodul  minţii,  ci  şi  al  trăi¬ 
rii,  al  simţirii  metafizice,  iar  acest  gen  de  trăire,  specific  umană,  dove¬ 
deşte  nişte  profunzimi  greu  de  conceptualizat.  Mitul  este  o  permanentă 
a  naturii  spirituale  a  omului  şi  apare  ca  un  mister.16 

Pentru  a  înţelege  mitul  este  necesară  o  hermeneutică  totală,  metodă 
folosită  de  Rudolf  Otto  şi  Mircea  Eliade.  Astfel,  trebuie  să  se  ţină  seama 
de  rădăcinile  divine  ale  mitului,17  în  aşa  fel,  încât  să  nu  fie  rupt  de  uni¬ 
tatea  sa  principală  şi,  implicit,  de  fondul  său  metafizic  originar.  Mitul 
nu  poate  fi  arhetipal  în  sens  absolut,  pentru  că  e  efect  şi  nu  cauză.  Re¬ 
ducând  valoarea  mitului  la  confirmarea  prin  ritualuri,  scăpăm  din  ve¬ 
dere  tocmai  esenţialitatca  lui,  care-1  face  a  fi  o  replică  a  divinului,  şi-l 
înnodăm  spaţial  şi  temporal  de  lumea  prototipurilor  terestre. 

Mitul  se  exprimă  prin  mit.  El  este  propria  lui  justificare  şi  finali¬ 
tate.  Esenţa  antinomică  a  mitului  îl  face  nedefinibil.  Mitul  este  intrin¬ 
sec,  în  rădăcina  lui,  este  inefabil.  Aventura  exprimării  lui  duce,  de  multe 
ori,  la  contraziceri  în  termeni.  De  aceea  este  mult  mai  indicat  să  spui 
ce  nu  este  mitul,  decât  ce  este,  pentru  că  esenţa  lui  este  în  uimire,  iar 
uimirea  demonstrată  îşi  pierde  calitatea.  Şi,  de  multe  ori,  ceea  ce  în  mi¬ 
turi  apare  neverosimil,  poate  constitui  tocmai  deschiderea  căii  ce  duce 
spre  adevăr.  Apoi,  cu  cât  mai  paradoxală  apare  enigma,  cu  atât  mai  pu¬ 
ternic  devine  îndemnul  ca  să  trudim  la  căutarea  adevărului.  Chiar  Pla¬ 
fon  şi  Aristotel  au  afirmat  că  în  uimire  poate  sta  adevărul  şi  iubitorul  de 
înţelepciune  este  obligat  să-l  caute. 

■*  ",  ■  ■ mu. 

Deşi,  în  esenţă,  mitul  nu  poate  fi  definit,  cea  mai  bună  definiţie  se 
găseşte  la  Ananda  Ccomaraswamy:  mitul  „este  adevărul  penultim  faţă  de 
care  orice  experienţă  este  un  reflux  temporal".15  în  acest  sens  putem 
privi  şi  mai  bine  misterele  lumii  antice,  care  au  fost  forma  de  trăire  mis¬ 
tică  a  miturilor.  De  aceea,  în  mistere  nu  găseau  faţa  zeului  decât  cei  cu 
înalta  calitate  de  pătrundere  şi  trăire,  şi,  ceea  ce  ei  trăiau,  rămânea  se¬ 
cret.  Nu  era  permis  să  formulezi  acel  secret  nici  în  ceremoniile  sacre, 
ci  trebuia  păstrat  în  străfundul  fiinţei  celui  ce-1  deţinea. 


15  Vezi  Cari  Gustav  Jung,  L’Ttome  a  la  decouvert  de  son  âme:  structure  et 
fonctinnement  de  Vinconscient,  trad.  R.  Cohen-Salabelle,  Ed.  du  Mont-Blanc,  Ge¬ 
neve,  1946. 

16  Vezi  Luc  Benoist,  Signes,  Symboles  et  Mythes ,  PUF,  Paris,  1991. 

17  Vezi  AI.  H.  Krappe,  La  gencse  des  mythes,  Payot,  Paris,  1938. 

18  Ananda  K.  Coomaraswamy,  Hinduism  and  Buddhism,  New  York,  1943,  p.  7. 

*  * 

Nu  acelaşi  lucru  s-a  întâmplat  în  lumea  modernă  şi  contemporană, 
unde  mitul  funcţionează  într-un  cadru  socio-cultural  secularizat.  Este 
evidentă  tot  mai  mult  o  efervescenţă  mitologică  care  n-a  încetat  să  fie 
acompaniată  de  politicile  bulversante  ale  ultimelor  două  secole  ale  isto¬ 
riei  europene.  Şi  aceasta  constă  în  anunţarea  unei  conspiraţii  malefice, 
tinzând  să  supună  popoarele  dominaţiei  forţelor  obscure,  şi  anunţând 
imaginea  unei  epoci  de  aur  pierdută  în  care  exista  adevărata  fericire, 
imaginea  unei  revoluţii  salvatoare  permiţând  omenirii  să  intre  în  ultima 
fază  a  istoriei,  asigurând  pentru  totdeauna  domnia  dreptăţii  şi  chemarea 
unui  „salvator"  sau  „restaurator"  al  unei  noi  ordini  şi  „cuceritor"  al  unor 
noi  grandori.  Aceste  teme  se  găsesc,  mai  mult  sau  mai  puţin,  ori  mai 
discret  prezente,  în  planurile  ascunse  ale  câtorva  dintre  doctrinele  seco¬ 
lului  nostru.  în  ele  se  găsesc  originea  şi  explicaţia  puterii  lor  atractive.19 

Aceste  mituri  nu  se  constituie,  în  ele  însele,  ca  un  sistem  de  credinţe 
coerent  şi  complet.  Ele  nu-şi  reclamă  nici  o  altă  legitimitate,  decât  aceea 
a  simplei  afirmaţii  şi  nici  o  altă  logică,  decât  a  simplei  dezvoltări.  Isto¬ 
ria  arată  că  oricare  din  aceste  mituri  pot  da  naştere  punctelor  celor  mai 
opuse  ale  orizontului  politic,  putând  fi  clasificate  de  dreapta  sau  de  stânga, 
după  oportunitatea  momentului.  Astfel,  mitul  politic  poate  fi  definit  ca 
fabulaţie,  deformare  sau  interpretare  incompletă  a  realului.  Ca  povestire 
legendară,  el  exercită  o  funcţie  explicativă,  furnizând  ceva  pentru  înţe¬ 
legerea  evenimentelor  din  prezent.  De  aceea  ocupă  un  rol  major  în  re¬ 
voluţii.20 

Miturile  politice  se  suprapun,  se  întrepătrund  sau  se  piierd,  uneori, 
unele  în  altele.  O  reţea  subtilă  şi  plină  de  legături  de  complementaritate 
nu  încetează  să  menţină  între  ele  puternice  tranziţii  şi  interferenţe.  Foarte 
rar  este  cazul  când  mesianismele  revoluţionare  nu  s-au  hrănit  dintr-o 
viziune  a  imaginilor  viitoare  cu  referinţe  la  trecut.  Apoi,  tema  „salva¬ 
torului"  providenţial  apare  totdeauna  asociată  cu  simboluri.  „Salvatorul" 
este  asociat  permanent  cu  imaginile  luminii.  Denunţarea  mitului, 
care  devine  esoteric,  înseamnă  trădare.  Ori,  în  zilele  noastre, 
există  tocmai  o  astfel  de  mitologie  esoterică  a  mişcării  holistice.21 
Astfel  omul  modern  dispune  de  o  mitologie  camuflată  şi  de  ritualuri 
desacralizate,  unde  politica  devine  un  fel  de  religie  în  stat.  Chiar  pro¬ 
cedurile  electorale  legate  de  ideologia  democratică  comportă  secvenţe 
ritualizate  şi  simbolice  de  acest  gen,  iar  grupările  de  factură  religioasă 
nu  iau  forma  unor  mişcări  politice,  ci  devin  asociaţii  puternice,  care, 
sub  masca  pacifismului  şi  fraternităţii,  cuceresc  puterea  şi  înving  reli- 


19  Vezi  Alfred  Sauvy,  Mythologie  de  notre  femps,  Payot,  Paris,  1965,  şi 
George  Dorfles,  Mythes  et  rites  d’aujourd’hui ,  Pion,  Paris.  1975. 

20  Vezi  Kaoul  Girardet,  Mythes  et  Mythologies  politiques,  Ed.  du  Seuil, 
Paris,  1986;  Andr6  Reszler,  Mythes  politiques  modemes,  PUF,  Paris,  1981;  Henry 
Tudor,  Political  Mythr  Pali  Mali,  London,  1972. 

21  Vezi  Bruno  Wiirtz,  New~Aget  paradigma  holistă  sau  revrdjirea  Vărsăto¬ 
rului ,  Editura  de  Vest,  Timişoara,  1992. 

gia.  Ori  „omul  nou“  şi  „noua  generaţie"  tocmai  sub  această  mască  se 
ascunde.  Şi,  astfel,  mitul  devine  ideologie  misterică. 

►  *  r  * 

*  * 

Termenul  grec  mythos  este  folosit  în  sens  negativ  în  Noul  Testament, 
cu  sensul  de  fabulă,  basm.  în  general  Sf.  Ap.  Pavel  condamnă  basmele 
neamurilor  (I  Timotei  1  :  4;  II  Timotei  4  : 4;  Tit  1  :  14),  ca  şi  Sf.  Ap.  Petru 
(II  Petru  1  :  16).  Sfinţii  Părinţi  folosesc  termenul  grec  pentru  a  descrie 
istoriile  zeilor  din  mitologia  greco-romană.  Dar  Sf.  Justin22  şi  Origen23 
respectă  miturile  folosite  de  Platon  pentru  a  face  cunoscute  înţelesurile 
unei  teme  tratate.  Critica  Părinţilor  şi  scriitorilor  bisericeşti  este  pri¬ 
vind  mitologia  greco-romană  cu  eroi  şi  semizei,  considerate  fabule  fără 
consistenţă,  pe  care  tradiţiile  greco-romane  le-au  oferit  oamenilor. 

Filosofii  raţionalişti  din  secolul  al  XVIII-lea  au  returnat  termenul 
„mit"  împotriva  creştinismului. 

în  secolul  al  XlX-lea,  raţionaliştii  protestanţi  liberali  au  considerat 
mitul  o  creaţie  imaginară  de  care  trebuie  să  fie  debarasată  dogma  pen¬ 
tru  a  i  se  reda  raţionalitatea  sa.  Aşa  s-a  ajuns  la  demitologizarea  Bibliei. 

Problematica  mitului  şi-a  schimbat  puţin  forma  odată  cu  apariţia 
etnologiei,  sociologiei,  psihanalizei  şi  fenomenologiei  religiilor,  care  au 
scos  în  evidenţă  rolul  esenţial  al  miturilor  ca  expresie  de  gândire,  de  re¬ 
flectare  asupra  existenţei  şi  a  sentimentului  religios  în  diferite  etape 
culturale  ale  omenirii. 

Reacţia  scriitorilor  sfinţi  ai  Scripturii  şi  patristicii  faţă  de  mitologiile 
politeiste  este  firească,  pentru  că  ele  contrazic  unicitatea  lui  Dumnezeu. 
Ei  folosesc  simboluri,  analogii  şi  metafore  pentru  a  vorbi  despre  Dum¬ 
nezeu  şi  despre  raportul  dintre  om  şi  Dumnezeu.  într-un  mit  se  poate 
întâmpla  orice,  în  Scriptură  fiecare  eveniment  descris  are  o  valoare  isto¬ 
rică  şi  priveşte  mântuirea. 

Foarte  grav  este  faptul  că  activitatea  Mântuitorului  Hristos  este 
evaluată  mitologic,  considerându-se  că  în  El  s-a  împlinit  perfect  „mi¬ 
tul  Salvatorului",  topindu-se  şi  dispărând  toate  miturile  salvării.  Dar, 
în  lumea  modernă  şi  contemporană,  toţi  fondatorii  sectelor  mesianice  şi 
de  factură  orientală  se  autointitulează  „salvatori",  ignorând  sau- negând 
opera  de  mântuire  a  lui  Hristos. 

Mişcarea  holistă  foloseşte  „mitul  Unităţii",  care  se  împlineşte  în 
persoana  unui  lider  mondial  şi  se  va  instaura  o  unică  ordine  mondială, 
o  unică  formă  de  conducere,  un  unic  control  economic,  o  unică  reli¬ 
gie,  etc.  Această  unitate  globală  neagă  valorile  culturale  şi  religioase,  de¬ 
valorizează  omul  şi  stabileşte  un  contract  între  om  şi  Dumnezeu.  Se 
merge  până  la  federalizarea  lumii,  iar  distrugerea  e  considerată  ca  ne¬ 
cesară  pentru  transformare.24 


22  Sf.  Justin,  Dialog  cu  iudeul  Trifon,  trad.  Olimp  Căciulă,  în  PSB,  voi.  2, 
ed.  IBMBOR,  Bucureşti,  1980,  pp.  89 — 266, 

23  Origen,  Contra  lui  Cels,  trad.  Teodor  Bodogae,  In  PSB,  voi.  9,  ed.  IBMBOR, 
Bucureşti,  1984. 

24  Vezi  Bruno  Wurtz,  op.  cit. 

Pentru  un  cercetător  neavizat,  realitatea  „mitului  Unităţii*4  este 
încurajatoare  şi-l  expune  unei  aventuri  cu  puţine  şanse  de  reuşită. 

De  aceea,  în  explorarea  unui  astfel  de  domeniu  —  cel  mitologic  — 
e  nevoie  de  multă  atenţie,  studiu,  intuiţie  şi  obiectivitate.  Realitatea  mi¬ 
tică  e  ceva  care  scapă  întotdeauna  raţionalului.  Mitul  trebuie  abordat  în 
forma  lui  vie,  printr-o  adeziune  de  credinţă,  prin  angajarea  sensibili¬ 
tăţii  şi  a  intuiţiei,  pentru  a  fi  în  măsură  să  înţelegem  şi  să  exprimăm  rea¬ 
litatea  lui  profundă.  Văzut  din  exterior,  mitul  riscă  să  ne  ofere  doar  o 
imagine  goală.  El  nu  poate  fi  înţeles  decât  dacă  e  trăit  şi  actualizat  în- 
tr-o  viaţă  spirituală  şi  printr-un  mod  intuitiv  de  percepere. 

In  dorinţa  de  a  cunoaşte  şi  înţelege  funcţia  mitului  de-a  lungul 
timpului,  vom  găsi  părţi  pe  care  nu  le  vom  putea  forţa  şi  praguri  peste 
care  nu  vom  trece. 

Pr.  Drd.  VASILE  POP 


PRINCIPIUL  „RECAPITULĂRII  ÎN  HRISTOS“ 

IN  TEOLOGIA  ŞI  PRACTICA  MISIONARA  ORTODOXA 


1.  „RECAPITULAREA41  —  „(RE)  ADU  NAREA 
TUTUROR  IN  HRISTOS“  (Efes.  1,  IO)1 

începută  la  întrupare,  continuată  prin  Răstignire  şi  înviere,  recapi¬ 
tularea  tuturor  în  Hristos  este  plinită  la  Parusie,  atunci  când  Fiul  lui 
Dumnezeu  va  veni  în  plină  slavă  pe  narii  cerului  (Mt.  24,  30),  ca  să  com¬ 
pleteze  istoria  mântuirii  cu  „ultimele  evenimente"2:  judecata  tuturor. 

Ca  act  final  al  iconomiei  Fiului,  judecata  (krisis)  este  confruntarea 
istoriei  şi  a  omului  cu  dreptatea  lui  Dumnezeu.  Hristos  I-a  răscumpărat 
pe  toţi,  dar  aceasta  nu  înseamnă  că  toţi  vor  moşteni  împărăţia  Cerurilor.3 
El  ne-a  luminat  calea  spre  Dumnezeu,  curăţindu-ne  drumul  de  piedicile 
care  ne  erau  puse  înainte  de  puterile  întunericului.  Mai  mult  decât  atât, 
Hristos  ne  dă  şi  putere  ca  să  trecem  de  aceste  piedici,  după  ce  El  însuşi 
le-a  înlăturat  pe  toate  una  după  alta:  pe  cea  a  firii  prin  întruparq,  pe 
cea  a  păcatului  prin  răstignire,  iar  moartea  prin  înviere.4 

Pc  un  drum  pe  care  n-am  umblat  niciodată,  avem  nevoie  de  un 
ghid  care  să  ne  îndrume.  Ghidul  nostru  spre  Dumnezeu  este  Hristos.  Tot 
ceea  ce  trebuie  să  facem  noi  este  să-L  ascultăm  şi  să  nu  ne  depărtăm  de 
El.  Ascultarea  este  viaţă,  iar  neascultarea  este  moarte.  Hristos  s-a  făcut 
„ascultător  până  la  moarte“  (Filip.  2,  8)  pentru  ca  să  surpe  „stăpânirea 
morţii41.  In  măsura  în  care  ascultăm  pe  Hristos,  precum  şi  Hristos  a  ascul¬ 
tat  de  Tatăl,  vom  avea  viaţă  din  Viaţa  Lui  şi  vom  putea  trece  prin  înviere 
la  viaţă.  Dacă  nu-L  ascultăm,  ne  despărţim  de  El  şi  putem  fi  doborâţi 
de  moarte  înainte  de  a  o  doborî  noi  pe  ea,  căci  firea  necurăţită  aduce 
păcatul,  iar  păcatul  necurăţit  aduce  moartea  înainte  de  moarte. 


1  „Ajiakephalaiâsasthai  ta  panta  en  td  Hris>tă‘\  „recapitulare  omnia  in  Chri- 
sto"  —  Nestle-Aland,  Novum  Testamentum  -  Graece  et  Latine,  Deutsche  Bibelge- 
sellschaft,  Stuttgart,  1994,  p.  504. 

2  Pr.  Prof.  Dr.  Ion  Bria,  Curs  de  Teologie  Dogmatică  şi  Ecumenică ,  cap.  XXIII, 
împărăţia  lui  Dumnezeu,  Recapitularea  tuturor  în  Hristos.  Eshatologia  II;  Ed.  Uni¬ 
versităţii  „Lucian  Blaga",  Sibiu,  1996,  p.  234. 

3  Sf.  Ap.  Pavel  nu  vorbeşte  aici  despre  restabilirea  tuturor  (apokatastasis  t6n 
pantân)  cum  a  fost  înţeleasă  de  Origen  şi  de  Sf,  Grigorie  de  Nyssa,  ci  vorbeşte  des¬ 
pre  lucrarea  curâţitoare  a  Mântuitorului  Hristos  —  vezi  Prof.  N.  Chiţescu,  Teoria 
recapitulaţiunii  la  Sf.  Irineu,  In  „Studii  Teologice",  I,  1938-1939,  p.  120. 

4  Nicolae  Cabasila,  Despre  viaţa  in  Hristos ,  III,  2,  Editura  Institutului  Bi¬ 
blic,  Bucureşti,  1997,  p.  98. 

Neascultarea  noastră  înmulţeşte  neascultarea  lui  Adam,  iiar  dacă 
neascultarea  lui  Adam  a  introdus  moartea  în  lume,  neascultarea  noastră 
înmulţeşte  moartea  în  lume.  Trimitem  urmaşilor  noştri  urmările  neascul¬ 
tărilor  noastre;  le  trimitem  păcatele  noastre.  După  ce  ei  vor  scăpa  de  pro¬ 
priile  lor  păcate,  vor  descoperi  în  străfundurile  fiinţei  lor  moştenirea  ne¬ 
văzută  pe  care  le-am  transmis-o. 

Tot  aşa,  ascultarea  noastră  de  Dumnezeu  aduce  bucurie  urmaşilor 
noştri,  care  se  pomenesc  mai  aproape  de  Dumnezeu. 

Fiecare  om  imprimă  naturii  umane  amprenta  sa  proprie.  Şi  nu  sunt 
două  amprente  identice,  dar  este  o  singură  natură  umană.  Astfel  fiecare 
om  îşi  aduce  contribuţia  sa  de  bine  sau  de  rău  la  natura  umană;  fiecare 
om  „recapitulează"  în  bine  sau  în  rău  natura  umană  —  dar  recapitularea 
făcută  de  un  om  oarecare  este  nedeplină  faţă  de  recapitularea  ce  a  fost 
făcută  odată  pentru  totdeauna  de  către  Fiul  lui  Dumnezeu. 

Omul,  indiferent  cine  ar  fi  el,  cunoaşte  binele,  dar  cunoaşte  şi  răul, 
şi  are  nevoie  de  o  creştere  duhovnicească  pentru  a  trece  de  la  rău  la  bine: 
„căci  —  spune  Sf.  Ap.  Pavel  —  nu  fac  binele  pe  care-1  voiesc,  ci  răul  pe 
care  nu-1  vo-iesc"  (Rom.  7,  19). 

Iisus  Hristos,  Fiul  lui  Dumnezeu,  cunoaşte  numai  binele.  Nu  cu¬ 
noaşte  ,răul  pentru  că  acesta  îşi  are  fiinţa  undeva  în  afară  de  EL  îl  cu¬ 
noaşte  cum  se  manifestă,  dar  nu  îl  recunoaşte  ca  fiind  al  Său,  ca  fiind  să¬ 
vârşit  de  El:  „Cine  din  voi  mă  va  vădi  de  păcat?"  (In.  8,  46).  De  aceea, 
recapitularea  făcută  de  Iisus  Hristos  este  net  superioară  oricărei  reca¬ 
pitulări  omeneşti  şi  spre  deosebire  de  aceasta,  este  făcută  o  dată  pentru 
totdeauna,  adică  are  o  valoare  universală. 

Dar  ce  se  înţelege  prin  recapitularea  în  Hristos? 

„Recapitularea  în  Hristos"  este  un  termen  iniţiat  de  Sf.  Ap.  Pavel  în 
Efes.  1,  10  („toate,  cele  din  ceruri  şi  cele  de  pe  pământ,  să  fie  iarăşi  adu¬ 
nate  —  anakephalai  —  în  Hristos"),5  reluat  de  Sf.  Irineu  de  Lyon  şi  în¬ 
scris  în  patrimoniul  teologic  al  Sfintei  Biserici.  „Anakephaleosis"  derivă 
din  kephalaion  şi  înseamnă:  rezumat,  punct  sau  vârf  în  care  se  rezumă,  se 
readună  ceva.  Prepoziţia  ana,  ca  şi  în  alte  cazuri  (anamnesis  —  anam¬ 
neză  —  în  sens  de  re-actualizare,  de  scoatere  la  lumină  a  memoriei  on¬ 
tologice),  dă  viziunii  o  profundă  perspectivă.6 

Pentru  o  înţelegere  mai  bună  a  acestui  termen,  trebuie  să  spunem 
ce  anume  este  recapitulat  de  către  Hristos.  Sf.  Ioan  Damaschin  ne  ajută  în 
cunoaşterea  acestei  taine,  spunând:  „Domnul  asumă  firea  umană  în  tota¬ 
litatea  ei,  nu  însă  şi  toate  ipostasele".  Adică  Mântuitorul  nostru  Iisus 
Hristos  nu  ni  se  substituie  subiectiv,  nu  anulează  persoana  în  unicitatea 
ei.7  Firea  umană  este  asumată  de  Persoana  divină  a  Mântuitorului  Hris- 


5  în  ediţia  sinodală  a  Bibliei  (1993)  termenul  este  tradus  prim  unire:  „ca  toate 
să  fie  iarăşi  unite  în  Hristos”.  I.  P.  S.  Bartolomeu  Anania  l-a  tradus  prin  adunare, 
care  este  mad  apropiat  de  sensul  cuvântului  recapitulare .  Vezi  Bartolomeu  Valeriu 
Anania,  Noul  Testament  comentat ,  Editura  Institutului  Biblic,  Bucureşti,  1993, 
p,  329. 

6  Păr.  Galeriu,  Jertfă  şi  răscumpărare  t  Ed.  Harisrrta,  Bucureşti,  1991,  pp. 

172 _ 173 

1  Jbidem,  p.  176. 

tos  şi  este  îndumnezeită,  dar  persoanele  umane  tind,  prin  voinţă  liberă, 
spre  îndumnezeire. 

Prin  întruparea  Sa,  Hristos  nu  anulează  persoana  şi  nici  libertatea 
Fecioarei  Maria.  Am  putea  spune  că  nici  un  copil  prin  naştere  nu  anu¬ 
lează  libertatea  maicii  sale,  dar  aici  fiind  vorba  de  venirea  în  lumea  noas¬ 
tră  a  Fiului  lui  Dumnezeu,  trebuie  să  spunem  că  Dumnezeu,  Creatorul 
omului,  S-a  făcut  „asemenea  oamenilor,  şi  la  înfăţişare  aflându-se  ca  un 
om“  (Filip.  2,  7),  dar  fără  să  anuleze  libertatea  acestuia. 

Fecioara  Maria  are  în  continuare  libertate  de  acţiune  pe  care  o  orien¬ 
tează  în  mod  voit  numai  spre  bine.  Ea  este  aleasa  lui  Dumnezeu  din  tot 
poporul  ales;  ea  este  pârga  tuturor  ostenelilor  noastre  în  bine. 

în  însuşi  trupul  Fecioarei,  locaş  al  întrupării  lui  Dumnczeu-Cuvân- 
tul,  e  pus  începutul  recapitulării;  e  aici  prezentă  rădăcina  umanităţii  noas¬ 
tre,  care  organic  e  una.  încă  în  acest  vas  sfânt  devenim  virtual  un  trup 
cu  Hristos.  Maica  Domnului  e  deja  chipul  Bisericii,  „Cortul  lui  Dumne¬ 
zeu  cu  oamenii"  (Apoc  21,  3). 8 

Icoana  Maicii  Domnului  numită  „Mai  cuprinzătoare  decât  cerurile" 
(Iie  platetera  ton  oura-non),  deoarece  este  „Cuprinderea  Celui  Necuprins’4 
(He  Chora  tou  achoristcu)  -  ni-L  arată  pe  Hristos  nu  în  braţele  Fecioarei 
Maria,  ci  în  dreptul  pântecelui  celei  pline  de  har,  ea  pe  o  pecete  a  Duhului 
Sfânt  care  ne  descoperă  „taina  cea  din  veci  ascunsă  şi  de  îngeri  neştiută"9: 
unirea  între  Dumnezeu  şi  om.  Maica  Domnului  este  cu  mâinile  ridicate 
la  rugăciune,  binecuvântând  „împărăţia  Tatălui  şi  a  Fiului  şi  a  Duhului 
Sfânt",  Care  şi-a  făcut  locaş  în  ea,  iar  Fiul  său  nu  este  Pruncul  care  pri¬ 
veşte  spre  Mama  Sa,  ci  Judecătorul  Hristos,  Care  cu  o  mână  ţine  cartea 
cu  cele  şapte  peceţi,  iar  cu  cealaltă  îi  binecuvintează  pe  cei  aleşi  ai  Lui. 

Aceasta  este  icoana  care  ne  descoperă  taina  recapitulării  în  Hristos. 
Este  unit  acum  începutul  cu  sfârşitul,  întruparea  cu  Parusia,  făcându-ne 
să  înţelegem  că  toate  celelalte  evenimente  din  iconomia  mântuirii  noas¬ 
tre:  răstignirea  pe  cruce,  pogorârea  la  iad,  învierea  din  morţi,  înălţarea 
la  cer  şi  şederea  de-a  dreapta  Tatălui  sunt  cuprinse  în  cercul  caire  îl  în¬ 
conjoară  pe  Hristos  —  Judecătorul  nostru. 

Sf.  Irineu  de  Lyon  ne  dezvoltă  înţelegerea  tainei,  spunând  că:  „HWs- 
tos  a  recapitulat  în  Sine  lungul  şir  al  oamenilor" .10  Fiul  lui  Dumnezeu 
se  face  Fiul  Omului  şi  Frate  al  nostru.  Ca  Fiu  al  lui  Dumnezeu  este  fără 
de  păcat,  dar  ca  Fiu  al  Omului  şi  Frate  al  nostru  „a  luat  fărădelegile  noas¬ 
tre  asupra  Lui“  (Is.  53,  11).  Nepăcătos  şi  totuşi  purtând  păcatele  întregii 
lumi  —  aceasta  este  marea  antinomie,  marea  taină  a  solidarităţii  lui  Iisus 
cu  noi.H 

Sf.  Evanghelist  Matei  care  dă  o  genealogie  pe  linia  neamului  ales, 
aminteşte  în  afară  de  Maica  Domnului,  patru  femei:  Tamara,  Rahav,  Rut 

"  *' :  î j v  .  .  ■  :  •  • 

8  Ibidem,  p.  173. 

9  Troparul  Născătoarei  de  Dumnezeu ,  glas  4,  în  Octoihul  Mic,  Tipografia 
Eparhială,  Sibiu,  1991,  p.  93. 

10  Adversus  Haereses,  III,  18,  1,  PG  7,  933  —  text  trad.  de  Pâr.  Galerie, 
op.  cit.t  ?p.  176, 

11  Dumitru  Stăniloae,  Iisus  Hristos  sau  restaurarea  omului ,  Ed.  Omniscop, 
Craiova,  1993,  p.  277, 

şi  Batşeba,  a  căror  condiţie  pare  să  arunce  o  umbră  asupra  calităţii  de- 
„ales",  Hristos  însă,  nu  asumă  în  lume  o  natură  primordială  abstractă, 
desprinsă  de  contextul  istoric.  Dumnezeu  L-a  trimis  pe  Fiul  Său  „într-un 
trup  asemănător  cu  acela  al  păcatului"  (Rom.  8,  3),  în  care  „a  suferit12  cu 
noi  în  slăbiciunile  noastre,  Intru  toate  ispitit  în  afară  de  păcat"  (Evr.  4, 
15),  dar  pentru  a  „osândi  păcatul  în  trup"  (Rom.  8,  5);  cuprinde  totul  pen¬ 
tru  a  mântui  totul. 

Sf.  Ioan  Damaschin  şi  Sf.  Irineu  de  Lyon  ne  arată  că  este  o  dublă 
dimensiune  a  recapitulării  omului  în  Hristos:  dimensiunea  verticală  a 
unirii  omului  cu  Dumnezeu,  şi  dimensiunea  orizontală  a  unirii  Cuvân¬ 
tului  cu  Adam  prin  identitatea  trupului  lor.13  Această  din  urmă  dimen¬ 
siune  nu  se  limitează  numai  la  Adam,  ci  la  toţi  aceia  care  sunt  din  Adam. 
Este  de  altfel  chipul  crucii:  Hristos  pe  cruce  îi  îmbrăţişează  pe  toţi  fiii  lui 
Adam,  urcându-i  la  cer,  unde  natura  umană  a  fost  învrednicită  să  stea 
de-a  dreapta  lui  Dumnezeu. 

Putem  spune  că  orice  act  din  iconomia  mântuirii  noastre  înfăptuit 
de  Hristos  este  un  act  al  recapitulării.  De  aceea,  răstignirea  pe  cruce,  sau 
pogorârea  la  iad,  sau  învierea  din  morţi,  cuprind  în  sine  şi  întruparea,  dar 
şi  parusia:  întruparea  —  văzută  ca  o  primă  venire  a  Fiului  lui  Dum¬ 
nezeu  în  lume,  faţă  de  parusie  —  care  este  socotită  a  fi  a  doua  venire  a 
Domnului  Hristos. 

Prin  întrupare,  Fiul  lui  Dumnezeu  S-a  unit  cu  neamul  omenesc 
pe  oare  l-a  făcut  locaş  al  dumnezeirii.  înainte  de  întrupare  locaşul  lui 
Dumnezeu  era  templul  din  Ierusalim.  Acesta  avea  aceeaşi  funcţie  pe  care 
o  îndeplineşte  astăzi  Biserica:  aceea  de  a-i  aduna  pe  toţi  credincioşii 
la  un  loc. 

A  fi  credincios  înseamnă  a  asculta  de  cineva.  A  fi  credincios  tem¬ 
plului  însemna  a  asculta  de  Dumnezeu  care  „locuieşte"  în  templu,  iar  a 
fi  credincios  Bisericii  înseamnă  a  asculta  de  Dumnezeu  care  „locuieşte^ 
în  Biserică.  Ascultarea  implică  şi  o  aşteptare  care  de  fiecare  dată  este 
răsplătită.  Cei  credincioşi  din  templu  aşteptau  venirea  unui  Răscumpă¬ 
rător  (Fac.  3,  15)  care  să-i  mântuiască,  iar  cei  credincioşi  din  Biserică 
aşteaptă  venirea  unui  Judecător  care  să  le  răsplătească  ascultarea. 

Deosebirea  dintre  templu  şi  biserică  este  una  de  ordin  calitativ.  Este 
de  fapt  o  petrecere  a  lui  Dumnezeu  cu  oamenii  care  a  cunoscut  în  timp 
diferite  grade  de  manifestare.  Nu  templul  sau  biserica  îi  face  pe  oameni 
să  fie  credincioşi.  Lucrul  acesta  ni-1  arată  faptul  că  până  Ia  zidirea  unei 

„case"  în  care  să  „locuiască"  Dumnezeu,  oamenii  credincioşi  Lui  trăiau 
precum  cei  ce  aveau  templu.  La  fel  credincioşii  care  au  o  biserică,  pot  să 


12  „Simpla  noastră  prezenţă  ca  om  între  oameni  o  simţim  ca  o  participare  la 
vina  păcatelor  ce  le  săvârşesc  alţii . . .  Există  o  apropiere,  o  împletire,  o  comunicare 
ascunsă  şi  o  intimitate  mai  profundă  decât  ne  putem  da  seama  între  -inşii  în  care 
se  actualizează  natura  umană.  Pe  măsură  ce  devenim  mai  capabili  să  sesizăm  -apro¬ 
pierea  între  noi  şi  semenii  noştri,  ni  se  descoperă  şi  solidaritatea  noastră  cu  păca¬ 
tele  îoru  —  vezi  Dumitru  Stăniloae,  op.  cit,,  pp.  278 — 279. 

13  Ysabel  de  Andia,  Homo  vivens  —  Incomiptibilitâ  eţ  divinisation  dc  l'hom- 
me  selon  Irănge  de  Lyon ,  fîtudes  Augu^tLn iennies ,  Paris,  1986,  p.  163. 

trăiască  precum  necredincioşii  care  nu  au  nici  o  biserică,  sau  credincioşii 
care  nu  au  o  biserică  (cei  care  trăiesc  în  pustietăţi  şi  prin  munţi,  prin 
peşteri  şi  în  închisori)  trăiesc  de  fapt  ca  şi  într-o  Biserică.  De  aceea,  nu 
locul  îl  mântuieşte  pe  om,  ci  vieţuirea  lui.  Noi  nu  trebuie  să  ne  schimbăm 
locul,  ci  modul  de  existenţă  şi  de  viaţă.  „Fiindcă  —  zice  Nicolae  Caba- 
sila  —  nu  noi  ne-am  urcat  la  Dumnezeu,  ci  El  s-a  coborât  la  noi;  ne-a 
făcut  cereşti,  nu  mutându-ne  de  aici,  ci  rămânând  noi  pe  loc;  a  pus  în 
noi  viaţa  din  cer  nu  ducându-ne  la  cer,  ci  aplecând  şi  coborând  la  noi  ce¬ 
rurile". 14 

Toţi  oamenii  —  atât  cei  credincioşi  cât  şi  cei  necredincioşi  —  sunt 
recapitulaţi  în  Hristos,  dar  numai  cei  care  rămân  până  la  sfârşit  cre¬ 
dincioşi,  sau  cei  care  devin  din  necredincioşi  —  credincioşi,  vor  benefi¬ 
cia  de  recapitularea  în  Hristos. 

Desigur,  „chemaţi  suntem  toţi,  dar  puţini  aleşi".  „Puţini  aleşi", 
pentru  că  ales  devine  acela  care  răspunde  chemării.  „Decizia  —  spune 
Sf.  Chirii  al  Alexandriei,  face  din  omul  chemat  un  ales".15  Iisus  Hristos 
a  ales  12  apostoli,  dar  numai  11  dintre  ei  au  răspuns  chemării. 

Alesul  este  deci  persoana  care  se  angajează  în  dialog  cu  glasul  haric 
al  chemării  sale,  al  vocaţiei  sale.  în  acest  dialog,  persoana  se  întrupează 
mereu  în  fapte,  însă  vocaţia,  idealul  rămâne  tot  înainte,  în  faţă,  ca  par¬ 
tener  neschimbat  de  dialog.16 

Vocaţia  fiecărui  creştin  este  în  Hristos.  în  măsura  în  care  ascultăm 
de  Hristos,  dacă  ni-L  păstrăm  ca  partener  neschimbat  de  dialog,  ne  îm¬ 
plinim  vocaţia  noastră  în  El.  Cu  alte  cuvinte,  ne  recunoaştem  prezenţi  în 
El  şi  îl  recunoaştem  prezent  în  noi. 

Vocaţia  aceasta  se  descoperă.  Aşa  s-a  întâmplat  şi  atunci  când  Hris¬ 
tos  şi-a  chemat  ucenicii  să-L  urmeze.  Ei  au  lăsat  totul  şi  au  mers  după 
El.  Cum  s-ar  fi  putut  petrece  un  asemenea  fapt  dacă  le-ar  fi  fost  străin, 
necunoscut?  A  fost  o  trezire  a  sufletului!  Prezenţa  Lui  între  ei  trezea  o 
memorie  originară,  ontologică  a  propriului  lor  chip.  De  Ia  această  pre¬ 
zenţă  purcede  recapitularea,  pe  ea  se  întemeiază.17 

întâlnirea  omului  cu  Hristos  este  crucială.  Ea  înseamnă  trezirea 
memoriei  omului.  El  trece  (este  un  fel  de  a  spune)  de  la  memoria  sa  peste 
cea  a  strămoşilor  săi  până  ajunge  la  memoria  lui  Adam.  Ajungând  la 
această  memorie  originară,  omul  îşi  descoperă:  originea,  constituţia  şi 
destinul  său.  Toate  acestea  pornesc  din  Hristos.  Omul  avându-şi  originea 
în  Hristos,  are  prin  urmare  o  constituţie  şi  un  destin  hristologic.  Omul 
este  „legat”  de  Hristos;  este  „chip  al  Chipului"  (eikon  Eikonos).  Persoana 
lui  Hristos  reprezintă  pentru  om  acel  „centru  de  referinţă,  de  origine  şi 
de  finalitate,  în  raport  cu  care  se  poate  primi  o  existenţă  nouă".18 


14  Despre  viaţa  în  Hristos,  citat  de  Panayotis  Nellas  în  Omul  —  animal  în¬ 
dumnezeit,  Ed.  Deisis  Sibiu,  1994,  p.  107. 

15  Paul  Evdokimov,  Les  Ages  de  la  Vie  Spirituelle,  Paris,  1963,  p.  61. 

16  Păr.  Galeriu,  op.  cit.,  p.  149. 

17  Ibidem ,  p.  179. 

18  Pr.  Prof.  Dr.  Dumitru  Stăniloae,  Teologia  Dogmatică  şi  Simbolică ,  Manual 
pentru  Institutele  Teologice  (în  colaborare  cu  prof.  Nicolae  Chiţescu,  Isidor  Todoran 
şi  Ioan  Petreuţă),  Bucureşti,  1958,  p.  639. 

Toate  ale  omului  îşi  au  originea  în  Hristos:  omul  este  raţional  şi 
cuvântător  pentru  că  a  fost  zidit  după  Chipul  lui  Hristos  care  e  Raţiunea 
şi  Cuvântul  Ipos tătic  al  Tatălui;  omul  este  creator  pentru  că  e  chipul 
Cuvântului  şi  a  Raţiunii  Creatoare;  omul  este  stăpân  pentru  că  Hristos, 
după  al  cărui  Chip  a  fost  zidit,  este  Domn  şi  împărat  Atoateţiitor.  Astfel, 
omul  este  responsabil  pentru  creaţie,  ca  unul  ce  este  recapitulare  şi  con¬ 
ştiinţă  a  întregii  creaţii,  pentru  că  Arhetipul  lui,  Hristos,  este  Recapitu¬ 
larea  şi  Mântuitorul  a  toate.19 

întrucât  conlucrează  cu  Dumnezeu  la  facerea  (naşterea)  omului, 
omul  este  responsabil  de  toţi  aceia  care  vin  după  el;  îi  cuprinde  virtual 
în  el.  Dar  această  responsabilitate  este  reciprocă  întrucât  cel  născut  este 
legat  prin  naştere  de  cel  ce  l-a  născut.  Cartea  naşterii  unui  om  îi  cuprinde 
nu  numai  pe  cei  din  casa  lui,  ci  trece  dincolo  de  ea,  cuprinzând  neamul 
şi  ecumenicul.  Omul  nu  recapitulează  ,,o  parte4*,  ci  recapitulează  ^to¬ 
tul",  de  aceea  destinul  omului  este  legat  nu  de  „parte44,  ci  de  „întreg”, 
de  „tot“. 

Fiind  plăsmuit  „după  chipul44  lui  Dumnezeu  Cel  infinit,  omul  este 
chemat  de  către  propria  sa  natură  să  depăşească  limitele  mărginite  ale 
creaţiei  şi  să  se  facă  infinit:  „mă  fac  tuturor  toate44,  încât  viaţa  mea  este 
viaţa  lui  Hristos:  „nu  mai  trăiesc  eu,  ci  Hristos  trăieşte  in  mine44  (Gal.  2,  2). 

Hristos  împărtăşindu-se  de  ale  noastre,  ne  face  părtaşi  de  ale  Sale: 
„Căci,  Fiul  Iui  Dumnezeu  de  aceea  s-a  făcut  Fiu  al  omului,  ca  să  ne  aducă 
pe  noi  oamenii  fii  ai  lui  Dumnezeu,  ridicând  după  har  neamul  nostru  la 
ceea  ce  este  El  după  fire,  născându-ne  de  sus  în  Duhul  Sfânt  şi  introdu- 
cându-ne  îndată  în  împărăţia  Cerurilor;  mai  bine  zis,  dăruîndu-Se  să  o 
avem  pe  aceasta  înlăuntrul  nostru  (Lc.  17,  21),  ca  să  nu  avem  numai  nă¬ 
dejdea  de  a  intra  în  ea,  ci  având-o  încă  de  acum,  să  strigăm:  «Viaţa  noas¬ 
tră  este  ascunsă  cu  Hristos  în  Dumnezeu»  (Col.  3,  3)44.20 

Hristos  a  venit  să  ne  readune  într-unul  (eis  hen),  să  ne  readune  în  El 
şi  prin  El  cu  Tatăl:  „Cine  vă  primeşte  pe  voi,  pe  mine  Mă  primeşte  şi  eine 
Mă  primeşte  pe  Mine,  primeşte  pe  Cel  ce  M-a  trimis  pe  Mine44  (Mt.  10,  40). 

„Adunaţi44  în  Hristos  intrăm  în  „relaţie44  cu  Dumnezeu-Tatăl:  sun¬ 
tem  „fii  în  Fiul44;  „viaţă  în  Viaţa  veşnică44.  Ajungem  la  viaţa  corespun¬ 
zătoare  chemării  noastre,  la  „viaţa  veşnică44,  care  constă  în  cunoaşterea 
lui  Dumnezeu-Tatăl  şi  a  Aceluia  pe  care  El  L-a  trimis:  Iisois  Hristos. 

Fiul  este  trimis  de  Tatăl,  ca  unul  din  Treime,  ca  purtător  al  bieţii 
trinitare,  iar  nu  ca  Persoană  separată.  Misiunea  Fiului  este,  în  esenţă, 
dăruirea  de  sine  a  Treimii,  misiunea  Treimii.  De  aceea,  orice  misiune 
se  identifică  în  „numele  Sfintei  Treimi41.  Sfinţii  Apostoli  sunt  trimişi 
de  Fiul.  dar  să  mărturisescă  „în  numele  Tatălui  şi  al  Fiului  şi  al  Sfântului 
Duh44  (Mt.  28,  19). 

Trimiterea  Sfinţilor  Apostoli  este  diferită  de  trimiterea  Fiului  de 
către  Tatăl,  Fiul  este  trimis  „pentru  noi  oamenii  şi  pentru  a  noastră 


19  Panayotis  Nellas,  op.  cit.,  p.  9. 

20  Sf.  Simeon  Noul  Teolog.  Capete  teologice,  88,  în  Fii.  6,  trad.  Pr.  Prof.  Dr. 
Dumitru  Stăniloae,  Editura  Institutului  Biblic  şi  de  Misiune  al  B.O.R.,  Bucureşti, 
1977,  p.  90. 

mântuire",  iar  Apostolii  sunt  trimişi  să  vestească  mântuirea  care  tocmai 
s-a  făcut.  Această  „vestire"  nu  este  pentru  un  timp  anume.  Ea  se  face 
oamenilor,  dar  pentru  toţi  oamenii.  Hristos  nu  a  spus  ucenicilor:  „voi 
fi  cu  voi  până  la  venirea  Duhului  Sfânt",  ci  „voi  fi  cu  voi  în  toate  zilele 
până  la  sfârşitul  veacului"  (Mt.  28,  20). 

Hristos  este  prezent  lângă  cei  care  îl  mărturisesc,  dar  cu  Hristos 
este  prezent  şi  Tatăl  şi  Duhul  Sfânt.  Treimea  nu  poate  fi  despărţită.  li\ 
Hristos  „locuieşte,  trupeşte,  toată  plinătatea  dumnezeirii"  (Col.  2,  9).  Per¬ 
soana  Lui  reprezintă  printre  noi  existenţa  noastră  totală,  „locuită  de  pre¬ 
zenţa  lui  Dumnezeu".21 

Dumnezeu  „locuieşte  în  noi",  iar  noi  suntem  „purtători  de  Dum- 
nezeu",  (teofori).  Teofori  au  fost  şi  sunt  toţi  aceia  care  îl  slujesc  pe 
Dumnezeu:  cler  şi  mireni,  bărbaţi  şi  femei.  Sf.  Ignatie  Teoforul  spune  că 
„episcopul  este  chipul  lui  Hristos,  preoţii  chipul  apostolilor  lui  Hristos* 
iar  diaconii  chipul  slujitorilor  tainelor  lui  Hristos",22  dar  toţi  suntem 
chipul  lui  Hristos.  Episcopii,  preoţii  şi  diaconii  nu  slujesc  singuri.  Noi 
suntem  împreună  slujitori  cu  ei,  dar  aceasta  nu  înseamnă  că  suntem  egali 
cu  ei  şi  că  nu  mai  avem  nevoie  de  ei  şi  de  ierarhie. 

Episcopul,  în  virtutea  succesiunii  apostolice,  păstrează  neîntrerupt 
transmiterea  harului  in  Biserică.  Ei  sunt  Stăpânii  noştri  care  ne  cuprind 
şi  ne  recapitulează  în  ei.  Misiunea  lor,  primită  de  la  Sfinţii  Apostoli,  este 
aceea  de  a  ne  fi  păstori,23  de  a  ne  conduce  în  împărăţia  Tatălui  Ceresc. 
„Episcopul  este  trimis  să  slujească  lui  Hristos,  ca  slujitor  al  Păstorului 
celui  mare"  (I  Pt.  5,  4),  îngrijindu-se  de  poporul  în  mijlocul  căruia  face 
misiune. 

Ascultându-i  pe  episcopi,  îl  ascultăm  pe  Dumnezeu,  şi  respectau- 
du-i,  îl  respectăm  pe  Dumnezeu:  „Toţi  să  respecte  pe  diaconi  ca  pe  lisus 
Hristos,  pe  episcop,  care  este  chip  al  Tatălui,  iar  pe  presbiteri  ca  pe  adu¬ 
narea  apostolilor".24 

Misiunea  care  nu  se  argumentează  prin  ascultarea  noastră  de  epis-- 
eopi,  este  o  misiune  ruptă  de  Biserica  lui  Hristos,  o  misiune  care  nu  duce- 
la  „unirea  tuturor",  care  nu  duce  la  Biserică. 

Biserica  —  opera  Sfintei  Treimi,  are  ca  sursă  însăşi  comuniunea 
Sfintei  Treimi:  „Pentru  ca  toţi  să  fie  una;  aşa  cum  Tu,  Părinte,  eşti  întru 
Mine  şi  Eu  întru  Tine,  tot  astfel  şi  ei  să  fie  una  întru  Noi,  pentru  ca  lumea 
să  creadă  că  Tu  M-ai  trimis".  (In  17,  21). 

Recapitularea  tuturor  în  Hristos,  desfăşurându-se  între  întrupare 
şi  Parusie,  are  prin  urmare  doi  poli:  prelungirea  întrupării  şi  anticiparea 
împărăţiei.  Pe  de  o  parte,  întreaga  operă  istorică  a  lui  Hristos  se  răs¬ 
frânge  asupra  Bisericii,  ca  asupra  propriului  Său  trup.25  Unirea  dintre* 

21  Păr.  Galeriu,  op.  cit.,  p.  179. 

22  Epistola  catrc  Tralicni .  IIt  1-3,  trad.  Pr.  Dr.  Dumitru  Fecioru,  Scrierile 
Părinţilor  Apostolici,  voi.  I,  trad.  de  Pr.  Dr.  D.  Fecioru,  Editura  Institutului  Biblic^ 
Bucureşti,  1985,  pp.  204 — 205. 

23  Omo forul  episcopului  simbolizează  tocmai  acest  lucru:  oaia  pierdută  şi  râtă-w 
cită  este  luată  pe  umeri  şi  adusă,  întoarsă  la  Tatăl. 

24  Sf.  Ignatie  Teoforul,  Idem,  III,  1,  în  op.  cit.,  supra. 

25  Pr.  Prof.  Dr.  Ion  Bria.  Liturghia  după  Liturghie,  Misiune  apostolică  şi  măr - 
turie  creştină  azi.  Ed.  Athena,  1996,  p.  184. 

Hristos  şi  Biserică  este  o  unire  o-ntologică,  fiinţială,  fiecare  act  al  icono- 
miei  mântuirii  fiind  un  act  de  „zidire4*  al  Bisericii:  „Care  cu  revărsarea 
preţiosului  Tău  sânge  ai  întemeiat  Biserica,  iar  cu  moartea  Ta  ai  ridi¬ 
cat-o,  cu  învierea  ai  săvârşit-o,  cu  înălţarea  ai  binecuvântat-o  şi  cu  pogo¬ 
rârea  Sfântului  Duh  ai  sfinţit-o  şi  ai  lăţit-o4*.26 

Hristos  a  venit  în  Duhul  şi  a  adunat  pe  toţi  care  credeau  în  El,  pen¬ 
tru  a  forma  Trupul  Lui,  Biserica;  în  Biserică,  iconomia  mântuirii  noastre 
este  reactualizată  prin  Sfânta  Liturghie.21  Astfel,  avem  trei  coordonate 
ale  recapitulării  în  Hristos:  Episcopul,  Biserica  şi  Sfânta  Liturghie. 

2.  PERSPECTIVE  MISIONARE  ORTODOXE 

Ce  importanţă  are  pentru  misiune  această  doctrină  a  recapitulării 
In  Hristos?  O  ipaportanţă  crucială!  Realitatea  Bisericii  este  parte  inte¬ 
grantă  din  mesajul  evanghelic  transmis.  Nu  putem  separa  misiunea  de 
încorporarea  în  Biserică  şi  nici  de  ierarhia  Bisericii.  Atâta  timp  cât  reca¬ 
pitularea  în  Hristos  este  făcută  de  episcop  în  Biserică  prin  Sfânta  Litur¬ 
ghie,  misiunea  de  transmitere  a  mesajului  evanghelic  trebuie  să  por¬ 
nească  de  la  Sfânta  Liturghie  săvârşită  în  Biserică,  pentru  a  se  realiza,  cu 
binecuvântarea  episcopului,  sau  a  preotului,  o  altă  liturghie:  „liturghia 
după  Sfânta  Liturghie**. 

întâi  de  toate  trebuie  să  vorbim  despre  cel  care  săvârşeşte  Sfânta 
Liturghie,  deoarece  el  este  originea  de  la  care  porneşte  misiunea  în  lume. 
In  funcţie  de  preotul  care  conduce  o  parohie,  respectiv  de  episcopul  care 
conduce  o  eparhie,  va  fi  şi  calitatea  misiunii. 

Potrivit  tradiţiei  ortodoxe  preotul  este  reprezentantul  episcopului 
în  parohia  pe  care  o  păstoreşte.  Relaţia  dintre  episcop  şi  preot  pentru 
adevărata  propovăduire  a  Evangheliei  devine  foarte  clară  atunci  când, 
după  hirotonie,  episcopul  dă  preotului  Agneţul,  spunându-i:  „Primeşte 
darul  acesta  şi-l  păzeşte  până  la  cea  de-a  doua  venire  a  Domnului,  când 
vei  da  socoteală  pentru  el/*  Când  episcopul  este  „părinte**  faţă  de  preot 
şi  faţă  de  familia  lui,  episcopul  sprijină  preotul,  iar  preotul  îşi  respectă 
episcopul.25 

Relaţia  preotului  cu  parohia  se  aseamănă  cu  relaţia  conjugală: 
preotul  ortodox  este  hirotonit  şi  „căsătorit**  cu  o  anume  parohie,  cu  impli¬ 
caţia  că  această  legătură  este  pe  viaţă.29  Mutarea  dintr-o  parohie  în  alta 
înseamnă  tot  atâtea  divorţuri  şi  căsătorii  pe  care  le-ar  face  preotul. 
Astfel,  misiunea  Iui  se  transformă  intr-o  contra-misiune.  El  este  cu  gân¬ 
dul  la  avansarea  sa  şi  „nu  mai  are  timp**  pentru  „problemele**  altora. 

Tot  o  contra-misiune  fac  şi  preoţii  plictisiţi  care  săvârşesc  slujba 
din  rutină.  Astfel  de  preoţi,  când  „se  schimbă**  de  haina  preoţească,  nu  se 


26  Rugăciunea  la  punerea  pietrei  de  temelie  a  Bisericii,  în  Molitfelnic,  ed.  1876, 
pp.  49S — 496. 

27  A  se  vedea  anaforaua  de  la  Liturghia  Sfântului  Vasiîe  cel  Mare, 

28  loa  Bria  leaitor).  Go  Forth  in  Poace.  A  Pastoral  and  Missiological  Guidff- 
boofc.  World  Councll  of  Churche3,  Geneva  1982,  pp.  43 — 46. 

29  Ibidem,  p,  44. 

deosebesc  de  ceilalţi  oameni  şi  se  pierd  în  anonimatul  societăţii.  Aceştia 
se  îndoiesc  de  autenticitatea  vieţii  lor  morale  şi  de  vocaţia  lor  de  păstori, 
dar  mai  rău  decât  atât  este  că  sunt  ocoliţi  de  proprii  lor  credincioşi: 
„oile  nu~şi  mai  recunosc  păstorul".  Referitor  la  aceşti  preoţi,  părintele 
Clcopa  spunea:  „o  cauză  a  răspândirii  sectelor  în  ţara  noastră  se  dato- 
reşte  lipsei  de  preoţi  devotaţi". 

Un  preot  care  nu  are  pe  Hristos  în  inimă  şi  în  viaţa  lui,  care  nu 
e  purtător  de  Hristos  (hristofor)  în  Biserică  şi  parohie,  este  un  slujitor 
fals,  un  impostor.  Acest  preot  este  el  însuşi  un  caz  pastoral.30 

Documentul  ortodox  „Iisus  Hristos  —  viaţa  lumii*4  vorbeşte  despre 
unele  defecţiuni  care  sunt  în  Biserică  şi  în  lume:  „In  pofida  defecţiu¬ 
nilor  creştinilor,  Duhul  lui  Dumnezeu  lucrează  în  Biserică  . . .  Duhul  n-a 
părăsit  nici  Biserica,  nici  lumea  ...  în  pofida  defecţiunilor  —  iar  ele 
sunt  numeroase  —  Dumnezeu  nu  doarme".31  # 

Cum  „reparăm41  aceste  defecţiuni?  In  primul  rând  întrebarea  tre¬ 
buie  să  aibă  în  vedere  atitudinile  şi  motivaţiile  „celor  trimişi".  Aceştia 
trebuie  să  fie  conştienţi  mai  întâi  de  propria  lor  căinţă,  convertire  şi  mân¬ 
tuire.  Aşadar,  noi  ne  desfăşurăm  mărturia  evanghelică  intr-un  duh  de 
pocăinţă  —  „metanoia"  permanentă,  deplin  conştienţi  de  limitele  noastre.32 

Metanoia  înseamnă  schimbarea  vieţii.  Trebuie  însă,  observată  aici 
o  distincţie  între  „cuget"  şi  „viaţă".  Poţi  să-ţi  schimbi  cugetul,  dar  să 
trăieşti  în  continuare  dihotomismul  dictat  de  viaţa  trupească  şi  sufle¬ 
tească.  Schimbarea  vieţii  înseamnă  însă  mai  mult  decât  schimbarea  cu¬ 
getului,  deoarece  una  din  aceste  două  feluri  de  viaţă  ajunge  să  fie  do¬ 
minantă.  în  cazul  sfinţilor  şi  a  celor  ce  se  pocăiesc,  primează  viaţa  în  duh. 
Este  o  urmare  a  lui  Hristos  în  mod  integral,  nu  parţial,  dualistic  sau 
dihotomist.  Urmând  modelul  lui  Hristcs  ne  identificăm  cu  jertfa  Lui,  cu 
răstignirea  Lui  pentru  lume,  cu  dăruirea  Lui  integrală  pentru  noi  toţi. 
Mesajul  Ortodoxiei  acesta  este:  „Cel  ce  vme  după  Mine  să  se  lepede 
de  sine,  să-şi  ia  crucea  sa  şi  să-Mi  urmeze"  (Mc.  8,  34). 

Această  „jertfă44  este  făcută  pentru  că  omul  devine  conştient  la  un 
moment  dat  de  ceeea  ce  este  şi  de  ceea  ce  ar  trebui  să  fie.  Nu  ne  putem 
îmbrăca  cu  haina  preoţească  atâta  timp  cât  nod  înşine  avem  nevoie  de 
curăţire.  Despre  ce  fel  de  curăţire  este  vorba  aici,  ne  spune  Sf,  Ioan 
Gură  de  Aur:  „N-ar  trebui  să  te  minunezi  (dragă  prietene)  că  nu  păcă¬ 
tuiesc!  Nu  păcătuiesc,  pentru  că  dorm.  Nu  cad,  pentru  că  nu  lupt.  Nu 
sunt  rănit,  pentru  că  nu  iau  parte  la  luptă  . .  .  Dar  dacă  cineva  ar  vrea 
să  cerceteze  b’ne  sufletul  meu,  ar  vedea  că-i  plin  de  multe  păcate".33 

Sfinţii  Ioan  Gură  de  Aur  şi  Grigorie  de  Nazianz  au  fugit  de  preo¬ 
ţie  pentru  a  se  întoarce  la  preoţie:  „pentru  că-L  Iubesc  pe  Hristos,  de 
aceea  am  fugit  de  preoţie"  —  spunea  Sf.  Ioan  Gură  de  Aur.34 


30  Pr.  Prof.  Dr.  Ion  Bria,  Liturghia  . . p.  175. 

31  Documentul  ortodox  „Iisus  Hristos  —  viaţa  lumii",  trad.  de  Anca  Mano- 
lache,  în  „Mitropolia  Banatului1*,  nr.  1-2/1983,  p.  13. 

32  Ion  Bria  (editor),  Go  Forth  . . p.  23-24. 

33  Tratatul  despre  Preoţie .  VI  7,  trad.  de  Pr.  Dumitru  Fecioru,  Ed.  Institu¬ 
tului  Biblic  şi  de  Misiune.  Bucureşti,  1998,  p.  142. 

34  Ibidem ,  II,  5,  p.  52. 

Această  „întoarcere1*  la  preoţie  este  făcută  după  un  şir  de  lupte 
şi  nevoinţe  personale.  Sf.  Grigorie  de  Nazianz  ne  arată  cum  să  facem: 
„Să  te  curăţeşti  mai  întâi  pe  tine  însuţi  şi  apoi  să  curăţeşti  pe  alţii;  Să 
devii  tu  însuţi  mai  înţelept  şi  apoi  să  înţelepţeşti  pe  alţii;  Să  devii 
tu  însuţi  mai  întâi  lumină  şi  apoi  să  luminezi  pe  alţii;  Să  te  apropii 
tu  însuţi  de  Dumnezeu  şi  apoi  să  aduci  la  El  şi  pe  alţii;  Să  te  sfinţeşti  tu 
însuţi  mai  întâi,  şi  apoi  să  sfinţeşti  pe  alţii". 35 

De  ce  trebuiesc  spuse  toate  acestea?  Pentru  că:  „singurul  duşman 
al  Bisericii  Ortodoxe  este  nevrednicia  slujitorilor  el".36  A  fi  preot  înseamnă 
să  renunţi  la  violenţă,  la  bani,  la  pasiuni  imorale,  la  cuvinte  barbare,  la 
evlavie  mincinoasă.  Biserica  are  nevoie  de  preoţi  curaţi,  demni,  nu  con¬ 
trafăcuţi,  duplicitari:  „cu  gura  binecuvântează,  iar  cu  inima  blestemă" 
(Ps.  61,  4).37 

Exemplul  celor  care  şi-au  schimbat  viaţa  poate  fi  continuat  şi  tre¬ 
buie  să  fie  continuat  şi  astăzi,  pentru  că  ncil  avem  nevoie  de  astfel  de 
exemple.  Salvat,  omul  salvează  şi  pe  alţii;  luminat,  el  luminează  şi  pe 
alţii.  Rezultă  de  aici  importanţa  pentru  noi  a  tot  ceea  ce  se  numeşte 
Vieţile  Sfinţilor.  Deficienţa  actuală  constă  în  aceea  că  nu  sunt  adaptate 
nevoilor  unei  societăţi  secularizate,  cum  este  cea  în  care  trăim:  „Te  vom 
asculta  despre  aceasta  şi  altădată"  (F.  Ap.  17,  32). 

Putem  vorbi  şi  aici  despre  o  recapitulare:  „Vieţile  Sfinţilor"  nu  sunt 
nimic  altceva,  decât  un  fel  de  continuare  a  „Faptelor  Apostolilor",  iar 
„Faptele  Apostolilor"  sunt  faptele  lui  Hristos  pe  care  le  fac  Sfinţii  Apos¬ 
toli  cu  puterea  lui  Hristos,  Care  trăieşte  în  ei  şi  lucrează  prin  ei.38 

„Vieţile  Sfinţilor  —  spune  arhim.  Iustin  Popovici  —  arată  toate  mo¬ 
dalităţile  prin  care  natura  omenească  biruie  păcatul,  orice  păcat;  cum 
biruieşte  patima,  orice  patimă;  cum  biruieşte  moartea,  orice  moarte;  cum 
biruieşte  demonul,  orice  demon.  Aici  se  găseşte  leac  pentru  orice  păcat, 
vindecare  pentru  orice  patimă,  înviere  din  orice  moarte,  şi  eliberare  de 
orice  diavol  şi  mântuirea  din  toate  relele  laolaltă.  Nu  există  patimă,  nu 
există  păcat,  pentru  care  să  nu  se  arate  în  „Vieţile  Sfinţilor"  modul  în 
care  este  biruit,  omorât  şi  dezrădăcinat . . . 

în  „Vieţile  Sfinţilor"  avem  foarte  multe  şi  minunate  exemple  şi  de 
modul  cum  un  tânăr  devine  un  tânăr  sfânt,  o  fată  devine  o  fată  sfântă), 
cum  un  bătrân  devine  un  bătrân  sfânt,  cum  o  bătrână  devine  o  bătrână 
sfântă,  cum  un  copil  devine  un  copil  sfânt,  cum  părinţii  devin  părinţi 
sfinţi,  cum  un  fiu  devine  un  fiu  sfânt,  cum  o  fiică  devine  o  fiică  sfântă, 
cum  o  familie  devine  o  familie  sfântă,  cum  o  societate  devine  o  societate 
sfântă,  cum  un  preot  devine  un  preot  sfânt . .  .“.39 

Nimeni  nu  s-a  născut  sfânt  în  afară  de  Fiul  lui  Dumnezeu  (Le.  1,  35). 
Nu  ne  naştem  sfinţi,  dar  putem  deveni  sfinţi.  Putem  deveni  din  ceea 
ce  suntem  sfinţi.  Stă  în  puterea  noastră  să  ne  îmbunătăţim  continuu 


35  Cuvântarea  2,  71,  PG  35,  480  B  —  după  arhim.  Iustin  Popovici,  Omul  şi 
Dumnezeul-Om,  Abisurile  şi  culmile  filozofiei ,  Ed.  Deisis,  Sibiu,  1997,  p.  93. 

36  Andrei  Pleşu,  în  Alfa  şi  Omega,  nr.  30/21  iulie  1995. 

37  Pr.  Prof.  Dr.  Ion  Bria,  Liturghia  . . p.  178. 

38  Arhim.  Iustin  Popovici,  Omul . . p,  101. 

39  Ibidem,  pp.  108 — 109. 

viaţa,  să  ne  depăşim  şi  să  ne  dăruim  oamenilor  şi  lui  Dumnezeu.  Aceasta 
este  adevărata  sfinţenie,  adevărata  virtute.40 

Nu  este  de  ajuns  să-i  citim  şi  să-i  cităm  pe  Sfinţii  Părinţi;  trebuie 
să  avem  duhul  Părinţilor  şi  să  le  urmăm  credinţa  (Evr.  13,  7).  Faptele  lor 
nu  ne  obligă,  dar  ne  dau  de  gândit.  Sfântul  Petru  Damaschin  spune:  „Pă¬ 
rinţii,  au  păzit  poruncile,  cei  de  după  ei  le- au  scris,  iar  noi  am  pus  cele 
scrise  în  biblioteci.  Chiar  dacă  vrem  să  le  mai  şi  citim,  nu  stăruim  să 
înţelegem  cele  scrise  şi  să  le  facem,  ci  le  citim  în  fugă,  sau  socotind  că 
facem  ceva  mare,  ne  înălţăm,  neştiind  că  mai  mult  ne  osândim  dacă  nu 
le  împlinim". 41 

Atunci  când  trecem  de  la  „informare"  la  „formarea"  noastră  du¬ 
hovnicească,  ne  alcătuim  un  îndreptar  de  viaţă,  care  nu  e  altceva  decât 
punerea  în  practică  a  unor  învăţături  şi  îndemnuri  sfinte.  începând  de 
acum  viaţa  şi  faptele  noastre  sunt  re-orientate  deoarece  avem  o  altă 
perspectivă  de  viitor:  viaţa  veşnică.  Pentru  noi  „viaţă"  este  sinonim  cu 
„viaţa  veşnică".42 

Suntem  ceea  ce  nu  uităm  niciodată  să  fim.  Astfel,  ne  recomandă 
nu  ceea  ce  facem,  ci  ceea  ce  nu  uităm  niciodată  să  facem.  Sf.  Cal  inie  de 
la  Cemica43  „nu  uita"  de  milostenie,  pentru  că  întotdeauna  era  milostiv. 
Avea  liste  întregi  de  persoane  cărora  le  dăruia  permanent  ajutoare.  „Era 
atât  de  milostiv  —  scria  biograful  său,  Anastasie  Baldovin  —  încât  dacă 
nu  avea  ce  să  dea  milostenie,  îşi  da  hainele  de  pe  Prea  Sfinţia  Sa  şi  plân¬ 
gând  se  ruga  de  mine  nevrednicul  ca  să  caut  bani  de  unde  voi  şti,  ca  să 
aibă  ce  să  dea  la  fraţii  lui  îb  Hristos,  pentru  că  aşa  numea  pc  săraci 
şi  pe  neputincioşi".44 

Raţiunea  faptelor  bune  este  iubirea  aproapelui  care  potrivit  Sfân¬ 
tului  Apostol  Pavcl  rezumă  toate  celelalte  porunci:  „pentru  că  porunca: 
să  nu  săvârşeşti  adulter;  să  nu  ucizi;  să  nu  furi;  să  nu  mărturiseşti  strâmb; 
să  nu  pofteşti  şi  oricare  alta  se  cuprind  în  acest  cuvânt 45:  să-l  iubeşti  pe 
aproapele  tău  ca  pe  tine  însuţi"  (Rom.  13,  9). 

Iisus  Hristos  ne  învaţă  că  aproapele  nostru  este  orice  om  pe  care-1 
întâlnim,  chiar  dacă  nu-1  cunoaştem  (Lc.  10,  29 — 37). 

In  relaţia  noastră  cu  aproapele  avem  însă  şi  o  limită.  Iubirea  faţă 
de  aproapele  nu  ne  pretinde  să  păcătuim  împreună  cu  el.  Dimpotrivă,  ne 


40  Tomas  Spidlik,  Spiritualitatea  Răsăritului  creştin.  1.  Manual  sistematic. 
Ed.  Deisls,  Sibiu,  1997,  p.  110. 

41  Liniştirea  foloseşte  mai  mult  celor  pătimaşi ,  în  Filocalia  5,  trad.  Pr.  Prof. 
Dr.  Dumitru  StănLloae,  Ed.  Harisma,  Bucureşti,  1995,  p.  146. 

42  Arhim.  Justin  Popovici,  Epistolele  Sfântului  loan  Teologul,  Ed,  Bizantină, 
Bucureşti,  1998,  p.  10. 

43  S-a  -născut  la  7  oct.  1787  în  Bucureşti.  A  intrat  în  monahism  în  1808,  iar 
în  1818  este  ales  stareţ  al  Mănăstirii  Cemica.  Păstoreşte  obştea  de  la  Cemica  timp 
de  32  de  ani,  după  care  este  ales  episcop  la  Râmnicu-Vâlcea.  A  trecut  la  cele  veşnice 
la  11  aprilie  18G8.  Pentru  viaţa  sa  plină  de  înfrânâri  şi  pentru  minunile  sale,  a  fost 
canonizat  la  20  oct.  1955, 

44  Pr.  Prof.  Dr.  Mircea  Păcurariu,  Sfinţi  daco-români  şi  români ,  Ed.  Trinitas, 
Iaşi,  1994,  p.  93.  Vezi  şi  Testamentul  Prea  Sfinţitului  Episcop  Calinic ,  în  Vieţile  Sfin¬ 
ţilor,  luna  Aprilie.  Ed.  Episcopiei  Romanului  şi  Huşilor,  1995,  pp.  134 — 135. 

45  „en  t6  logâ  toutâ  anakephaîaioutai14,  „in  hoc  verbo  recapitulatur "  —  Nestie- 
Aland,  op.  cit.,  p.  433. 

pretinde,  ca  pe  lângă  toată  apropierea  de  el,  să  ne  păzim  curaţi  spre  a-1 
putea  ajuta  şi  pe  el  să  se  ridice.46  Aceasta  presupune,  înainte  de  toate,  inte¬ 
grarea  noastră  intr-un  ,,etos  misionar  ortodox"47  şi  să  ne  identificăm  cu 
principiile  care  alcătuiesc  acest  etos: 

1.  în  primul  rând,  misiunea  noastră  trebuie  să  fie  o  slujire  dez¬ 
interesată  a  lumii;  să-i  ofere  mântuirea  prin  întruparea  Cuvântului  in  noi 
spaţii  geografice,  în  perspectiva  de  a  stabili  aici  noi  Biserici,  (prelungirea 
Bisericii  în  lume:  trăirea  noastră  ca  Biserică).48 

2.  Pentru  aceasta  trebuie  re-descoperită  valoarea  cosmică  a  lumii  şi 
a  omului  în  lumina  teologiei  trinitare.  Teologia  trintară  rămâne  cea  mai 
bună  referinţă  pentru  aprecierea  importanţei  persoanei  umane  şi  co-exis- 
tenţei  armonioase  cu  alte  persoane,  (agapele  comunitare  —  model  de 
transfigurare  a  vieţii  prin  comuniunea  cu  viaţa  Sfintei  Treimi). 

3.  în  istoria  creştinismului  răsăritean,  cei  mai  mari  misionari  au 
fost  călugării  care  au  trăit  Evanghelia  fără  compromisuri.  Acest  etos 
ascetic  nu  a  rămas  limitat  la  mănăstiri,  ci  s-a  impregnat  credincioşilor 
într-un  sens  general:  purificarea,  curăţirea  de  păcate.  De  aceea,  în  spi¬ 
ritualitatea  ortodoxă,  sfinţii  întotdeauna  au  exercitat  o  influenţă  mai 
puternică  decât  predicatorii;  credincioşii  au  păstrat  mai  mult  amintirea 
sfinţilor  decât  a  predicatorilor.  („A  vorbi  despre  Dumnezeu  este  un  lucru 
mare,  dar  este  un  lucru  şi  mai  mare  a  te  curăţi  pentru  Dumnezeu"  —  spune 
Sf.  Grigorie  de  Nazianz).49 

4.  Sfânta  Euharistie  este  axa  în  jurul  căreia  gravitează  comuni¬ 
tatea  ortodoxă  şi  sursa  de  la  care  îşi  trage  forţa  spirituală  pentru  mi¬ 
siunea  ei  în  lume.  Experimentând  în  Sfânta  Liturghie  comuniunea  cu 
Dumnezeu,  includerea  în  Hristos  şi  prin  Hristos  cu  Tatăl,  încorporarea 
în  Biserică  a  trecutului,  prezentului  şi  viitorului,  credincioşii  îşi  lărgesc 
orizontul  gândirii  lor  şi  primesc  o  forţă  interioară  care  face  posibilă  pre¬ 
lungirea  experienţei  Liturghiei  în  viaţă  (prelungirea  Liturghiei  în  viaţă: 
liturghie  după  Sfânta  Liturghie). 

5.  Această  spiritualitate  liturgică  nu  implică  o  atitudine  negativă 
în  ce  priveşte  lumea,  ci  din  contră  un  simţământ  de  afecţiune  şi  dragoste 
privind  omul  şi  lumea.  Cine  este  mai  aproape  de  Dumnezeu,  acela  este 
cel  mai  aproape  de  lume.  De  aceea,  Sfântul  Vasile  cel  Mare  spune: 

„Cine  a  pierdut  asemănarea  cu  Dumnezeu,  acela  a  pierdut  de  asemenea 
intimitatea  cu  lumea".50 

Dacă  „Biserica  Părinţilor"  a  devenit  aşa  de  importantă,  în  viaţa 
şi  gândirea  ortodoxiei,  este  din  cauză  că  prin  apropierea  de  Dumnezeu  ei 


46  Dumitru  Stănlloae,  lisus  Hristos  sau  restaurarea . . .,  p,  264. 

47  Bishop  Anastasic-s  Y  anin  oul  aftos  of  Androussa,  Discovering  the  Orthodox 
Missionary  Ethos  în  Martyria/Missiocn  —  The  Witness  of  the  Orthodox  Churches 
Today,  Ion  Bria  (ed.),  World  Council  of  Churches,  Geneva,  1980,  pp.  26 — 29. 

48  Pr.  Prof.  Dr.  Ion  Bria,  Ortodoxia  în  Europa .  Locul  spiritualităţii  române , 
re -descoperirea  ortodoxiei.  Ed.  Trinitas,  Iaşi,  1995,  p.  73. 

49  Oratio  XXXII,  12,  PG  36,  188  C  —  după  Vladimir  Lossky  în  Teologia  mis¬ 
tică  a  Bisericii  de  Răsărit,  Ed.  Anastasia,  1993,  p.  67. 

50  Ascetic  Homily,  PG  31,  869  —  după  Ep.  Anastasios  Yannoulatos  în  op.  cit., 

p.  28. 

viaţa,  să  ne  depăşim  şi  să  ne  dăruim  oamenilor  şi  lui  Dumnezeu.  Aceasta 
este  adevărata  sfinţenie,  adevărata  virtute.40 

Nu  este  de  ajuns  să-i  citim  şi  să-i  cităm  pe  Sfinţii  Părinţi;  trebuie 
să  avem  duhul  Părinţilor  şi  să  le  urmăm  credinţa  (Evr.  13,  7).  Faptele  lor 
nu  ne  obligă,  dar  ne  dau  de  gândit.  Sfântul  Petru  Damaschin  spune:  „Pă¬ 
rinţii,  au  păzit  poruncile,  cei  de  după  ei  le-au  scris,  iar  noi  am  pus  cele 
scrise  în  biblioteci.  Chiar  dacă  vrem  să  le  mai  şi  citim,  nu  stăruim  să 
înţelegem  cele  scrise  şi  să  le  facem,  ci  le  citim  In  fugă,  sau  socotind  câ 
facem  ceva  mare,  ne  înălţăm,  neştiind  că  mai  mult  ne  osândim  dacă  nu 
le  împlinim*1.41 

Atunci  când  trecem  de  la  „informare1*  la  „formarea**  noastră  du¬ 
hovnicească,  ne  alcătuim  un  îndreptar  de  viaţă,  care  nu  e  altceva  decât 
punerea  în  practică  a  unor  învăţături  şi  îndemnuri  sfinte.  începând  de 
acum  viaţa  şi  faptele  noastre  sunt  re-orientate  deoarece  avem  o  altă 
perspectivă  de  viitor:  viaţa  veşnică.  Pentru  noi  „viaţă**  este  sinonim  cu 
„viaţa  veşnică1*.42 

Suntem  ceea  ce  nu  uităm  niciodată  să  fim.  Astfel,  ne  recomandă 
nu  ceea  ce  facem,  ci  ceea  ce  nu  uităm  niciodată  să  facem.  Sf.  Calinic  de 
la  Cemica43  „nu  uita**  de  milostenie,  pentru  că  întotdeauna  era  milostiv. 
Avea  liste  întregi  de  persoane  cărora  le  dăruia  permanent  ajutoare.  „Era 
atât  de  milostiv  —  scria  biograful  său,  Anastasie  Baldovin  —  încât  dacă 
nu  avea  ce  să  dea  milostenie,  îşi  da  hainele  de  pe  Prea  Sfinţia  Sa  şi  plân¬ 
gând  se  ruga  de  mine  nevrednicul  ca  să  caut  bani  de  unde  voi  şti,  ca  să 
aibă  ce  să  dea  la  fraţii  lui  în  Hristos,  pentru  că  aşa  numea  pc  săraci 
şi  pe  neputincioşi*4.44 

Raţiunea  faptelor  bune  este  iubirea  aproapelui  care  potrivit  Sfân¬ 
tului  Apostol  Pavel  rezumă  toate  celelalte  porunci:  „pentru  că  porunca: 
să  nu  săvârşeşti  adulter;  să  nu  ucizi;  să  nu  furi;  să  nu  mărturiseşti  strâmb; 
să  nu  pofteşti  şi  oricare  alta  se  cuprind  în  acest  cuvânt 4S;  să-l  iubeşti  pe 
aproapele  tău  ca  pe  tine  însuţi*4  (Rom.  13,  9). 

Iisus  Hristos  ne  învaţă  că  aproapele  nostru  este  orice  om  pe  care-1 
întâlnim,  chiar  dacă  nu-1  cunoaştem  (Lc.  10,  29 — 37). 

In  relaţia  noastră  cu  aproapele  avem  însă  şi  o  limită.  Iubirea  faţă 
de  aproapele  nu  ne  pretinde  să  păcătuim  împreună  cu  el.  Dimpotrivă,  ne 


40  Tomas  Spidlik,  SîTirihialztatea  Răsăritului  creştin .  1.  Manual  sistematic. 
Ed.  Deisis,  Sibiu,  1997,  p.  110. 

41  Liniştirea  foloseşte  mai  mult  celor  pătimaşi,  în  Filocalia  5,  trad.  Pr,  Pro?. 
Dr.  Dumitru  Stâniloae,  Ed.  Harisma,  Bucureşti,  1995,  p.  146. 

42  Arhim.  Justin  Popovici,  Epistolele  Sfântului  Ioan  Teologul,  Ed.  Bizantină, 
Bucureşti,  1998,  p.  10. 

43  S-a  -născut  la  7  oct.  1787  în  Bucureşti.  A  Intrat  in  monahism  în  1808,  Iar 
in  1818  este  ales  stareţ  al  Mănăstirii  Cemica.  Păstoreşte  obştea  de  la  Cernica  timp 
de  32  de  ani,  după  care  este  ales  episcop  la  Râmnicu -Vâlcea.  A  trecut  la  cele  veşnice 
la  11  aprilie  1868.  Pentru  viaţa  sa  plină  de  înfrânâri  şi  pentru  minunile  sale,  a  fost 
canonizat  la  20  oct.  1955, 

44  Pr.  Prof,  Dr.  Mircea  Păcurarul,  Sfinţi  daco-români  şi  români,  Ed.  Trinitas, 
Iaşi,  1994,  p.  93.  Vezi  şl  Testamentul  Prea  Sfinţitului  Episcop  Calinic,  in  Vieţile  Sfin - 
ţi  lor,  Zuna  Aprilie.  Ed.  Episcopiei  Romanului  şi  Huşilor,  1995,  pp.  134 — 135. 

45  „en  to  logd  toutd  anakephalaloutal",  „in  hoc  verbo  recapitulat uru  —  Nestle- 
Aland,  op.  cit.,  p.  433. 

pretinde,  ca  pe  lângă  toată  apropierea  de  el,  să  ne  păzim  curaţi  spre  a-1 
putea  ajuta  şi  pe  el  să  se  ridice.46  Aceasta  presupune,  înainte  de  toate,  inte¬ 
grarea  noastră  intr-un  „etos  misionar  ortodox"47  şi  să  ne  identificăm  cu 
principiile  care  alcătuiesc  acest  etos: 

1.  în  primul  rând,  misiunea  noastră  trebuie  să  fie  o  slujire  dez¬ 
interesată  a  lumii;  să-i  ofere  mântuirea  prin  întruparea  Cuvântului  în  noi 
spaţii  geografice,  în  perspectiva  de  a  stabili  aici  noi  Biserici,  (prelungirea 
Bisericii  în  lume:  trăirea  noastră  ca  Biserică).48 

2.  Pentru  aceasta  trebuie  re-descoperită  valoarea  cosmică  a  lumii  şi 
a  omului  în  lumina  teologiei  trinitare.  Teologia  trintară  rămâne  cea  mai 
bună  referinţă  pentru  aprecierea  importanţei  persoanei  umane  şi  co-exis- 
tenţei  armonioase  cu  alte  persoane,  (agapele  comunitare  —  model  de 
transfigurare  a  vieţii  prin  comuniunea  cu  viaţa  Sfintei  Treimi). 

3.  în  istoria  creştinismului  răsăritean,  cei  mai  mari  misionari  au 
fast  călugării  care  au  trăit  Evanghelia  fără  compromisuri.  Acest  etos 
ascetic  nu  a  rămas  limitat  la  mănăstiri,  ci  s-a  impregnat  credincioşilor 
într-un  sens  general:  purificarea,  curăţirea  de  păcate.  De  aceea,  în  spi¬ 
ritualitatea  ortodoxă,  sfinţii  întotdeauna  au  exercitat  o  influenţă  mai 
puternică  decât  predicatorii;  credincioşii  au  păstrat  mai  mult  amintirea 
sfinţilor  decât  a  predicatorilor,  („A  vorbi  despre  Dumnezeu  este  un  lucru 
mare,  dar  este  un  lucru  şi  mai  mare  a  te  curăţi  pentru  Dumnezeu"  —  spune 
Sf.  Grigorie  de  Nazianz).49 

4.  Sfânta  Euharistie  este  axa  în  jurul  căreia  gravitează  comuni¬ 
tatea  ortodoxă  şi  sursa  de  la  care  îşi  trage  forţa  spirituală  pentru  mi¬ 
siunea  ei  în  lume.  Experimentând  în  Sfânta  Liturghie  comuniunea  cu 
Dumnezeu,  includerea  în  Hristos  şi  prin  Hristos  cu  Tatăl,  încorporarea 
în  Biserică  a  trecutului,  prezentului  şi  viitorului,  credincioşii  îşi  lărgesc 
orizontul  gândirii  lor  şi  primesc  o  forţă  interioară  care  face  posibilă  pre¬ 
lungirea  experienţei  Liturghiei  în  viaţă  (prelungirea  Liturghiei  în  viaţă: 
liturghie  după  Sfânta  Liturghie). 

5.  Această  spiritualitate  liturgică  nu  implică  o  atitudine  negativă 
în  ce  priveşte  lumea,  ci  din  contră  un  simţământ  de  afecţiune  şi  dragoste 
privind  omul  şi  lumea.  Cine  este  mai  aproape  de  Dumnezeu,  acela  este 
cel  mai  aproape  de  lume.  De  aceea,  Sfântul  Vasile  cel  Mare  spune: 

„Cine  a  pierdut  asemănarea  cu  Dumnezeu,  acela  a  pierdut  de  asemenea 
intimitatea  cu  lumea".50 

Dacă  „Biserica  Părinţilor"  a  devenit  aşa  de  importantă,  în  viaţa 
şi  gândirea  ortodoxiei,  este  din  cauză  că  prin  apropierea  de  Dumnezeu  ei 


46  Dumitru  Stăniloae,  Iisus  Hristos  sau  restaurarea . . p.  264. 

47  Eishop  Anastasics  Yanroulatos  of  Androussa,  Discouering  the  Orthodox 
Missionar^j  Ethos  în  Martyria/Mission  —  The  Witness  of  the  Orthodox  Churchea 
Today,  Io<n  Bria  (ed.),  World  Coundl  of  Churches,  Geneva,  1980,  pp.  26 — 29. 

48  Pr.  Prof.  Dr.  Ion  Bria,  Ortodoxia  în  Europa .  Locul  spiritualităţii  române, 
re-descoperirea  ortodoxiei.  Ed.  Trinitas,  Iaşi,  1995,  p.  73. 

49  Oratio  XXXII,  12,  PG  36,  188  C  —  după  Vladimir  Lossky  în  Teologia  mis¬ 
tică  a  Bisericii  de  Răsărit ,  Ed.  Anastasia,  1993,  p.  67, 

50  Ascetic  Homily ,  PG  31,  869  —  după  Ep,  Anastasios  Yanmouîatos  în  op.  cit., 

p.  28. 

au  devenit  mai  familiari  cu  viaţa  şi  cu  problemele  ei  de  ordin  personal 
şi  social.  Pentru  Sfinţii  Părinţi  persoana  care  este  nedreptăţită,  săracă, 
bolnavă,  dispreţuită  este  însăşi  persoana  lui  Hristos.  , .Atâta  timp  cât  este 
timp  —  spune  Sf.  Grigorie  de  Nazianz  —  vizitaţi  pe  Hristos,  slujiţi  pe 
Hristos,  hrăniţi  pe  Hristos,  îmbrăcaţi  pe  Hristos,  găzduiţi  pe  Hristos, 
cinstiţi  şi  respectaţi  pe  Hristos44.51  (apostolatul  social). 

6.  în  Răsărit,  s-a  găsit  o  puternică  înţelegere  existenţială  a  con¬ 
ceptului:  „puterea  Mea  se  desăvârşeşte  întru  slăbiciune44  (2  Cor.  12,  9). 
De  secole,  multe  Biserici  ortodoxe  au  trăit  sub  opresiune  politică.  Dar, 
urmând  lungi  perioade  de  opresiune,  sau  chiar  de  declin  intern,  noi 
forţe  şi  oameni  inspiraţi  s-au  ridicat  să  iniţieze  noi  arii  de  primat  spiritual. 
Este  aici  o  legătură  directă  între  mărturia  pentru  Hristos  şi  acceptarea 
martiriului  pentru  El  (misiunea  =  martiriu). 

Re-descoperirea  acestui  etos  misionar  înseamnă  de  fapt  să  descope¬ 
rim  care  sunt  priorităţile  misiunii  în  momentul  de  faţă. 

Mai  întâi  de  toate  mărturia  evanghelică  a  Bisericii  este  destinată 
creştinului  care  nu  este  creştin  (cu  adevărat).  Sunt  mulţi  botezaţi  care 
s-au  dezbrăcat  de  Hristos  fie  intenţionat,  fie  prin  indiferenţă.  Re-încreş- 
tinarea  creştinilor  este  una  dintre  sarcinile  importante  ale  mărturiei 
evanghelice  a  Bisericii  din  ziua  de  azi.52 

Cei  care  vin  la  Biserică  este  nădejde  să  mai  vină,  dar  cei  care  nu 
vin  la  Biserică  nu  este  nădejde  să  mai  vină  pentru  că  nu  au  fost  încă. 
Un  prim  pas  este  acela  de  a  afla  motivaţiile  celor  care  nu  vin  la  Biserică. 
Aceştia  se  fac  obiectul  unor  catehizări  speciale.  Metodele  de  evanghe¬ 
lizare  a  acestor  creştini  sunt  cele  clasice:  vizite  pastorale,  explicarea  sluj¬ 
belor,  binecuvântarea  caselor  şi  a  celor  ce  locuiesc  în  ele,  distribuirea 
de  cărţi  religioase,  etc.  Aceasta  într-o  primă  fază.  Nu  este  un  standard 
în  ceea  ce  priveşte  evanghelizarea.  Oamenii  sunt  foarte  diferiţi,  iar  preo¬ 
tul  trebuie  să  se  adapteze  la  fiecare  situaţie.  Se  impun  noi  metode  de 
evanghelizare. 

Pe  lângă  Biserică  ar  fi  de  dorit  ca  preotul  să  aibă  o  cameră  în  care 
să  se  întâlnească  cu  ei.  Să  fie  un  fel  de  cameră  parohială,  un  punct  de 
întâlnire  între  credincioşii  activi  şi  ce  inactivi.  Biserica  nu  poate  servi 
ca  sală  de  discuţii  —  deoarece  cu  astfel  de  oameni  nu  putem  discuta  din¬ 
tru  început  despre  Dumnezeu.  Trebuie  să  urmăm  exemplul  lui  Hristos: 
cu  pescarii  S-a  făcut  „pescar44,  iar  cu  vameşii  S-a  făcut  „vameş44,  dar  era 
de  fapt  Mântuitor  de  suflete. 

Misiunea  preotului  este  de  a-i  aduce  la  Litrughia  ce  va  urma  pe 
aceia  care  au  lipsit  de  la  Liturghia  pe  care  tocmai  a  săvârşit-o.  Un  preot 
care  se  limitează  la  enoriaşii  pe  care  îi  cunoaşte  din  biserică,  este  un 
preot  care  şi-a  înaintat  într-un  fel  demisia. 

Biserica  este  „corabia  mântuirii44,  dar  ea  nu  trebuie  văzută  pre¬ 
cum  „Arca  lui  Noe44  —  să  salveze  doar  câteva  specimene  din  natura 


51  On  Charity,  50,  PG  35,  909  —  după  Ep.  Anastasios  Yannoulatos  în  op. 
cit.,  p.  28. 

52  Ion  Bria  (editor),  Go  Forth  . . .,  p.  22. 

umană;  ea  trebuie  să  mântuiască  atât  centrul  cât  şi  periferia  parohiei.53  De 
aceea  preoţii  nu  trebuie  să  se  simtă  „deranj aţi"  în  faţa  misiunii  lor  de 
trimişi  la  propovăduire  la  cei  care  nu  sunt  creştini  decât  cu  numele. 

Diferenţa  dintre  „parohia  activă"  şi  „parohia  sociologică"  este  mai 
mare  decât  spun  statisticile.  Dacă  ar  fi  să  ne  luăm  după  acestea,  ar  în¬ 
semna  că  majoritatea  —  87%  sunt  credincioşi,  însă  procentul  adevărat  nu 
depăşeşte  cu  mult  15%,  pentru  că  mai  mulţi  credincioşi  nu  poate  cu¬ 
prinde  biserica. 

Dacă  ar  fi  să-i  dăm  o  definiţie  acestei  parohii  care  umple  curtea 
bisericii  de  lume  în  noaptea  de  Paşti,  am  spune  că:  „parohia  sociologică 
este  formată  din  creştini  cu  numele,  ce  aparţin  la  Biserică  în  mod  nomi¬ 
nal,  având  contacte  sporadice  cu  preotul  şi  cu  corpul  activ  al  parohiei. 
Aceştia  se  manifestă  cu  ocazia  unor  evenimente  semnificative  din  viaţa 
lor  care  impun  o  confirmare  religioasă  publică:  botezul  copiilor,  căsăto¬ 
ria  tinerilor,  înmormântarea  părinţilor.  In  marile  oraşe  aceşti  parohieni 
se  arată  în  biserică  la  sfârşitul  Liturghiei  din  curiozitate  artistică  sau 
în  cimitire  cu  ocazia  parastaselor  pentru  rude  sau  cunoscuţi". 54 

Acestei  parohii  trebuie  să-i  propovăduim  prin  faptele  noastre, 
prin  exemplul  vieţii  noastre.  Este  aici  —  ca  metodă  de  mărturie  evanghe¬ 
lică  —  întoarcerea  la  Biserica  primară,  o  întoarcere  la  viaţa  de  sfinţenie 
a  primilor  creştini,  care:  „se  iubesc  între  ei  chiar  mai  înainte  de  a  se  cu¬ 
noaşte".55 

Iubirea  constituie  „actul  de  identitate11  al  fiecărui  creştin.  „întru 
aceasta  vor  cunoaşte  toţi  că  sunteţi  ucenicii  Mei,  dacă  veţi  avea  iubire 
unii  pentru  alţii"  (In  13,  35). 

Iubirea  creştină  este  o  iubire  care-i  cuprinde  pe  toţi  oamenii;  ea  este 
cea  mai  importantă  virtute  a  creştinilor  (1  Cor.  13,  1-3),  deoarece  Dum¬ 
nezeu  este  iubire  (1  In.  4,  8).  Această  iubire  frăţească  (agape)  a  determi¬ 
nat  modul  de  viaţă  personală  şi  colectivă  a  creştinilor.  In  semn  de  iubire 
reciprocă  şi  de  solidaritate,  primii  creştini  se  întâlneau,  pentru  mese 
comune,  care  aveau  loc  înainte  sau  în  legătură  cu  liturghia,  dar  sepa¬ 
rate  de  aceasta.  Prin  extensie,  au  fost  numite  agape  (mese  ale  dragostei 
frăţeşti):  creştinii  „întind  masa  comună"56  căci  se  iubesc  între  ei  şi  îi 
iubesc  pe  toţi.57 

Re-actualizarea  agapelor  ar  însemna,  în  zilele  noastre,  o  conştien¬ 
tizare  a  ceea  ce  a  avut  loc  la  Sfânta  Liturghie,  pentru  credincioşi,  iar 
pentru  preot,  continuarea  slujirii  lui  Dumnezeu  prin  slujirea  aproapelui. 
Umblând  printre  cei  care  au  participat  la  Sf.  Liturghie,  preotul  nu  este 
altceva  decât  un  „termometru  social",58  care  măsoară  „temperatura" 


53  Ion  Bria.  Dynamics  of  Liturgy  in  Mission,  International  Review  of  Mission, 
No.  327,  July/Ootober,  1993,  p.  318. 

54  Pr.  Prof.  Dr.  Ion  Bria,  Liturghia  . . p.  111. 

55  Simeom  Radu,  Ca  top.  sâ  fie  una ,  în  „RT‘\  nr.  3,  1992,  p.  47. 

56  Epistola  către  Diognet7  V,  7,  în  „Scrierile  Părinţilor  Apostolici*', 
Bucureşti,  1995,  p.  412. 

57  Pr.  Prof.  Dr.  Ion  Bnia,  Dicponar  de  teologie  ortodoxă.  A-Z,  EIB,  Bucu¬ 
reşti,  1994  p.  14—15. 

58  Ha«ns  Vi-sser.  Reflections  on  mission  in  the  post-modem  context ,  Interna¬ 
tional  Review  of  Mission,  Nr.  345,  April,  1998,  p.  261. 

fiecărui  credincios.  Acum  se  face  pregătirea  noastră  pentru  o  nouă  par¬ 
ticipare,  mai  conştiincioasă,  la  Sfânta  Liturghie.  Acum  începe,  pentru  cei 
care  s-au  împărtăşit,  vorbirea  în  taină  cu  Hristos,  iar  pentru  cei  care 
nu  s-au  împărtăşit  —  dorul  după  Hristos,  ,,curăţirea“  hainelor  de  dumi- 

•  w  SJQ 

mea. 

Cum  este  posibilă  această  „curăţire"  într-o  societate  post-modemă? 
în  ce  măsură  mass-media  (presă,  radio,  televiziune)  ne  ajută?  Simt  aces¬ 
tea  o  călăuză  pentru  societate  sau  dezorientează  societatea? 

A  pune  pe  acelaşi  plan  credinţa  Bisericii  cu  informaţiile  de  ordin 
tehnic  pe  care  ni  le  dă  ştiinţa,  înseamnă  a  lupta  de  unul  singur  împotriva 
unui  duşman  necunoscut.  Trebuie  să  avem  o  privire  critică  (vezi  auten¬ 
ticitatea  giulgiului  de  la  Torino),  însă,  în  acelaşi  timp  ne  trebuie  şi  în¬ 
ţelepciunea  de  a  discerne  lupta  nevăzută  ce  ne  este  pusă  înainte.  Dacă  pe 
călugării  care  doresc  să  ajungă  la  contemplarea  şi  vederea  lui  Dumne¬ 
zeu  îi  înşeală,  câteodată,  diavolul  care  „ia  chip  de  înger  de  lumină",  pe 
oamenii  tehnicii  îi  înşeală,  în  mod  constant,  tehnica,  atâta  timp  cât  ei  ră¬ 
mân  tributari  ei  şi  nu  doresc  o  aprofundare  a  tainelor  lui  Dumnezeu. 

Ce  le-am  spune  noi  astăzi  dacă  i-am  întâlni  pe  Apostoli?  Cu  sigu¬ 
ranţă  le-am  spune:  „Noi  am  evoluat.  Ne-am  modernizat.  Noi  am  creat 
ştiinţa.  Voi  nu  cunoaşteţi  tehnica  noastră.  Noi  suntem  stăpânii  energiei 
atomice.  Avem  televiziune.  Zburăm  cu  avioane.  Noi  aducem  raiul  pe 
pământ.  Voi  ce  ne-aţi  mai  putea  aduce?"  „Noi  aducem  tot  iubirea”,  ne-ar 
răspunde  Sf.  Apostoli,  iar  Pavel  cel  din  Tars  ar  ţine  să  adauge:  „De-aş 
cunoaşte  toată  filozofia,  de-aş  stăpâni  toată  tehnica,  de-aş  poseda  toate 
ştiinţele  şi  aş  avea  în  slujba  mea  chiar  şi  energia  atomică,  iar  dragoste 
nu  am,  nimic  nu  sunt . .  Z460;  cât  despre  televiziune:  dacă  s-ar  uita  astăzi 
Sf.  Ap.  Pavel  la  televizor  precis  ar  spune:  „De  ce  vreţi  să  trăiţi  ca  în  Co¬ 
rint?*461  şi  s-ar  grăbi  să  ne  dea  o  „reţetă  duhovnicească"  cu  care  ar  co¬ 
linda  iarăşi  lumea  întreagă.  Câte  călătorii  misionare  nu  ar  mai  face, 
numai  ca  să  ne  trezească  din  amăgirea  celui  pierzător  de  suflete? 

Se  pune  deci  problema  caracterului  pedagogic  al  acestor  mijloace 
de  informare  în  masă  şi  mai  ales  a  mesajului  pe  care  îl  transmit.  Ima¬ 
ginea  creştinismului  român,  ca  şi  a  Bisericii  Ortodoxe,  poate  fi  manipu¬ 
lată  sau  deformată  de  presă  şi  televiziune.62  Şi  acestea  depind  de  intere¬ 
sele  celor  care  conduc  aceste  instituţii. 

Biserica  Ortodoxă  poate  fi  ajutată  în  misiunea  ei  de  evangheli¬ 
zare  de  o  televiziune  proprie  şi  de  ziare  proprii.  Publicaţiile  periodice 
care  sunt  astăzi,  şi  care  nu  trezesc  interesul  credincioşilor,  trebuiesc  unele 
păstrate  dar  schimbate,  iar  altele  înlocuite  cu  ziare,  deoarece  şi  „curăţe- 


59  Aceste  haine  sunt  numite  în  sens  mistic  „haine  de  nuntă".  Vezi  rugăciu¬ 
nile  înainte  de  împărtăşanie. 

60  Ioan  Alexandru  Mizgan,  Dumnezeu  este  iubire,  Rev.  Alo,  Cluj,  1991,  p.  C. 

61  Conintul  în  acea  vreme  era  un  centru  al  desfrâului  public;  aici  ce  afla 
templul  Afroditei  (Venus)  ale  cărei  ierodule  (slujitoare  consacrate  ale  zeiţei),  per¬ 
vertiseră  crosul  la  treapta  de  prostituţie  sacralizată  (adică  îşi  ofereau  „cultic"  tru¬ 
pul  lor  multora)  —  vezi  Bartolomeu  Valeriu  Anania,  Introducere  la  Epistola  I  Co- 
rinteni ,  în  Noul  Testament  comentat,  p.  274. 

62  Pr.  Prof.  Dr.  Ion  Bria,  Liturghia  . . .,  pp.  133 — 134. 

nia“  noastră  pentru  a  participa  la  o  nouă  Liturghie  trebuie  să  se  facă 
zilnic  iar  nu  periodic. 

în  pregătirea  sa  pentru  Liturghie,  creştinul  începe  ,,o  călătorie  spi¬ 
rituală1463  care  afectează  totul  în  viaţa  lui:  familie,  proprietăţi,  poziţie  so¬ 
cială.  Toţi  cei  din  jurul  nostru  trebuie  să  vadă  în  noi  o  schimbare.  Această 
schianbare  este  de  fapt  prelungirea  prezenţei  lui  Hristos,  din  Liturghie, 
în  lume,  în  noi. 

„Ştiind  că  suntem  de  viţă  împărătească  —  spune  Nicolae  Cabasila  — 
noi  im  ne  vom  spurca  gura,  vorbind  cele  urâte,  aducându-ne  aminte  că 
abia  am  putut-o  înnoi  şi  sfinţi  prin  Trupul  şi  Sângele  Domnului.  Şi  după 
ce  ochii  noştri  s-au  desfătat  privind  aceste  înfricoşătoare  Taine,  ara  putea 
oare  să  mi  îngrijim  încotro  ne  îndreptăm?  Atunci  paşii  noştri  şi  mâinile 
noastre  desigur  nu  se  vor  mai  îndrepta  spre  cele  rele,  câtă  vreme  ştim 
că  ele  sunt  mădulare  sfinte,  mădulare  ale  lui  Hristos44.64 

Din  nefericire,  pregătirea  zilnică  pentru  Sfânta  Liturghie  s-a  trans¬ 
format  intr-o  pregătire  periodică:  ne  pregătim  doar  atunci  când  ne  îm¬ 
părtăşim,  şi  aceasta  datorită  neîncurajării  unei  împărtăşiri  mai  dese. 

Cum  nu  urmează  să  ne  împărtăşim,  venim  la  Sfânta  Liturghie  când 
avem  timp,  şi  în  loc  să  intrăm  Ia  „Binecuvântarea  împărăţiei",  intrăm 
când  „uşile  împărăteşti"  sunt  închise.  De  multe  ori,  însă  nici  nu  stăm 
până  la  sfârşit  de  parcă  „binecuvântarea  Domnului44  nu  ar  fi  pentru  noi. 
Spunem  că  nu  suntem  ca  Iuda  —  „nici  sărutare  ca  Iuda  nu-ţi  voi  da",  dar 
facem  ceea  ce  a  făcut  el.65 

Participarea  nedemnă  a  credincioşilor  la  Cina  Domnului  este  o  pie¬ 
dică  în  calea  mântuirii  (I  Cor.  11,  17-34)  şi  devine  un  obstacol  serios  în 
calea  misiunii  Bisericii  deoarece  această  misiune  depinde  de  modul  de 
viaţă  şi  de  mărturia  celor  care  sunt  mădulare  ale  acestei  Biserici. 

în  vremea  noastră,  uşile  locaşului  sunt  deschise,  şi  în  decursul  în¬ 
tregii  Liturghii  poate  intra  şi  ieşi  oricine  şi  oricând.66  Iar  aceasta  pentru  că 
în  înţelegerea  actuală  „slujeşte"  numai  preotul  şi  slujba  se  săvârşeşte  în 
altar  pentru  sau  în  locul  mirenilor,  care  sunt  prezenţi  la  slujbă  în  chip 
„individual",  cu  rugăciunea,  cu  atenţia,  uneori  cu  împărtăşirea.  Mirenii, 
dar  şi  unii  preoţi,  au  uitat  că  Euharistia  —  prin  natura  ei  —  este  aduna- 


63  “A  spiritual  joumey"  —  vezi  Prof.  Ion  Bria,  The  îiturgy  after  the  Liturgy, 
în  voi.  cit.,  supra,  nota  47,  p.  68. 

64  Nicolae  Cabasila,  op.  cit.,  p.  117. 

65  „ Toţi  credincioşii  care  intră  (în  biserică)  şi  ascultă  Scripturile,  dar  nu  ră¬ 
mân  la  rugăciune  (slujbă)  şi  la  Sfânta  Împărtăşanie,  aceia  trebuie  să  se  afurisească 
( excomunice ),  ca  făcând  neorânduială  în  biserică (Canonul  9  Apostolic;  2  Antiohia; 
11  Sardica).  Participarea  la  Sfânta  Liturghie  era  o  datorie  a  fiecărui  credincios.  Ea 
trebuie  înţeleasă  In  sensul  că  fiecare  creştin  e  dator  să  asiste  la  slujba  Sfintei  Litur¬ 
ghii  de  la  început  până  la  sfârşit  şi  că  nu-i  îngăduit  să  intre  şi  să  iasă  la  timp  ne¬ 
potrivit  din  biserică,  făcând  neorânduială  şi  arătând  lipsă  de  respect  faţă  de  cele 
sfinte.  „în  Biserica  veche  —  aşa  cum  spune  Zonara  in  comentariul  său  Ia  acest 
canon  —  şi  laicii  aveau  obligaţia  să  $e  împărtăşească  la  sfârşitul  Sfintei  Litur¬ 
ghii,  şi  deci  aveau  obligaţia  să  se  comporte  în  aşa  fel  ca  să  fie  vrednici  de  a  se  îm- 
părtăşi  de  fiecare  datd",  vezi  Arhid.  Prof.  Dr.  loam  N.  Floca,  Canoanele  Bisericii 
Ortodoxe .  Note  şi  comentarii,  Sibiu,  1993,  p.  13. 

66  La  Biserica  Neagră  din  Braşov,  luteranii  închid  uşile  după  ora  10  când 
începe  slujba! 

rea  închisă  a  Bisericii  şi  că  în  această  adunare,  toţi  până  la  unul  sunt  con¬ 
sacraţi  şi  toţi  slujesc  —  fiecare  la  locul  său  —  într-o  singură  lucrare  sfântă 
a  Bisericii.  Cu  alte  cuvinte  slujeşte  —  nu  preotul  şi  nici  chiar  preotul 
cu  mirenii,  ci  Biserica  pe  care  toţi  la  un  loc  o  alcătuiesc  şi  o  descoperă 
în  toată  plinătatea  ei.67 

în  epoca  primară,  dacă  cineva  venea  mai  târziu  la  slujbă,  rămânea 
afară,  oricine  ar  fi  fost  acela,  căci  diaconul  stătea  la  uşă  şi  nu-1  primea 
înăuntru,  ca  nu  cumva  tulburarea  ce  se  face  la  intrare  să  fie  pricina  îm- 
prăştierii  gândurilor  celor  ce  se  roagă.  După  terminarea  slujbei,  se  ros¬ 
tea  o  ectenie  specială  pentru  cei  care  au  stat  afară,  lângă  uşă,  ca  Dom¬ 
nul  să  le  dăruiască  silinţă  şi  osteneală,  pentru  ca  să  se  dezlege  de  la  ei 
orice  legătură  a  lumii  acesteia,  care-i  face  să  întârzie  la  slujbă.68 

Astăzi,  cei  care  pleacă  mai  repede  de  la  Sfânta  Liturghie  aduc  o  serie 
de  motivaţii  (claritatea  exprimării,  calitatea  predicii,  etc.),  comparând 
slujba  de  la  care  au  ieşit  cu  o  alta,  mai  bună,  ţinută  în  alt  loc,  şi  la  care 
nu  au  mai  putut  ajunge. 

Aceste  „defecţiuni"  trebuiesc  rezolvate.  Celebranţii  (preoţi  şi  dia¬ 
coni)  trebuie  să  cânte  clar  şi  fără  grabă.  Cei  care  cântă  (cântăreţii)  tre¬ 
buie  să  înţeleagă  textul  şi  să  poată  să  explice  (cântând)  înţelesurile  lui.  Cân¬ 
tarea  comună  trebuie  încurajată  pe  cât  este  posibil  —  în  special  la  ectenii, 
Trisaghion  (Sfinte  Dumnezeule)  şi  la  Rugăciunea  Domnească,69  iar  cân¬ 
tarea  suprapusă  trebuie  înlăturată  —  credincioşii  neputând  fi  atenţi  în 
acelaşi  timp  şi  la  preot  şi  la  cântăreţ. 

Citirea  predicii?  Pierde  tocmai  acolo  unde  ar  trebui  să  câştige! 

„Predica  —  spune  mitropolitul  Antonie  Plămădeală  —  trebuie  să 
fie  comunicare  personală,  de  la  preot  la  ascultători.  Să  fie  exegeza  ta, 
interpretarea  ta,  convingerea  ta,  ca  să  convingă  şi  pe  alţii.  Acumulările 
din  documentare,  din  lectura  altor  predici,  să  treacă  prin  mintea  şi  sim¬ 
ţirea  ta,  să  lucreze  în  tine  şi  aşa  va  lucra  şi  în  alţii".70 

Astăzi  nu  avem  nevoie  de  predici  retorice.  Predicile  trebuie  să  fie 
simple,  scurte,  autentice  şi  să  reflecte  întotdeauna  dialogul  dintre  pre¬ 
dicator  şi  credincios.  Omiliile  patristice  sunt  un  excelent  model  de  predică 
pentru  noi.  Acest  tip  de  predică  actualizează  mesajul  textului  biblic 
într-o  perspectivă  misionară,  punând  accentul  pe  lucrarea  lui  Dumne¬ 
zeu  în  lume  şi  în  viaţa  oamenilor.71 

După  o  astfel  de  predică  credincioşii  se  simt  trimişi  în  lume  pentru 
a  face  misiune.  Ei  sunt  gata  şi  de  mărturie,  dar  şi  de  martiriu,  pentru  că 
misiunea  creştinilor  depinde  nu  doar  de  ceea  ce  ei  vor  zice,  ci  şi  de  ceea 
ce  ei  vor  face  şi  de  felul  în  care  ei  se  vor  comporta  unii  faţă  de  alţii  în 
lumea  aceasta:  „Am  citit  o  dată  —  spunea  părintele  Stăniloae  —  că  un 


67  Alexandre  Schmemarm,  Euharistia  —  Taina  împărăţiei,  Ed.  Anastasia, 
Bucureşti,  1993,  p.  94. 

68  Testamentul  Domnului  nostru  lisus  Hristos,  trad.  Nicolae  Achimescu,  Ed. 
Polirom,  Iaşi,  1996,  p.  123. 

69  Icn  Bria,  Dynamics  of  Liturgy  . . .,  p.  324. 

70  Antonie  Plămădeală,  Preotul  în  Biserică,  în  lume,  acasă.  Sibiu,  1996,  p.  180. 

71  Ion  Bria,  op.  cit.,  supra,  no4a  28,  p.  20. 

poet  a  trecut  pe  lângă  un  cerşetor.  Nea  vând  nimic  să-i  dea,  i-a  dat  mâna 
spunând:  „Iată,  sunt  prietenul  tău“.  Pentru  cerşetor  aceasta  a  contat  mai 
mult  decât  orice:  „Ei  au  nevoie  de  mine,  eu  am  nevoie  de  ei“.72 

In  zilele  noastre  martiriul  înseamnă  omorârea  egoismului  pe  care-1 
avem,  ca  urmare  a  deosebirilor  de  cultură  şi  condiţie  socială  ce  există 
între  noi.  înaintea  lui  Hristos  toţi  suntem  egali;  suntem  oameni,  mai 
buni  sau  mai  răi  —  singura  deosebire  reală  existentă  între  noi,  toate 
celelalte  deosebiri  fiind  suprimate  în  El.73 

Dacă  Liturghia  —  spune  episcopul  Anastasios  Yannoulatos  —  este 
participarea  la  marele  act  de  eliberare  de  sub  puterile  răului,  atunci  con¬ 
tinuarea  Liturghiei  în  viaţă  înseamnă  continuarea  liberării  de  sub  pute¬ 
rile  răului  care  lucrează  din  lăuntrul  nostru,  o  continuă  re-orientare  şi 
deschidere  a  inimilor  pentru  a  se  ajunge  la  crearea  unei  comuniuni  reale 
de  persoane  în  iubire.74 

Drd.  PETRU-IOAN  ILEA 


72  M.  Costa  de  Beauregard,  Dumitru  Stăniloae,  Mică  dogmatică  vorbită  — 
dialoguri  la  Cemica.  Ed.  Deisis,  Sibiu,  1995,  p.  75. 

73  Emmanuel  Klapsis,  L' Euharistie,  evenement  missionnaire  dans  un  monde 
de  souf france,  Contacts,  No.  144,  Paris,  1988,  p.  249. 

74  Prof.  Ion  Bria,  The  liturqy  . . p.  67. 


BEDA  VENERABILUL  —  PRECURSOR  AL  REFORMEI 

CAROLINGIENE* 


Odată  cu  afirmarea  lui  Carol  cel  Mare  pe  scena  politică  apuseană, 
atât  imperiul  franc  cât  şi  Occidentul  dobândesc  importanţă  mondială,  con¬ 
sacrând  modelul  suveranului  şi,  mai  ales,  modelul  imperiului  creştin. 

Dorinţa  de  revigorare  naţională  îl  determină  pe  Carol  să  se  aplece 
nu  doar  asupra  problemelor  politice  ci  şi  asupra  ideilor  creştine  privite 
din  perspectiva  antichităţii  clasice.  Astfel,  încă  de  la  începutul  domniei 
sale,  Carol  îşi  asumă  misiunea  de  a  răspândi  în  imperiu  credinţa  şi  civi¬ 
lizaţia  creştină  prin  consolidarea  şi  organizarea  Bisericii,  prin  reforma 
moravurilor  şi  printr-o  infuzie  de  factori  culturalizatori.  Caracterul  re- 
fomei  urmează  să  fie  integral  creştin,  iar  scopul  ei  urmează  să  fie  edu¬ 
carea  clerului  —  viitor  instrument  educaţional.  Procesul  reformator  a  reu¬ 
şit  să  salveze  structura  epocii  carolingiene  de  la  asfixierea  intre  pro¬ 
priile  graniţe  şi  să  aşeze  temelii  ferme  sistemului  de  educaţie,  astfel  în¬ 
cât  a  supraveţuit  prăbuşirii  imperiului  carolingian  însuşi.  Conjunctura 
apuseană  nu  era  deloc  favorabilă  reformei.  Italia  încă  resimţea  pagubele 
generate  de  luptele  şi  invaziile  secolului  VI.  Spania  era  atacată  de  musul¬ 
mani.  Procesul  ce  avea  drept  scop  învăţătura  şi  practica  scrisului  cu¬ 
noaşte  dese  întreruperi  şi  perioade  de  stagnare.  însă  în  sec.  VII,  Nort- 
humbria,  teritoriu  britanic,  devine  centrul  unei  civilizaţii  tinere,  înflo¬ 
rite  în  momentul  întâlnirii  curentului  monastic  benedictin  cu  monahis¬ 
mul  irlandez.  Datorită  invaziilor  barbare  în  Britania,  viaţa  religioasă  ir¬ 
landeză  dezvoltă  teme  străine  culturii  religioase  apusene  de  care  era 
separată.  Apar  activităţi  deosebite  pentru  ascetismul  de  factură  răsări¬ 
teană  şi  pentru  activitatea  misionară.  Cererii  de  factori  culturalizatori 
din  imperiul  franc  îi  răspunde  elementul  anglo-saxon  reprezentat  de 
Alcuin  de  York.  Prin  importanţa  implicării  sale  în  procesul  reformator 
patronat  de  Carol  cel  Mare,  maniera  de  lucru  britanică  va  fi  prepon¬ 
derentă,  cu  toate  că  alături  de  Alcuin  au  activat  în  cadrul  şcolii  pala¬ 
tine  italienii  Paul  Diaconu  şi  Petru  da  Pisa,  spaniolul  Agobard,  gotul 
Teodulf. 

Această  mişcare  de  reformă,  începută  în  favoarea  şcolilor  abaţiale 
şi  parohiale,  nu  se  limitează  doar  la  combaterea  ignoranţei  „celor  ce  pre¬ 
dică  legea  lui  Dumnezeu*4  (capitlul  din  769  d.Hr.).  Patronată  fiind  de 
precedenta  renaştere  britanică,  reforma  carolingiană  nu  cunoaşte  o  for- 


♦  Lucrare  de  seminar,  alcătuită  în  cadrul  cursurilor  de  doctorat,  sub  îndru¬ 
marea  Pr.  Prof.  Dr.  Aurel  Jivi,  care  a  dat  avizul  pentru  publicare. 

mă  sistematică,  cu  coordonate  precise,  păstrând  un  caracter  izolat  în  timp 
şi  spaţiu,  rămânând  tributară  artizanilor  ei  în  general,  lui  Alcuin  în  spe¬ 
cial.  Noile  exigenţe  şi  necesităţi  apărute  în  viaţa  spirituală  şi  culturală 
a  imperiului  s-au  manifestat  de  timpuriu  în  perimetrul  anglo-saxon,  sa¬ 
tisfacerea  lor  fiind  facilitată  de  un  entuziasm  încă  nealterat  de  rutină. 

Creştinismul  anglo-saxon,  învecinat  vârstei  sale  de  aur,  găseşte 
mult  mai  uşor  calea  spre  dimensiunea  clasică  ce  acumulează  antichitatea, 
întregind-o  în  creştinismul  biblic. 

Alcuin  anticipează  cu  câteva  secole  călătoriile  umaniştilor,  instruin- 
du-se  la  Roma.  El  se  naşte  în  735  d.Hr.,  intr-o  familie  nobilă  anglo-sa- 
xonă,  în  Northumbria.  Urmând  cursurile  Şcolii  din  York,  intră  sub  in¬ 
fluenţa  lui  Egbert,  care  nu  face  decât  să-l  orienteze  evolutiv  în  tradiţia 
universalistă  afirmată  de  Beda  Venerabilul.  Mai  târziu,  vorbind  despre 
plăcerea  lui  Beda  de  a  cânta,  Alcuin  avea  să-l  numească  „profesorul  nos¬ 
tru  şi  părintele  vostru44.1 

Primul  drum  spre  cetatea  Romei  este  făcut  de  Alcuin  cu  scopul  achi¬ 
ziţionării  de  carte  pentru  biblioteca  mănăstirii  din  York.  în  780  reia 
această  călătorie,  cerând  Papei  Adrian  Pallium  pentru  episcopul  său.  Do 
această  dată  întâlneşte  la  Parma  pe  Carol  cel  Mare  care-1  invită  să  se 
stabilească  în  Franţa.  Cu  voia  regelui  Etelred,  Alcuin  pleacă  din  York 
în  jurul  anului  781.  Prin  aceasta,  Şcoala  palatină  de  la  curtea  lui  Carol 
câştigă  cel  mai  bun  maestru  dintre  toţi  cei  pe  care  urma  să-i  aibă.  La 
rândul  său,  Carol,  dornic  să  asimileze  noţiuni  politice,  militare  şi  de  cul¬ 
tură  generală,  află  în  Alcuin  un  spirit  reflexiv  şi  acut.  însă  talentul  peda¬ 
gogic  şi  ţinuta  culturală  deosebită  nu  îi  sunt  accidental  caracteristice,  ci 
sunt  împlinirea  unei  tradiţii  care  începe  cu  Beda.  Egbert,  elevul  lui  Beda. 
înfiinţează  Şcoala  din  York,  la  conducerea  căreia  este  urmat  de  propriul 
său  elev,  Alcuin.  Fără  instrucţia  de  care  a  beneficiat  şi  capacitatea  de  a 
sistematiza  şi  transmite  cunoştinţele  dobândite,  Alcuin  n-ar  fi  devenit 
artizanul  reformei  carolingiene  sau,  însăşi  reforma  ar  fi  fost  un  proiect 
menit  să  moară  în  faşă.  Toate  acestea  sunt  datorate  de  Alcuin  lui  Beda 
(627 — 735),  călugăr  britanic  fascinant  prin  ineditul  condiţiei  sale  de  gân¬ 
ditor  cu  deschidere  spre  universalism.  Secluziunii  în  care  şi-a  petrecut 
Beda  întreaga  sa  viaţă,  istoria  culturii  găseşte  un  singur  echivalent  — 
Kant,  care  la  rândul  său  nu  a  părăsit  niciodată  Koenisbergul. 

Personalitatea  lui  Beda  ca  om  de  cultură,  învăţat,  călugăr  şi  sfânt 
rămâne  marcată  de  credinţa  că  libertatea  minţii  nu  este  afirmată  de  liber¬ 
tatea  trupului.  Beda  beneficiază  de  o  egală  libertate  informaţională  cu 
cea  de  care  se  va  bucura  Alcuin.  în  ciuda  vieţii  sale  lipsite  de  călătorii, 
Beda  a  fost  modelat  intelectual  de  personalităţi  remarcante  din  diverse 
zone  de  cultură  bisericească.  Astfel,  contactul  cu  spaţiile  de  dincolo  de 
graniţele  aparent  potrivnice,  nu  a  lipsit.  întâlnim,  atât  la  Beda  cât  şi  la 
Alcuin,  aceeaşi  diversitate,  aceeaşi  complexitate,  aceeaşi  punere  a  culturii 
universale  în  slujba  cunoaşterii  religioase  în  general  şi  a  cunoaşterii  bw 

blice  în  special. 


1  Benedicta  Ward  —  The  Veneraţie  Bede,  1990,  p.  10. 

Ca  şi  Beda,  Alcuin  se  dovedeşte  un  sistematizator  al  studiilor,  fiind 
nu  doar  învăţat  ci  şi  un  inovator  genial.  El  a  fost  maestrul  care  a  instruit 
în  disciplina  celor  7  arte  liberale  pe  Carol,  pe  fiii  şi  fiicele  lui,  pe  nobili 
dar  şi  pe  străinii  care  veneau  la  şcoala  palatină.  Alcuin  a  sctris  tratate 
de  morală:  De  Virtutibus  et  Vitiis,  tratate  de  dogmatică:  De  Ratione  Ani- 
mae,  De  Fide  Trinitatis,  tratate  despre  cele  7  arte  liberale:  De  Grama¬ 
tica,  De  Rhetorica,  De  Dialectica,  De  Ortographia.  De  asemenea,  compune 
epigrame  —  100  cu  aproximaţie  —  vieţi  de  sfinţi,  epitafuri,  dovedindu-se 
un  expert  în  metrica  latină,  un  bun  cunoscător  al  lui  Virgiliu  şi  Ovidiu, 
influenţat  fiind  de  aceştia  în  creaţiile  sale  lirice.  Lui  Alcuin  i  se  atribuie 
cea  mai  veche  prelucrare  a  eglogei  latine:  —  Certam  veris  et  Hiemis. 
Primul  poem  compus  a  fost  dedicat  regelui  său  din  York  —  De  Regibus 
et  Sanctis  Eboracensis  Ecclesiae.  La  acestea  se  adaugă  lucrări  de  exegeză 
ca  Exceptiones  Super  Priscianum,  faimoasa  Disputatio  Pipini  cum  Abino 
Scholastico,  manuale  de  lectură  şi  studiu,  comentarii  la  Biblie.  Potrivit 
statutului  său  de  colaborator  al  lui  Carol,  Alcuin  l-a  asistat  pe  acesta  in¬ 
diferent  de  tematică,  în  toate  consiliile,  participând  atât  la  discuţii  reli¬ 
gioase  cât  şi  la  discuţii  ştiinţifice  şi  politice.  Capacitatea  de  orientare 
multiplă  în  cadrul  studiului  o  întâlnim  şi  în  opera  lui  Beda.  Acesta  scrie 
lucrări  ştiinţifice,  ca  cele  de  gramatică,  aritmetică,  astronomie,  fizică,  cro¬ 
nologie  şi  morală,  tratate  despre  tropi  şi  figuri  de  stil,  tratate  despre 
ciclurile  evolutive  ale  lumii  şi  despre  timp.  Lucrările  sale  istorice  sunt: 
Historia  Ecclesiastica  Brittaniarum  et  Maxime  Gentis  Anglorum,  tratate 
despre  Ţara  Sfântă  şi  despre  numele  iudaice.  în  ceea  ce  priveşte  litera¬ 
tura  de  factură  biblică  a  scris:  Exemplificarea  primelor  trei  capitole  din 
Cartea  Facerii,  Comentariu  la  Pentateuh,  Patru  cărţi  de  explicaţii  alego¬ 
rice  la  Regi,  întrebări  la  primele  două  cărţi  din  Regi,  explicaţii  alegorice 
la  cărţile  lui  Tobit  şi  Esdra,  comentarii  la  Evangheliile  de  la  Matei,  şi 
Lyuca,  comentarii  la  Faptele  Apostolilor,  la  epistolele  canonice  şi  la  Apo- 
calipsă.  La  acestea  se  adaugă  omilii  şi  predici,  martirologii  în  versuri. 
Dintre  lucrările  lui  Beda  care  s-au  pierdut,  dar  despre  care  ştim  că  au 
existat,  multe  sunt  comentarii  la  parabole,  la  Eccleziast,  la  epistolele 
Pauline,  un  martirologiu.  De  asemenea,  există  unele  lucrări  despre  care 
se  presupune  că  aparţin  lui  Beda,  fără  a  se  şti  aceasta  cu  certitudine: 
vieţile  mai  multor  sfinţi,  acte  martirice,  penitenţiale,  o  expunere  despre 

Iov,  comentarii  la  Epistolele  Sf.  Ap.  Pavel,  mai  multe  predici. 

în  ansamblu,  putem  spune  despre  Beda  că  avea  vaste  cunoştinţe  de 
drept  roman,  de  combinare  a  muzicii  cu  poezia,  că  avea  cunoştinţe  des¬ 
pre  arta  poeziei,  calculul  matematic,  astronomie  şi  astrologie. 

Beda,  cunoscut  şi  după  apelativele  Călugărul  sau  Venerabilul,  s-a 
născut  într-o  familie  anglo-saxonă,  în  671,  data  morţii  sale  apărând  dife¬ 
rit  în  diverse  mărturii:  735  —  26  mai,  potrivit  stareţului  din  Dunholm, 
733  —  după  Tritheim,  776  —  după  Barcnius,  care  aprecia  viaţa  lui  Beda 
la  105  ani.  Cea  mai  acceptată  dată  este  cea  transmisă  de  stareţul  mănăs¬ 
tirii  de  la  Dunholm.  Viaţa  lui  Beda  se  găseşte  în  colecţia  Surius  la  10  mai 
iar  în  Actcs  Bollandistes  la  27  mai. 

Potrivit  propriilor  mărturii,  Beda  s-a  născut  pe  teritoriul  mănăs¬ 
tirii  de  la  Jarow,  a  rămas  orfan  la  vârsta  de  cinci  ani  şi  a  fost  încredin¬ 
ţat  de  rude  stareţului  de  la  Jarow,  spre  creştere  şi  educaţie.  La  nouăspre¬ 
zece  ani  a  fost  hirotonit  diacon,  iar  la  treizeci  de  ani  a  fost  hirotonit  preot. 
După  o  viată  de  studiu,  dar  şi  după  o  intensă  activitate  pedagogică,  Beda 
a  fost  îngropat  la  Durham,  purtând  titlurile  de  Doctor  şi  Sfânt  al  Bisericii. 

Pe  parcursul  vieţii  sale  desfăşurată  în  întregime  în  mănăstire,  pen¬ 
tru  a  putea  scrie  şi  organiza  cunoştinţele  dobândite  potrivit  unui  pro¬ 
gram  cu  valoare  didactică,  Beda  aşează  la  baza  operei  sale  parcurgerea 
unei  vaste  bibliografii  ce,  în  majoritatea  ei,  provenea  de  la  mănăstirile 
din  Canterbury,  Hexam  şi  York.  Nu  în  ultimul  rând  Beda  foloseşte  bi¬ 
blioteca  propriei  sale  mănăstiri,  cu  un  efectiv  de  carte  dublat  în  timpul 
abatelui  Ceolfrith.  Lectura  călugărului  britanic  cuprinde  în  primul  rând 
Biblia  în  variantele  ei  Vulgata  şi  Septuaginta.  Apoi  Beda  citeşte  comen¬ 
tarii  la  Scriptură  de  Augustin,  Ambrozie,  Ieronim,  Grigorie  cel  Mare,  Ori- 
gen,  Cassiodorus,  Ciprian,  Victorin. 

Lucrările  istorice  din  bibliografia  lui  Beda  sunt:  Cronica  lui  Euse- 
biu  de  Caesareea,  De  Viris  Illuslribus  de  Ieronim,  lucrări  aparţinând  lui 
Iosefus,  Orosius,  Cassiodorus,  Marcellinus,  Grigorie  de  Tours.  Dc  aseme¬ 
nea,  Beda  citeşte  lucrările  de  gramatică  aparţinând  lui  Isidor,  Istoria  na¬ 
turală  de  Pliniu,  lucrările  poeţilor  creştini  timpurii. 

,,Când  aveam  şapte  ani,  am  fost  dat,  prin  voia  rudelor,  în  grija  sta¬ 
reţului  Benedict  şi,  apoi,  a  lui  Ceolfrith,  pentru  a  fi  educat.  De  atunci  am 
petrecut  toată  viaţa  mea  în  această  mănăstire,  aplecându-mă  cu  totul  asu¬ 
pra  studiului  Scripturii  şi,  în  mijlocul  trăirii  disciplinei  şi  regulei  îndato¬ 
ririlor  zilnice  de  a  cânta  în  biserică,  a  fost  de  asemenea  plăcerea  mea  să 
învăţ  să  predau  sau  să  scriu“. 

O  perspectivă  a  cauzei  şi  a  efectului  leagă  activitatea  lui  Beda  de 
rezultatele  obţinute  de  Alcuin.  Ceea  ce  îi  uneşte  pe  cei  doi  este  convingerea 
că  orice  studiu,  oricât  de  divers,  se  află  în  slujba  cunoaşterii  biblice  şi  că 
principalul  liant  al  acestei  activităţi  este  preocuparea  pedagogică.  Ast¬ 
fel,  acordarea  unei  atenţii  deosebite  limbii  latine  nu  este  o  inovaţie  a  lui 
Beda,  ci  o  idee  receptată  încă  din  timpul  noviciatului  său  de  la  Theodore 
de  Canterbury  şi  Hadrian,  care  introduc  educaţia  formală  a  călugărilor. 
Insă,  potrivit  autoarei  Benedicta  Ward,  cel  care  a  oferit  studiul  limbii 
latine  drept  bază  Scriptura,  este  Beda.2 

La  data  la  care  Beda  se  ocupa  de  problemele  studiului,  acesta  nu 
exista  ca  o  necesitate  pentru  călugări.  Dictonul  de  bază  în  acest  sens  era 
,,Să  citeşti  cărţi  este  bine  dar  să  nu  posezi  nimic  este  cu  mult  mai  bine 
decât  oriceu.  Anglo-saxonii  nu  aveau  o  tradiţie  proprie  în  cultura  căr¬ 
ţilor.  In  Kent,  abia  Augustin  se  afirmase  nu  doar  ca  un  călugăr  misionar 
ci  şi  ca  un  călugăr  cu  educaţie.  Cu  timpul,  călugării  irlandezi  impun  mo¬ 
delul  monahului  cult  în  Northumbria.  Scopul  este  perfect  compatibil  con¬ 
diţiei  monahale;  cunoaşterea  Scripturii.  Dar  Beda  realizează  că  pentru 
aceasta  este  nevoie  de  instrumente:  cunoaşterea  limbii  latine,  cunoaş¬ 
terea  formelor  de  vorbire,  o  bună  cunoaştere  a  istoriei,  -a  misticii,  a  mij- 


2  Ibidem,  p,  20. 

loacelor  de  stil  şi  compoziţie.  Intre  toate  acestea  persista  o  fundamentală 
interdependenţă.  Numai  odată  cu  însuşirea  limbii  latine,  englezii  do¬ 
bândesc  accesul  la  bibliografia  continentală,  în  acest  moment  integrân- 
du-se  temporal  în  creştinismul  universal  şi,  prin  raportarea  la  rest,  defi- 
nindu-şi  propriile  particularităţi.  Scriptura,  problemele  de  cult,  nu  pot  fi 
abordate  fără  instrumentul  necesar  sau  fără  cunoaşterea  unor  domenii 
complementare:  poezie,  aritmetică,  cronologie,  astronomie,  ştiinţele  na¬ 
turii.  Toate  aceste  domenii  studiate  de  Beda,  asociate,  comparate  în  vede¬ 
rea  unui  studiu  biblic  mai  performant,  le  întâlnim  în  lucrări  diverse  şi 
strict  specializate.  Ele  însă  se  întâlnesc,  fără  excepţie,  în  cea  mai  com¬ 
plexă  şi  mai  cunoscută  lucrare  a  autorului:  Historia  Ecclesiasiica.  Con¬ 
diţia  lui  Beda  de  gânditor  nu  este  una  originală.  Impresionează  însă  ca 
istoric,  demonstrând  o  abilitate  aparte  de  a  depăşi  evidenţa  şi  de  a  pă¬ 
trunde  esenţa.  Gordon  Leff  afirmă  că  Beda  a  fost  într-un'  sens  părin¬ 
tele  renaşterii  carolingiene,  datorită  stabilirii  principalelor  puncte  de 
educaţie".3  Dintre  toate  lucrările,  Historia,  este  o  manifestare  deplină  a 
capacităţii  sale  didactice  pe  motivul  moralizator  al  istoriei,  speculând  o 
temă  ce  îşi  găseşte  rădăcinile  în  retorica  de  factură  clasică.  Beda  oferă  o 
complexă  lcx  historia,  într-o  carte  ce,  în  vreme,  solicită  o  cultură  echi¬ 
valentă  cititorului,  promovând  un  element  culturalizator  inedit.  Lucrarea 
oferă  predominanţă  coordonatelor  cronologice,  însă,  adiacentă  dezvol¬ 
tării  temporale,  se  deschide  dimensiunea  acelei  Sacra  Historia  un  trecut 
biblic  ce  urmăreşte,  echivalează,  călăuzeşte,  o  viaţă  creştină  nu  lipsită 
de  furtuni. 

Din  punct  de  vedere  compoziţional,  atrag  atenţia  trei  probleme: 
problema  textuală,  problema  calendaristică  şi  problema  pedagogică.  Prima 
şi  ultima  ţin  de  dimensiunea  istoriei  sacre  şi  de  condiţia  deontologică  a 
autorului.  în  ceea  ce  priveşte  problema  textuală,  o  importanţă  deosebită 
acordă  Beda  aspectelor  ce  ţin  de  stil:  concizia,  claritatea,  veridicitatea. 
Legat  de  acest  ultim  aspect,  articolul  lui  Peter  Hunter  Blair  dezvoltă 
ideea  potrivit  căreia  Beda  redactează  în  Historia  evenimente  despre  care 
ştie  cu  siguranţă  că  nu  s-au  întâmplat.  Roger  D.  Ray  afirmă.  însă  că,  în 
ciuda  vârstei  fragede  a  istoriografiei  creştine,  Beda  foloseşte  un  stil 
foarte  personal  de  redactare,  el  aranjând  materialele  astfel  încât  să  favo¬ 
rizeze  păstrarea  credinţei  şi  unităţii  ortodoxiei  engleze.4  însuşi  Beda 
arată  în  rândurile  lucrării  sale  că  nu  falsificarea  faptelor  istorice  ar  avea 
o  influenţă  pozitivă  asupra  lectorului,  ci  raportarea  acestor  fapte  —  bune 
sau  rele  deopotrivă  —  la  trecutul  de  aur  al  Bisericii  primare  şi,  mai  ales, 
la  perioada  biblică: 

„Căci  dacă  istoria  înregistrează  lucrurile  bune  ale  oamenilor  buni, 

ascultătorul  credincios  este  încurajat  să  imite  ceea  ce  este  bun,  iar 

dacă  înregistrează  faptele  rele  ale  oamenilor  răi,  slujitorul,  ascultă¬ 
torul  sau  cititorul  religios  este  încurajat  să  ocolească  tot  ceea  ce 


3  Gordon  Leff  —  Medieval  Thought  from  St.  Augustin  to  Ockham ,  Londra, 
1986,  p.  57. 

4  Ray  D,  Roger,  —  Bede ,  the  Exegete,  as  Historian  în  FamuZus  Christi, 
Londra,  1976,  p.  130. 

este  păcătos,  perseverând  în  urmărirea  a  ceea  ce  cunoaşte  că  este 

bun  şi  mulţumeşte  pe  Dumnezeu41.5 

Buna  credinţă  a  lui  Beda  rezultă  încă  din  Prefaţa  către  regele  Ceo- 
wulf.  Aici  autorul  face  o  trecere  în  revistă  a  izvoarelor  sale:  surse  orale 
şi  scrise,  primite  de  la  Roma  prin  Nothelm  —  preot  al  Bisericii  Londrei, 
care  a  consultat  arhivele  papale  în  timpul  lui  Grigorie  II  sau  informaţii 
primite  de  la  episcopul  Daniel  al  saxonilor  vestici,  aflat  încă  în  viaţă  în 
timpul  lui  Beda,  menţionat  drept  un  preţios  martor  ocular.  Alături  de 
aceste  date  stau  scrieri,  tradiţii  vechi,  date  transmise  de  abatele  Esi. 
Aproape  fiecare  carte  în  parte  are  menţionate  izvoarele  de  informaţii. 
Sunt  citate  lucrări  ca:  Praise  of  Virginis  a  preotului  Fortunatus,6  tradiţii 
arale  nesigure  pe  care  le  numeşte  „poveşti11,7  tradiţii  istorice  bine  cunos¬ 
cute  în  rândul  maselor  despre  care  afirmă  că:  „se  spune11,8  izvoare  fan¬ 
tastice  pe  care  nu  le  ia  In  considerare  din  punct  de  vedere  ştiinţific 
dar  pe  care  le  relatează  în  zelul  unei  informări  complete:  „până  în  zi¬ 
lele  noastre  oamenii  din  zonă  spun  poveşti  despre  minunatele  fapte  şi 
miracole  săvârşite  de  călugăriţa  Earcongota  dar  eu  trebuie  să  mă  rezum 
la  o  scurtă  prezentare  a  trecerii  ei  în  regatul  ceresc11,9  surse  orale  de  în¬ 
credere  care  transmit  relatările  martorilor  oculari:  „un  bătrân  frate  al 
mănăstirii  noastre  mărturiseşte  că  a  cunoscut  odată  un  om  credincios 
care  l-a  cunoscut  pe  Fursey  (...)  şi  a  auzit  de  aceste  minuna  din  chiar 
spusele  sale11,10  sau:  „mi  s-a  spus  de  către  un  foarte  de  încredere  preot 
de  o  vârstă  venerabilă,  care  spune  că  a  aflat  povestea  la  prima  mână11.11 
Astfel,  având  o  grijă  plină  de  scrupul  pentru  informaţia  transmisă,  ar  fi 
de-a  dreptul  o  acuză  de  rea  intenţie  a-1  suspecta  pe  Beda  de  măsluirea 
datelor  istorice  când  însuşi  afirmă:  „Nu  sunt  dependent  de  nici  un  autor, 
am  muncit  cinstit  să  transmit  ceea  ce  am  putut  dovedi14.12 

O  altă  discuţie  ridicată  de  textul  lucrării  lui  Beda  este  cea  refe¬ 
ritoare  la  minunile  relatate.  Wilhelm  Levison  suspectează  că  aceste  rela¬ 
tări  ar  fi  doar  compilaţii,  în  tradiţia  pildelor  anglo-latine,  a  poeziei  latine 
continentale  şi,  mai  ales,  a  celei  germane  de  factură  creştină  timpurie.  în 
prefaţa  la  ediţia  din  1968  a  Historiei,  Leo  Sherley-Price  consideră  rela¬ 
tările  minunilor  din  lucrare,  în  marea  lor  majoritate,  plagieri  ale  minu¬ 
nilor  neotestamentare.  însă  nu  toate  miracolele  relatate  de  Beda  sunt 
asemănătoare  celor  neotestamentare.  încă  din  cartea  I,  cap.  7,  marti¬ 
riul  Sf.  Alb  an  înfăţişează  un  tablou  asemănător  celui  ce  poate  fi  întâlnit 
în  martiriul  Sf.  Policarp:  „Uimit  de  atâtea  miracole  ciudate  judecătorul 
a  cerut  încetarea  persecuţiilor11.13  La  fel  ca  şi  Policarp,  preotul  Germanus 
stă  în  mijlocul  flăcărilor  unui  incendiu  fără  ca  acestea  să-l  cuprindă.14 

5  Beda,  —  A  History  of  the  Engîish  Church  and  People ,  Londra,  1968,  p.  33. 

6  Ibidem,  —  p.  44. 

7  Ibidem,  —  p.  99. 

8  Ibidem,  —  p.  109. 

9  Ibidem ,  —  p.  154. 

10  Ibidem ,  —  174. 

11  Ibidem,  —  p.  196. 

12  Ibidem ,  — p,  36. 

13  IbidemT  —  p,  47. 

14  Ibidem ,  —  p.  63. 

Unele  minuni  sunt  asemănătoare  celor  din  Vechiul  Testament:  Sfântul 
Alban  desparte  apele  unui  râu  pentru  a  trece,15  Sf.  Augustin  profeţeşte 
în  manieră  veterotestamentară,  ameninţând  poporul  în  cazul  în  care  îşi 
vor  întoarce  faţa  de  la  Dumnezeu,  un  băieţel  anunţă  moartea  apropiată 
a  unei  maici  în  timp  ce  agoniza  în  mănăstire.16 

Desigur,  o  parte  dintre  minuni  se  aseamănă  vizibil  cu  cele  rela¬ 
tate  în  Noul  Testament:  potolirea  unei  furtuni  pe  mare  după  indicaţiile 
lui  Aidan,  care  o  şi  prevede,  episcopul  Germanus  se  roagă  pentru  poto¬ 
lirea  unei  furtuni  pe  mare  şi  picură  apă  sfinţită  în  valuri,  aşa  cum  Aidan 
picură  ulei  sfinţit.17  Sunt  relatate  multe  vindecări:  Germanus  vindecă 
fiica  oarbă  a  unui  tribun  într-o  manieră  asemănătoare  învierii  fiicei  lui 
Iair.18  Dar  majoritatea  acestor  vindecări  sunt  menite  să  dovedească  în- 
tr-un  mod  spectaculos  adevărul  propovăduirii  misionarilor,  fiind  unul 
dintre  mijloacele  eficiente  de  convertire.  O  parte  dintre  aceste  minuni 
luptă  împotriva  ereziei.  Rolul  lor  în  context  este  diferit.  în  toate  minu¬ 
nile  relatate,  sfinţii  misionari  sunt  descrişi  drept  instrumente  ale  lu¬ 
crării  lui  Dumnezeu  în  lume.  Unica  paralelă  din  acest  punct  de  vedere 
cu  redactarea  biblică  este  şi  cea  firească:  „este  imposibil  de  relatat 
toate  minunile  săvârşite  de  Hristos  prin  slujitorii  Săi,  în  privinţa  vinde¬ 
cării  bolnavilor44.19  Acest  text  este  similar  celui  din  Evanghelia  de  la  Ioan, 
cap.  21,  vers.  25  şi  subliniază  atotputernicia. 

Pe  lângă  originala  manieră  în  care  o  carte  istorică  devine  un  com¬ 
plex  pretext  pedagogic,  care,  aşa  cum  vom  vedea,  exploatează  cunoş¬ 
tinţe  de  geografie,  ştiinţele  naturii,  numerologie,  Beda  continuă  prac¬ 
tica  tradiţională  cunoscută  sub  titlul  generic  de  naratio  veri  similis. 
în  pasajele  Historiei  se  regăsesc  câteva  locuri  comune  ale  istoriografiei 
medievale,  între  care  un  principiu  de  bază  este  digna  memoria,  cu  privire 
la  fapte,  nume,  paralele  biblice,  minuni44. 

Structura  compoziţională  a  Historiei  cuprinde  cinci  cărţi  ce  dez¬ 
voltă  următoarele  teme: 

—  Grigorie  cel  Mare  şi  venirea  lui  Augustin  în  Kent; 

—  Edwin  şi  Paulinus  în  Northumbria; 

—  Controversa  pascală  şi  sinodul  de  la  Withby; 

—  viaţa  lui  Cuthbert; 

—  sfârşitul  crizei  Paştilor  în  716. 

Pe  tot  parcursul  lucrării,  potrivit  unei  istoriografii  deja  consacrate 
la  momentul  elaborării  ei,  desfăşurarea  temporal-istorică  este  raporta  !:ă 
la  o  vârstă  de  aur  a  umanităţii.  O  tradiţie  istoriografică  în  vogă  pe  tot 
parcursul  Evului  Mediu  indică  această  perioadă  de  aur  a  omenirii  în 
timpul  împăratului  Augustus.  Până  la  Dante,  autorii  mai  mult  sau  mai 
puţin  religioşi  au  visat  un  rai  pământesc  al  cărui  prototip  rămâne  epcca 
de  pace  şi  prosperitate  a  împăratului  Augustus,  când  Hristos  apare  în 
lume  şi  se  pun  bazele  Bisericii  universale.  Tocmai  de  aceea,  Beda  îşi 


15  Ibidem,  —  p.  46. 

16  Ibidem,  — p.  219. 

17  Ibidem,  —  p.  62. 

18  Ibidem,  —  p.  60. 

19  Ibidem,  —  p.  62. 

începe  foarte  exactele  sale  liste  ale  succesiunii  imperiale  romane  de  la 
acest  împărat.  Este  de  remarcat  constanţa  cu  care  succesiunea  imperială 
este  urmărită  oarecum  în  detrimentul  succesiunilor  episcopale  britanice. 
Aceasta  probabil  şi  deoarece  era  de  dorit  raportarea  vieţii  creştine  în 
formare  a  poporului  anglo-saxon  la  desfăşurarea  ciclică,  constantă  a  isto¬ 
riei  unui  popor  de  mult  timp  creştin:  în  anul  798  de  la  fondarea  Romei, 
Claudius  al  patrulea  împărat  în  succesiunea  ce  începe  cu  Augustus".20 
Date  istorice  foarte  exacte  privesc  anumite  evenimente  legate  de  pontifii 
romani:  „Grigorie,  un  eminent  învăţat  şi  administrator,  a  fost  ales  pon¬ 
tif  al  scaunului  apostolic  roman  în  al  zecelea  an  (582  d.  Hr.)  al  domniei 
împăratului  Mauriciu,  al  cincizeci  şi  patrulea  de  la  Augustus  şi  a  con¬ 
dus  Biserica  Romei  treisprezece  ani,  şase  luni  şi  zece  zile“.21  Mai  rar  în¬ 
tâlnim  în  Historia  liste  ale  succesiunii  episcopale:  „Mellitus,  episcop  al 
Londrei,  devine  al  treilea  arhiepiscop  al  Canterbury,  în  succesiunea  de  la 
Augustin"  .22  Punctul  de  plecare  al  acestor  liste  este  Augustin,  primul 
episcop  consacrat  pentru  teritoriile  britanice  şi,  totodată,  primul  misio¬ 
nar  oficial  englez. 

Istoria,  aşa  cum  este  văzută  de  Beda  în  Istoria  bisericească,  cuprinde 
şase  perioade,  corespunzând  celor  şase  zile  ale  croaţiei  şi  celor  şase 
vârste  ale  omului.  Există  cinci  cărţi  despre  trecut  care  au  fost  scrise  în 
a  şasea  vârstă.  Această  teorie  despre  vârstele  lumii  este  explicată  de  Beda 
în  lucrarea  sa  De  Temporum  Ratione.  într-o  paralelă  a  acestei  lucrări  cu 
Historia,  putem  găsi  următoarea  corespondenţă: 

Prima  vârstă  istorică  este  cea  a  timpului  căderii  lui  Adam,  a  înce¬ 
putului  temporal  al  omenirii.  Ea  se  referă  la  pruncia  creştină  a  anglo- 
saxonilor,  la  Augustin,  cel  care  a  adus  acest  popor  prin  misiunea  sa,  la 
viaţa  cea  adevărată  şi  veşnică,  aşa  cum  este  prezentat  în  prima  carte  a 
Historiei. 

A  doua  vârstă  istorică  este  cea  desfăşurată  de  la  Noe  la  Avraam. 
Este  vorba  de  copilăria  acestui  nou  popor  al  lui  Dumnezeu.  Cartea  a  doua 
prezintă  Biserica  engleză  a  primei  generaţii  de  convertiţi  la  creştinism. 

A  treia  vârstă  —  a  tinereţii,  de  la  Avraam  la  David,  corespunde  vie¬ 
ţii  creştine  roditoare  a  populaţiei  din  Northumbria. 

Vârsta  a  patra  este  cea  a  maturităţii.  Timpului  biblic  al-  regilor  îi 
corespunde  cartea  a  patra  despre  viaţa  Bisericii  în  timpul  prinţilor  an- 
glo-saxoni. 

A  cincea  vârstă  este  cea  a  bătrâneţii,  timpul  biblic  al  plecării  din 
Babilon  şi  al  nenorocirilor  poporului  evreu.  Ultima  carte  urmăreşte  spi¬ 
ritul  justiţiar  potrivit  căruia  evoluţiei  spre  rău  a  umanităţii,  Dumnezeu 
nu-i  poate  răspunde  decât  din  scaunul  osândei. 

Cunoscut  fiind  că  Beda  nu  împărtăşea  credinţele  milenariste  ale 
evului  său,  nici  vârstele  omenirii  nu  se  opresc  odată  cu  întreruperea  fi¬ 
rului  istoric  redactat.  Vârstei  a  şasea  a  consemnării  trecutului  îi  urmează 
vârsta  a  şaptea  a  eternului  sabat.  A  opta  vârstă  este  cea  a  învierii. 


20  Ibidem,  —  p.  41. 

21  Ibidem ,  —  p.  66. 

22  Ibidem,  —  p.  111, 

Ceea  ce  asigură  unitatea  compoziţională  a  Istoriei  bisericeşti  şi  le¬ 
gătura  dintre  cele  cinci  cărţi  este  vastul  evantai  al  viziunilor  şi  minuni¬ 
lor  —  atât  de  discutate  de  analiştii  de  azi  ai  textului  —  ce  plasează  per¬ 
sonajele  harismatice  ale  sfinţilor  şi  martirilor  în  odihna  şi  bucuria  celei 
de  a  şaptea  vârstă. 

Insă  vârstele  lumii  şi  conceptul  biblic  al  istoriei  mântuirii  nu  sunt 
singurele  structuri  ce  asigură  unitatea  compoziţională  a  lucrării.  Deşi  tema 
principală  care  străbate  această  carte  este  convertirea  anglo-saxonilor,  iar 
principala  idee  este  cea  a  împăcării  cu  Dumnezeu,  noţiunile  domeniilor 
complementare  nu  sunt  neglijate  de  autor.  Preocuparea  lui  Beda  pentru 
ceea  ce  este  cunoscut  sub  termenul  generic  computus  nu  este  întâmplă¬ 
toare.  Despre  nevoia  călugărilor  de  a  şti  să  numere  scrie  în  lucrările 
sale  De  Temporibus  şi  De  Temporum  Ratione.  Pentru  a  ajunge  la  medi¬ 
taţia  pe  tema  existenţei  noastre  guvernate  de  timp,  Beda  începe  în  pri¬ 
mul  capitol  al  lucrării  De  Temporum  cu  o  lecţie  despre  număratul  pe  de¬ 
gete  însoţită  de  planşe  ce  ilustrează  partea  practică  a  lecţiei.  De  la  această 
lecţie  simplă,  autorul  porneşte  în  dezvoltarea  unor  teme  mult  mai  difi¬ 
cile  şi  cu  un  conţinut  mult  mai  complex  ca  cea  a  limbajului  secret  al  nu¬ 
merelor,  în  care  fiecare  număr  reprezintă  o  literă.  însă,  în  centrul  aces¬ 
tor  preocupări,  trebuie  conştientizată  în  permanenţă  existenţa  umană. 
Omul  este  personajul  principal  al  istoriei,  evoluţia  sa  în  lume  o  urmă¬ 
resc  istoricii,  considerând-o  în  funcţie  de  unicul  scop  existenţial  al  fiin¬ 
ţelor  umane:  mântuirea. 

„în  anul  42  al  domniei  cezarului  Augustus,  în  anul  27  de  la  moartea 
Cleopatrei  şi  al  lui  Antonius,  când  Egiptul  a  devenit  provincie,  al 
treilea  an  după  a  193-a  olimpiadă,  în  anul  725  de  la  fondarea  Ro¬ 
mei,  acesta  este  anul  în  care  de  Dumnezeu  investitul  Cezar  a  impus 
o  foarte  sigură  şi  adevărată  pace,  Iisus,  Fiul  lui  Dumnezeu  consa¬ 
crând  a  şasea  vârstă  a  lumii  prin  venirea  Sa".23 

Tot  de  domeniul  calculului  cronologic  ţine  şi  una  dintre  controver¬ 
sele  care  au  frământat  Biserica  anglo-saxonă,  şi  anume  controversa  pas¬ 
cală,  rezolvată  abia  în  716  d.Hr.  Această  frământare  deopotrivă  teologică 
şi  cronologică,  conexă  ştiinţelor  naturale,  ştiinţelor  biblice  şi  istoriogra¬ 
fiei,  însoţeşte  firul  narativ  al  Historiei  pe  tot  parcursul  lucrării.  Astfel, 
Beda  înfăţişează  prin  maniera  de  considerare  a  subiectului  că  preocupa¬ 
rea  pentru  calcularea  datei  Paştilor  nu  este  una  exclusiv  seculară,  legată 
doar  de  revoluţia  Pământului.  în  această  judecată  trebuie  luate  în  seamă 
toate  datele  simbolismului  de  factură  cerească  şi  terestră  ce  se  asociază 
întâlnirii  timpului  cu  eternitatea.  Controversa  porneşte  cu  preocuparea 
anglo-saxonilor  pentru  lipsa  de  sincronizare  existentă  între  data  la  care 
sărbătoreau  Paştile  misionarii  veniţi  de  la  Roma  şi  data  sărbătorii  la  gali, 
diferenţă  din  care  rezultau  decalaje  temporale  cuprinse  între  o  săptă¬ 
mână  şi  patru  săptămâni.  Beda  îşi  demonstrează  cunoştinţele  astrono¬ 
mice,  asociindu-le  celor  de  patrologie  şi  celor  biblice;  Paştile  sunt  în  pri¬ 
ma  lună  a  anului  evreiesc  —  nisan  —  când  Dumnezeu  a  creat  lumea  şi  a 


23  Benedicta  Ward,  —  op.  c p.  77. 

eliberat  poporul  evreu  din  Egipt.  In  această  perioadă  Paştile  se  cele¬ 
brează  în  prima  noapte  cu  lună  plină.  Nu  este  însă  clar  cum  calculau 
evreii  data.  Dacă  este  nevoie  de  o  determinare  astronomică,  atunci  este 
necesar  un  calcul  al  fazelor  lunii  pe  o  lungă  perioadă  de  timp  ce  a  tre¬ 
cut.  La  data  controversei,  postul  devenise  o  practică  obişnuită  a  cultului. 
Din  această  cauză,  data  Paştilor  trebuia  cunoscută  cu  patruzeci  de  zile 
înainte.  La  dilema  deja  existentă  se  adaugă  faptul  că  celţii  considerau 
25  martie  ziua  echinocţiului  de  primăvară,  iar  românii,  după  calendarul 
iulian,  considerau  această  zi  ca  fiind  21  martie.  Alte  probleme  priveau 
momentul  începutului  zilei;  dimineaţa  sau  seara,  dacă  luna  răsare  sâm¬ 
băta  sau  duminica.  In  ciuda  tuturor  acestor  date  ale  problemei,  impor¬ 
tante  nu  se  dovedesc  elementele  de  aritmetică  aplicată  sau  compararea 
lor  abstractă  ci  găsirea  unităţii  creştine.  Data  serbării  Paştilor  apare  în 
rândurile  Historiei  alături  de  discuţiile  provocate  de  erezia  pelagiană. 
Cele  două  aspecte  ale  vieţii  religioase  britanice  preocupă  atât  pe  papa 
Honorius  cât  şi  pe  papa  Ioan,  în  prima  jumătate  a  secolului  VII  (Honorius 
I,  625 — 638;  Ioan  VI,  640 — 642).  Cei  doi  pontifi  au  scris  scoţilor  mai  multe 
scrisori  despre  Paşti  şi  erezia  pelagiană.  Beda  consemnează  corespon¬ 
denţa  în  capitolul  19  al  cărţii  a  II-a.  Controversa  ia  amploare  în  664,  im¬ 
plicând  clericii  din  Kent  şi  cei  din  Ţara  Galilor  împotriva  scoţilor,  a  căror, 
practică  era  contrară  Bisericii  Catolice  şi  practicii  ei.  Beda  transmite  o 
informaţie  orală  a  vremii  potrivit  căreia  la  curtea  din  Kent  se  sărbăto¬ 
rea  învierea  Domnului  de  două  ori,  deoarece  regina  încă  postea  atunci 
când  regele  sărbătorea  Paştile: 

„ Cearta  de-a  dreptul  începuse  să  tulbure  minţile  şi  conştiinţele 

multor  oameni  care  se  temeau  că  s-ar  putea  să  ia  numele  lui  Hris- 

tos  în  deşert"  ,24 

Soluţia  găsită  pentru  a  pune  capăt  controversei  a  fost  convocarea  unui 
sinod.  Adunarea  a  fost  prezidată  de  regele  Oswy,  iar  scopul  ei  a  fost 
acela  de  a  determina  care  dintre  tradiţii  este  cea  corectă.  Preotul  Wilfrid 
aduce  argumentul  practicii  universal  recunoscute  a  Romei.  Episcopul  Col- 
man  aduce  argumente  din  Evanghelia  de  la  Ioan: 

„Ioan,  urmând  obiceiul  Legii,  obişnuia  să  înceapă  sărbătorirea  Paş¬ 
tilor  în  seara  zilei  a  paisprezecea  a  lunii  întâi,  fără  să  îi  pese  dacă  va  că¬ 
dea  în  zi  de  sabat  sau  în  altă  zi.  Dar  Petru,  când  a  predicat  la  Roma,  a 
reamintit  că  este  o  zi  unică  după  sabat  când  Domnul  a  înviat  din  morţi 
şi  a  dat  lumii  speranţa  învierii,  realizând  că  Paştile  trebuiesc  sărbătorite 
după  cum  urmează:  ca  şi  Ioan,  în  acord  cu  Legea,  aşteptăm  răsăritul  lu¬ 
nii,  în  seara  zilei  a  paisprezecea  a  primei  luni  (...).  Dacă  ziua  ce  ur¬ 
mează  zilei  a  paisprezecea  nu  este  Duminică,  iar  Duminică  este  doar  în 
a  şaisprezecea  zi  sau  în  a  şaptesprezecea,  ori  în  altă  zi  până  îa  a  douăzeci 
şi  una,  aşteptăm  până  în  seara  sabatului  şi  începem  sărbătorirea".25  In 
final  controversa  se  rezolvă  pe  temeiul  textului  biblic: 

„Şi  Eu  îţi  zic  ţie  că  tu  eşti  Petru  şi  pe  această  piatră  voi  zidi  Bise¬ 
rica  Mea  şi  porţile  iadului  nu  o  vor  putea  birui. 


24  Beda,  —  op,  cif.,  p.  187. 

25  Ibidem,  —  p  189—190. 

Şi  îţi  voi  da  cheile  împărăţiei  cerurilor  şi  orice  vei  lega  pe  pământ 
va  fi  legat  şi  în  ceruri,  şi  orice  vei  dezlega  pe  pământ  va  fi  dezlegat  şi  în 
ceruri"  (Mt.  16,  19-20).  Argumentul  acesta  a  fost  adus  de  preotul  Wil- 
frid,  dar  autoritatea  care  l-a  impus  sinodului  de  la  Whitby  şi  episcopului 
Colman  a  fost  regele  Oswy.  întrebându-1  pe  Colman  dacă  asemenea  au¬ 
toritate  a  fost  acordată  şi  episcopului  său  Columba,  părintele  spiritual 
al  grupării  lui  Colman,  acesta  din  urmă  se  vede  nevoit  să  recunoască 
diferenţa:  „Atunci,  afirmă  Oswy,  Petru  este  păzitorul  porţilor  cerului  şi 
n-am  să-l  contrazic.  Am  să  mă  supun  lui  în  toate,  cu  toate  cunoştinţele 
mele  şi  cu  toată  priceperea  mea,  pentru  ca  altfel,  când  voi  ajunge  la  por¬ 
ţile  cerurilor,  să  nu  se  întâmple  să  nu  găsesc  pe  nimeni  să-mi  deschidă, 
pentru  că  cel  care  păstrează  cheile  şi-a  întors  faţa".26  Astfel  s-a  adoptat 
practica  pascală  a  Romei  datorită  autorităţii  primului  ei  episcop. 

în  710  d.Hr.,  abatele  Ceolfrith  trimite  arhitecţi  regelui  picţilor  şi, 
prin  aceştia,  unele  scrisori  despre  sărbătoarea  Paştilor: 

„Sunt  trei  reguli  în  Sfânta  Scriptură  care  determină  timpul  la  care 
se  sărbătoresc  Paştile.  Două  dintre  acestea  sunt  date  de  Dumnezeu  în 
Legea  lui  Moise,  iar  a  treia  este  adăugată  în  Evanghelie,  ca  o  consecinţă 
a  Patimilor  şi  învierii  Domnului  nostru.  Pentru  că  Legea  cere  ca  Paştile 
să  fie  ţinute  în  prima  lună  a  anului,  în  a  treia  săptămână  a  lunii,  ceea  ce 
înseamnă  între  a  cincisprezecea  şi  a  douăzeci  şi  una  zi  a  lunii.  Acestora 
li  se  adaugă  porunca  apostolică  de  a  aştepta  Duminica  celei  de  a  treia 
săptămâni,  iar  ciclul  pascal  se  va  calcula  din  această  zi".27 

Cu  menţionata  corespondenţă  ia  sfârşit  controversa  pascală,  Beda 
încheind  capitolul  21  al  Cărţii  a  cincea  într-o  notă  de  mulţumire  dată  de 
constatarea  unanimităţii. 

Ştiinţa  despre  numere  l-a  fascinat  pe  Beda  nu  doar  în  latura  ei 
practică,  aplicabilă  în  istorie,  ci  şi  sub  aspectul  ei  simbolic,  potrivit 
Benedictei  Ward,  autorul  manifestând  un  interes  aparte  pentru  o  înţe¬ 
legere  simbolică  a  Bibliei,  prin  numere.  Străbate  această  pasiune  pentru 
simbolistica  numerelor  şi  din  capitolul  19  al  Cărţii  a  treia,  unde  Beda 
relatează,  într-un  spaţiu  narativ  neobişnuit  de  larg  pentru  astfel  de  teme, 
viziunea  lui  Fursey,  nobil  irlandez  „prin  gândire  şi  naştere".  Fursey,  că¬ 
zând  în  transă,  îşi  părăseşte  trupul  de  la  apusul  soarelui  până  la  cântatul 
cocoşilor,  timp  în  care  a  văzut  corul  îngerilor  cântând.  După  trei  zile,  pă- 
răsindu-şi  a  doua  oară  trupul,  a  văzut  chinul  demonilor,  iar  un  înger 
i-a  arătat  patru  focuri  ce  mistuiau  lumea:  primul  era  făţărnicia,  al  doilea 
era  lăcomia,  al  treilea  era  ura,  iar  al  patrulea  era  cruzimea.  în  aceste 
flăcări  a  văzut  diavoli  ce  strigau  plini  de  mânie  împotriva  drepţilor.  După 
ce  a  văzut  îngerii  protectori  ai  naţiunii  sale,  Fursey  a  fost  readus  în 
trupul  său  de  către  trei  îngeri.28 

Alături  de  ştiinţa  despre  numere,  o  fascinaţie  deosebită  o  exercită 
asupra  lui  Beda  studiul  lucrurilor  create,  ştiinţele  naturale.  Una  dintre 
lucrările  în  care  această  pasiune  pentru  natură  dobândeşte  dezvoltare  te- 


26  Ibidem,  —  p.  192. 

27  Ibidem,  —  p.  316. 

28  Ibidem,  —  p.  172—173. 

matică  proprie,  este  De  Natura  Rerum.  In  Istoria  bisericească,  ea  este 
afirmată  încă  din  primele  pagini  care  descriu  poziţia  geografică  a  Bri- 
taniei: 

„Britania,  cunoscută  oficial  ca  Albion,  este  o  insulă  în  ocean,  ce  se 
întinde  spre  N-V,  la  o  distanţă  considerabilă  de  ţărmurile  Germaniei,  Ga¬ 
iţei  şi  Spaniei,  care  împreună  formează  cea  mai  mare  parte  a  Europei. 
Britania  are  800  mile  lungime,  200  mile  lăţime,  cu  excepţia  unui  număr 
de  promotorii,  astfel  încât  coasta  are  o  lungime  de  3600  mile.  (...)  Bri¬ 
tania  este  bogată  în  grâu  şi  cherestea,  are  păşuni  pentru  vite  şi  animale 
de  povară,  viţa-de-vie  cultivându-se  în  diferite  localităţi.  Sunt  multe  spe¬ 
cii  de  păsări  de  mare  şi  de  uscat,  sunt  multe  izvoare  şi  multe  râuri  ce 
abundă  în  peşte.  Somonii  şi  ţiparii  sunt  deosebit  de  mulţi,  pe  când  foci, 
delfini  şi  uneori  balene  se  pot  pescui  mai  rar.  Există  de  asemenea  o  mare 
varietate  de  scoici  ca  midiile  în  care  se  găsesc  perle  deosebite  în  câteva  cu¬ 
lori  ca  roşu,  purpuriu,  violet,  verde,  dar  mai  ales  alb.  (...)  Pământul  are 
bogate  zăcăminte  de  cupru,  fier,  plumb  şi  argint.  De  asemenea  sunt 
cărbuni  de  o  foarte  bună  calitate,  nestemate  negre  ce  atunci  când  sunt 
puse  pe  foc  alungă  şerpii.  (...)  Pentru  că  Britania  se  află  la  nord  faţă 
de  poli,  nopţile  sunt  scurte  vara,  iar  la  miezul  nopţii  îţi  este  greu  să  spui 
dacă  încă  mai  pâlpâie  înserarea  sau  se  apropie  zorii,  de  vreme  ce  scarele 
noaptea  trece  nu  departe  de  pământ,  în  călătoria  sa  dinspre  nord  înapoi 
spre  est“  .29 

In  mod  evident,  Beda  nu  poate  face  excepţie  de  la  principalul  punct 
de  referinţă  al  existenţei  omeneşti  nici  în  această  descriere: 

„In  prezent  sunt  în  Britania,  în  armonie  cu  cele  cinci  cărţi  ale  Legii 
divine,  cinci  limbi  şi  patru  naţiuni:  englezi,  britanici,  scoţi  şi  picţi“.3n 
Această  gradaţie  descriptivă  se  încheie  cu  o  imagine  care  ne  înfăţişează 
în  Britania  un  tărâm  al  făgăduinţei:  „insula  abundă  în  lapte  şi  miere  şi 
nu  lipsesc  vinul,  peştele,  căprioarele  roşii  sălbatice**. 

In  dorinţa  de  transmitere  a  unei  informaţii  corecte,  dar  şi  de  a  nu 
pierde  ocazia  unei  scurte  prelegeri  prilejuite  de  desfăşurarea  textuală 
întâlnim  în  Historia  lămuriri  ce  se  referă  la  evoluţiile  toponimice  cu  mai 
multe  elemente:  „la  mănăstirea  din  Streanacshalch,  ceea  ce  înseamnă  The 
Bay  of  the  Beacon“  sau  „Wilfaresdun,  ceea  ce  înseamnă  Wilfar’s  HiU“. 

Întreaga  complexitate  a  lucrării  este  asigurată  compoziţional  de  uni¬ 
tatea  conferită  stilistic  şi  tematic.  Câteva  teme  dezvoltate  în  Historia  ur¬ 
măresc  firul  narativ  până  la  sfârşit.  Una  dintre  teme  este  întâlnită  la 
toţi  istoricii  creştini  ai  epocii  şi  priveşte  o  constantă  perspectivă  provi¬ 
denţială  asupra  evenimentelor  istorice.  Această  coordonată  a  textului 
oferă  autorului  prilejul  folosirii  plastice  a  mijloacelor  clasice  de  stil 
si  compoziţie.  întâlnim  elementul  de  antipatie  menit  să  sublinieze  rela¬ 
ţia  existentă  între  împăcarea  cu  Dumnezeu  în  viaţa  creştină  şi  pacea 
lumească  ca  rezultat  al  acestei  împăcări:  „Britanicii  se  bucură  de  pace 
până  la  erezia  ariană".  Drept  o  lucrare  a  providenţei  sunt  înfăţişate  plă¬ 
gile  ce  lovesc  pe  cei  abătuţi  de  la  dreapta  credinţă,  prezentaţi  în  con- 


29  Ibidem,  —  p.  37—38. 

30  Ibidem,  —  p.  38. 

trast  cu  cei  credincioşi.  In  perioadele  de  rătăcire  nu  doar  laicii  se  fac  vino¬ 
vaţi  de  crime  şi  acte  de  cruzime,  ci  şi  preoţii  „devin  beţivi,  urăsc,  se  ceartă 
şi  sunt  violenţi,  aruncând  de  la  ei  uşorul  jug  al  lui  Hristos".  Antiteza  este 
folosită  şi  în  descrierea  taberei  de  drept-credincioşi  a  lui  Germanus,  ală¬ 
turi  de  tabăra  pelagiană.  Urmând  unele  clişee  des  folosite,  Beda  Înfăţi¬ 
şează  pe  eretici  mult  prea  preocupaţi  de  deşertăciunea  propriei  imagini, 
în  timp  ce  Germanus  cucereşte  populaţia  prin  argumente  logice,  prin  ha¬ 
rul  emanat  de  predică  şi  virtutea  desăvârşită  în  fapte  minunate.  Ere¬ 
ticii  poartă  robe  magnifice,  bogat  ornamentate  şi  sunt  înconjuraţi  de  o 
mulţime  adulatoare.  Punctul  culminant  al  relatării  este  momentul  în¬ 
tâlnirii  dintre  cele  două  tabere  în  faţa  poporului  venit  să  aleagă.  Această 
descriere  în  antiteză  demonstrează  deopotrivă  faptul  că  Beda,  pe  lângă 
statutul  de  istoric  şi  pe  lângă  permanent  conştientizata  ţinută  teologică, 
se  dovedeşte  a  fi  un  scriitor  talentat:  „de  o  parte  cugetarea  umană,  pe  de 
alta  credinţa  divină,  pe  de  o  parte  mândrie,  pe  de  alta  smerenie,  pe  de  o 
parte  Pelagius,  de  cealaltă  parte  Hristos".31 

O  altă  temă  prin  natura  lucrării  desfăşurată  pe  tot  parcursul  nara¬ 
tiv,  este  cea  a  evoluţiei  vieţii  bisericeşti  de-a  lungul  fragmentului  isto¬ 
ric  dat.  Un  accent  deosebit  pune  autorul  pe  factorul  uman  de  o  ţinută 
creştină  deosebită.  Odată  cu  venirea  lui  Germanus  este  promovat  şi  cultul 
moaştelor,  minunile  ce  au  Ioc  în  prezenţa  moaştelor  afirmând  condi¬ 
ţia  intermediară  a  sfinţilor.  Principala  metodă  misionară  este  exem¬ 
plul  personal:  „Ei  erau  tot  timpul  în  rugăciune,  posteau  şi  prive- 
gheau,  predicau  cuvântul  vieţii  (...)  priveau  lucrurile  lumeşti  ca 
având  o  mică  importanţă  şi  acceptau  doar  cele  necesare  vieţii". 
Sunt  redate  în  paginile  lucrării  multiplele  iniţiative  de  ridicare  de  biserici 
în  strânsă  legătură  cu  cristalizarea  cultică:  „creştinii  se  adunau  să  cânte 
psalmi,  să  se  roage,  să  săvârşească  liturghia,  să  predice,  să  boteze".  In 
corespondenţa  dintre  Augustin  şi  papa  Grigorie  I  cel  Mare,  într-un  nu¬ 
măr  de  nouă  întrebări,  răzbate  grija  păstorului  deopotrivă  pentru  aspec¬ 
tele  principale  cât  şi  pentru  cele  secundare  ale  vieţii  de  toate  zilele  a  creş¬ 
tinilor  din  Britania.  Augustin  primeşte  răspuns  la  întrebările  sale  privind 
relaţia  episcopului  cu  clerul,  scopurile  în  care  pot  fi  folosiţi  banii  pri¬ 
miţi,  căsătoria  preoţilor,  maniera  săvârşirii  liturghiei,  probleme  de  drept 
canonic  legate  de  căsătoria  rudelor  şi  probleme  legate  de  jurisdicţie.  în 
satisfacerea  propriei  pasiuni  pentru  vers,  Beda  nu  poate  ocoli  ocazia  de 
a  cita  în  Historia  epitaful  versificat  al  papei  Grigorie: 

„O  sfânt  preot,  toată  lucrarea  şi  rugăciunea  ta 

Lui  Dumnezeu  i-ai  oferit  cu  grijă  de  păstor, 

Biruitor  acum  culegi  răsplată  dreaptă, 

Ridicat  în  loc  înalt,  slujitor  al  Domnului" 

Opera  lui  Beda  este  remarcabilă  în  propria  contemporaneitate  atât 
prin  întindere  cât  şi  prin  conţinut.  Dar  care  a  fost  audienţa  acordată  lui 
Beda?  S-a  bucurat  el  de  o  asemenea  autoritate  încât  denumirea  de  părinte 
al  renaşterii  carolingiene  ce  i  s-a  acordat,  să  nu  fie  o  simplă  speculaţie? 

31  Ibidem,  —  p.  60. 

32  Ibidem,  —  p.  70. 

33  Ibidem,  —  p,  99. 

Diîi  acest  punct  de  vedere,  Antonia  Gransen  consideră  că  reputaţia  de  is¬ 
toric  pe  care  o  are  Beda  nu  poate  fi  separată  de  cea  de  sfânt  sau  de  Pă¬ 
rinte  al  Bisericii.  Historia  Ecclesiastica  a  fost  folosită  in  Evul  Mediu  atât 
ca  sursă  de  inspiraţie  spirituală,  în  vederea  unei  renaşteri  religioase,  sau 
ca  principală  sursă  de  informaţii  despre  renaşterea  northumbriană.  Cro¬ 
nicarii  au  folosit  lucrările  lui  Beda  pentru  informaţie,  depinzând  de  aces¬ 
tea  pentru  a  stabili  continuitatea  istorică  a  poporului  englez.  In  cazul  in 
care  informaţiile  Historiei  nu  coincid  cu  informaţiile  altor  istorici,  cele 
furnizate  de  Beda  au  fost  întotdeauna  considerate  ca  având  o  mai  mare 
greutate.34  Beda  cunoaşte  un  prestigiu  special  prin  propria  viaţă  şi  propria 
muncă,  iar  istoria  sa  bisericească  este  o  carte  de  referinţă,  furnizând 
exemple  ale  unor  cazuri  precedente  în  vederea  rezolvării  unor  dispute. 
Potrivit  autoarei  Antonia  Gransen,  autoritatea  scrierilor  lui  Beda  cu¬ 
noaşte  perioade  cu  grade  de  influenţă  diferite: 

a)  Prima  perioadă  —  cea  care  urmează  morţii  lui  Beda.  Historia 
oferă  o  listă  cronologică  bine  închegată  şi  o  serie  de  documente  dintre 
care  o  parte  greu  accesibile  sau  pierdute.  Acum  Beda  primeşte  numele  de 
părinte  al  analelor  northumbriene  timpurii,  aducând  în  acelaşi  timp  o 
importantă  contribuţie  tradiţiei  hagiografice.  Materialul  de  bază  al  mar- 
tirologiilor  engleze  scrise  în  această  perioadă  se  află  în  paginile  Istoriei 
Bisericeşti,  în  Viaţa  Sf.  Cuthbert,  în  Vieţile  abaţilor.  Aceste  lucrări  s-au 
dovedit  a  avea  o  mare  influenţă  asupra  renaşterii  monahale  de  la  sfâr¬ 
şitul  secolului  X.  Scrierile  lui  Beda  au  avut  influenţă  asupra  autorilor  ce 
i-au  urmat,  mai  ales  în  ceea  ce  priveşte  îmbogăţirea  tradiţiei  hagiografice, 
aceştia  comparându-şi  lucrările  cu  ale  lui  sau  ascultându-i  sfaturile. 

b)  A  doua  perioadă  priveşte  influenţa  de  istoric  avută  de  Beda  în 
sec.  X.  In  această  epocă,  interesul  învăţaţilor  părăseşte  istoria  în  favoarea 
ştiinţei  numerelor,  deci  şi  influenţa  istoriografică  exercitată  de  Beda  scade. 
Dar  manualele  elaborate  acum  se  bazează  pe  lucrările  despre  numere:  De 
Temporibus  Ratione,  De  Temporibus,  De  Natura  Rerum.  Atenţia  pe  care 
Beda  o  acordă  cultului  sfinţilor  se  răsfrânge  asupra  întregii  evoluţii  reli¬ 
gioase  a  poporului  britanic,  în  perioada  sa  anglo-saxonă. 

c)  în  a  doua  jumătate  a  secolului  XI,  Historia  devine  sursă  de  inspi¬ 
raţie  pentru  curentul  monahal  dezvoltat  în  nordul  Britanici. 

d)  In  secolul  XII,  scrierile  lui  Beda  devin  sursă  de  inspiraţie  pentru 
aşezămintele  monahale  cisterciene  din  Scoţia.  Un  astfel  de  centru  este 
Rîevaulx,  fondatorul  mănăstirii,  Maurice,  ajungând  să  fie  cunoscut  drept 
un  al  doilea  Beda41. 

e)  Intre  1200  şi  1500,  reputaţia  de  istoric  pe  care  o  are  Beda,  deşi 
fără  amploarea  precedentă,  nu  era  deloc  neglijabilă.  Autoritatea  istorică 
de  care  s-a  bucurat  Beda,  a  slujit  unor  cauze  jurisdicţionale  precum  cele 
din  timpul  lui  William  Rufus  şi  Henry  I,  privind  egalitatea  scaunelor 
mitropolitane  de  York  şi  Londra,  potrivit  instrucţiunilor  date  de  către 
papa  Grigorie  cel  Mare  lui  Augustjn.  In  ceea  ce  priveşte  disputele  pe  tema 
continuităţii  creştinismului  englez  în  perioada  anglo-normandă,  se  poate 


34  Antonia  Gransden  —  Bede’s  Beputation  as  an  Historum  in  Medieval  En 
Qland,  în  Journal  of  Ecclesiastical  History,  nr.  4/oct.  1981,  p.  388. 

demonstra  pe  textul  Historiei  nu  doar  continuitatea  dar  şi  gloria  spiri¬ 
tuală  a  acestei  perioade  istorice. 

începând  cu  arhiepiscopul  Theodor  şi  abatele  Hadrian  de  Canter- 
bury,  cultura  de  înaltă  ţinută  se  dezvoltă  în  Irlanda,  în  Northumbria  sau 
în  Malmesbury.  Tradiţia  studiului  continental  îmbogăţeşte  şi  se  îmbogă¬ 
ţeşte  în  Britania,  scrierile  unor  autori  ca  Adhelm,  Beda,  Alcuin  care  re¬ 
prezintă  şcolile  de  la  Malmesbury,  Wearmouth-Jarow,  York,  afirmând 
nou  formata  cultură  anglo-latină. 

în  timpul  papei  Agathonus  (678-681),  vizitează  Britania  consilierul 
papal  Bcnifaeiu.  Plecând  din  teritoriile  inspectate,  el  încă  nu  auzise  de 
Beda  şi  încă  nu  văzuse  Historia  Ecclesiastica  în  735,  când  predă  raportul 
său  pontifului  roman.  Faptul  că  faima  lui  Beda,  incontestabilă  între  gra¬ 
niţele  ţării  sale,  ajunge  pe  continent,  poate  fi  demonstrat  tocmai  prin 
persoana  lui  Bonifaciu.  Acesta  din  urmă  ajunge  să-l  citească  pe  Beda  abia 
în  ultimii  ani  ai  propriei  sale  vieţi.  De  aceea  roagă  pe  Egbert  de  York  sau 
pe  abatele  Hwaetbert  de  la  Wearmouth  şi  Jarrow  să  îi  procure  câteva 
exemplare  ale  lucrărilor  lui  Beda.  în  acest  moment  devine  o  certitudine 
pentru  cultura  bisericească  de  pe  continent  că  Beda  este  ,,o  nouă  stea 
ce  străluceşte  pe  cerul  Yorkului.35  Când  Egbert  satisface  rugămintea  lui 
Bcnifaeiu,  consilierul  papal  cere  un  nou  rând  de  cărţi  ale  călugărului  en¬ 
glez,  iar  fascinaţia  faţă  de  erudiţia  unui  om  ce  a  trăit  întreaga  sa  viaţă 
în  secluziune  nu  mai  poate  fi  o  întâmplare.  Scopul  acestei  cereri  de  carte 
este  pus  de  Bonifaciu  în  legătură  cu  utilitatea  lor  pentru  procesul  instrui¬ 
rii  predicatorilor,  factori  principali  ai  procesului  de  renaştere  culturală 
şi  spirituală  inţiat  de  Carol  cel  Mare.  Dar  de  această  dată  cel  care 
recomandă  lectura  operei  lui  Beda  nu  este  Alcuin,  nativ  englez, 
educat  probabil  în  spiritul  admiraţiei  faţă  de  mentorul  său  dar  şi  al  cul¬ 
turii  bisericeşti  britanice.  Bonifaciu  nu  poate  fi  acuzat  nici  de  nevino¬ 
vate  afinităţi  naţionale  sau  de  încadrarea  într-un  clişeu  educaţional  ce 
l-ar  determina  să  se  îndrepte  spre  locuri  culturale  familiare.  Iar  Bonifaciu 
la  rândul  său  nu  a  fost  un  caz  singular.  Lullus  cere  lucrările  lui  Beda  însă 
are  şi  un  gest  de  reverenţă  faţă  de  sfinţenia  Venerabilului,  trimiţând 
daruri  la  mormântul  lui,  ceea  ce  ne  face  să  credem  că  şi  personalitatea 
călugărului  englez  dobândeşte  o  recunoaştere  specială  pe  continent.  Lul¬ 
lus  primeşte  Historia  Ecclesiastica  însoţită  de  autobiografia  autorului  şi 
lista  scrierilor  sale.  Astfel,  la  mijlocul  sec.  IX,  lista  lucrărlor  lui  Beda  a 
fost  copiată  la  mănăstirea  din  Murbach,  folosind  pentru  înregistrarea  ace¬ 
lor  scrieri  bediene  aflate  în  posesia  aşezământului,  menţionând  în  ace¬ 
laşi  timp  care  dintre  ele,  care  lucrări  existau  fără  a  fi  achiziţionate. 

La  sfârşitul  sec.  VIII,  bibliotecile  din  Britania  erau  una  dintre  prin¬ 
cipalele  surse  de  carte  pentru  britanicii  plecaţi  pe  continent.  De  ase¬ 
menea.  cei  ce  au  fost  instruiţi  de  britanici,  precum  Liudger  de  către  Al¬ 
cuin,  iau  cu  ei,  aşa  cum  a  luat  şi  Liudger  la  Utrecht,  în  773,  ceea  ce  purta 
numele  generic  de  ,,copiam  librorum“%.  Cultura  continentală  găseşte  în 
cultura  britanică  un  mijloc  de  promovare  inedit.  Datorită  fascinaţiei  exer- 


35  Wilhelm  Levison  —  England  and  the  Continent  in  the  Eight  Contur  y. 
Oxford,  1968,  p.  140. 

citate  în  mediile  culte  de  către  opera  ştiinţifică  anglo-saxonă,  multe  lu¬ 
crări  continentale  sunt  popularizate  în  mediul  lor  de  redactare,  bene¬ 
ficiind  de  un  factor  de  răspândire  britanic.  Textele  italiene  ajung  la  citi¬ 
torii  germani  şi  francezi  prin  intermediul  englezilor.  Această  manieră 
de  promovare  culturală  se  aseamănă  cu  maniera  de  lucru  a  Venerabilului 
Beda  care,  deşi  a  trăit  întreaga  sa  viaţă  în  mănăstire,  a  avut  la  dispoziţie 
o  bibliografie  vastă  pentru  acel  moment  istoric,  concepând  astfel  o  operă 
şi  o  metodă  pedagogică  ce  va  influenţa  cultura  europeană  pentru  cel  pu¬ 
ţin  un  secol.  în  ce  măsură  bibliotecile  europene  erau  îndatorate  anglo- 
saxonilor  se  poate  deduce  din  numărul  de  manuscrise  britanice  care  au 
fost  distruse  în  timpul  invaziilor  vikinge  dar  au  supravieţuit  prin  copiile 
lor  exportate.  între  aceste  manuscrise  se  află  şi  scrisoarea  lui  Cuthbert 
despre  moartea  lui  Beda  răspândită  la  scurt  timp  după  ce  a  fost  redac¬ 
tată. 

în  aceste  condiţii,  relaţiile  culturale  dezvoltate  între  ţările  euro¬ 
pene  şi  Britania  nu  pot  decât  să  dobândească  influenţă  în  funcţie  de  do¬ 
meniul  cultural.  Una  dintre  coordonatele  acestor  relaţii  porneşte  de  la 
Beda  şi  se  continuă  cu  Alcuin.  Dacă  ar  fi  să  considerăm  doar  scrierile 
martirologice  bediene,  vom  constata  că  ele  reuşesc  să  amprenteze  în¬ 
treaga  literatură  de  specialitate  care  i-a  urmat.  Metoda  de  lucru  consa¬ 
crată  do  călugăr,  în  domeniul  istoriografie,  mai  ales  în  lucrările  de  crono¬ 
logie,  a  fascinat  pe  cei  preocupaţi  prin  luciditatea  de  care  a  dat  dovadă. 
Tabelul  Pascal  are  ca  punct  de  plecare  lucrarea  de  aceeaşi  factură  a  lui 
Dionysius.  în  vederea  afirmării  unui  nou  gen  de  anale,  adoptarea  erei 
creştine  a  fost  un  pas  făcut  mai  întâi  de  anglo-saxoni,  de  la  care  a  fost 
preluat  ulterior  de  către  europenii  Comentariile  la  texte  biblice  ce 
au  drept  autori  pe  Beda  şi  Alcuin  au  primit  tributul  lucrărilor  genului 
care  au  urmat.  Descrierile  viziunilor  din  paginile  Histoniei  au  o  vizibilă 
influenţă  asupra  textelor  similare  scrise  de  Bonifaciu. 

Fenomenul  renaşterii  impune  în  primul  rând  conceptul  schimbării. 
Această  schimbare  priveşte  realizarea  euristică  dar,  aproape  întotdeauna 
priveşte  şi  revenirea  la  vechile  valori  şi  la  reconsiderarea  lor.  însuşi 
termenul  de  renaştere  presupune  o  anumită  restaurare.  Factorii  acestui 
proces  sunt  puterea  creatoare  umană,  întotdeauna,  în  cazul  renaşterilor 
spirituale,  dublată  de  elementul  creştin,  de  spiritul  care  asigură  progre¬ 
sul.  Până  la  sfârşitul  evului-mediu,  ideea  de  renaştere  a  fost  afirmată  de 
forma  sa  teologică. 

Istoria  literaturii  a  arătat  că  o  redactare  inexactă  din  punct  de  ve¬ 
dere  ştiinţific  poate  avea  valoare  literară.  Adeseori  lipsa  valabilităţii  ştiin¬ 
ţifice  a  fost  înlocuită  cu  mitologia  sau  fantasticul.  Este  evident  însă,  pentru 
oricine  încearcă  să  înţeleagă  perspectiva  din  care  a  gândit  Beda  propriile 
lucrări,  că  textului  biblic  nu  i  se  poate  asocia  decât  valoarea  ştiinţifică. 
Miticul  şi  fantasticul  sunt  incompatibile  textual  cu  informaţia  teologică. 
Problema  ştiinţifică  a  epocii  în  care  a  gândit  Beda  era  depărtarea.  Dimen¬ 
siunea  acestei  depărtări  transformă  cunoaşterea  în  fantezie.  Conştientizat 
teologic  asupra  limitelor  fizice  şi  intelectuale  ale  fiinţei  umane,  Beda 


36  Ibidem,  —  p.  170. 

nu  poate  fi  stânjenit  de  acest  neajuns,  deoarece  asociază  toate  descope¬ 
ririle  lumeşti  adevăratei  cunoaşteri,  primită  prin  revelaţie  divină.  Există 
deopotrivă  depărtare  spaţială  şi  temporală.  Trecutul  şi  spaţiul  sunt  două 
necunoscute  ce  pot  fi  analizate  în  profunzime  prin  paralelă  biblică.  Dar 
istoria  şi  geografia  ca  ştiinţe,  prin  popularizare  contribuie  la  desfiinţarea 
tendinţelor  fantastice  ale  gândirii  ignorante.  Obstacolului  temporal  îi  co¬ 
respunde  obstacolul  forţelor  naturale  necunoscute,  obstacolul  adversită¬ 
ţilor  naturale.  în  acest  context  Beda  arată  că  erudiţia  primeşte  o  valoare 
asociată  ei  prin  conştentizarea  scopului  soteriologic  al  existenţei.  Lacu¬ 
nele  istorice,  locurile  cartografice  albe,  forţele  dezlănţuite  ale  naturii, 
toate  se  desluşesc  în  lumina  providenţei  divine.  Gândirea  umană  are  ne¬ 
voie  să  conştientizeze  avansul  intr-un  anumit  domeniu,  pentru  ca  de  aceste 
achiziţii  informatice  să  poată  lega  noi  descoperiri.  Potrivit  acestei  idei, 
Beda  asociază  avansului  teologic  performanţele  geografiei,  istoriei,  astro¬ 
logiei,  geologiei  etc. 

Călătoria  este  simbolul  renaşterii  în  orice  epocă.  Ea  presupune  cer¬ 
cetare  şi  transmitere  de  informaţie.  Drumurile  dintre  marile  formaţiuni 
statale  se  nasc  din  constatarea  secătuirii  interne.  Vechile  elanuri,  efortul 
depăşirii  teritoriale  prin  cuceriri  repetate,  gloria  iniţiativelor  se  stinge  în 
imperiul  carolingian  încă  din  momentul  apogeului,  făcând  primul  pas  al 
declinului.  La  celălalt  capăt  al  drumului,  se  află  însă  un  popor  a  cărui 
voinţă  de  împlinire  creştină  se  manifestă  în  exaltarea  umanistă,  în  cul¬ 
tivarea  idealului  naţional  şi  în  dinamismul  populaţiei.  Acesta  este  poporul 
anglo-saxon.  Imperiul  carolingian  ce  cultivase  o  extindere  dimen¬ 
sională  în  toate  sectoarele  are  nevoie  de  o  iniţiativă  pentru  a  putea  asigura 
evadarea  din  structura  vechilor  forme.  Experienţa  ce  a  constituit  punctul 
de  plecare  în  evadarea  culturală  britanică  are  o  configuraţie  specială  prin 
statutul  monahal  al  gânditorului  ei.  El  fixează  principalele  obiective  ale 
instrucţiei  ştiinţifice.  Venerabilul  Beda  este  deopotrivă  sfântul,  istori¬ 
cul,  teologul  care  dispune  de  o  imensă  bogăţie  de  intuiţii  şi  de  noi  aso¬ 
cieri  ale  datelor  cunoaşterii.  Ca  atare,  Beda  trăieşte  global  un  registru 
de  cunoaştere  amplificat,  ordonându-1,  oferindu-i  norme  şi  reguli.  Per¬ 
sonalitatea  şi  opera  acestui  gânditor  britanic  au  servit,  prin  ineditul 
metodelor  şi  al  atitudinii  faţă  de  studiu,  drept  model  oamenilor  de  ştiinţă 
din  alte  ţări  şi  chiar  din  alte  epoci.  Dicţionarul  Enciclopedic  de  Teologie 
Catolică37  menţionează  ediţiile  în  care  a  fost  tipărită  opera  lui  Beda,  în¬ 
cepând  cu  prima,  din  1688,  la  Cologne,  purtând  subtitlul:  „Venerabilis 
Bedae,  presbiteri  Anglo-Saxonis,  Doctor  Ecclesiae,  vere  illuminati.  Opera 
theologica,  martirologica,  historica,  philosophica  et  rhetorica  .  . .  divisa 

in  thomos  VIII“.  Alte  ediţii  ale  operei  lui  Beda  sunt  cele  din:  1693  — 
prin  îngrijirea  lui  Henry  Wharton,  văzând  lumina  tiparului  la  Londra, 
1843  —  tot  la  Londra,  prin  grija  lui  Giles,  în  1843  John  Sith  adaugă  alte 
scrieri  bediene  unei  ediţii  din  1772  a  Historiei,  iar  în  1838,  Stevenson  edi¬ 
tează  doar  opera  istorică,  la  Londra.31 


37  Dictionnaire  Encyclopâdique  de  la  Thâologie  Catholique,  voi.  II,  Paris,  1945 
33  Chambers’s  Encyclopaedia,  voi.  II,  Londra,  1953. 

Potrivit  Marelui  Dicţionar  Enciclopedic,  publicat  în  1955  la  Torino, 
ucenicii  lui  Beda  au  fost  în  număr  de  60039,  prin  ei  afirmându-se  impor¬ 
tanţa  instrucţiei  complexe,  ceea  ce  i-a  adus  titlul  de  ,, Părinte  al  educa¬ 
ţiei  naţionale  engleze".  Tradiţia  sa  a  fost  continuată  de  Alcuin,  care  do¬ 
bândeşte  o  prestanţă  socială,  politică  şi  culturală  deosebită  în  cadrul  im¬ 
periului  earolingian. 

Programul  reformei  carolingiene  păstrează  în  mod  constant  coor¬ 
donatele  spirituale  şi  culturale  trasate  de  şcoala  clericală  şi  monahală 
britanică,  iar  experienţa  lui  Alcuin  este  strâns  legată  de  această  opţiune. 
Instrumentele  culturale  folosite  rămân  aceleaşi,  atât  în  viziunea  lui  Beda 
cât  şi  în  viziunea  lui  Alcuin:  cărţile  şi  şcoala. 

Mediul  de  dezvoltare  al  iniţiativei  culturale  va  fi  consacrat  la  pala¬ 
tul  lui  Carol  cel  Mare.  Această  primă  formă  de  învăţământ  a  fost  desti¬ 
nată  împăratului,  familiei  şi  anturajului  său,  cu  timpul,  însă,  formând 
viitori  episcopi  şi  abaţi  răspândiţi  în  întregul  imperiu.  Se  afla  în  uz  prac¬ 
tica  dăruirii  titlurilor  de  abate  sau  episcop,  iar  Carol  a  dăruit  lui  Alcuin 
nu  mai  puţin  de  şase  mănăstiri  a  căror  abate  a  devenit.  Această  reţea  de 
nuclee  culturale  în  persoanele  curtenilor  imperiali,  va  oferi  unitate  ideo¬ 
logică  şi  culturală  Europei  carolingiene.40 

Agentul  culturalizator  al  procesului  se  dovedeşte  a  fi  limba  latină. 
Primul  obiectiv  este  cel  al  restaurării  unei  limbi  pure.  Irlandezii  şi  anglo- 
saxonii  sunt  singurii  literaţi  ai  curţii  imperiale  preocupaţi  de  folosirea 
limbii  latine  în  cadrul  unei  populaţii  cu  o  limbă  maternă  neînrudită.  De 
vreme  ce  în  Italia,  diferenţierea  dintre  limba  latină  şi  cea  vorbită  era 
prost  făcută,  în  Anglia,  unde  limba  clasică  nu  avea  rădăcini,  nu  există 
justificare  pentru  adoptarea  unei  forme  populare.  Mai  mult,  faptul  că 
irlandezii  vorbeau  o  limbă  cu  structură  barocă,  trezeşte  afinităţi  pen¬ 
tru  expresia  lingvistică  din  punct  de  vedere  gramatical  corectă  şi  tot¬ 
odată  marcată  de  claritate.  Profesorii  anglo-saxoni  restaurează  pe  conti¬ 
nent  o  limbă  latină  pură,  personalitatea  principală  a  acestei  misiuni  do- 
vedindu-se  Alcuin,  fără  îndoială  cel  mai  capabil  să  dovedească  accesibi¬ 
litatea  disciplinelor  legate  de  studiul  acestei  limbi.  Tratatele  sale  despre 
ortografie,  gramatică,  compoziţie,  arată  o  mare  grijă  pedagogică,  tribu¬ 
tară  tradiţiei  cu  origini  în  opera  bediană. 

Instrument  necesar  unui  studiu  organizat  şi  unei  elaborări  literare 
accesibile,  scrisul  devine  un  punct  important  al  programului  reforma¬ 
tor.  Minuscula  carolingiană  se  afirmă  şi  datorită  grijii  lui  Alcuin  de  a 
dezvolta  scriptorium-ul. 

Răspândirea  cărţii  în  cadrul  imperiului  are  ca  obiectiv  exclusiv 
cartea  religioasă:  Sfânta  Scriptură,  evangheliare,  sacramentare.  Este  şi 
această  practică  o  amprentă  specific  britanică.  în  Britania,  cultura  latină 
fiind  importată  printr-o  filieră  misionară  cu  un  clar  accent  clerical,  se 
preocupă  exclusiv  de  domeniul  cultic  şi  cel  al  răspândirii  credinţei.  însuşi 
Beda  foloseşte  domenii  profane  în  vederea  aprofundării  biblice,  lucrările 


39  Grade  Dizionario  Enciclopedice ),  voi.  II,  Torino,  1995. 

40  Jacques  Paul  —  Biserica  şi  Cultura  în  Occident ,  voi.  I,  Ed.  Meridiane^ 
Bucureşti,  1996,  p.  159. 

sale,  indiferent  de  temă,  neavând  însă  alt  obiectiv.  Aceeaşi  practică  a- 
doptă  şi  Alcuin  la  curtea  lui  Carol  cel  Mare.  O  scrisoare  a  sa  din  798 
sau  799  arată  că  palatul  dispune  de  o  Istorie  naturală  a  lui  Pliniu,  cărţi  de 
istorie,  coduri  de  drept,  alte  lucrări  laice.41  Aceste  lucrări  au  fost  folosite 
pentru  utilitatea  lor  practică  dar  niciodată  popularizate  în  epocă.42 

Abia  în  secolul  X,  urmaşii  lui  Alcuin  vor  fi  cei  care  vor  structura 
artele  liberale  sau  profane  în  Trivîum  şi  Quadrivium,  după  un  raţiona¬ 
ment  al  apropierii  acestor  domenii  de  cel  biblic.  Cele  şapte  arte  liberale 
afirmate  în  epocă  sunt:  gramatica,  retorica,  dialectica  sau  logica,  pe  de 
o  parte,  şi  geometria,  aritmetica,  astronomia,  muzica,  pe  de  altă  parte. 
Nu  putem  să  nu  observăm  identitatea  acestui  program  cultural  cu  cel  afir¬ 
mat  structural  în  opera  Venerabilului  Beda.43  Aceasta  rămâne,  indiferent 
de  formalismul  generaţiilor  ulterioare,  o  sursă  vie,  eliberată  de  orice  in¬ 
hibare  a  geniului. 

In  ciuda  vechimii  Istoriei  Bisericeşti,  lucrarea,  o  capodoperă  deo¬ 
potrivă  istorică,  teologică,  pedagogică,  unică  în  structura  sa,  şi-a  mani¬ 
festat  strălucit  triumful,  ocupând  acele  poziţii  ce  vor  fi  revendicate  mai 
apoi  în  întreaga  lume  modernă. 

Drd.  DANA  HRIB 


41  Ibidem,  voi.  I,  p.  174. 

42  Nichita  Runcan  —  Importanţa  operei  istoricului  bisericesc  Beda  Venera¬ 
bilul,  în  „Mitropolia  Banatului**,  nr.  5/1987,  p.  47. 

43  Leon  Leviţchi  —  Istoria  Literaturii  Engleze,  voi.  I,  Ed.  Dacia,  Cluj -Na¬ 
poca,  1985,  p.  36-38. 

DUMINICA  DUPĂ  BOTEZUL  DOMNULUI 
(Botezul  Domnului  —  Praznic  al  luminării) 

„Poporul  care  stătea  în  întuneric  a  văzut  lumină  mare  şi  celor  ce 
şedeau  în  latura  şi  în  umbra  morţii  lumină  le-a  răsărit"  (Matei,  IV,  16). 


Iubiţi  credincioşi, 

Cuvintele  pe  care  le-aţi  auzit  sunt  desprinse  din  Evanghelia  zilei, 
în  care  se  vorbeşte  despre  începutul  predicii  Mântuitorului,  îndată  după 
Botezul  în  Iordan.  însăşi  duminica  de  astăzi  este  numită  duminica  după 
Botezul  Domnului.  De  altfel,  până  în  ziua  de  14  ianuarie  suntem,  liturgic 
vorbind,  în  interiorul  Praznicului  Bobotezei,  respirând  încă  din  atmosfera 
de  sfinţenie  harică  a  acestei  mari  sărbători. 

In  general  sărbătorile  Bisericii  sunt  îmbogăţite  de  o  lucrare  harică 
mai  abundentă  ca  zilele  de  rând.  Prezenţa  lui  Dumnezeu  şi  a  lucrării 
harice  devin  mai  sensibile  şi  datorită  mulţimii  îngerilor  care  însoţesc  tai¬ 
nic  sfintele  slujbe,  mângâind  duhovniceşte  pe  toţi  cei  care  participă  la  ele. 
Aşa  se  explică  starea  emoţională  de  mare  bucurie,  însoţită  de  linişte  şi 
pace,  care  ne  stăpâneşte  In  zilele  praznicelor  noastre,  uitând  parcă  de  ne¬ 
cazuri,  boli,  neîmpliniri,  ameninţări  etc.  Astfel  de  simţăminte  am  retrăit 
şi  cu  prilejul  Sfintelor  Sărbători  de  la  cumpăna  anilor  1998-99.  Cu  deose¬ 
bire,  Botezul  Domnului  este  prin  excelenţă  un  praznic  al  luminări,  aşa 
cum  mărturisim,  de  altfel,  în  finalul  troparului  tradiţional:  . . .  Cel  Ce 
Te-ai  arătat  Hristoase,  Dumnezeule;  şi  lumea  ai  luminat ,  mărire  Ţie»". 
Bobotează  aminteşte,  însă,  nu  numai  de  evenimentul  sfânt  de  la  Iordan, 
ce  marchează  începutul  predicii  Mântuitorului  care  va  umple  lumea  de 
lumină,  ci  şi  de  botezarea  catehumenilor  (noii  convertiţi  dintre  iudei  şi 
neamuri),  în  primele  secole  creştine.  Se  ştie  că  până  în  jurul  anului  375 
Crăciunul  şi  Bobotează  se  prăznuiau  împreună,  la  6  ianuarie.  Totodată, 
că  noii  convertiţi  nu  erau  botezaţi  numai  la  Paşti,  ci  şi  la  Crăciun  şi  Bo¬ 
botează.  De  aceea  se  cântă  Câţi  în  Hristos  v-aţi  botezat,  în  Hrîstos  v-aţi 
şî-mbrăcat,  la  Sf.  Liturghie,  în  lcc  de  Sfinte  Dumnezeule.  Şi,  fapt  reve¬ 
lator,  la  botez  catehumenii  erau  îmbrăcaţi  în  haine  albe,  pe  care  le  purtau 
apoi  o  săptămână,  din  care  pricină  se  numeau  şi  „luminaţi"  . . .  Propriu- 
zis,  se  numeau  aşa  datorită  „luminii  cunoştinţei",  luminii  harice  primite 
în  apele  Botezului. 

Botezul  Domnului  şi  al  catehumenilor  amintesc,  totodată,  şi  de  Bo¬ 
tezul  nostru,  al  fiecăruia.  Şi  noi  ne  numim,  în  consecinţă,  luminaţi,  pen- 

tru  că  suntem  purtători  ai  luminii  harului  Sf.  Botez.  Iar  prăznuirea  Naş¬ 
terii  şi  Botezului  Domnului  reînnoieşte  în  fiecare  an  lumina  harului  care 
inundă  cu  bucurie  tainică  sufletele  evlavioase.  Această  lumină  este 
anunţată  expresiv  încă  de  la  Crăciun,  prin  troparul  Naşterii:  „Naşterea 
Ta,  Hristoase,  Dumnezeul  nostru,  răsărit-a  lumii  lumina  cunoştinţei .  . 
fiind  confirmată,  apoi,  prin  exprimarea  liturgică  a  troparului  Bobotezei,, 
de  care  am  amintit  mai  sus. 


Iubiţi  credincioşi, 

«* ' 

i  .  .  t 

^  m  .  ■  •  J  f 

Ce  dorim,  de  fapt,  să  evidenţiem,  prin  cele  evocate?  Că  recunoaş¬ 
tem,  toţi  cei  care  mărturisim  că  am  prăznuit  Crăciunul  şi  Bobotează,  a 
fi  purtători  ai  luminii  baptismale,  harice,  care  ne  deosebeşte  de  necreş¬ 
tini,  liberi  cugetători  etc.,  etc.  Că  suntem,  adică,  oameni  luminaţi!  Că  sun¬ 
tem  purtătorii  lumini  harice  primite  la  Botez,  reaprinsă  la  praznicele 
prin  care  am  trecut  recent.  Căci  am  serbat  Crăciunul,  Tăierea  împrejur 
a  Domnului  şi  Bobotează,  participând  la  Sf.  Liturghie;  ne-am  spovedit 
şi  ne-am  împărtăşit;  am  sărutat  Icoana  Naşterii  Domnului;  am  colindat 
şi  am  ascultat  colinde;  am  fost  binecuvântaţi  prin  stropire  cu  agheasmă 
mare,  noi  şi  casele  noastre.  Gustăm,  în  aceste  zile  (până  în  14  ianuarie, 
la  odovania  sau  încheierea  praznicului  Bobotezei)  din  agheasma  mare* 
luăm  anafura  etc.,  etc.  Dar  să  fim  atenţi  şi  să  nu  ne  amăgim:  suntem, 
oare,  cu  adevărat  luminaţi,  sau,  după  trecerea  zilelor  de  praznic,  ne  în¬ 
toarcem  la  vechile,  necrcştineştile,  necuviincioasele  purtări,  însoţite  de 
scufundări  în  prea  multele  griji  pământene,  cu  feţele  întunecate,  cu  lene- 
viri  şi  delăsări,  cu  vorbe  necugetate,  cu  punerea  în  cui  a  creştineştii  haine 
luminate  a  Botezului  şi  îmbrăcarea  „salopetei44  ateisto-comuniste  liber- 
cugetătoare?  ...  In  consecinţă,  nu  cumva  redevenim  indiferenţi  şi  opaci* 
deprimaţi  şi  alarmişti,  creduli  faţă  de  orice  zvon  emanat  de  răspândaci, 
uitând  pur  şi  simplu  de  Dumnezeul  Cel  în  Treime,  Care  S-a  arătat  la 
Iordan  şi  Care  nu  pierde  nici  o  clipă  din  vedere  a  se  griji  de  făpturile  Sale? 
Nu  cumva  suntem  „ortodocşi44,  „luminaţi14,  numai  de  sărbători,  numai 
în  Biserică,  iar  în  afară  ne  amestecăm  cu  cei  ce  vieţuiesc  în  întuneric  şi 
săvârşesc  faptele  întunericului?  Nu  cumva  amânăm  înfăptuirea  bunelor 
hotărâri  pentru  un  ipotetic  „mâine"  pe  care  nu  ştim  că-1  vom  mai  apuca? 
în  acest  sens  este  binevenită,  credem,  o  pildă  din  Pateric:  „Un  frate  a 
întrebat  pe  Awa  Pimen,  zicând:  „Avvo,  au  fost  doi  oameni:  unul  călugăr 
şi  altul  mirean;  călugărul  a  socotit  seara  ca  dimineaţa  să  lepede  cinul 
şi  mireanul  a  socotit  seara  ca  dimineaţa  să  se  facă  călugăr;  însă  amândoi 

au  murit  în  noaptea  aceea.  Oare,  ce  Ii  se  va  socoti  lor?44  Şi  a  zis  bătrânul: 
„călugărul  a  murit  călugăr  şi  mireanul  mirean,  că  în  ce  s-au  aflat,  în 


aceea  s-au  dus44.  (Pentru  Awa  Pimen). 


Fraţi  creştini. 


—  •  ă  — -  i 


Socotim  că  este  bine  a  ne  pune  întrebări  ca  cele  de  mai  sus,  acum* 


la  început  de  an,  pentru  a  ne  întări  împotriva  noilor  ameninţători,  reali 

şi  inventanţi,  atât  sub  aspectul  vieţii  materiale  cât  şi  al  celei  spirituale, 
totodată  împotriva  tuturor  ispitelor  care  ne  vin  dinafară,  dar  şi  dinăun¬ 
trul  nostru .  ♦ . 

Mai  ales  să  nu  uităm  (mai  mult,  să  fim  fericiţi!)  că  suntem  orto¬ 
docşi,  binecuvântaţii  dreptei  credinţe,  nu  beneficiarii  unei  religii  oare¬ 
care.  Să  nu  uităm,  cu  puerilă  uşurătate,  de  sfintele  şi  frumoasele  slujbe 
la  care  am  participat,  căci  viaţa  liturgică  este  însăşi  respiraţia  noastră 
duhovnicească,  cultul  ortodox  fiind,  după  mărturia  teologului  rus  Sergiu 
Bulgakov,  „ceva  unic  în  creştinătatea  întreagă*  El  uneşte  culmile  inspi¬ 
raţiei  creştine  cu  cea  mai  frumoasă  moştenire  antică  primită  din  Bizanţ. 
Viziunea  frumuseţii  spirituale  se  uneşte  cu  cea  a  frumuseţii  lumii.  Este 
cerul  pe  pământ,  manifestarea  lumii  spirituale;  este  arta  ideală,  care  prin 
ea  însăşi  ne  dă  sentimentul  dulceţii  Bisericii  • . (Ortodoxia,  trad.  N. 
Grosu,  Sibiu,  1933,  p.  162). 

Uneori  poate  ne  ruşinăm  de  faptul  că  suntem  ortodocşi,  alteori  nu 
realizăm  valoarea  inestimabilă  a  ortodoxiei.  Alături  de  mărturia  citată 
din  teologul  Sergiu  Bulgakov,  socotim  potrivit  a  mai  face  încă  trei 
scurte  evocări: 

1.  Părintele  Dr.  Nicolae  Dura,  parohul  românilor  din  Viena,  a  scris 
recent  un  articol,  publicat  în  oficiosul  Patriarhei  noastre,  Vestitorul  Or¬ 
todoxiei  (dec.  1998),  cu  titlul  „Bucuria  de  a  fi  ortodox1*  în  care  se  spune 
Intre  altele:  „Există  acasă,  dar  şi  In  diasporâ  unii  aşa-zişi  aparţinători 
ai  Ortodoxiei,  care  se  ruşinează  cu  apartenenţa  lor  confesională,  ca  de 
altfel  şi  de  limba  şi  identitatea  lor,  însă  majoritatea  covârşitoare  a  fiilor 
Bisericii  noastre  sunt  fericiţi  că  sunt  ortodocşi  . .  *"  (p.  1). 

2.  Episcopul  cărturar  Nicolae  Velimirovici  (1880-1956)  una  din  cele 
mai  reprezentative  figuri  ale  Bisericii  Ortodoxe  Sârbe  surori,  vorbind 
despre  Ortodoxie  spune:  „Credinţa  ortodoxă  este  toată  din  cer  şi  toată 
este  cerul.  Celelalte  credinţe  sunt  mai  mult  sau  mai  puţin  amestec  al  ce¬ 
rului  şi  al  pământului,  un  amestec  al  sfinţeniei  şi  al  păcatului.  Cândva 
întreaga  creştinătate  a  fost  ce  este  acum  Ortodoxia,  dar  pe  urmă  bucată  cu 
bucată  s-a  rupt  şi  s-a  separat  după  placul  păcatului  şi  al  filosofării  păcă¬ 
toase.  Iar  cauza  acestei  rupturi  şi  schisme  este  aceea  că  oamenii  au  ames¬ 
tecat  cerul  cu  pământul,  au  aruncat  praful  pământesc  în  strălucirea  di¬ 
vină,  căci  această  strălucire  divină  le-a  fost  prea  tare . . (Opere  com¬ 
pleta,  voi.  IX,  „Suflete  înviate14,  p.  169). 

3.  Monahul  Rafael  Noica,  fiul  cunoscutului  filosof  Constantin  Noica, 
mărturiseşte  că  atunci  când  a  îmbrăţişat  ortodoxia  (fiind  anglican  mai 
întâi,  după  mamă,  apoi  pentru  o  vreme  catolic),  a  simţit  o  bucurie  ine¬ 
fabilă.  El  spune:  „Omul  prin  fire  este  ortodox:  chinez,  libian,  negru  din 
Africa,  piele  roşie,  orice  ar  fi  el,  prin  firea  lui  este  ortodox . . .  Ortodoxia 
este  singura  realitate  a  omului ,  este  in  firea  omului . . ."  (Voi.  Celălalt 
Noica,  „Anastasia44, 1994,  p.  45). 

Iubiţi  credincioşi, 

Fericiţi  că  ne-am  născut  ortodocşi,  în  aceste  zile  când  vom  gusta 
din  agheasma  mare,  cu  credinţă,  nădejde  şi  dragoste,  să  ne  aducem  aminte 
de  propriul  Botez,  de  faptul  că  suntem  fii  ai  luminii,  aşa  cum  atenţio¬ 
nează  Marele  Pavel:  „Altădată  eraţi  întuneric,  iar  acum  sunteţi  lumină 

întru  Domnul;  umblaţi  ca  fi  ai  luminii! _ Şi  nu  fiţi  părtaşi  la  faptele 

cele  fără  roadă  ale  întunericului,  ci  mai  degrabă  osândiţi-le  pe  faţă!  (Efe- 
seni,  V,  8,  11).  Iar  în  alt  loc:  „Să  lepădăm,  dar,  lucrurile  întunericului  şi 
să  ne  îmbrăcăm  cu  armele  luminii.  Să  umblăm  cuviincios,  ca  ziua:  nu  în 
ospeţe  şi  în  beţii,  nu  în  desfrânări  şi  în  fapte  de  ruşine,  nu  în  ceartă  şi  în 
pizmă  . . (Romani,  XIII,  12,  13).  Numai  urmând  aceste  îndemnuri,  pu¬ 
tem  nădăjdui  intr-un  an  mai  bun,  pentru  noi,  familiile  noastre  şi,  nu  în 
ultimul  rând,  pentru  scumpa  dar  mult  încercata  noastră  ţară.  Amin. 


Preot  Lect.  Dr.  VASILE  GORDON 


PARABOLA  FIULUI  RISIPITOR 
(Predica  la  duminica  a  34-a  după  Rusalii) 

„Ci,  pe  când  era  el  încă  departe  l-a 
văzut  tatăl  său  şi  s-a  înduioşat ,  şi 
alergând  la  el  a  căzut  pe  grumajii  lui 
şi  l-a  sărutat"  (Luca  15,  20). 


P.  C.  Părinţi, 

Iubiţi  credincioşi, 

Toate  parabolele  Mântuitorului  sunt  frumoase  şi  pline  de  învăţături 
folositoare  şi  ziditoare  de  suflet.  Dar  dintre  acestea,  mi  se  pare  că  para- 
boia  fiului  risipitor  ocupă  un  loc  de  frunte,  fiind  pe  drept  numită  „evan¬ 
ghelia  evangheliilor" .  Prin  cuprinsul  şi  mesajul  ei,  ca  o  piatră  nestemată 
a  învăţăturii  evanghelice,  care,  ne  mişcă  şi  ne  cucereşte  prin  duioşia  şi 
măreţia  ei  fără  de  seamăn.  Din  ea  se  desprind  adevăruri  de  o  mare  în¬ 
semnătate  pentru  viaţa  noastră;  desfigurarea  pe  care  o  aduce  păcatul, 
trezirea  din  întunericul  imoral,  regăsirea  echilibrului  moral  prin  lacrima 
căinţei  şi  reîntoarcerea  la  o  viaţă  nouă. 

Dar,  mai  presus  de  toate,  pilda  fiului  risipitor  ne  descoperă,  în 
chip  strălucit,  orizontul  sublim  şi  neînchipuit  de  mare  al  bunătăţii  divine. 

E  vorba  în  această  pildă  de  un  tată  şi  doi  fii,  din  care  eroul  prin¬ 
cipal  este  fiul  cel  mai  mic,  care  la  un  moment  dat,  încrezător  în  pute¬ 
rile  sale,  şi  atras  de  ispita  plăcerilor  îşi  cere  partea  sa  de  avere  şi  pleacă 
in  lumea  largă.  După  acest  episod,  urmează  o  serie  întreagă  de  întâmplări 
şi  peripeţii.  Rând  pe  rând  îşi  cheltuieşte  averea  în  petreceri  şi  desmSer- 
dări.  Păcatele  l-au  sărăcit  şi  l-au  desfigurat,  banii  s-au  terminat  iar 
prietenii  l-au  părăsit,  a  rămas  gol  şi  singur.  Ajuns  în  această  situaţie  de 
mizerie  materială  şi  morală  e  nevoit  să-şi  caute  şi  să-şi  agonisească  pâi¬ 
nea  cea  de  toate  zilele.  Negăsind  altceva  mai  bun  se  angajează  paznic  la 
o  turmă  de  porci.  în  această  mizerabilă  postură,  în  adâncul  sufletului  său 
se  trezeşte  dorul  după  casa  părintească.  Simţea  că-1  arde  în  sufletul  său 
chinuit;  era  nostalgia  casei  părinteşti  pe  care  a  părăsit-o,  era  dragostea 
tatălui  celui  bun  care  îl  chema  şi-l  aştepta. 

Această  mare  iubire  constituie  punctul  culminant  care-1  face  să 
se  trezească  şi  să  ia  hotărârea  fermă  de  a  se  întoarce  acasă:  „Scula-mă-voi 
şi  mă  voi  duce  la  tatăl  meu  şi-i  voi  zice:  —  Tată,  iartă-mă,  greşit-am  la 

cer  şi  înaintea  la  şi  nu  mai  sunt  vrednic  să  mă  mai  numesc  fiul  tău" 
(Luca  15,  21). 

S-ar  putea  spune  multe  despre  stările  sufleteşti  şi  trupeşti  prin  care 
a  trecut  el  de  când  a  plecat  de  acasă  şi  până  la  întoarcerea  sa.  Poate,  în 
literatura  universală  s-au  scris  multe  pagini  sau  chiar  romane  întregi 
pe  această  temă,  fiindcă  viaţa  fiului  risipitor  din  Evanghelie  are  foarte 
multe  asemănări  cu  propria  noastră  viaţă.  Fie  că  ne  gândim  la  legătura 
sufletească  cu  Tatăl  ceresc,  fie  că  ne  gândim  la  aceea  cu  părinţii  noştri 
trupeşti,  oare  care  dintre  noi  nu  am  avut  momente  de  neascultare,  de 
împotrivire  sau  de  îndepărtare  de  ei?  De  multe  ori,  poate  socotindu-ne 
mai  înţelepţi  ca  ei,  nu  le-am  ascultat  sfatul  şi-am  rătăcit  pe  cărările  vie¬ 
ţii,  gustând  din  plin  din  paharul  durerii  şi  al  suferinţelor  de  to-t  felul. 
Rezultatul  îl  poate  mărturisi  în  taină,  fiecare  pentru  sine,  treaptă  la 
care  se  află  şi  importanţa  ce  o  are  în  viaţă  sfatul  părinţilor  şi  ajutorul 
lui  Dumnezeu.  Rătăciri  şi  rătăciţi  au  fost  şi  sunt  dintotdeauna,  eu  însă 
voi  încerca  să  mă  opresc  doar  la  chipul  şi  bunătatea  tatălui  din  această 
pildă,  deoarece  El  este  Tatăl  nostru  al  tuturora.  Copilul  cel  mic  şi  drag  îi 
cere  partea  de  avere.  El  putea  să  nu  i-o  dea,  ştia  că  o  va  risipi  fără 
folos,  dar  bunătatea  lui  nemărginită  nu-1  refuză,  îi  respectă  libertatea  de 
voinţă.  Copilul  pleacă  în  lume,  dar  ochiul  tatălui  său  este  mereu  cu  el. 
inima  lui  îndurerată  şi  răvăşită  de  fărădelegile  fiului  nu  încetează  să-l 
urmărească,  să-l  aştepte  şi  să-l  cheme  în  mod  tainic.  De  multe  ori  tatăl 
şi-a  aşteptat  copilul  în  fapt  de  seară  sau  în  miez  de  noapte  şi  de  câte  ori 
va  fi  privit  în  zare  să  vadă  dacă  nu  cumva  apare!  Şi,  dintr-odată  iată  că-î 
zăreşte  de  departe,  şi  în  loc  să-l  certe  şi  să-l  mustre  pentru  fărădelegea 
lui,  îl  îmbrăţişează  şi-l  sărută;  ...  în  loc  să-l  alunge,  îl  cheamă  în  casă 
şi-l  iartă;  şi  în  loc  să-l  aşeze  în  rândul  slugilor  (aşa  cum  ceruse  el)  po¬ 
runceşte  să  se  facă  ospăţ  mare  ca  să  se  bucure  toţi  de  întoarcerea  lui 
acasă.  Bunătatea  părintească  l-a  învăluit  aşa  de  mult  pe  fiul  rătăcit  în¬ 
cât  l-a  schimbat,  l-a  înnoit  şi  a  poruncit  să  i  se  dea  inel  în  deget  şi  să-l 

îmbrace  în  haine  noi. 

* 

Cât  de  mare  este,  aşa  cum  arată  această  pildă,  bunătatea  părintească 
a  lui  Dumnezeu.  El  ne  primeşte  cu  drag  şi  bucurie  atunci  când  ne  în¬ 
toarcem  acasă,  ne  iartă  şi  ne  îmbracă  în  darurile  Sale  cele  bogate. 

într-una  din  zile,  o  femeie  m-a  oprit  în  drum  şi  mi-a  zis:  „părinte, 
eu  aş  veni  la  biserică,  dar  vă  mărturisesc  sincer  că  îmi  este  ruşine  şi  de 
Dumnezeu  şi  de  oameni,  deoarece  n-am  mai  fost  de  mulţi  ani,  am  greşit 
eăutându-mi  mântuirea  in  altă  parte,  dar  acum  m-am  convins  că  am 

căutat-o  în  zadar  acolo  unde  am  fost".  La  acestea  i-am  răspuns:  „puteţi 
să  veniţi  liniştită,  întrucât  bunătatea  Părintelui  ceresc  ne  cheamă  pe 
toţi  să  venim  la  El,  în  casa  mântuirii  noastre  care  este  Biserica  şi  cre¬ 
dinţa  strămoşească.  A  primit  pe  vameşi  şi  pe  păcătoşi,  a  primit  mărturi¬ 
sirea  lui  Petru  care  se  lepădase  de  trei  ori,  şi  a  primit  mărturisirea  tâl¬ 
harului  de  pe  cruce,  căruia  i-a  spus:  „Astăzi  vei  fi  cu  Mine  în  rai". 

într-un  fel  sau  altul,  toţi  şi  fiecare  din  noi,  în  multe  împrejurări  de 
viaţă  ne  împărtăşim  din  marea  iubire  şi  bunătate  a  lui  Dumnezeu. 

în  înţelepciunea  lui  Solomon,  la  capitolul  XI,  vers.  25  citim:  „Tu 
Doamne,  le  iubeşti  pe  toate  cele  ce  sunt  şi  nimic  nu  urăşti  din  cele  ce-ai 
făcut,  Tu  ierţi  tuturora,  că  toate  ale  Tale  sunt,  Stăpâne  iubitorule  de  su¬ 
flete41. 

Bunătatea  lui  Dumnezeu  este  asemenea  unui  izvor  viu  şi  nesecat, 
din  care  se  pot  îndestula  toţi  cei  ce  vin  la  El.  Pentru  cei  răi  se  arată 
cu  răbdare,  pentru  cei  păcătoşi  cu  iertare,  pentru  cei  slabi  întărire,  pen¬ 
tru  cei  bolnavi  mângâiere,  pentru  cei  căzuţi  -  ridicare,  iar  pentru  cei  in 
necaz  şi  disperare  -  alinare  şi  scăpare. 

Iubiţi  fraţi  creştini,  ni  se  întâmplă  uneori  să  nu  ne  dăm  seama  de 
bunătatea  lui  Dumnezeu,  să  n-o  sesizăm,  să  uităm  de  ea,  sau  chiar  să  ne 
socotim  părăsiţi.  în  viaţă,  apar  aşa-numitele  momente  de  suspans,  clipe 
când  suntem  copleşiţi  de  mari  dureri  fizice  sau  sufleteşti,  când  suntem 
împresuraţi  de  necazuri  şi  supărări.  Atunci  strigăm  înfioraţi:  ,, Doamne 
strigat-am  către  Tine,  auzi-mă,  nu  mă  părăsi  şi  trimite-mi  ajutorul  Tău 
cel  Sfânt11.  Important  este  faptul  ca  în  acele  clipe  să  nu  disperăm,  să  nu 
ne  pierdem  echilibrul  sufletesc,  nici  credinţa  dar  nici  nădejdea  în  Dum¬ 
nezeu.  El  le-a  făcut  pe  toate  bune,  vinovaţi  suntem  noi  oamenii,  căci 
folosiind  greşit  darul  libertăţii  am  căzut  în  păcat,  şi  din  păcat  a  venit 
suferinţa  şi  apoi  moartea.  Dumnezeu  îngăduie  să  trecem,  în  viaţă  prin 
necazuri  şi  dureri,  dar  nu  ne  părăseşte,  ba  mai  mult  ne  ajută  să  ieşim 
la  Uman  şi  să  biruim  răul.  Dumnezeu  este  bun  faţă  de  toţi  şi  îndurările 
Lui1  se  întind  peste  toate  lucrările  Lui  (Ps.  145,  9).  El  aşteaptă  ca  toţi 
să  se  îndrepte  şi  să  vină  pe  calea  mântuirii.  Niciodată  nu  răsplăteşte  rău¬ 
lui  cu  rău  şi  nu  ne  pedepseşte  îndată  ce  greşim,  precum  nici  tatăl  din 
pilda  fiului  risipitor  —  nu  şi-a  pedepsit  copilul  rătăcit,  ci  a  aşteptat  să  se 
îndrepte. 

Se  spune  că,  pietrele  ce  se  puneau  la  zidirea  templului  lui  Solomon, 
mai  întâi  se  ciopleau  şi  se  potriveau  în  afara  templului  şi  apoi  se  aşezau 
la  locul  lor  din  zidirea  lui.  Tot  astfel  trebuie  să  apreciem  încercările 
şi  suferinţele  prin  care  ne  e  dat  să  trecem  în  viaţă,  precum  şi  tot  efortul 
şi  sacrificiul  oe-1  facem  în  săvârşirea  binelui,  ca  pe  nişte  examene 
pe  care  trebuie  să  le  trecem  în  drumul  desăvârşirii.  Ştim  că,  pe  cine 
Dumnezeu  iubeşte  pe  acela  îl  şi  ceartă,  dar  nu-1  lasă  singur  în  vremea 
necazului.  Fiecare  să-şi  poarte  cu  resemnare  şi  demnitate  crucea  lui,  căci 
fără  cruce  pe  pământ  nu  există  nici  cunună  în  împărăţia  lui  Dumnezeu. 

Iubiţi  credincioşi,  mi  se  pare  şi  cred  că  nu  greşesc,  când  fac  afir¬ 
maţia  că  această  minunată  pildă  are  multă  corespondenţă  în  realitatea 
vieţii  noastre  de  astăzi,  nu  numai  în  realitatea  vremurilor  în  care  ea  a 
fost  spusă  de  către  Mântuitorul.  De  câte  ori  auzim  sau  citim  această 
frumoasă  pildă,  gândul  nostru  se  îndreaptă  Ia  dragostea  şi  armonia  atât 
de  necesare  în  orice  familie,  la  legătura  dragostei  şi  respectului  dintre 
părinţi  şi  copii,  care,  din  păcate,  lasă  de  multe  ori  de  dorit.  Câtă  binecu¬ 
vântare  şi  fericire  domneşte  în  casa  în  care  părinţii  îşi  cresc  copiii  în 
iubire  şi  temere  de  Dumnezeu,  în  respectul  legilor  morale;  familia  în  care 

copiii  îşi  iubesc  şi  respectă  părinţii  cu  toată  bunăcuviinţa.  Şi,  cât  de  mare 

este  durerea  acolo  unde  lipsesc  acestea. 

IUBIŢI  CREDINCIOŞI,  ne  aflăm  cu  două  săptămâni  înainte  de  în¬ 
ceperea  postului  mare.  Este  cea  mai  potrivită  perioadă,  în  care  fiecare 
dintre  noi  îşi  poate  face  un  sincer  examen  de  conştiinţă.  Dacă  până  acum 
ne-am  asemănat  fiului  risipitor,  în  prima  parte  a  vieţii  şi  am  rătăcit,  chel- 
tuindu-ne  viaţa  în  hăţişul  faptelor  rele,  este  vremea  acum  ,,să  ne  venim 
în  fire“  şi  să  ne  întoarcem  acasă  la  Tatăl  nostru  cel  ceresc.  Nu  avem 
voie  să  uităm  că  Dumnezeu  e  atât  de  bun  cu  noi,  ne  ajută  mereu  şi  deşi 
e  mare  puterea  păcatului,  e  mult  mai  mare  puterea  şi  dragostea  lui  Dum¬ 
nezeu  faţă  de  noi. 

La  capătul  drumului  Sf.  şi  marelui  Post  —  ne  aşteaptă  însuşi  Dom¬ 
nul  nostru  Iisus  Hristos  cu  braţele  întinse  pe  lemnul  crucii.  Să  răspun¬ 
dem  acestei  chemări  a  iubirii  divine  cu  hotărârea  noastră  de  a  ne  în¬ 
toarce  la  El,  căci  la  El  este  toată  darea  cea  bună  şi  tot  darul  cel  desă¬ 
vârşit  şi  Lui  i  se  cuvine  toată  mărirea,  cinstea  şi  închinăciunea,  în  vecii 
vecilor.  AMIN! 


Preot  MIHAI  RUSU 


OMILIE  LA  DUMINICA  ÎNFRICOŞĂTOAREI  JUDECĂŢI 


Iubiţi  fraţi  întru  Hristosf 

Duminica  de  astăzi  ne  aduce  aminte  de  cele  ce  vor  să  fie,  de  înfri- 
coşătoarea  Judecată  de  Apoi.  Ea  vine  ca  un  semnal  de  alarmă  în  urma 
Duminicii  Vameşului  şi  a  Fariseului  şi  a  Duminicii  Fiului  Risipitor. 

Dacă  în  acestea  din  urmă  Sfinţii  Părinţi  au  vrut  să  ne  dea  nădejde 
în  milostivirea  lui  Dumnezeu  şi  să  ne  îndemne  să  ne  întoarcem,  prin 
pocăinţă,  către  El,  acum  a  venit  momentul  să  ne  amintim  că  Dumnezeu 
este  şi  drept.  Vedem  acum  că  în  Dumnezeu  avem  îngemănate  dragostea 
absolută  şi  dreptatea  absolută. 

Dumnezeu  ne  mustră  acum  cât  mai  avem  nădejde  de  îndreptare, 
căci  va  veni  noaptea  când  nu  vom  mai  putea  face  nimic  (In.  9,  4). 

De  cei  adormiţi,  de  faptele  lor  şi  de  slava  şi  mărirea  care  le-a  mai 
rămas  acolo,  în  mormânt,  de  dreptatea  lor,  care  înaintea  lui  Dumnezeu 
e  ca  o  cârpă  lepădată,  le-am  amintit  ieri,  când  am  făcut  pomenirea  cea 
de  obşte  a  celor  morţi,  a  celor  care  au  lucrat  cele  ale  vieţii  cu  credinţă. 
Am  pomenit  pe  cei  morţi  şi  toată  nădejdea  noastră  am  pus-o  tot  la  pi¬ 
cioarele  Mântuitorului,  căci  El  este  bun  şi  ştim  că  şi  atunci  când  talerul 
faptelor  noastre  bune  va  fi  uşor  ridicat  de  greutatea  faptelor  noastre 
rele  dragostea  lui  Dumnezeu  poate  plini  diferenţa  şi  o  şi  plineşte. 

Fulgerul  a  căzut.  Trâmbiţele  vor  suna,  mormintele  se  vor  deşerta 
şi  se  va  scula  toată  firea  omenească,  toţi  ced  plecaţi  dintre  noi  pe  care 
i-am  şi  pomenit.  Iată  Fiul  Omului  vine  întru  Slava  Sa,  Slavă  pe  care  o 
are  la  Tatăl.  Din  faţa  tronului  izvorăşte  râul  de  foc  care  ia  pe  Antihrist 
şi  pe  slujitorii  lui.  îngerii  îl  înconjoară  şi  în  faţa  Lui  vom  fi  aduşi  noi, 
toţi  tremurând  şi  înmărmuriţi  de  grozăvia  celor  ce  vom  vedea. 

Vom  fi  descumpăniţi.  Nimeni  şi  nimic  nu  ne  va  mai  putea  salva 
de  momentul  adevărului.  Nici  învăţătura,  nici  meşteşugul,  nici  mărirea, 
nici  prietenia,  nici  vorba  iscusită  nu  vor  putea  ascunde  dreptatea.  Nici 
părinţi,  nici  fraţi . . .  nimeni.  Vom  fi  doar  cu  faptele  noastre  care  ne  vor 
pâri.  Cele  ascunse  ale  noastre  vor  fi  date  la  iveală  şi  îngerii  îşi  vor  as¬ 
cunde  feţele.  Ei,  care  nu  îndrăznesc  să  aducă  judecăţi  prihănitoare 
(Iuda  9). 

Nemitamică  şi  neînşelată  va  fi  Judecata  lui  Dumnezeu. 

Este  cineva  dintre  voi  care  să  nu  ştie  a  deosebi  o  oaie  de  o  capră? 
Ei  bine,  tot  atât  de  limpezi  sunt  lucrurile  şi  sus,  la  Dumenzeu.  Păstorul  a 
venit  şi  cu  toiagul  Său  a  despărţit  turma  neamurilor  (Mt,  25,  32). 

„Veniţi  binecuvântaţii  Părintelui  Meu,  moşteniţi  împărăţia  cea  pre¬ 
gătită  vouă  de  la  întemeierea  lumii4'  (Mt.  25,  34).  Ce  dulce  sună  şi  câte 
orizonturi  senine  şi  luminoase  deschide  .  . .  Dar  cuvântul  ne  este  adresat 
nouă? 

„Că  am  flămânzit  şi  Mi-aţi  dat  să  mănânc;  am  însetat  şi  Mimaţi  dat 
să  beau;  străin  am  fost  şi  M-aţi  primit;  gol,  şi  M-aţi  îmbrăcat;  bolnav 
şi  m-aţi  cercetat;  în  temniţă  am  fost  şi  aţi  venit  la  Mine44  (Mt.  25,  35-36). 

Drepţii  vor  fi  nedumeriţi . . .  Dar  noi? 

„întrucât  aţi  făcut  unuia  dintr-aceşti  foarte  mici  fraţi  ai  Mei,  Mie 
Mi-aţi  făcut44  (Mt.  25,  40).  Auziţi!  Lui  Hristos!  El  nu  uită  şi  dă  plată 
celor  care  în  orice  sărman  cinstesc  pe  Ziditorul  lor.  Auziţi,  fraţilor,  şi 
luaţi  în  urechi!  Nimeni  nu  este  de  lepădat,  ne-bun  sau  ne-trebnic.  Gân¬ 
dim  noi  că  am  putea  să  dăm  de  mâncare  Pâinii  care  s-a  pogorât  din  cer 
{In.  6,  33)?  Că  am  putea  da  de  băut  Izvorului  de  apă  vie  (In  4,  14)?  Că 
am  putea  adăposti  pe  Cel  ce  a  făcut  cerul  şi  pământul,  sau  că  am  putea 
îmbrăca  pe  Cel  Care  a  împodobit  atât  de  sublim  crinii  câmpului  (Mt.  6, 
23)?  Am  putea  alina  noi  pe  Cel  Ce  a  tămăduit  boala  cea  fără  de  leac  a  lui 
Adam,  şi  am  putea  suferi  pentru  Cel  Ce  a  putut  sfărâma  porţile  iadului? 

Mântuitorul  ne  încredinţează  că  da. 

„Duceţi-vă  de  la  Mine,  blestemaţilor,  în  focul  cel  veşniq,  care  este 
gătit  diavolului  şi  îngerilor  lui4*  (Mt.  25,  42),  căci  „întrucât  nu  aţi  făcut 
unuia  dintr-aceşti  foarte  mici,  nici  Mie  nu  Mi-aţi  făcut14  (Mt.  25,  45). 

Nici  Mie!  Da!  Nici  lui  Hristos!  Am  dat  măsura  iubirii  noastre. 
Acum  oricât  am  spune  că  am  proceda  altfel,  dacă  aceste  lucruri  ne-ar 
mai  fi  puse  înainte,  Mântuitorul  nu  ne  mai  crede. 

Dacă  Tatăl  încerca  să-l  mângâie  pe  fiul  ascultător,  Duminica  trecută, 
spunându-i:  „Tu  totdeauna  ai  fost  cu  Mine  şi  toate  ale  Mele,  ale  tale 
au  fost44,  acum  se  întoarce  către  noi,  parcă  spunându-ne:  „Eu  totdeauna 
am  fost  cu  vod,  şi  cele  ce  v-am  dat  voi  niciodată  nu  le-aţi  împărţit  cu 
Mine!44 

Acum  vom  vedea  că  „milostenia  omului  preţuieşte  la  Domnul  ca  un 
inel  cu  pecete  şi  binefacerile  lui  El  le  păstrează  ca  lumina  ochiului44 
{Isus  Sirah  17,  17). 

Fiilgerul  a  căzut!  Pământul  şi  cerul  s-au  topit.  Iar  noi  ne-am  dus  în 
focul  cel  veşnic  pentru  binele  ...  pe  care  l-am  fi  putut  face,  dar  nu  l-am 
săvârşit. 

Dar  nu!  Iată  că  răsare  un  nou  început!  Săptămâna  ce  vine  este  cea 
mai-nainte  curăţitoare,  Săptămâna  Brânzei!  Adam  este  izgonit  din  rai...! 
Dar,  totuşi,  este  un  nou  început! 

Postul  cel  mare  începe.  Veniţi  dar,  să  ne  bucurăm  de  primăvara 
postului  şi  să  aducem  apoi  zeciuiaîa  a  tot  anul  din  zilele  dăruite  nonă 
de  Dumnezeu,  jertfă  lui  Hristos!  Veniţi  să  câştigăm  vremea!  Ca  pe  îm¬ 
păratul  tuturor  şi  învierea  Lui  cu  dragoste  şi  bucurie  să  le  primim! 

„Acum  e  ceasul  să  vă  treziţi  din  somn;  ...  Să  lepădăm  dar  lucrurile 
întunericului  şi  să  ne  îmbrăcăm  în  armura  luminii,  aşa  ca  în  plină  zi  să 
umblăm  cuviincios,  nu  în  ospeţe  şi  în  beţii,  nu  in  desf,rânări  şi  In  fapte 

de  ruşine,  nu  în  ceartă  şi  în  invidie;  Ci  îmbrăcaţi-vă  în  Domnul  Iisus 
Hristos  iar  grija  pentru  trup  să  nu  o  faceţi  spre  pofte"  (Rom.  13,  11-14). 

„împarte  pâinea  ta  cu  cel  flămând,  adăposteşte  în  casă  pe  cel  străin, 
pe  cel  gol  îmbracă-1  şi  nu  te  ascunde  de  cel  de  un  neam  cu  tine.  Atunci 
lumina  ta  va  răsări  ca  zorile  şi  tămăduirea  ta  se  va  grăbi.  Dreptatea  ta 
va  merge  înaintea  ta,  iar  în  urma  ta  slava  Iui  Dumnezeu.  Atunci  vei 
striga  şi  Domnul  te  va  auzi!“  (Isaia  58,  7-8). 

Doamne,  Iisuse  Hristoase,  Fiul  lui  Dumnezeu,  miluieşte-ne  şi  ne 
mântuieşte  pe  noi,  păcătoşii!  Amin. 

^  _ _  LAURENŢIU  MILOTOIU 

Student  an  IV,  Teologie  Pastorală 


PREDICA  LA  DUMINICA  A  II-A  DIN  POST 


„ Bolnav  am  fost  şi  m-aţi  cercetat “  (Mt.  25,  36) 


Iubiţi  credincioşi. 

In  această  a  doua  Duminică  din  marele  Post  al  păresimilor  Evan¬ 
ghelia  zilei  ne  înfăţişează  vindecarea  minunată  a  slăbănogului  din  Caper- 
naum,  şi  prin  aceasta  ne  face  atenţi  că  suntem  datori  să  ne  îngrijim  şi 
noi  cu  toată  dragostea  şi  cu  tot  devotamentul  de  semenii  noştri  aflaţi  în 
suferinţă,  de  cei  bolnavi  şi  de  toţi  cei  încercaţi  de  soartă.  Aceasta  pentru 
că  la  judecata  cea  din  urmă  —  vom  fi  întrebaţi  —  între  altele  —  şi  de 
felul  cum  ne-am  îndeplinit  această  îndatorire  morală:  dacă  i-am  cercetat 
pe  bolnavi,  dacă  am  contribuit  la  uşurarea  suferinţelor  lor,  dacă  ne-am  inte¬ 
resat  şi  străduit  să  nu-i  lăsăm  să  se  simtă  singuri  şi  părăsiţi  în  momen¬ 
tele  grele  de  încercare  şi  durere,  întrucât  făcând  aceasta  unor  mai  mici 
ai  noştri,  fapta  noastră  ar  fi  fost  făcută  direct  lui  Dumnezeu-Dreptului 
nostru  Judecător. 

OMUL,  după  expresia  filozofului  antic  Aristotel,  este  o  fiinţă  so¬ 
cială,  raţională  —  şi  se  deosebeşte  de  animale  pentru  că  este  conştient  de 
această  postură,  deosebindu-se  de  grupările  gregare  de  furnici  sau  albine 
care  trăiesc  în  muşuroaie  sau  stupi  —  în  virtutea  instinctului  —  şi  înde¬ 
plinesc,  fără  nici  un  progres,  aceleaşi  îndeletniciri  —  de  altfel  bine  or¬ 
ganizate,  şi  minuţios  repartizate  —  de  mii  şi  mii  de  ani. 

De  la  filozoful  B.  PASCAL,  care,  spunea  că  omul,  pentru  fragili¬ 
tatea  existenţei  lui  este  o  trestie  gânditoare,  trecând  prin  sistemul  filo¬ 
zofic  al  lui  Descartes  (Cartezius),  care  definea  omul  ca  o  fiinţă  gândi¬ 
toare,  prin  al  său  Cogito-ergo  sum,  gândesc,  deci  exist,  ajungem  ia 
vremile  noastre,  care  prin  filozoful  francez  J.  P.  Sartre,  cu  expresia  sa: 
,,sunt  văzut,  deci  exist“  —  ne  arată  rostul  nostru  în  viaţă  —  asemănător 
cu  cel  propovăduit  de  veacuri  de  creştinism. 

A  exista  înseamnă  a  fi  prezent  nu  numai  pentru  sine  ci  şi  pentru 
alţii.  Existăm  ca  să  fim  văzuţi  de  alţii  şi  să-i  vedem  şi  noi  la  rândul  nos¬ 
tru  pe  alţii.  Existenţa  în  alţii  nu  e  numai  o  metaforă  sau  o  idee  pură,  ci 

ea  are  o  semnificaţie  mult  mai  adâncă,  e  cheia  integrării  individului  în 
societate,  este  secretul  artei  de  a  trăi  cu  adevărat. 

Iubirea,  simpatia,  afecţiunea  —  sunt  forţe  centrifuge  ale  persona¬ 
lităţii,  care  dă,  se  dăruieşte,  şi  în  acelaşi  timp  forţa  centripetă  a  partene¬ 
rului  care  primeşte,  care  absoarbe  în  contact  sufletesc  hrana  afectiva 

oferită  de  altul  —  acceptare  care  însemnează  preţuire,  cooperare,  solida¬ 
ritate,  comuniune,  care  constituie  o  piuite  de  legătură  de  la  eu  la  noi, 
de  la  egoism  la  altruism. 

In  pilda  „Samarineanului  milostiv",  omul  căzut  în  mâinile  tâlhari¬ 
lor  —  dezbrăcat,  rănit  şi  jefuit  —  n-a  existat  pentru  preotul  şi  levitul  din 
acelaşi  neam  —  deşi  a  fost  văzut  —  aceştia  au  trecut  pe  lângă  el,  prefă- 
cându-se  că  nu-1  observă  —  în  schimb,  un  trecător  simplu,  de  neam  străin, 
samaritean  —  nu  iudeu  cu  povară  multă  pe  asinul  său  —  l-a  văzut,  s-a 
oprit  şi  şi-a  dat  seama  de  situaţia  disperată  a  celui  în  suferinţă  şi  i-a  dat 
toată  îngrijirea  necesară. 

Evanghelia  de  astăzi  —  cu  vindecarea  paralizatului  din  Capemaum 
ne  oferă  o  imagine  similară  de  într-ajutorare.  Paralizatul  n-a  putut  veni 
singur  la  Mântuitorul.  El  a  fost  adus  pe  patul  lui  de  suferinţă  de  către 
alţii,  de  către  patru  semeni,  fără  să  ni  se  precizeze  dacă  ei  erau  rude, 
prieteni,  vecini  sau  simpli  cunoscuţi. 

Oricine  ar  fi  fost  ei,  fapta  lor  este  meritorie  şi  rămâne  un  simbol 
permanent  pentru  noi.  E  simbolul  mântuirii  noastre,  care  se  realizează 
prin  eforturile  noastre  —  completate  cu  contribuţia  altora.  Noi,  fiecare 
putem  avea  un  rol  pozitiv  la  educarea  şi  mântuirea  semenilor,  după  cum 
putem  avea  şi  rol  negativ. 

Rolul  altora  în  mântuirea  fiecăruia  e  imens.  De  pildă:  ,, Petru  n-a 
venit  singur  la  Domnul,  ci  l-a  adus  fratele  Andrei,  pe  Natanail  l-a  adus 
Filip;  pe  prunci  îi  aduc  mamele  lor;  pe  cei  năpăstuiţi  —  părinţii  lor  îndu¬ 
reraţi;  pe  cei  diin  Sihar  —  i-a  adus  femeia  Samarineancă;  pe  noi  n<e-au 
adus  la  Botez  naşii,  şi  exemplele  pot  continua. 

în  ce  priveşte  mântuirea,  între  noi  credincioşii,  există  o  interdepen¬ 
denţă  —  care  ne  apropie,  nu  ne  lasă  să  ne  separăm,  să  ne  închidem  în 
noi  înşine  —  ca  şi  când  n-ar  mai  exista  nimeni  în  afară  de  noi.  Purtăm 
în  noi  şi  virtuţile  dar  şi  păcatele  altora;  ale  părinţilor,  ale  educatorilor 
noştri  şi  în  general  ale  societăţii  în  care  trăim,  ne  naştem  şi  ne  formăm 
din  şi  prin  alţii.  Mereu  primim  şi  mereu  dăm,  nu  ne  putem  singulariza  — 
nici  în  mântuire  şi  nici  în  orice  altceva.  Mii  de  fire  nevăzute  ne  leagă  de 
tot  ce  ne  înconjoară.  Citim  o  carte,  un  ziar,  o  revistă,  vizionăm  un  film, 
un  spectacol,  ascultăm  o  muzică,  ne  cumpărăm  ceva,  etc.  —  în  toate  ne 
împlinim  o  trebuinţă  prin  alţii.  Alţii  ne-au  dat  viaţă,  alţii  ne-au  născut 
din  nou  prin  Botez,  ne-au  format  personalitatea  sau  au  contribuit  la  în¬ 
zestrarea  noastră  sufletească. 

Sf.  Ap.  Pavel,  într-un  loc,  întreabă  mustrător:  ,,  —  ce  ai  pe  care  să 
nu-1  fi  primit?  —  şi  dacă  l-ai  primit  de  ce  te  făleşti,  ca  şi  cum  nu  l-ai 
fi  primit?"  (I  Cor.  44,  7).  Deci,  dacă  primeşti  ai  şi  obligaţii  să  dai,  să  fii  de 
folos  familiei,  semenilor  şi  societăţii  din  care  faci  parte. 

Poetul  W.  GOETHE  spune:  „O  viaţă  fără  să  aducă  folos  cuiva  este 
o  moarte  înainte  ds  timp“.  —  Nu  e  suficient  să  adaugi  an  după  an,  ci  e 
necesar  să  dăm  viaţă  anilor  pe  care  ni  i-a  dăruit  Dumnezeu,  să  dovedim 
că  existăm  şi  trăim  realmente.  Fizicianul  atomist  EINSTEIN  a  ajuns  la 
o  concluzie  forte  fermă:  „DOAR  o  viaţă  trăită  pentru  alţii  este  o  viaţă  ce 
merită  a  fi  trăită". 

Pericopa  Evangheliei  de  astăzi,  istorisită  de  Sf.  Ev.  Marcu,  ne  atrage 
atenţia  că  minunea  vindecării  slăbănogului  nu  s-a  făcut  la  cererea  sau 
pentru  credinţa  lui,  ci  pentru  credinţa  celor  patru  care  l-au  purtat  pe 
bolnav  până  la  casa  unde  era  Iisus,  l-au  urcat  pe  acoperişul  casei,  au  des¬ 
coperit  acoperişul  şi  l-au  coborât  în  faţa  Mântuitorului.  Ei  au  avut  cre¬ 
dinţa  că  Iisus  se  va  milostivi  şi-l  va  vindeca  pe  acesta.  Ei  au  avut  cre¬ 
dinţa  în  dragostea  nemărginită  a  lui  Iisus  faţă  de  om  şi  în  acelaşi  timp 
că  El  —  Iisus  îl  poate  vindeca  pe  slăbănog.  Această  mare  credinţă  a  fost 
preţuită  de  Iisus  care  le-a  îndeplinit  dorinţa.  Ei  au  avut  totodată  cre¬ 
dinţa  în  om,  în  viaţă,  cu  toate  că  viaţa  ora  aproape  să  se  stingă  în  acest 
semen  al  lor.  Pentru  aceasta  nu  l-au  părăsit,  cum  făceau  Grecii  cu  copiii, 
nou-născuţi  cu  defecte  fizice,  şi  cei  din  antichitate  cu  bolnavii  de  boli  mo¬ 
lipsitoare:  ciumă,  lepră,  etc.  pe  care-i  izolau  de  restul  lumii,  ci  l-au  adus 
la  izvorul  iubirii  şi  al  vieţii,  la  Iisus  Hristos  —  cu  convingerea  că  acest 
păcătos  poate  deveni  bun,  că  în  el  mai  sunt  forţe  bune,  care  cu  ajutorul 
Harului  lui  Dumnezeu  —  pot  ieşi  la  lumină,  pot  rodi  şi-i  pot  reda  să¬ 
nătatea. 

Această  credinţă  a  fost  preţuită  de  Iisus.  Ea  constituie  miezul  creş¬ 
tinismului.  Din  moment  ce  Dumnezeu  S-a  făcut  Om  şi  a  trăit  între  noi  ca 
om,  credinţa  în  Dumnezeu  formează  o  unitate  cu  credinţa  în  om.  Cel 
ce  crede  că  Iisus  e  Dumnezeu-Om,  crede  nu  numai  în  Dumnezeu,  el  vede 
in  om  chipul  lui  Dumnezeu,  şi  chemarea  la  Asemănarea  cu  Dumnezeu. 
Sf.  Ap.  Ioam  spune:  „Dacă  cineva  zice:  iubesc  pe  Dumnezeu,  iar  pe  fra¬ 
tele  său  îl  urăşte,  mincinos  este!  —  pentru  că  cel  care  nu  iubeşte  pe  fra¬ 
tele  său  —  pe  care  l-a  văzut,  pe  Dumnezeu  pe  care  nu  L-a  văzut,  nu  poate 
să-l  iubească/* 

Pildă  de  încredere  în  om  şi  de  preţuirea  lui  ne-a  dat  însuşi  Fiul  lui 
Dumnezeu,  care  n-a  venit  în  lume  pentru  cei  drepţi,  ci  pentru  cei  păcă¬ 
toşi,  n-a  venit  pentru  cei  sănătoşi  ci  pentru  cei  bolnavi,  deoarece  aceş¬ 
tia  au  nevoie  de  doctor. 

^  * 

Dacă  Iisus  Hristos  se  apleacă  cu  încredere  spre  om,  şi-l  cheamă  la 
o  viaţă  nouă,  şi  noi  suntem  datori  să  avem  credinţa  celor  patru,  credinţa 

în  Iisus  Hristos  şi  prin  El  în  om  —  fratele  nostru,  fie  că  e  drept  sau  pă¬ 
cătos,  fie  că  e  sănătos  sau  bolnav,  de  orice  neam  ar  fi.  Se  pare  că  astăzi 
se  tinde  tot  mai  mult  la  preţuirea  obligaţiilor  faţă  de  semeni  şi  societate 
spre  propăşirea  individului  şi  a  comunităţii  din  care  face  parte. 

Fiind  în  comunitate  primeşti  mult  dar  trebuie  să  şi  dai  mai  mult 
spre  folosul  a  cât  mai  mulţi.  Mâna  să-ţi  fie  întinsă  spre  a  te  oferi  celor 
în  suferinţă  şi  în  nevoi,  ştiind  că  şi  tu,  prin  mâinile  întinse  de  alţii  eşti 
sănătos  şi  umbli,  împlinindu-ţi-se  trebuinţele  cele  multe  ale  vieţii. 

IUBIŢI  CREDINCIOŞI,  noi  suntem  membrii  Bisericii  luptătoare. 
Ea  este  depozitara  Sf.  Taine,  a  Harului  şi  a  Sfinţeniei.  Ea  e  pomul  vieţii 
noastre  duhovniceşti,  prin  care  trăim  cu  sufletul  şi  ne  mântuim. 

Marele  teolog  şi  filozof  creştin  Homiakov  —  exprimă  acest  adevăr 
prin  minunatele-i  cuvinte:  „Ne  mântuim  in  comuniune  şi  ne  osândim,  ne 

pierdem  în  izolare44.  Intr-adevăr  —  izolaţi  de  Biserică  —  ne  stingem  în¬ 
tocmai  ca  şi  scânteia,  care  sărind  din  vatra  încinsă,  mai  sclipeşte  şi  mai 
licăreşte  puţin,  apoi  se  stinge.  Suntem  datori  să  rămânem  în  ea  (în  Bise¬ 
rică)  ca  să  avem  viaţă  şi  să  putem  dobândi  şi  viaţa  cea  adevărată  gătită 
nouă  de  bunul  Dumnezeu. 

Suntem  datori,  ca  şi  samarineanul  milostiv,  să  vedem  ce  se  petrece 
in  jurul  nostru,  ca  noi  cei  neîncercaţi,  noi  cei  apăraţi  de  Dumnezeu,  noi 
cei  tare  să  purtăm  slăbiciunile  celor  slabi  şi  având  încredere  şi  sprijinin- 
du-ne  unii  pe  alţii  —  toată  viaţa  noastră  lui  Hristos  să  o  dăm  spre  mân¬ 
tuirea  noastră  şi  a  semenilor  noştri.  AMIN! 


Pr.  MIHAI  RUSU 


PREDICA  LA  DUMINICA  A  III- A  DIN  POST 
(a  Crucii  —  Marcu,  8,  34  şi  9,  1) 

-  Semnificaţia  crucii  - 

„Daca  voieşte  cineva  să  vină  după  Mine , 
să-şi  ia  crucea  şi  să-Mi  urmeze  Mie“  (Mar¬ 
cu,  8,  34). 


Iubiţi  credincioşi, 

Suntem  în  Duminica  a  treia  a  marelui  Post,  perioadă  de  pregătire 
duhovnicească  pentru  patimile  şi  moartea  Mântuitorului,  dar  şi  a  lumi¬ 
natului  praznic  al  învierii  Sale.  Biserica  noastră  a  rânduit  această  Du¬ 
minică  drept  zi  de  cinstire  a  Sfintei  Cruci,  căci  ea  ne  aduce  aminte  de 
jertfa  sângeroasă  a  Mântuitorului  pe  cruce,  de  suferinţele  şi  moartea 
Sa  pentru  noi  şi  pentru  a  noastră  mântuire.  Acum,  la  jumătatea  postului, 
,,se  ridică  crucea  lui  Iisus  Hristos,  care,  cu  braţele  ei,  ne  umbreşte  pe  toţi, 
nc  îmbrăţişează  pe  toţi,  ridicându-ne  să  privim  înainte,  spre  lumina 
învierii44  (Mitropolitul  Nicolae  Mladin).  De  aceea,  este  bine  să  cunoaş¬ 
tem  rostul  ei  în  viaţa  noastră  şi  să  subliniem  datoria  noastră  de  a  o  cinsti 
după  cuviinţă. 

Creştinismul  nu  poate  fi  conceput  fără  cruce,  ea  fiind  semnul  lui 
distinctiv.  Iar  când  zicem  „cruce44,  ne  gândim,  în  primul  rând,  la  crucea 
lui  Hristos,  la  crucea  pe  care  a  fost  răstignit  Mântuitorul,  crucea  jertfei 
Sale,  întrucât  crucea  nu  poate  fi  despărţită  de  Hristos. 

în  lumea  antică  —  la  asiro-babiloneni,  la  romani  şi  la  iudei  — 
crucea  era  folosită  pentru  răstignirea  şi  pedepsirea  răufăcătorilor  şi  a 
trădătorilor.  Ori  Mântuitorului  I  s-a  rezervat  tocmai  acest  mod  nedemn, 
nevrednic  de  osândire.  în  cazul  Mântuitorului,  crucea  a  devenit  alta¬ 
rul  pe  care  S-a  adus  ca  jertfă  pe  Sine  însuşi  pentru  oamenii  din  toate 
timpurile.  El  a  fost  şi  jertfă,  dar  şi  jertfitor,  adică  arhiereul  care  a  adus-o, 
după  cum  spunea  Sfântul  Apostol  Pavel  (Evr.  9,  11-14).  Iar  rostul  jertfei 
Sale  pe  cruce  este  subliniat  de  Sfântul  Chirii  al  Ierusalimului,  care  scria 
că  El  „a  suferit  patimile  ca  să  împace  prin  sângele  crucii  pe  cele  din  cer 
cu  cele  de  pe  pământ44,  cum  spunea,  de  altfel,  şi  Sfântul  Apostol  Pavel 
(Col.  I,  20).  Din  pricina  păcatelor,  continuă  Sfântul  Chirii  —  eram  duş¬ 
manii  lui  Dumnezeu,  . . .  dar  El,  ca  un  iubitor  de  oameni  ce  era,  a  ho¬ 
tărât  ca  Fiul  Său  să  moară  pentru  păcatele  oamenilor,  încât,  „în  trupul 
răstignit  pe  lemnul  crucii  Hristos  a  luat  păcatele,  pentru  ca  prin  moartea 

Lui,  noi  să  murim  pentru  păcate  şi  să  trăim  pentru  dreptate14  (I  Petru 
2,  24;  Cateheze,  XIII). 

Pe  cruce,  spunea  Sfântul  Maxim  Mărturisitorul,  s-a  întâlnit  cea  mai 
josnică  faptă  a  păcatului  omenesc  cu  cea  mai  de  seamă  faptă  a  iubirii 
dumnezeieşti.  A  murit  pe  cruce  fiind  înălţat  spre  cer,  dar  cu  privirea 
şi  cu  braţele  deschise  spre  lume,  voind  să  arate  prin  aceasta  tocmai 
faptul  că  se  aduce  jertfă  Tatălui,  dar  cu  iubire  faţă  de  lume. 

Crucea  Iui  Hristos  a  devenit,  din  mijloc  de  întristare,  semn  sau  pri¬ 
lej  de  biruinţă  asupra  morţii,  un  semn  al  credinţei,  al  iubirii  dumne¬ 
zeieşti  nemărginite  faţă  de  noi,  semn  al  nădejdii  noastre  de  bininţă 
asupra  morţii. 

Mântuitorul  Iisus  Hristos  a  sfinţit  crucea  prin  sângele  Său.  In  felul 
acesta,  crucea  a  devenit  primul  altar  creştin  pe  care  Domnul  S-a  adus 
pe  Sine  însuşi  ca  jertfă  pentru  păcatele  noastre.  I-a  dat  puterea  lui 
Dumnezeu,  încât  toţi  cei  ce  vor  privi  cu  încredere  la  ea  ori  se  vor  în¬ 
semna  cu  ea,  să  se  sfinţească  şi  să  biruiască  puterile  răului,  să  se  împăr¬ 
tăşească  de  harul  lui  Dumnezeu.  în  felul  acesta,  din  mijloc  de  chinuire 
şi  pedepsire  a  răufăcătorilor,  crucea  devine  obiect  de  cinstire,  devine 
un  semn  pe  care  un  bun  creştin  şi-I  face  zilnic,  ca  să-şi  aducă  aminte 
de  patimile  şi  moartea  Mântuitorului.  A  devenit  semnul  „Fiului  Omului'1 , 
care  se  va  arăta  pe  cer,  când  El  „va  veni  pe  norii  cerului,  cu  putere  şi  cu 
slavă  multă“,  ca  să  judece  lumea,  cum  ne-a  încredinţat  El  însuşi  (cf. 
Mt.  24,  30). 

Dar  crucea  înseamnă  pentru  noi  şi  luptă  necontenită  cu  păcatul,  cu 
răul,  sub  toate  formele  lui  de  manifestare.  Crucea  înseamnă  înfrânare  de 
la  pornirile  rele,  de  la  orice  faptă  nevrednică  de  numele  de  creştin,  în¬ 
seamnă  rezistenţă  împotriva  tuturor  încercărilor  diavolului  de  a  ne  abate 
de  la  căile  credinţei,  nădejdii  şi  iubirii  pe  căile  rătăcirii  şi  ale  răului. 
Crucea  înseamnă  stăpânire  de  sine,  răbdare,  înţelepciune,  cumpătare  în 
toate.  Unii  consideră  crucea  ca  semn  al  suferinţei  după  chipul  sufe¬ 
rinţei  lui  Hristos.  în  realitate  însă,  trebuie  ca,  prin  cruce,  să  luptăm 
şi  noi  împotriva  păcatului.  Şi  aşa  cum  prin  crucea  lui  Hristos  s-a  ajuns 
la  înviere,  la  biruinţa  vieţii  asupra  morţii,  tot  aşa  să  ajungem  şi  noi,  prin 
crucea  care  ne-a  fost  dată  fiecăruia,  la  biruinţa  virtuţilor  asupra  păcate¬ 
lor  de  tot  felul,  la  renaşterea  noastră  duhovnicească,  la  propria  noastră 
înviere  din  mormântul  păcatului  înspre  zări  noi,  de  har,  de  lumină,  de 
adevăr,  bine  şi  frumos.  Cu  alte  cuvinte,  crucea  devine  o  „armă  împo¬ 
triva  diavolului11,  cum  se  spune  într-o  cântare  bisericească,  ea  având 
un  rol  „defensiv11,  de  apărare  a  integrităţii  noastre  spirituale.  Crucea 
suferinţei  se  transformă  uşor  în  crucea  bucuriei.  De  pildă,  suferinţele 
unei  mame  în  perioada  de  creştere  şi  de  formare  a  copilului,  duc,  în 
final,  la  bucuria  de  a-1  vedea  om  deplin  şi  de  folos  şi  altora.  Oricare  din 
suferinţele  noastre,  dacă  ştim  să  le  înfruntăm  cu  resemnare,  cu  cre¬ 
dinţă  şi  cu  nădejde  în  ajutorul  Tatălui  ceresc,  duc  la  bucurie,  la  lumină, 

iar  ce  a  fost  greu  este  repede  uitat. 

In  acelaşi  timp,  crucea  trebuie  să  contribuie  la  desăvârşirea  noas¬ 
tră  morală,  la  sporirea  vieţii  noastre  spirituale,  Ia  înmulţirea  talanţilor 

cu  care  ne-a  înzestrat  Dumnezeu.  Cu  alte  cuvinte,  „fiecare  trebuie  să-şi 
i-a  crucea  şi  cu  ea  să  pornească  pe  urmele  lui  Hristos,  pentru  a  se  face 
tot  mai  asemenea  Lui",  cum  spunea  un  mare  teolog  român  (Dumitru  Stă- 
niloae).  Crucea  trebuie  să  ne  întărească  iubirea  faţă  de  Dumnezeu  şi  de 
semenii  noştri,  să  ne  sporească  nădejdea  în  ajutorul  lui  Dumnezeu,  să  ne 
consolideze  credinţa  în  El  şi  în  învăţătura  Lui  de  viaţă  făcătoare.  Cru¬ 
cea  trebuie  să  ne  facă  să  slujim  şi  semenilor  noştri  aşa  după  cum  şi 
Hristos  a  slujit  omenirii  întregi  prin  cruce.  Dacă  prin  cruce  Hristos  a 
împăcat  omenirea  cu  Dumnezeu,  iar  Hristos  este  socotit  ca  „pacea  noas¬ 
tră",  tot  aşa  şi  pe  noi  crucea  Lui  ne  cheamă  la  pace  unii  cu  alţii,  la  bună 
înţelegere,  la  iubire.  Făcând  semnul  Sfintei  cruci,  ea  ne  ocroteşte  de 
cele  rele,  alungă  duhurile  potrivnice  şi  dobândim  binecuvântarea  lui 
Dumnezeu. 

îndemnul  Mântuitorului  de  a  ne  lepăda  de  noi  înşine  şi  de  a  ne 
lua  crucea  înseamnă  a  ne  răstigni  orice  patimă,  orice  păcat  sufletesc 
şi  trupesc,  ca  să-L  putem  urma  pe  Domnul,  sau  —  după  cuvintele  Sfân¬ 
tului  Apostol  Pavel  —  să  ne  dezbrăcăm  de  „omul  cel  vechi44,  omul  păca¬ 
tului,  şi  să  ne  îmbrăcăm  „în  omul  cel  nou,  cel  zidit  după  Dumnezeu  în 
dreptatea  şi  sfinţenia  adevărului"  (Efes.  4,  22  -  24),  să  înlăturăm  „lucru¬ 
rile  întunericului"  din  noi  şi  „să  ne  îmbrăcăm  în  armura  luminii"  (Rom. 
12,  11).  Să-I  urmăm,  în  forma  aceasta,  lui  Hristos,  Cel  care  a  murit  pe 
cruce  pentru  noi  şi  să  nu  ne  despartă  nimeni  şi  nimic  de  iubirea  Lui: 
„necazul  sau  strâmtorarea,  sau  prigoana,  sau  foametea,  sau  golătatea, 
sau  primejdia,  sau  sabia  (cf.  Rom.  8,  35). 

Este  bine  să  ştim  şi  ce  semnificaţie  are  pentru  noi,  creştinii,  sem¬ 
nul  sfintei  cruci  pe  care  îl  facem  mereu,  căci  el  are  un  anumit  „simbo¬ 
lism".  împreunarea  a  trei  degete  de  la  mâna  dreaptă  simbolizează  cele 
trei  persoane  ale  Sfintei  Treimi.  Ducerea  mâinii  la  frunte  şi  rostirea 
cuvintelor  „în  numele  Tatălui"  însemnează  cinstirea  lui  Dumnezeu- 
Tatăl,  coborârea  mâinii  la  piept  şi  rostirea  cuvintelor  „şi  al  Fiului"  sim¬ 
bolizează  coborârea  Acestuia  pe  pământ  pentru  mântuirea  noastră,  iar 
ducerea  mâinii  de  la  umărul  drept  la  cel  stâng  împreună  cu  rostirea  cu¬ 
vintelor  „şi  al  Sfântului  Duh"  înseamnă  împăcarea  noastră  cu  Dumne¬ 
zeu  şi  cu  El,  prin  harul  Sfântului  Duh  pe  care  ni  l-a  adus  Fiul.  Deci, 
prin  însemnarea  noastră  cu  Sfânta  Cruce  mărturisim  atât  credinţa  noas¬ 
tră  în  Sfânta  Treime,  cât  şi  cinstirea  şi  venerarea  crucii. 

^  •  .  •  -  f  *  •  ^ 

%  .  ...  Iubiţi  credincioşi, 

în  Epistola  adresată  de  Sfântul  Apostol  Pavel  filipenilor,  se  plân¬ 
gea  că  „mulţi ...  se  poartă  ca  duşmani  ai  crucii  lui  Hristos"  (Fii.  3,  18). 
Din  nefericire,  pe  parcursul  istoriei  au  apărut  şi  alţi  „duşmani"  ai  cru¬ 
cii  Domnului.  Ne  gândim  la  atâţia  „reformatori"  ai  Bisericii,  mai  corect 
spus  răstălmăcitori  ai  cuvântului  Sfintei  Scripturi  şi  adversari  decla¬ 
raţi  ai  tradiţiei  creştine.  Intre  alţii,  protestanţii  veacului  al  XVI-lea,  dar 
mai  cu  seamă  neoprotestanţii  sau  sectarii  veacului  al  XX-lea,  au  înlătu¬ 
rat  şi  cinstirea  crucii  din  „Bisericile"  pe  care  le-au  întemeiat,  desprinse 
din  cea  apuseană. 


îndrumări  omiletice 

Dar  noi,  creştinii  ortodocşi,  ca  şi  cei  catolici,  o  cfnstim  tocmai 
pentru  că  pe  ea  Domnul  a  ars  ca  pe  un  altar  păcatele  noastre,  pentru  că 
prin  jertfa  Lui  pe  cruce  şi  prin  moartea  Lui  s-a  ajuns  la  înviere,  la  bucu¬ 
rie,  la  pace  cu  Dumnezeu  şi  cu  semenii  noştri.  Nu  te  poţi  gândi  la  Mân¬ 
tuitorul  Iisus  Hristos  fără  a  ne  gândi  la  crucea  Lui,  fără  a  nu-L  vedea 
răstignit  pe  cruce.  Hristos  şi  Crucea  sunt  nedespărţiţi,  de  aceea,  cinstin- 
du-L  pe  El,  trebuie  să-I  cistim  şi  crucea!  O  mai  cinstim  şi  din  raţiuni 
de  ordin  „istoric",  întrucât  ea  a  fost  cistită  sau  venerată  de  întreaga 
creştinătate  ortodoxă  din  toate  timpurile,  de  la  Hristos  şi  până  astăzi. 
Acest  lucru  este  dovedit  şi  de  tradiţie,  dar  şi  de  mărturiile  istorice  vechi, 
ca  şi  de  anumite  descoperiri  arheologice,  adică  cruci  de  bronz,  cruci  gra¬ 
vate  sau  pictate,  aparţinând  primelor  veacuri  creştine,  dintre  care  unele 
s-au  găsit  şi  pe  teritoriul  ţării  noastre.  Scriitorul  bisericesc  Tertulian 
(t  240)  scria  că  încă  înainte  de  el  creştinii  obişnuiau  să  se  închine,  fă- 
cându-şi  semnul  sfintei  cruci.  Ea  a  fost  cinstită  şi  de  poporul  român 
dreptcredincios,  căci  ea  străluceşte  pe  turlele  bisericilor,  împodobeşte 
casele  credincioşilor,  sfinţeşte  răspântiile  drumurilor  şi  ocroteşte  som¬ 
nul  de  veci  al  răposaţilor  noştri. 

Sfântul  Apostol  Pavel  scria  corintenilor:  „Cuvântul  crucii  este 
nebunie  pentru  cei  ce  pier;  dar  pentru  noi,  cei  ce  ne  mântuim,  este  pu¬ 
terea  lui  Dumnezeu"  (I  Cor.  1,  18).  Aşa  trebuie  să  fie  şi  pentru  noi:  „pu¬ 
tere"  prin  care  să  ne  biruim  pe  noi  înşine,  să  ne  biruim  păcatele  şi  să  ne 
îndreptăm  spre  Hristos,  spre  lumina  Evangheliei  Sale,  pentru  ca  să  pu¬ 
tem  exclama  şi  noi  împreună  cu  acelaşi  mare  Apostol  Pavel:  „Mie  să 
nu-mi  fie  a  mă  lăuda  decât  numai  în  crucea  Domnului  nostru  Iisus  Hris¬ 
tos"  (Gal.  6,  14).  Să  ne  facem  semnul  sfintei  cruci  la  trezirea  din  somn, 
la  începerea  rugăciunii,  la  masă,  la  începutul  lucrului  nostru,  după  ter¬ 
minarea  lui  şi  înainte  de  culcare.  Şi  să-i  ascultăm  cuvintele  sale  din 
„Apostolul"  care  s-a  citit  astăzi:  „Să  ne  apropiem  deci  cu  inc redorre  de 
tronul  harului  pentru  ca  să  primim  milă  şi  să  aflăm  har  spre  ajutor  la 
vreme  potrivită"  (Efes.  4, 16).  Amin. 

Pr.  Prof.  Dr.  MIRCEA  PACURARIU 

Preot  Zosim  Oancea,  TRUP  ŞI  EXISTENŢA  SAU  ORGA¬ 
NICISMUL,  Liga  română  de  Misiune  creştină,  Cluj-Napoca,  1998, 

175  p.  i.)  j  iiifu  \j  .:riv  >  v‘i  ,.i  j  or 


Cartea  este  un  tratat  de  filosofie  şi  un  curs  înţelept  în  universa¬ 
lismul  spiritual  al  credinţei  noastre. 

Zămislită  într-un  mediu  de  totală  izolare  de  lume  şi  de  orice  infor¬ 
maţie,  în  celula  din  temniţa  Aiudului.  Ea  a  ajuns  la  redactare  după  eli¬ 
berarea  din  închisoare. 

Cartea  cuprinde  o  Prefaţă,  Introducere  şi  temele:  Ce  este  adevărul? 
Ştiinţa  cum  se  prezintă  adevărul  în  filosofie?  Schiţă  gnoseologică,  Insti- 
nentul,  Simţurile,  Intelectual,  Raţiunea,  Mintea  cu  gestul  său  în  fiinţa 
morală,  Credinţa,  Iubirea,  Momentele  actului  de  cunoaştere,  Ecumeni- 
citatea,  Trupul  în  credinţă,  In  lumea  spiritului,  Adevărul  timpului  real, 
social  al  timplui,  Legile  desfăşurării  potenţelor,  Postfaţă,  Bibliografie. 

Prefaţa  este  semnată  de  filosoful  Constantin  Noica,  care  informează 
despre  lucrarea  părintelui  Zosim  Oancea:  ,,0  lucrare  plină  de  originali¬ 
tate  cu  o  logică  proprie,  gândirea  şi  sugestiile  pe  care  le  dă  autorul  sunt 
de  tot  interesante".  Care  dă  lucrării  o  puternică  osatură  concepţională  ca¬ 
pabilă  să  cuprină  o  mulţime  de  discipline,  de  la  teologie  la  filosofie,  tre¬ 
când  apoi  la  alte  discipline,  Psihologie,  drept,  biologie  . .  . 

în  introducere  autorul  dă  unele  îndrumări  despre  înţelegerea  temei 
pe  care  a  desfăşurat-o  şi  tratează  apoi  despre  adevăr,  ştiinţă  şi  alte  teme. 

Cartea  tratează  teme  variate  pe  care  trebuie  să  le  înţeleagă  omul 
cult  şi  să  le  transmită  şi  altora,  pentru  trezirea  interesului  pentru  adevăr. 

Bibliografia  este  selectă.  Se  înşiră  personalităţi  care  au  câte  ceva 
de  spus  în  legătură  cu  problemele  esenţiale,  precum  Hegel,  Nietzsche, 
Origen,  Ioan  Gură  de  Aur,  Eliade  Rădulescu,  Poincare,  Stăniloae  etc. 

Cartea  exprimă  dorul  de  a  şti.  Autorul  este  un  pohilos  —  prieten 
al  Sofiei,  adică  al  înţelepciunii. 

Ea  se  distinge  prin  spiritul  critic  şi  prin  graiul  select.  Hârtia  e  de 
calitate,  tiparul  deosebit. 

Ziua  bună  se  cunoaşte  de  dimineaţă.  Când  a  apărut,  parcă  era  prin 
1944,  volumul  de  predici  intitulat:  Bunevestiri,  semnat  de  Zosim  Oancea, 
s-a  zis;  Iată  un  om  spre  tot  lucrul  bun  gătit. 


Pr.  Prof.  Dr.  NICOLAE  NEAGA 


ÎNVĂŢĂTURILE  STAREŢULUI  VARSANUFIE  CĂTRE 
MONAHI,  PRECEDATE  DE  ’  ÎNVĂŢĂTURILE  ACELUIAŞI 
CĂTRE  NICON,  trad.  de  Ierom.  Ştefan  Nuţescu,  Schitul  Lacu, 
Colecţia  „Comorile  Pustiei“,  Editura  Anastasia  1994,  121  p. 

Cartea  începe  cu  un  cuvânt  al  editorului  grec  („Câteva  cuvinte  des¬ 
pre  Optina“)  absolut  necesare  pentru  implicarea  noastră  în  spaţiul  în 
care  Stareţul  Varsanufie  şi  Ucenicii  săi  îşi  vor  desfăşura  activitatea.  Mare 
complex  monahal  luminat  de  Duhul  Sfânt  şi  prin  învăţătura  Părinţilor 
din  secolul  de  aur  al  Patristicii  (sec.  4),  dar  şi  prin  prezenţa  unor  Stareţi 
de  excepţie  (Leonida,  Macarie,  Antonie,  Mcfse,  Ambrozie,  Anatolie, 
Varsanufie,  Isachie,  Iosif,  Nectarie  şi  Nifon),  Optina  s-a  constituit  în. 
inima  mişcării  de  revigorare  spirituală  a  unui  neam  prea  din  greu  ispi¬ 
tit  de  duhul  rascolnic  şi  de  cel  ateist-nihilist.  Optina  în  sine  s-a  consti¬ 
tuit,  ca  izvor  de  har  şi  de  lumină,  în  aprig  meterez  în  faţa  duşmanului 
ateu,  ,,în  partea  neînstrăinată  a  sufletului  poporului  rus"  (pg.  16). 

Deşi  Stareţul  Varsanufie  nu  a  scris  nimic  (cf.  pg.  13  +  datele  din 
cartea  „Omilii  Duhovniceşti",  Mân.  Frăsinei,  1994,  tot  ale  Stareţului 
Varsanufie,  iată  că  ajunge  până  la  noi  şi  duhul  vorbei  şi  faptei  sale,  cu 
adevărat  „stăreţeşti".  Omiliile  sale,  sfaturile,  spusele  sale  capătă  pro¬ 
funzime  de  rugăciune.  Nimic  din  ceea  ce  scrie  nu  ţine  de  simpla  ştiinţă 
etică,  ci  totul  are  profunzimi  duhovniceşti  deosebite,  cuprinzând  tn 
sine  ca  pe  o  perlă  de  mare  preţ,  taina  cea  mare  a  Scării  Raiului  minunat 
surprinsă  de  Sf.  Ioan  Scărarul.  Omiliile  către  mireni  şi  Sfaturile  către 
monahi  se  deosebesc  doar  prin  ilustrare,  nu  prin  profunzime  a  dimensiunii 
duhovniceşti.  Dacă  omiliile  sale  vizează  pe  unii  fragezi  cu  duhul,  şi  de 
aceea  luminarea  lor  se  face  cu  istorisiri,  sfaturile  către  monahi  sunt 
scurte,  apoftegme  autentice  cu  iz  de  Filocalie  şi  de  Pateric. 

Partea  întâi  cuprinde  sfaturi  către  Părintele  Nicon  (4-  1931,  ca 
martir  al  lui  Hristos)  (p.  19 — 43),  cea  de-a  doua  „Sfaturi  către  monahi4' 
(47-118)  ambele  încărcate  de  smerita  cugetare  şi  dragoste  a  Awei  către 
Ucenici.  Dacă  prima  parte  se  constituie  într-un  veritabil  manual  de  du- 
hovnicie  adresat  lui  Nicon,  partea  a  doua  se  vădeşte  a  fi  un  îndreptar  de 
viaţă  în  Hristos.  In  prima  parte  sunt  cuprinse  câteva  „profeţii"  (cum  ar  fi 
profeţirea  sfârşitului  său  (p.  33);  despre  Antihrist  (p.  39),  persecuţiile 
vremurilor  din  urmă  (p.  40)).  Cea  de-a  doua  parte  este  bogată  în  îndem¬ 
nuri  spre  viaţa  înaltă,  pilduitoare:  „despre  purtarea  cea  din  afară"  (p.  47), 
„despre  rugăciune"  (p.  49),  „despre  viaţa  monahală"  (p.  61),  „despre  as¬ 
cultare,  smerenie,  încercări  şi  minuni"  (p.  65,  69,  101).  Autentic  Pate¬ 
ric  al  Optinei,  lucrarea  deschide  în  mod  fericit  Colecţia  „Comorile  Pus¬ 
tiei"  pe  care  o  vom  prezenta  în  continuare  aici  şi  în  numerele  viitoare. 


Pr.  prep.  Drd.  CONSTANTIN  NECULA 

Cuviosul  Paisie  Aghioritul,  PATERIC  ATHONIT,  trad.  de 
prof.  Florian  Stroe,  Colecţia  „Comorile  Pustiei",  Editura  Anasta¬ 
sia,  1995,  198  p.  .  ........  , 

i  7  , 

Lucrarea  este  o  dovadă  a  faptului  eă  se  poate  trăi  ortodox.  Cu  o 
largă  exemplificare,  fiecare  capitol  al  Patericului  Athonit  te  îndeamnă  la 
căutarea  lui  Dumnezeu  prin  viaţa  „In  Duhul  Sfânt".  Patericul  vede  lu¬ 
mina  tiparului  sub  îngrijirea  Cuv.  Paisie  şi  se  vrea  de  la  început  a  fi  o  în¬ 
cercare  de  umplere  a  unui  gol  duhovnicesc  şi  de  anulare  a  unei  mustrări 
ce  se  cade  fecăruia  dintre  noi.  Şi  anume  aceea  ca  nenotând  cuvintele  du- 
hovnieceşti  ale  unor  vase  alese  ale  Domnului,  le  lăsăm  să  se  piardă  în 
pustiul  vorbelor  lumeşti.  Structurat  în  trei  părţi,  materialul  cărţii  se  pre¬ 
zintă  astfel:  1.  Cuvioşi  Părinţi  Athoniţi;  2.  Din  dumnezeieştile  întâmplări 
ale  unor  călugări  athoniţi;  3.  Sfaturi  pentru  curăţie  şi  ascultare.  Acestui 
cuprins  se  alătură  şi  o  notă  biografică  ce  cuprinde  date  asupra  Cuviosului 
Paisie  Aghioritul,  notă  semnată  de  Ierom.  Heistodulo  Aghioritul,  notă 
care  prin  ceea  ce  cuprinde  şi  ea  face  parte  integrantă  din  această  mini- 
istorie  a  războiului  cel  nevăzut  în  Muntele  cel  Sfânt  al  Athosului. 

Flori  din  grădina  Maicii  Domnului,  găsim  aici,  în  paginile  Pateri¬ 
cului  numele  a  zeci  de  monahi,  îngeri  în  trup:  Popa  Tihon  (Părintele  ier¬ 
tării  —  p.  27-53);  Bătrânul  Evloghie  (cel  bătut  de  davoli,  p.  53-55),  Părin¬ 
tele  Pahomie  (un  apropiat  al  Sf.  Mare  Mc.  Gheorghe),  Cuv.  Serafim  Si¬ 
hastrul  (anahoretul  Sfântului  Munte,  p.  57-58);  Popa  Antim  —  cel  îmbră¬ 
cat  în  sac,  (p.  60-69);  Părintele  Daniel  —  făcător  de  minuni  (p.  69-71); 
Cuv.  Cosma  (neagonisitorul);  Stareţul  Filaret  (văzător  cu  duhul,  p.  74- 
77);  Cuv.  Petru  zis  cel  mic  (p.  77-86);  Cuv.  Augustin,  Părintele  Gheorghe 
(anahoret  pelerin)  Cuv.  Efrem,  Părintele  Costas  cel  Nebun  pentru  Hris- 
tos,  Popa  Sava,  sunt  numai  câteva  nume  amintite  în  prima  parte  a  lu¬ 
crării.  Acestora  le  adăugăm  pe  cele  ale  unor  nevoitori  români,  Cuvioşii 
Filaret  şi  Vartolomeu,  pilde  de  smerenie  şi  de  răbdare  (p.  98-102). 

Partea  a  doua  redă  belşugul  de  cuvânt  duhovnicesc  care  marchează 
spiritualitatea  athonită  până  astăzi.  Intr-o  autentică  înşiruire  de  războaie 
şi  victorii  pentru  împărăţia  cerurilor,  cititorul  capătă  nădejde  şi  'dra¬ 
goste  şi,  mai  cu  seamă,  credinţă.  Prin  Părinţii  athoniţi  prezentaţi  aici 
de  Cuviosul  Paisie,  omul  de  rând  descoperă  că  totuşi  „se  poate". 

Pr  prep.  Drd.  CONSTANTIN  NECULA 

I  DIRITTI  DEL  NASCITURO  E  LA  PROCREAZIONE  AR¬ 
TIFICIALE  (Drepturile  copilului  nenăscut  şi  procreaţia  artificia¬ 
lă),  Centrul  de  Bioetică  şi  Drepturi  Umane  de  pe  lângă  Universi¬ 
tatea  de  Studii  din  Lecce,  Libreria  Editrice  Vaticana,  Cittâ  del 
Vaticano,  1995,  62  p. 

In  1995  a  apărut  la  Editura  Librăriei  Vaticane,  documentul  intitu¬ 
lat  „Drepturile  copilului  nenăscut  şi  procreaţia  artificială11,  sub  egida 
Centrului  de  Bioetică  şi  Drepturi  Umane  al  Universităţii  de  Studii  din 
Lecce  (Italia).  Directorul  Comitetului  şi  semnatarul  Prezentării  atrăgea 
atenţia  asupra  scopului  ce  şi-l  propunea  această  declaraţie:  de  a  demon¬ 
stra  şi  afirma  inviolabilitatea  drepturilor  copilului  nenăscut  din  pers¬ 
pectiva  eticii  naturale,  alta  decât  cea  a  eticii  religioase,  despre  care  au 
vorbit  şi  alte  declaraţii  (cum  este  aceea  publicată  de  Universitatea  Cato¬ 
lică  a  Sfintei  Inimi  —  „Identitatea  şi  statutul  embrionului  uman",  1989). 

Textul  e  publicat  în  şapte  limbi  şi  e  structurat  în  opt  puncte.  II  vom 
prezenta  sistematic  in  continuare. 

1.  Ideea  alcătuirii  unei  „Declaraţii  asupra  drepturilor  copilului  ne- 
născut“  a  fost  solicitată  de  alte  documente  anterioare,  cum  ar  fi:  „Decla¬ 
raţie  asupra  drepturilor  copilului"  (1959),  „Declaraţie  privind  elimina¬ 
rea  discriminării  femeii"  (1967)  şi  „Declaraţie  privind  drepturile  celor 
reduşi  mintal"  (1971). 

Prezentul  document  abordează  problema  drepturilor  copilului  ne¬ 
născut  dintr-o  perspectivă  etică  şi  politico-juridică. 

2.  Declaraţia  afirmă  că  „viaţa  e  una,  are  aceeaşi  identitate  şi  aceeaşi 
continuitate  substanţială,  şi  ca  atare  e  inviolabilă,  din  momentul  con¬ 
ceperii  până  în  cel  al  morţii  naturale". 

Izvorul  conflictelor  nu  mai  e  „individul,  cu  drepturile  sale  perso¬ 
nale" ,  ci  cuplul  (uneori,  doar  femeia,  singură),  „cu  dorinţele  sale".  întru¬ 
cât,  uneori,  „destinul  copilului  nenăscut  e  lăsat  la  libera  decizie  a  fe¬ 
meii",  alteori  e  protejat  doar  pentru  că  e  considerat  „oportun,  dacă  nu 
util",  rezultă  că  „viaţa  umană,  pe  întreaga  perioadă  de  viaţă  prenatală, 
nu-i  suficient  tutelată,  chiar  dacă  e  vorba  de  un  individ  uman".  Apare 
deci  un  contrast  între  qui  in  utero  est  şi  qui  iam  natus  est. 

3.  Evaluarea  diferită  a  vieţii  prenatale  de  cea  postnatală  ar  trebui 
căutată,  zice  documentul,  în  „dedublarea  individului  biologic"  în  „fiinţă 
umană  şi  persoană",  în  funcţie  de  „categoria  de  capacitate  juridică".  Re¬ 
zultă,  de  aici,  că,  în  funcţie  de  capacitatea  juridică,  poate  fi  recunoscut 
sau  nu  status-ul  de  persoană  unui  „individ  biologic"  (Savigny).  Astfel, 
se  ajunge  la  a  se  contesta  valoarea  personală  celor  cărora  li  s-a  declarat 
„moartea  civilă"  (homines  nondum  mortui),  ca  şi  copilului  nenăscut  (ho- 

mines  nondum  nati). 

Se  subliniază  că,  spre  deosebire  de  Pandectistica  germană,  dreptul 
roman  clasic  şi  justinian,  ca  şi  tradiţia  iberică,  aşează  viaţa  abia  conce¬ 
pută  între  ,, subiecţii  de  drept"  (Busnelli),  recunoscând  aşadar  „paritatea 
ontologică  între  nenăscut  şi  născut"  (Catalano). 

4.  E  curios  de  ce  „comunitatea  etică,  împreună  cu  cea  politică  şi  cu 
cea  juridică"  nu  se  pun  de  acord  cu  ultimele  rezultate  la  care  a  ajuns 
ştiinţa  biologică.  E  greu  de  înţeles  motivul  pentru  care  fiinţa  nenăscută, 
considerată  fiinţă  umană  concretă  de  către  dreptul  roman,  nu  este  consi¬ 
derată  ca  atare  şi  în  vremea  noastră. 

Identitatea  embrionului  uman,  în  diversele  sale  faze  evolutive  (zi- 
got,  morulă,  blastulă,  embrion  pre-implantat  sau  pre-embrion,  embrion, 
făt),  e  recunoscută  mai  degrabă  de  către  Adunarea  Consiliului  Europei  şi 
de  Parlamentul  European  (vezi:  „Recomandări",  nr.  1046,  din  24  sept. 
1986,  şi  nr.  1100,  din  2  febr.  1989;  „Rezoluţii",  A2-327/808,  A2-373/88, 
din  16.03.1989),  decât  de  statele  naţionale  singulare. 

Se  constată  că,  de  obicei,  statele  cu  puternice  interese  economice  şi 
culturi  hedoniste  se  grăbesc  să  considere  embrionul  în  primele  luni  de 
viaţă  drept  un  „ceva",  catalogat  eventual  între  drepturile  patrimoniale, 
iar  nu  ca  „individ  uman,  cu  drepturi  proprii".  Se  ignoră  că  „în  ADN-ul 
fiecărui  individ,  încă  din  clipa  conceperii,  se  află  înscris  planul-proiect 
al  auto-realizării  sale  graduale  şi  autonome,  care,  chiar  dacă  se  desfă¬ 
şoară  şi  se  diferenţiază  în  timp,  continuă  să  aibă  o  identitate  a  sa  şi  o  con¬ 
tinuitate  a  sa  substanţială". 

5.  La  acest  punct,  discursul  filosofic  încearcă  să  stabilească  dacă 
„ordinea  unei  substanţe  individuale"  (aici,  embrionul)  poate  fi  cunoscută 
pe  cale  logică  şi  dacă  din  descrierea  sa  ştiinţifică  pot  fi  deduse  nor¬ 
mele  după  care  viaţa  umană  trebuie  tutelată.  Aici,  filosofiile  nu  sunt  de 
acord  în  a  recunoaşte  posibilitatea  logică  de  a  deduce  dintr-o  substanţă 
individuală,  orientată  teleologic  către  viaţa  post-natală,  normele  care  să 
reglementeze  existenţa  şi  dezvoltarea  sa". 

Filosofia  analitică  susţine  că  o  astfel  de  ordine  ar  deriva  dintr-un 
fel  de  raţionalism  programatic,  unde,  aşadar,  rolul  fundamental  îl  are 
raţiunea  şi  nu  natura. 

Dimpotrivă,  filosofia  practică,  de  origine  aristotelică,  admite  posibi¬ 
litatea  deducerii  —  pornind  de  la  descrierea  şi  cuprinderea  unei  substanţe 
individuale  teleologic  orientate  către  viaţa  post-natală  —  a  normelor  ce  o 
structurează  şi  a  legilor  proceselor  dezvoltării  sale.  Cu  alte  cuvinte,  e 
corectă  trecerea  de  la  planul  ontologic  al  vieţii  pre-natale  la  cel  al  defi¬ 
niţiei  gnoseologice  a  ei  (Maritain).  Rezultă  deci  că  nu  poate  fi  admisă  o 
autonomie  absolută  a  intelectului  faţă  de  natură.  De  aici,  şi  aşa-zisul 
„spaţiu  pentru  libera  convenţie"  (Gadamer)  în  ce  priveşte  viaţa  perso¬ 
nală  şi  socială.  E  însă  greu  de  spus  cât  de  larg  este  acest  spaţiu  al  liber¬ 
tăţii  şi  care  sunt  criteriile  pentru  un  ca Cru  de  convenţie. 

Dincolo  de  aceste  filosofii,  zice  documentul,  ar  trebui  să  nu  existe 
îndoieli  că  un  comportament  este  etic  în  cazul  în  care  el  se  conformează 
statutului  biologic  al  embrionuluhşi  legilor  procesului  său  de  dezvoltare. 

în  acelaşi  fel.  fecundaţia  artificială  e  justă  dacă  acţiunile  ce  o  pre¬ 
supun  urmăresc  criteriile  ordinii  naturale,  corectând-o,  la  nevoie. 

întrucât  violarea  ordinii  naturale  are  efecte  asupra  persoanei,  asu¬ 
pra  semenilor  şi  asupra  generaţiilor  viitoare,  trebuie  să  amintim  că  „nu 
se  triumfă  asupra  naturii,  decât  ascultând-o“  (Bacon).  „Natura,  când  e 
manipulată,  se  revoltă  murind;  şi,  murind,  face  să  moară  şi  umani tatea“. 

6.  Chiar  cunoscând  legile  proceselor  procreaţiei  naturale,  omul, 
căutând  să  depăşească  noi  frontiere,  o  înlocuieşte  cu  metode  artificiale, 
care,  uneori,  mortificată  natura  (ex.,  fecundaţia  după  menopauză),  alteori, 
substituind-o  (ex.,  fecundaţia  FI  VET).  Omnipotenţa  scientistă  nu  găseşte 
forţa  auto-reglementării,  spre  a  rămâne  în  limitele  presupuse  de  prin¬ 
cipii  naturale  verificate  ştiinţific. 

7.  E  nevoie,  deci,  de  intervenţia  legislatorului,  pentru  ca  fecundaţia 
să  aibă  loc  în  uter,  căci  acesta  este  mediul  natural  pentru  iniţierea  vieţii 
individului,  iar  nu  eprubeta. 

Ordinea  politică  trebuie  să  privească  cu  mai  multă  atenţie  tutelarea 
drepturilor  copilului  nenăscut,  mai  mult  decât  a  făcut-o  până  acum. 

8.  înţelepciunea  de  veacuri,  bazată  pe  ordinea  naturală,  trebuie  să 
fie  fundamentală  pentru  legislator,  în  ce  priveşte  procreaţia  artificială. 
Concepţia  trebuie  să  se  întâmple  în  cadrul  cuplului  familial,  bărbat  şi  fe¬ 
meie,  vii,  la  vârsta  de  fecunditate  naturală.  Niciodată  la  o  femeie  singură. 
E,  dealtfel,  dreptul  copilului  nenăscut  şi  născut  de  a  avea  doi  părinţi  de 
sex  diferit  şi  la  o  vârstă  adecvată  exigenţelor  sale  de  dezvoltare. 

E  necesar  ca  embrionul  să  rezulte  din  întâlnirea  (şi  nu  in  vitro)  a 
doi  gârneţi  de  la  un  cuplu  conjugal.  Dacă  embrionul  rezultă  cu  contri¬ 
buţia  unui  donatar  din  afara  cuplului,  ordinea  naturală  şi  etică  a  fami¬ 
liei  va  fi  tulburată.  Din  subiect  de  drept,  embrionul  poate  deveni  obiect 
de  drept.  Pentru  că,  încă  de  la  început,  el  a  fost  obiectul  dorinţei  unui 
cuplu  steril  de  a  avea  copii.  Se  poate  întâmpla  ca  unul  din  parteneri  să  se 
răsgândească  şi  astfel  să  se  compromită  sensul  procreaţiei  artificiale,  iar 
copilul  rezultat  să  sufere  toată  viaţa. 


* 

Am  rezumat  la  maximum  cele  opt  puncte  ale  documentului. 

Nu  putem  să  nu  observăm  că,  deşi  şi-a  propus  o  abordare  etică  şi 
politico-juridică,  nu  s-a  putut  renunţa  nici  la  aspectul  biologic,  dar  nici 
la  fundamentul  antropologic.  Baza  antropologică  —  indispensabilă  pentru 
discursul  bioetic  —  a  fost  preluată  din  varii  sisteme  filosofice.  însă  nici 
unul  din  acestea  nu  reuşeşte  să  depăşească  dualismul  natură-raţiune, 
substanţă-lege  (ordine)  naturală.  Acest  determinism  natural,  în  care  e 
închistată  gândirea  occidentală,  operează  un  reducţionism  antropologic 
grav:  omul  este  „obiectualizat",  din  „persoană  umană"  devine  „individ 
uman".  Legii  naturale  violate  i  se  cheamă  în  ajutor  legi  politico-juridice; 
se  reglementează  o  lege  printr-o  altă  lege,  iar  omul  rămâne  pe  mai  de¬ 
parte  robul  lor.  Despre  o  lege  a  Duhului  Sfânt,  care  să  dea  sens  celorlalte 
şi  demnitate  persoanei  umane  cu  adevărat  libere,  nici  nu  se  vorbeşte  în 
acest  document.  Legea  naturală  e,  aici,  absolută:  e  fundamentul  eticii; 
al  unei  etici  strâmte,  ce  încetează  astfel  să  fie  şi  normativă. 

Respectul  pentru  sfinţenia  vieţii  ar  putea  fi  argumentul  suprem 
pentru  conştiinţa  omului  de  ştiinţă,  ale  cărui  capacităţi  să  fie  orientate 
doar  către  scopuri  curative,  nicidecum  substitutive  şi  manipulatorii.  Cum 
se  poate  lesne  observa,  cuceririle  ştiinţei  sunt  în  favoarea  omului  —  şi 
gândirea  creştină  le  apreciază  ca  atare.  Rămâne  ca  omul  să  fie  şi  el  în 
favoarea  omului! 


Ierom.  IUVENALIE  IONAŞCU 


Florian  Dudaş,  TEROARE  ÎN  MARAMUREŞ,  Editura  Lu¬ 
mina,  Oradea,  1996,  78  p. 

După  cum  se  ştie  la  30  august  1940  Germania  şi  Italia  au  impus 
României  nedreptul  Dictat  de  la  Viena,  obligând-o  să  cedeze  Ungariei 
horthyste  Ardealul  de  Nord  cu  o  suprafaţă  de  43  492  Km2  şi  o  populaţie 
de  2  667  000  locuitori  din  care  peste  50%  erau  români,  37%  maghiari  şi 
secui,  iar  restul  germani,  evrei  şi  alte  naţionalităţi.  Trupele  horthyste  de 
ocupaţie  s-au  dedat  la  cele  mai  bestiale  acte  de  vandalism  şi  barbarism: 
crime,  violuri,  devastări  şi  maltratări,  pentru  a  determina  populaţia  ro¬ 
mânească  să  se  refugieze.  Au  fost  duse  la  îndeplinire  cuvintele  rostite  de 
Diicso  Csaba  încă  cu  un  an  înainte  de  aceste  evenimente:  „Voi  suprima 
pe  fiecare  valah  care  îmi  iese  în  cale.  Pe  fiecare  îl  voi  suprima.  Nu  va  fi 
îndurare.  Voi  aprinde  noaptea  satele  valahe.  Voi  trece  prin  sabie  toată 
populaţia,  voi  otrăvi  fântânile  şi  voi  ucide  şi  copiii  din  leagăn.  In  ger¬ 
mene  voi  distruge  acest  neam ...  Nu  va  fi  pentru  nimeni  nici  o  îndurare. 
Nici  pentru  copiii  din  leagăn,  nici  pentru  mama  care  va  naşte  copilul.  Voi 
suprima  pe  orice  valah  şi  atunci  nu  va  mai  fi  in  Ardeal  decât  o  singură 
naţionalitate,  cea  maghiară,  naţia  mea,  sângele  meu.  Voi  face  inofensivi 
pe  viitorii  Horea  şi  Cloşca.  Nu  va  fi  milă“. 

După  intrarea  în  vigoare  a  Dictatului  de  la  Viena,  România  tre¬ 
buia  să-şi  retragă  armata  şi  să  predea  Ungariei  teritoriul  delimitat  prin 
convenţia  semnată.  Guvernul  ungar  a  găsit  momentul  favorabil  pentru 
punerea  în  aplicare  a  planurilor  de  desfiinţare  a  naţiunii  române  din 
Transilvania,  procedându-se  la  exterminarea  ei  aşa  cum  propunea  Diicso 
Csaba.  întrucât  asasinarea  întregii  populaţii  româneşti  nu  era  posibilă, 
guvernul  ungar  va  preconiza  şi  aplica  metoda  expulzării,  deportării  şi 
terorizării  populaţiei  pentru  a  o  determina  să  se  refugieze. 

Cel  mai  important  instrument  de  exercitare  şi  de  menţinere  a  te¬ 
rorii  împotriva  populaţiei  româneşti  a  fost  aparatul  de  stat  horthyst:  jan¬ 
darmeria,  poliţia,  armata,  instanţele  judecătoreşti  şi  administrative,  închi¬ 
sorile,  lagărele  de  internare,  etc.  Principalul  mijloc  de  care  a  uzat  re¬ 
gimul  horthyst  în  vederea  eliminării  populaţiei  româneşti  din  nord-ves- 
tul  României,  l-a  constituit  încercarea  de  schimbare  a  raportului  demo¬ 
grafic  în  favoarea  populaţiei  maghiare.  Acţiunile  criminale  săvârşite  îm¬ 
potriva  populaţiei  româneşti  au  fost  pregătite  premeditat  de  horthyşti. 
Astfel  s-au  săvârşit  mii  de  crime,  devastări,  maltratări  şi  expulzări,  pen¬ 
tru  a-i  distruge  pe  români  şi  a-i  determina  să  se  refugieze  în  România. 
Toate  aceste  acte  barbare  au  fost  dezlănţuite  imediat  după  trecerea  fron¬ 
tierei  de  către  trupele  hothyste.  Biserica  Ortodoxă  din  aceste  ţinuturi, 
care  în  decursul  zbuciumatei  noastre  istorii  şi-a  împletit  destinul  cu  cel  al 
întregului  popor,  a  suferit  şi  ea  opresiunea  cea  mai  dură  cu  putinţă. 

Cartea  de  faţă  —  TEROARE  ÎN  MARAMUREŞ  —  a  distinsului  şi 
eruditului  om  de  cultură  Florian  Dudaş,  ne  aduce  în  faţă  fapte  şi  eve- 

nimente  dramatice  din  viaţa  românilor  ortodocşi  din  Maramureş  în  timpul 
prigoanei  horthyste.  Este  meritul  incontestabil  al  Domnului  Florian  Du- 
daş  de  a  pune  la  îndemâna  publicului  larg  unul  din  primele  şi  cele  mai 
importante  documente  ale  rezistenţei  noastre  naţionale  din  timpul  stă¬ 
pânirii  maghiare  asupra  Ardealului  de  Nord.  Este  vorba  despre  „Rapor¬ 
tul  despre  suferinţele  Episcopiei  Ortodoxe  Române  a  Maramureşului 
în  urma  arbitrajului  de  la  Viena".  Maramureşul  s-a  numărat  printre 
ţinuturile  care  au  cunoscut  din  plin  teroarea  şi  prigoana  dezlănţuită  de 
autorităţile  maghiare  împotriva  a  tot  ceea  ce  este  românesc.  Evident  că  Bi¬ 
serica  Ortodoxă  Română  din  aceste  ţinuturi  a  fost  sortită  desfiinţării.  Ves¬ 
tea  Dictatului  de  la  Viena  l-a  găsit  pe  episcopul  Vasile  Stan  al  Maramure¬ 
şului  în  vizită  canonică  în  eparhia  sa.  Episcopului  Vasile  Stan  nu  i  se  va 
mai  permite  accesul  în  eparhie,  iar  preoţii  ortodocşi  vor  fi  alungaţi  şi 
expulzaţi,  iar  locaşurile  de  cult  ortodoxe  profanate  şi  jefuite.  De  aseme¬ 
nea  satele  au  fost  pustiite,  iar  locuitorii  schingiuiţi,  maltrataţi,  ucişi  sau 
expulzaţi. 

Apariţia  în  presa  vremii  a  unor  opinii  răuvoitoare  şi  tendenţioase 
care  calificau  refugiul  preoţilor  ortodocşi  şi  a  conducerii  Eparhiei  Ma¬ 
ramureşului  drept  o  „dezertare  de  la  datorie",  a  dus  la  redactarea  Ra¬ 
portului  general  despre  suferinţele  Episcopiei  Ortodoxe  a  Maramureşului 
în  urma  arbitrajului  de  la  Viena.  Autorii  „Raportului"  sunt  preoţii  refu¬ 
giaţi  sau  expulzaţi.  Redactat  într-o  formă  definitivă  la  26  iunie  1941, 
după  ce  a  fost  dactilografiat  şi  înregistrat  sub  numărul  725/1941,  a  fost 
dat  spre  multiplicare.  Astfel,  în  vara  anului  1941  episcopul  Maramure¬ 
şului  Vasile  Stan  a  dat  publicităţii  acest  document  zguduitor  privind 
ororile  horthysmului  în  Ardealul  de  Nord.  Raportul  Episcopiei  Maramu¬ 
reşului  venea  să  ateste  cu  mărturii  incontestabile  faptul  că  unul  din  pri¬ 
mele  obiective  ale  ocupantului  era  suprimarea  bisericii  româneşti,  un¬ 
gurii  fiind  conştienţi  că  Biserica  Ortodoxă  este  nu  numai  liantul  spiri¬ 
tual  al  fiinţei  naţionale  a  românilor,  ci  însăşi  principala  instituţie  de 
rezistenţă  antihorthystă.  Desfiinţarea  Ortodoxiei  în  acest  teritoriu  con¬ 
stituie  astfel  o  preocupare  de  căpetenie  atât  a  guvernului  cât  şi  a  admi¬ 
nistraţiei  militare  din  primele  luni  ale  ocupaţiei.  Imediat  după  multi¬ 
plicare  Raportul  a  fost  difuzat  mai  multor  personalităţi  atât  eclezias¬ 
tice  cât  şi  politice,  printre  care  şi  Generalului  Ion  Antonescu.  Raportul 
a  înregistrat  ecoul  scontat,  reuşind  să  atragă  atenţia  multor  personali¬ 
tăţi  ale  vieţii  politice  şi  culturale  precum  şi  a  conducătorilor  Statului 
Român. 

Dezvăluirile  oferite  de  rapoartele  preoţilor  expulzaţi  şi  refugiaţi 
sunt  cutremurătoare.  Satele  şi  bisericile  au  fost  jefuite.  Preoţii  şi  alţi  in¬ 
telectuali  români  din  Maramureş  au  fost  închişi,  chinuiţi  şi  maltrataţi. 
Reşedinţa  episcopală  a  fost  ocupată  de  armată,  iar  mobilierul  confiscat. 

Capela  episcopală  a  fost  demontată,  iar  crucile  de  pe  reşedinţă  doborâte 
cu  focuri  de  mitralieră.  Cu  regret  trebuie  să  spunem  că  alături  de  tru¬ 
pele  horthyste,  la  umilirea  şi  batjocorirea  românilor  ortodocşi,  şi-au 
adus  contribuţia  atât  Biserica  Catolică  cât  şi  cea  Greco-Catolieă.  Fiind 
vreme  de  război  alimentele  raţionalizate  se  dădeau  pe  bonuri  eliberate 

şi  semnate  de  preoţii  catolici  cu  condiţia  trecerii  la  confesiunea  greco- 
catolică.  Clopotele  luate  de  horthyşti  bisericilor  ortodoxe  se  distribuiau 
bisericlor  catolice  şi  greco-catolice.  Biserica  Catolică  de  ambele  rituri  a 
prins  momentul  de  a  curăţi  terenul  de  ortodocşi,  care  erau  consideraţi 
şi  de  autorităţi  drept  reprezentanţii  adevăraţi  ai  românismului.  Este  edi¬ 
ficatoare  în  acest  sens  conversaţia  surprinsă  de  consilierul  eparhial  Ioan 
Ruşdea  dintre  un  preot  romano-eatolic  şi  un  ofiţer  maghiar:  „Domnul 
meu,  ortodocşii  sunt  dublu  valahi  şi  trebuie  toţi  exterminaţi  ca  şi  câiniiîu 
Este  dureros  să  constatăm  că  aceste  cuvinte  au  fost  rostite  de  un  slujitor 
al  lui  Hristos . . .  Alţi  preoţi  greco-catolici  cu  concursul  jandarmilor  un¬ 
guri  au  închis  bisericile  ortodoxe  lăsând  pe  credincioşi  lipsiţi  de  lăcaşu¬ 
rile  de  cult  pentru  a-i  sili  să  treacă  la  uniaţie.  Tot  preoţii  greco-catolici 
sprijiniţi  de  administraţia  horthystă  i-au  oprit  pe  preoţii  ortodocşi  de  a 
oficia  botezuri,  cununii  şi  înmormântări,  etc.  Evident  că  autorităţile  un¬ 
gureşti  au  lucrat  în  favoarea  greco-catolieilor  convinse  că  astfel  maghia¬ 
rizarea  românilor  va  da  rezultatele  dorite,  având  în  vedere  că  limba  ma¬ 
ghiară  a  câştigat  teren  în  cultul  Bisericii  greco-catolice. 

Ne  oprim  aici  cu  aceste  scurte  consideraţii  pe  marginea  lucrării 
oferite  de  Domnul  Florian  Dudaş,  cu  convingerea  că  ele  vor  trezi  inte¬ 
resul  multor  cititori  de  a  parcurge  întreaga  lucrare.  Este  o  carte  docu¬ 
ment  care  invită  la  meditaţie  şi  raţiune  pentru  ca  asemenea  fapte  să  nu 
oe  mai  întâmple  în  istorie.  Este  o  carte  care  te  zguduie  sufleteşte  şi  care 
trebuie  să-şi  găsească  loc  în  inima  şi  sufletul  fiecăruia  dintre  noi.  Este 
o  carte  care  ar  trebui  să-i  trezească  la  realitate  şi  pe  cei  care  au  dez¬ 
lănţuit  după  ’89  o  altă  prigoană,  cea  a  calomniei,  împotriva  Bisericii  Or¬ 
todoxe  şi  a  slujitorilor  ei. 

încheiem  aceste  rânduri  exprimându-ne  toată  consideraţia  faţă  de 
Domnul  Florian  Dudaş,  care  s-a  străduit  să  publice  această  lucrare  în  a 
doua  ediţie  din  dorinţa  sinceră  de  a  sluji  adevărul  şi  numai  adevărul 
istoric. 


Pr.  Asist.  ION  ALEXANDRU  MIZGAN 

Paul  Caravia,  Virgiliu  Constantinescu,  Flori  Stănescu,  BI¬ 
SERICA  ÎNTEMNIŢATA.  ROMÂNIA  1944—1989,  Editura  Insti¬ 
tutului  Naţional  pentru  Studiul  Totalitarismului,  Bucureşti,  1998, 
463  p.  .......  ,  • 

•  •  Lucrarea  de  faţă  reprezintă  un  suprem  elogiu  adus  tuturor  slujito¬ 
rilor  Bisericii  de  diferite  confesiuni  creştine,  care  au  avut  de  îndurat 
prigoana  dictaturii  comuniste  şi  care  şi-au  îndeplinit  misiunea  spirituală 
până  la  capăt  plătind  cu  ani  grei  de  închisoare,  foarte  mulţi  dându-şi 
obştescul  sfârşit  în  temniţele  comuniste. 

Comunismul  a  urmărit  să  distrugă  prezenţa  lui  Dumnezeu  în  sufle¬ 
tul  şi  în  mentalul  oamenilor,  să  distrugă  imaginea  lui  „Homo  religiosus‘\ 
România  sec.  XX  a  cunoscut  un  singur  regim  totalitar:  comunist  de  inspi¬ 
raţie  sovietică  care  a  ajuns  să  aibă  caracterul  „terorist  de  stat"  datorită 
metodelor  ce  veneau  în  contradicţie  cu  drepturile  omului.  Se  viza  reedu¬ 
carea  societăţii,  s-a  exercitat  teroarea  împotriva  religiei  şi  a  reprezen¬ 
tanţilor  Bisericilor  tradiţionale  socotite  „conservatoare"  şi  „reacţionare". 

Un  element  important  a  fost  menţinerea  religiozităţii  ca  formă  a 
culturii  cotidiene,  de  la  trăiri  personale  intime  la  manifestări  ascunse. 

Autorii  prezintă  câteva  aspecte  ale  represiunii  bolşevice  contra 
religiei  şi  a  Bisericii  ca:  laicizarea  intelectualităţii  ruse,  confiscarea  bu¬ 
nurilor  Bisericii,  represiunea  asupra  preoţilor  şi  episcopilor  culminând  cu 
demolarea  celei  mai  mari  Catedrale  Ortodoxe  din  lume. 

Modelul  represiunii  antireligioase  în  România  a  urmat  modelul 
sovietic  având  loc  epurări  masive  în  Biserică,  desfiinţarea  şcolilor  con¬ 
fesionale  în  1948,  s-a  restrâns  până  aproape  de  desfiinţare  viaţa  monahală, 
au  fost  efectuate  numeroase  arestări  în  rândul  personalului  eclesiastic  or¬ 
todox. 

Urmărind  o  listă  a  preoţilor  deţinuţi  în  perioada  comunistă  obser¬ 
văm  că  cel  mai  mult  de  suferit  a  avut  Biserica  Ortodoxă  căoi  din  tota¬ 
litatea  preoţilor  menţionaţi  în  Dicţionar  care  au  avut  de  suferit  din 
partea  autorităţii  comuniste  din  România  (2398),  1725  au  fost  ortodocşi 
iar  226  au  fost  greco-catolici,  165  romano-catolici,  65  pastori  protestanţi, 
25  pastori  neoprotestanţi,  23  musulmani,  13  mozaici.  Mişcarea  de  rezis¬ 
tenţă  a  fost  sprijinită  şi  de  monahi  de  la  diferite  mănăstiri:  Tismana, 
Turnu,  Cozia,  Frăsinei,  Bistriţa  etc. 

Au  avut  loc  distrugeri  masive  ale  locaşurilor  de  cult,  astfel  dacă 
în  1995  existau  200  de  aşezăminte  monahale,  în  1989  erau  doar  114.  De 
asemenea  şi  numărul  vieţuitorilor  din  mănăstiri  a  fost  drastic  restrâns 
de  la  10  000  în  1951  la  2  500  în  1969. 

Asupra  preoţilor  s-au  folosit  diferite  metode  de  reeducare  aşa- 
zisa  autoreeducarea,  reeducarea  prin  teroare,  prin  muncă,  izolare  etc. 

Autorii  au  solicitat  eparhiilor  de  pe  întreg  teritoriul  ţării  alcătuirea 
de  liste  care  să  cuprindă  numele  şi  datele  personale  ale  tuturor  slujito¬ 
rilor  Bisericii  de  diferite  confesiuni  alcătuind  un  dicţionar,  unde  în  or¬ 
dine  alfabetică  sunt  prezentaţi  toţi  preoţii  cunoscuţi.  Fiecare  nume  cu¬ 
prinde  elemente  de  identitate,  elemente  biografice  şi  neconcordante  din 
documentele  studiate. 

Lucrarea  nu  este  completă  deoarece  Biserica  Protestantă  nu  a  tri¬ 
mis  nici  o  listă,  iar  Arhiepiscopia  Tomisului  şi  Episcopia  Covasnei  şi  Har¬ 
ghitei  n-au  răspuns  deloc  solicitării.  Autorul  principal  al  lucrării,  Paul  Ca- 
ravia,  el  însuşi  participant  şi  întemniţat  în  lagărele  comuniste  mărturiseşte 
că  nu  a  putut  identifica  nici  un  preot  cu  care  a  fost  în  camera  de  reeducare 
de  la  Gherla  sau  Jilava  ceea  ce  demonstrează  că  numărul  lor  este 
mai  mare. 

în  urma  Decretului  nr.  166  din  1947  se  oficializa  acţiunea  de  „scoa¬ 
tere  din  scaun  sau  depunere"  a  16  ierarhi  ortodocşi  menţionaţi  în  lucrare 
împreună  cu  elementele  biografice. 

Lista  cuprinde  5  Mitropoliţi  ortodocşi:  Ioan  Enăchescu,  Vasile  Lă- 
zărescu,  Ioan  Mihălcescu,  Victor  Puiu,  Teodor  Simedrea,  prezentându-se 
şi  motivele  pentru  care  au  fost  depuşi. 

Lista  episcopilor  cuprinde  pe  Dumitru  Antal,  Petru  Ciopron,  Pom¬ 
pei  Moruşca,  Cosma  Petrovici,  Nicolae  Popovici,  Trandafir  Scorobeţ, 
Pavel  Serpe,  Lazăr  Triteanu. 

Foarte  importante  sunt  Decretele  prezentate  prin  care  se  arată  cine 
decidea  soarta  cultelor  şi  a  monahismului  (Decret  410  din  1948)  interzi- 
cându-se  misionarismul  la  sate  şi  oraşe. 

Înaintea  prezentării  listelor  de  preoţi  deţinuţi  autorii  prezintă  Sur¬ 
sele  folosite  la  alcătuirea  dicţionarului,  ele  fiind  cele  furnizate  de  Arhi¬ 
episcopiile  şi  Episcopiile  Bisericii  Ortodoxe  şi  de  celelalte  confesiuni, 
apoi  Literatura  publicată  după  1989,  Reviste  de  specialitate  apărute  în 
cadrul  Mitropoliilor  atât  din  România  cât  şi  din  străinătate. 

Dicţionarul  personalului  eclesiastic  în  detenţia  sistemului  concen- 
traţional  comunist  se  impune  ca  o  lucrare  de  referinţă  de  mare  anver¬ 
gură  rodul  unei  intense  activităţi  de  readucere  aminte  şi  păstrare  vie  a 
memoriei  celor  care  s-au  opus  acţiunii  de  distrugere  a  prezenţei  lui 
Dumnezeu  în  sufletele  credincioşilor. 


Drd.  ADRIAN  CAREBIA 

Ilie  A.  Boulgarakis,  TU,  CARE  JUDECI  PE  FRATELE 
TĂU  . . învăţături  despre  clevetire  şi  judecată  din  cuvântul  şi 
practica  Bătrânilor  Pustiei,  trad.  de  Ierom,  Ştefan  Nuţescu,  Ed. 
Anastasia,  1999,  Colecţia  „Comorile  Pustiei“,  134  p. 

Editura  Anastasia  prin  inspirata  sa  colecţie  „Comorile  pustiei4*  vine 
să  înlocuiască  un  vid  spiritual  care  ne-a  marcat,  în  contextul  modern, 
întrega  devenire  şi  istorie.  Această  „recuperare**  duhovnicească  are  în 
vedere  bogata  învăţătură  patristică  ce  deschide  orizontul  marii  tradiţii  a 
Bisericii  creştine  apostolice. 

Cartea  lui  Ilie  Bulgarakis  se  înscrie  şi  ea  în  această  direcţie  desco- 
perindu-ne  sfaturile  părinţilor  pustiei  cu  privire  la  „clevetire**  şi  „jude¬ 
cată44  —  două  din  păcatele  la  care  suntem  părtaşi  în  fiecare  clipă.  Car¬ 
tea  rămâne  vie  şi  actuală  nu  numai  prin  titlul  sugestiv:  „Tu,  cel  ce  judeci 
pe  fratele  tău  .  . ci  şi  prin  inspirata  alegere  a  temei  care  actualizează 
această  meteahnă  a  lumii  —  judecata  şi  clevetirea  —  practic  „devora¬ 
rea4*  bunului  nume  al  cuiva. 

Chiar  din  prefaţă  autorul  îşi  precizează  opţiunea  pentru  această 
temă.  Delimitează  necesitatea  pentru  judecare  când  ea  are  ca  scop  o 
funcţionalitate  oarecare  cum  ar  fi  spaţiul  tehnicii,  şi  „bârfirea,  vorbirea 
dc  rău,  minciuna,  mărturia  mincinoasă,  clevetirea*4  pe  care  le  consideră 
„sîîmptome  clinice*4  ale  judecăţii.  Sensul  judecăţii  la  care  se  opreşte  au¬ 
torul  nu  este  atât  axiologic  cât  soteriologic,  ea  nu  se  referă,  din  pers¬ 
pectiva  părinţilor,  la  problemele  cotidiene  ci  vizează  legătura  omu¬ 
lui  cu  Dumnezeu  în  planul  mântuirii.  Abundenţa  citatelor  patristice  de¬ 
monstrează  migăloasa  muncă  de  cercetare  care  a  avut  ca  scop  direct 
„nevoinţa  pentru  refacerea  frumuseţii  primare**  din  vremea  părinţilor 
având  ca  pavăză  dreapta  socoteală  de  unde  porneşte  urcuşul  duhov¬ 
nicesc. 

Cartea  este  structurată  în  patru  părţi:  „Ce  sunt  clevetirea  şi  ju¬ 
decata**;  „Asceţii  sunt  împotriva  clevetirii  şi  judecăţii**;  „Asceţii  ex¬ 
plică  de  ce  clevetirea  şi  judecata  constituie  un  rău**  şi  „Ce  ne  învaţă 
asceţii  despre  clevetire  şi  judecată**,  care  vorbesc  de  la  sine  despre  pre¬ 
ocuparea  autorului.  Chiar  dacă  anumite  citate  se  repetă  ele  nu  devin 
supărătoare  ci  aprofundează  înţelegerea  anumitor  atitudini  sau  idei. 

Aducând  argumentul  Părinţilor  Bisericii  autorul  explică  atât  cle¬ 
vetirea  cât  şi  judecata  prin  citate  bine  alese  concluzionând:  „clevetire 
esta  atunci  când  cineva,  care  nu  este  mişcat  de  o  pornire  curată,  face 

cunoscută  altuia  o  greşeală  a  unui  frate,  indiferent  dacă  conţinutul  cu¬ 
vintelor  lui  este  mincinos  sau  adevărat.  Iar  judecată  este  atunci  când 
cineva,  adresându-se  altcuiva,  formulează  o  sentinţă  de  condamnare  nu 
cu  privire  la  fapta  rea  săvârşită  ci  asupra  persoanei  înseşi**. 

Deosebit  de  frumos  este  şi  citatul  din  Sfântul  Ioan  Scărarul  despre 
clevetire:  „Clevetirea  este  fiica  urii.  E  o  boală  subţire  dar  o  lipitoare 
groasă  pe  trupul  iubirii.  Clevetirea  mai  este  făţărnicia  iubirii,  şterge¬ 
rea  neprihănirii  şi  murdărie  şi  greutate  în  inimă14. 

Actualitatea  acestor  păcate  la  care  se  opreşte  autorul  prin  prizma 
părinţilor  duhovniceşti  este  indiscutabilă.  Această  fineţe  de  analiză  ne 
face  să  înţelegem  nuanţele  păcatului  pe  care  poate  de  multe  ori  nu-I 
sesizăm  sau  de  multe  ori  îl  judecăm  în  necunoştinţă  de  cauză  pe  cel 
vinovat  de  ele.  Sfântul  Isaac  Şirul  spunea:  „De  ce  îl  urăşti  pe  păcătos, 
omule?  Pentru  că  nu  este  drept,  potrivit  cu  părerea  ta?  Insă  unde  este 
dreptatea  ta,  din  moment  ce  nu  ai  dragoste?  De  ce  nu  plângi  pentru  el,  ci 
îl  prigoneşti?". 

Autorul  găseşte  patru  motive  esenţiale  în  explicarea  „fenomenu¬ 
lui"  clevetirii  şi  al  judecăţii,  clasificându-le  în  patru  grupe  generale: 
două  de  natură  raţională  -  obiectivarea  păcatului  şi  a  virtuţii,  şi  exame¬ 
nul  juridic  al  ordinii  creştin-morale,  la  care  se  adaugă  încă  două:  mân¬ 
dria  şi  ideea  că  asceza  nu  schimbă  numai  moralul  monahilor  ci  şi  firea  lor. 

Partea  a  doua  a  cărţii  completează  nevoia  de  înţelegere  a  gravităţii 
păcatelor  amintind  de  învăţătura  pustnicilor  ce  condamnau  vehement 
clevetirea  şi  judecata.  Sf.  Macarie  Egipteanul  este  un  exemplu  în  acest 
sens:  „Creştinii  trebuie  să  se  nevoiască  pentru  orice  lucru  şi  să  nu  judece 
pe  nimeni  în  nimic".  Ba  mai  mult,  asceţii  cereau  ca  păcatele  să  fie  aco¬ 
perite  demonstrându-ne  nouă  nevoia  de  atitudine  şi  de  implicare,  a  nu 
da  prilej  de  judecată  aproapelui  tău.  „In  clipa  când  acoperim  căderile 
fratelui  şi  Dumnezeu  le  acoperă  pe  ale  noastre"  (awa  Pimen).  Exemplele 
sunt  nenumărate  tocmai  ca  noi  să  înţelegem  nuanţa  delicată  a  „acope¬ 
ririi  păcatelor  celorlalţi"  din  perspectiva  judecăţii  noastre:  „Dacă  Dum¬ 
nezeu  care  i-a  făcut  vede  şi  nu-i  arde,  cine  sunt  eu  să-i  mustru?"  (awa 
Ioan  Persul). 

Autorul  scoate  în  evidenţă  cele  două  păcate  ce  riscă,  în  contextul 
modem,  să  treacă  oarecum  neobservate  pentru  că  au  devenit  prea  di¬ 
urne.  Clevetirea  şi  judecata  „fac  nefolositoare  nevoinţele  şi  pierd  roa¬ 
dele  cele  bune"  (awa  Isaia)  dar  mai  mult  cred  că  determină  părăsirea  de 
Dumnezeu.  Un  creştin  cu  frica  de  Dumnezeu  fuge  de  judecarea  aproa¬ 
pelui  şi  de  clevetire  căci  „Toate  sunt  curate  celor  curaţi!"  spune  feri¬ 
citul  Simeon.  Puţini  înţeleg  că  acest  drept  de  a  judeca  îl  are  doar  Dum¬ 
nezeu.  Putem  spune  că  omul  răpeşte  cu  obrăznicie  un  drept  al  lui  Dum* 
nezeu  (cf.  Sf.  Ioan  Scărarul,  Sf,  Anastasie  Sinaitul). 

In  partea  a  treia  autorul  încearcă  să  convingă,  folosind  aceeaşi 
bogată  sursă  patristică,  de  ce  aceste  păcate  constituie  un  rău.  „Să  nu 
judeci,  chiar  dacă  vezi  cu  proprii  tăi  ochi,  căci  de  multe  ori  se  întâmplă 
să  te  înşele  chiar  şi  aceştia"  (Sfântul  Ioan  Scărarul)  este  argumentul  de 
la  care  pleacă  autorul  susţinând  ideea  că  oamenii  judecă  pe  ceilalţi  potrivit 
propriilor  prejudecăţi.  Obiectivitatea  de  judecare  este  relativă  pentru  că 
nu  putem  intra  în  sufletul  celui  pe  care  îl  judecăm.  Şi  de  aici  rezultă  că 
judecata  este  numai  lucrarea  Iui  Dumnezeu.  „Tu  ai  văzut  păcatul  lui,  dar 
nu  ştii  pocăinţa  lui"  (awa  Dorotei).  Oamenii  văd  anumite  păcate  ale 
aproapelui,  dar  nu  ştiu  ce  luptă  poartă  fiecare  om  până  cedează  ajungând 

în  acea  stare  de  păcat.  Lupta  aceasta  este  criteriul  ce  deosebeşte  acelaşi 
păcat  la  diferiţi  oameni,  spune  Boulgarakis. 

Ultima  parte  a  cărţii  explică  în  aceeaşi  termeni  patristici  momentul 
oportun  formulării  unei  judecăţi  despre  altul,  aducând  argumente  din 
Sfântul  Vasile  cel  Mare  sau  Maxim  Mărturisitorul:  „Din  două  motive 
poate  spune  cineva  fără  patimă  păcatele  fratelui.  Primul  este  să-l  în¬ 
drepte  şi  al  doilea  să  folosească  pe  un  altul  oarecare  . . 

Vindecarea  de  aceste  patimi,  ca  şi  de  altele,  este  o  problemă  de 
voinţă  şi  stăruinţă,  nu  neapărat  de  cunoaştere.  Recomandarea  părinţilor 
îmbunătăţiţi  de  a  îndepărta  de  noi  pe  cei  clevetitori  şi  a  nu  fi  curioşi  în 
cercetarea  vieţii  celorlalţi  căci:  „Cel  ce  încearcă  să  cerceteze  gândurile 
celorlalţi  nu-şi  cercetează  în  adevăr  faptele  sale"  (Nil  al  Ancirei).  Ba  mai 
mult  încearcă  să  ne  convingă  de  a  lucra  fiecare  cu  sine  însuşi,  fiind  atenţi 
şi  responsabili  de  păcatele  noastre.  Adevărata  luptă  cu  patimile  ce  ne 
încearcă  duce  implicit  la  smerenie  -  predispoziţia  pentru  orice  virtute  -  şi 
bunătate.  Nimeni  nu  se  îndreaptă  cu  asprime,  căci  diavolul  nu  poate 
izgoni  pe  diavol,  ci  mai  degrabă  prin  bunătate.  Şi  Dumnezeul  nostru 
îndreaptă  pe  oameni  prin  mângâiere,  spun  pustnicii.  Condiţia  interesului 
pentru  ceilalţi  rămâne  rugăciunea  -  duhul  irenic  al  oricărei  conştiinţe 
creştine. 

Cartea  se  încheie  cu  „două  cuvinte  în  loc  de  concluzie"  care  con¬ 
firmă  încă  o  dată  cât  de  greu  ne  este  să  nu  ne  abatem  de  la  „calea  cea 
vie"  a  învăţăturii  hristice  şi  să  împlinim  această  nevoinţă. 

Ilie  Boulgarakis  deschide  prin  această  carte  una  din  rănile  socie¬ 
tăţii  modeme  căreia  îi  adresează  concluziv  cherigma  mesianică:  „Nu 
judecaţi  ca  să  nu  fiţi  judecaţi.  Căci  cu  judecata  cu  care  judecaţi,  veţi 
fi  judecaţi,  şi  cu  măsura  cu  care  măsuraţi,  vi  se  va  măsura"  (Mt.  7,  1-2). 

'  '  *  ;  ;  ‘  '  Pr.  Drd.  CRISTIAN  MUNTEAN 


Părintele  Amedee  Hallier  şi  Dr.  Dominique  Meggle,  MONA¬ 
HUL  ŞI  PSIHIATRUL  SAU  CONVORBIRI  DESPRE  FERICIRE, 
trad.  de  Sora  Eugenia  Vlad,  pref.  de  Pr.  Prof.  Dr.  Vasile  Mihoc, 
Ed.  Christiana,  Bucureşti,  1997,  180  p.  .  _  . 

Fiecare  om  preocupat  de  condiţia  sa  umană,  în  anumite  momente 
ale  vieţii  îşi  pune  anumite  întrebări  existenţiale:  Cine  sunt  eu  şi  unde 
mă  duc?  Cine  m-a  creat  pe  mine?  Cum  pot  şi  cum  trebuie  să-mi  trăiesc 
viaţa?  Cum  pot  găsi  sensul  vieţii  mele?  Cum  pot  ajunge  la  fericire?  Pen¬ 
tru  a  putea  afla  răspunsul  la  toate  aceste  întrebări  şi  în  special  la  ultima, 
omul  trebuie  să  afle  mai  întâi:  Ce  este  fericirea? 

La  această  întrebare,  ca  şi  la  celelalte,  omul  aşteaptă  să  primească 
răspunsul,  fie  de  la  familie,  fie  de  la  o  personalitate,  fie  de  la  o  insti- 

tuţie.  Majoritatea  celor  care  sunt  nemulţumiţi  de  soluţiile  primite  de  la 
psihologi,  sociologi  şi  alţi  oameni  de  ştiinţă,  apelează  la  ajutorul  Bise¬ 
ricii,  considerând-o  singura  şi  ultima  autoritate  în  măsură,  să  le  ofere 
răspunsurile  mulţumitoare.  Şi,  într-adevăr,  Biserica  nu-i  dezamăgeşte. 
Biserica  este  cea  care  le  oferă  soluţiile  cele  mai  simple,  cu  condiţia  ca 
aceştia  să  respecte  învăţăturile  transmise  de  Mântuitorul  şi  Apostolii  Săi, 

Ştim  că  Mântuitorul  a  aprobat  această  temă,  veşnic  actuală,  a  feri¬ 
cirii,  formulând  în  nouă  sentinţe,  nouă  modalităţi  de  a  ajunge  la  feri¬ 
cire.  Aceste  modalităţi  au  fost  mereu  analizate  şi  explicate  de  Biserică, 
de-a  lungul  existenţei  sale  bimilenare. 

Câteva  din  răspunsurile  la  întrebările  legate  de  fericire  le  putem 
găsi  în  admirabila  carte  „Monahul  şi  psihiatrul44  sau  „Convorbiri  despre 
fericire44  tradusă  şi  tipărită  în  româneşte  la  iniţiativa  Editurii  Christiana, 
în  anul  1997. 

Cartea,  considerată  cu  modestie  de  către  autori  a  nu  fi  o  lucrare  de 
erudiţie,  este  un  dialog  asupra  aventurii  omului  modern.  Lucrarea  este 
rezultatul  dialogului  a  doi  oameni  cu  preocupări  comune,  dar  proveniţi  din 
medii  diferite:  un  om  al  Bisericii,  un  călugăr  (P.  Amăd<§e  Hallier),  pe 
de  o  parte,  şi  un  psihiatru  (Dominique  Meggle),  pe  de  altă  parte. 

Aşa  cum  subliniază  şi  pr.  prof.  dr.  Vasile  Mihoc,  care  a  semnat  pre-^ 
faţa  cărţii,  este  surprinzător  dialogul  între  un  psihiatru  de  prestigiu  şi  un 
călugăr,  dar  mai  surprinzător  este,  credem  noi,  faptul  că,  acest  om  de 
ştiinţă  aşteaptă  răspunsuri  sigure  asupra  problemelor  fundamentale  ale 
vieţii,  de  la  un  om  al  Bisericii. 

După  îndelungi  căutări,  psihiatrul  îşi  găseşte  un  partener  de  dis¬ 
cuţie,  paradoxal  pentru  unii,  într-o  mănăstire,  unde  acest  călugăr  de¬ 
clară  că  este  fericit. 

In  capitolul  întâi  al  cărţii,  în  urma  dialogului  celor  doi,  P.  A.  pre¬ 
zintă  o  teribilă  maladie  a  zilelor  noastre:  „lacebunita44  (La  ce  bun?)rf 
maladie  cunoscută  cu  mult  timp  înainte  în  lucrările  spirituale  ale  epocii 
patristice,  sub  numele  de  „acedie41. 

P.  A.  pune  un  diagnostic  clar  societăţii  occidentale,  arătând  că  este 
stăpânită  de  „lacebunită44,  care  la  monahi  a  fost  şi  este  sporadică,  în 
timp  ce  pentru  lumea  de  azi  este  o  adevărată  epidemie.  P.  A.  identifică 
chiar  şi  , .microbul44  care  a  declanşat-o:  refuzul  oamenilor  de  a  accepta 
realitatea!  Tragismul  acestei  epidemii  este  evidenţiat  prin  faptul  că  pu¬ 
tem  ajunge  până  acolo  încât  să  vorbim  de  o  plăcere  de  a  fi  nemulţumit. 

Turbo  —  călugărul  (cum  este  cunoscut  în  ţinut  P.  A.),  ne  arată  clar 
că  această  epidemie  este  una  a  relaţiei.  El  vorbeşte  de  acea  retragere  a 
omului  rănit  în  sine  însuşi  (ipsatie)  sub  şocul  decepţiilor  suferite  sau  al 
eşecurilor  repetate.  Cititorul  nu  rămâne  însă  fără  o  soluţie,  căci  fericitul 
călugăr  ne-o  oferă:  „nu  se  poate  ieşi  din  lacebunită  fără  această  înţe¬ 
lepciune  a  primirii.  Primeşte-te  pe  tine  aşa  cum  eşti,  primeşte-i  pe  cei¬ 
lalţi  aşa  cum  sunt,  primeşte  ritmul  vieţii  aşa  cum  ţi  se  prezintă  el“  (p.  37). 
Iată  deci  că  pentru  a  depăşi  această  boală,  trebuie  să  ne  asumăm  con¬ 
diţia,  adică  ereditatea,  întreaga  educaţie,  cu  tot  caracterul  şi  cu  toate  ră¬ 
nile  umilitoare. 

In  mod  firesc,  în  continuarea  lucrării,  ar  trebui  ca  cei  doi  să  iden¬ 
tifice  cauzele  lacebunitei,  ceea  ce  se  şi  întâmplă  în  capitolul  al  doilea  al 
cărţii.  Chiar  în  debutul  capitolului  sunt  prezentate  trei  cauze:  „supraaglo¬ 
merarea,  împrăştierea  şi  enervarea'1.  Explicând  fiecare  dintre  cauze,  P.  A, 
arată  clar  că  trăim  într-o  societate  bulversată  de  informaţie,  informaţie 
care  ucide,  nedându-i  omului  posibilitatea  de  a  ajunge  la  esenţial.  El  vor¬ 
beşte  chiar  de  o  asceză  modernă  şi  anume:  găsirea  esenţialului.  Astfel, 
omul  supraaglomerat,  împrăştiat  şi  enervat,  este  o  fiinţă  umană  ispitită 
de  regresiune,  care  vrea  să  fie  satisfăcută  imediat,  nemaiavând  timp  să  se 
minuneze  de  nimeni  şi  de  nimic.  P.  A.  caracterizează  pe  omul  modern 
ca  pe  un  nemulţumit  de  viaţa  pe  care  o  trăieşte  şi  care,  căutând  un  sens 
vieţii  şi  negăsindu-1  în  societatea  actuală,  se  refugiază  în  imaginarul  în 
care  găseşte  nişte  „paradisuri  artificiale11.  In  această  căutare  deturnată 
a  paradisului,  omul  ajunge  să  apeleze  la:  ezoterism,  gnosticism,  magie, 
ocultism,  vrăjitorie  (sorcellerie),  spiritism  şi  satanism,  într-un  cuvânt  la 
„EGMOSSS",  după  felul  personal  al  P.A.  de  a  exprima  aceste  practici, 
printr-o  siglă.  Soluţiile  în  faţa  pericolului  acestor  practici,  ne  sunt  oferite 
tot  de  fericitul  călugăr:  rugăciunea  şi  dorinţa  de  a  găsi  mereu  sensul. 
Şi,  pentru  a  nu-1  putea  nimeni  acuza  de  idealizare,  P.  A.  ne  prezintă  pro¬ 
priul  să  exemplu:  „eu  pornesc  în  căutarea  sensului  în  fiecare  dimi¬ 
neaţă"  (p.  76). 

Legat  structural  de  capitolul  anterior,  capitolul  al  treilea,  caută  să 
răspundă  la  fundamentala  întrebare:  are  omul  un  sens?  Cei  doi  antre¬ 
naţi  în  dialog  sunt  de  comun  acord  că,  omul  este  în  permanenţă  preocu¬ 
pat  spre  a  găsi  un  sens  oricărui  fapt  care  I  se  întâmplă.  Negăsind  nici  un 
sens  vieţii  sale,  omul,  cuprins  de  disperare,  apelează  uneori  la  soluţia 
extremă:  sinuciderea.  Pentru  un  om  care  suferă,  cel  mai  insuportabil 
lucru  este  acela  de  a  nu  găsi  nici  un  sens  stării  sale.  Intrând  în  miezul 
problemei  P.  A.  ne  lămureşte  că  din  cauza  complexităţii  obiectului  său, 
căutarea  sensului  este  extrem  de  dificilă,  îndemnându-ne  totodată,  să  ne 
ferim  de  aşa-zişii  „dătători*'  de  sens,  pe  care-i  întâlnim  pretutindeni. 
Deşi  căutarea  sensului  este  o  problemă  complexă,  turbo  -  călugărul  ne  în¬ 
deamnă  totuşi,  să  apelăm  la  morala  creştină,  pe  care  o  defineşte  ca  fiind 
chiar  „arta  de  a  da  sens  vieţii"  (p.  85).  Ca  unul  care  a  experimentat  şi 
experimentează  această  căutare  a  sensului,  P.  A.  ne  oferă  şi  etapele  sau 
condiţiile  găsirii  lui:  încercarea  de  a  iubi,  luarea  omului  în  serios  şi  rugă¬ 
ciunea,  pe  care  o  consideră  activitatea  umană  supremă. 

în  capitolul  al  IV-lea,  care  dă  de  fapt  titlul  cărţii,  este  analizată  po¬ 
sibilitatea  fiecărui  om  de  a-şi  dobândi  fericirea.  Capitolul  debutează  cu 
observaţia  realistă  a  psihiatrului  care,  admiţând  limitele  specialităţii  sale, 
recunoaşte  faptul  că,  deşi  psihiatria  are  tot  felul  de  teorii,  nici  una  nu 
rezolvă  problema  fericirii.  P.  A.  spune  că  este  vital  şi  urgent  pentru  fiinţa 
umană  să  caute  fericirea,  chiar  dacă  omul  trăieşte  un  paradox:  „deşi  ac¬ 
ţionează  din  dorinţa  de  a  fi  fericit,  este  totuşi  fiinţa  cea  mai  încercată 
de  nenorociri"  (p.  109).  Aşa  cum  ne-a  obişnuit  în  celelalte  capitole,  P.A. 
încearcă  să  ne  ofere  şi  soluţia:  comuniunea  în  iubire.  Deşi  pare  dezamă¬ 
gitor  pentru  toţi  cititorii,  călugărul  cistercian  spune  clar  că  fericirea  nu 
este  niciodată  o  reuşită  definitivă,  ea  trebuind  să  fie  mereu  luată  de  la-n- 

ceput.  P.  A.  conchide  spunând  că,  deşi  Iisus  ne-a  dat  Vestea  cea  bună  a 
fericirii,  aceasta  rămâne  totuşi  un  dar  de  la  Dumnezeu. 

In  capitolul  al  V-lea  al  cărţii,  intitulat  „Viaţa,  moartea,  iubirea" , 
P.  A.  insistă  pe  biruinţa  lui  Iisus  asupra  morţii,  arătând  că  El  este  iubi¬ 
rea  mai  tare  decât  moartea.  Analizând  iubirea  şi  posibilităţile  împlinirii 
ei,  P.  A.  consideră  că  aceasta  ţine  de  a  fi  şi  nu  de  a  avea,  că  ea  e  ieşirea 
din  sine  şi  avântul  spre  celălalt.  Fericitul  călugăr  găseşte  o  trăsătură 
comună  iubirii  şi  morţii  —  sunt  pretutindeni  — ,  dar  aminteşte  şi  deose¬ 
birea  capitală  dintre  ele:  „dacă  iubirea  e  experienţa  supremă  a  omului, 
moartea  este  experienţa  extremă  a  acestuia".  P.  A.  ne  dă  chiar  o  defini¬ 
ţie  a  adevăratului  creştin,  punând  în  ecuaţie  cele  analizate  mai  sus,  ofe- 
rindu-ne  însă  şi  cheia  ecuaţiei,  care  este  Hristos:  „a  fi  creştin  înseamnă 
să  crezi  în  iubirea  absolută  revelată  în  Iisus,  cel  care  a  făcut  din  moarte, 
o  trecere  la  viaţă  (p.  153). 

Această  carte,  rod  al  dialogului  celor  doi,  n-ar  fi  fost  deplină  dacă 
n-ar  fi  abordat  şi  problemele  cuplului  sau  „întâlnirea  faţă  către  faţă" 
dintre  bărbat  şi  femeie,  ceea  ce  tratează  ultimul  capitol. 

Dând  câteva  soluţii  pentru  menţinerea  armoniei  în  cadrul  cuplului, 
apreciază  că  în  momentul  în  care  devii  conştient  de  distanţa  care  va  fi 
mereu  între  două  fiinţe  umane,  oricare  ar  fi  ele,  devine  posibilă  o  viaţă 
minunată  alături  de  celălalt. 

P.  A.  dă  chiar  şi  o  definiţie  a  iubirii  cuplului:  „este  o  primire  mu¬ 
tuală  şi  dar  reciproc,  o  comunicare  în  diversitate"  (p.  170),  demonstrând 
încă  odată  un  lucru  paradoxal,  dar  îndeobşte  recunoscut,  şi  anume  acela 
că,  cele  mai  bune  tratate  despre  căsătorie  şi  relaţiile  cuplului  le-au  scris 
călugării!  In  baza  celor  spuse  mai  sus,  în  finalul  capitolului  P.  A.  ne  în¬ 
vaţă  să  identificăm  iubirea  adevărată:  atunci  când  tinde  să  creeze  viaţă, 
fie  ea  trupească,  intelectuală,  spirituală  etc.,  iubirea  este  adevărată. 

In  epilogul  cărţii  ni  se  oferă  şi  soluţia  finală  pentru  rezolvarea  tu¬ 
turor  problemelor  dezbătute  până  aici:  menţinerea  nădejdii,  speranţei. 
Pentru  a  întări  acest  lucru,  P.  A.  aminteşte  şi  o  concluzie  la  care  au  ajuns 
oamenii  de  ştiinţă:  posibilitatea  îmbolnăvirii  la  cei  angajaţi  activ  în  religie 
este  mult  mai  mică  decât  la  oamenii  nereligioşi,  lucru  confirmat  de  psi¬ 
hiatru! 

Cartea  aceasta,  departe  de  a  fi  epuizat  răspunsurile  la  întrebările 
ridicate,  oferă  totuşi  nişte  soluţii  concrete,  multe  experimentate  chiar  de 
veritabilul  călugăr. 

Lecturând  cartea,  ajungem  la  concluzia  că  singura  fericire  adevă¬ 
rată  o  putem  dobândi  numai  în  şi  prin  Hristos. 

Chiar  dacă  înfierează  îndeosebi  decăderea  spirituală  a  societăţii  occi¬ 
dentale,  cartea  poate  fi  considerată,  pe  de  o  parte,  un  semnal  de  alamă 
la  adresa  societăţii  noastre,  care  prezintă  şi  ea  nişte  simptome  ale  îm¬ 
bolnăvirii,  iar  pe  de  altă  parte,  o  sursă,  un  izvor  de  soluţii  concrete  şi,  de 
aceea,  o  recomandăm  spre  lecturare  tuturor  acelora  care-şi  pun  între¬ 
bări  existenţiale. 

alexandru  nan 


Jean-Frangois  Mayer,  SECTELE,  Edit.  Enciclopedică,  Bucureşti, 

1998,  123  p. 

Mulţimea  curentelor  ideologice,  a  teoriilor  despre  lume  şi  a  grupă¬ 
rilor  religioase  care  acţionează  şi  se  mişcă  în  lumea  noastră  de  astăzi,  duc 
pe  mulţi  oameni  la  confuzie  şi  nesiguranţă.  Această  confuzie  creşte  şi  mai 
mult  prin  faptul  că  se  folosesc  termenii  noştri,  creştineşti,  cu  un  con¬ 
ţinut  diferit.  Este  aşadar  nevoie  de  un  semn  statornic  de  orientare,  de 
o  „măsură4'  pentru  evaluarea  corectă  a  fiecărei  contribuţii. 

Prin  traducerea  lucrării  reputatului  specialist  Jean-Frangois  Mayer, 
intitulată  „SECTELE44,  Edit.  Enciclopedică  încearcă  să  ne  vină  în  aju¬ 
tor,  oferindu-ne  informaţii  obiective  despre  originea,  structura,  doctrina 
şi  dinamica  acestor  „neconformisme44  religioase,  lăsându-ne  nouă  Insă 
sarcina  de  a  le  evalua  şi  de  a  ne  raporta  la  ele. 

Autorul,  doctor  al  Universităţii  din  Lyon,  cunoscut  mai  puţin  citi¬ 
torilor  români,  s-a  consacrat  studiului  sectelor  şi  mişcărilor  religioase 
contemporane,  publicând  mai  multe  lucrări  în  franceză  şi  în  alte  limbi: 
„Sectes  nouvelles44  (Secte  noi);  1985.  I  nuovi  movimenti  religioşi.  Sette 
cristiane  a  nuovi  culţi  („Noi  mişcări  religioase.  Secte  creştine  şi  culte 
noi44,  în  colaborare),  1990;  Mit  Sekten  Konfrontiert  („Confruntat  cu  sec¬ 
tele44),  1993. 

In  cuvântul  său  la  ediţia  românească  a  lucrării  de  faţă,  autorul  con¬ 
stată  că  „neconformismele44  (cum  însuşi  denumeşte  sectele)  de  tip  creş¬ 
tin  adună  în  lume  un  număr  mai  mare  de  adepţi  decât  mişcările  reli¬ 
gioase  necreştine. 

Adresându-se  cititorilor  dintr-o  fostă  ţară  comunistă,  autorul  sub¬ 
liniază  interesul  general  al  sectelor  şi,  în  special  al  celor  evanghelice,  de 
a-şi  „propovădui44  propria  învăţătură  în  ţările  Europei  de  Est. 

Autorul  declară  convingător  că  obiectivul  cărţii  este  absolut  docu¬ 
mentar  şi  oricare  ar  fi  motivaţia  cititorului  (fie  să-şi  satisfacă  o  curiozi¬ 
tate  intelectuală,  fie  să  cunoască  sectele  ca  să-şi  apere  mai  bine  credinţa), 
singura  sa  dorinţă  este  aceea  de  a  transmite  informaţia  introductivă  ne¬ 
cesară. 

Cartea  este  structurată  în  două  părţi,  relativ  egale.  In  prima  parte 
autorul  se  ocupă  cu  prezentarea  „neconformismelor44  creştine,  iar  în  par¬ 
tea  a  doua  tratează  manifestările  occidentale  dincolo  de  creştinism  şi  rolul 
jucat  de  marii  maeştri  din  Orient. 

In  prima  parte  a  cărţii,  autorul  ne  oferă  informaţii  despre  dife¬ 
rite  secte,  începând  cu  mişcarea  anabaptistă  şi  încheind  cu  aşa-zisele 
mici  „Biserici  catolice  neromane44,  amintind  numai  tangenţial  pe  „pre¬ 
mergătorii  Reformei  din  secolul  XVI,  care  deşi  importanţi  pentru  înţe¬ 
legerea  fenomenului  sectar,  nu  fac  obiectul  studiului  de  faţă. 

Prezentând  cele  mai  diverse  grupări  religioase  creştine,  autorul,  ca 
fin  observator  al  realităţii,  nu  poate  omite  tratarea  unei  probleme  difi¬ 
cile  pentru  orice  sectă  creştină,  şi  anume,  poziţia  tacesteia  faţă  de  Bise¬ 
ricile  vechi  tradiţionale. 

Autorul  încearcă  să  prezinte  răspunsurile  sectare  la  întrebarea  fun¬ 
damentală:  Ce  statut  trebuie  să  acorde  secta  Bisericilor  premergătoare 
ei?  Plin  de  obiectivitate,  Jean  Franşois  Mayer,  prezintă  două  poziţii  sus¬ 
ţinute  de  diferitele  facţiuni  sectare:  una  radicală  şi  una  moderată.  Astfel, 
gândirea  Reformei  radicale  e  aceea  că  nu  are  rost  să  încerci  să  refor¬ 
mezi  ceea  ce  nu  poate  fi  reformat  şi  de  aceea  recomandă  restaurarea  Bi¬ 
sericii  din  nimic,  ca  pe  vremea  Apostolilor.  Adepţii  acestei  teze  admit 
existenţa  unei  „paranteze*4  de  necredinţă  în  istoria  creştinismului.  Mer¬ 
gând  pe  această  linie,  mai  multe  mişcări  americane  apărute  în  secolele 
XIX  şi  XX  privesc  istoria  Bisericii  ca  pe  „o  mare  denaturare  sau  aproape 
un  haos  căruia  apariţia  grupului  lor  i-a  pus  capăt44  (Samuel  S.  Hill;  p.  30). 
Această  atitudine,  credem  noi,  exprimă  neputinţa  acestor  mişcări  de  a 
rămâne  pe  poziţie  în  faţa  argumentului  istoric  al  Bisericilor  tradiţionale. 
Unii  sectari,  mai  moderaţi,  mai  conştienţi,  poate  de  tăria  argumentului 
istoric,  acceptă  teza  potrivit  căreia,  au  existat  în  toate  perioadele,  gru¬ 
pări  restrânse  şi  umile  ale  unor  credincioşi  adevăraţi. 

O  remarcă  deosebit  de  interesantă  a  autorului  e  cea  referitoare  la 
unele  mişcări  şi,  în  special  la  cele  a  căror  conducători  provin  din  clerici 
excluşi  ai  Bis.  Romane  (aşa-numiţii  antipapi),  despre  care  afirmă  că: 
„lăsând  la  o  parte  unele  cazuri  de  căutări  liturgice  şi  spirituale  vrednice 
de  stimă,  întemeietorii  lor  au  părăsit  Biserica  romană  pentru  ca  ulterior 
s-o  imite !“  (p.  61). 

Fără  a  oferi  prea  multe  informaţii  despre  această  primă  parte, 
considerăm  totuşi  necesar  să  prezentăm  câteva  date  statistice,  cu  scopul 
declarat,  de  a  incita  cititorul  interesat,  să  lectureze  cartea  (astfel,  Bise¬ 
ricile  lui  Hristos  numără  2,5  milioane  de  membri,  Mormonii  —  10  mi¬ 
lioane,  Biserica  neoapostolică  —  9  milioane,  Adventismul  de  ziua  a  şap¬ 
tea  —  9  milioane.  Martorii  lui  Jehova  —  5,5  milioane,  Penticostalii  — 
mai  multe  milioane  etc.). 

Ambele  părţi  ale  lucrării  sunt  presărate  cu  frânturi  culese  din 
diferite  cărţi  şi  reviste,  referitoare  la  anumite  puncte  comune  acestor 
mişcări  sau  anumite  poziţii  critice  la  adresa  lor.  Vom  aminti  aici  numai 
un  scurt  fragment  spre  exemplificare:  „In  multe  secte  şi  Biserici  mino¬ 
ritare  s-a  statornicit  raportarea  la  Biblie  —  ea  este  ţinută  deschisă  pe  ge¬ 
nunchi  în  timpul  adunărilor  pentru  ca  fiecare  să  citească  versetul  citat 
de  predicator.  Nimic  de  reproşat  acestui  procedeu  instructiv.  Dar  există 
şi  grupuri  în  care  grija  pentru  argumentarea  fiecărei  afirmaţii  printr-un 

citat  biblic  duce  la  absurd  . .  .44  (p.  47). 

Situându-se  pe  poziţia  obiectivă  propusă,  autorul,  citând  acest  para- 
erafl  nu-şi  prezintă  atitudinea  faţă  de  această  practică  sectară,  ceea  ce 
noi  însă,  putem  face.  Faptul  că  majoritatea  sectelor  din  epoca  modernă 
îşi  revendică  ideologia  din  Biblie  este  astăzi  un  lucru  deja  cunoscut. 

Biblismul  sectar  este  astăzi  expresia  unei  dorinţe  de  legitimitate,  de  în- 

dreptăţire.  Sectele  duc  de  fapt  la  ultima  consecinţă,  atitudinea  Reformei 
faţă  de  Scriptură  şi  de  principiul  autorităţii. 

Dacă  în  prima  parte  a  cărţii  sunt  tratate  mişcări  apărute  în  sânul 
creştinismului,  în  cea  de-a  doua  sunt  abordate  grupuri  foarte  diferite 
din  punct  de  vedere  doctrinar,  dar  care  au  totuşi  o  singură  caracteristică 
comună:  faptul  că  nu  se  bazează  pe  creştinism,  sau  îl  includ  într-o  nouă 
sinteză  religioasă. 

In  această  a  doua  parte  sunt  tratate  anumite  „secte14  apărute  în 
sânul  unor  religii  ca:  hinduismul  şi  mahomedanismul. 

Cele  mai  multe  dintre  aceste  mişcări,  sincretiste,  au  împrumutat 
anumite  învăţături  din  religia  creştină.  Altele  însă,  au  scopul  declarat  de 
a  distruge  creştinismul.  Astfel,  merită  să  amintim  aici  poziţia  unei  secte 
islamice  (Ahmadyya),  care  studiază  Biblia  şi  creştinismul  numai  din  ra¬ 
ţiuni  polemice  şi  care  încearcă  să  demonstreze  că  Hristos  n-a  înviat,  vrând 
să  dea  astfel  o  grea  lovitură  religiei  creştine.  Intre  adepţii  acestei  mişcări 
(care  cunosc  Biblia  la  fel  de  bine  ca  şi  Coranul!)  şi  martorii  lui  Jehova 
autorul  a  găsit  şi  o  similitudine*  caracterul  foarte  structurat  şi  organizat 
al  prozelitismului  pe  care-1  practică. 

Tot  în  această  a  doua  parte,  autorul  tratează  şi  unele  mişcări  în¬ 
temeiate  de  anumiţi  maeştri  spirituali,  mişcări  pe  care  nu  le  putem  con¬ 
sidera  nici  religii,  nici  secte,  pentru  simplul  fapt  că  n-au  o  doctrină,  n-au 
divinităţi  de  adorat,  iar  membrii  lor  duc  o  viaţă  imorală. 

Câteva  pagini  ale  lucrării  sunt  dedicate  de  autor,  unor  religii  abe¬ 
rante,  credem  noi,  dar  care  au  priză  mai  ales  în  Occidentul  desacralizat: 
religiile  „ştiinţifice44  (scientologia,  adepţii  farfuriilor  zburătoare  etc.). 

In  încheiere,  prezentându-şi  propriile  concluzii,  nepărtinitoare  şi 
vrând  parcă  să  răspundă  la  întrebarea  pe  care  şi-o  punea  Andre  Malraux 
(dacă  secolul  XXI  va  fi  sau  nu  religios?)  autorul  afirmă:  „relgiile  şi  ma¬ 
nifestările  sunt  mai  degrabă  în  mutaţie  decât  pe  cale  de  dispariţie44  (p.  105). 

Deşi  spune  că  înmulţirea  exagerată  a  sectelor  nu  e  decât  un  aspect, 
un  factor  printre  mulţi  alţii,  referindu-se  la  ţările  ortodoxe  ale  Europei 
postcomuniste,  autorul  afirmă  că  puternica  propagandă  a  unor  grupări 
conferă  Bisericii  un  caracter  îngrijorător. 

Chiar  dacă  Biserica  Ortodoxă  ia  măsuri  de  contracarare  a  mişcări¬ 
lor  sectare,  intensificându-şi  mai  ales  misiunea  internă^  noi  nu  uităm  că 
Biserica  s-a  mai  confruntat  în  trecutul  ei  cu  asemenea  fenomene  şi  totuşi 
a  ieşit  biruitoare.  în  prozelitismul  şi  agresivitatea  unor  secte  creştinii 
nu  văd  altceva  decât  o  împlinire  a  cuvintelor  Mântuitorului:  „şi  mulţi 
prooroci  mincinoşi  se  vor  scula  şi  vor  amăgi  pe  mulţi44  (Mt.  24,  11).  Pu¬ 
terea  în  faţa  acestor  primejdii  ne  vine  însă  tot  din  cuvintele  Mântuito¬ 
rului,  care  referindu-se  la  această  instituţie  întemeiată  de  El  spunea: 
„pe  această  piatră  voi  zidi  Biserica  Mea  şi  nici  porţile  iadului  n-o  vor 
birui44  (Mt.  16,  18). 

Cartea,  interesantă  prin  modul  obiectiv  de  abordare  şi  prin  bogă¬ 
ţia  de  informaţii  pe  care  o  oferă,  o  recomandăm  celor  care  vor  să-şi  sa¬ 
tisfacă  anumite  curiozităţi  intelectuale,  dar  mai  ales  acelora  care  vrând 
să  se  convingă  de  superioritatea  religiei  creştine  au  ocazia  s-o  compare 
cu  mişcările  prezentate  mai  sus. 

